
FINT. f 


^w 3 
GS VLA IERI LEE REEAE 


TRACTATUS I. 


DE DEO CREANTE ET ELEVANTE. 


PRAENOTANDA DE NOTIONE CREATIONIS 
ET DE DIVISIONE TRACTATUS. 


l. Post tractatum de Deo ipso énquirendwm est in relationes crea- 
turarum. ad. Dewn. Duplex autem potissimum est relatio omnium 
creaturarum ad Deum, cum Deus sit earum prima causa efficiens et 
earum ultima causa finalis. Unde potest tota haec pars theologiae 
dividi in tractatum de egressu creaturarum a Deo et in tractatum 
de regressu creaturarum ad Deum. Egressus creaturarum a. Deo fit 
per creationem. 


2. Vocabulum creandi apud scriptores tum profanos tum sacros varias 
habet significationes et idem fere est atque producere, efficere, gignere, 
eligere: ut arbor creat folia, artifex creat statuam, parentes creant 
filios, electores creant consulem. Similiter correspondentia verba 
graeca xtíZetv, moiciv et verbum germanicum schaffen varias significa- 
tiones admittunt. Nihilominus generalior hic sensus decursu temporis 
restrictus est, et vocabulum creandi factum est terminus technicus ad 
significandam eam speciem productionis, quae omnium est nobilissima, 
i. e. productionem ex nihilo. 


3. Hoe sensu accepta notio creationis est notio catholica, ab ecclesia 
recepta et fidelibus omnibus proposita; neque enim quomodocumque 
ecclesia docet creationem, sed diserte docet creationem ex nihilo. Ita 
saepissime SS. Patres: ,Deus rectissime creditur omnia de nihilo fe- 
cisse* (S. August., De Gen. contra Manich. l. 1, c. 6; M 34, 118). , Facere 
ex eo, quod non erat, ad hoe, ut sint omnia* (S. Irenaeus, Adv. haer. 
1.2, c.2, n. 4; M 1, 114). Tloínoig éx ToO uj óvroc eig 1o eivai (Hermae 
Pastor, Mandat. 1, n. 1). "Ex ToO uj óvrog eig TÓ elvoi mapa 
(S. Ioan. Damasc., De fide 1. 2, c. 2; M 94, 864). Multa alia in eundem 
sensum vide apud Palmieri (De Deo creante 14), Schrader (De Deo 
creante 19 sqq.), Stentrup (De Deo uno 521 sqq.). 


Pesch, Praelectiones dogmatieae. III. Ed. 5/6. 1 


2 Tractatus I. De Deo creante et elevante. 


Saepe ecelesia. sollemniter hunc definivit conceptum: Deus ,de nihilo 
condidit ereaturam*. Ita conc. lateran. IV (Denz.! n. 428). Similiter 
conc. flor. (Denz. n. 106), conc. vatic. (Denz. n. 1188). Itaque constat, 
quo sensu intellegendum sit, quod ecclesia docet Deum omnia creasse. 


4. Hunc conceptum theologi magis. expoliverunt et variis definitionibus 
illustrarunt, comparando creationem cum alis effectionibus. 

Omnis effectio duplicem terminum indicat: unum a quo, alterum ad 
quem. "Terminus a quo intellegitur, quod ex parte causae materialis 
praesupponitur effectioni; terminus vero ad quem est illa ipsa formalis 
ratio, quae effectione producitur. lta ex rudi marmore ut termino 
a quo artifex producit statuam ut terminum ad quem. In omni igitur 
effectione producitur aliquid, quod antea actu non aderat; nam si jam 
exstitisset, producendum non fuisset. Unde omnis effectio est productio 
rei ex nihilo sui. Ut igitur creatio ab omni alia effectione distin- 
guatur, dicunt creationem non solum esse productionem rei ex nihilo 
sui, sed etiam ex nihilo subiecti (oóx éx mpokeuévng Uinc), quia 
scl. creatio nullam causam materialem praesupponit. 


9. Unde communissima definitio creationis: Creatio est productio rei 
ex nihilo sui et. subiecti, seu ex nihilo eorum, quae ad. rei constitutionem 
spectant. Particula ,ex^ significat tum ordinem successionis, quatenus 
nihilum saltem natura prius est re creata, tum ordinem ad causam 
materialem, qui ordo illo termino ,ex nihilo^ omnino adesse negatur 
S. Thomas 1, q. 45, a. 1 ad 3). Hac igitur definitione illud ,ex nihilo* 
magis explicatur. Vis definitionis eadem manet, si dicas creationem 
esse productionem simpliciter ex nihilo. Dicentes ,ex nihilo* non 
dicimus nihilum fuisse materiam, ex qua Deus fecerit omnia, neque 
negamus adesse causam sufficientem rerum creatarum, sed dicimus 
causam efficientem infinitam esse tantae perf:ctionis, ut ad pro- 
ducendum aliquid non indigeat praeiacente materia, sed esse plane 
sufficientem ad efficiendum omne id, quod ex conceptu non re- 
pugnat, non solum ad inducendam formam in materiam, sed ad 
ipsam quoque materiam producendam. Hoc non solum non repugnat, 
sed, supposita causa efficiente infinitae virtutis, ex ipso conceptu talis 
causae fluit. Mireris sane esse quosdam philosophos recentes, qui 
studeant conceptum creationis risui vertere, quasi aut nihilum ut 
causa materialis consideretur, aut principium causae sufficientis in 
creatione negetur. 


6. Porro cum aliae effectiones inducant formam vel accidentalem vel 
substantialem, creatio, ut distinguatur ab accidentali immutatione, 
imprimis dicenda est esse productio secundum substantiam; ut autem 


! Denzinger- Bannwart, Enchiridion symbolorum, definitionum et declarationum. 

Praenotanda de notione creationis et de divisione tractatus. 3 
distinguatur a generatione, quae est productio partis tantum sub- 
stantialis, dicenda est esse productio secundum totam substantiam. 
Unde $5. Thomas ait: ,Creatio est productio alicuius. rei secundum 
suam, totam. substantiam, nullo praesupposito* (1, q. 65, a. 3), ubi illud 
nullo praesupposito^ solum maioris explicationis gratia additur, cum 
in prioribus iam contineatur. 


4. Unde apparet creari proprium esse substantiarum, et quidem. sub- 
stantiarum. completarum seu subsistentium, quia accidens semper prae- 
supponit subiectum, cui inhaereat, et pars ut pars praesupponit totum. 
Cum igitur creatio nihil praesupponat, recte dicitur creari esse sub- 
sistentium (S. Thomas 1, q. 45, a. 4). Alia autem omnia dicuntur. con- 
creari, non hoe tantum sensu, quod simul creantur, sed hoe sensu, 
quod supponunt subiectum, cui insunt. Quia enim ea, quae non sunt 
subsistentia, non tam sunt id, quod est, quam id, quo aliud est aliquid 
(ut albedo est id, quo paries est albus), ideo recte dicuntur non creari, 
sed concreari cum subiecto suo. 

In composito, cuius forma non producitur ex materia, sed est ens, 
ad quod intrinsecus constituendum materia nullo modo concurrit, etiam 
pars formalis recte dicitur creari. "Talis forma est anima humana. 
Haec igitur creatur; homo vero nunc non creatur, sed gignitur, quia 
ex materia praeexsistente fit. 

Porro si sunt accidentia absoluta, quorum interna realitas realiter 
distinguitur a substantia, cui inhaerent, haberetur verae reatio, si Deus 
talia accidentia produceret sine subiecto; tunc enim haec accidentia 
essent quodammodo substantiata. Ceterum haec quaestio proprie huc 
non pertinet, quia hic agimus de actione Dei, qua ordo naturalis con- 
stituitur, non de actione, quae est ordinis supernaturalis. 


8. Quidam theologi censebant doma swpernaturalia produci creatione 
proprie dicta, quia .à solo Deo producuntur sine concursu potentiae 
naturalis subiecti (cf. Vazquez, In 1, disp. 114, c. 1). Sed rectius dicuntur 
haec dona non proprie creari, quia producuntur dependenter a subiecto 
secundum eius potentiam oboedientialem; neque haec productio efficit, 
ut aliquid. simpliciter sit, sed ut aliquid fiat tale; illud autem, quod 
fit tale, necessario praesupponitur. Dona supernaturalia dicuntur creari 
dupliciter: physice sensu latiore, quatenus omnia praeter Deum dicuntur 
creata; moraliter vero, quatenus nullum meritum praesupponunt, sed 
sola benignitate Dei primum conferuntur (cf. Gal. 6, 15; Eph. 2, 10; 
S. Thomas 1, 2, q. 110, a. 2 ad 3). 


9. Quia igitur creatio absolute nihil praesupponit eorum, quae rem 

intrinsecus constituunt, recte quoque creatio definitur re? er nom esse 

ad esse adductio (€x vo0 uj óvrog eig 1o eivoi maporum[n)  ,Esse* hic 

intellegitur prima actualitas illius entis, quod producitur; ,non esse" 
dos 

dieit hoc ens antea neque actu adfuisse neque in potentia subiecti, 
quia, quod est in potentia subiecti, non est simpliciter u'j óv. Unde 
etiam dici potest creatio esse productio entis, àm quantum est ens 
(S. Thomas 1, q. 44, a. 2; q. 45, a. 4 ad 1), i. e. non in quantum est 
hoc ens vel tale ens, sed simpliciter secundum conceptum entis, quia 
ratio entis ut talis est id, quod nihilo directe opponitur. Artifex, 
qui facit statuam, non creat, quia non producit rationem entis, cum 
statua iam antea esset aliquid. Sed illa effectio, ante quam res plane 
nihil erat, et per quam primo accidit, ut omnino sit, haec est creatio. 
Haec effectio specifice distinguitur ab omni alia effectione et ideo 
specifico nomine appellatur. 


10. Ex his apparet creationem mon esse mutationem proprie dictam, 
quia mutatio proprie dicta in eo est, quod aliquid se habet aliter 
nune et prius. Sed res, quae creatur, non potuit ante creationem 
aliter se habere, quia omnino non erat. A nobis tamen creatio con- 
cipitur ad modum alicuius mutationis (S. Thomas 1, q. 45, a. 2 ad 2). 
Mutatio omnis est actus entis in potentia ut in potentia, unde habetur . 
in omni mutatione aliqua successio. Ubi autem non habetur ullum 
ens in potentia, ibi non potest esse successio inter potentiam et 
actum, sed productio necessario fit in instanti, ut simul sit fieri et 
factum esse (S. Thomas l.c. ad 3). Neque enim putandum est nihilum 
converti in ens, quod est absurdum; neque ens possibile converti in 
ens actuale, nam status possibilis et idealis idem manet atque antea, 
cum necessario fundetur in ipsa essentia divina, sed pura possibilitas, 
quae dicit negationem exsistentiae, desinit, et incipit esse possibilitas 
actuata. Itaque res fit actualis ex possibili, non ut ex materia sub- 
lecta, sed secundum ordinem successionis tantum, quia prius res fuit 
pure possibilis, postea vero est actualis. 

Haec ad efformandum conceptum creationis sufficiant; nam ulterior 
explicatio ex iis, quae postea dicenda erunt, per se acquiretur. Neque 
de obiectiva realitate conceptus hie disputamus; nam cum positive 
demonstratum fuerit creationem admittendam esse, constabit concep- 
tum hune non esse figmentum subiectivum;' difficultates vero ex iis, 
quae in philosophia tradita sunt, solvi possunt. 


ll. Creatio passiva est ipse terminus productus secundum realem. de- 
pendentiam a principio creante. In ommi productione, quae fit per 
mutationem, distinguitur productio in fieri et in facto esse. Et pro- 
ductio quidem in facto esse nihil aliud est nisi ipsa res producta cum 
relatione ad principium suum.  Productio autem in fieri est; medium 
quoddam inter movens et motum, scl. est forma, prout ab agente in 
subiecto efficitur, et consequenter est relatio in agente ad subiectum 
motus. Cum autem Deus sine motu creet, creatio non est relatio in 
Deo nisi secundum nostrum modum concipiendi, sed est relatio realis 


Praenotanda de notione creationis et de divisione tractatus. D 
(transcendentalis) in creatura ad Deum ut principium suum. Quamvis 
autem haec relatio semper eadem maneat in creatura, nihilominus 
haec non dicitur semper creari, quia ,creatio importat habitudinem 
creaturae ad creatorem cum quadam movitate seu inceptione* (S. T/o- 
musiisqu45. 2:3). 


12. Divisio tractatus huius ex natura rei erit haec, ut prius agamus 
de creatione generatim, dein de singulis ordinibus rerum creatarum: 
de opificio mundi, de hominibus, de angelis. Cum tractatu de crea- 
lione coniungetur tractatus de elevatione supernaturali hominum et 
angelorum. "Tractatui vero de elevatione hominum adnectemus statim 
tractatum de amissione huius elevationis seu de peccato originali. 


SECTIO I. 
DE CREATIONE IN GENERE. 


Prop. l. Quidquid praeter Deum exsistit, a Deo creatum est. De 
fide (Sum. 1, q. 44. a. 1; q. 45, a. 2)!. 


13. Nota. Hac thesi, quae est una ex fundamentalibus doctrinis fidei 
catholicae, reicitur error materialistarum,, qui e materia ab aeterno 
exsistente omnia innata vi evoluta esse volunt; reicitur error panthei- 
starum, qui ipsam rerum universitatem Deum esse dicunt et singulas 
res nihil esse nisi emanationes quasdam divinae substantiae; reicitur 
error dualistarum, qui duo aeterna principia admittunt: Deum et ma- 
teriam, vel Deum ut summum principium bonum et aliud supremum 
principium malum, quod sit causa mundi materialis. Varia haec syste- 
mata supponuntur ex philosophia nota. 

His erroribus opponuntur fontes theologici inde a primo versiculo 
libri Genesis usque ad decreta concilii vaticani, quorum testimonia tot 
sunt, ut omnia afferre non possimus, sed simul tam perspicua, ut 
pauca sufficiant ad rem omnino evincendam. 


14. Arg. Il. Ex S. Scriptura. 

Gen. 1, 1: ,In principio Deus creavit caelum et terram." Ei, qui 
haec verba et sequentia sine praeiudicio legit, non potest in mentem 
venire dubitatio, quin sacer scriptor voluerit docere Deum totum 
mundum aspectabilem e nihilo produxisse. Narratur enim, quomodo 
Deus prius produxerit massam informem, dein ex ea terram, solem, 
lunam, sidera, cetera omnia efformaverit et de omnibus ut supremus 
dominus disposuerit. Sed singula paulo accuratius inspiciamus. 

m"ZNT idem est atque principium, id quod est ante alia in eo 
ordine, cuius dicitur principium (principium mensis, diei) et post quod 
alia sequuntur. Hoc igitur loco P^CN?3, ,in principio*, quia absolute 
ponitur (cf. Is. 46, 10), significat absolutam incohationem, ante quam 
non erat quicquam earum rerum, quarum primus ortus in sequentibus 
narratur. Itaque sensus est: Initium huius mundi eo factum est, quod 
Deus creavit caelum et terram ?. 


' Quantum fieri potest, ad singulas propositiones annotantur articuli Summae 
theologicae vel Supplementi, in quibus 8. Thomas eandem rem tractat vel tangit. 

? SS. Patres quidem nonnulli ,in principio interpretantur ,in Filio*, quia in 
principio erat Filius et per Filium omnia facta sunt (Io. 1, 3). Verum haec expositio 

N?3 est vocabulum prorsus sollemne, neque umquam in forma Kal 
et Niphal de operatione humana adhibetur, sed 4^ locis, ubi occurrit, 
semper significat opus divinum (ef. Gen. 2, 4; Ps. 148, 5; Is. 40, 26; 
Mal. 2, 10 etc.. Quod in forma Piel significat excidere, efformare 
(Ios. 17, 15 18), non ostendit eam significationem esse primariam, cum 
saepe in Piel primaria significatio modificetur. Neque umquam bara ad- 
ditum habet accusativum materiae, ex qua res fiat. Est igitur terminus 
proprius ad significandam operationem divinam a materia prorsus in- 
dependentem, ideoque vertendum est: ,creavit^ (Palmieri, De Deo 
creante 33 sqq.). Occurrit quidem vocabulum bare nonnullis locis, ubi 
non directe significat productionem ex nihilo: ,creans ventum* (Amos 
4, 13). ,Ego creavi fabrum et interfectorem* (Is. 54, 16). , Ego Dominus 
et non alter, formans lucem et creans tenebras, faciens pacem et creans 
malum* (Is. 45, 6 1). Sed his locis bara significat absolutum et su- 
premum Dei dominium, qui, cum res omnes de nihilo produxerit, . de 
omnibus pro suo arbitrio disponit. Sufficit contextum videre, ut statim 
appareat omnibus his locis supremam Dei potestatem, quae ex creatione 
effluit, praedicari ideoque creationem supponi. Itaque potest bara de 
Deo diei, etiamsi agitur de creatione secunda, quia Deus et materiam 
ex nihilo produxit et ex materia creata res formavit. Ita: ,creavit 
Deus cete grandia* (Gen. 1, 21). Hoc non est peculiare linguae he- 
braicae; nam nos quoque, latine vel germanice vel alia lingua lo- 
quentes, dicimus Deum creasse montes et arbores et animalia et 
omnia, quo loquendi modo significamus omnium rerum materiam cum 
suis viribus a Deo ex nihilo creatam esse, quamvis bene noverimus 
non singulas res immediate a Deo creari (cf. Hummelauer, Comment. 
in Gen. 86 sqq.). 

J2NZ DW? zv285 Dw significat universitatem rerum praeter Deum. 
Alii putant his verbis oce RS modo eadem dici, quae in sequen- 
tibus scriptor longius exsequitur (Petav., De mundi opif. l. 1, c. 2, n. 10): 
ali censent materiam informem denotari, cuius formatio dein descri- 
batur. Haec altera sententia praeferenda videtur, quia scriptor statim 
pergit: ,Terra autem erat informis et vacua", et postea docet forma- 
tum caelum et formatam terram apparuisse. Ita sentit S. Augustinus: 
.Informis illa materia, quam de nihilo Deus fecit, appellata est primo 
caelum et terra, non quia iam hoc erat, sed quia hoe esse poterat; 
nam et caelum scribitur postea factum^ (De Gen. contra manich. l. 1, 
c.7, n. 11; M 34, 118). Eadem est sententia S. Thomae (1, q. 66, a. 1. 
C£. Palinieri l. c. 26). 

Ergo Gen.1 docetur Deum initium omnium rerum constituisse creando 
(2, 8: mero Naz) materiam et eam formando.  ,lgitur perfecti sunt 
caeli et terra et omnis ornatus eorum. Istae sunt generationes caeli 


non potest censeri litteralis, quia contextus nihil tale indicat (cf. Palmieri, De Deo 
creante 41) quare eam non respicimus. 

et terrae, quando creata sunt in die, quo fecit Dominus Deus caelum . 
et terram* (Gen. 2, 1 4)  ,Sex enim diebus fecit Deus caelum et 
terram. et mare et omnia, quae in iis sunt^ (Ex. 20, 11. Cf. Ps. 145, 6; 
Act. 4, 24; 14,14). Cf. V. Zapletal, Der Schopfungsbericht in der Genesis, 
Freiburg 1902. 


15. Cum haec doctrina statim ab initio tam clare proposita sit, mirum 
non est eam firmiter inhaesisse mentibus iudaeorum. —,lpse dixit et 
facta sunt, ipse mandavit et creata sunt^ (Ps. 32, 9). ,Qui fecit caelum 
et terram, mare et omnia, quae in iis sunt^ (Ps. 145, 6). , Confitemini 


Deo deorum ... confitemini Domino dominorum ... qui facit mirabilia 
magna solus ... qui fecit caelos in intellectu . . . qui firmavit terram 
super aquas ... qui fecit luminaria magna ... solem in potestatem 


diei ... lunam et stellas in potestatem noctis^ (Ps. 135, 2sqq.). Maxime 
Ps. 103 laudatur Deus creator: ,Confessionem et decorem induisti, 
amictus lumine sicut vestimento, extendens caelum sicut pellem, qui 
tegis aquis superlora eius ... qui fundasti terram super stabilitatem 
suam. ...* ,Creavit, ut essent omnia* (Sap. 1, 14). ,Qui vivit in aeter- 
num, creavit omnia simul (kowf; — pariter)* (Eccli. 18, 1). ,Levate in 
excelsum oculos vestros, et videte, quis creavit haec, qui educit in 
numero militiam eorum et omnes ex nomine vocat; prae multitudine 
fortitudinis et roboris virtutisque eius, neque unum reliquum fuit* 
(Is. 40, 26). ,Ego sum Dominus, faciens omnia, extendens caelos 
solus, stabiliens terram, et nullus mecum* (Is. 44, 24). Quare Deus 
interrogat Iob: ,Ubi eras, quando ponebam fundamenta terrae? ... 
Quis posuib mensuram eius ... vel quis tetendit super eam lineam? 
Super quo bases illius solidatae sunt? Aut quis demisit lapidem an- 
gularem eius, cum me laudarent simul astra matutina et iubilarent 
omnes filii Dei? ...* (Iob 38, 4 sqq.. .Mardochaeus orat: ,Domine, 
Domine, rex omnipotens ... tu fecisti caelum et terram, et quidquid 
caeli ambitü continetur. Dominus omnium es, nec est qui resistat 
maiestati tuae^ (Esth. 13, 9 sqq.). Mater Machabaeorum filium suum 
alloquitur: ,Peto, nate, ut aspicias ad caelum et terram et ad omnia, 
quae in iis sunt, et intellegas, quia ex nihilo fecit illa Deus* (2 Mach. 
1, 28). Semper hanc fidem inter iudaeos viguisse constat (cf. lav. Ios., 
Archaeol. Prooem. et l. 1, c. 1; Philo De mundi opif.; Raymund. 
Martin., Pugio fidei 46 sq.). 

Porro omnes scriptores ecclesiastici tam in ecclesia occidentali 
quam in orientali semper Gen. 1l, 1 de vera creatione intellexerunt 
(cf. Schrader, De Deo creante 116 sqq.). Ergo ommes rationes internae 
et externae ostendunt primo capite libri Genesis veram mundi creationem 
doceri. 

Scrupulum fortasse inicere potest illa expositio, secundum quam 
initium. Genesis ita construitur: ,In principio, quando creavit Deus 
caelum et terram, terra autem erat inanis et vacua, et (quando) 

tenebrae erant super faciem abyssi, et (quando) Spiritus Dei ferebatur 
super aquas, (tunc) dixit Deus: Fiat lux. Hac enim interpretatione 
admissa non iam videtur sermo esse de prima creatione, sed de se- 
cunda tantum, cum primum, quod sie Deus dicitur fecisse, sit lux. 
Quid ad hoc dicendum? 

a) Haee expositio est inventum exegeticum rabbi Salomonis Iischaki 
(T 1105, qui etiam appellatur Jarchi vel Rashi) Post eum paucissimi 
eandem vel similem sententiam secuti sunt. Sed ante eum nulli ho- 
minum tale quid in mentem venit. Septuaginta enim et ommes alii 
interpretes absolute vertunt: ,In principio creavit Deus caelum et 
terram." Omnes quoque veteres exegetae tam iudaei quam christiani 
eodem modo interpretantur, posteriores vix non omnes usque ad 
nostram aetatem. Ergo illa opinio contra se habet auctoritatem. 

b) Illa expositio destruit constructionem grammaticam valde sim- 
plicem (parataecticam) totius capitis, quae usque ad finem continuatur 
per ,et ... et.:. et'. Unde illa expositio, etsi in se est possibilis, 
tamen ab indole huius primi capitis omnino abhorret. Quae est diffe- 
rentia a 2, 4, ubi constructio relativa est necessaria. Neque ullam 
solidam rationem pro intricata illa expositione habent. Dicunt quidam, 
Sj prima sententia Genesis absolute sumeretur, scribendum fuisse 
bareshith, non bereshith. At hoc verum non est; nam Deut. 11, 12 
et Is. 46, 10 seribitur similiter mereshith ,ab iniio* sine articulo; 
neque omnino solet verbum reshith in sensu initi construi cum 
articulo, non magis quam graece dici solet év ríj àpyí, sed potius 
€v dpyxfj. 

Ergo illud artificium exegeticum reiciendum est, quamquam rabbi 
Iarchi illud non excogitavit ad negandam creationem ex nihilo. Veteres 
enim iudaeos credidisse creationem, idque etiam ob Gen. 1, indubium 
est. Ita e. g. inter ,articulos fidei^, a Maimonide (t 1204) conscriptos 
et a maxima parte iudaeorum receptos, primus est: ,Firmiter credo 
creatorem — cuius nomen sit benedictum — esse et creatorem et guber- 
natorem omnium rerum creatarum, ipsumque fecisse, facere, facturum 
esse omnia naturae opera (The Jewish Encyclopedia II 151; IV 336). 
Temporibus medii aevi unus alterve philosophus iudaeus coepit dubitare 
de hae re, ut saeculo XIV Gersonides; sed nostra aetate multi iudaei 
rationalistae ab hac fide recesserunt. 


16. Alterum argumentum seripturisticum ex nominibus Dei. 

Nomen Dei maxime proprium et incommunicabile est rm (Ex. 
3, 14 sq. Is. 42, 8. Hoc nomen, cuius explicatio pertinet ad tract. de 
Deo Uno (IL, n.109 sqq.), significat ipsum esse, actum purum, per- 
fectam aseitatem. Haec autem plenitudo entis Deo convenire non 
posset, si praeter ipsum esset aliud ens ab ipso independens. Ergo 
omne ens ab eo derivatur, non utique per emanationem, quae actui 
puro repugnat, sed per creationem. 

Ideo omnes res, in quantum opponuntur Deo, sunt quodammodo 
nihilum, cum omnem entitatem suam a Deo habeant. ,Quoniam tam- 
quam momentum staterae, sic est ante te orbis terrarum, et tamquam 
gutta roris antelucani, quae descendit in terram* (Sap. 11, 23). , Omnes 
gentes, quasi non sint, sic sunt coram eo, et quasi nihilum et inane 
reputatae sunt ei^ (Is. 40, 11). 

Praeterea Deus saepe vocatur "32, quod secundum antiquiorem 
et communiorem opinionem significat absolutam eius sufficientiam 
(Gen. 17, 1) et vertitur a LXX et in Vulg. ravrokpárup, omnipotens. 
Atqui, qui est sibi plene sufficiens et omnipotens in operationibus suis, 
non potest pendere a materia praerequisita. 

Dicitur Deus &^27N7) ^27N, Ó kóptog rv kupíuv (Deut. 10, 17. Ps. 
135, 3. Esth. 13, 9 sq.), et adscribitur ei absolutum dominium totius 
mundi, quia scil. fecit và mávro (Ps. 145, 6). Ideo omnia serviunt ei 
(Ps. 118, 91. Sap. 12, 18). , Adonai Domine, magnus es tu et praeclarus 
in virtute tua, et quem superare nemo potest. Tibi serviat omnis crea- 
tura, quia dixisti, et facta sunt; misisti Spiritum tuum, et creata sunt, 
et non est, qui resistat voci tuae* (Iudith 16, 16 17). ,Meus est orbis 
terrarum et plenitudo eius* (Ps. 49, 12; cf. 148, 5). Atqui, si Deo con- 
venit tam absolutum dominium, et quidem ideo, quia omnia fecit, 
omnia ab eo creata sunt. 

In vetere igitur testamento doctrina creationis statim ab initio 
ac deinde saepissime proponitur. In movo autem testamento potius 
ut omnibus nota et ab omnibus admissa supponitur. Totus enim finis 
novi testamenti est nuntius messianicus. Nihilominus exaggerata et 
manca est quorundam assertio, videlicet vetus testamentum esse cul- 
tum creatoris (Schopferreligion) novum autem testamentum esse cul- 
tum redemptoris (Erlóserreligion) Quantum locum occupet in vetere 
lege doctrina messianica, alibi vidimus (IL, n. 212 sqq.). In nova vero 
lege doctrina de Deo creante clare continetur. Id valet non solum 
de symbolis et alis fidel professionibus, sed etiam de libris sacris. 
Ita S. Ioannes statim ab initio evangeli sui praedicat: ,Omnia per 
ipsum facta sunt^ (Io.1, 3). S. Paulus monet gentiles, ut convertantur 
,ad Deum vivum, qui fecit caelum et terram et mare et omnia, quae 
in iis sunt^ (Act.14, 14). ,Hoc annuntio vobis: Deus, qui fecit mun- 
dum et omnia, quae in eo sunt, hic caeli et terrae cum sit Dominus... .* 
(Act.17, 28 sqq.). ,Invisibilia enim ipsius [Dei] a creatura mundi per 
ea, quae facta sunt, intellecta conspiciuntur, sempiterna quoque eius 
virtus et divinitas* (Rom. 1, 20). ,Quoniam ex ipso et per ipsum et in 
ipso sunt omnia; ipsi gloria in saecula* (Rom. 11, 36). ,Nobis unus 
est Deus, ex quo omnia, et nos in illum* (1 Cor. 8, 6). Deus est, ,qui 
omnia creavit^ (Eph. 3, 9. Cf. Col. 1, 15 sq.; Hebr. 1, 10). Beati in 
caelo Deo acclamant: ,Tu creasti omnia, et propter voluntatem tuam 
erant et creata sunt* (Apoc. 4, 11; cf. 10, 6; 14, 7).. Christus ipse 
loquitur de tempore àm' àpyfig xríoeug, fjv éxricev ó 0eóc (Mare. 13, 19) 

et alloquitur Patrem: ,Dilexisti me ante constitutionem mundi* (Io. 
17,24). Ergo etiam in novo testamento Deus ut creator colitur, sicut 
in vetere testamento ut futurus redemptor. 


l7. Difficultas quaedam contra dogma creationis ex nihilo videtur oriri 
ex lis, quae dicit Sapiens: Deum omnia é£ àuópqou Ung fecisse (Sap. 
11, 18), et ex verbis apostoli: aptata esse saecula verbo Dei, ut ex 
invisibilibus visibilia fierent (Hebr. 11, 3. Sed quia revera Deus prius 
creavit materiam informem, et dein ex materia informi mundum 
visibilem, de hac secunda creatione hi duo textus apte explicantur 
(cf. Migne, P. G. 6, 35 sqq.). Apud apostolum tó uj éx qoiwouévuv tà 
BXenóueva veyovévoi potest intellegi de creatione ex nihilo, ut sensus 
sit: Fide intellegimus ex nihilo omnia facta esse. Creatio est opus 
Dei kaXoOvrog tà ui óvra dg óvra (Rom. 4, 11). S. Thomas invisibilia 
intellegit mundum idealem (1, q. 65, a. 4 ad 1. Cf. Palmieri, De Deo 
creante 39 sq. et 42 sq.). 


18. Arg. 2. Ex SS. Patribus. 

SS. Patres imprimis defendebant creationem mundi contra philosophos 
gentiles, qui negabant ex nihilo quicquam fieri posse, quique ob hanc 
rationem, quamvis concederent Deum mundum fecisse, tamen volebant 
mundum factum esse ex materia aeterna. 

S. Iustinus M. (?) vituperat Platonem, quod Deum dixerit ónuioupyóv, 
non TotnrÜv simpliciter, ,cum inter utrumque plurimum sit, ipsius 
Platonis iudicio, discriminis. Creator enim, nulla alia re indigens, sua 
virtute et potestate id, quod fit, efficit; opifex vero, accepta ex ma- 
teria condendi facultate, opus suum constituit" (Cohort. ad gent. n. 22; 
M 6, 282). S. Theophilus Antioch.: ,Plato et qui eum sequuntur, 
Deum quidem fatentur ingenitum et patrem et creatorem omnium 
esse; sed deinde statuunt duo esse ingenita: Deum et materiam, 
eamque Deo coaevam esse dicunt. Quodsi Deus ingenitus et materia 
ingenita, non iam Deus creator est omnium secundum platonicos, nec 
Dei constabit monarchia, quantum in ipsis est.... Quid autem magni 
esset, si Deus ex materia subiecta mundum faceret?  Opifex enim 
apud nos, cum materiam ab aliquo acceperit, effingit; Dei autem 
potentia in eo spectatur, ut ex nihilo faciat, quaecumque voluerit* 
(Ad Autolye. l. 2, n.4; M 6, 1051; cf. 1. 1, n. 4; M 6, 1030). S. Toan. 
Chrysostomus: ,Dicere enim ea, quae sunt, ex subiecta materia esse 
facta, et non confiteri omnium opificem ea ex nihilo fecisse, insipientiae 
extremae signum fuerit^ (In Gen. hom. 2, n. 2; M 53, 28). S. Atha- 
nasius: ,Alii, inter quos est magnus apud gentiles Plato, ex prae- 
exsistente ingenitaque materia fecisse Deum universa arbitrantur. 
Atqui non sentiunt, qui ista loquuntur, se Deo imbecillitatem tribuere. 
Nam si materiae auctor non est, sed ea subministrante res creandas 
producit, imbecillus reperitur, cum citra materiam nihil eorum, quae 

fieri debent, valeat condere* (Sermo de incarnatione Verbi Dei m. 2; 
M 25, 99). S. Ambrosius: ,Nam si increata materia, videtur ergo Deo 
potestas creandae materiae defuisse... . Plus ergo invenit operator 
ommium, quam contulit. Invenit materiam, ex qua posset operari; 
contulit figuram, quae decorem inventis rebus.afferret^ (Hexaem. 1. 2, 
e. 1; M 15, 145). 


19. Similiter pugnant SS. Patres contra haereticos, qui vel ab inferio- 
ribus agentibus materiam profluxisse censebant, ut gnostici; vel praeter 
Deum bonum et Patrem Christi statuebant alium deum veteris testa- 
menti, qui ex ingenita materia mundum eumque malum formasset, ut 
marcionitae; vel admittebant duo principia. aequaliter ingenita: bonum 
Deum et principium malum, quod vocabant materiam, tenebras, sata- 
nam, ut manichaei. Omnes hi haeretici censebant materiam aeternam 
esse admittendam, ut explicaretur origo mali in mundo. 

Hune errorem Tertullianus integro libro Contra Hermogenem re- 
futavit. Statuit autem hoc principium: Qui negat materiam a Deo 
creatam, negat Deum omnipotentem: ,Ílam non omnipotens, si non et 
hoe potens ex nihilo omnia proferre* (Contra Hermog. c. 8; M 2, 204). 
Similiter S. Augustinus: ,Conati sunt quidam persuadere Deum Patrem 
non esse omnipotentem, non quia hoc dicere ausi sunt, sed in suis 
traditionibus hoc sentire et credere convincuntur. Cum enim dicunt 
esse naturam, quam Deus omnipotens non creaverit, de qua tamen 
istum mundum fabricaverit, quem pulchre ordinatum esse concedunt, 
ita omnipotentem Deum negant, ut non eum credant mundum potuisse 
facere, nisi ad eum fabricandum alia natura, quae iam fuerat, et 
quam ipse non fecerat, uteretur* (De fide et symb. c. 2; M 40, 182). 
S. lustinus: ,Marcionem ponticum pravi daemones immiüserunt, qui 
creatorem caelestium ac terrestrium omnium Deum ... etiamnum ne- 
gare docet, alium autem quendam praeter creatorem universorum 
Deum praedicat^ (Apol. 1, n. 58; M 6, 415). Cf. Iren., Adv. haer. l. 2, 
c. 9 10: M 1, 138 184; Basil, Hexaem. hom. 1 2; M 29, 3 21; conc. 
bracarense (561) contra priscillianistas; Denz.n. 231 sqq.; alia apud 
Deng... 21:29. 


20. Contra arianos quoque pugnantes SS. Patres dogma creationis ex 
nihilo docent. Ariani enim dicebant Filium faetum esse ex non-ente, 
et prius non fuisse quam fuisse. Contra quos arguit S. Athanasius, 
hoc ,rerum creatarum et factarum proprium esse dici ex nihilo esse 
et non fuisse, antequam gignerentur^. ,Quomodo vero [Filius] Verbum 
et Sapientia possit esse, si eius naturae non sit foetus proprius, sed 
ex nihilo quoque factus ipse sit? Dein qui fit, ut, cum omnia ex 
nihilo producta sint et creata, Filiusque, ut volunt, una sit e rebus 
creatis et quae aliquando non fuerunt, solus tamen iste Patrem re- 
velet, nullusque alius praeter illum Patrem cognoscat?" (Contra arian. 

orat, 2, n. 1 22; M 26, 14 191). Arianorum doctrinam  coneilium 
nicaenum. damnavit (Denz. n. 54). 


21. "Tandem notandum est SS. Patres diserte docere: fide divina. cre- 
dendwm esse omnia a Deo creata esse ex nihilo. lta Pastor Hermae: 
Primum omnium crede unum esse Deum, qui omnia creavit et con- 
summavit, ex non-ente ad esse omnia adducens* (Mand. 1, n. 1). Ter- 
tullianmus: ,Regula est fidei ... illa scl, qua creditur unum omnino 
Deum esse nec alium praeter mundi conditorem, qui universa de nihilo 
produxerit per Verbum suum primo omnium emissum* (Praescr. c. 13; 
M 2,26). S. Fulgentius: ,Principaliter itaque tene omnem naturam, 
quae non est Trinitas Deus, ab ipsa sancta Trinitate, quae solus 
verus et aeternus Deus est, creatam ex nihilo* (De fide ad Petr. c. 3, 
n. 25; M 65, 683). Idem testantur tot symbola, quae profitentur fidem 
in Deum omnipotentem, creatorem caeli et terrae; idem saepe pro- 
fessi sunt martyres, fidem rogati a iudicibus. Simul etiam veteres 
ili fidei testes dicunt se hane fidem hausisse tum ex apostolica tra- 
ditione, tum ex primo versiculo Genesis, ut ait Chrysostomus: ,llle 
Moyses omnes haereses, quae sicut zizania pullulaturae erant in eccle- 
Sia, eradicat per hoc, quod dicit: In principio creavit Deus caelum et 
terram. Unde si manichaeus ad te accesserit dicens materiam prae- 
exstitisse, si Marcion, si Valentinus, si gentiles, dic illis: In principio 
creavit Deus caelum et terram* (In Gen. hom. 2, n. 3; M 53, 29). Pro- 
phetae ,summo consensu docuere Deum ex nihilo omnia creasse*. Nam 
Verbum Dei ,descendebat in prophetas ac per eos de mundi creatione 
loquebatur*. Ita per Moysen ,velut per instrumentum loquitur: In 
principio creavit Deus ...^* (S. Theophilus Antioch., Ad Autol. l. 2, 
n. 10; M 6, 1063 sq.). 


92. Arg.J3. Ex definitionibus ecclesiae. 

Conc. lateran. IV: Deus est ,unum universorum principium, creator 
omnium visibilium et invisibilium, spiritualium et corporalium, qui sua 
omnipotenti virtute simul ab initio temporis utramque de nihilo con- 
didit creaturam, spiritualem et corporalem, angelicam videlicet et 
mundanam ac deinde humanam, quasi communem ex spiritu et cor- 
pore constitutam* (Denz. n. 428, cf. n. 421). Idem docet conc. flor. 
(Denz. n. 106), idem conc. vatic. sess. 3, c. 1 (Denz. n. 1183), quod con- 
trariam sententiam damnavit can. 5: ,Si quis non confiteatur mundum 
resque omnes, quae in eo continentur, et spirituales et materiales, 
secundum totam suam substantiam a Deo ex nihilo esse productas... 
A. S.* (Denez. n. 1805). Cf. supra n. 3 et II, n. 136. 

Itaque hic artieulus de mundi creatione est dogma fidei catholicae. 
De quibusdam difficultatibus, quae ex Patrum dictis finguntur, vide 
Palmieri, De Deo creante 53 sqq.; cf. ib. de obscuro dicto S. Basilii 


p. 42 sq. 

23. Schol. Dogma creationis est simul veritas rationalis. 

Hoc dogma fidei simul esse veritatem rationalem constat ex iis, 
quae in philosophia traduntur!. Ex una enim parte ratio intellegit 
Deum esse ens infinitum et consequenter praeter ipsum non posse esse 
aliud ens improductum. Ex altera parte ratio percipit omne ens praeter 
Deum esse potentiale et mutabile, et consequenter praesupponere 
actum purum, a quo sit determinatum ad exsistendum (S. Thomas 1, 
q. 45, a. 2; q. 44, a. 1. Ideo omne ens praeter Deum dicitur parti- 
cipatum, quia partialem, i. e. limitatam tantum rationem entis habet, 
eamque non a se, sed aliunde. Quamvis autem concedendum sit nullum 
philosophum gentilem hanc veritatem clare docuisse, tamen in philo- 
sophia e. g. aristotelica continentur omnia elementa, e quibus secun- 
dum consequentiam logicam haec veritas fluit. Nam qui creationem 
non admittit,- necessario ipsam Dei exsistentiam negare debet; nullus 
enim est Deus, nisi sit ens infinitum a reliquis omnibus distinctum. 
Ergo omnis philosophia, quae admittit Dei exsistentiam, debet ad- 
mittere creationem omnium rerum ex nihilo. Sed quia conceptus 
creationis in se est valde difficilis et ab omni productione, quam ex- 
perientia novimus, plane diversus, philosophi gentiles aut. omnino ausi 
non sunt hanc conclusionem deducere aut saltem conceptum creationis 
non expoliverunt (cf. Kleutgen, Phil. der Vorz. II? 839; T. Pesch, 
Inst. phil. nat. II, ed. 2, Friburgi 1897, n. 522, nota 2; Palmieri 1. c. 
59sqq.) Itaque creatio non est mysterium superrationale, sed eatenus 
tantum mysterium ordinis naturalis dici potest, quatenus modum pro- 
prium actionis creatricis capere non possumus. Doctrina creationis 
excludi materialismum,  pantheismum, dualismum patet (cf. Lawr. 
lanssens, Sum. theol. VI 66sqq.; ib. p. 91 sqq. quaedam difficultates, 
quae contra doctrinam catholicam fieri possunt). 


Prop. II. Solus Deus creare potest. Theologice certa (Sum. 1, q. 45, a. 5). 


24. Nota. De facto solum Deum omnia creasse de fide est, ut. patet 
ex definitione conc. lateran. IV. Ipsa quoque S. Scriptura numquam 
ali agenti actum creationis adscribit; immo ommem aliam causam ab 
hoc actu excludit: ,Ego Dominus, faciens omnia, extendens caelos 
solus, stabiliens terram, et nullus mecum* (Is. 44, 24; cf. 40, 25sq.; 
45, 6 sqq.; Ier. 10, 10sq.; Ps. 135, 4) ,Omnia per ipsum facta sunt, 
et sine ipso factum est nihil, quod factum est* (Io. 1, 3). Sancti vero 
Patres eos, qui dicebant mundum ab inferioribus agentibus esse creatum, 
semper inter haereticos recensebant. ta S. Joan. Damasc.: ,Quicum- 
que dicunt angelos conditores esse qualiscumque substantiae, ipsi os 
diaboli sunt, qui est eorum pater. Creaturae enim cum sint, non sunt 
conditores* (De fide l. 2, c. 3; M 94, 874). Similiter theologi: ,Secun- 


! Of. Hontheim, 'T'heodicaea 148 sqq. 

dum fidem catholicam ponimus, quod omnes substantias spirituales et 
materiam corporalium Deus immediate creavit, haereticum reputantes, 
$i dicatur per angelum vel aliquam ereaturam aliquid esse creatum* 
(S. Thomas, De potentia q. 3, a. 4). 


29. Hac igitur veritate supposita, quaeritur, mum absolute creatura 
aliqua. creare. possit. Rursum autem in hac inquisitione duplex sup- 
positio fieri potest, scl. creaturam creare aut ut causam principalem 
aut ut causam instrumentalem. Causa principalis est, a cuius innata 
vi motus incipit in ordine ad aliquem effectum. Cawsa instrumentalis 
est, quae non movet nisi prius mota et applicata ab alia causa. Causa 
absolute principalis omnis effectus est Deus, quia sine eius motione 
nullus motus potest exsistere. Sed sub Deo etiam creaturae habent 
innatam vim, per quam (supposito coneursu divino) possunt certos 
effectus producere. Quaedam vero agentia certos effectus non possunt 
producere, nisi prius ab aliis moventur. lta securis incidit mota ab 
homine. Homo est principalis causa incisionis, quia ipse se movet 
sine alio movente, securis vero ad incidendum movetur ab homine. 
Nihilominus causa quoque instrumentalis de suo aliquid confert ad 
effectum producendum, secus non esset causa, sicut securis ad inciden- 
dum confert duritiem et aciem suam. Ergo etiam causa instrumentalis 
ex natura sua debet habere aliquam proportionem ad effectum producen- 
dum; quod vero aliunde accipit, est determinata motio et applicatio. 


26. Posse creaturam exsistere, quae sit causa principalis creationis, 
docuerunt Dwrandus et Biel (uterque In 2, dist. 1l, q. 4) contra un- 
animem sententiam theologorum. Posse creaturam a Deo adhiberi ut 
causam instrumentalem ad creandum docuerunt Lombardus (4, dist. 5, 
n. 3), S. Thomas (in h. l. e& In 2, dist. 1, q. 1, a. 3), qui postea con- 
trariam sententiam secutus est (1, q. 45, a. 5; De pot. q. 3, a. 4), non 
pauci scholastici. ;Swarez censet non posse creaturam adhiberi ut 
causam instrumentalem secundum naturalem virtutem, posse vero se- 
cundum potentiam oboedientialem (Metaph. disp. 20, sect. 3). Com- 
munius docent scholastici creaturam nullo modo posse esse instru- 
mentum ad creandum (cf. Vazquez In 1, disp. 175, c. 1). 

Agitur de causa. instrumentali physica; nam nulla apparet ratio, 
cur non possit creatura esse causa moralis, ut Deus aliam creaturam 
producat, v. g. cur parentes non possint precibus impetrare, ut Deus 
sibi det infantem et creet animam, quam secus creaturus non fuit. 


Pars I. Nulla creatura potest esse causa principalis creationis. 
27. Arg. l. Ex SS. Patribus. 

SS. Patres contra arianos saepe ita argumentantur: Filius Dei 
creare potest; ergo non est creatura. S. Athanasius: ,Qui enim fieri 
queat, ut [Filius] ea, quae non sunt, efficiat ut sint, si, quemadmodum 

putatis, factus e nihilo est?... Nulla enim rerum, quae factae sunt, 
causa est creatrix^ (Contra arian. c. 2, n. 21; M 26, 190). ,Neque 
enim vel angeli: possunt creare, cum ipsi sint creati, licet ita senserint 
Valentinus, Marcion, Basilides, quorum vos estis aemulatores^ (ib.). 
,Administrare rerum factarum est tamquam servorum, res vero pro- 
ducere et creare solius Dei est propriique eius Verbi et Sapientiae" 
(ib. n. 22; M 26, 203). S. Basilius: ,Potestas eadem non communis 
est facturae cum factore; nihil ergo commune Patri cum Filio, ne 
creatio quidem, si factura, non genitura est Filius^ (Contra Eunom. 
1.4, c. 3; M 29, 681). S. Cyrillus Alex.: ,Repugnat maxime divinae 
gloriae putare, quod aliis insit facultas procreandi et in lucem edendi, 
quae non erant. Neque enim fas est dicere, quae singularia et pro- 
pria sunt divinae et ineffabilis naturae, ea posse naturaliter inesse 
rebus a se conditis. Sed hoc ei praesertim solique competit et ad 
summam eius gloriam pertinet, cum creaturae praeclusus sit aditus 
ad ea, quae supremae substantiae soli et proprie competunt, cuius- 
modi est creandi vis et in lucem edendi, quae aliquando non erant 
(Contra Iulian. l. 2; M 416, 595) S. Augustinus: Angeli nullam 
omnino possunt creare naturam, solus enim unus cuiuslibet naturae 
seu magnae seu minimae creator est Deus.... Creare naturam tam 
nullus angelus potest quam nec se ipsum* (De Gen. ad litt. 1. 9, c. 15, 
n. 26 28; M 34, 4083; De civ. Dei 12, 24; M 41, 313. Cf. S. Iren. l. 2, 
e52,n.5; M 0, (15; :8. "Ambros.,. Hexaem- 173; e 0, n: 92; :M 15,1695 
Theodoret., Haer. fab. 1. 5, c. 5b; M 83, 463; S. Fulgent., Ad Trasim. l. 3, 
co952RMT65o 300p 

Ergo docent SS. Patres virtutem creandi ita esse Deo propriam, 
ut in nulla creatura possit esse potestas creandi vel minimam rem 
(cf. Ruiz, De Trin. disp. 110, sect. 8). 


28. Arg. 2. Ex ratione. 

Constat in hoe ordine nullam creaturam quicquam creasse. Ergo 
non adest potentia creandi in ulla creatura huius ordinis; nam omnis 
potentia naturalis aliquando transit in suum actum, quem naturaliter 
appetit. Cum autem Deus omnis generis creaturas produxerit ad 
manifestandas perfectiones suas, immo ad participationem intimam 
bonorum divinorum eas admiserit, non est rationi congruum admittere 
Deum solummodo ideo potentiam creandi omnibus creaturis denegasse, 
quia noluit eam communicare. Ergo magis rationabile est dicere hanc 
potentiam esse incommunicabilem. 


29. nternam vero rationem hwius impossibilitatis assignare est satis 
difficile, quia conceptus creationis ab omnibus, quae experientia novi- 
mus, est nimis remotus. Videtur quidem evidens non posse potentiam 
creandi secundum totam suam latitudinem in ulla creatura adesse, 
quia potestas tam illimitata supponit subiectum plane illimitatum. At 

cur non potest creatura saltem aliquod particulare ens limitatum 
creare? Ratio non potest esse materialis illa perfectio, quam ter- 
minus creatus possidet, cum haec possit esse minima: ergo ratio debet 
esse formalis ille respectus, sub quo in creatione terminus. attingitur. 
Iam patet hunc formalem respectum non esse ens productum, ut est 
hoc particulare ens. Nam qui potest unum tale ens producere, potest 
etiam secundum et tertium et ita porro. Qui e. g. potest. statuam 
facere, non potest unam tantum statuam facere, sed per se plures in 
indefinitum, nisi aut materia desit, aut vires artificis consumantur. In 
creatione autem non potest materia deficere, ut patet, neque potest 
vis ereativa consumi, cum actus creativus sit actus pure spiritualis, 
prorsus independens a materia. Ergo qui potest creare unum granum 
arenae, potest creare indefinite multa grana arenae. Atqui non potest 
ens limitatum virtute continere alia entia in indefinitum, ut possit esse 
eorum causa sufficiens. Ergo solum ens infinitum potest creare. 


20. Porro facultas creandi obiectum non attingit, quatenus est talis 
speciei, sed simpliciter quatenus est ens; quia terminus a quo creationis 
- est nihilum, nihilo autem opponitur aliquid, non quatenus est hoc vel 
tale ens, sed quatenus est ens simpliciter. In ommi productione lati- 
tudo potentiae productivae dimetienda est ex formali habitudine inter 
terminum a quo et terminum ad quem.  53ic formalis virtus produc- 
tiva in homine, qui ex certa aliqua massa potest statuam facere, in 
eo est, quod potest in talem massam informem talem formam acciden- 
talem inducere; ergo, quam ampla est massa capax recipiendi talem 
formam, tam ampla est potentia artificis. Ergo etiam in creatione, 
quam ampla est formalis oppositio inter nihilum et ens, tam lata est 
potentia creandi. Haec autem oppositio est sine fine ampla; ergo 
potentia quoque creandi debet esse infinita. 


31. Hoc etiam inde patet, quod ereatio fit sola volitione spirituali. 
Atqui volitio spiritualis non potest restringi ad hoc vel illud ens, sed 
extenditur ex natura sua ad omne ens. Sicut intellectus non potest 
restringi ad certam speciem entium intellegendam, neque voluntas ad 
certa tantum entia volenda: ita potentia spiritualis productiva non 
potest restringi ad certa entia producenda, sed extenditur necessario 
ad omne id, quod habet rationem entis creabilis, seu est infinita. 


32. "Tandem, sicut in intellegendo et volendo, ita etiam in producendo 

Deus debet habere terminum formalem ipsi soli proprium, quia potentia 

Dei est specifice diversa a qualibet potentia creata. Atqui, nisi creatio 

esset productio soli Deo propria, potentia divina non haberet terminum 

formalem sibi soli proprium. Ergo creatio est productio soli Deo propria. 
S. Thomas (De potentia q. 3, a. 4) quinque rationes proponit, ob 

quas creatura non possit creare, neque propria virtute neque ut in- 
Pesch, Praelectiones dogmaticae. IIT. Ed. 5/6. 9 

strumentum Dei: 1. Potentia facientis proportionatur distantiae inter 
terminum a quo et terminum ad quem. Atqui distantia inter nihil 
et esse est infinita. Ergo ex non-ente aliquid facere non potest nisi 
potentia infinita. 2. Quidquid fit, eo modo fit, quo faciens agit. Atqui 
quod creatur, fit secundum totam substantiam. Ergo qui creat, agit 
secundum totam substantiam. Atqui solum ens infinitum agit secundum 
totam substantiam. Ergo solum ens infinitum potest creare. 9. Ille 
solus potest creare, cuius actio non est accidens, sed substantia ipsius; 
nam agens, quod actionem in se tamquam materiam quandam recipit, 
etiam in eo, quod facit, materiam recipientem praerequirit. 4. Si qua 
potentia activa finita produceret aliquid e nulla potentia passiva, esset 
aliqua proportio nullius potentiae ad aliquam potentiam. Atqui non est 
ulla proportio non-entis ad ens. Ergo nulla potentia finita potest creare, 
sed sola potentia infinita, quae est ultra omnem proportionem. 5. Causae 
secundae a prima causa recipiunt non solam virtutem agendi, sed etiam 
modum et ordinem agendi. Atqui modus actionis dependet a materia, 
quae in se recipit actionem agentis. Ergo solius primi agentis est sine 
materia praesupposita agere et aliis omnibus agentibus materiam mini- 
strare. Alibi ait: , Oportet effectus universaliores in universaliores et 
priores causas reducere. Inter omnes autem effectus universalissimum 
est ipsum esse. Unde oportet, quod sit proprius effectus primae et 
universalissimae causae, quae Deus est^ (1, q. 45, a. 5). 

Sed hae rationes non omnibus theologis probantur. ta contra 
primam rationem sic arguit Dwrandws (In 2, dist. 1, q. 4): Inter ens 
et non-ens proprie non est distantia, et si esset distantia, non esset 
infinita inter non-ens et aliquod ens creatum, quia nullum ens creatum 
est infintum. Respondet Capreolus: Antiqui quidem theologi illam 
rationem tenuerunt, sed S. Thomas in Summa ,non utitur illo argu- 
mento antiquorum de infinitate distantiae inter ens et nihil.... Unde 
non oportebat tantum laborare Durandum aut Scotum ad probandum 
inter ens et nihil non esse distantiam mediam simpliciter et omni- 
fariam infinitam, cum beatus Thomas hoc ultro concedat^ (In 4, dist. 5, 
q. 1, a. 83, sol. 3 ad 5). Potest tamen solvi obiectio Durandi sie: Ens 
et nihilum non habent distantiam realem positivam, sed habent di- 
stantiam ,accipiendo distantiam" pro respectu rationis, quia isto modo 
inter ens et nihil est oppositio contradictionis. Haec autem distantia 
rationis es& quodammodo infinita, et consequenter potentia creandi est 
infinta ,propter improportionem entis ad nihil et propter impro- 
portionem potentiae facientis aliquid de nihilo ad potentiam facientis 
aliquid ex aliquo. Istae enim duae potentiae sunt improportionabiles, 
et sic altera earum est infinita*. 

Contra ultimam autem rationem S. Thomae Scotus (In 4, dist. 1, 
q. 1) obicit sie: Esse est effectus universalissimus praedicatione, quia 
in multis subiectis inest; sed non est universalissimus perfectione. 
Ergo hie effectus requirit causam universalissimam praedicatione, quia 

ens non potest produci nisi ab ente; sed non requirit causam uni- 
versalissimam perfectione. 

Respondet Capreolus: Scotus confundit esse essentiae et esse ex- 
Sistentiae. Hic agitur de esse exsistentiae, ,quod est proprius effectus 
Dei, est perfectissimus effectus et perfectissima inter omnes divinas 
participationes, quia participatur tamquam actus et perfectio a ceteris, 
et ipsa naturam aliorum participat.... Esse enim sie sumptum est 
perfectio cuiuslibet formae et naturae. Et de hoc esse valet, quod 
effectus universalissimus secundum "praedicationem est primo et per 
se a causa universalissima secundum perfectionem^, quia causae se- 
cundae solum dant tale esse, i. e. talem formam accidentalem vel 
substantialem, Deus autem dat etiam ipsam materiam et potentiam 
materiae vel subiecti, et dat causis secundis virtutem agendi. Illa 
autem causa, quae dat omne illud, quod pertinet ad esse rerum quo- 
cumque modo, necessario est ens universalissimum perfectione (Ca- 
preolus, In 2, dist. 1, q. 8, a. 2; ed. Turon. III [1902] 89 91 97 sq. 
103sq.; ibidem proponuntur obiectiones contra ceteras rationes, qui- 
bus S. Thomas probat solum Deum creare posse). 


Pars II. Nulla creatura potest esse causa instrumentalis creationis. 
33. Arg. Instrumentum omne oportet habere aliquam proportionem 
ad effectum | producendum, ut securis ad incidendum, penicillus ad 
pingendum; neque enim securis inservire potest ad pingendum neque 
penicillus ad incidendum. am vero ex praecedentibus apparet in 
creatura nullam esse proportionem ad creandum; ergo ne ut causa 
quidem instrumentalis creare potest. Quare S. Augustinus (supra n. 21) 
ait: ,Creare naturam tam nullus angelus potest quam nec se ipsum.* 
Atqui se ipsum ne ut instrumentum quidem Dei creare potest; secus 
ageret, antequam esset. 

Porro cwm. causa principalis per instrumentum attingat effectum, 
ratione prius eausa, instrumentalis ponit. aliquid. in. effectu. quam. causa. 
principalis, i.e. agendo disponit materiam quomodocumque, ut causa 
principalis possit efficere id, quod intendit. Ita instrumentum appli- 
catum ad lignum vel lapidem reddit per duritiem et aciem suam hanc 
materiam formabilem artifici. Haec dispositio materiae est praevia 
ad inductionem novae formae. Unde creatura, ut posset adhiberi ut 
instrumentum ad creandum, deberet ante ipsum formalem actum crea- 
tionis aliquid praevium efficere, quod esset dispositio ad creationem. 
Atqui hoc repugnat, quia nihil potest esse medium inter nihilum et ens 
(cf. S. Thom. 1, q. 45, a. 5 et Contra gent.l 2, c. 21, n.6). Haec 
ratio videtur etiam efficere, ut creatura ad creandum non possit ad- 
hiberi secundum potentiam oboedientialem, quia etiam in potentia 
oboedientiali aliqua proportio requiritur ad terminum producendum. 
Sicut igitur lapis non potest elevari ad intellegendum, ita creatura 


non potest elevari ad creandum. 
9:* 


z 

Potest quidem creatura ut causa instrumentalis adhiberi ad pa- 
tranda miracula (cf. I, n. 183; IV, n. 346sqq.; V, n. 484sqq.). At im- 
primis nulla est paritas inter miracula et creationem, quia muracula 
fiunt in aliquo subiecto iam praesupposito; deinde, si quae miracula 
fierent, quae aequivalerent creationi, creaturae in iis patrandis non 
possent esse causae physicae, sed morales tantum; tertio reapse multi 
theologi causis creatis in patratione miraculorum non adscribunt nisi 
causalitatem moralem, physice vero miracula stricte dicta a solo Deo 
fieri. docent. 

Idem valet de causalitate sacramentorum respectu gratiae sancti- 
ficantis, quae causalitas secundum plurimos est moralis tantum (cf. VI, 
n.l14lsqq.). Si qui vero theologi docent in eucharistia produci corpus 
Christi physice per actionem sacramentalem, quae sit aequivalenter 
creatio, viderint ipsi, quomodo sibi in doctrina sua constent (cf. l. c. 
n. 692 sqq.); nos non ita docemus. 

Itaque quia creatio non est divisibilis actio, quae possit partim 
fieri a causa principali, partim a causa instrumentali, sed est actio 
plane simplex, ideo una tantum causa, eaque principalis, in creatione 
agere potest, et omnis alia causa excluditur, etiam quantum ad poten- 
tiam oboedientialem. 


Prop. lll. Creator est Deus Trinus actione una communi crea- 
tionis. De fide (Sum. 1, q. 45, a. 6). 


34. Nofa. Secundum wie (De Trin. disp. 111, sect. 1 et 2) de hac 
re sunt duae extremae sententiae et tertia media vera. Prima ex- 
trema sententia est: cognitionem et amorem essentialem non esse 
practicum, ergo creationem attribuendam esse cognitioni et amori 
notionali et producto. Ita Henricus Gandav. (Quodl. 6, q. 2), qui postea 
lane sententiam retractavit (Sum. a. 54, q. 6 ad 11). Secunda extrema 
sententia est: ad creandum ita sufficere actus essentiales cognoscendi 
et volendi, ut pluralitas personarum se quodammodo concomitanter 
tantum habeat ad creationem. ta Scotus (Quodl. 8, a. 1), Swaree 
(De Trin.l. i, c. 11), alii. "Tertia media sententia est: creationem 
quidem fieri per actus essentiales, sed personas productas ita requiri, 
ut sine illis non possit esse actus cognitionis et volitionis divinae 
practicus et operans ad extra. Ita 5. Thomas, qui ait: In Deo ,com- 
munia, quae important respectum ad creaturam, per posterius dicuntur 
quam propria, quae important respectus personales, quia persona, 
procedens in divinis, procedit ut principium productionis creaturarum. 
Sicut enim verbum conceptum in mente artificis per prius intellegitur 
procedere ab artifice quam artifieiatum, quod producitur ad simili- 
tudinem verbi concepti in mente, ita per prius procedit Filius a Patre 
quamr creatura (1, q. 33, a. 3 ad 1 et saepe similiter aliis locis). 
Thesis etiam est contra Günther et nonnullos alios recentes, qui pro 

falso conceptu Trinitatis, quem finxerant, singulis personis divinis di- 
versas operationes ut proprias adscribebant, ita ut singulis personis 
pars aliqua operis effecti adscribenda sit (cf. Kleutgen, "Theol. der Vor- 
zeit I?, n. 241 249 sqq.). 

Totam hanc rem valde copiose exponit wie (De Trin. disp. 110—112). 


* 


39. Arg. Il. Ex S. Scriptura. 

S. Seriptura non quidem ipsam thesim nostram expressis verbis 
proponit, sed variis modis docet easdem esse actiones Patris et Filii 
et Spiritus Sancti ad extra. 

Ita Deus quidem Pater dicitur omnia creasse (1 Cor. 8, 6); sed 
Hebr. 1, 10. de Filio praedicatur: ,Tu in principio, Domine, terram 
fundasti, et opera manuum tuarum sunt caeli* Ergo creatio non 
Patri tantum attribuitur, sed etiam Filio. Initio evangelii Ioannis (1, 3) 
de Filio legimus: ,Omnia per ipsum facta sunt, et sine ipso factum 
est nihil, quod factum est.* 

Christus saepe effert opera Patris esse sua opera, et sua opera 
esse opera Patris. ,Non potest Filius a se facere quicquam, nisi quod 
viderit Patrem facientem; quaecumque enim ille fecerit, haec et F'ilius 
similiter facit (Io. 5, 19). ,Qui videt me, videt et Patrem.... Non 
creditis, quia ego in Patre et Pater in me est? Verba, quae ego 
loquor vobis, a me ipso non loquor. Pater autem, in me manens, ipse 
facit opera^ (Io. 14, 9 10; cf. 10, 28sqq.). 

De Spiritu Sancto in Novo Testamento maxime sermo est quan- 
tum ad charismata supernaturalia. Haec dona et Deus Pater dicitur 
conferre (Eph. 1, 3 sqq. 16 sqq.) et Spiritus Sanctus distribuere, prout 
vult (1 Cor. 12, 4sqq.). Ubi iterum supponitur una eademque operatio 
Patris et Spiritus Sancti (cf. Iob 26, 13; Ps. 32, 6; 108, 30). 

Quod Christus ait: ,Omnia, quaecumque habet Pater, mea sunt^ 
(Io. 16, 15), verum non esset, si Pater haberet operationem, quam non 
habet Filius. Sed ob eandem rationem Christus dicit Spiritum Sanctum 
non posse loqui, nisi quae ab ipso acceperit (Io. 16, 13sq.; cf. de 
Trin. II, n. 532 et Rwiz, De Trin. disp. 110, sect. 2 sqq.). 


36. Arg. 2. Ex SS. Patribus. 

S. Athanasius: ,Una Trinitatis efficientia esse ostenditur* (Epist. 1 
ad Serap. n. 31; M 26, 599) S. Gregorius Nyss.: Quamquam tres 
divinae hypostases effectis a se rebus consulant atque prospiciant, 
nihilominus ,providentia ac omnium moderatio una est, non tres, quae 
a SS. Trinitate peragitur, non tamen pro numero personarum, quae 
in fide considerantur (Lib. ad Ablab.; M 45, 127; cf. 180). 5. Joan. 
Damasc.: ,Cum [divinae] personae non quaeque sibi proprio modo 
neque sibi propria electione ac divisione singulae velint et operentur, 
sed ut unum sunt, non tres dii, sed unus est Deus* (De duab. volunt. 
n. (; M 95, 181). S. Augustinus: ,Sicut Pater et Filius unus Deus, et 

ad creaturam relative unus creator et unus dominus, sic relative ad 
Spiritum Sanctum unum principium, ad creaturam vero Pater et Filius 
et Spiritus Sanctus unum principium, sicut unus creator et unus 
dominus* (De Trin. l. b, c. 14; M 42, 921). Idem docet S. Sophronius 
(Epist. synod.; M 87*, 3119). Multa alia apud Petav., De Trin. l. 4, c. 15. 


37. Arg. 3. Ex definitionibus conciliorum. 

Conc. lateran. a. 649: ,8i quis secundum 55. Patres non con- 
fitetur ... unam eandemque [personarum| deitatem ... voluntatem, 
operationem ... creatricem omnium et protectricem, condemnatus sit* 
(Denz. n. 254). Conc. toletan. XI a. 615: ,Nec ires istae personae 
[divinae] separabiles aestimandae sunt, cum nulla ante aliam, nulla 
post aliam, nulla sine alia vel exstitisse vel quicquam operasse ali- 
quando credatur; inseparabiles enim inveniuntur et in eo, quod sunt, 
et in eo, quod faciunt" (Denz. n. 281; cf. 284) Conc. lateran. IV: 
Pater et Filius et Spiritus Sanctus ,consubstantiales et coaequales et 
coommnipotentes et coaeterni, unum universorum principium* (Denz. 
n. 428). Conc. flor. decr. pró Iacob.: ,Pater et Filius non duo prin- 
cipia Spiritus Sancti, sed unum principium, sicut Pater et Filius et 
Spiritus Sanctus non tria principia creaturae, sed unum principium* 
(Denz. n. 104). 


38. Arg.4. Ex ratione. 

In Trinitate omnia sunt communia praeter relationes originis. Atqui 
creatio non est relatio originis divinarum personarum. Ergo est com- 
munis omnibus personis. Creatio est opus intellectus et voluntatis. 
Unus autem in "Trinitate est intellectus, una voluntas. Quia nihilo- 
minus intellectus et voluntas in Deo ita comparata sunt, ut iis 
respondeat internus terminus non accidentalis, sed substantialis, ratione 
prius quam "Trinitas concipi possit operans ad extra, debet concipi 
cum terminis productionis internae, sine quibus "Trinitas non potest 
esse intellegens et volens. Eatenus igitur ,divinae personae secun- 
dum rationem suae processionis habent causalitatem respectu creationis 
rerum* (S. Thom. 1, q. 45, a. 6 ad 2). Ideo Patres graeci solent dicere 
Patrem creare per Filium in Spiritu Sancto (e. g. S. Athan., Contra 
arian. or. 3, n. 5; M 26, 330), ut hoc modo significent a Patre virtutem 
creandi communicari cum Filio et a Patre et Filio cum Spiritu Sancto. 

Itaque tres sunt personae creantes, sed unus creator. Principium 
quod creans sunt tres personae divinae, principium quo est natura 
seu intellectus et voluntas. Haec explicantur in tract. de Deo Trino 
(IL, n. 492). 

Relationem (rationis) personarum divinarum ad creationem wie (De 
Trin. disp. 111, sect. 2) ita exponit: 

Primo, divinae processiones sunt causa exemplaris processionis 

creaturarum tamquam aliquid primum et perfectissimum in genere 

processionis, quod est mensura ceterorum sui generis. Consequenter 
autem processio Verbi peculiariter est exemplaris causa quarumeumque 
processionum intellectualium ; et processio Spiritus Sancti peculiariter 
est exemplaris causa quarumlibet processionum emanantium per volun- 
tatem. Secundo, neque persona Verbi neque persona Spiritus Sancti 
potest esse ratio formalis, quae Deum aut Patrem formaliter con- 
stituat in esse potentis creare seu facere aliquid ad extra; nec con- 
stituit in actione actualiter creantis seu producentis creaturas. Tertio, 
non est in Deo notionalis ars neque scientia practica, quae sit propria 
et personalis quidditas Verbi, non communis Patri et Spiritui Sancto. 
Similiter autem nullus est amor personalis et proprius Spiritus Sancti, 
qui sit quasi practicus et applicativus ad opus, et non sit communis 
Patri et Filio. Q»warto, quaelibet trium personarum habet totalem 
potentiam et sufficientem ad creandum atque immediate creat, nec 
una persona creat mediante alia, nec una habet diversam causalitatem, 
nec alio modo creat nec alia actione, nec est aliud principium; sed 
omnes personae aequaliter eadem actione, eodem modo et causalitate 
tamquam unum principium concurrunt ad creandum et ad quamlibet 
operationem transeuntem.  Qwinto igitur restat, ut ad creandum et 
ad quamlibet operationem transeuntem non aliter sit requisita persona 
Verbi per se et formaliter prout Verbum est, nisi quatenus eius per- 
sonalis quidditas terminat intellectionem. Unde fit, ut Pater sine 
Verbo non possit esse loquens nec possit dicere vel mandare, ut res 
fiant, immo nec ipsa intellectio possit exsistere sine suo termino in- 
trinseco. Eadem proportione servata non aliter Spiritus Sancti per- 
sona requiritur ad quamlibet operationem transeuntem, nisi quatenus 
ex sua quidditate personali sic terminat divinum amorem, ut Deus 
spirator non possit esse complete atque perfecte donator respectu 
creaturarum nisi producendo Spiritum Sanctum, qui est personaliter 
donum, immo nec amor ipse possit exsistere, si careat intrinseco ter- 
mino, qui est Spiritus Sanctus." 


39. Schol. Creatio est actio Dei formaliter immanens, virtualiter 
transiens !. 

a) Actio immanens est, cuius terminus totaliter manet in subiecto 
et illud perficit, ut intellegere et velle. Actio formaliter transiens 


! Fuse de hac re agit B7. Beraza, De Deo creante (Bilbao 1921) n. 19—42. In fine 
ita concludit: ,Verum quo res magis animo volvitur, clarius apparet quaestionem 
istam potius esse de nomine quam de re. Nam in creatione haec dumtaxat assignari 
possunt, quae ab omnibus admittantur oportet: Dews, productio creaturae et creatura 
qroducta. Quibus positis quaeritur, quodnam ex iis tribus elementis sit denominan- 
dum formaliter actio. 

Respondent multi: Ipse Deus, qui, utpote actus purissimus, in se continet relate 
ad producendum aliquid extra se tum rationem potentiae, tum rationem actionis. 

Respondent alii: Ipsa productio creaturae; nam ... fieri creaturae a Deo est 
actio Dei ... Deus non constituitur formaliter creans per aliquid in Ipso exsistens, 

est illa, quae requirit aliquem terminum externum ad perfectam con- 
stitutionem actus, ut est calefacere, aedificare, generare, similia. $i 
autem terminus externus est mere effectus neque ulla ratione ad 
constituendum actum pertinet, dicitur actio formaliter immanmnens, vir- 
tualiter transiens. ,Virtualiter^ transiens, i. e. actus tantae efficaciae 
est, ac si esset actus transiens, licet secundum totam suam perfec- 
tionem sit immanens. Talis actus est creatio. 

Deus enim est actus purus. Sive igitur creat sive non creat, 
eiusdem infinitae actualitatis est. Atqui si terminus externus nihil 
confert ad perfectionem actus, actus non est formaliter transiens. 
Perfectio enim, quam terminus dat, im eo est, quod, ubi antea erat 
pura potentia, ibi postea est actus secundus, ut ille, qui potentia est 
pater, actu fit pater per generationem fili. Sed in Deo nulla est 
potentia, quae per terminum externum actuetur. Porro in omni actione 
formaliter transeunte aliquid exsistit medium inter agentem et effectum; 
quod medium est ipsa forma, prout ab agente in materiam inducitur. 
Sed in creatione nihil medium exsistit inter Deum et creaturam, quod 
a Deo procedat et 1n creaturam recipiatur, sed ratione prius iam est 
actio creans, quam exsistit ullum subiectum, quod terminum divinae 
actionis in se recipere possit. Ergo creatio non est actio formaliter 
transiens, licet à nobis ad modum actionis transeuntis et alicuius medii 
inter Deum et creaturam concipiatur. Idem inde efficitur, quod S. Scrip- 
tura et Patres docent Deum omnia creare solo nutu voluntatis (cf. Pal- 
iieri, De Deo creante 62 sq.). Actus autem voluntatis est formaliter 
immanens (ef. Stentrup, De Deo Uno 569 sqq.). 

S81 quis nihilominus vult ipsam dependentiam creaturae in fieri 
considerare ut modum aliquem creaturae, qui sit medium quid inter 
Deum et creaturam, et hunc modum vocare actionem transeuntem, 
est lis de verbo, nisi forte velit. dicere hune modum habere realitatem 
distinctam ab ipso subiecto creato; talia enim entia admittenda non 
videntur (cf. De Verbo incarnato IV, n. 86 sqq. 93; Swarez, Metaph. 
disp. 20, sect. 4; Palmieri 65 sq.). 

b) S. Thomas docet creationem active spectatam esse essentiam 
divinam cum relatione rationis ad creaturam; creationem vero passive 
spectatam esse relationem realem creaturae ad Deum cum novitate 
essendi (De pot. q. 3, a. 3. Quae vero ibidem addit in solut. ad 3, 
sunt difficiha: ,llla relatio [realis] «accidens est, et secundum esse 
suum considerata, prout inhaeret subiecto, posterius est quam res 


sed per ipsam positionem seu productionem creaturae; non per aliquam perfectionem, 
qua Ipse sit ultimo actuatus et infinite perfectus, sed praecise per communicationem 
huius perfectionis secundum modum et mensuram, quam creaturis impertitur. Alio- 
quin eur creatio formaliter definitur productio rei ex nihilo? 

Denique iuxta aliquos auctores haec productio realiter, iuxta alios non distin- 
guitur realiter à creatura producta. Ceterum dogma de creatione ex nihilo in quavis 
praedictarum sententia pariter vindicatur" (l. e. n. 42). 

creata, sicut accidens subiecto intellectu et, natura posterius est, quam- 
vis non sit tale accidens, quod causetur ex principiis subiecti. Si vero 
consideretur secundum suam rationem, prout ex actione agentis in- 
nascitur praedicta relatio, sie est quodammodo prior subiecto, sicut 
ipsa divina actio, quae est eius causa proxima. Similia scribit in 2, 
disbtd, q-.1. 222 ad 4 et 1, q. 45, a. 3 ad 2 et 8. 

Difficultas in eo est, quod non intellegitur, quomodo substantia 
creata sit creatura per accidens a se distinctum, cum ipsa iam per 
se sie ulla realitate addita tota et totaliter sit creatura. Nulla est 
difficultas, si quis creationem accipit ut accidens metaphysicum, ab 
ipsa re, cuius est accidens, non realiter distinctum. Revera enim con- 
cipimus et praedicamus esse creatum de aliquo subiecto ratione prius 
concepto, cui relatio creationis inhaeret; et prout creationem con- 
cipimus aut in fieri aut in facto esse, relatio creationis est aut prior 
aut posterior re, quae per eam denominatur. 

Sed thomistae intellegunt verba S. Thomae de accidenti physico, 
1 e. a re relata realiter distincto.  Audiatur e. g. Jo«nnes a S. Thoma: 
Creatio ,non est transcendentalis relatio, sed accidentalis superveniens; 
nam relatio transcendentalis est intima et imbibita ipsi entitati, nec 
superadditur ipsi substantiae rei, sed est ipsamet substantia ut ordi- 
nata per se ad alterum.... At vero substantia creata neque per suam 
speclem et quidditatem est tendentia ad Deum, neque ex principiis 
elus per necessariam conexionem oritur haec relatio seu dependentia, 
sed acodentaliter creaturae convenit, sicut ipsum esse exsistentiae 
et derivatio seu participatio a Deo, quae libera est et praedicatum 
contingens ipsius creaturae. Ergo relatio super eam fundata accidens 
est, et sie est relatio de praedicamento relationis* (In 1, q. 49, disp. 18, 
299. 1320)! 

Hoc argumento probatur quidem creaturam non necessario, sed 
contingenter et hoc sensu accidentaliter creari, et consequenter non 
esse de conceptu talis entis, ut sit creatum, cum per se possit etiam 
manere in statu purae possibilitatis seu manere pure creabile. At 
minime probatur tale ens, si creetur, creari per accidens physice et 
realiter a se distinctum, sicut neque creabilitas aliud possibile est at- 
que ipsa res creabilis, sed sicut creabilitas, ita creatum esse cum ipsa 
entitate rei creabilis vel creatae identificatur; et creabilitas quidem 
necessario, creatum esse contingenter. Neque enim omnis realis iden- 
titas est etiam essentialis identitas, ut patet in relativis, quorum relatio 
potest mutari mutato solo termino et integra manente essentia funda- 
menti. Sic autem est in creatione, quae est relatio dependentiae a Deo. 
Prout enim Deus est volens creare aut nolens creare, adest aut non 
adest relatio illius esse creati. 


1 Similiter Caietanus: ,Quoniam omme accidens distinguitur realiter a substantia, 
oportet, ut creatio distinguatur realiter a substantia creata quacumque secundum doe- 
trinam, quam sequimur* (In 1, q. 45, a. 3 ad 9). 

Quare Joannes a S. Thoma (l. c. n. 21) maioris explicationis gratia 
haec addit: ,In creatione, licet relatio illa fundetur in creatura ut 
exsistenti et derivata secundum esse a Deo, et sic accidentalis relatio 
sit respectu essentiae, tamen ipsum factum esse et ipsa exsistentia 
relativa secundum diei dicuntur, quatenus creata et participata a Deo; 
eb sie fundant illam relationem accidentalem. Et hac ratione creatura 
intrinsecam habitudinem habet ad Deum, sicut omnis effectus ad suam 
causam, quia hoc ipso, quod se habet ad illam sub ratione causae 
vel effectus et non sub ratione puri termini, respicit non secundum 
relationem praedicamentalem, quae est secundum esse, sed secundum 
dici seu transcendentalem.* 

Si ita est, multo simplicius videtur creatio dici relatio realis transcen- 
dentalis contingens, quae in omni praedicamento invenitur; nam etsi 
sola substantia dicitur creari, alia vero conereari, hoc nullam infert 
differentiam in ratione dependentiae a Deo ut prima causa, quia, quid- 
quid est ens et quatenus est ens, a Deo ut primo principio dependet. 
Ens absolutum, quale est substantia, non dicit quidem relationem, 
quatenus praecise absolutum est vel substantia; nihil tamen impedit, 
quominus id, quod secundum unum respectum absolutum est, sit se- 
cundum alium respectum relativum; neque hi duo respectus postu- 
lant necessario duas realitates distinctas (cf. Suarez, Metaph. disp. 31, 
sect. 1). 

Habemus igitur de hac re tres sententias: a) Prima est acciden- 
tistarum, qui dieunt creationem esse accidens, ut brevissime ait Gre- 
gorius de Valentia: ,Deum respicit creatura formaliter relatione reali 
de praedicamento ad aliquid* (In 1, disp. 3, q. 2, punct. 1). b) Secunda 
est modistarum, qui dicunt creationem esse modum  -substantialem, 
modaliter a substantia distinctum. Ita e. g. Tanner, qui docet ,crea- 
tionem convenire quidem cum accidente in hoc, quod nullo modo est 
nec esse potest sine substantia, cui quasi inexsistat, sive cum qua 
identificetur; revera tamen verum ac proprium accidens non esse, ac 
proinde nec in praedicamento actionis constitui... . Est ergo modus 
quasi quidam substantialis (In 1, disp. 6, q. 1, dub. 1, n. 18 19). 
c) Tertia est substantiistarum, qui dicunt creationem esse relationem 
substantialem dependentiae a Deo, seu esse ipsam substantiam creatam, 
in quantum seipsa refertur ad Deum creatorem. Haec ultima sententia 
magis placet, quia est simplicior et clarior. Est Scoti (In 2, dist. 1, 
q. 4 et 5) et scotistarum et communissima theologorum nostrae aetatis 
(cf. Mazzella, De Deo creante disp. 1l, a.2). Hoc sensu possumus acci- 
pere verba S. Thomae: ,Creatio passive accepta est creatura, neque 
oportet, quod alia creatione creetur* (1l, q. 45, a. 3 ad 2)!. 


! Cum hae re intime cohaeret duplex dictum S. Thomae. Alterum est: ,Cum 
omne, quod est praeter essentiam rei, dicatur accidens, esse, quod pertinet ad quae- 
stionem: an est, est accidens* (Quodl. 2, a. 3. Alterum est: ,Esse non est accidens* 
(In 1, dist. 3, q. 4, a. 3 ad 2). Haec duo ita conciliantur: Quatenus essentia concipi 

Prop. IV. Deus omnia libere creavit. De fide oum quio a 
q. 25, a. 5 sq.). 


40. Arg. l. Ex S. Seriptura. 


S. Scriptura docet Deum ommia fecisse, quae voluerit. ,Deus 
noster in caelo; omnia, quaecumque voluit, fecit^ (Ps. 113, pars 2 
[hebr. 115], 3; cf. Ps. 134, 6). Tamvero si de aliquo cum emphasi 
dico: hie facit, quae vult, sine dubio significo eum libere agere. Deus 
,Operatur omnia secundum consilium voluntatis suae* (Eph. 1, 11). 
Atqui, ubi non est libertas, ibi non potest esse consilium. Ergo Deus 
libere operatur. Cf. Apoc. 4, 11. 

Quia Deus in operationibus ad extra liber est, saepissime in S. Scrip- 
tura ei ,electio* adscribitur. Elegit Deus populum in hereditatem sibi 
(Ps. 32, 12; cf. 11, 68 10). ,Elegit Dominus Sion in habitationem sibi* 
(Ps. 131, 13). ,Elegit nos in ipso ante mundi constitutionem* (Eph. 
l, 4. Et sic permultis locis dicitur Deus alios vel alia prae aliis 
eligere. Qui autem ita eligit, nulla necessitate ducitur; nam ubi ne- 
cessitas ad unum, ibi electio inter plura excluditur. Unum tantum 
non potest Deus: ,Negare se ipsum non potest^ (2 Tim. 2, 13), i. e. 
non potest quidquam facere, quod cum ulla sua perfectione pugnet. 
Cetera ,apud Deum omnia possibilia sunt^ (Matth. 19, 26; cf. Sap. 
12, 18). Ergo si Deus eligere potest, et si omnia fecit, quae voluit, 
in caelo et in terra, libera ei sunt opera creationis. 


c 
- 


41. Arg. 2. Ex SS. Patribus. 

S. Irenaeus: ,lpse omnia fecit libere et quemadmodum voluit* 
(Adv. haer. 1. 3, c. 8, n. 3; M 1, 868). S: Hippolytus: ,Fecit, sicut 
voluit; Deus enim erat* (Adv. Noet. n. 10; M 10, 818). S. Augustinus 
(vel Evodius?): ,Nullam necessitatem patitur [Deus] neque necessitate 
facit, quae facit, sed summa et ineffabili voluntate^ (De fide contra 
manich. c. 21; M 42, 1141); ,Deum nulla necessitate, nulla suae 
cuiusquam utilitatis indigentia, sed sola bonitate fecisse, quod factum 
est^ (De civ. Dei l. 11, c. 24; M 41, 338). Si Patres interdum dicunt 
Deum non esse invidum et ideo mundum creasse, non est sensus Deum 


potest sine exsistentia, eatenus esse est accidens. ,Esse non dicitur accidens, si 
loquamur de esse substantiae; est enim actus essentiae; sed per quandam similitu- 
dinem, quia non est pars essentiae, sicut nec accidens" (De pot. q. 5, a. 4 ad 8; 
Quatenus autem esse non accedit ad substantiam plene constitutam, non est accidens. 
Nam ,completionem unumquodque recipit per hoc, quod participat esse; unde esse 
est complementum omnis formae, quia per hoc completur, quod habet esse. Et sic 
dico, quod esse substantiale rei non est accidens, sed actualitas cuiuslibet formae 
exsistentis, sive sine materia sive cum materia. Et quia esse est complementum 
omnium, inde est, quod proprius effectus Dei est esse, et nulla causa dat esse, nisi 
in quantum participat operationem divinam; et sic proprie loquendo non est accidens" 
(Quodl. 19, a. 5. Hoc Quodl. S. Thomas scripsit ultimo tempore vitae suae nec finivit). 
Ergo secundum loquendi modum nunc vigentem dicere licet: Esse creatum est ac- 
cidens metaphysicum, non est accidens physicum. 

sua benignitate necessitari ad creandum, cum iidem Patres doceant 
Deum libere creasse, sed solum indicatur naturalis propensio Dei ad 
benefaciendum (cf. Palmieri 69 sq.). De quibusdam philosophis gentilibus 
S. Basilius ait: ,Causam quidem ipsius [mundi] Deum esse fatentur, 
sed causam non voluntariam (otriov 6€ &mpooipéruc, i. e. sine electione), 
perinde atque corpus umbrae, aut res, quae illuminat, splendoris causa 
est. Errorem certe eiusmodi corrigens propheta, hoc accurato verborum 
delectu usus est, dicens: In principio fecit Deus. Neque idipsum [caeca 
necessitas| causa fuit, cur [mundus] esset; sed | Deus] uti bonus fecit, 
quod utile est; uti sapiens, quod pulcherrimum est; uti potens, quod 
maximum est* (Hom. 1 in Hexaem. n. 7; M 29, 19). De eodem errore 
loquitur 5S. Ambrosius (In Hexaem. 1l. 1, c. 5, n. 18), ubi effert rationem 
erroris esse in eo, quod ,adhaeret umbra corpori et fulgor lumini 
naturali magis societate quam voluntate arbitra (M 14, 131). Multa 
alia vide apud Didacum Rwiz (De volunt. Dei disp. € 8). 


42. Arg. 3. Ex definitionibus ecclesiae. 

Conc. flor. decr. pro Iacob.: Deus, ,quando voluit, bonitate sua 
universas tam spirituales quam corporales condidit creaturas* (Denz. 
n. 106). Conc. vatic. sess. 9, c. 1: Deus ,liberrimo consilio simul ab 
initio temporis utramque de nihilo condidit creaturam, spiritualem et 
corporalem* (Denz. n. 11883); can. 5: ,8i quis Deum dixerit non volun- 
tate ab omni necessitate libera, sed tam necessario creasse, quam 
necessario amat se ipsum, A. S.* (Denz. n. 1805). 

Saepius errorem contrarium ecclesia damnavit.  4baelardus pu- 
tabat, quia omnia, quae creata sunt, convenienter creata sunt, ideo 
ea, quae creata non sunt, non potuisse convenienter creari, et ea, 
quae creata sunt, non potuisse convenienter non creari vel alio modo 
creari. Ergo Deus ratione sapientiae suae nécessitatur ad creanda ea, 
quae creavit, et eo modo, quo creavit. Qui error relectus est in con- 
cilio senonensi. (1140): ,Quod ea solummodo possit Deus facere vel 
dimittere, vel eo modo tantum vel eo tempore, quo facit, et non alio* 
(Denz. n. 314). Revera creaturae non ita sunt convenientes, ut aliae 
sint positive inconvenientes. Possent esse e. g. plures, pauciores, maiores 
vel minores stellae, debito ordine dispositae, et similiter de aliis rebus. 
Divina enim bonitas infinita infinitis modis est participabilis. Unde si 
ex convenientia flueret necessitas exsistentiae, essent infinitae creaturae, 
quod patet esse falsum. Merito igitur etiam dammata est sententia 
Wiclifüi: ,Omnia de necessitate absoluta eveniunt* (Denz. n. 601). 
Cf. Thom.Wald., Doctrinale fidei catholicae 1l. 1, c. 10. Similia docuerunt 
Lutherus et Calvinus. 

Alu, ut Hermes et Günther, processerunt ex falso conceptu liber- 
tatis, confundentes libertatem cum spontaneitate, et dicentes Deum, 
cum sit independens ab omni influxu externo, maxime spontanee agere 
et hoe sensu esse perfecte liberum, etsi in omnibus agat ex interna 

necessitate (cf. Klewtgen, Theol. der Vorzeit I?, n. 289 sqq. 336 sqq.). 
Etiam hie error reiectus est (Denz. n. 1620 1655). De conceptu liber- 
tatis vide infra n. 588 sqq. 

Item damnata est haee sententia Aosmini (18): ,Amor, quo Deus 
se diligit in creaturis, et qui est ratio, qua se determinat ad crean- 
dum, moralem necessitatem constituit, quae in ente perfectissimo 
semper inducit effectum; huiusmodi enim necessitas tantummodo in 
pluribus entibus imperfectis integram relinquit libertatem bilateralem* 
(Deng. n. 1908). Deus non indiget ullo obiecto praeter se ipsum, sed 
sibi omnino sufficit. Non quia creaturae prius bonae sunt, Deus eas 
amat. sed quia Deus eas effective amat, ideo bonae sunt, et in tantum 
bonae sunt, in quantum Deus vult; potest enim, iis plus vel minus 
bonitatis conferre. Neque vero potest tantam iis bonitatem creatam 
conferre, ut maiorem non possit. Unde excluditur etiam optimismus 
(nfra n. 46). Creaturae a Deo solum amantur in ordine ad bonitatem 
divinam. Atqui haec bonitas sine creaturis a Deo perfecte possidetur. 
Ergo non sunt media necessaria, sed libere electa. 


43. Arg. 4. Ex ratione. 

Deus est infinitus. Consequenter in se ipso habet obiectum, quod 
totam amplitudinem voluntatis ita explet, ut nulla alia re indigeat. 
Neque plus bonitatis exsurgit ex creaturis simul cum Deo, quam est 
in Deo solo. Non creare est tam perfectum exercitium libertatis plane 
independentis quam creare (cf. S. Thom. 1, q. 19, a. 3; Contra gent. l. 1, 
c. 81; 2, 23). Actus quidem divinus, quo Deus creat, est actus neces- 
sarius, sed connotatio termini creati huic actui non est necessaria. Ita- 
que libertas est perfectio in Deo, attamen connotans (affirmando aut 
negando) terminum externum. Cf. De Deo Uno II, n. 304 sqq. 


44. Obi.: Provocant ad illud axioma: Bonum est communicativum sui. 
Resp.: Hoc axioma non est ita intellegendum, quasi omne bonum phy- 
sicum postulet, ut cum aliis communicetur. Sensus est: Bonum phy- 
sicum ut bonum est aptum, ut communicetur cum aliis. Porro bonum, 
ut est finis, communicat suam bonitatem cum mediis et facit, ut media 
propter finem appetantur, aut necessario aut libere pro diversitate 
finis et mediorum. Hoc est aliquid, quod bono convenit in contra- 
distinctione a vero, quod potest dici retentivum sui. Verum enim ut 
verum non movet, ut propter illud homo alia appetat, sed potius 
efficit, ut in eo intellectus quiescat. Tandem bonitas, si sumitur eodem 
sensu atque benignitas, inclinat ad communicanda bona. Sed in Deo 
benignitas non potest pugnare cum ipsius sufficientia, et praeterea 
benignitas, ut vera benignitas sit, non potest esse sine libertate. 
Verum quidem est in Deo esse necessitatem communieandi se summo 
modo; sed de hac necessitate naturaliter non novimus quicquam; 
sola enim fide tenemus Deum Patrem communicare totam suam boni- 

tatem cum Filio, et Patrem et Filium communicare totam suam boni- 
tatem cum Spiritu Sancto. Hoc autem fidei mysterio supposito illud 
axioma: Bonum est communicativum sui, infinito modo verificatum 
est per internas processiones divinas, neque ulla communicatio ad 
extra requiritur, quippe quae in comparatione illius internae communi- 
cationis quasi nihil sit. Alias obiectiones vide apud Beraza, De Deo 
creante n. 118 sqq. 


45. Schol. Il. De ideis divinis. 

a) Deus, quaecumque libere creavit, creavit secundum ideas aeternas 
et immutabiles. Idea definitur: forma, quam effectus imitatur ex inten- 
tione agentis, qui determinat sibi finem (S. Thom., De verit. q. 3, a. 1), 
vel id, ad quod respiciens artifex operatur. Haec definitio supponitur 
explicata in philosophia!. Idea dicitur causa exemplaris. 

Deus non operatur caeco instinctu, sed ex intentione (Ps. 103, 24. 
Prov. 3, 19; 8, 22 sqq. Sap. 7, 21). Ergo ante operationem mente con- 
cipit opus, quod vult efficere, et effectus hanc ideam divinam imitatur. 
Deus autem haurit ideas non aliunde, sed ex se ipso. Ergo ipse est 
causa exemplaris omnium rerum. ,Quis audeat dicere Deum irrationa- 
biliter omnia condidisse? Quodsi recte dici et credi non potest, restat, 
ut omnia ratione sint condita, nec eadem ratione homo qua equus; 
hoc enim absurdum est existimare. Singula igitur proprus sunt creata 
rationibus. Has autem rationes ubi arbitrandum est esse nisi in mente 
creatoris? Non enim quicquam extra se positum intuetur, ut secun- 
dum id constitueret quod constituebat; nam hoc opinari sacrilegum 
est. Quodsi hae rerum creandarum creatarumque rationes in divina 
mente continentur, neque in divina mente quicquam nisi aeternum atque 
incommutabile potest esse ... non solum sunt ideae, sed ipsae verae 
sunt et eiusmodi atque incommutabiles manent, quarum participatione 
fib, ut sit, quidquid est, quoquo modo est^ (S. August., De div. qq. 83, 
q. 46, n. 2; M 40, 30. Alia apud Palmieri p. 92)?. 

His ideis fit, ut Deus sit causa absolute independens in operando. 
Ex sese enim concipit, quaecumque sunt possibilia, et inter haec pos- 
sibilia eligit ea, quae vult actu fieri. Ideae ipsae sunt necessariae, 
tam ut essentia divina imitabilis quam ut cognitio huius imitabilitatis ; 


* Of. Hontheim, 'Theodic. 149 sqq. 

? Nonnulli SS. Patres verba, quae leguntur ab initio Evangelii S. Ioannis (1, 3 4), 
ita iungunt: ,Quod factum est, in ipso vita erat*, et explicant de ideis divinis. 
E. g. S. Augustinus: ,Faber facit arcam. Primo in arte habebat arcam.... Attendite 
ergo arcam in arte et arcam in opere. Arca in opere non est vita, arca in arte vita est, 
quia vivit anima artificis, ubi sunt ista omnia, antequam proferantur. Sic ergo, fratres 
carissimi, quia sapientia Dei, per quem facta sunt omnia, secundum artem continet 
omnia, antequam fabricet omnia, hine, quae fiunt, per ipsam artem, non continuo 
vita sunt; sed quidquid factum est, vita in illo est. "Terram vides, est im arte terra ; 
caelum vides, est in arte caelum ; solem et lunam vides, sunt et ista in arte; sed 
foris corpora sunt, in arte vita sunt" (In Io. tract. 1, n. 17; M 35, 1387). 

sed actualis imitatio per creaturas pendet a libera voluntate Dei. 
Hoc sensu dici possunt ideae practicae esse liberae, quatenus practicae 
dicuntur eae ideae, quae sunt principium actualis creationis, non solum 
principium cognitionis rerum possibilium; sie enim potius dicuntur ra- 
tiones aeternae rerum in mente divina exsistentes, quae non actu, sed 
virtute tantum sunt practicae. 

In idea divina duo distingui possunt: essentia divina wt imitabilis 
ad extra et cognitio huius essentiae (S. Thom. 1, q. 15, a. 2). Utrique 
conceptui: subiectivo et obiectivo, ratio causae exemplaris merito tri- 
buitur, sed diversimode.  Causalitas conceptus obiectivi reducitur ad 
genus causae formalis externae, quia Deus respiciens ad conceptum 
obiectivum ut imitabilem producit creaturam ut imitationem quandam 
huius conceptus. Causalitas conceptus subiectivi reducitur ad genus 
causae efficientis. Artifex enim constituitur in actu primo perfecto ad 
operandum per ideas, quas habet in mente; antequam enim habet ideas, 
non potest ex intentione operari. Est autem idea subiectiva, sieut 
generatim intellectus, principium non exsecutivum, sed directivum. — 
Hae ratione videntur facile conciliari disputationes theologorum de 
causa exemplari creationis (cf. Suarez, Metaph. disp. 25, sect. 1; Vaz- 
quez, In 1, disp. 42; Rwiz, De scient. Dei disp. 82). 

b) Distinguendum | est. inter. ideas. divinas, possibilia, universalia. 
Universalia vocantur illae notiones communes, quas omissis notis in- 
dividuantibus e rebus abstrahimus, ut homo, animal, planta. Hae 
quidem notiones obiectivae secundum id, quod continent, in rerum 
natura exsistunt, quia revera exsistunt, quibus convenit definitio 
hominis, animalis, plantae. Non tamen exsistit in rerum natura modus 
universalitatis, quia non est homo universalis neque animal vel planta 
universalis. Ergo universalia ut universalia creari non possunt. 

Possibilia vero sunt singulae res individuae, in quantum a Deo 
creari possunt. Haec igitur possibilia sunt termini idearum divinarum, 
quatenus Deus videt essentiam suam per has et illas res esse imi- 
tabilem. Essentia autem divina vocatur idea (obiectiva), non ut id, 
quo Deus intellegit, sed ut id, quod intellegit. Ideae divinae sunt 
aliquid in Deo, possibilia formaliter spectata sunt aliquid a Deo di- 
stinctum.  Universalia sunt obiecta intellectus humani. Plura de his 
docentur in philosophia. De ideis agit 5. Thomas 1, q. 15. 

Ex dictis patet, ewr reiectae sint hae propositiones ontologistarum: 
.Res creatae sunt in Deo tamquam pars in toto, non quidem in toto 
formali, sed in toto infinito, simplicissimo, quod suas quasi partes 
absque ulla sua divisione et diminutione extra se ponit.'  ,Creatio 
sie explicari potest: Deus ipso actu speciali, quo se intellegit et vult 
tamquam distinctum a determinata creatura, hominem v. g., creaturam 
producit" (Denz. n. 1664 sqq.). 

Hi errores provenerunt ex illa falsa sententia conceptus universales 
obiectivos non. esse a parte rei realiter a Deo distinctos (l. c. n. 1661), 

quam sententiam iam alibi refutavimus (Il, n. 52sqq.). Esse quidem 
illud aeternum, quod res omnes in Deo habent, non est a Deo di- 
stinctum, sed est ipsa essentia divina, non ut totum continens partes, 
sed ut esse eminens, quod in virtute sua ommia creabilia continet. 
At creabilia ipsa secundum internas et formales rationes nequaquam 
sunt ipse Deus, sed sunt possibiles imitationes Dei extra Deum, quia 
non Deus est possibilis et creabilis, sed angelus, homo, materia; et 
eaedem res, quae prius sunt possibiles tantum, postea creantur, non 
aliae. Ergo sieut res creatae secundum essentiam suam a Deo di- 
stinguuntur, ita etiam res creabiles. Creatio autem eo fit, quod Deus 
vult, ut res, quae antea poterant solummodo exsistere, actualem ex- 
sistentiam accipiant. Itaque quoad aeternas essentias rerum Deus est 
ultimum fundamentum, quoad exsistentiam actualem rerum Deus est 
causa efficiens, quoad modum  producendi res essentia divina cognita 
ut imitabilis est, exemplar seu idea, secundum quam Deus operatur. 
Cf. Beraza, De Deo creante n. 184sqq., qui exponit varios loquendi 
modos, quibus theologi utuntur. 


46. Schol. 2. De mundo optimo. 


a) Quaestio, sitne mundus, qui creatus est, optimus, qui creari 
potuerit, duplici sensu intellegi potest: absolute et relative. 

Absolute optimus est mundus, cuius internae et entitativae per- 
fectiones tantae sunt, ut meliores esse non possint. Relative optimus 
est mundus, si ad finem, quem Deus libere ei praestituit, est optimus. 
Rursum, perfectiones internae aut intelleguntur perfectiones essen- 
tiales aut perfectiones accidentales. Essentialiter perfectior est planta 
quam lapis, animal quam planta, homo quam animal irrationale. 
Iamvero perfectio essentialis est id, sine quo res esse non potest, quod 
est. Ergo dicere Deum posse facere res essentialiter perfectiores, 
nihil aliud est nisi dicere Deum posse facere alias res.  Accidentales 
vero perfectiones possunt adesse vel abesse, augeri vel minui, manente 
rei essentia, sicut homo potest esse fortis vel debilis, sanus vel 
aegrotus, plus aut minus doctus, et tamen manet homo et hic homo. 

b) Quare S. Thomas ad quaestionem, num possit Deus meliora 
facere quam fecit, respondet ita: ,Bonitas alicuius rei est duplex: 
una quidem est de essentia rei, sicut esse rationale est de essentia 
hominis; et quantum ad hoc bonum Deus non potest facere aliquam 
rem meliorem, quam ipsa sit, licet possit facere aliquam aliam ea 
meliorem; sicut etiam non potest facere quaternarium maiorem, quia, 
si esset maior, iam non esset quaternarius, sed alius numerus.... 
Alia bonitas est, quae est extra essentiam reli, sicut bonum hominis 
est esse virtuosum vel sapientem; et secundum talé bonum potest 
Deus res a se factas facere meliores. Simpliciter autem loquendo 
qualibet re a se facta potest Deus facere aliam meliorem.... Ergo 
dicendum, quod, cum dicitur Deum posse aliquid facere melius, quam 

facit, si ly ,melius' sit women, verum est; qualibet enim re potest 
facere aliam meliorem. Eandem vero potest facere meliorem quodam 
modo et quodam modo non, sicut dictum est. Si vero ly ,melius' sit 
adverbium et importet modum ex parte facientis, sic Deus non potest 
facere melius, quam sicut facit, quia non potest facere ex maiore 
sapientia et bonitate. Si autem importet modum ex parte facti, sic 
potest facere melius, quia potest dare rebus a se factis meliorem 
modum essendi quantum ad accidentalia, licet non quantum ad essen- 
tialia.... Universum suppositis istis rebus [quae creatae sunt] non. 
potest esse melius propter decentissimum ordinem his rebus attri- 
butum a Deo, in quo bonum universi consistit. Quorum si unum ali- 
quod esset melius, corrumperetur proportio ordinis, sicut si una chorda 
plus debito intenderetur, corrumperetur citharae melodia. Posset tamen 
Deus alias res facere vel alias addere istis rebus factis; et sic esset illud 
universum melius.... Humanitas Christi ex hoe, quod est unita Deo, 
et beatitudo creata ex hoc, quod est fruitio Dei, et beata Virgo ex 
hoe, quod est mater Dei, habent quandam dignitatem infinitam ex 
bono infinito, quod est Deus; et ex hac parte non potest aliquid fieri 
melius iis, sicut non potest aliquid melius esse Deo* (1, q. 25, a. 6). 

Itaque secundum hanc doctrinam, quae est communis scholasti- 
corum, mundus non est neque potest esse absolute optimus, quia nulla 
creatura neque universitas creaturarum ratione entitatis suae creatae 
potest esse tantae perfectionis, ut Deus infinitus meliore imitatione 
repraesentari non possit. JAelative vero mundus est optimus, quatenus 
1. ad optimum finem creatus est, i. e. ad Dei glorificationem, 2. optima 
operatione, i. e. creatione divina, productus est, 3. ad determinatum 
gradum glorificationis, quam Deus ex creaturis vult habere, optime 
ratione mediorum ad finem dispositus est, 4. quatenus mundus omne 
genus entium ab imis usque ad summa secundum pulcherrimam ordinis 
tum naturalis tum supernaturalis harmoniam continet, 5. quatenus 
coniunctio creaturarum cum Deo mediata vel immediata pro diver- 
sorum entium natura est optima, cuius fastigium est incarnatio et 
visio beatifica. 

c) Inter defensores optimismi eminet Leibniz. At neque hic con- 
siderat singula entia creata ut optima, quae fieri possint, cum mani- 
festum sit vel inter individua eiusdem speciei esse magnam diversi- 
tatem perfectionis; sed universum ut totum optimum esse vult, ut 
non potuerit fieri melius. ,Suprema sapientia una cum bonitate in- 
finita non potuit non eligere optimum. Nam sicut minus malum est 
species boni, ita minus bonum est species mali, si obstat maiori bono; 
et in operibus Dei correctioni locus esset, si melius quid fieri po- 
tuisset.... Nisi inter mundos possibiles unus esset optimus, Deus 
non produxisset ullum. Mundum appello totam successionem et totam 
collectionem rerum exsistentium, ne dicantur plures mundi potuisse 
exsistere variis temporibus et variis locis. Nam omnes simul com- 

putandi essent ut unus mundus, vel, si mavis, ut unum universum.... 
In quo Deus ommia antecedenter disposuit in perpetuum, praevidens 
preces, bonas et malas actiones ceteraque ommia.... Et hic mundus 
ommibus simul sumptis et consideratis optimus visus est creatori, qui 
eum elegit^ (Théodicée I, n. 8 9; ed. Erdimann 506). Addit, nisi Deus 
eligeret optimum, esset defectus aut bonitatis aut sapientiae aut 
potentiae (l c. II, n. 117, p. 534). ,Sapientia autem infinita omni- 
potentis, bonitati eius immensae iuncta, fecit, ut nihil potuerit fieri 
melius omnibus computatis, quam quod a Deo est factum; atque adeo, 
ut omnia sint perfecte harmonica conspirentque pulcherrime inter se: 
causae formales seu animae cum causis materialibus seu corporibus, 
causae effieientes seu naturales cum finalibus seu moralibus; regnum 
gratiae cum regno naturae. Et proinde quotiescumque aliquid repre- 
hensibile videtur in operibus Dei, iudicandum est id nobis non satis 
nosci; et sapientem, qui intellegeret, iudicaturum ne optari quidem 
posse meliora^ (Causa Dei asserta n. 46 47; 1. c. p. 656). 

Quid dicendum: sit de hac opinione, patet ex lis, quae exposita 
sunt: Consequenter ad finem a Deo libere electum, mundus est opti- 
mus, concedo; antecedenter non potuit Deus eligere meliora interna 
constitutiva rerum naturalium, maioremque cumulum gratiarum super- 
naturalium et ita maiorem glorificationem suam externam, nego. Nam 
artifex tam in maioribus quam in minoribus aeque bene potest exer- 
cere artem suam, dummodo ad opus, quod perficiendum eligit, optimo 
modo operetur. Solum opus malum excluditur; opus autem minus 
non est species mali in creatione, quia non impedit opus maius; nam 
utrum maius fiat an minus, unice pendet ex libera electione creatoris 
(cf. Kleutgen, 'Theol. der Vorz. I?, n. 359 sqq.). 

d) Alio modo quidam theologi et imprimis Didacus Rwiz optimum 
mundum esse docent. Concedit Ruiz mundum non esse simpliciter 
optimum, cum in multis generibus rerum non possit esse optimum 
neque in qualitate neque in quantitate (De volunt. Dei disp. 9, sect. 2). 
Praeterea Deus non necessario eligit, quod optimum est, sed fuit liber 
in electione. Nihilominus infallibiliter vult illud bonum, quod in ordine 
ad universitatem rerum est optimum, scilicet in eo genere, in quo 
optimum est possibile. ,In hoc igitur Deus semper eligit optimum 
finem creaturarum, ita ut finis ille creatus, qui per scientiam sim- 
plicis intellegentiae proponitur esse perfectissimus ... semper alliciat 
divinam voluntatem, ut velit eum exsecutioni mandare; proptereaque, 
quamvis illius electio sit physice et absolute libera, nihilominus fit 
infallibilis et moraliter necessaria, quae est necessitas secundum quid 
et non simpliciter" (l. c. sect. 3, n. 7). ,Non solum in ordine ad finem 
praefixum cum tali modo et mensura, sed etiam simpliciter et ab- 
solute comparatione totius universi cunctarum partium providentiae 
Deus semper et infallibiliter vult et facit, quod est optimum in eo 
genere, cuius perfectio terminum habet^ (l. c. sect. 9, n. 4). Rationem 

reddit, quia, nisi haec doctrina admittitur, possent opera Dei esse 
imperfectissima, cum semper verum maneret Deum velle talem im- 
perfectam glorificationem externam. Hoc autem est absurdum. Ergo 
concedendum est Deum non infimum gradum gloriae neque vilissima 
media elegisse, sed supremum gradum et optima media. 

Sed manifeste Aaec doctrina considerat sola extrema, et neglegit 
viam mediam veritatis. Deus quidem perfecte liber est ad creandum 
aut non creandum. Nihilominus si vult creare, consequenter ad hanc 
voluntatem quaedam sunt necessaria. Ita necessariae sunt in hac 
suppositione creaturae rationales, quia Deus, qui creando manifestat 
gloriam suam, hanc non potest velle manifestare sibi ipsi; ergo vult 
eam manifestare creaturae rationali, qualis est homo (ut abstrahamus 
a puris spiritibus). Porro si producit creaturas rationales, Deus debet 
iis statuere finem ultimum earum naturae convenientem, qui non potest 
esse alius nisi Deus ipse cognitione et amore possidendus; debet iis 
providere media, quibus hunc finem assequi possint; debet universum 
ita disponere, ut ex eius consideratione creaturae rationales cum suffi- 
cienti facilitate et certitudine ad cognoscendum Deum ascendere possint; 
debet dare legem naturalem cum suis sanctionibus; et similiter alia 
sunt.necessaria, quae ex conceptu creatoris et creaturae deducuntur. 
In his igitur Deus eatenus liber est, quatenus omnino potest pro suo 
arbitrio velle creare aut non creare; sed si vult creare, eius sapientia 
et sanctitas postulat, ut certo modo creet (cf. S. Thomas, De potentia 
q.9, a. 16). Nihilominus non ideo Deus necessitatur ad optimum, 
quia iam in ordine pure naturali multi gradus perfectionis sunt possi- 
biles, inter quos Deus libere eligere potest; multoque magis totus 
ordo supernaturalis est plane liberae electionis (cf. infra n. 118 196; 
IL n. 440 sq.: IV, n. 353sqq.; V, n. 193sqq.). Sub hoc respectu doc- 
trina Didaci Ruiz de necessitate morali mundi optimi est exaggeratio. 

Praeterea haec doctrina non videtur bene congruere cum illa de- 
finitione ecclesiastica, secundum quam Deus omnia ,liberrimo con- 
silio^ creavit. Nam necessitas moralis et liberrimum consilium non 
videntur stare simul. Respondet Zwiz: ,Per libertatem perfectissimam 
inclinatur Deus ad volendum optimum, et consequenter ad hoc in- 
clinatur per dominium operationis suae plenissimum, quod solum potens 
est indefectibiliter et libere retinere, quod sapientissimus intellectus 
dictat esse rationabilius et convenientius eius bonitati.... Ex eodem 
igitur principio Deo provenit infallibilitas optimi, et illius contrarium 
fieri posse absque ulla renitentia, coactione aut violentia" (De volunt. 
Dei disp. 10, sect. 4, n. 3). Si ita est, non est vera necessitas moralis 
ad optimum in Deo, quia necessitas et libertas sibi opponuntur, ut 
altera crescente altera descrescat. Neque necessitas non eligendi 
minus bonum comparari debet cum necessitate non peccandi, quia pec- 
catum est Deo contrarium, unde eius electio involveret contradictionem, 
id quod non valet de electione minoris boni, quod est vera Dei glori- 

ficatio. Denique si perpenduntur omnes limitationes et distinctiones, 
quas Ruiz adhibet ad suam opinionem defendendam, iam eo fere res 
devenit, ut sit controversia de modo loquendi, utrum inclinatio Dei 
ad facienda ea, quae fecit, vocanda sit necessitas moralis necne. Quae 
cum ita sint, melius abstinetur a vocabulo necessitatis, quia ecclesia, 
loquens de operibus Dei ad extra, nihil dicit de necessitate, sed semper 
docet et inculcat perfectam Dei libertatem (cf. Stentrup, De Deo 
creante 650 sqq.). 


Prop. V. Finis primarius creationis est bonitas Dei raanifestanda 
et glorificanda. De fide (Sum. 1, q. 44, a. 4; q. 109, a. 2). 


47. Finis est id, cuius gratia aliquid fit. ,Omne agens per intellec- 
tum agit propter finem. Sed Deus est huiusmodi, cum sua scientia 
sit causa rerum^ (S. Thomas, In 2, dist. 1l, q. 2, a. 1. Ipse quidem 
actus divinus, utpote actus purus, aeternus, necessarius, non habet 
ullam causam neque ullius rei influxui subesse potest, sed est prima 
causa omnium. Nihilominus ea, quae a Deo fiunt, ob aliquem finem 
fiunt. Non enim creaturae ad nihil a Deo producuntur, sed ad ali- 
quid; et, si ad aliquid, necessario etiam ad aliquem finem ultimum, 
qui non amplius ad alium finem refertur. In quantum finis crea- 
turarum est id, quod creaturae ex natura sua appetunt et ad quod 
obiective ordinantur, dicitur finis operis. In quantum finis est id, 
quod operans per opus suum intendit, seu quod ei est ratio, cur opus 
producat, dicitur finis operantis. Quia autem finis est aliquod bonum, 
hoc ipsum bonum, quod appetitur, dicitur finis qui; possessio boni dicitur 
finis quo; subiectum vero, cui bonum intenditur, dicitur fimis cui. 


48. Si quaerimus, quae sit ratio, cur Deus alia a se velit, responden- 
dum est hane rationem esse bonitatem (seu infinitam perfectionem) di- 
vinam. Bonitas enim divina est ratio (non causa) cur Deus omnino 
velit. Praeterea nihil praeter Deum potest esse ratio volitionis di- 
vinae; secus Deus non esset sibi sufficiens. Ergo Deo ratio volendi, 
quidquid vult, est bonitas divina, sicut ratio intellegendi, quidquid 
intellegit, est veritas divina. Consequenter bonitas divina, quamvis 
relate ad Deum non habeat rationem causae, habet tamen rationem 
verae causae finalis relate ad creaturas, quia est illud bonum, quod 
amatum ratio est, cur creaturae sint. Deus non vult hoc propter hoc, 
sed vult esse hoc propter hoe (S. Thomas 1l, q. 19, a. b)'. Haec nota 
sunt ex tractatu de Deo Uno (IL n. 301sqq.). Ergo, quamvis divinae 
volitionis nulla exsistat causa finalis, quia primae causae nulla est 
causa (cf. S. August., De Gen. contra Manich. 1, 2; M 34, 115), tamen 


' Doctrinam 8. Thomae de causa finali creationis exponit 7. Stwfler, Zeitschrift 
für kath. Theologie 1917, 656 sqq. 

Deus, quidquid vult, vult propter suam bonitatem divinam, quae est 
unicum obiectum formale voluntatis divinae, alia vero omnia se habent 
solum per modum terminorum. 


19. - Iamvero si Deus alia vult propter suam bonitatem divinam, haec 
alia necesse est habere relationem ad bonitatem divinam. Haec autem 
relatio est duplex. In quantum enim a Deo egrediuntur, creaturae 
» participant bonitatem divinam, quia omnis bonitas creaturae est effectus 
bonitatis divinae et ex ea fluit. In quantum vero res creatae similes 
sunt Deo, eius bonitatem manifestant, quae manifestatio dicitur gloria 
Dei. externa obiectiva. Cognitio vero, quam creaturae rationales ex 
operibus Dei de Deo hauriunt, simul cum agnitione excellentiae Dei 
dieitur gloria Dei erterna formalis. Dicitur gloria externa in oppo- 
sitione ad gloriam internam, quae est cognitio et amor Dei de se ipso. 


90. Itaque imprimis bonitas Dei communicanda est ratio, ob. quam 
Deus ad extra agit. Neque enim potest agere ad bonum aliquod 
adipiscendum (Ps. 15, 2); ergo agit ad suum bonum communicandum: 
Deus ,agit non ex appetitu finis, sed ex amore finis^ (S. Thomas. 1, 
q.19,a. 2; q. 44, a. 4. Consequenter vult Deus, ut bonitas sua a 
creatura repraesentetur et a creaturis rationabilibus cum laude agno- 
scatur. Consequenter ultimus finis creaturarum est gloria Dei, quia 
gloria est clara cum laude notitia. Idem valet de ordine supernaturali, 
in quo Deus bona divina, ut sunt in se, cum creaturis communicat 
et a creaturis immediata intuitione videtur et correspondente amore 
amatur. Finis autem absolute ultimus est etiam finis primarius. 


91. Arg. l. Ex S. Scriptura. 

Deum esse finem ultimum creaturarum 5. Scriptura diserte docet: 
Deus est ,A et Q, principium et finis^ (Apoc. 1, 8). ,Ex ipso et per 
ipsum et in ipso (eig aóróv) sunt omnia^ (Rom. 11, 36). ,Propter me, 
propter me faciam, ut non blasphemer, et gloriam meam alteri non 
dabo^ (Is. 48, 11; cf. 48, 7). Ergo Deus, quia amat suam bonitatem, 
vult eam ab alüs glorificari, et hanc gloriam sibi intendit. 

Ideo creaturas ita condidit, ut vere gloriam suam manifestent 
(Rom. 1, 20. Sap. 18, 1sqq. Ps. 98. Ps. 96. Apoc. 4, 11) Imprimis 
vero creaturis rationalibus ad hoc dedit intellectum.  ,Posuit oculum 
super corda eorum [hominum], ostendere illis magnalia operum suorum, 
ut magnalia enarrent operum eius* (Eccli. 17, 7 8). Hinc ,benedicite 
omnia opera Domini Domino* (Dan. 3, 57. Ps. 148—150 eto.). 


52. Arg.2. Ex traditione. 

SS. Patres docent Deo rationem creandi fuisse bonitatem suam, 
eumque creatione intendisse, ut bonitas haec in omnibus rebus eluceret 
et ab hominibus agnosceretur. Ita Origenes: ,Cum in principio crearet 

ea, quae creare voluit, nullam habuit aliam creandi causam nisi propter 
se ipsum, i. e. bonitatem suam* (De princip. l. 2, c. 9, n. 6; .M 11, 230). 
S. August.: ,Satis est christiano rerum creandarum causam nonnisi 
bonitatem credere creatoris* (Enchir. c. 9; M 40, 235). Athenagoras: 
,Liquet Deum propter se ipsum et elucentem in omnibus ipsius operibus 
bonitatem et sapientiam adductum fuisse, ut hominem faceret* (De 
resurr. mort. n. 12; M 6, 998). "Theophilus Antioch.: ,Ommnia Deus 
fecit ex non exstantibus ad esse, ut per opera cognosceretur et in- 
notesceret magnitudo eius^ (Ad Autolyc.l. 1, c. 4; M 6, 1030).  Ter- 
tullianus: ,Deus unus est, qui totam molem istam cum omni instru- 
mento elementorum, corporum, spirituum verbo quo iussit, ratione qua 
disposuit, virtute qua potuit, de nihilo expressit in ornamentum 
maiestatis suae^ (Apol. c. 17; M 1, 315). 


93. Conc. vatic. sess. 3, cap. 1 docet Deum creasse ,non ad augendam 
suam beatitudinem nec ad acquirendam, sed ad manifestandam per- 
fectionem suam per bona, quae creaturis impertitur* (Denz. n. 1183); 
can. 5: ,S81 quis mundum ad Dei gloriam conditum esse negaverit, 
A. S.* (Denz. n. 1805). 

Fusius eadem doctrina exponitur a concilio coloniensi anni 1860, 
tit. 3, e. 13: ,Si id, quod Deum ad creandum impulerit, seu finis 
operantis quaereretur, dicendum esset nihil Deum, quod ab eo sit di- 
stinctum, impellere potuisse, cum, utpote sibi sufficiens, nihil sibi possit 
appetere!. Cum porro Deum creasse constet, et cum, quidquid agit, 
ex amore bonitatis suae absolutae eum agere pariter constet, recte 
dicimus Deum bonitate sua, ut libere mundum crearet, motum esse. 
Hoc etiam sensu S. Awgustinus dixit: ,Quia bonus est, sumus: (De 
doctr. christ. l. 1, c. 32). Si vero non iam quid Deum ad creandum 
moverit seu finis operantis, sed id, quod Deus, cum creavit, in opere 
a se producto intenderit seu finis operis quaeritur, dicendum profecto 
est eum hoc intendisse et intendere adhuc, quod cum eius actione ita 
est coniunctum, ut ab ea separari non possit. Et primo quidem Deus, 
dum creat, rebus boni aliquid non impertire non potest. Ipsum enim, 
quod accipiunt, esse bonum est; unde et S. Awgustinuws: ,.In quantum 
sumus (inquit), boni sumus' (l. c.). Alterum vero, quod ab opere Dei 
abesse non poterat, erat ipsa perfectionum divinarum, potentiae im- 
primis, sapientiae et bonitatis manifestatio, quae, cum in Dei laudem 
cedat, gloria Dei externa vocatur. Deum vero perfectionum suarum 


' Negatur hic causa finalis actus divini, quia hic actus non habet causam. 
Nihilominus quia Deus vult, ut creaturae sint propter bonitatem divinam, licet dicere 
ipsum finem operis esse etiam finem operantis. ,Cum omne opus divinum in finem 
quendam ordinatum sit, constat, quod ex parte operis Deus propter finem agit. Sed 
quia finis operis semper reducitur in finem operantis, ideo oportet, quod etiam ex 
parte operantis finis actionis eius consideretur, qui est bonum ipsius in ipso.... Sed 
Deo competit agere [non ex desiderio alicuius finis, sed] propter amorem finis, cuius 
bonitati nihil addi potest* (S. Thomas, In 2, dist. 1, q. 2, a. 1). 

agnitionem et amorem seu gloriam externam revera intendisse, dubium 
esse non potest, sive spectamus res effectas, quae nàtura sua Dei per- 
fectiones manifestant; sive hominem, qui ratione praeditus est, ut 
Deum ex operibus agnoscat et amet; sive Deum ipsum, qui, ut ex 
opere suo agnosceretur, utpote sanctus, non velle non poterat. Hinc 
illae tam crebrae Scripturarum voces, quibus ad laudandum Deum 
ex operum eius magnitudine monemur. Intime inter se conectuntur 
hominum felicitas et Dei gloria. Hane enim dum homines promovent, 
sua augent merita suamque felicitatem; et Deus, quo maiora bona 
hominibus largitur, eo maiora praebet suae bonitatis documenta suam- 
que auget gloriam; unde sicut haec ad illam, ita illa ad hanc ducit. 
Si tamen de utriusque finis ordine quaeritur, dicendum est ultimum 
operis finem esse Dei gloriam, ad quam etiam rerum creatarum et 
singillatim hominis felicitas referatur. Dei enim gloria, cum, utpote 
Deum respiciens, altioris sit ordinis quam hominis felicitas, hanc sibi 
submissam subservientemque habeat decet. Neque ex hoc existiman- 
dum est detrahi aliquid Dei in nos bonitati. Nam bona nobis collata, 
cum ad Dei referuntur gloriam, non minuuntur, immo quo studiosius 
per ea nos Dei gloriam quaerimus, eo magis ditescimus ipsi; nec Deus 
ita suam in mundo intendit gloriam, quasi ex ea aliquid, quod non 
habeat, boni acquirat, cum id solum velit, quod rectus ordo exigit* 
(Collect. Lac. V 291 sq.). 
Hisce iam aperitur gressus ad sequentem thesim. 


Prop. Vl. Finis secundarius creationis est bonum creaturarum. 
'Theologice certa (Sum. 1, q. 20, a. 2—4). 


54. S. Scriptura saepe praedicat Deum amare omnia, quae fecit, et 
ex amore omnia creasse. Atqui amare est bene velle alicui. Ergo 
producendo res Deus intendit bonum earum. Neque enim Deus amat 
res, quia erant bonae, sed amavit, ut essent bonae. Ceterum dilectio 
proprie dicta respicit entia rationalia, ideoque eorum bonum Deus 
imprimis intendit et alia inferiora ad ea ordinat. ,Diligis omnia, quae 
sunt, et nihil odisti eorum, quae fecisti: nec enim odiens aliquid con- 
stituisti aut fecisti^ (Sap. 11, 25). ,Quid est homo, quod memor es 
eius? aut filius hominis, quoniam visitas eum?  Minuisti eum paulo 
minus ab angelis; gloria et honore coronasti eum, et constituisti eum 
super opera manuum tuarum. Omnia subiecisti sub pedibus eius" 
(Ps. 8, b sqq.) ,Omnia vestra sunt ... vos autem Christi, Christus 
autem Dei (1 Cor. 3, 22 23). Iam in narratione creationis hie finis 
diserte effertur (Gen. 1, 2*1 sqq.). 

Neque potest Deus glorificationem suam intendere, quin simul 
intendat bonum creaturarum; quia creaturae eatenus gloriam Dei 
manifestant, quatenus eius bonitatem participant. Ergo Deus inten- 
dendo gloriam suam externam necessario bonum quoque creaturarum 

intendit. Gloria vero formalis Dei in eo consistit, quod creaturae 
rationales eum cognoscunt et diligunt. Atqui hoc est simul summum 
bonum creaturarum rationalium. 


55. Hoc autem bomwum creaturarum. est finis secundarius creationis : 
,Adduxisti populum tuum, ut faceres tibi nomen gloriae* (Is. 63, 14). 
,In laudem gloriae gratiae suae... ut simus in laudem gloriae eius* 
(Eph. 1, 6 12; cf. Io. 17, 4; Luc. 2, 14; Rom. 9, 23). Ultimus finis inter- 
nus hominis, i. e. beatitudo eius, est praemium pro gloria Deo praestita 
per fidele servitium. Atqui id, propter quod datur praemium, primario 
amatur. Ergo bonum creaturarum est finis subordinatus gloriae Dei. 


56. Ceterum oe ratio facile suadet. Amor enim Dei est ordinatus. 
Ergo versatur circa singula bona secundum dignitatem eorum, et 
obiectum eius primarium est bonitas primaria, obiectum vero secun- 
darium bona secundaria. Obiectum formale voluntatis Dei non potest 
esse nisi bonum aeternum, immutabile. Atqui, quaecumque amantur, 
propter obiectum formale amantur. Ergo bona creata a Deo. amantur 
propter bonum increatum. 

Itaque homo destinatus est ad glorificandum Deum: in hac vita 
serviendo ei et in altera vita fruendo eo, ita ut Deus sit finis hominis 
proximus et ultimus. Neque enim homo alteri creaturae ut fini suo 
proximo subservire debet. Creaturae vero irrationales factae sunt pro 
homine ut fine proximo, ut eum iuvent ad finem suum assequendum 
(Gen. 1, 28 sqq. Ps. 8, 18. Rom. 1. Sap. 13). ,Ut sit Deus omnia in 
omnibus* (1 Cor. 15, 28). 


597. Quamvis autem Deus omnia ultimatim velit propter suam gloriam, 
nihilominus amor Dei erga creaturas rationales est verus amor bene- 
volentiae. Neque enim Deus amore concupiscentiae fertur in creaturas, 
cum nulla re indigeat, sed sit sibi sufficientissimus neque vel minimi 
augmenti beatitudinis capax. ,Non quasi indigens Deus hominis, plas- 
mavit Adam, sed ut haberet, in quem collocaret sua beneficia. . . . 
Qui in lumine sunt, non ipsi lumen illuminant, sed illuminantur et 
illustrantur ab eo; ipsi quidem nihil ei praestant, beneficium autem 
percipientes, illuminantur a lumine. Sie et servitus erga Deum Deo 
quidem nihil praestat, nec opus est Deo humano obsequio; ipse autem 
sequentibus et servientibus ei vitam et incorruptelam et gloriam aeter- 
Ham attribuit, beneficium praestans servientibus sibi... sed non bene- 
ficium ab iis percipiens* (S. [renaeus, Adversus haer. l. 4, c. 14, n. 1; 
M 1, 1010). ,Nobis namque expedit eum [Deum] nosse, non illi* 
(S. August., In Io. tr. 58, n. 3; M 835, 1193). ,Unde patet, quod Deus 
suam gloriam non quaerit propter se, sed propter nos* (S. Thomas 
2, 2, q. 132, a. 1 ad 1). "Totum igitur commodum, quod ex creatione 
resultat, est creaturae, et in ordine utilitatis creatura rationalis est 
ultimus finis cui creationis. Amor autem, qui nullam suam utilitatem 

appetit, sed eam totam alteri tribuit, est sine dubio amor benevolen- 
tae. ,Deus meus es tu, quoniam bonorum meorum non eges* (Ps. 15, 2). 
Nee manibus humanis colitur, indigens aliquo* (Act. 17, 25). ,Servi 
inutiles sumus^ (Luc. 17, 10). 

Neque vero amor benevolentiae postulat, ut amans inordinate in 
amatum feratur, sed vera benevolentia potius in omnibus honestatis 
rationem habet. Amor autem ordinatus postulat, ut bona participata 
amentur propter bonum imparticipatum, unde fluxerunt. Propterea 
tot sancti, qui ex caritate totam vitam suam in bonum proximi im- 
penderunt, tamen homines non amaverunt nisi propter Deum. Num- 
quid ideo non habuerunt verum amorem benevolentiae? Immo creatura 
rationalis non potest fieri beata nisi glorificando Deum. Ergo Deus, si 
ex amore benevolentiae vult bonum creaturae rationalis, debet velle 
propriam glorificationem. 'Tum tantum amor benevolentiae destruitur, 
cum quis alterum amat ut medium ad suum commodum parandum. 
Deus autem creaturas rationales nulla ratione amat ut medium, per 
quod commodum aliquod assequatur, sed ut subiectum, in quo ipse 
suam bonitatem perfectissime manifestet (cf. Palmieri p. 118 sqq.). 

In hae re gravissime errarunt Hermes et Günther, dicentes Deum 
non esse gloriae cupidum, ideoque, etsi mundus esset glorificatio Dei, 
non tamen hanc glorificationem a Deo intendi ut ultimum finem crea- 
turarum, sed solam felicitatem creaturarum rationalium (cf. Kleutgen, 
Theol. der Vorzeit I?, n. 428 sqq.). Contra hunc errorem facta est 
definitio concilii vaticani (supra n. 53), ut constat ex actis: ,Excluditur 
falsa doctrina de fine creationis [quae in eo est, quod] affirmatur finem 
in creando fuisse tantummodo felicitatem et bonum creaturae, non 
autem Deum creasse nec potuisse creare mundum ad suam gloriam, 
quia hoc studium gloriae, aiunt, esset repugnans divinae sanctitati. . . . 
Haereticum est et contra doctrinam Scripturae et praedicationis eccle- 
siae, si [haec] sententia hoc sibi vult finem a Deo operi suo praesti- 
tutum non esse manifestationem gloriae. ,Universa enim propter semet- 
ipsum operatus est Dominus'; et ,caeli enarrant gloriam Dei'; et 
gloriam meam alteri non dabo' etc. Prov. 16, 4. Ps. 18, 2. Is. 48, 11* 
(Collect. Lae. VII 540 n. 3). Gloriam appetere secundum dictamen rectae 
rationis non est malum. Neque enim malum est velle, ut verum 
agnoscatur et bonum ametur. Atqui Deus est summum verum et 
bonum. Ergo non potest non velle, ut ipse ab hominibus agnoscatur 
et ametur, seu ut glorificetur. 


Prop. VII. Deus mundum creavit non ab aeterno, sed temporalem. 
De fide (Sum. 1, q. 46). 


58. Arg. l. Ex S. Scriptura. 
S. Scriptura variis modis significat mundum temporalem originem 
habuisse. Ita aeterna Sapientia de se dicit: ,Dominus possedit me 

in initio viarum suarum, antequam quicquam faceret a principio. ... Non- 
dum erant abyssi... (Prov. 8, 22 sqq.). ,Ego ex ore Altissimi prodivi, 
primogenita ante omnem creaturam* (Eccli.24, 5). Item psalmista allo- 
quitur Deum: ,Priusquam montes fierent aut formaretur terra et orbis, 
a saeculo et usque in saeculum tu es, Deus* (Ps. 89, 2). Christus rogat 
Patrem: ,Nunc clarifica me tu, Pater, apud temetipsum claritate, quam 
habui, priusquam mundus esset, apud te* (Io. 17, 5). Apostolus de aeterna 
electione ait: Deus ,elegit nos in ipso [Christo| ante mundi constitu- 
tionem* (Eph.1, 4. Atqui id, ante quod aliud erat, et quod aliquando 
non erat, non est aeternum, sed temporale. 


59. Arg. 2. Ex traditione. 

SS. Patres non solum docent mundum reapse non esse aeternum, 
sed ne potuisse quidem esse. S. /renaews: ,Discant, quoniam sine 
initio et sine fine, vere et semper idem et eodem modo se habens 
solus est Deus, qui est omnium dominus. Quae autem sunt ab 
illo, omnia, quaecumque facta sunt et fiunt, initium quidem suum 
accipiunt generationis, et per hoc inferiora sunt ab eo, qui ea fecit, 
quoniam non sunt ingenita^ (Adv. haer. 1. 2, c. 84, n. 2; M 11, 8835). 
S. Athanasius: ,Quodsi curiosius inquirant, cur Deus, cum semper 
facere possit, non semper faciat, furentium quidem haec est audacia . . ., 
sed ut ne vel tenui aliqua obiecta ratione sileamus, audiant: tametsi 
Deus possit semper facere, at res creatas aeternas esse non posse* 
(Contra arian. orat. 1, c. 29; .M 26, 11). S. Basilius: ,Nos autem 
eiusdem insaniae esse putamus tum creaturae aeternitatem adscribere 
tum creaturae dominum hac dignitate privare* (Contra Eunom. 1. 2, 
n. 17; M 29, 601). S. Cyrillus Aler.: ,Quod omnino per creationem 
ad hoc, ut esset, deductum est, non potest intellegi a principio ex- 
stitisse^ (Thes. assert. 32; M 15, 495). Ita Patres contra arianos con- 
stanter negant creaturam posse esse ab aeterno. 

S. Augustinus saepe quidem docet creaturam non posse esse aeter- 
nam, sed attendendum est ad eius modum loquendi. Nam De civ. 
Dei 12, 15 quaerit, num quae creatura semper fuerit, et Deus semper 
fuerit dominus creaturae. Ibi autem ,semper esse^ intellegit , omni 
tempore" esse. ,Quis dicat: Non semper fuit, quod omni tempore 
fuit?" Eo autem ipso, quod mutabilis creatura esse incipit, tempus 
esse incipit, et e converso, quamdiu tempus fuit, tamdiu creatura 
fuit. ,Ubi enim nulla creatura est, cuius mutabilibus motibus tem- 
pora peragantur, tempora omnino esse non possunt. ' Hoc sensu 
angeli semper quidem fuerunt, non tamen aeterni ut Deus.  ,Qua- 
propter si Deus semper dominus fuit, semper habuit creaturam suo 
dominatui servientem; verumtamen non de ipso genitam, sed ab ipso 
de nihilo factam nec ei coaeternam; erat quippe ante illam, quamvis 
nullo tempore sine illa, non eam spatio transcurrente, sed manente 
perpetuitate praecedens." Dein addit, quaestionem, num Deus semper 

fuisse creator et dominus dicendus sit, etsi creatura aeterna non sit, 
se velle sapientioribus solvendam relinquere (M 41, 363 sqq.).  Quae- 
stionem vero, num forte creatura quaedam prorsus immutabilis esse 
et haec immutabilis creatura ab aeterno creari potuerit, Augustinus 
nuspiam tangit, sed videtur potius supponere aliquam mutabilitatem 
esse de conceptu omnis creaturae. 


60. Conc. lateran. IV contra albigenses definivit: Deus ,sua omni- 
potenti virtute simul ab initio temporis utramque de nihilo condidit 
creaturam (Denz. n. 428). Eandem definitionem. iteravit conc. vatic. 
sess. 39, c. 1 (Denz. n. 1183). Itaque doctrina de temporali origine 
mundi est dogma catholicum. 


61. Arg. 3. Ex ratione. 

Etiam ratio ostendit mundum hune, qui reapse exsistit, non esse 
aeternum. Res anorganicae fuerunt ante plantas, plantae ante bestias, 
bestiae ante homines. Immo constat in hoc mundo esse universalem 
tendentiam omnia perducendi ad aequilibrium, in quo omnis motus me- 
chanicus cessat. Differentiam caloris paulatim tolli experientia docet. 
Ergo motus externus, qui est in mundo, non est ab aeterno; secus iam 
diu finem habuisset, sicut sine dubio post certum tempus sol et alia sidera 
frigescent, et vita omnis organica desinet, deficientibus condicionibus vitae 
necessariis, quemadmodum tempus erat, quando condiciones vitae ne- 
cessariae nondum aderant, ut geologia docet. Hae et similes consideratio- 
nes ostendunt mundum, qui nunc exsistit, non fuisse ab aeterno. Sed 
alia quaestio est, nonne saltem ipsa materia, ex qua mundus constat, 
cum suls essentialibus proprietatibus sit ab aeterno. Fides negative re- 
spondet; at quid ratio? Certe nulla species argumenti adest, qua osten- 
datur materiam necessario esse ab aeterno, vel non posse esse temporalem; 
nam sicut quantitas materiae, ita eius duratio pendet a libera Dei volun- 
tate. At numquid absolute materia ab aeterno exsistens repugnare di- 
cenda est, si solam rationem naturalem consultamus ? 


62. De quaestione philosophica, nwm. absolute potuerit. aliqua. creatura 
ab aeterno produci, non convenit inter doctos. S. Thomas ait: ,Mun- 
dum non semper fuisse sola fide tenetur et demonstrative probari non 
potest.... Et hoc utile est, ut consideretur, ne forte aliquis, quod 
fidei est, demonstrare praesumens, rationes non necessarias inducat, 
quae praebeant materiam irridendi infidelibus, existimantibus nos 
propter huiusmodi rationes credere, quae fidei sunt* (1, q. 46, a. 3). 
In hune sensum scripsit speciale opusculum ,De aeternitate mundi 
contra murmurantes^.  A/ij autem censent posse evidenter probari 
repugnantiam mundi ab aeterno producti, ut Albertus M. et S. Bona- 
ventura. (In 2, dist. 1, p. 1, a. 1, q. 2) et alii scholastici, de quibus vide 
Laur. Janssens, Sum. theol. VI 198 sqq. Sed hucusque argumenta, 

quae ab aliis proponuntur, ab aliis reiciuntur. Et revera fallaciae hac 
in re ex imaginatione facile oriuntur. Ante omnia memoria tenendum 
est non agi de quaestione, num aeternitas stricte dicta mundo con- 
venire possit. Hoc enim est absurdum, cum ens potentiale non possit 
esse actus purus. Ergo mundus aeternus nihil aliud dicit nisi dura- 
tionem, qua ex parte ante non possit esse maior, quamvis continuo 
crescat ex parte post. Ergo omnia argumenta, quae petuntur ex 
conceptu ,infiniti, quo non potest esse maius", sunt sophismata, quae 
solvuntur hae distinctione: Duratio mundi est infinita, i. e. sine fine 
ex parte ante, conc.; ex parte post, nego. Huic durationi ex parte, 
qua est infinita, nihil addi potest, sed potest aliquid addi ex parte 
post. Neque enim repugnat illud, quod est ex una tantum parte 
infinitum, ex altera parte crescere vel unum tale infinitum altero esse 
maius. Unde tali infinito applicari nequit definitio: illud, quo maius 
cogitari nequit (haec enim est definitio infiniti simpliciter) sed illa 
potius: 1d, quod finitis acceptionibus exhauriri nequit. Porro non est 
obliviscendum rerum creatarum cum omnibus suis motibus et succes- 
sionibus in mente divina ideas semper exstitisse. Neque enim umquam 
Deus vidit creaturas et earum mutationes esse obiective impossibiles 
et postea factas esse possibiles, sed semper vidit mundum a se creari 
posse. Ergo mundus idealis cum omnibus suis mutationibus obiective 
in mente Dei ab aeterno exstitit, et consequenter mundus aeternus 
in suo conceptu non potest involvere ullas contradictiones. Secus 
obiectiva possibilitas creationis aliquando incepisset, id quod videtur 
absurdum. Quia igitur omnia fere, quae obiciuntur contra mundum 
in ordine reali ab aeterno exsistentem, obici possunt contra mundum 
in ordine ideali ab aeterno exsistentem, patet multas obiectiones esse 
sophismata (cf. De Deo Uno II, n. 199 sqq.). 


63. Ex altera vero parte fatendum est conceptum creaturae ab aeterno 
exsistentis tam alienum esse a nostro intellectu, ut vix non videatur 
esse contradictio in terminis. Ergo optimum est fateri nostram igno- 
rantiam et cum S. Thoma dicere abstinendum esse ab omni conatu 
probationis a priori. Rationes, quae afferri solent contra possibilitatem 
creationis ab aeterno, notae sunt ex philosophia !. 

Ceterum etsi mundus aeternus sit possibilis, convenientius creatus 
est temporalis: Nam ,cum Deus creaturas ad manifestationem. sui 
produxerit, convenientius fuit et melius, ut sic producerentur, sicut con- 
venientius et expressius eum poterant manifestare; expressius autem 
manifestatur ex creaturis, si non semper sint, quia in hoc manifeste 
apparet, quod ab alio eductae sint in esse, et quod Deus creaturis 
non indiget, et quod creaturae omnino divinae subsunt voluntati*^ 
(S. Thomas, De potentia q. 3, a. 17, ad 8). 


! Hontheim, 'Theodic. 710 sqq. 

Prop. VIII. eus res creatas positive et directe conservat. De 
fide (Sum. 1, q. 104, a. 1 2). 


64. Humanus artifex, qui statuam producit, non necessario confert 
quiequam ad eam conservandam in esse. Eatenus solum dicitur eam 
conservare, quatenus eam non destruit, sed ulterius exsistere permittit, 
quae dicitur conservatio negativa. Potest etiam artifex aliquam dili- 
gentiam adhibere ad statuam conservandam collocando eam in loco 
tuto et removendo causas destruentes. Haee est conservatio positiva, 
sed indirecta. Conservatio vero positiva et directa est influxus in 
ipsam rem, quo conservatur in esse. "Talem influxum Deus exercet 
in omnem creaturam. Hic influxus ex parte Dei nihil aliud est nisi 
ipse ille actus, quo Deus creat, cum respectu ad rem non ut novam et 
nunc primo exsistentem, sed potius ad rem ut iam prius exsistentem. 
Unde creatura ulla, sicut non potest creare, ita non potest directe 
conservare (cf. S. Thom. 1, q. 104; Stentrup, De Deo Uno 663 sqq.). 


65. Arg. l1. Ex S. Seriptura. 
S. Scriptura docet nihil posse in exsistentia perseverare, nisi continuo 
a Deo conservetur. ,Quomodo posset aliquid permanere, nisi tu voluisses? 
aut, quod a te vocatum non esset, conservaretur?* (Sap. 11, 26.) Ex hac 
continua conservatione concludit Sapiens Deum omnia diligere, quae fe- 
cerit; nominat autem hanc efficacem Dei voluntatem vocationem, qua res 
a Deo iubentur permanere. Ergo Deus influxu positivo et directo res 
omnes conservat: ,TTveOua xupíou mermAnüpuxe riv oikouuévnv, xoi TO Ouv- 
éxyov 1à mávra [vU)Oiv éxet guvfis (Sap. 1, 1); 1. e. Spiritus Sanctus om- 
nium rerum scientiam habet, quia ubique est et sua virtute omnia con-. 
tinet. Ideo omnes res dicuntur in Deo constare: ,Tóávra év aóvÓ ouv- 
éomnkev'* (Col. 1, 17. Cf. Act. 17, 28). Ipse vero Deus dicitur ,portare 
omnia verbo virtutis suae^ (Hebr. 1, 3). Ergo creaturae non possunt 
sine positivo et directo influxu Dei subsistere; quod enim portari necesse 
est, non stat per se. Unde Christus iudaeis obicientibus sibi laesionem 
sabbati respondet nequaquam Deum plane cessasse ab operatione, sed 
otius continuo operari; ,Pater meus usque modo operatur, et ego 
operor* (Io. 5, 11). j 


66. Arg. 2. Ex traditione. 

S. Irenaeus: ,Omnia, quae facta sunt, initium facturae suae habent, 
et perseverant, quoadusque ea Deus et esse et perseverare voluerit^ (Adv. 
haer. l. 2; c. 34, n. 3; M 1, 836). S. Ioan. Chrysostomus: ,Non solum 
creaturam produxit Deus, sed productam etiam fovet et conservat: sive 
tu angelos dixeris sive archangelos sive caelestes virtutes, sive visibilia 
omnia sive invisibilia, haec illius providentia fruuntur, ac, si eius efficientia 
destituantur, abeunt ac pereunt* (Contra anom. hom. 12, n.4; M 48, 810). 
S. Augustinus: ,Sic credamus vel, si possumus, etiam intellegamus usque . 
nune operari Deum, ut, si conditis ab eo rebus operatio eius subtrahatur, 

intereidant^ (De Gen. ad litt. l. 5, c. 20, n. 40; cf. l. 4, 'c. 14, n. 25; 
M 34, 333 305). S. Gregorius M.: ,Cuncta ex nihilo facta sunt, eorum- 
que essentia rursum ad nihilum tenderet, nisi eam auctor omnium 
regiminis manu teneret (Moral. l. 16, c. 37, n. 45; M 15, 1143). Alia 
vide apud Lessiwm (De perf. div. l. 10, c. 3, n. 21 sqq), Petavium (De 
Deo 1. 8, c. 2), Stentrup (De Deo Uno 658 sqq.). 

Unanimis de hac re est theologorum sententia (cf. S. T'homas, 
Contra gent. 3, 65). 

Definitiones expressae conciliorum de hac re non sunt factae. Ca- 
techisimus autem Romanus ita loquitur: ,Nec vero ita Deum creatorem 
atque effectorem omnium credere oportet, ut existimemus perfecto 
absolutoque opere ea, quae ab ipso effecta sunt, deinceps sine infinita 
eius virtute constare potuisse. Nam quemadmodum omnia, ut essent, 
creatoris summa potestate, sapientia et bonitate effectum est, ita etiam, 
nisi conditis rebus perpetua eius providentia adesset atque eadem vi, 
qua ab initio constitutae sunt, illas conservaret, statim ad nihilum 
reciderent".(P. 1, c. 2, n. 21). Doctrina haec propter clara testimonia 
Scripturae et traditionis dicenda est esse de fide. 


67. Argumentum ex ratione, quod iam in philosophia propositum est !, 
huc redit, quod ex una parte perfectum Dei dominium postulat, ut 
creatura totaliter ab eo dependeat neque independenter a Dei voluntate 
in esse permanere possit, sed potius statim in nihilum redigeretur, si 
Deus vellet. Cum autem influxus positivus non possit pro termino 
habere nihilum, Deus non potest aliter res annihilare nisi subtrahendo 
conservationem suam. Ergo conservatio requiritur, ut res in esse per- 
maneant (S. Thomas 1, q. 104, a. 3). 

Ex altera vero parte creatura quidem esse accepit a Deo, at esse 
imperfectum, quod, ut ex nihilo procederet, creatura nihil de suo 
potuit conferre, sed totaliter a causa externa produci debuit. Itaque 
tota ratio esse creati est in causa externa; ergo etiam tota ratio 
permansionis in esse est in causa externa. Quando causa creata pro- 
ducit effectum, sola forma inducitur in materiam, quae ex se iam apta 
est ad formam recipiendam et plerumque etiam ad eam retinendam. 
Ita, si artifex ex marmore facit statuam, marmor iam antecedenter 
aptum est ad permanendum in hac forma; ideo solum fieri pendet ab 
artifice, non vero duratio. 5i vero materia ex se apta non est ad 
formam retinendam, sed hanc aptitudinem recipit a causa externa, 
tamdiu solum effectus permanet, quamdiu manet influxus causae 
externae, sicut si quae causa massam aquae facit rotundam. Multo 
magis, si intellectus producit cogitationem, cogitatio statim cessat, si 
cessat positivus influxus intellectus, quia ipsum esse cogitationis ab 
hoc influxu pendet. Ergo etiam creatura, cuius totum esse totaliter 

a Deo pendet, statim in nihilum abit, nisi Deus eam continuo con- 
servat. Neque enim umquam fieri potest, ut creatura perfecto modo 
esse possideat et fiat ens a se, sed semper manet ens ab alio, i. e. res 
culus tota ratio essendi est ab alio (S. Thomas 1, q. 104, a. 1). 


| 
68. Schol. Sicut id, quod a Deo directe et per se creatur, est sub- 
stantia, ita substantia sola per se est obiectum | divinae conservationis. 
Accidentia vero conservantur, quatenus conservatur subiectum eorum, 
et quatenus Deus cum subiecto concurrit in conservandis accidentibus. 
Itaque substantiae solae et omnes a Deo conservantur, et quidem a 
solo Deo; cum enim conservatio sit continuata quaedam creatio, solus 
Deus directe et positive conservare potest, sicut ipse solus creare 
potest (cf. Stentrup, De Deo Uno 665 sq.). 


Prop. IX. Deus cum actionibus creaturarum physice et immediate 
concurrit. "l'heologice certa (Sum. 1, q. 105, a. 5). 


69. Agitur hic solum de concursu Dei ad actiones creaturarum in 
ordine naturali, qui vocari solet generalis, ut distinguatur a concursu 
speciali ordinis supernaturalis, de quo in tractatu de gratia sermo 
erit. Deus eo ipso, quod creaturis vires naturales confert et con- 
servat, aliquo etiam modo ad earum actiones concurrit, quem con- 
cursum Durandus sufficere putavit, ideoque omnem alium concursum 
ordinis naturalis negavit: ,Ea, quae fiunt a Deo mediantibus causis 
secundis, non fiunt ab eo immediate [immediatione suppositi].... Illam 
[actionem] potest habere creatura sine speciali influxu Dei supposita 
conservatione suae naturae et suae virtutis activae.... Actio autem 
creaturae immediate est a creatura et perfecte, cum non excedat vir- 
tutem suae speciei; ergo eadem actio non est immediate a Deo ..., 
[sed| eandem actionem, quam facit causa propinqua immediate, facit 
causa universalis et remota perfecte, in quantum dat virtutem causae 
proximae et datam conservat, et hoc est mediate solum |mediatione 
suppositi].* (In 2 Sent. dist. 1, q. 5, n. 11 sq.). 

Nostra aetate eandem sententiam, quod ad substantiam rei attinet, 
I. Stufler conatus est ostendere (Zeitschr. für kath. 'T'heol. 1920 et sqq. ; 
Divi Thomae Aquinatis doctrina De Deo operante, Oeniponti 1923) esse 
doctrinam S. Thomae recte intellectam eamque commendat ut medium, 
quo nullum opportunius, componendi tandem luctuosam illam pugnam de 
praedeterminatione physica et concursu simultaneo. Nam si de vera sen- 
tentia S. Thomae constat, eius auctoritas tanta est, ut, quamdiu authen- 
ticum iudieium ecclesiae factum non est, facile omnes Thomae auctoritati, 
utpote ab omnibus agnitae, se subiciant. Atqui de mente S. Thomae se- 
eundum regulas sanae hermeneuticae certe constare potest (l. c. 3 sq.). 

Mentem autem S. Thomae hisce dictis exprimit: ,hes creatae a 
Deo ad agendum moventur motu naturali, quatenus ipse esse, naturam 

et principia activa dat et conservat (l c. 99). ,Impossibile est Deum 
et causas secundas eundem effectum operari immediatione suppositi. 
Ergo Deus ommes effectus, quos mediantibus causis secundis fieri vult, 
operatur sola immediatione virtutis. Virtus autem illa, per quam 
causas secundas ut instrumenta ad agendum movet, non est aliqua 
praemotio physica in iis recepta, sed ipsa virtus increata, qua interius 
in rebus operando iis esse continuo largitur; quare Deus recte dieitur 
in omnibus operari . Igitur haec duo simul vera sunt: Deus effectus 
causarum secundarum non producit immediatione suppositi, et: Deus 
immediatione suppositi et non tantum virtutis in omnibus causis in- 
ferioribus operatur. Nam illud suppositum, quod immediate effectum 
operatur, est sola causa infima; Deus autem immediatione suppositi 
in hae causa interius operatur, dans ei esse et naturam et virtutem 
agendi* (l. e. 105). Similiter multis aliis locis (cf. in fine operis n. 282). 
Ergo S. Thomas cum Durando consentiret, quatenus doceret admitti 
posse doctrinam, secundum quam influxus Dei in actiones causarum se- 
eundarum non est aliud nisi conservatio naturae et virtutis causarum 
secundarum !. 

Sed theologi scholastici vix non omnes docent concursum esse actum 
Dei terminative diversum a conservatione; et aliquo modo esse diver- 
sum evidens est, quia Deus conservat vires activas creaturarum etiam 
cessante actione creata, sed non cooperatur, nisi quando creatura 
operatur. Neque vero est una sententia theologorum, quid concursus 
addat ad conservationem, ut videbimus (cf. Suarez, Metaph. disp. 22, 
sect. 1 et Opusculum de concursu; .Lessiws, De perfect. div. l. 11, 
c.3sq.; Stentrup, De Deo Uno 673). Quaestio haec non pertinet ad 
ea, quae vel a concilio definita sunt vel ex alüs fontibus cum certi- 
tudine fidei determinari possunt. "Theologi tamen de sententia Du- 
randi satis severe iudicant, ut ait Beraz« (De Deo creante n. 1386): 
Hane tamen doctrinam ut temerariam, erroneam, minus tutam in fide, 
necnon ut haereticam reiciunt plures et graves doctores. Cf. Molina, In 1, 
q. 14, a. 3, disp. 5; Valentia, In 1, disp. 3, q. 1, punct. 1; Suarez, De concursu 
Dei cum volunt. l. 1, c. 4, n. 1; S. Thomas, In 2, dist. 1, q. 1, a. 4; dist. 37, 
q. 2, a. 2. — Thesis igitur nostra, licet non sit expressum dogma fidei, 
ita tamen est certa, ut absque magna temeritate negari non possit.* 

Id unum adhue explicare utile videtur, quis sit sensus illius di- 
stinctionis: 2mmediatio suppositi et immediatio virtutis. Itaque agens 
agit immediatione suppositi, quando effectum producit nullo alio sup- 
posito mediante, sicut planta producit flores et fructus suos. $Sol vero 
tribuens lucem et calorem, producit quidem et ipse flores et fructus, 
sed miediante planta, ergo per mediationem alterius suppositi. Vir- 
tutem autem producendi flores et fructus planta partim accipit a sole, 


' Durandi sententiam de concursu oppositam esse doctrinae S. Thomae ostendit 
G. Huarte, Gregorianum 6 (1925) 81 sqq. 85 93 sqq. 

et eatenus planta non agit per virtutem, quam immediate ex seipsa 
habet, sed sol ex se habet virtutem producendi lucem et calorem ne- 
cessarium, et sic immediatione virtutis concurrit ad producendos flores 
et fructus. Illud agens, a quo demum omnia agentia creata habent 
virtutem agendi, est Deus. Itaque Deus ad omnes effectus creatos 
concurrit immediatione virtutis, etsi non omnes producit immediatione 
suppositi, sed per alia supposita. Cf. Suarez, Metaph. disp. 22, sect. 1, 
n. 11 sqq. 


70. Arg. l. Ex S. Scriptura. 


S. Scriptura saepe actiones causarum creatarum Deo adscribit, quae 
testimonia, quamvis absolute intellegi possint de concursu Dei mediato, 
obvio tamen sensu attribuunt Deo continuam cooperationem cum 
causis creatis. Ita Iob alloquitur Deum: ,Manus tuae fecerunt me et 
plasmaverunt me totum in circuitu, et sic repente praecipitas me? 
Memento, quaeso, quod sicut lutum feceris me et in pulverem deduces 
me. Nonne sicut lac mulsisti me et sicut caseum me coagulasti? 
Pelle et carnibus vestisti me, ossibus et nervis compegisti me* (Iob 
10, 8sqq.). ,Praecinite Domino in confessione, psallite Deo nostro 
in cithara. Qui operit caelum nubibus et parat terrae pluviam, qui 
producit in montibus faenum et herbam servituti hominum (Ps. 146, 
(sq. Talia testimonia sat multa occurrunt (cf. Is. 26, 12; 2 Mach. 
1, 22; Matth. 6, 30). Haec autem ostendunt Deum non solum cooperari 
conservando, quia ita non magis operatur, quando creaturae agunt, 
quam quando quiescunt. Atqui Deus dicitur agere, quando creaturae 
agunt, non quando quiescunt. Apostolus ait: ,In ipso vivimus, mo- 
vemur et sumus (Act. 17, 28), ubi aperte vult dicere nos et in ex- 
sistentia et in actionibus a Dei influxu pendere. 


71. Arg. 2. Ex SS. Patribus. 

SS. Patres hanc doctrinam disertis verbis proponunt. S. Theophilus: 
,Dei est operari et nutrire et providere et gubernare et vivificare 
omnia^ (Ad Autolyc. l. 1, n. 4: M 6, 1030). Origenes: ,Semper videmus 
Deum operari, et nullum sabbatum est, in quo Deus non operetur, 
in quo non producat solem suum super bonos et malos et pluat super 
iustos et iniustos...^ (In Num. hom. 283, n. 4; M 12, 150). S. Ioan. 
Chrysostomus: ,Cum solem orientem, lunae cursum, stagna, fontes, 
fluvios, naturae vim in seminibus, in nostris et brutorum corporibus 
progressum, cetera omnia, quibus hoc totum constat, vides, intellege 
perpetuam Patris operationem* (Hom. 37 in Io. 5, 17; .M 59, 214). 
S. Hieronymus: ,Si in singulis rebus, quas gerimus, Dei utendum est 
adiutorio, ergo et calamum temperare ad scribendum et temperatum 
pumice terere manumque aptare litteris, tacere, loqui, sedere, stare, 
ambulare, currere, comedere, ieiunare, flere, ridere et cetera huius- 
modi, nisi Deus iuverit, non poterimus? Iuxta meum sensum non posse 

perspicuum est^ (Dial. contra Pelag.l. 1, n. 2; M23, 490). S. Augustinus: 
,Quomodo negare poterimus Deum etiam nune operari cuncta, quae 
creantur, cum Dominus dicat: Pater meus usque nunc operatur? ... 
Nam si Deus nune ista non format, quomodo legitur: Priusquam te 
formarem in utero, novi te? Quomodo etiam accipi potest: Quodsi 
faenum agri, quod hodie est et cras in clibanum mittitur, Deus sic 
vestit? ... Cum enim dixit: vestit, non de praeterita ordinatione, sed 
de praesenti operatione satis indicat (Epist. 205 ad Consent. c. 3, 
n.17; M 33, 948). Eandem veritatem docet Catechismus Rom. (Pasb 
ouo xn922) 


72. Arg. 93. Ex ratione. 

Hoe argumentum, ut in praecedenti thesi, deducitur ex perfecto do- 
minio Dei, a quo non possunt esse independentes actiones creaturarum, 
cum ipsae quoque actiones sint entia et ideo dependeant ab ente a se. 
Porro imperfectio entis creati postulat continuum Dei influxum in ope- 
rando, quia agere sequitur esse; ergo, ubi esse est necessario ab alio, ibi 
agere non potest esse perfecte a se. Si enim creaturae, postquam pro- 
ductae sunt, non possunt sua virtute se conservare in esse, etiam minus 
possunt sua virtute facere id, quod est earum perfectio, i. e. agere. 
Et e contrario, si actiones creaturarum in fieri non penderent a Deo, 
ne conservandae quidem essent a Deo, quia non minus requiritur, ut 
aliquid primum fiat, quam ut permaneat, si semel factum est. 

S. Thomas hane rem ita exponit (De potentia q. 3, a. 7): ,Deus 
agit omnes actiones naturae, quia dedit rebus naturalibus virtutes, per 
quas agere possunt, non solum sicut generans virtutem tribuit gravi et 
levi! et eam ulterius non conservat, sed sicut continue tenens virtutem 
in esse, quia est causa virtutis collatae non solum quantum ad fieri 
sicut generans, sed etiam quantum ad esse, ut sic possit dici Deus 
causa actionis, in quantum causat et conservat virtutem. naturalem in 
esse.... Sed quia nulla res per se ipsam movet vel agit, nisi sit 
movens non motum, tertio modo dicitur una res esse causa actionis 
alterius, in quantum movet eam ad agendum; in quo non intellegitur 
collatio aut conservatio virtutis activae, sed applicatio virtutis. ad 
actionem, sicut homo est causa incisionis cultelli ex hoc ipso, quod 
applicat acumen cultelli ad incidendum movendo ipsum. Et quia natura 
inferior agens non agit nisi mota, eo quod huiusmodi corpora inferiora 
sunt alterantia alterata, caelum autem est alterans non alteratum, et 
tamen non est movens nisi motum, et hoc non cessat, quousque per- 
veniatur ad Deum, sequitur de necessitate, quod Deus sit causa ac- 
tionis cuiuslibet rei naturalis ut movens et applicans virtutem ad 
agendum. Sed ulterius invenimus secundum ordinem causarum esse 
ordinem effectuum, quod necesse est propter similitudinem effectus et 

causae. Nee causa secunda potest in effectum. causae primae per. vir- 
tutem. propriam, quamvis. sit instrumentum causae primae respectu illius 
effectus. Instrumentum enim est causa quodammodo effectus principalis 
causae, non per formam vel virtutem propriam, sed in quantum parti- 
cipat aliquid de virtute principalis causae per motum eius, sicut dolabra 
non est causa rei artificiatae per formam et virtutem propriam, sed 
per virtutem artificis, a quo movetur, et eam quoquo modo participat. 
Unde quarto modo unum est causa actionis alterius, sicut principale 
agens est causa actionis instrumenti; et hoc modo etiam oportet di- 
cere, quod Deus est causa omnis actionis rei naturalis. Quanto enim 
aliqua causa est altior, tanto est communior et efficacior; et quanto 
est efficacior, tanto profundius ingreditur in effectum et de remotiore 
potentia ipsum reducit in actum. In qualibet autem re naturali in- 
venimus, quod est ens, et quod est res naturalis, et quod est talis vel 
talis naturae. Quorum primum est commune omnibus entibus, se- 
cundum omnibus rebus naturalibus, tertium in una specie, et quar- 
tum, si addamus accidentia, est proprium huie individuo. Hoe ergo 
individuum agendo non potest constituere aliud in simili specie, nisi 
prout est instrumentum illus causae, quae respicit totam speciem et 
ulterius totum esse naturae inferioris. Et propter hoc nihil agit in 
speciem in istis inferioribus nisi per virtutem corporis caelestis; nec 
aliquid agit ad esse nisi per virtutem Del. Jpswm enim esse est com- 
munissimus effectus, primus et intimior omnibus alWs effectibus. | Et 
ideo soli Deo competit secundum virtutem propriam talis effectus.... 
Sic ergo Deus est causa ommis actionis, prout quodlibet agens est 
instrumentum divinae virtutis operantis. Sie ergo si consideremus 
supposita agentia, quodlibet agens particulare est immediatum ad 
suum effectum [immediatione suppositil. Si autem consideremus vir- 
tutem, qua fit actio, sic virtus superioris causae erit immediatior effectui 
quam virtus inferioris [immediatione virtutis]; nam virtus inferior non 
coniungitur effectui nisi per virtutem superioris.... Sic ergo Deus est 
causa actionis cuiuslibet, in quantum dat virtutem agendi, et àn quantum 
conservat eam, et in quantum applicat actioni, et in quantum eius. vir- 
tute omnis alia virtus agit. Et cum coniunxerimus his, quod Deus sit 
sua virtus et quod sit intra rem quamlibet, non sicut pars essentiae, 
sed sicut tenens rem in esse, sequetur, quod ipse in quolibet operante 
immediate operetur, non exclusa operatione voluntatis et naturae.* 
In responsis ad obiectiones S. Thomas quaedam addit ad rem 
magis explicandam. Ita ad 3: ,In operatione, qua Deus operatur 
movendo naturam, non operatur natura, sed ipsa naturae operatio est 
etiam operatio virtutis divinae, sicut operatio instrumenti est per 
virtutem agentis principalis.^ Ad 7: ,Virtus naturalis, quae est rebus 
in sua institutione collata, inest iis ut quaedam forma, habens esse 
ratum et firmum in natura. Sed id, quod «a Deo fit im re maturali, 


quo actualiter agat, est ut. intentio sola, habens esse quoddam. incomple- 

twm per modum, quo colores sunt in aere et virtus artis in instru- 
mento artifiis. Sicut ergo securi per artem dari potuit acumen, ut 
esset forma in ea permanens, non autem dari ei potuit, quod vis 
artis esset in ea quasi quaedam forma permanens, nisi haberet intel- 
lectum, ita rei naturali potuit conferri virtus propria ut forma in 
ipsa permanens, non autem vis, qua agit ad esse ut instrumentum 
primae causae, nisi daretur ei, quod esset universale essendi prin- 
cipium; nec iterum virtuti naturali conferri potuit, ut moveret se 
ipsam, nee ut conservaret se in esse. Unde sicut patet, quod in- 
strumento artificis conferri non oportuit, quod operaretur absque motu 
artis, ita rei naturali conferri non potuit, quod operaretur absque 
operatione divina." 


73.  Aecuratior explieatio. Quamvis theologi consentiant in statuenda 
necessitate cooperationis divinae, tamen statim in diversas partes ab- 
eunt, si agitur de explicanda natura huius cooperationis. Alii statuunt ne- 
cessitatem praedeterminationis physicae, alii admittunt solum concursum 
simultaneum. Et utrique pro se invocant auctoritatem S. Thomae. 
Sed quia impossibile est omnes illas disputationes hic discutere, et 
quia quaestio de concursu, quod spectat ordinem naturalem, tractatur 
in philosophia et, quod attinet ad ordinem supernaturalem, recurrit 
in tractatu de gratia (V, n. 249sqq.), hie in eam ingrediendum non 
videtur. Si plura etiam hic desideras, lege Hontheim, Theodic. n. 861 sqq., 
961sqq.; Stentrup, De Deo Uno 616sqq. I. Muncunill, De Deo Crea- 
tore et de Novissimis, Barcinone 1922, n. 143 sqq. 

Nonnulla tantum addamus ad qwaedam explicanda in. citatis verbis 
S. Thomae, quae obscura videntur. Distinguit sanctus doctor quattuor 
modos, quibus Deus operatur in omni actione creaturae: 1. creat Deus 
virtutem agendi, 2. hanc virtutem conservat, 3. virtutem applicat ad 
agendum sicut artifex instrumentum, 4. virtus divina operatur in omni 
operatione creaturae!. Possumus addere ex resp. ad 1 in creatura 
agente aliquid fieri a Deo ad modum ,intentionis*. 

a) Incipiamus ab hoc ultimo, quia non statim patet, qwid sit ista 
intentio. Explicat ipse S. Thomas hoc posse comparari cum modo, 
quo color est in aere. Est autem secundum philosophiam illorum 
temporum color in aere, quatenus procedit a re visibili in aerem et 
per aerem in oculum; et sic primum in aere, deinde in oculo, tum 
etiam in intellectu fit species intentionalis rei coloratae. Color igitur 
ut forma naturalis est in re visibili, in aere vero, oculo, intellectu 


! Alibi aliter distinguit: Deus operatur in omni operante a) ut finis ultimus, b) ut 
supremum agens, c) ut creans et conservans (1l, q. 105, a. 5), ubi illud a) est aliquid, 
quod in q. de pot. non exprimitur, pertinet autem ad 3, quia finis pertinet ad appli- 
cationem agentis; illud vero b) comprehendit ea, quae supra dicuntur sub n. 3 et 4; 
tandem c) est supra n.1 et 2. Vide etiam 1, 2, q. 109, a. 1, et Contra gent. 3,70. 
Of. I. Stufler, Zeitschr. für kath. Theol. 1920, 117 sqq. 3218qq. 471 sqq.; 1922, 146 sqq. 

est intentionaliter seu ut intentio; sed in oculo et in intellectu est 
intentio ut in termino, in aere ut in via ad terminum; et hoc ultimo 
sensu est vis quaedam vel energia aeri communicata ad producendam 
speciem in oculo. , Virtus instrumenti, in quantum huiusmodi, secundum 
quod agit ad effectum ultra id, quod competit sibi secundum suam 
naturam, non est ens completum, habens esse fixum in natura, sed 
quoddam ens incompletum, sicut est virtus immutandi visum in aere, 
in quantum est instrumentum motum ab exteriore visibili, et huius- 
modi entia consueverunt intentiones nominari* (In 4, dist. 1, q. 1, a. 4, 
sol. 2). Seu, ut alibi ait, est virtus incompleta, instrumento communi- 
cata, in quantum instrumentum est in ipso moveri (De verit. q. 27, 
a. 4 ad. 4). Itaque in actione creaturae divina virtus per modum in- 
tentionis est, quatenus haec ipsa actio in fieri a Deo producitur. Sic 
Deus est causa actionis creatae, quatenus creaturae quasi instrumento 
suo vim transeuntem dat ad agendum. Hic autem, nihil aliud, est 
concursus, quem statuimus. 

I. Stufler censet secundum mentem S. Thomae virtutem illam intentio- 

nalem, agentibus creatis a Deo collatam, non esse ullum ens physicum, 
a Deo creaturis impressum, sed esse virtutem divinam seu esse ipsum 
Deum, quatenus cum agentibus creatis cooperatur ad eorum effectus 
producendos in ratione entis (De Deo operante 122sqq.) Itaque se- 
cundum hane explicationem agitur de denominatione pure externa; 
dicuntur enim creaturae in agendo participes fieri virtutis divinae per 
figuratam quandam locutionem, quatenus Deus, coniungens se cum 
causis creatis, eorum effectus sub ratione entis producit, sicut artifex 
cum instrumento, quo utitur, communicat artem suam et cum eo 
effectum sub ratione artificii producit. Comparationem hanc ab ipso 
S. Thoma modo audivimus (De pot.q. 3, a. ( ad Y), ubi addit artem 
non posse esse per modum formae in instrumento, cum instrumentum 
non habeat intellectum; et ita non posse creaturae conferri virtutem 
agendi ad esse ut formam propriam, cum non sit ,universale essendi 
principium. 
. Bi haec-explicatio ita concipitur, ut Deus et causa creata sint 
duae causae, quae simul operantur ad eundem actum producendum, 
Deus quidem sub ratione entis, creaturae autem sub ratione talis 
entis, habetur illud ipsum, quod molinistae docent. Nam hi omnes 
admittunt Deum agere in omni causa creata conservando substantiam 
et vires causae, admittunt etiam Deum producere omnem effectum 
causáe creatae sub ratione entis, sed plerique negant hoc fieri im- 
primendo actui primo ullam novam motionem praeter eam, quam ex 
se vel ex aliis causis creatis habet. 

Causa creata agens et Deus concurrens non sunt separatim causae 
sufficientes ad producendum omnem actum sub omni respectu. lta 
Deus actum liberum voluntatis creatae non potest per se solum pro- 
ducere sub ratione vitalitatis et libertatis, quia actus vitalis et liber 

postulat, ut sit motus ipsius agentis creati, ab eo ipso electus, non 
extrinsecus additus; ex altera parte causa creata non potest quicquam 
producere sub ratione entis, quia ad producendum esse requiritur causa 
creatrix. Ergo actus liber et vitalis fit simul et a Deo et a creatura, 
non quia constat ex duabus rebus, quarum altera producitur a causa 
increata, altera a causa creata, sed quia in illo actu sunt diversae 
rationes, sub quibus ad diversas causas refertur. Similiter in omni 
actu agentis creati est aliquid, quod ab ipso agente creato procedat 
necesse est, quia secus revera causa creata nihil ageret, et aliquid 
est, quod a Deo procedit. Ergo Deus et agens creatum simul effectum 
producunt, et Deus quidem immediatione virtutis, quatenus dat et 
conservat vires proxime sufficientes ad agendum, et immediatione 
suppositi, quatenus non quidem in actu primo ullam novam vim agenti 
creato imprimit ad producendum actum secundum in ratione entis, 
sed quatenus actum secundum sub hac ratione ipse efficit. Itaque 
tota quaestio de cooperatione Dei et causae secundae ad actum creatum 
reducitur ad hoc, quomodo se habeat productio novi entis ad productionem 
talis entis, e. g. vitalis et liberi. 

Molina quidem concedit secundum S. Thomam Deum non con- 
currere ad actiones causarum secundarum immediatione suppositi; sed 
addit hanc moderationem: ,Forte neque Divus Thomas a nobis dis- 
sentit; Caietanus namque, qui modum loquendi Divi Thomae servat, 
ita ... suam ac Divi Thomae sententiam interpretatur, ut prorsus 
nobiseum consentiat." (Concord. q. 14, a. 183, disp. 26; cf. disp. 35; ed. 
Pariss159 205). 

Verba Caietani sunt haec: ,Non oportet, cum aliquis [homo] vult 
aliquid seu cum sol illuminat, primam causam praevia motione cooperari, 
sed sufficit et exigitur eam intrinsecus cooperari tali electioni [hominis | 
vel illuminationi [solis]. Et hoc, quia cooperatio est in unoquoque 
secundum naturam uniuscuiusque; sic enim disponit ommia suaviter. 
Unde, sive necessario sive libere cooperatur Deus, nihil minus creata 
voluntas libere utitur illa cooperatione* (In 1, q. 19, a. 8, n. XIV). 
Et alia similia, tum hoc loco tum in q. 14, a. 13. 

Ad haec utique verba Molina potius provocare potest quam Baiies. 
Generatim molinistae hoc modo rem exponunt. ta e. g. Lessius: 
,Quando Deus concurrit concursu generali cum causa secunda, non agit 
in illam, nec ullam praeviam motionem ... illi imprimit, sed simul 
agit cum illa, ita ut utraque causa ... in effectum influat.... Quia causa 
prima et secunda concurrunt veluti causae partiales, assignandum est 
aliquid in effectu, quod utrique proprie respondeat. Quare cum Deus 
concurrat ut causa prima et maxime universalis, ei respondebit, tam- 
quam proprius effectus in re producta, illa ratio, quae maxime est 
universalis ... maxime autem universalis est ratio essendi; haec igitur 
in omnibus rebus proprie et per se primo est a Deo.... Itaque quod 
res illa, quae producta est, sit aliquid particeps esse ..., habet per se 

primo a causa prima; quod autem sit talis speciei vel generis [e. g. quod 
sit actus vitalis et liber] per se primo habet a causa secunda* (De 
perfect. div. l. H1, c. 4, n. 15 17). Sie etiam patet, quo sensu Deus 
in omni actione creata sit causa principalis, creatura autem causa 
instrumentalis. Agens enim creatum solum producit mutationem in 
aliquo subiecto praesupposito. Illud autem, quod ante omnem mu- 
tationem praesupponitur, non iterum aliud supponit, ex quo fiat, sed 
ex nihilo factum seu creatum est; creare autem solus Deus potest. 
Ideo proprius effectus Dei in rebus est ipsum esse, quod nihil 
aliud praesupponit. OCf. supra n. 24sqq. et Stwfler, De Deo operante 
n. 61 sqq. 

b) Sed estne creatura. instrumentum tantum, non causa. principalis ? 
Nequaquam; nam saepe S. Thomas effert agentia creata esse causas 
principales in suo ordine (e. g. causa ,principalis operatur per vir- 
tutem suae formae, cui assimilatur effectus, sicut ignis suo calore 
calefacit. Sum. 3, q. 62, a. 1; cf. De verit. q. 24, a. 1 ad 4), et bene 
distinguit eorum actus, qui fiunt secundum potentiam naturalem, ab 
actibus, qui fiunt secundum potentiam oboedientialem (cf. e. g. 3, q. 62, 
a. 1. Neque simpliciter dicit causam secundam esse instrumentum, 
sed dicit esse ,instrumentum causae primae respectu illius effectus*, 
qui est-,ipsum esse^ seu qui est actus sub ratione entis. Hic effectus 
communissimus et intimus soli Deo competit secundum virtutem pro- 
priam, et respectu huius effectus creatura est instrumentum Dei: 
utique instrumentum sensu latiore, non sensu proprio, praesertim si 
agitur de creatura libera (cf. De verit. q. 24, a. 1 ad 5). Instrumentum 
proprie dictum est id, quod agit ,ultra id, quod sibi competit secundum 
naturam^ (In 4, dist. l, q. 1, a. 4, sol. 1. Instrumentum autem late 
dictum est quaevis causa subordinata causae superiori, et hoec sensu 
creatura semper agit ut instrumentum Dei. In quantum consideratur 
actio creaturae in fieri, Deus dicitur applicare creaturam ad agendum; 
in quantum vero consideratur effectus seu terminus actionis (e. g. ver- 
bum mentis vel amor voluntatis) Deus dicitur eum producere in 
ratione entis virtute propria per creaturam ut instrumentum, creatura 
vero eum virtute propria producit, ut est tale ens (De potent. q. 3, 
a. leta. 4) Unde patet applicationem ad agendum et communicationem 
virtutis divinae ad producendum effectum non re distingui, sed ratione. 
Actione enim in fieri fit effectus. Ergo applicatio ad agendum et 
communicatio virtutis divinae re est unus idemque concursus. 

c) Quot modis Deus applicat creaturas ad. agendum ? In illa quae- 
stione de potentia S. Thomas unum tantum modum indicat, scilicet 
inferiora corpora moventur a caelo, caelum autem motum accepit a 
Deo. Possumus hoc universaliter exprimere ita: Deus applicat crea- 
turas ad agendum, quatenus a primordio indidit iis motum et incli- 
nationem ad actus naturae suae convenientes.  ,Ommis inclinatio ali- 
cuius rei vel naturalis vel voluntaria nihil aliud est quam quaedam 

impressio a primo movente.... Unde omnia, quae aguntur vel na- 
turaliter vel voluntarie, quasi propria sponte perveniunt in id, ad quod 
divinitus ordinantur^ (1, q. 103, a. 8). Sic ergo ,Deus movet volun- 
tatem hominis sieut universalis motor ad universale obiectum volun- 
tatis, quod est bonum; et sine hac universali motione homo non potest 
aliquid velle. Sed homo per rationem determinat se ad volendum 
hoc vel illud, quod est vere bonum vel apparens* (1, 2, q. 9, a. 6 
ad 3). ,Applicantur enim virtutes operativae ad proprias operationes 
per aliquem motum vel corporis vel animae. Primum autem prin- 
cipium utriusque motus est Deus!; est enim primum movens omnino 
immobile. Similiter et omnis motus voluntatis, quo applicantur ali- 
quae virtutes ad operandum, reducitur in Deum sicut in primum 
appetibile et in primum volentem (Contra gent. 3, 67). De haec 
applieatione ad agendum loquitur S. Thomas, e. g. in Compendio 
theol. 129. Item De malo q. 3, a. 3, ubi inter alia ait: ,Actus volun- 
tatis nihil est aliud quam inclinatio quaedam voluntatis in volitum. .. . 
Inclinatio autem naturae est et a forma naturali et ab eo, quod dedit 
formam. ... Sie ergo motus voluntatis directe procedit a volun- 
tate et a Deo, qui est voluntatis causa." Praeterea, ut additur ad 
illa verba 1, 2, q. 9, a. 6 ad 3: ,Interdum specialiter Deus movet 
aliquos ad aliquid determinate volendum, sicut in his, quos movet per 
gratiam." "Tandem Deus applicat ad agendum formaliter producendo 
cum creatura et in creatura actum secundum. Ergo Deus dupliciter 
applicat creaturas ad agendum: a) efficienter vel principiative dando 
ilis inclinationem et omnem dispositionem sive naturalem sive super- 
naturalem, in actu primo requisitam ad agendum; '8) formaliter per 
ipsum actum secundum. S. Thomas, quotiens distinguit applicationem 
ad agendum ab operatione virtutis divinae, applicationem referre 
videtur ad solam constitutionem actus primi, qua creaturae possunt 
agere; formalem vero applicationem per actum secundum vocat mo- 
tionem virtutis divinae. 

Ita S. Thomam communiter intellegunt molinistae.  Stwfler vero 
applicationem ad agendum, prout distinguitur a creatione et conser- 
vatione virium activarum, intellegit influxum causarum secundarum, 
quo agentia creata moventur ad agendum; Deus vero cum causis 
secundis hune influxum producit, quatenus earum vim influendi dedit 
et conservat. Corpora inferiora moventur a caelo, caelum movetur a 
spiritu creato; spiritus autem creatus suam exsistentiam et motionem 
accipit a Deo creante et conservante; ergo ultimum principium illius 
applieationis, quae a creaturis fit, est Deus creans et conservans, 
Deus autem applicat agentia ad agendum mediantibus causis secundis; 
ergo non applicat immediatione suppositi, cum supposito creato pro- 
ducens actum vel effectum, neque per praemotionem physicam, qualem 

banesiani statuunt (De Deo operante 65 sqq.). ,Deus cum operationibus 
causarum secundarum non concurrit actione distincta ab ea, qua iis 
naturam simul cum principiis activis dat et conservat* (ib. 417). Neque 
igitur applicatio ad agendum ex parte Dei ipsius aliud est nisi con- 
servatio virtutis illarum omnium causarum, quae ad aliquem actam 
vel effectum producendum quomodocumque cooperantur. 

Novit Stufler se loqui contra unanimem fere consensum theo- 
logorum. Sed, inquit, hoc argumentum ex consensu ,iam propter con- 
trariam. doctrinam S. Thomae multum roboris amittit (ib). Contra 
quod responsum stat haec dubitatio: Si vera est expositio S. Tho- 
mae, quam Stufler proponit, doctrina Aquinatis in hae re est tam 
obscura, ut, uno fortasse alterove theologo excepto, nemo eam recte 
intellexerit; doctrina autem tam difficilis intellectu non facit inter- 
cessionem contra unanimem consensum theologorum. Ergo quamdiu 
nondum, re omni ex parte discussa, certitudo de sensu S. Thomae 
obtenta est, interim rationabile est retinere doctrinam consensu un- 
animi stabilitam. 

d) Estne applicatio et motio divina prior operatione creaturae? 
Applhicatio, ut refertur ad actum primum, utique prior est actu secundo. 
Si vero motio divina consideratur per modum ,intentionis^ in actu 
secundo, haec ratione prior est, quatenus causa superior agit per 
causam inferiorem, quam sibi subiectam habet, non vice versa, et 
quatenus prius ratione actus est ens quam tale ens; ergo operatio 
Dei ut agentis supremi et universalissimi est prior actione agentis 
dependentis et particularis. Neque vero. motio divina eo sensu est 
prior, quasi Deus entitatem aliquam physicam in creatura producat, 
quae dein sit causa operationis creaturae. Quod non solum 5. Thomas 
non docet, sed etiam excludit; nam dicit: ,Virtus superioris causae 
erit immediatior effectui quam virtus inferioris." Atqui si Deus me- 
diante aliqua entitate physica concurreret ad effectum, non immedia- 
tius, immo ne aeque quidem immediate atque creatura produceret hunc 
effectum. Ergo tale ens physicum intermedium (praemotio vel prae- 
determinatio physica) non est in omni actione creaturae admittendum, 
sed ,ipsa operatio naturae est etiam divinae virtutis operatio*. Nihilo- 
minus ,in operatione, qua Deus operatur movendo creaturam, non 
operatur natura*, quia adiutorium divinum non fit a creatura, neque 
motio, ut a Deo procedit, ullo modo est a creatura, etsi per istam 
motionem non ponitur alius actus, nisi quem etiam creatura ponit; 
sed actus, ut a creatura ponitur, dependenter ab altera causa ponitur; 
ut autem a Deo ponitur, prorsus independenter ponitur. Quando vero 
S. Thomas, loquens de actibus supernaturalibus, ait: ,Motio moventis 
praecedit motum mobilis ratione et causa* (Contra gent. 3, 149), hoc 
non est indifferenter extendendum ad actus naturales, sed ita appli- 
candum, ut stet illud principium: ,Actus moventis in moto est motus" 
ipse mobilis (1, 2, q. 110, a. 2). Secundum hoc enim principium ,in- 

tentio* virtutis divinae in operatione creaturae non re distinguitur 
ab actione creaturae, sed secundum mentis considerationem praesup- 
ponitur operationi creaturae. 

Haec interim satis superque dicta sint, ut appareat, cür censeamus 
in illa quaestione ,De potentia^ nihil dici, quod non recte explicetur 
per concursum simultaneum, nihil statui de praedeterminatione vel 
praemotione physica. Cf. De gratia V, n. 263 sqq. 

e) Id unum hic addere iuverit: Solet interrogari, wfrwm concursus 
collatus realiter distinguatur a. concursu oblato, an sit realiter idem. 
Quaestio non est de subiectiva actione Dei, in quam nulla realis di- 
stinctio cadere potest, sed de termino creato huius actionis. Itaque 
respondendum videtur posse secundum diversas considerationes istos 
duos concursus vocari realiter identicos et realiter diversos. Potest 
enim ipse concursus creatus considerari aut terminabüve aut prin- 
cipiative. "Terminative concursus oblatus est actus primus plane ex- 
peditus ad actum secundum, concursus vero collatus est actus se- 
cundus. Atqui actus primus et actus secundus in creaturis realiter 
distinguuntur. 

Alio autem modo potest concursus oblatus considerari principiative, 
i e. in quantum est principium actus secundi. lamvero hac ratione 
non alius concursus constituit actum primum completum et alius ad- 
iuvat ad actum secundum, sed ille idem concursus, qui efficit, ut actus 
primus sit completus, etiam cooperatur ad actum secundum. Deus enim, 
quando, supposita scientia media, dat illum actum primum completum, 
quocum homo libere coniunget actum secundum, eo ipso etiam vult 
hune actum secundum. Itaque utut actus secundus est realiter distinc- 
tus ab actu primo, Deus volens principium (ex scientia media) infalli- 
bihter efficax, simul voluit principiatum. 

Praeterea hoc notandum est: Concursus a Deo oblatus in actu 
primo non est aliquid confusum et informe, quod per electionem crea- 
turae quodammodo formam accipit, sed Deus, per suam omnipotentiam 
assistens voluntati, distincte videt, ad quos actus voluntas vi huius 
assistentiae procedere possit, et simul videt illum determinatum actum, 
ad quem reapse procedet. Et sicut omnes alios actus, ad quos voluntas 
procedere potest, condicionate vult, si scilicet homo vellet eos ponere, 
ita absolute vult illum determinatum actum, ad quem voluntas reapse 
procedit. Ceterum modus, quo Deus omnipotentiam suam ita voluntati 
creatae applicet, ut haec et perfecte a Deo dependeat et simul vere 
libere agat, est et necessario est mysterium nobis in hac vita abscon- 
ditum (cf. Suarez, De grat. Proleg. 2, c. 9, n. 8). 

SECTIO II. 
DE CREATIONE MUNDI MATERIALIS. 


STATUUNTUR PRINCIPIA QUAEDAM AD EXPOSITIONEM 
PRIMI CAPITIS LIBRI GENESIS SPECTANTIA. 


74. Ab initio Saerae Scripturae clare docetur et postea etiam atque 
etiam repetitur totum mundum et omnia genera rerum esse Dei cre- 
antis opus. Hoc ineuleandum erat populo hebraeo, qui versans inter 
gentiles, falsorum deorum cultores, non mediocriter inclinabat in idolo- 
latriam et maxime in cultum siderum et grandium phaenomenorum 
physicorum. Ideo singuli ordines rerum recensentur, et creaturae Dei 
esse et ad servitium hominum destinatae dicuntur. Lumen, firma- 
mentum, terra, sidera, plantae, animalia, tandem homo ipse, quidquid 
sunt et habent, Deo debent, qui omnium est supremus dominus et pro 
supremo suo dominio de omnibus disponit, prout vult. Proponitur 
ergo illa narratione fidei articulus, quem in symbolo breviter enun- 
tiamus: Credo in Deum, creatorem eaeli et terrae. Ita exclusus est 
polytheismus, dualismus, idololatria, et positum est fundamentum verae 
religionis, i. e. cognitionis et cultus unius veri Dei Hic sine dubio 
est finis principalis, dogmaticus, religiosus, moralis primi capitis Ge- 
nesis. At praeter hunc primarium finem alia quoque intenduntur, ut 
lam patet ex illis verbis, quae nunc leguntur initio capitis secundi, sed 
intime cohaerent cum praecedentibus: ,Et benedixit diei septimo et 
sanctificavit illum." Videamus igitur, quae praeter ipsam creationem 
docentur. 

In primo capite Genesis non. nudum tantum factum creationis, sed 
modus quoque et ordo, quo res a Deo creatae sunt, proponuntur. |. Ut 
autem haec pars doctrinae S. Scripturae rite intellegatur, quaedam 
principia theologica in mentem revocanda sunt. 


75. Quaecumque Deus revelat. vel suo nomine scribenda et affirmanda 
inspirat, sive magna. sunt sive parva, sive ad ordinem naturalem sive 
ad ordinem supernaturalem pertinent, absolute vera. sunt et firmum 
assensum mentis humanae postulant, licet fortasse non satis intel- 
legamus, quae sit interna ratio rerum revelatarum, aut quomodo res 
revelatae cum aliis veritatibus naturaliter cognitis conciliari possint. 
Quidquid igitur cum indubio sensu 5S. Scripturae pugnat, ut error re- 
iciendum est; neque ad ipsas res revelatas vel libros inspiratos appli- 
cari potest distinctio inter ea, quae per se, et ea, quae per accidens 
sunt revelata, ea ratione quasi, quae per accidens sunt revelata, non 
necessario et absolute vera sint. Absurdum enim est admittere Deum 
quiequam falsum hominibus revelare posse. Similiter admitti nequit 
in S. Scriptura solas res fidei et morum infallibili Dei verbo doceri, 
alias vero res fallibili iudicio humano proponi (cf. I, n. 628). Bene vero 

ila distinctio locum habet, ubi agitur de explicatione rerum revela- 
tarum et de conservatione sacrorum librorum. 


76. Per se revelata dicuntur ea, quae directe pertinent ad fidem et 
mores, ut sunt mysteria Trinitatis, Incarnationis, totus ordo super- 
naturalis, quia ad eorum cognitionem revelatio absolute necessaria est. 
Per accidens revelata dicuntur ea, quae solum propter historicum vel 
logicum quendam nexum, quem habent cum veritatibus fidei, revelata 
sunt, ut multa facta historica, quae in vetere testamento narrantur, 
et generatim plurima, quae per se pertinent ad disciplinas naturales 
(S. Thomas 2, 2, q. 1, a. 6 ad1; q.2, a. 5). Plura vide VIII, n. 189. 

Iam inter ea, quae per accidens revelata sunt, sat multa eo modo 
proponuntur, ut verba quandam latitudinem sensus et diversas exposi- 
tones admittant. Itaque mirum non est, quod SS. Patres et theologi 
has res pro diverso statu scientiarum naturalium diversimode exposue- 
runt, et quod ecclesia has diversas expositiones toleravit, quia per eas 
neque fides neque mores in periculum vocantur. Inter has res per 
accidens revelatas imprimis numeranda sunt ea, quae in primo capite 
Genesis narrantur de modo et ordine, quo mundus materialis productus 
est. Unde intellegitur, cur inde a primis saeculis alii aliter hanc narra- 
tionem exposuerint, et cur nulla hucusque authentica expositio narra- 
tionis mosaicae exstet. Praeterea primum caput Genesis non est trac- 
tatus astronomiae et geologiae ad praecepta artis compositus, sed 
expositio ad captum vulgi accommodata; quare modus loquendi est 
secundum externam apparentiam rerum, non secundum internam essen- 
tiam, quae sensibus inaccessa est!. 


74. Quae cum ita sint, patet diversas expositiones narrationis mosaicae 
tolerari posse, et e progressu disciplinarum naturalium partim pendere, 
quae expositio ceteris praeferenda sit. Cum enim authentica expositio 
ex revelatione non habeatur, narratio mosaica de productione variorum 
operum Dei meliorem commentarium non habet quam haec ipsa opera . 
rite inspecta. Haec autem opera sunt obiecta astronomiae, geologiae, 
palaeontologiae. Itaque, quo magis hae scientiae excoluntur, eo magis 
conferre possunt ad expositionem narrationis mosaicae. 


478. Duo vero hac in re maxime cavenda sunt: unum est, ne theologus 
expositionem , quam ipse excogitavit, pro genwino et indubitato sensu 
5S. Scripturae haberi velit; alterum est, ne hypotheses plus minusve pro- 
babiles, quae a disciplinarum naturalium. cultoribus fiunt, ad instar 
certorum. avxiomatum | proponantur. Omnes enim apparentes contra- 
dictiones inter disciplinas naturales et hane partem revelationis eo fere 
ortae sunt, quod vel theologi vel physici suas subiectivas ideas pro ob- 
lectiva veritate venditarunt. Ceterum, in quantum fieri potest, omnia, 

quae S. Scriptura tradit, eo modo explicanda sunt, qui convenit naturis 
rerum, neque sine necessitate ad miracula recurrendum est. 


79. Haec principia iam S. Awgustinus in libris ,De Genesi ad litteram 
clare proposuit: ,In rebus obscuris atque a nostris oculis remotissi- 
mis, si qua inde scripta etiam divina legerimus, quae possint salva 
fide, qua imbuimur, alias atque alias parere sententias, in nullam earum 
nos praecipiti affirmatione ita proiciamus, ut, si forte diligentius dis- 
cussa veritas eam recte labefactaverit, corruamus; non pro sententia 
divinarum Scripturarum, sed pro nostra ita dimicantes, ut eam veli- 
mus Scripturarum esse, quae nostra est, cum potius eam, quae Seriptu- 
rarum est, nostram esse velle debeamus* (l. 1, c. 18, n. 37; M 34, 260). 
Plerumque enim accidit, ut aliquid de terra, de caelo, de ceteris 
mundi huius elementis, de motu et conversione vel etiam magnitudine 
et intervallis siderum, de certis defectibus solis ac lunae, ... de naturis 
animalium, fruticum, lapidum atque huiusmodi ceteris etiam non- 
christianus ita noverit, ut certissima ratione vel experientia teneat. 
Turpe est autem nimis et perniciosum ac maxime cavendum, ut chri- 
stianum de his rebus quasi secundum christianas litteras loquentem 
ita delirare quilibet infidelis audiat, ut, quemadmodum dicitur, toto 
caelo errare conspiciens, risum tenere vix possit. Et non tam mole- 
stum est, quod errans homo deridetur, sed quod auctores nostri ab 
lis, qui foris sunt, talia sensisse creduntur et cum magno eorum exitio, 
de quorum salute satagimus, tamquam indocti reprehenduntur atque 
respuuntur* (l. 1, c. 19, n. 39; M 34, 261). ,Ad hoc enim consideran- 
dum et observandum librum Geneseos multipliciter, quantum potui, 
enucleavi protulique sententias de verbis ad exercitationem nostram ob- 
scure positis, non aliquid unum temere affirmans cum praeiudicio alterius 
expositionis fortasse melioris, ut pro suo modulo eligat quisque, quod 
capere possit; ubi autem intellegere non potest, Scripturae Dei det 
honorem, sibi timorem (l. 1, c. 20, n. 40; M 34, 261). ,Didici non 
haerere homini in respondendo secundum fidem, quod respondendum 
est hominibus, qui calummiari libris nostrae salutis affectant, ut, quid- 
quid ipsi de natura rerum veracibus documentis demonstrare potuerint, 
ostendamus nostris litteris [S. Scripturae] non esse contrarium. Quid- 
quid autem de quibuslibet suis voluminibus his nostris litteris, 1. e. catho- 
lieae fidei, contrarium protulerint, aut aliqua etiam facultate osten- 
damus, aut nulla dubitatione credamus esse falsissimum* (l. 1, c. 21, 
n.41; M 34, 262). ,Neque quisquam istos debet ita refellere, ut dicat 
secundum omnipotentiam Dei, cui cuncta possibilia sunt, oportere nos 
credere, aquas etiam tam graves, quam novimus atque sentimus, cae- 
lesti corpori, in quo sunt sidera, superfusas. Nunc enim, quemadmodum 
Deus instituerit naturas rerum, secundum Scripturas eius nos convenit 
quaerere, non quid in iis vel ex iis ad miraculum potentiae suae velit 
operari^ (l. 2, c. 1, n. 2; .M 34, 263). 

80. Plane eadem ratione S. Thomas loquitur. ,Quae ad fidem per- 
tinent, dupliciter distinguuntur. Quaedam enim sunt per se substantia 
fidei, ut Deum esse Trinum et Unum, et huiusmodi, in quibus nulli 
licet aliter opinari.... Quaedam vero per accidens tantum, in quantum 
scl. in Scriptura traduntur, quam fides supponit Spiritu Sancto dic- 
tante promulgatam esse, quae quidem ignorari sine periculo possunt 
ab his, qui Scripturas scire non tenentur, sicut multa historialia, et 
in his etiam sancti diversa senserunt, Scripturam divinam diversimode 
exponentes. Sie ergo circa mundi principium aliquid est, quod ad sub- 
stantiam fidei pertinet, scl. mundum incepisse creatum, et hoc ommes 
sancti concorditer dicunt. Quo autem modo et ordine factus sit, non 
pertinet ad fidem nisi per accidens, in quantum in Scriptura traditur, 
cuius veritatem diversa expositione sancti salvantes diversa tradide- 
runt" (In 2; dist. 12; aà..2; e£.2; 2, q-13 a»6 ad. D) Seriptura dineprars 
ciplo Genesis commemorat institutionem naturae, quae postmodum per- 
severat. Unde non debet dici, quod aliquid tunc factum fuerit, quod 
postniodum esse desierit^ (1, q. 67, a. 4 ad 2). ,In prima autem in- 
stitutione naturae non quaeritur miraculum, sed quid natura rerum 
habeat* (ib. ad 3). ,In huiusmodi quaestionibus duo sunt observanda: 
primo quidem, ut veritas Scripturae inconcusse teneatur; secundo, cum 
Scriptura Divina multipliciter exponi possit, quod nulli expositioni ali- 
quis ita praecise inhaereat, ut, si certa ratione constiterit hoc esse 
falsum, quod aliquis sensum Scripturae esse credebat, id nihilominus 
asserere praesumat, ne Scriptura ex hoc ab infidelibus derideatur, et 
ne iis via credendi praecludatur* (1, q. 68, a. 1). , Moyses rudi populo 
condescendens secutus est, quae sensibiliter apparent^ (1, q. 70, a. 1 
ad 3. Cf. opusc. 10 De artic. 42, prooem.) Quae principia Leo XIII 
in encyclica ,Providentissimus Deus* approbavit. 

His igitur praesuppositis iam accedamus ad examinandas diversas 
expositiones primi capitis Genesis, non ut ullam ex iis cum absoluta 
certitudine tamquam unice veram statuamus, sed ut videamus, quaenam 
theoria hucusque maiore probabilitate fruatur. 


Prop. X. Secundum S. Scripturam prius tempore creata est ma- 
teria iniormis, postea formatio materiae successive facta est; successio 
vero formationum, quae in primo capite Genesis proponitur, vario modo 
explicari potest (Sum. 1, q. 66, a. 1; q. 68, a. 1; q. 69, a. 1). 


81. Secundum primum caput Genesis Deus creat caelum et terram 
ab initio temporis. "lerra vero creata etiamtum erat massa confusa 
et informis. Quare Deus primo die dividit lucem et tenebras; secundo 
die Deus facit firmamentum et dividit aquas sub firmamento ab aquis 
supra firmamentum; tertio die Deus dividit aquas sub caelo a terra 
arida, cui tribuit fertilitatem ad producendas plantas. Hac triplici 
divisione facta quarto die Deus facit luminaria caeli ad illuminandam 

terram et ad dividenda tempora. Quinto die Deus producit animalia 
aquatilia et volatilia. Sexto die Deus producit animalia terrestria et 
hominem. Septimo die requievit Deus ab opere suo, et postea dedit 
hominibus praeceptum, ut ad exemplum suum sex diebus operarentur, 
septimo autem die sabbatum celebrarent (Ex. 20, 8 sqq.; 31, 16 sq.). 
Haec narratio secundum obvium sensum indicat successivam pro- 
ductionem rerum; id quod etiam illis verbis capitis secundi significatur: 
Omne virgultum antequam oriretur in terra ... et homo mon erat, 
qui operaretur terram* (Gen. 2, 5) SS. Patres longe plurimi intel- 
lexerunt verba Scripturae de vera successione temporali, ut videre est 
in expositione primi capitis Genesis, quam dederunt Basilius, Chryso- 
stomus, Ephraem, Ambrosius, multi alii. Item plurimi Scholastici cen- 
suerunt in primo capite Genesis sermonem esse de successione temporali 
(cf. Suarez, De opere sex dierum 1, 11). Recentes exegetae multi 
idem sentiunt. 'landem cum secundum disciplinarum naturalium pla- 
cita reyera mundus successive ad statum, quem nunc habet, pervenerit; 
immo cum sana ratio postulet talem successionem temporalem, non 
apparet, cur recedamus a sensu obvio verborum biblicorum. 
. Porro opera divina distinguuntur imprimis in opus creationis et opus 
formationis. Opus autem formationis iterum distinguitur in divisionem 
et ornatwim, ita ut hoc opus absolvatur duobus ternarüs. Primo ter- 
nario dividuntur regiones lucis, aeris et aquae, terrae; secundo ternario 
ornatur caelum luminaribus, aer et aqua avibus et piscibus, terra ani- 
malibus (S. Thomas 1, q. 0, a. 1; q. (4, a. 1; a. 2ad 2). Aqua et aer 
sumuntur ut una regio, quia aer considerabatur ut aqua exhalata; 
plantae vero cum terra iunguntur, quia ita apparent infixae in terram, 
ut quasi partes, quodammodo capilli eius videantur, non vero habita- 
tores distincti, ut animalia, quae in terra. moventur, ut stellae 1n regione 
lucis. Haec ergo divisio sex dierum est simul logica quaedam divisio, 
quae non excludit successionem temporalem. Itaque secundum hanc 
explieandi rationem Scriptura, sequens popularem concipiendi et lo- 
quendi modum, docet Deum prius creasse informem materiam, dein ex 
ea formasse tria habitacula vel regiones et in iis posuisse habitatores. 
Neque tamen est de fide verbis Scripturae exprimi successionem 
temporalem; nam inde a temporibus SS. Patrum semper erant, qui 
putarent omnia simul esse a Deo creata. Ita Origenes (De princ. 1. 4, 
n. 15; M 11, 316 sqq., et in hexaem.; M 12, 145 sqq.) et S. Athanasius 
(Orat.2 contra Arian.; M 26,216. Cf. Petav., De opere sex dierum 1, 5)'!. 
Maxime S. Augustinus hane sententiam excoluit, ob cuius auctoritatem 
etiam quidam scholastici, iique principes, eam probabilem habuerunt. 
Ita S. Thomas, qui proposita prius sententia S. Augustini, qui in diebus 
genesiacis temporalem successionem negat, dein sententia S. Ambrosii 
qui temporalem successionem statuit, sic pergit: ,Et haec quidem 

positio et communior et magis consona videtur litterae quantum ad 
superficiem; sed prior est rationabilior et magis ab irrisione infidelium 
sacram Scripturam defendens ... et haec opinio plus mihi placet. 
Tamen utramque sustinendo, ad omnia argumenta respondendum est* 
(In 2, dist. 12, q. 1, a. 2). Hac via etiam procedit in Summa theologica 
(1, q. 66, a. 1; 68, a. 1; 69, a. 1 etc... Annotat autem: Etsi hae duae 
opiniones valde differunt, si ad litteram Scripturae referuntur, non 
tamen invenitur magna differentia, si ad productionem rerum referuntur, 
quia Augustinus solum posterius ponit, quae alii prius facta esse volunt 
(q. 74, a. 1; cf. infra n. 108). 


82. S. Augustinus censet omnia illa opera, quae Moyses per sex dies 
distribuit, simul facta esse, distingui vero per sex dies, quatenus Deus 
sex diversorum operum menti angelicae specialem cognitionem impresserit. 
Itaque dies nihil aliud est nisi cognitio angelica, quae est vespertina, 
quatenus angelus cognoscit per species creatas; matutina, quatenus 
angelus cognoscit res in essentia divina. 

De quo enim creatore Scriptura ista narravit, quod sex diebus 
eonsummaverit omnia opera sua, de illo alibi non utique dissonanter 
scriptum est, quod ereaverit omnia simul (Eccli. 18, 1). Ac per hoc 
et istos dies sex vel septem vel potius unum sexies septiesve repe- 
titum simul fecit, qui fecit omnia simul. Quid ergo opus erat sex 
dies tam distincte dispositeque narrari? Quia scl. àijj qui non possunt 
videre, quod dictum est: Creavit omnia simul, nisi cum iis sermo 
tardius incedat, ad id, quo eos ducit, pervenire non possunt^ (De 
Gen. ad litt. l. 4, c. 383, n. 52; M 34, 318). Lux, quam Deus creavit 
primo die, est lux spiritualis seu angelica natura, quae, cognoscens 
se ipsam in se, habet cognitionem vespertinam; cognoscens vero se 
ipsam in Verbo, habet cognitionem matutinam, et sic ,factum est 
vespere et mane, dies unus^. ,Et quia ceterae creaturae, quae infra 
ipsam [angelicam] fiunt, sine cognitione eius non fiunt, propterea 
nimirum idem dies ubique repetitur, ut eius repetitione fiant tot dies, 
quotiens distinguuntur rerum genera creatarum, perfectione senarii 
numeri terminanda, ut vespera primi diel sit etiam sui cognitio, non 
se esse, quod Deus est; mane autem post hane vesperam, quo con- 
cluditur dies unus et incohatur secundus, conversio sit eius, qua id, 
quod creata est, ad laudem referat creatoris et percipiat de Verbo 
Dei cognitionem creaturae, quae post ipsam fit, hoe est firmamenti.... 
Deinde fit vespera illius lucis, cum ipsum firmamentum non in Verbo 
Dei, sicut ante, sed in ipsa eius natura cognoscit, quae cognitio, 
quoniam minor est, recte vesperae nomine significatur. Post quam fit 
mane, quo concluditur secundus dies et incipit tertius, in quo itidem 
mane conversio est lucis huius, i. e. diei huius, ad laudandum Deum, 
quod operatus sit firmamentum, et percipiendam de Verbo eius cogni- 
tionem creaturae, quae condenda est post firmamentum* (l. 4, c. 22, 

n. 39; M 34, 312). Itaque secundum S. Augustinum omnia simul facta 
sunt, sive actu, ut omnes res anorganicae, sive potentia seu secundum 
rationes seminales, ut res organicae, quae non statim ab initio per- 
fectae exstiterunt, sed ex seminibus terrae commissis creverunt (175, 
c. 4, n. 11; M 34, 325; cf. infra n. 108). Haec autem perfecta formatio 
facta est post illos sex ideales dies, quia hi dies nihil sunt nisi actus 
cognitionis angelicae, quae statim ab initio adfuit (cf. De civ. Dei 1. 11, 
c. 29 sqq.; M 41, 343; S. Thomas 1, q. 14, a. 2). 


83. Haec expositio hodie plane derelicta est. Et merito quidem: 
pugnat enim haec expositio cum obvio et. litterali sensu. verborum textus; 
nulla autem ratio est, cur a litterali sensu recedamus. Quod enim 
Eech. 18, 1 dicit omnia simul (xowfü) a Deo creata esse, hoc solum 
significat nihil esse, quod non sit a Deo creatum. Illud vero: ,In die, 
in quo fecit Dominus Deus caelum et terram* (Gen. 2, 4, ubi Augu- 
stinus legit: ,Cum factus est dies, fecit Deus caelum et terram*), non 
significat unum determinatum diem, sed indeterminate ponitur pro 
,.quando*. Augustinus quidem in explicandis diebus mosaicis secundum 
sensum litteralem videbat difficultates insolubiles, quare ad ideales 
dies confugit: Sed plures viae sunt ad solvendas illas difficultates, 
de qua re statim. Itaque ex una parte non adsunt rationes recedendi 
a sensu litterali; ex altera vero parte expositio S. Augustini est valde 
subtilis et à captu multitudinis quam remotissima. Moyses autem 
libros scripsit ad utilitatem vulgi; ergo non potuit verbis, quae per 
se nihil tale significant, doctrinam tam absconditam tradere velle 
(cf. infra n. 360). 


84. Quamvis autem nostra aetate nemo cum S. Augustino dies gene- 
siacos exponat de cognitione angelica, swnt tamen defensores ,exposi- 
tionis idealis", qui censent sex illos dies non esse intellegendos de tem- 
porali successione, sed. de logica distinctione, ut per sex dies significentur 
sex principales ordines operum Dei, sive haec opera simul facta sunt 
sive successive. Dicunt Moysi non fuisse propositum tradere praecepta 
geologiae vel aliarum disciplinarum naturalium, sed erudire populum 
in veritatibus religiosis; veritatem autem religiosam, de qua hic agatur, 
esse illud praeceptum divinum: ,Sex diebus operaberis, septimo die 
cessabis^ (Ex. 23, 12). Prototypum autem sabbati humani proponi 
sabbatismum Dei. Moysen igitur, ut veniret ad septimum diem, cui 
Deus benedixit et quem sanctificavit (Gen. 2, 3), praemisisse sex opera 
Dei, quae vocat sex dies, in qua narratione momentum non est quae- 
rendum in sex diebus, sed in sabbato. Non de die agitur, sed de 
hebdomada !. 


t! .Die Schópfungswoche ist das góttliche Urbild, unsere Woche das irdische 
Abbild. Der chronologische Grundbegriff, von dem wir ausgehen müssen, ist mithin 
nicht der T'ag, sondern die JWoche. Von sieben Tagen, worunter der letzte der Tag 

$5. Contra theoriam. idealem, quae secundum hane vel similem formam 
habet. non. paucos asseclas, difficultates magni momenti fieri non posse 
videntur. Nam, ut iam diximus (n. 81), Moyses revera duobus ter- 
naris describit opus formationis, quae descriptio exhibet ordinem 
logicum. Non tamen ideo hic ordo non est historicus; nam historio- 
graphus quoque enarrans e. g. historiam alicuius principis, potest 
eum prius describere ut hominem, tum ut legislatorem, tum ut belli 
ducem. Simili modo Moyses describit prius divisionem mundi aspec- 
tabilis in sphaeram luminosam, aeream, terrestrem; tum singulorum 
ornatum secundum eundem ordinem. Immo haec theoria, quia num- 
quam potest collidi cum disciplinis naturalibus, reservanda est ut 
plane tuta expositio textus, si forte progressu temporis aliae ex- 


des Ruhens Gottes ist, spricht Moses nur, weil sieben Tage, worunter der Ruhetag 
der letzte ist, eine Woche ausmachen. Also auf den Begriff Hebdomas kommt es 
an, nicht auf den Begriff Tag. Das die Siebenzahl in dem Schópfungsverlauf eime 
bestimmte Stelle hat, das ist religiós bedeutungsvoll und durfte darum nicht über- 
gangen werden; ob es eine Siebenzahl von Minuten, von Stunden, von Tagen, von 
Jahren oder von Jahrtausenden ist, das ist an und für sich unwesentlich. . . . 
Aber die Zahl ist nicht gleichgültig. "Wenn Gott bestimmt hat, daB einer, nicht 
von je sechs oder acht, sondern gerade von je sieben Tagen von den Menschen ge- 
feiert werden soll zu Ehren des Weltschópfers und zum Dank und Preis für die 
Wohltat der Erschaffung, dann muB der Verlauf der Schópfung eine Hebdomas ge- 
wesen sein, in welcher die letzte Monas dem von Gott vorgeschriebenen Ruhetage ent- 
spricht, wáhrend die sechs vorhergehenden Monaden den Arbeitstagen entsprechen* 
(Dr. F. H. Reusch, Bibel und Natur*, Bonn 1876, 128). ,Nach dieser Auffassung be- 
zeichnen die sechs Tage nicht sechs aufeimanderfolgende Perioden, sondern logisch 
voneinander zu unterscheidende Hauptmomente der schópferischen Táütigkeit Gottes, 
sechs durch die Schópfung verwirklichte góttliche Gedanken oder Ideen. Da alles, 
was geworden ist, durch Gott und nach dem Willen Gottes geworden ist, das ist 
eine religióse Wahrheit, welche in dem Schópfungsberichte móglichst bestimmt und 
anschaulich ausgesprochen werden muf; das geschieht durch die Aufzühlung der 
einzelnen schópferischen und weltbildenden Akte Gottes. Welche Zeit die Verwirk- 
lichung der einzelnen góttlichen Akte und die Vollendung der ganzen Schópfung aus- 
gefüllt, das ist nicht religiós bedeutsam, und wir haben darum eine Belehrung darüber 
in dem biblischen Schópfungsberichte nicht zu erwarten und sind nicht berechtigt, 
eine solche in der Bezeichnung der ,sechs Tage* zu finden. Auch die chronologische 
Reihenfolge der einzelnen góttlichen Akte ist an sich nicht religiós bedeutsam, und 
wir sind darum auch von vornherein nicht berechtigt, darüber in dem Hexaemeron 
Aufschlufi zu erwarten. Die Verteilung der einzelnen Akte auf sechs Tage und die 
damit zusammenhüngende Aneianderreihung derselben hat ihren Grund in dem Par- 
allelismus zwischen der góttlichen Schópfungswoche und der menschlichen Woche. Die 
einzelnen ,lTage' brauchen darum nicht als einzelne abgeschlossene und aufeinander- 
folgende Perioden angesehen zu werden. Vielmehr kónnen móglicherweise die Werke 
der einzelnen Tage, z. B. die Scheidung von Wasser und Land, die Bildung des Erd- 
reliefs und die Entstehung der Pflanzen und der verschiedenen Tierklassen, zum Teil 
gleichzeitig verlaufen sein; Moses kann sie darum doch als abgeschlossene Werke 
je eines Tages darstellen, weil jedes derselben ein besonderes Moment in der schóp- 
ferischen Tátigkeit Gottes bildet, und er kann sie in der Reihenfolge vorführen, in 
welcher sie im. Hexaemeron dargestellt werden, zunüchst mit Rücksicht auf die in 
denselben herrschende Ordnung, dann aber auch darum, weil die folgenden Werke 
von den vorhergehenden abhüngig und bedingt sind* (ib. 956 sqq.).- 

plicationes evadant improbabiles.  Praecipwae difficultates hae sunt, 
quod verbis sacri textus vis quaedam infertur, quod non satis apparet, 
cur homo debeat sex diebus operari et septimo die quiescere ad 
exemplum Dei, si Deus obiective nullo vero sensu sex diebus laboravit 
et septimo quievit; quod tandem sensus vocabuli ,diei^ nimis tenuatur, 
cum Scriptura non solum diem semper repetat, sed etiam addat ,mane 
et vespere". Sed ad hoc ultimum responderi potest: Cum opera Dei 
vocati sint dies, nihil impedit, quominus status informis rerum vocetur 
vesper et status formatus mane!, vel generatim quominus partes quo- 
que diei, i. e. operis, distinguantur ut mane et vespere. Alias diffi- 
eultates contra hanc theoriam vide apud Hummelauer, Der biblische 
Schópfungsbericht 109 sqq. 


86. ,'lTheoriae ideali^ alii alios modos adhibent. Ita isionistae 
(cf. Kurtz, Bibel und Astronomie 13 sqq.) censent sex dies genesiacos 
esse sex visiones, quibus Deus homini opus creationis revelaverit. Haec 
theoria similis est theoriae S. Augustini, a qua eo differt, quod visiones 
non in intellectu angelorum, sed in intellectu Adami ponit. Deum 
revelasse Adamo opus creationis certum est; revelatio vero per visiones 
saepe occurrit in Scriptura (cf. Ez. et Apoc.); ergo possumus supponere 
hae via revelationem creationis Adamo factam esse. Hoc suadetur 
ipso illo vivido scribendi modo, qui in primo capite Genesis cernitur 
(cf. Hummelauer 1. c. (0 sqq.; Comment. in Gen. 50 sq. 68sq.; Noch- 
mals der biblische Schópfungsbericht, Friburgi 1898). Itaque hac fere 
ratione rem concipere licet: Adamus in ecstasi positus audit Deum 
loquentem: Fiat lux; statim videt lucem fieri et terram conspicit aquis 
opertam. Lux recedit; omnia involuta sunt tenebris: finitus est primus 
dies. Lux redit; Adamus videt Deum dividentem aquas: secundus 
dies. Luce tertio apparente Adamus videt terram ascendentem ex 
aquis et plantas eam operientes: tertius dies, et ita porro. Lucem 
igitur apparentem et disparentem vocat sacer scriptor ,mane et vespere, 
diem unum*; unde dies sunt visiones seu dies ideales. Quod vero 
obiective his diebus respondet, sunt opera divina secundum gradus 
perfectionis in sex ordines distincta (cf. Rewsch l. c. 124 sqq.). Haec 
quoque explicatio facile defendi potest, dummodo ne negetur sex visio- 
nibus Adami obiective respondere sex diversa opera divina, quae sint 
prototypum hebdomadae. ,Sex enim diebus fecit Deus caelum et 
terram et mare et omnia, quae in lis sunt, et requievit in die septimo; 
idcirco benedixit Dominus diei sabbati et sanctificavit eum* (Ex. 20, 11). 
Ergo homo sex diebus debuit operari et septimo quiescere, quia Deus 
sex diebus operatus est et septimo requievit. Sed, inquies, nonne 


! [ta jam S. Augustinus: ,Cum dicit: ,Facta est vespera', materiam informem 
commemorat; cum autem dicit: ,Factum est mane', speciem, quae ipsa operatione 
impressa est materiae; mane enim post operationem transactum diem concludit^ (De 


Gen. lib. imperf. c. 15, n. 51; M 34, 240). 

potuit Deus hebdomadam instituere, etiamsi sex dies nihil sunt nisi 
sex visiones Adami?  Resp.: Sane potuit, sed non fecit. Ipse testatur 
se hebdomadam instituisse, non quia Adamus sex illas visiones habuit, 
sed quia Deus sex diebus fecit caelum et terram. Nisi haec obiectiva 
ratio admittitur, in hac theoria non minus vis infertur S. Scripturae 
quam in aliis. 

Contra hoc argumentum quidam provocant ad ea, quae S. Paulus 
(Hebr. ?, 3) de Melchisedech scribit: ,Sine patre, sine matre, sine 
genealogia, neque initium dierum neque finem vitae habens; assimilatus 
autem Filio Dei, manet sacerdos in aeternum. Iam, inquiunt, si 
Melchisedech dici potest esse sine patre, sine matre etc., solum quia 
nihil de his scriptum est, potest etiam dici creationis opus esse ratio 
institutionis hebdomadae, solum quia opus creationis descriptum est 
ut opus sex dierum cum septimo die quietis, etsi revera Deus non 
est operatus sex diebus et septimo die quievit. 

Sed neganda est paritas. 3. Paulus docet ea, quae de Melchisedech 
in Scriptura (Gen. 14, 18—20) narrantur, esse vaticinium sacerdotii Iesu, 
partim reale, partim verbale; reale quidem, quatenus Melchisedech 
erat rex Salem, sacerdos Dei, benedixit Abraham et ab eo decimas 
accepit; verbale autem, quatenus secundum modum narrandi Melchi- 
sedech progreditur sine parentibus, sine genealogia, sine initio, sine 
fine, etsi Melchisedech revera habuit parentes, genealogiam etc., sed 
haec tacentur, in Christo autem verificatur, quod est aeternus Dei 
Filus sine genealogia ete. Itaque haec ex ratione typorum propheti- 
corum explicanda sunt. Cf. quae scripsi de Inspiratione S. Scripturae 
n. 381. 

Aliter autem se habent, quae dicuntur de observatione sabbati. Ibi 
enim sermo est de lege a Deo data, cuius legis ratio positiva indicatur 
factum divinum. ,Memento, ut diem sabbati sanctifices. Sex diebus 
operaberis . .., septimo autem die sabbatum Domini Dei tui est, non 
facies omne opus in eo. ... Sex enim diebus fecit Dominus caelum 
et terram ... et requievit in die septimo. Idcirco benedixit Dominus 
diei sabbati et sanctificavit eum^ (Ex. 20, 8—11). ,Videte, ut sab- 
batum meum custodiatis, quia signum est inter me et vos.... Pactum 
est sempiternum inter me et filios Israel signumque perpetuum; sex 
enim diebus fecit Dominus caelum et terram, et in septimo ab opere 
cessavit^ (Ex. 31, 12—18). Itaque hic non agitur de pura omissione 
quarundam rerum, quae reipsa factae sunt; sed gravissimis verbis 
inculeatur lex et ratio legis, quae ratio nulla est, si Deus nullo vero 
sensu obiectivo dici potest sex diebus fecisse caelum et terram. 

Ceterum theoria visionis a multis reicitur ut pura fictio, nullo solido 
fundamento nixa. 


87. Ante aliqua decennia Clifford, episcopus cliftoniensis, aliam ra- 
tionem expositionis idealis excogitavit (Dublin Review 1881, 321 sqq.), 

secundum quam Hexaemeron mon est narratio historica, sed carmen 
liturgicum, quo singulis diebus hebdomadae singula opera Dei laudan- 
tur. Moyses enim volens impedire, ne israelitae morem aegyptiorum 
sequerentur, qui singulos dies hebdomadae certis diis seu stellis con- 
secrabant, totam hebdomadam secundum varia opera creationis ad 
Deum rettulit. Unde non successio chronologica, sed ordo logicus in 
primo capite Genesis servatur, sicut ecclesia quoque in liturgia ordinem 
chronologieum non servat, sed praeterita repraesentat ut praesentia et 
ea, quae tempore disiuncta sunt, simul celebrat (6 Ian.). Primum caput 
Genesis indolem plane poeticam prae se fert, neque pars libri historici 
est, sed prooemium quoddam ad librum historicum. 

Abstrahamus ab iis, quae Clifford dicit de hebdomada et cultu 
aegyptiorum (haec enim nullo fundamento nituntur) et retineamus 
cetera:. habebimus hanc sententiam, primum caput Genesis esse car- 
men liturgicum. Quae sententia pluribus placuit, ut doctori Vetter 
in ,Theologische Quartalschrift* (Tübingen 1903, 108 sqq.). Sed alii, 
lique plures, prorsus dissentiunt, quia, inquiunt, primum caput Genesis 
non prae se fert formam carminis (cf. Ps. 103), sed potius formam 
prosaicam, immo valde schematicam, rudi populo accommodatam, tum 
quia sic non explicatur, quomodo praeceptum sabbati imitetur opera- 
tionem et quietem divinam, tum quia primum caput Genesis est pars 
narrationum historicarum et eodem modo historice loquitur, quo se- 
quentia capita, nec nisl valde arbitrarie ratio carminis intruditur. Ita 
e. g. Holzhey (Schópfung, Bibel und Inspiration, Stuttgart 1902, 29), 
Hoberg, al. 


SS. Alü volunt heraemeron esse excerptum ex quodam carmine baby- 
lonico, quo creatio dramatice repraesentabatur, remotis tamen lis, 
quae in illo carmine polytheismum et alias notiones religiosas et 
morales minus rectas sapiebant. Ita non solum multi rationalistae, 
sed etiam quidam catholici (cf. Zapletal, Der Schópfungsbericht der 
Genesis, Freiburg i. Schw. 1902). 

Quae sententia, si ita proponitur, ut dicatur S. Scriptura in primo 
capite narrare mythum, admitti nequit. Nam liber Francisci Lenor- 
mant ,Les origines de l'histoire d'apres la Bible et les traditions des 
peuples orientaux* (Paris 1880) positus est in Indice etiam 1deo, quia 
narrationes primorum 12 capitum Genesis mythos esse volebat, ex 
terra chaldaeorum in Palaestinam translatos. Similiter liber doctoris 
Loisy ,La religion d'Israel*. Iam SS. Patres cum indignatione re- 
iecerunt affirmationem in Genesi narrari mythos. Ita S. Cyrillus Alex. 
respondet Iuliano apostatae dicenti prima capita Genesis nihil differre 
a similibus mythis graecorum: ,Nos, o bone, nequaquam istud de 
sancta et divinitus inspirata Scriptura dicimus. PFabulosum namque 
in ea prorsus nihil, veritatis plena sunt ommia* (Contra Iulian. 3; 
M 16, 631). S. Gregorius Naz. de libris historicis veteris testamenti 

ait: ,Neque putemus haec temere conscripta esse neque aliud esse 
nisi turbam verborum et factorum ad oblectandos animos audientium 
compositam ae velut aurium illecebram ad voluptatem factam. Haec 
ludant fabulae et gentiles.... At nos, qui diligentiam Spiritus usque 
ad apicem et litteram extendimus, numquam admittemus (nefas est 
enim) vel minima facta temere enarrari et memoriae usque nunc 
tradi* (Orat. apol. 2, n. 104 sq.; M 35, 503 sq.). S. Eustathius Antioch. 
Origeni obicit: ,Non horret fabulas appellare, quae Deus [in libro 
Genesis] creata perfecisse traditur, fidissimusque eius servus Moyses 
scriptis consignavit.... Divinis oraculis, a Moyse traditis, fabularum 
nomine insignitis, sensum evertit neque vult, ut quis traditioni litterae 
animum intendat (De engastrimytho 91 sq.; M 18, 655 sq.). Theo- 
doretus Cyr.: ,Multa milia vestrorum [graecorum] librorum recen- 
sentes, infirmitatem dictorum discite. Neque enim quisquam poeticos 
mythos neque philosophorum placita secutus est. Divinorum autem 
verborum et brevitatem admiramini et vim laudate et divinorum dog- 
matum veritatem discite (Graec. affect. cur. serm. b; M 83, 9Dl). 
Similiter loquuntur alii Patres!. Pius [X damnavit hane sententiam: 
,Utriusque testamenti libris mythica continentur inventa* (Syllabus 
81, n. 4; Denz. n. 1101). Leo XIII inter portenta errorum enumerat 
eorum sententiam, qui dicunt Scripturae narrationes non esse veras 
rerum gestarum narrationes, sed ineptas fabulas et mythos (Encycl. 
,Providentissimus Deus*, ed. Herder, 21 sq.). 

Commissio de re biblica die 30 iuni 1909 haec responsa dedit: 
1. ,Utrum varia systemata exegetica, quae ad excludendum sensum 
litteralem historicum trium priorum capitum libri Geneseos excogitata 
et scientiae fuco propagata sunt, solido fundamento fulciantur? Resp.: 
Negative." 2. ,Utrum non obstantibus indole et forma historica libri 
Geneseos, peculiari trium priorum capitum inter se et cum sequenti- 


! Nihil ad hanc rem pertinet, quod scribit Gregor. Nyss. de nominibus quibusdam 
ex mythologia in Scripturam transumptis: ,Solet enim saepe Sacra Scriptura etiam 
ab externis fabulas accipere ad opem suo scopo ferendam et citra pudorem memi- 
nisse aliquorum nominum ad sensum propositum evidentius indicandum, sicut in 
filiabus Iob, quarum pulchritudinem oratio supra modum laudans, etiam per nomina 
ostendit excellens earum miraculum, dicens ...tertiam cornu Amaltheae. Hoc autem 
est culvis perspicuum, quod de Amalthea fabula graeca confinxit narrationem. . . . 
Num igitur credidit Sacra Scriptura iis, quae narrantur de Amalthea? Nequaquam, 
sed filiae Iob ferens testimonium, quod esset feracissima omnium, quae sunt ex vir- 
tute bonorum, per hoc nomen id ostendit; adeo ut, qui est considerantius audiens 
Scripturam, solum laudis scopum intellegat ex nomine, fabulosas autem nugas iubeat 
valere" (In Cant. hom. 9; M 44, 914 sq.. Errat quidem Gregorius, quatenus putat 
illam filiam lob a sacro scriptore appellatam esse cornu Amaltheae; vocatur enim 
cornu stibii* (Iob 42, 14), ut recte vertitur in Vulgata. Neque tamen ideo Gregorius 
admittit narrari in Scriptura mythos, sed potius hoc diserte reicit et dicit appella- 
tiones quasdam recipere ex mythologia non idem esse atque recipere ipsos mythos. 
Hoc sane est evidens; nam si e. g. vocamus aliquem virum martialem vel herculeum, 
non ideo admittimus fuisse aliquando Martem vel Herculem. (Cf. Migne, P. G. 93, 461.) 

bus capitibus nexu, multiplici testimonio Scripturarum tum veteris 
tum novi testamenti, unanimi fere sanctorum Patrum sententia ac 
iraditionali sensu, quem ab israelitico etiam populo transmissum, 
semper tenuit ecclesia, doceri possit praedicta tria capita Geneseos 
continere non rerum vere gestarum narrationes, quae scilicet obiec- 
tivae realitati et historicae veritati respondeant, sed vel fabulosa ex 
veterum populorum mythologiis et cosmogoniis deprompta et ab auc- 
tore sacro, expurgato quovis polytheismi errore, doctrinae mono- 
theisticae accommodata; vel allegorias et symbola, fundamento ob- 
iectivae realitatis destituta, sub historiae specie ad religiosas ac 
philosophieas veritates inculeandas proposita; vel tandem legendas 
ex parte historicas et ex parte ficticias ad animorum instructionem 
libere compositas?  Resp.: Negative ad utramque partem* (Denz. 
n. 2121sq.. Itaque reiectus est tum sensus simpliciter ficticius (sive 
mythicus sive parabolicus) tum sensus legendarius, partim ex historia, 
partim ex fictione constans. 

Aliud autem est, si quis solum admittit modos quosdam concipiendi 
et loquendi receptos esse ex mythis aliorum populorum, non tamen 
mythos ipsos immisceri historiae, quasi pars eius sint. Ceterum neque 
hoe est affirmandum, sed probandum. Ergo si quis e. g. dicit divi- 
sionem operum divinorum in sex dies derivari ex poemate babylonico 
de ereatione, et hane solum esse formam elocutionis, non vero rem, 
quae doceatur, dicit quidem aliquid, quod est reiciendum, quia probari 
nequit, sed non statuit principium, quod cum fide pugnat. Haec 
quaestio de relatione primi capitis Genesis ad cosmologiam babylonicam 
optime solvitur, si illud carmen inspicitur; sed quia hoc in ipso textu 
facere longum est, ablegzamus rem in appendicem huius libri, ubi, qui 
vult, legat et iudicet (infra n. 101 sqq.). 

Plane vero improbabilis videtur eorum sententia, qui volunt duo 
prima capita Genesis esse ,citationes implicitas", de quarum veritate 
Moyses vel ,redactor^ nihil affirmet. Imprimis nulla sufficiens ratio 
est admittendi implicitam citationem sic intellectam; nam manifeste 
secundo capite Genesis non eadem alio modo repetuntur, quae iam 
primo capite exponuntur, sed potius hominis solius historia primitiva 
describitur eiusque excellentia prae omnibus aliis praedicatur, et 
moralis relatio ad Deum et institutio familiae cum obligationibus an- 
nexis exhibetur, et origo mali describitur. Dein vero admitti nequit 
ilis narrationibus, quibus tota fides israelitica et christiana tamquam 
fundamento innititur, non contineri nisi duo documenta antiqua, sim- 
pliciter citata, non autem ut vera affirmata. Sane christiani, cum 
profitentur: ,Credo in unum Deum, Patrem omnipotentem, creatorem 
caeli et terrae*, et Christus Dominus, cum exponit vim et dignitatem 
originalem matrimonii (Matth. 19, 4 sqq.), et Paulus, cum hanc rem ad 
Christum et ecclesiam applicat (Eph. 5, 31 sq.), omnes illam narrationem 
Genesis respiciunt et ut indubitatam veritatem habent. Omnia autem 

in illa narratione ita cohaerent, ut non possint quaedam partes avelli 
et ut res nullius momenti considerari, alia vero ut gravissimae doc- 
trinae inculeari. Immo haec ipsa permixtio dogmatum credendorum 
et nugacium fabularum intolerabilis videtur. 

Ceterum putandus non est populus, cui Moyses scripsit, hoc 
scripto primum accepisse fidem creationis et status lapsusque origi- 
nalis; sed potius censendus est Moyses has res orali traditione con- 
servatas iam invenisse et substantialiter eandem narrandi formam, 
quam invenerit, retinuisse. Quibus suppositis facile intellegitur di- 
versus loquendi modus in expositione creationis et in descriptione 
paradisi eorumque, quae in eo acta sunt. Vocetur haec, si libet, 
tacita citatio, at non est citatio dubiae veritatis, sed expressio fidei 
tune vigentis. 


Prop. Xl. Mundus formatus non est per sexies vicenas quaternas 
horas. Sententia communissima (cf. Sum. 1, q. 74, a. 2). 


S9. Apud theologos, qui ante saeculum XIX scripserunt, communis- 
sima erat sententia dies genesiacos esse sex dies naturales et. per spatiwim 
sexies vicenarum quaternarum horarum mundum a Deo formatum esse. 
Ita Suarez censet ,textum Genesis ad litteram de die naturali, qui 
per spatium et durationem unius conversionis primi mobilis fit, esse 
intellegendum. Haec est communior sententia Patrum: Basilii, Am- 
brosii, Chrysostomi, Bedae, Ruperti (In Gen.) et Nazianzeni (orat. 43 
circa princip.) et Gregorii (Moral. 32, c. 10) et aliorum, quibus Magister 
et scholastici magis assentiuntur, quamvis propter Augustini auctori- 
tatem de illius sententia valde modeste et temperate loquantur* (De 
opere sex dierum 1. 1, c. 11, n. 33). 


90. Haec sententia nihil statuit, quod Deo sit impossibile, et litteram 
5. Scripturae strictissime sequitur sine ulla digressione ab obvio sensu 
verborum. Quam ob rem nonnullis usque ad saeculum XIX placuit, 
ut Keil (Biblischer Kommentar über die fünf Bücher Moses, Leipzig 
1861, 6 sqq.), 4.Bosizio (Das Hexaemeron und die Geologie, Mainz 
1865), Lawrent (Etudes géologiques, philologiques et scripturales sur 
la Cosmogonie de Moise, 1863), aliis. Etiam Sftentruwp censet: ,Cum 
ceteris paribus rei natura pro nativa et ordinaria vocum significatione 
praeiudicet, ,dies' autem spatium quattuor et viginti horarum significet, 
quousque theoria de periodis firmioribus non sit vindicata argumentis, 


per ,diem* Geneseos spatium 24 horarum intellegendum putamus* (De 
Deo Uno 5406). 


91. Attamen sententia omnium fere recentium. theologorum. est. dies 
genesiacos non posse ita explicari, ut mundus per spatium 24 horarum 
series repetitum. formatus dicatur. Ita. Pianciani (In. historiam crea- 

tionis mosaicam commentatio, Neapoli 1851), Palmieri (De Deo creante 
146), Heinrich (Dogmatik V? 255), alii. 


92. Hationes, quae suadeant dies genesiacos non esse dies 24 horarum, 
sumuntur ex geologia, palaeontologia, astronomia, et ad haec fere 
capita revocari possunt: 

a) Consideratio corticis terrae docet per operationem causarum na- 
turaliuum globum terrestrem paulatim adductum esse ad eum statum, 
quem nunc obtinet. Contractione et eruptionibus vulcanicis montes 
formati sunt, aquarum ingentibus fluminibus erosiones factae, ex humo 
ablutione resoluta ,sedimenta^ collecta sunt. In montibus et plurimis 
alis locis, ubi incisiones in corium terrae factae sunt, hae rerum con- 
versiones quasi ob oculos depictae apparent. Et quia etiamnunc similes 
mutationes efficiuntur, rationabiliter supponimus eosdem effectus olim 
productos esse per easdem causas, per quas nune fiunt. lamvero 
massa terrestris ardore liquefacta per omnes illas conversiones usque 
ad statum, quem nunc habet, transire non potuit intra spatium trium 
vel quattuor dierum. Potuit quidem Deus res immediate creare in ea 
condicione, in qua nunc sunt; sed quis crediderit eum strata terrae 
ita formasse et corpora alia aliis ita inclusisse, ut speciem prae se 
ferant violentarum conversionum igne et aqua effectarum, et hac ra- 
tione volusse quodammodo hominibus verum inquirentibus illudere? 
(Cf. C. Braun, Kosmogonie, ed. 3, Monaster. 1905, 114 sqq.; T. Pesch, 
Instit. philos. natur. II, ed. 2, n. 565.) 

b) Reliquiae animalium. et maxime plantarum ingenti multitudine 
inclusae apparent in profundis terrae stratis. Unde efficitur ea vixisse, 
antequam formatio terrae finita fuerit, et mortua per novas rerum 
conversiones in profundo sepulta esse. Cogita de immensis carbonum 
et coraliorum tractibus. Ergo aut concedendum est has plantas et 
haec animalia multis saeculis ante hominem vixisse in terra aut ad 
novum miraculum prorsus inutile recurrendum est, quo Deus has res 
produxit in eo statu, in quo nunc inveniuntur, usque ad ipsos copro- 
lithos et reliquias escarum in stomachis animalium (cf. Rewsch, Bibel 
und Natur 184 sqq.). 

c) Sedimenta certo ordine inter se sequuntur, et singula continent 
sua ,fossilia^, ut, ubi primum constat de natura stratorum, statim 
etiam sciatur aut nulla in iis inveniri fossilia, aut talia et non alia. 
Hoc autem signum est alia genera plantarum et animalium diu per- 
lisse, antequam alia orta sint: ergo non omnia uno vel duobus diebus 
creata sunt. Porro nequaquam omnes species plantarum aderant ante 
prima animalia neque omnes species animalium inferiorum ante supe- 
riora, quamvis generalis quidam progressus ab inferioribus ad supe- 
riora indubius appareat. 

d) In sole et aliis sideribus adhue observantur mutationes, quae 
plane suadeant illam theoriam (Kant-Laplace), secundum quam sidera 

a statu maximae extenuationis, procedentis contractionis et ardoris 
per vires gravitationis et repulsionis paulatim formata, inter se ordi- 
nata, magis magisque condensata et frigefacta sunt. Quam trans- 
mutationem quaedam sidera, ut luna, iam plane absolverunt; alia ad- 
huc sunt in statu fluxus ignei, ut sol; alia in statu nebulae aeriae, ut 
multae stellae. Haee igitur theoria, quae saltem est valde probabilis, 
postulat, ut sidera non uno die formata sint, sed multorum milium 
annorum spatio ad praesentem statum pervenerint. Immo formationes 
siderum nondum esse finitas certum est (cf. Brawn l. c. 26 sqq.; 
T Pesch Vcn 055078qq» 

Haee pauca, quae facile augeri possunt, si prae oculis habentur, 
quilibet prudens facile concedet theoriam illam, quae docet totum 
mundum formatum esse per sexies vicenas quaternas horas, non esse 
valde probabilem (cf. T. Pesch l. c. n. 566). 

Has difficultates evadunt, qui dicunt vocabulo jom significari qui- 
dem viginti quattuor horas, attamen non doceri mundum esse per 
sex dies formatum, sed hoc pertinere solum ad anthropomorphisticum 
dicendi modum. Sed hi exegetae incidunt in difficultates, de quibus 
in praecedentibus thesibus egimus; neque haec amplius est explicatio 
litteralis, sed potius figurata (cf. infra n. 99 nota). 


93. Nonnulli quidem rudera illa priscarum formationum, quae in 
stratis corticis terrae inveniuntur, explicari conati sunt per ,theoriam 
restitutionis", dicentes has reliquias non pertinere ad eas creaturas, 
quae a Deo per sex dies mosaicos factae sint, sed ad aliquem ordinem 
rerum, qui opus a Moyse narratum diu praecesserit. Fautor praecipuus 
huius opinionis nominari solet W. Buckland (Die Urwelt und ihre 
Wunder. Aus dem Englischen von F. Werner, Stuttgart 1831), qui 
censet illis verbis: , Terra autem erat [facta est| inanis et vacua*, 
insinuari magnam aliquam catastrophen, qua tota formatio terrae per 
mila annorum iam exsistentis perierit cum omnibus plantis et ani- 
malibus. Quae dein narrantur in Genesi, referuntur ad restitutionem, 
non ad primam formationem rerum (ef. Reusch l. c. 225 sq.). Card. 
Wiseman, A. Wagner, Hengstenberg, alii hanc theoriam suam fecerunt. 
Post Frid. Schlegel 4. Westermayer hanc theoriam ita modificavit, 
ut lapsos angelos diceret causam fuisse magnae illius ruinae (Die 
Erschaffung der Welt und der Menschen und deren Geschichte bis 
nach der Sündflut, Schaffhausen 1861). 


94. Hoc ultimum certe admitti nequit, quia corporea materia nihil 
commune habet cum puris spiritibus. Angelis autem aliquod genus 
corporis attribuere, quod Westermayer vult, non est theologice tutum. 
Neque credibile est' Deum permisisse daemonibus, ut ipsi creationi 
rerum corporearum se immiscerent et hoc opus divinum perturbarent 
(sic enim explicant ingentia illa monstra, quae inter fossilia inveniuntur. 

Of. Reusch l. c. 190 sqq.). Sed etiam omissa ista modificatione, Jiaec 
theoria nullo fundamento nititur. et. difficultatibus geologicis, quas vitare 
vult, succumbit. Nam fossilia ut plurimum non apparent ut producta 
violentae catastrophae, sed potius ut effectus lentae et continuae con- 
versionis. Disparuerunt quidem multae plantae et animalia, quae olim 
exstiterunt, sed plurimae aliae species, quae in illis stratis geologicis 
inveniuntur, hodiedum exsistunt. Neque intellegitur, quomodo plantae 
et animalia praeadamitica potuerint sine luce exsistere; immo orbes 
annui arborum fossilium postulant vicissitudines lucis et temporum, 
quales nunc sunt. Sed si lux et sol multo ante Adamum adfuerunt, 
quomodo diebus secundo et quarto creata sunt? Ob has et alias 
rationes haec theoria merito reiecta est. 


95. Ali defensores ,dierum naturalium non ad catastrophen prae- 
adamiticam, sed ad diluvium recurrunt: ,/heoria diluvialis^, ut Keil, 
Bosizio, Lawrent. Hi censent strata geologica cum suis fossilibus 
referenda esse ad varias catastrophas postadamiticas et maxime ad 
diluvium. Sed imprimis haec theoria difficultates ex astronomia de- 
sumptas ne tangit quidem. "Tum negat omnia fere, de quibus inter 
geologos convenit, et vult per tria fere milia annorum facta esse ea, 
quae secundum omnes geologos multo longiores periodos supponunt. 
Porro modus, quo fossilia disposita inveniuntur, excludit violentam 
perturbationem et postulat successivum progressum. Tandem si fossilia 
sunt postadamitica, cur inter ea numquam inventa sunt ossa humana? 
(Cf. Reusch 1. c. 215 sqq.) 

Itaque satis constat omnem conatum attribuendi totum opus crea- 
tionis secundae sex communibus diebus irritum esse. 


Prop. XII. vocabulo ,diei* in primo capite Genesis licet subicere 
notionem diuturnae temporis periodi, etsi ,dies* illi non respondent 
periodis geologicis. 


96. Cum improbabile sit ,dies^ illos, quibus in primo capite Genesis 
Deus dicitur formasse mundum, posse ita intellegi, quasi per spatium 
sexies 24 horarum totus mundus formatus sit, et cum ex altera parte 
aliae theoriae, quas vidimus, non videantur sufficere ad explicanda ea, 
quae S. Scriptura dicit, multi censuerunt hos dies intellegendos esse 
indefinita temporis spatia. lta D. Kreichgauer, Das Sechstagewerk, 
Steyl 1907. 

Iam nihil obstat, quominus dies illos intellegamus periodos incertae 
durationis. Non obstat canon externus, quia non habetur ulla authen- 
tica expositio huius termini. Non obstat canon internus, quia sae- 
pissime hebraicum vocabulum jo» significat indeterminatum tempus. 
Statim in secundo capite (Gen. 2, 3) legimus Deum ,die septimo" re- 
quievisse ab operibus suis, qui ,dies^ adhue durat; et 2, 4: ,In die, 

quo fecit Dominus Deus caelum et terram*, quamvis immediate ante 
Deus dicatur caelum et terram fecisse sex diebus. Conferantur praeter- 
ea haec: ,Nune creata sunt [impleta vaticinia] et non ex tunc, et 
ante diem, et non audisti ea^ (Is. 48, 7). ,Venit tempus, prope est 
dies occisionis^ (Ez. 7, V), ubi tempus et dies synonyma sunt. ,In die 
illo [— in tempore illo] deficient virgines* (Amos 8, 13). ,In die bona 
fruere bonis, et malam diem praecave* (Eccle. 7, 15). Ita saepe ,dies 
vanitatis (Eccle. 7, 16), ,dies tribulationis^ (4 Reg. 19, 3), ,dies pec- 
catoris* (Ps. 36, 13), ,dies ultionis Domini, annus retributionum* (Is. 
34, 8) etc. Ergo potest jom significare tempus indefinitum. Ceterum 
non tam quaeritur, quid jom formaliter significet, quam quid huie 
vocabulo in rerum natura respondeat seu pro qua re supponatur. Hoc 
autem diiudicandum est non ex nomine ,diei^, sed ex subiecta materia. 
Unde eidem vocabulo respondere potest periodus longior et periodus 
brevior et etiam determinatus dies, prout rerum natura postulat. Ne- 
que concludi potest: In uno versiculo dies ponitur pro longa periodo; 
ergo quae in aliis versiculis aliis diebus assignantur, necessario longis 
periodis inter se distant. De hac re vocabulum diei nihil dicit, sed 
de solo ordine, quo res vel genera rerum inter se successerint. Non 
diuturnitas, sed ordo successionum indicatur. Cur autem Moyses ele- 
gerit hoc vocabulum diei, explicatum est supra (n. 84 86), ubi egimus 
de theoria ideali et de theoria visionis. 

Quod quidam appellant ad illud ,vespere et mane* —— ereb et 
boker, hoc imprimis non fulcit opinionem de die naturali, quia vespere 
et mane jam nominantur, antequam sol adest, a cuius apparenti motu 
pendet dies naturalis; porro quia numquam in S. Scriptura dies natu- 
ralis per ,ereb et boker* significatur. Dein ,ereb et boker*, si dies 
genesiacus intellegitur epocha formationis, facile intelleguntur de statu 
informi et de statu formato, quae explicatio et apud veteres et apud 
recentes saepius occurrit (cf. e. g. S. Awgustinus, supra n. 85 nota, 
et Palmieri, De Deo creante 148sq.) Porro ,vespere et mane* in 
visione prophetica apparebant, ut dictum est, et ideo opera divina 
appellata sunt secundum modum propheticae visionis. 


97. His igitur suppositis facillima via explicandi primum. caput. Ge- 
nesis multis haec vel similis videtur: Revelatio creationis facta est 
per visionem (cf. S. Joan. Chrysost. in c. 1 Gen.; M 53, 28), in qua per 
vicissitudinem tenebrarum et lucis ostendebantur singula opera Dei, 
quae sunt exemplar hebdomadae humanae. His visionibus respondet 
obiectiva successio operum Dei. Modus autem narrandi est is, qui pro- 
phetis est proprius, quique in eo consistit, quod propheta, si prima initia 
alicujus eventus annuntiat, cum iis statim totum progressum usque 
ad finem coniungit (e. g. saepe prophetae cum intimatione alicuius 
magnae poenae a Deo infligendae coniungunt praedictionem ultimi 
iudicii Itaque hoec quoque loco homo a Deo inspiratus, ubi primum 

videt apparere unam classem rerum, statim totum illud genus creatu- 
rarum describit, quamvis forte progressus huius partis formationis 
mundi simul fuerit cum aliis, quae postea nominantur. Ergo opera 
sex dierum inter se non excludunt, ità ut unum necessario fuerit omnino 
perfectum, antequam aliud incohetur; sed primae origines rerum eo 
ordine enumerantur, quem natura rerum postulat. Hoc modo Moyses 
enuntiat prius opus divisionis ante opus ornatus, quia in statu primi 
tohu-vabohw non poterant apparere organismi. Post opus divisionis 
prius veniunt plantae, quibus animalia indigent pro nutrimento, dein 
inferiora animalia, tum superiora, demum homo, id quod plane respondet 
factis. Quod autem sol apparet post primas plantas iam productas, non 
creat difficultatem. Nam potuit terra prius esse cireumdata densissimis 
vaporibus, quos nulla lux posset penetrare. Postquam vero hi vapores 
sufficienter disparuerunt, poterat lux diffusa pervenire ad terram et suf- 
ficere ad vitam infimarum plantarum, sive haec lux veniebat a sole iam 
formato, qui tamen propter densas nebulas nondum poterat secundum 
suanr figuram videri, sive erat alia lux cosmica, antequam sol perfecte 
formatus esset. His quoque nebulis dispersis sol perfecte formatus erat 
vel saltem primum apparebat (Brawn, Kosmogonie 324 sqq.). 

Haec autem generalis concordantia ad populi captum accommo- 
data et sacro textui et disciplinis naturalibus plane satisfacit. Velle 
vero sex dies mosaicos magis in specie adaptare periodis geologicis 
est res superflua, cum Deus per revelationem Moysi factam certe 
noluerit anticipare systema geologiae. Praeterea secundum tentamina 
hueusque facta videtur perfecta concordantia inter sex dies mosaicos 
et periodos geologicas res satis desperata, quia variae concordantiae, 
quas adhue statuerunt, vix sunt aliud quam mentis fictiones, quibus 
res ipsae saepe non respondent (cf. Reusch l.c. 244sqq.). Itaque qui 
volunt ,periodismum^ admittere, potius contenti sint generali et po- 
pulari concordantia, quae ad finem narrationis mosaicae sufficit neque 
umquam potest a disciplinis naturalibus discrepare. Contra hune po- 
pularem concipiendi modum nihil valent declamationes, quihus non 
pauci nostra aetate student conficere periodismum, ostendentes periodos 
geologicas esse plane alias atque dies genesiacos. 

Generatim observandum est nihil in hac quaestione effici eo quod 
ostendatur alias explicationes esse difficultatibus obnoxias; nam nulla 
est, quae difficultates annexas non habeat. Nihilominus saepe haec 
falsa via tentatur. Qui sunt ,visionistae^, dicunt: En, quibus difficul- 
tatibus aliae sententiae premantur; accipe nostram, difficultates eva- 
nescent. Qui defendunt mythum transformatum, dicunt: Theoria vi- 
sionis non minus intolerabilis est quam omnes aliae; sola nostra vera 
est. Sed statim alii adsunt, qui respondent: Vestra theoria etiam 
magis falsa est quam aliae. lta accidit, ut prudentissimum illud 
S. Augustini praeceptum plane neglegatur, quo monet non esse in 
his rebus ulli sententiae pertinaciter contra ommes alias inhaerendum, 

quamdiu una non evidenter demonstrata sit vera (supra n. 79). In 
expositionibus dubiis non est confundenda Scriptura cum illa ex- 
positione Scripturae, quam quis prae ceteris adamavit; nam etsi ei 
forte certa videtur, non est tamen certa, si alii exegetae aeque docti 
et in Scriptura bene versati, suis rationibus innixi, eam reiciunt aut 
in dubium vocant. Itaque cum viri periti nondum ad consensum per- 
venerint, licebit cuivis eam expositionem eligere, quae magis ei placet; 
sed imprudenter agit, qui omnes alias vociferationibus vel etiam con- 
viciis interimere studet. Cf. quae de hac quaestione erudite et moderate 
scripsit Lewrentius Janssens (Sum. theol. V 295 sqq.). 

Commissio de re bibliea in responso iam supra (n. 88) citato: ait: 
8. ,Utrum in ila sex dierum denominatione atque distinctione, de 
quibus in Geneseos capite primo, sumi possit vox JYóm (dies) sive 
sensu proprio pro die naturali, sive sensu improprio pro quodam tem- 
poris spatio, deque huiusmodi quaestione libere inter exegetas discep- 
tare liceat?  Resp.: Affirmative" (Denz. n. 2128). 


98. Schol. De recentiore quadam expositione hexaemeri. 

Theologus quidam belgicus E. de Grise conatus est idealem theoriam, 
quae negat dies genesiacos significare successivas formationes, con- 
cilliare cum litterali expositione vocabuli jom.  Censet igitur jom in 
primo capite Genesis significare diem civilem hebraeorum, et sensum 


illorum verborum: ,Factum est vespere et mane: dies unus ... se- 
cundus ... tertius^, esse hunc: ,Institutum est mane et vespere: dies 
primus ... secundus ... tertius hebdomadae*, ita ut ,mane et vespere* 


idem sit atque vuy9(uepov, i. e. dies 24 horarum. Neque igitur dies 
primus, secundus, tertius sunt successivi dies, quibus Deus perfecit 
opus formationis mundi, sed sunt dies successivi hebdomadae hebraicae. 
Haec hebdomada est aliqua imitatio operum divinorum, quae logice 
ita in sex partes dividuntur: Deus fecit tres partes universi: supremam, 
mediam, infimam, i. e. lucem (in se consideratam ut independentem a 
sideribus); firmamentum (aquosum); terram. Dein has tres partes 
ornavit: sphaeram luminosam sole, luna, sideribus; sphaeram aquosam 
piscibus et avibus;: sphaeram terrestrem animalibus et homine. Quo 
ordine successionis ista opera facta sint, Moyses non dicit. In primo 
igitur capite Genesis tria narrantur: creatio mundi, formatio mundi, 
institutio hebdomadae hebraicae, nullo vero modo successio forma- 
tionum mundi: immo constat mundum non esse factum eo ordine, 
quo formationes recensentur a Moyse. Hane sententiam De Gryse 
defendit in periodico ,La Science Catholique* 1889, 329sqq.; 1890, 
(3sqq., et in opusculo: ,De Hexaemero secundum caput primum Ge- 
neseos ad litteram*, Bruges 1889. 


99. Haec expositio ante De Gryse nulli hominum umquam in mentem 
venit; unde, si vera est, sensus a Moyse in illo primo capite Genesis in- 

tentus hucusque fuit plane occultus. Neque haec obiectio, ut De Gryse 
vult, aeque bene moveri ,potest contra ,periodos*. Nam qui ,dies* 
censent esse periodos, cum veteribus consentiunt ,dies* significare suc- 
cessionem operum divinorum, et solum dissentiunt quantum ad duratio- 
nem horum dierum. Sed dies illos omnino non referri ad opera divina 
est expositio hucusque inaudita. Porro multa huic expositioni obstant: 

a) Mane et vespere — boker-ereb non significant diem civilem, sed 
hie in S. Scriptura vel simpliciter jom dicitur vel lajlah vajom: nox 
et dies, vel dies et nox, vel nox-dies. Praeterea non dicit Moyses: 
vajehi ereb boker, sed: vajehi ereb vajehi boker, et factum est vespere 
et factum est mane; ergo nequaquam illa duo vocabula in unum ter- 
minum coniungit. Neque verbum A«j« significat ,institui*. 

b) S. Scriptura diserte dicit sex dies genesiacos esse sex dies 
operationis divinae; ergo immerito De Gryse censet eos nihil aliud 
esse nisi sex dies hebdomadae hebraicae. ,Sex enim diebus fecit 
Dominus caelum et terram et mare et omnia, quae in iis sunt, et 
requievit in die septimo* (Ex. 20, 11). De Gryse respondet hunc esse 
anthropomorphismum, quo significetur: Sicut operarius dividat opera 
sua in varios dies, ita Deum fecisse opera sua ordinate; ceterum sex 
dies Ex. 20, 11 nequaquam esse sex dies in primo capite Genesis 
commemoratos. Secundum De Gryse Moyses quidem habuit in mente 
sex dies divinae operationis, unde loquitur etiam,de die septimo, in 
quo Deus quievit, sed sex illos dies non commemoravit; unde in eius 
narratione habetur ellipsis quaedam. Patet hanc explicationem esse 
valde contortam et ideo admitti non posse. (Cf. La Science Catholique 
1889, 166 sqq.: obiectiones Dr. G. Vandeputte, et 1891, 534 sqq.: re- 
sponsa De Gryse ad has obiectiones, et ad difficultates propositas a 
P. Kern, Zeitschrift für kath. Theol, Innsbruck 1891, 139 sqq., porro 
La Science Catholique 1892, 9'/ sqq. 231 sqq. !) 


! Similis est illa explicatio, et minus quidem contorta, quam iam indicavimus (n. 92), 
si dicas dies genesiacos esse dies naturales, sed allegorice intellectos, i. e. Deum per 
anthropomorphismum quendam exhiberi ut operarium facientem sex diebus sex diversa 
opera, nocte vero cessantem ab operatione, et singula opera diurna Dei vocari dies, 
quatenus significent singulos dies hebdomadae hebraicae. Hoc quidem in ommi ex- 
plicatione aliquo modo verum est; nihilominus per hoc solum non solvitur quaestio, 
utrum successio operum Dei in Genesi descripta respondeat reali successioni rerum 
necne, Neque per hoc solum explicatur illa locutio: ,Sex diebus fecit Deus caelum 
et terram*, et: ,Factum est vespere et mane, dies unus, secundus, tertius."  Ex- 
plicatione non indiget, quod dies hebdomadae hebraicae respondeat operibus divinis, 
sed respondendum est ad quaestionem, num ordo productionis rerum obiectivus 
sit ordo ille, qui in primo capite Genesis indicatur. Ad quam quaestionem sive 
affirmative sive negative respondendum est, narratio mosaica intacta quidem manet, 
sed aliter et aliter explicari debet (cf. Theolog. Quartalschrift 1888, 362 sqq... Neque 
sufficit dicere hane quaestionem mon esse exegeticam; nam iam inde a temporibus 
SS. Patrum haec quaestio orta est, et theologus scire debet, quomodo ad eam ita re- 
spondeat, ut neque contra iusta postulata disciplinarum naturalium meque contra 
principia theologica offendat (cf. Denz. n. 2121 sqq.). 

SECTIO III. 
DE CREATIONE HOMINIS. 


Prop. XIII. Primi parentes immediata Dei operatione conditi 
sunt. De fide quoad animam, theologice certa quoad corpus protoparentum 
(Sum. 1, q. 90, a. 2 3; q. 91, à. 1 2). 


100. De productione. primorum. hominum haec habentur in S. Scrip- 
tura: Ait Deus: ,Faciamus hominem ad imaginem et similitudinem 


nostram, ut praesit piscibus maris.... Et creavit Deus hominem ad 
imaginem suam, ad imaginem Dei creavit illum, masculum et feminam 
creavit eos. Benedixitque illis Deus....* (Gen. 1, 26sqq.). ,Formavit 


igitur Dominus Deus hominem de limo terrae, et inspiravit in faciem 
eius spiraculum vitae, et factus est homo in animam viventem.... 
Dixit quoque Dominus Deus: Non est bonum esse hominem solum; 
faciamus ei adiutorium simile sibi.... Adae vero non inveniebatur 
adiutor similis eius [inter animantia terrae] Immisit ergo Dominus 
Deus soporem in Adam, cumque obdormisset, tulit unam de costis 
eius et replevit carnem pro ea. Et aedificavit Dominus Deus costam, 
quam tulerat de Adam, in mulierem, et adduxit eam ad Adam.  Dixit- 
que Adam: Hoc nune os ex ossibus meis et caro de carne mea...* 
(Gen. 2, 1 18sqq.). Adam ,de terra sumptus est^ (Gen. 3, 19; cf. Eccle. 
12, 1), unde dicitur ,terrenus* (Sap. 7, 1)  ,Deus creavit de terra 
hominem (Eccli. 17, 1). ,De solo et ex terra creatus est Adam* 
(Eecli. 33, 10). ,Tu fecisti Adam de limo terrae* (Tob. 8, 8). 
Notandum est responsum Commissionis de re biblica quoad ex- 
positionem trium primorum capitum Genesis (cf. supra n. 88): 3. , Utrum 
speciatim sensus litteralis historicus vocari in dubium possit, ubi agi- 
tur de factis in iisdem capitibus enarratis, quae christianae religionis 
fundamenta attingunt, uti sunt, inter cetera, rerum universarum creatio 
a Deo facta in initio temporis; peculiaris creatio hominis; formatio 
primae mulieris ex primo homine; generis humani unitas; originalis 
protoparentum felicitas in statu iustitiae, integritatis et immortalitatis ; 
praeceptum a Deo homini datum ad eius oboedientiam probandam; 
divini praecepti, diabolo sub serpentis specie suasore, transgressio; 
protoparentum deiectio ab illo primaevo innocentiae statu; necnon 
Reparatoris futuri promissio?  Resp.: Negative* (Denz. n. 2123). 


101. Explicatio narrationis mosaicae. 

Itaque Deus imprimis generatim dicitur creasse hominem, et qui- 
dem unum virum et unam feminam. Deus inducitur quodammodo 
consilium secum iniens: ,Faciamus hominem ad imaginem et simili- 
tudinem nostram, et dein dicitur exsecutus esse hoc consilium: ,Et 
creavit Deus hominem ad imaginem suam.* Ergo Deus immediata 
operatione sua produxit hominem. Tum distinctius describitur, quo- 

modo Deus prius formaverit corpus Adami eique inspiraverit animam, 
et dein ex Adamo formaverit Evam. Quamvis in hac narratione modus 
loquendi sit figuratus, nihilominus evidenter docetur Adami corpus 
formatum esse de limo terrae, i. e. ex materia anorganica. Ideo homo 
per mortem dicitur reverti in pulverem, unde sumptus est (Gen. 3, 19. 
Eccle. 12, 7). Corpus igitur primi hominis productum est per crea- 
tionem non primam, sed secundam. 

Sunt, qui censeant in hoc opere Deum usum esse ministerio an- 
gelorum, quod quidem non est contra S. Scripturam, sed neque ab ea 
ullo modo insinuatur (cf. S. Thomas 1, q. 92, a. 2 ad 1; Suarez, De opere 
sex dierum l. 3, c. 1, n. 4sqq.). Item nihil nobis constat de elementis, ex 
quibus haec materia erat composita, quamvis veteres de hac re varias in- 
quisitiones instituerint (cf. S. Thomas 1, q. 91, a. 1; Suarez l. c. n. 1 2). 

Quidam intellexerunt corpus hominis prius tempore formatum, et 
postmodum Deum formato iam corpori animam indidisse. Sed contra 
rationem perfectionis primae institutionis rerum est, quod Deus. vel 
corpus sime anima vel amimam sine corpore fecerit, cum utrumque sit 
pars humanae naturae. Et hoc etiam est inconveniens de corpore, 
quod dependet ex anima, et non e converso* (S. Thomas 1, q. 91, a. 4 
ad 3). Operatio Dei circa ,lutum terrae* ea erat, quod illud organi- 
zabat et aptum reddebat ad recipiendam animam ut formam suam; 
quae transmutatio, quia non fiebat per causas naturales, censenda est 
facta instantanee, scil. simul cum inductione animae (Swarez 1. c. n. € sqq.). 
Neque enim possumus apte concipere Deum prius fecisse aliquod luteum 
corpus sine organizatione ad modum statuae, vel eum fecisse organis- 
mum alia forma informatum. Ergo dicendus est Deus eodem momento 
organizasse corpus ex materia praeiacente et induxisse animam. 


102.  Creatio animae significatur ilhs verbis: ,Et inspiravit in faciem 
[hebr.: ,in nares, quia per nares respiramus; respiratio autem est 
signum vitae; cf. Iob 27, 3; Is. 2, 22] eius spiraculum vitae." Hoc 
spiraculum vitae esse animam tum per se patet, tum ex sequentibus 
effieitur: ,Et factus est homo in animam viventem^, i. e. factus est 
ens vivens. ,Quidam posuerunt, quod, cum dicitur: ,formavit Deus 
hominem', intellegitur productio corporis simul cum anima; quod autem 
additur: ,et inspiravit in faciem elus spiraculum vitae', intellegitur de 
Spiritu Sancto, sicut et Dominus insufflavit in apostolos, dicens (lo. 
20, 929): ,Accipite Spiritum Sanctum.' Sed haec expositio, ut dicit 
Augustinus (De civ. Dei 1. 183, c. 24), excluditur per verba Scripturae; 
nam subditur ad praedicta: ,et factus est homo in animam viventem', 
quod apostolus (1 Cor. 15, 45) non ad vitam spiritualem, sed ad vitam 
animalem refert. Per spiraculum ergo vitae intellegitur anima, ut sic, 
quod dicitur: ,inspiravit in faciem eius spiraculum vitae, sit quasi 
expositio eius, quod praemiserat; nam anima est corporis forma" 
(S. Thomas 1, q. 91, a. 4 ad 8; cf. Suarez, De opere sex dierum 1. 3, 

c. 1, n. 6). Corpus igitur primi hominis a Deo creatum est, quatenus 
materiam eius creavit eamque formavit; anima vero simpliciter a Deo 
creata est. 


103. Alio modo atque corpus Adami formavit Deus corpus Evae, scel. 
ex costa Adami. — Caietanus (Comment. in h. l) quidem censet haec 
verba metaphorice esse intellegenda nihilque significare nisi condicio- 
nem mulieris eiusque relationem ad virum; utrumque autem hominem 
simul esse creatum. Sed hoc est falsum; nam , Adam primus formatus, 
deinde Eva* (1 Tim. 2, 13; cf. Sap. 10, 1). Postea autem Eva ei 
adiuncta est, quia inter reliqua animantia non inveniebatur adiutorium 
Adamo; quare Deus dixit: ,Faciamus ei adiutorium simile sibi. ^ Ergo 
Adamus et Eva non simul creati, sed Eva post Adamum facta est. 
Metaphorica quoque expositio Caietani excluditur; nam fecit Deus 
corpus Evae reapse ex costa Adami. Quoniam [vir] gloria et imago 
Dei est, mulier autem gloria viri est. Non enim vir ex muliere est, 
sed mulier ex viro. Etenim non est creatus vir propter mulierem, sed 
mulier propter virum^ (1 Cor. li, 7sqq.. Ideo Adamus a Deo in- 
spiratus (cf. Matth. 19, 4 5) in ecstatico somno (fardemah, quod etiam 
alibi significat ecstasim ; cf. Gen. 15, 12) dixit: ,Hoc nune os de ossibus 
meis et caro de carne mea.^ Ita ad litteram hune textum esse intel- 
legendum patet ex constanti ila traditione, quae docet hane forma- 
tionem Evae fuisse typum ecclesiae ex latere Christi formandae (e. g. 
conc. vienn, in Clementina de summa Trin.; Denz. n. 480)!. Cf. infra 
n. 185; V, n. 495; VII, n. 699 sq. 881;..S. Thomas 1, q..92. 


104.  Censent communiter theologi Adamum in creatione accepisse illam 
costam ultra eas, quae hominibus conveniunt, neque tamen fuisse mon- 


! S. Augustinus scripsit libros De Genesi contra manichaeos, ut ostenderet mysteria 
sub litterali sensu latentia. lta narratione creationis Evae videt hanc veritatem figu- 
ratam: in homine esse partem superiorem, quae regat, et partem inferiorem, quae 
oboediat, ,lpsa enim cognitio, qua intellegitur in nobis aliud esse quod ratione 
dominetur, aliud quod rationi obtemperet; ipsa ergo cognitio velut effectio mulieris 
est de costa viri propter coniunctionem significandam." 

Numquid ideo Augustinus negat historice narrari creationem Evae? vel hoc saltem 
in dubium revocat? Nullo modo; nam mox addit: ,Etsi visibilis femina secundum 
historiam de corpore viri primo facta est a Domino Deo, non utique sine causa ita 
facta est, nisi ut aliquod secretum intimaret. Num enim aut limus defuit, unde fe- 
mina formaretur? aut, si vellet Dominus, homini vigilanti costam sine dolore detrahere 
non posset? Sive ergo ista figurate dicta sunt, sive etiam figurate facta sunt, non 
frustra hoc modo dicta vel facta sunt, sed sunt plane mysteria et sacramenta, sive 
hoe modo, quo tenuitas nostra conatur, sive aliquo alio meliore, secundum sanam 
tamen fidem, sunt interpretanda et intellegenda* (De Gen. contra manmich. 1. 9, c. 12; 
M 34, 205 sq). Ait igitur S. Augustinus: Ea, quae historice gesta narrantur, con- 
tinent mysteria, slve in verbis sive etiam in rebus ipsis. Itaque eius auctoritas nulla 
ratione invocari potest pro allegorica interpretatione, qua submoveatur sensus histo- 
ricus. Ceterum alibi S. Augustinus sensum litteralem et historicum exponit, e. g. De 
Gen. ad litt. l. 9, e. 15; M 34, 408. 

struosum. Quamvis enim costa non esset de perfectione Adami, ut 
erat individuum humanum, erat tamen de perfectione eius, ut erat 
principium generis humani, et hoe sensu erat ei naturalis (S. Thomas 8, 
q. 31, a. b ad 2). Ali censent. Deum sumpsisse unam. de costis, quas 
Adamus. communes habebat cum. aliis hominibus, et. aliam pro ea postea 
restituisse (Suarez, De opere sex dierum 1.8, c. 2, n. ?sqq). Aliam 
autem materiam ad corpus Evae requisitam Deus aliunde supplevit. 
Elegit Deus hunc modum productionis Evae, ut sic Adamus secun- 
doni Dei similitudinem sit principium totius speciei humanae, ut mani- 
festetur intima necessitudo, quae debet exsistere inter coniuges, ut 
ostendatur vir caput mulieris, ut figuretur ecclesiae ad brise relatio 
(S. Thomas 1, q. 92, a. 2). 

De productione animae Evae nihil diserte tradit Scriptura, nisi 
quod Deus simpliciter dicitur Evam creasse: ,Creavit Deus hominem 
ad imaginem suam ... masculum et feminam creavit eos." Non posset 
autem hoc modo Deus dici feminam creasse, nisi principaliter animam 
eius creasset (cf. S. August., De Gen. ad litt. l. 10, c. 1; M 34, 401sqq.). 


105. taque ex narratione mosaica certum est. Deum creasse et virum 
et feminam, et quidem utrumque secundum imaginem et. similitudinem 
suam, et voluisse, ut per viri et. feminae coniunctionem  propagaretur 
genus hwmanwm. Unde falsum est, quod quidam somniati sunt, pro- 
ductionem feminae et condicionem maritalem esse effectum peccati. 
Deus enim ante peccatum creavit mulierem in adiutorium viri; hoc 
autem adiutorium imprimis erat maritale, quia ad alios effectus potuit 
vir ab aliis viris adiuvari; ,quapropter non invenio, ad quod adiutorium 
facta sit mulier viro, si pariendi causa subtrahitur* (S. August., De Gen. 
ad litt. 1l. 9, c. 5, n. 9; M 34, 396). Quare Deus statim dixit ad eos: 
, Crescite et multiplicamini* (cf. S. Thomas 1, q. 92, a. 1; q. 98, a. 1 et 2). 
Absurda est illa quorundam opinio Adamum ab initio creatum 
fuisse sine sexu, et aliorum opinio eum ab initio fuisse hermaphro- 
ditum, contra quam opinionem iam $. Awgustinus pugnavit: ,Ne quis- 
quam arbitretur ita factum, ut in homine singulari uterque sexus 
exprimeretur, sicut interdum nascuntur, quos androgynos vocant; 
ostendit se singularem numerum [,creavit hominem' |] propter coniunctionis 
unitatem posuisse, et quod de viro mulier facta est, sicut postea 
manifestabitur, cum id, quod hic brevius dictum est, diligentius coeperit 
explicari; et ideo pluralem numerum continuo subiecit dicens: Fecit 
eos et benedixit eos* (De Gen. ad litt. l. 3, c. 22, n. 84; M 34, 294). 
Generatim censendum est Deum creasse primos parentes in statu per- 
fecto, ut possent esse sana radix et prototypum totius generis humani. 
,Dieendum est primos homines in perfecta aetate et totius corporis 
omniumque membrorum augmento consummato fuisse creatos" (Suarez, 
De opere sex dierum 1. 3, c. 3, n. 4. Neque enim potuit Deus infantibus 
dicere: ,Crescite et multiplicamini^, et alia, quae legimus in Genesi. 


6* 

106. Reicitur alia explicatio. 

Ex dictis patet admitti non posse doctrinam transformistarum, non 
solum eorum, qui volunt totum hominem secundum corpus et animam 
paulatim sese evolvisse ex brutis animalibus (quae opinio, quatenus 
negat ea, quae infra dicuntur de composito humano [n. 109 sqq. 128 qq. ], 
est aperte haeretica), sed etiam eorum, qui volunt corpus hominis 
iugi progressu alicuius speciei animalis paulatim formatum esse et dein 
a Deo animam rationalem infusam accepisse. Quam alteram sententiam 
catholici quoque nonnulli sequuntur !. 


107. Quod attinet. ad. possibilitatem. productionis corporis humani ex 
corpore pure animali, nulla ratio ostendit Deum absolute non posse 
alicui organismo animali eam vim indere, qua se paulatim in corpus 
humanum evolvat. "Talem progressum veteres theologi in foetu hu- 
mano admittebant. 

Sed si de quaestione facti agitur, notum est illam theoriam esse 
nudam hypothesim, quae nulla positiva. ratione nititur, cum hucusque 
nullibi apparuerint intermedia illa animalia, quae exhibeant progres- 
sum successivum a corpore bruti ad corpus humanum (,the missing 
link*). Unde multi rerum naturalium periti, non fideles tantum, sed 
etiam infideles, vehementer negarunt huic theoriae dignitatem thesis 
scientificae convenire (cf. K. Frank, Die Entwicklungstheorie im Lichte 
der Tatsachen, Freiburg i. Br. 1911). 

Hanc autem theoriam non posse conciliari cum S. Scriptura videtur 
evidens (cf. n. 100). "Tum enim istud consilium Dei: ,Faciamus ho- 
minem^, tum modus exsecutionis, qui narratur, naturalem illum pro- 
gressum excludunt. Deus fecit ^aadam ex limo de haadamah, 1. e. ,ter- 
renum ex limo de terra^, Evam vero fecit ishah de ish, i. e. , viram 
de viro (Gen. 2, 7 23). Cur autem diceretur solus Adam  ,terrenus 
ex limo de terra^, cur haee doctrina toties ineulearetur, si ex ani- 
mali formatus esset, cum tum potius animal illud esset Adam ex 
Adamah? Adam non invenit inter animalia simile sibi, id quod verum 
non esset, si aliqua species animalis secundum corpus iam vix aut 
omnino non distabat ab ipso. Cur Deus non etiam brutae femellae 
inspiravit animam humanam et ita Evam produxit, sed potius ex parte 
corporis Adami Evam formavit? Et, si Eva directa operatione Dei 


! Ut St. G. Mivart: ,We find a perfect harmony in the double nature of manm, 
his rationality making use of and subsuming his animality; his soul arising from 
direct and immediate creation, and his body being formed at first (as now in each 
separate individual) by derivative or secondary creation through natural laws. By 
such secondary creation, i. e. by natural laws for the most part as yet unknown, 
but controlled by ,Natural Selection', all the various kinds of animals and plants 
have been manifested on this planet* (On the Genesis of Species, London 1871, 305. 
Cf. Dublin Review 1872; Lorinser, Geologie und Palüontologie 374) Varia placita 
transformistarum exponit Beraza (De Deo creante n. 919 sqq.) Ceterum haec potius 
pertinent ad alias disciplinas quam ad theologiam dogmaticam. 

facta est, id quod manifeste docet Seriptura, cur Adam dicatur factus 
esse ex animali? "landem in theoria transformismi verum non esset, 
quod Seriptura docet per infusionem animae hominem factum esse in 
animam viventem, cum iam antea fuisset anima vivens et postea solum 
factus esset anima rationalis. De qua re Hwummelauer: ,Quod si quis 
defendat, vix poterit, quin admittat aut animam, quae fuerit beluina, 
eandem postea evasisse rationalem, aut animae illi beluinae super- 
additam .esse alteram rationalem duplicemque iam homini inesse 
animam. Crassus error uterque. Quod tandem Gen. 2, 7 attinet, con- 
cedimus cum 7. Knabenbauer (Stimmen aus Maria-Laach XIII, Frei- 
burg i. Br. 1877, 125): Si res unice ex illo versiculo dirimenda esset, 
eo non excludi sententiam Mivart: neque enim corpus hominis neque 
corpora brutorum quomodo de terra formata fuerint (v. 7 et 19), me- 
diatene an immediate, in Genesi docemur, sed solum de facto: ea 
sumpta esse de terra, i.e. materia. Verum nequaquam illam senten- 
tiam compones cum illis, quae infra de creatione mulieris narrantur* 
(Comment. in Gen. 129). 


108. Inter Patres et theologos semper fuit unanimis sententia: Adami 
corpus directe formatum esse ex limo terrae, Evae vero corpus ex 
Adamo. lta e. g. S. Irenaeus: ,Sumpsit Deus limum de terra et for- 
mavit hominem. Et quidem multo difficilius est et incredibilius, ex non 
exsistentibus ossibus, nervis et venis et reliqua dispositione, quae est 
secundum hominem, facere ad hoc, ut sit, et quidem animalem et 
rationalem facere hominem, quam quod factum est et deinceps in 
terram est resolutum ..., rursus redintegrare* (1.5, c. 3, n. 2; M 1, 
1129) S. Cyrillus Hiersol.: ,Ex corporibus corpora produci, mirum 
licet videatur, possibile est tamen. At pulverem terrae hominem fieri, 
hoe admirabilius. Quod lutum confusum oculorum tunicas et splendores 
assumat, id sane maiorem habet admirabilitatem. Quod ex pulvere 
unius formae et ossium fortitudo et pulmonis teneritas et reliquae 
membrorum diversae species enascantur, illud admiratione dignum. ... 
Igitur, o impiissimi iudaei, unde Adam factus est? Nonne Deus, pulve- 
rem e terra sumens, admirabile illud figmentum effinxit^ (Catech. XII, 30; 
M 33, 161 sq.)? S. Ioan. Chrysostomus: ,llle formatus et de pulvere 


Cogita, obsecro, formationis ordinem, et expende tecum, quis esset 
ille, antequam inspiraretur a Domino spiraculum vitae et fieret in 
animam viventem: inanis nempe imago, operatione carens et ad nihil 
utilis (In Gen. hom. 12, n. 5; M 53, 103). S. Augustinus comparat 
transformationem pulveris in corpus Adami cum conversione aquae in 
vinum (De Gen. ad litt. 1. 6, c. 13; .M 34, 848), et alibi ait: ,Etsi de 
terrae pulvere Deus finxit; hominem, eadem terra ... omnino de nihilo 
est; animam de nihilo factam dedit corpori, cum factus est homo* (De 
civ. Dei l. 14, e. 11; M 41, 418). Idem de creatione Evae ita loquitur: 

,Dormit Adam, ut fiat Eva; moritur Christus, ut fiat ecclesia.  Dor- 
mienti Adae fit Eva de latere; mortuo Christo lancea percutitur latus, 
ut profluant sacramenta, quibus formetur ecclesia (In Io. tr. 9, n. 10; 
M 35, 1463. Cf. De civ. Dei 1. 12, c. 21; M 41, 372). Idem docet 
concilium. viennense (Denz. n. 480). Omnino specialem esse creationem 
hominis prae ceteris rebus efferunt multi Patres, ut S. Theophilus 
Antioch. (Ad Autol. 29, 16; M 6, 1062), S. Gregorius Nyss. (De hom. 
opificio c. 2 sqq.; .M 44, 131 sqq., cf. 278 sqq.), S. Ioannes Chrysost. (In 
Gen. hom. 8, 2; M 53, 10sq.), alii. 

Ceterum de formatione corporis humani S. A4wgustinus quaedam 
satis obscura proponit in libro sexto ,De Genesi ad litteram* (M 34, 
339 sqq.) quae ideo breviter inspicere iuvat, quia sunt, qui velint eum 
propter haec verba invocare patronum sententiae de evolutione cor- 
poris humani primitivi e corpore bestiali. 

Imprimis sanctus doctor docet duplicem creationem distinguendam 
esse, alteram invisibilem, alteram visibilem.  Invisibiliter omnia simul 
creata sunt intra sex dies genesiacos, qui nihil aliud sunt nisi totidem 
actus cognitionis angelicae.  Visibilia autem facta sunt post sex illos 
dies ,accessu temporis, quo formata sunt paulatim. Itaque ,non est 
dubium hoe, quod homo de limo terrae finctus est eique formata uxor 
ex latere, iam non ad conditionem [creationem], qua simul omnia facta 
sunt, pertinere, quibus perfectis requievit Deus, sed ad eam opera- 
tionem, quae fit per volumina saeculorum, qua usque nunc operatur" 
(c. 8, n. 4). In illa prima creatione invisibili homo non ita fuit, quasi 
iam tunc ,aliquam vitam duceret^ (c. 6, n. 9), sed ,invisibiliter, poten- 
tialiter, causaliter, quomodo fiunt futura, non facta* (c. 6, n. 10). Ne- 
que prius tempore animae creatae sunt et postea cum corporibus con- 
iunctae, sed aeterna sapientia ,hominem suo tempore formandum in 
temporum tamquam semine vel tamquam radice condebat, quando con- 
debat, unde inciperent saecula* (c. 8). ,In illa enim prima conditione 
mundi, cum Deus omnia simul creavit, homo factus est, qui esset 
futurus ratio creandi hominis, non actio creandi^ (c. 9, n. 16). Per 
primam enim creationem in elementis mundi depositae sunt occultae et 
invisibiles rationes, ex quibus postea res ,in manifestas formas naturasque 
prodierunt* (c. 10). Sic homo invisibiliter factus est secundum ,rationes 
primordiales", et postea visibiliter secundum corpus formatus est de 
pulvere terrae (c. 11, n. 19). ,Sed quomodo fecit eum Deus de limo 
terrae, utrum repente in aetate perfecta, hoc est virili atque iuvenili, 
an sicut nune usque format in uteris matrum ..., ut illud tantum pro- 
prium habuerit Adam, quod non ex parentibus natus est, sed factus 
ex terra, eo tamen modo, ut in hoc perficiendo et per aetates augendo 
hi temporum numeri complerentur, quos naturae humani generis at- 
tributos videmus?" Utrumque enim omnipotentia divina facere potest 
(c. 13, n. 23). Potest enim rebus indere vires, quibus lente se ipsas 
evolvant; potest etiam subito res producere in statu perfecto, ,quemad- 

modum creditur factus Adam sine ullo progressu inerementorum^. Fit 
autem in rebus utrumque, alterum, cum secundum ordinem naturalem 
crescunt; alterum, cum Deus miracula patrat. Habent enim creaturae 
potentiam naturalem, habent et oboedientialem ; ad utrumque modum 
habiles ereatae sunt: ,sive ad istum, quo usitatissime temporalia trans- 
currunt, sive ad illum, quo rara et mirabilia fiunt, sicut Deo facere 
plaeuerit, quod tempori congruat^ (c. 14). Ergo hominem ,de limo 
terrae formari oportebat secundum causalem rationem, in qua primitus 
[intra hexaemeron| factus erat^; iam enim tum destinatum erat, ut 
corpus Adami de limo terrae prodiret, sive Deus iam tum modum 
formationis aliqua ratione limo terrae indidit, sive hunc modum ,in 
sua voluntate servavit, non mundi constitutioni contexuit (c. 15). 
Adam igitur, ,cum de limo formatus est, sicut est credibilius, iam 
perfectae virilitatis", haec compositio limi in figuram humanam facta 
est aut per vires naturae inditas, aut per potentiam oboedientialem. 
Si hoc altero modo, 1. e. secundum causas in voluntate Dei reservatas, 
istas ergo sic condidit, ut ex illis esse illud, cuius causae sunt, possit; 
sed non necesse sit; illas autem [causas mundo inditas| sie abscondit, 
ut ex lis necesse sit hoc, quod ex istis fecit, ut esse possit^ (c. 18). 

Haec Augustinus, in quibus nullum vestigium est opinionis de 
origine corporis humani e corpore bruti animalis. Vult potius Augu- 
stinus ut probabilem admittere sententiam, secundum quam Deus ab 
initio indidit materiae vires et leges, quibus elementa terrae, aquae, 
aeris, ignis ita conflarentur, ut anima rationali immissa fieret homo 
,;in animam viventem", quemadmodum exponit sequenti libro septimo 
(c. 12 sqq.). ,Quapropter non est quidem animae humanae natura nec 
de terra nec de aqua nec de aere nec de igne quolibet, sed tamen 
crassioris corporis sui materiam, hoc est humidam quandam terram, 
quae in carnis versa est qualitatem, per subtilioris naturam corporis 
administrat, i. e. per lucem et aerem.... Non mihi ergo videtur dictum: 
,Factus est homo in animam vivam,' nisi quia sentire coepit in cor- 
pore; quod est animatae viventisque carnis certissimum indicium. ... 
Sed anima in istis tamquam in organis agit; nihil horum est ipsa, 
sed vivificat et regit omnia, et per hoc corpori consulit et huic vitae, 
in qua factus est homo in animam vivam* (c. 15 16 18; cf. quae dicit 
de Evae creatione l. 9, c. 15sqq.). Plura apud Beraza, De Deo creante 
n. 915 sqq. 

Porro inter veteres theologos nulla umquam fuit dubitatio hac de 
re, sed potius omnes ob rationes dogmaticas censuerunt Adamum de 
limo terrae, Evam vero de latere Adami esse formatam. Cum vero nova 
illa theoria proposita esset, theologi vix non omnes statim censuerunt 
eam eum doctrina revelata conciliari non posse (cf. Palmieri, De Deo 
creante th. 25; Maezella, De Deo creante prop. 11; Heinrich, Dogmat. 
Theol. V 38; Scheeben, Dogmatik 1l. 3, n. 384 ete.). Ultimum Concilium 
provinc. coloniense (a. 1860) p. 1, tit. 4, c. 14 declarat: .Primi parentes 

a Deo immediate conditi sunt. Itaque Scripturae Sacrae fideique plane 
adversantem illorum declaramus sententiam, qui asserere non verentur 
spontanea naturae imperfectioris in perfectiorem continuo ultimoque 
humanam hanc immutatione hominem, si corpus spectes, prodiisse." 
Sententiam, quae hic reicitur, pluries jam auctoritates romanae 
reprobarunt. Anno 1891 Leroy in lucem ediderat librum (L'évolution 
restreinte aux espéces organiques), quo defendebat opinionem doctoris 
Mivart. Sed a. 1895, Romam accersitus ,ad audiendum verbum, iussus 
est sententiam suam revocare et revocavit. De qua re lingua gallica 
scripsit epistulam, in qua ait: ,Certior factus sum hodie thesim meam 
hie, Romae, examinatam esse ab auctoritate competenti, et iudicatum 
esse eam non posse sustinerij, maxime quod attinet ad corpus hu- 
manum, cum conciliari nequeat neque cum dictis S. Scripturae neque 
cum principiis sanae philosophiae. Filius docilis ecclesiae, qui ante 
omnia volo vivere et mori i fide sanctae ecclesiae romanae, de cetero 
in hae re oboediens superiorum ordinationibus, declaro me abnegare, 
retractare, reprobare, quaecumque dixi, scripsi, in lucem edidi in 
favorem huius theoriae. Declaro praeterea me velle, quantum possum, 
removere e mercatura, quaecumque restant ex editione libri mei De 
evolutione restricta, eiusque venditionem imposterum interdicere.* ! 
Nonnullis annis post Zahm scripsit librum, in quo rursum ut pro- 
babilis defendebatur sententia doctoris Mivart?. Sed ipsi quoque a 
congregatione S. Officii a. 1899 iniunctum est, ut librum a mercatura 
libraria removeret?. Patet igitur congregationem S. Officii aversam 
esse ab hac opinione. 


Prop. XIV. Homo est compositum substantiale ex corpore et 
anima eaque una et rationali, quae per se essentialiter et immediate 
corporis forma est. De fide (Sum. 1, q. 75, a. 4; q. 76, a. 1 3). 


109. De rebus homine inferioribus revelatio divina vix quicquam 
docet nisi res omnes esse a Deo creatas; ceterum, quod ad naturas 
earum attinet, eas relinquit disputationibus hominum. At de homine 
ipso plus docet quam nudum factum creationis et propagationis. Cum 
enim recta notitia naturae humanae haud mediocris momenti sit ad 
varia dogmata recte intellegenda et ad vitam humanam recte ordi- 
nandam, Deus pro sua benignitate voluit nos de hac re ipse instruere. 
Quamvis autem non tota doctrina de composito humano ubique in 
fontibus revelationis aeque distincte et complete tradatur, iuverit 
tamen omnia breviter proponere, ut appareat, tum quae sint revelata, 
tum ubi singula tradantur. 


' Textum gallicum. vide in La Civiltà Cattolica 1899, Ian., p. 49, ubi mvenitur 
dissertatio de tota hac quaestione. 

* In editione gallica ,L'évolution et le Dogme* II 298 sqq. 

? Of. The Catholic Fortnightly Review XIII (1906) 137. 

Pars I. Momo est compositum ex corpore et anima una eaque 
rationali. 


110. $S. Seriptura saepissime docet hominem duplici parte. constare: 
corporali et spirituali. lam in narratione creationis primi hominis 
audimus Deum formasse corpus Adami e limo terrae et dein inspirasse 
spiraculum vitae, quo homo factus sit ens vivens (Gen. 2, 7) Homo 
vero ita constitutus vocatur similitudo et imago Dei (Gen. 1, 27). Nulla 
alia pars hominis commemoratur; ergo supponenda non est. 

Apud Ez. 37, 3 sqq. describitur resuscitatio mortuorum. Prius ad- 
sunt ossa inter se iuncta, nervi, carnes, cutis, ,et spiritum non habe- 
bant* (Ez. 37, 8). .,Et ingressus est in ea spiritus, et vixerunt* 
(Ez.31, 10). Ergo duae sunt partes compositi humani: corpus orga- 
nizatum et spiritus. 

De morte hominis dicit Ecclesiastes: ,Revertitur pulvis in terram 
suam, unde erat, et spiritus redit ad Deum, qui dedit illum* (Eccle. 
12, T). Non est dubium, quin hic Ecclesiastes respiciat ad verba 
Genesis, ubi duplex hoc elementum hominis: pulvis de terra et spira- 
culum vitae, exhibetur. Spiritus autem, qui ad Deum revertitur, est 
anima spiritualis et immortalis. 

Christus Dominus ait: ,Nolite timere eos, qui occidunt corpus, 
animam autem non possunt occidere; sed potius timete eum, qui potest 
et animam et corpus perdere in gehennam (Matth. 10, 28). Ergo hic 
quoque in homine distinguuntur corpus ut pars materialis, quae crea- 
torum agentium influxui subiacet, et spiritus ut pars immaterialis, in 
quam solus Deus potestatem habet. 

Haec igitur et multa alia similia dicta ostendunt hominem esse 
compositum constans ex duabus partibus substantialibus: corpore et 
anima. 


111. Corpus hominis solet etiam vocari caro, caro et sanguis, caro et 
ossa (rarius venter, ut Ps. 30, 10) Quibus nominibus significatur 
humana natura, in quantum est debilis et caduca (cf. Ps. 77, 39; 
Is. 40, 6), vel etiam in quantum est peccato corrupta et concupi- 
scentiae obnoxia (cf. Gal. 5, 24). 

Superior vero pars hominis modo vocatur anima, modo spiritus 
(wuxü, mveOuo) quae vocabula, in quantum adhibentur ad naturam 
hominis significandam, sunt synonyma. lta illa duo: ,Anima eius in 
eo est^ et ,Spiritus eius in eo est*, aequaliter significant: Vita in 
.eo est (e. g. Lue. 8, 55 et Act. 20, 10). Exhalare animam vel emittere 
spiritum idem est ac mori (e. g. Thren. 2, 12; Bar. 2, 17; Luc. 12, 20; 
Matth. 21, 50). Eaedem actiones adscribuntur animae et spiritui. ,lesus 
infremuit spiritu^ (Io. 11, 33). ,Anima mea turbata est* (Io. 12, 21). 
Ubi anima et spiritus simul nominantur, aut simpliciter parallelismus 
poeticus est, aut forte anima significat inferiorem partem, spiritus vero 
superiorem partem principii vitalis, ut: ,Magnificat anima mea Do- 

minum, et exsultavit spiritus meus in Deo salutari meo* (Luc. 1, 46 41. 
Cf. Is. 26, 9). Plura vide apud Heinrich, Dogmatik VI? 12 sqq. 


112. Si de ordine supernaturali sermo est, spiritus significat superiorem 
partem. hominis wt ornatam. gratia, virtutibus, donis Spiritus Sancti, 
cum anima significe& hominem secundum naturalem condicionem. Ita 
opponuntur homo wuyióg et homo mveuuatwóc (15 Cor. 9 1415) 
Unde có wuywóv natura prius est quam TO mveuparikóv (ib. 15, 46). 
In oppositione ad statum glorificationis, qui est spiritualis, status huius 
vitae vocatur animalis (ib. 15, 44 49). Itaque wuxí et mveóua non 
sunt duae partes naturae humanae, sed duo status hominis. 


113. Ex his efficitur frichotomiam sew illam. doctrinam, quae vult 
hominem naturaliter constare ex tribus partibus: corpore, anima in- 
feriore, spiritu superiore, nullum habere. fundamentum in. Scriptura. 
Trichotomiam docuerunt Plato, Philo, inter haereticos vero manichaei, 
qui dicebant in homine esse unam animam malam, alteram animam 
bonam (cf. S. August., De duabus animabus c. 12; .M 42, 105; Retract. 
l.1,c.15; M 306, 608). Apollinaristae docebant in homine alteram 
esse animam, quae corpus vivificaret, alteram, quae intellegeret et 
vellet (S. August, De haer. c. 5b; .M 42, 40) Nonnulli scholastici 
putabant ipsam animam componi ex substantia corporea in semine 
contenta et ex substantia incorporea a Deo creata. Alis placebat 
animam intellectivam esse realiter distinctam ab anima sensitiva et 
vegetativa. Secundum Günther ommes res naturales iam habent in se 
principium vitale. Ad hoc vero principium vitale in homine accedit 
anima rationalis. (Cf. Kleutgen, Phil. d. Vorzeit II?, n. 191 sq.). 


114. Hi quidem errores ortum suum praecipue debent falsis conceptibus 
philosophicis. —,:Studebant nihilominus multi assertores hwius doctrinae 
falsae etiam biblicis argumentis errorem. suum. firmare (cf. Wetzer und 
Welte, Kirchenlexikon, ed. 1, s. v. , Geist"). Provocabant e.g. ad illud: 
, Benedicite spiritus et animae iustorum Domino* (Dan. 3, 86), ad distinc- 
tionem hominis animalis et spiritualis (1 Cor. 14, 15), ad alios textus, 
quorum sensum iam indicavimus. Praecipue vero duo loci sunt, quos 
sibi patrocinari arbitrantur: ,Ipse autem Deus pacis sanctificet vos 
per omnia, ut integer spiritus vester et anima et corpus sine querela 
in adventu Domini nostri Iesu Christi servetur* (1 Thess. 5, 23); , Vivus 
est enim sermo Dei et efficax et penetrabilior omni gladio ancipiti, 
et pertingens usque ad divisionem animae ac spiritus, compagum 
quoque ac medullarum et discretor cogitationum et intentionum cordis" 
(Hebr. 4, 12). At in priore textu apostolus illa circumlocutione nihil 
aliud significat nisi totum hominem secundum omnem respectum, et 


! Cf. T. Pesch, Institutiones psychologicae I, Friburgi 1896, n. 216 sqq. 

optat, ut Deus thessalonicenses in omnimoda integritate servet. Sicut 
igitur illis verbis Christi: ,Diliges Dominum Deum tuum ex toto 
corde tuo et ex tota anima tua et ex omnibus viribus tuis et ex 
omni mente tua^ (Luc. 10, 27), non quattuor principia dilectionis as- 
signantur, ita hoc lóco apostolus utitur figura rhetorica non ad tres 
partes hominis statuendas, sed ad perfectam integritatem efficacius 
efferendam; vel ad summum indicat apostolus partes inferiorem et 
superiorem eiusdem animae. In epistula vero ad hebraeos habetur 
metaphorica locutio, qua ineuleatur nihil omnino Deum latere, ne in- 
timas quidem cogitationes hominis, ubi iterum anima potest intellegi 
prineipium inferioris vitae, spiritus vero principium superioris vel 
etiam supernaturalis vitae. Ceterum cum apostolus semper duplicem 
tantum partem hominis indicet: corpus et animam, vel corpus et 
spiritum (1 Cor. 7, 34. 2 Cor. 7, 1. Hebr. 13, 1V etc), certe illi duo 
textus nullam praebent rationem censendi eum subito sibi contradicere 
(cf. S. Thomas, In Hebr. 4, 12). 


115. Definitiones Conciliorum. Ubi 2pollinaris docere coepit Verbum 
assumpsisse quidem corpus et wuyüjv, non vero animam rationalem 
(voOv), ut testatur Gregor. Nyss. in Antirrhetico (n. 46; M 45, 1235), 
auctoritas ecclesiastica statim contradixit, eo quod Christus esset homo 
perfectus, perfectus autem homo constaret ex corpore et anima ratio- 
nah, ut habetur in symb. athanas.: ,Sicut anima rationalis et caro 
unus est homo, ita Deus et homo unus est Christus." Synodus VI 
confitetur Christum esse ,Deum vere et hominem vere, eundem ex 
anima rationali et corpore ... consubstantialem nobis secundum hu- 
manitatem* (Denz. n. 290). Synodus VIII can. 11: ,Vetere et novo 
lestamento unam animam rationalem et intellectualem habere hominem 
docente et omnibus deiloquis Patribus et magistris ecclesiae eandem 
opinionem asseverantibus: in tantum impietatis quidam, malorum in- 
ventionibus dantes operam, devenerunt, ut duas eum habere animas 
impudenter dogmatizare et quibusdam irrationalibus conatibus per 
sapientiam, quae stulta facta est, propriam haeresim confirmare per- 
tentent. Itaque sancta haec et universalis synodus...talis impietatis 
inventores et patratores et his similia sentientes magna voce anathe- 
matizat, et definit atque promulgat neminem prorsus habere vel ser- 
vare quoquo modo statuta huius impietatis auctorum. Si autem quis con- 
traria gerere praesumpserit huic sanctae et magnae synodo, anathema 
sit et a fide atque cultura christianorum alienus* (Denz. n. 338). 


116. Docent SS. Patres animam rationalem esse principium vitae 
etiam vegetativae et sensitivae. lta S. Gregorius Nyss., postquam 
enumeravit triplicem vitam hominis, ait: ,Nemo tamen idcirco ex- 
istimet tres in humano opificio animas exsistere, seorsum certis quasi 
limitibus cireumscriptas, ut naturam hominis ex pluribus animis con- 

flatam putare debeamus. Nam vera et perfecta anima reapse unica 
quaedam est intellegens, nulla ex materia constans, sed per sensus 
naturae illi crassae mista* (De opif. hom. c. 14, cf. c. 8; M 44, 115 145). 
S. Ioannes Damasc.: ,Anima est vivens, simplex et incorporea sub- 
stantia, corporis oculorum suapte natura sensum fugiens, immortalis, 
rationis et intellegentiae particeps, organis instructo utens corpore, 
cui vitam, incrementum, sensum et gignendi vim tribuat, non aliam 
a se seiunctam mentem habens; mens quippe nihil aliud est quam 
sublimissima ipsius pars* (De fide 1. 2, c. 12; M 94, 923). S. Augustinus: 
.Homo non est corpus solum vel anima sola, sed qui ex anima constat 
et corpore. Cum est utrumque coniunctum simul, habet hominis nomen" 
(De civ. Dei 1. 13, c. 24; M 41, 398). ,Ab anima est corporis sensus 
et vita (ib. l. 291, c. 3; M 41, 110). Unde saepius SS. Patres hominem 
describunt ut ,carnem animatam anima rationali^, oópka éuyuxouévnv 
wuxfi Aor. Eta S. Cyrillus Alex. (Hardouin L, col. 1213). Conc. lateran. 
sub Martino I (a. 649) can. 2 loquitur de , animata intellectualiter carne" 
(Denz. n. 955). Conc. oecum. V can. 4 confitendum docet ,unitatem Verbi 
ad carnem animatam anima rationali et intellectuali secundum com- 
positionem, i. e. seeundum subsistentiam factam* (Denz. n. 216, cf. 148 
255 290 338). Unde illa definitio hominis, quae iam apud SS. Patres 
occurrit: ,Est ergo animal rationis capax; verum, ut melius et citius 
dicam: animal rationale* (S. Awgust., Serm. 43: de verbo Is. 7, 9, c. 2; 
M 38, 255), zov voepóv aionuwóv (Athanasius), kowóv Zàov (Gregorius 
Nyss.). Of. Palmieri, De Deo creante thes. 26. 


117. Hisce efficitur animam: rationalem esse veram corporis formam, 
quia hae substantiae partiales ita inter se uniuntur, ut fiat una na- 
tura, et quia in hac compositione anima dat corpori vivere, sentire, 
esse et agere humanum. ,Anima est principium formale, quo vivum 
est vivum. ... Est anima immediatum principium formale essendi 
et immediatum principium operandi* (Scotus, In 2, dist. 16, q. 1). , Una 
forma rationalis dat esse triplex: scil. vegetativum, sensitivum et in- 
tellectivum* (Idem, De rerum princ. q. 11, a. 2). Idem docet S. Thomas 
(1, q. 76, a. 1 et 3), et generatim inter theologos de hac re erat per- 
fecta consensio. Unde mirum non est oppositam doctrinam Güntheri 
statim ab auctoritate ecclesiastica reiectam esse, quemadmodum Pus LX 
in epistula ad episcopum wratisl, 30 april. 1860, declarat ,hane sen- 
tentiam, quae unum in homine ponit principium, animam scil. ratio- 
nalem, à qua corpus quoque et motum et vitam omnem et sensum 
accipiat, m Dei ecclesia esse communissimam atque doctoribus pleris- 
que, et probatissimis quidem maxime, cum ecclesiae dogmate ita videri 
coniunctam, ut huius sit legitima solaque vera interpretatio nec proinde 
sine errore in fide possit negari^ (Acta S. Sedis VIII, 444; cf. Denz.!5 


! Of. T. Pesch, Institutiones psychologicae II, n. 298 sqq. 

n. 1655 nota) Quare conc. prov. coloniense a. 1860 monet cavendum 
esse ,a sententia eorum, qui a sana doctrina aberrantes praeter animam 
rationalem in homine aliud quoddam fingunt vitae corporalis principium, 
quod animam somaticam vocant, sive hoc vitae corporalis principium 
psychicum seu vegetativum etiam a corpore distinguant, sive unam 
eandemque cum illo substantiam esse affirment^ (p. 1, tit. 4, c. 14). 


118. Provocabant quidem adversarii ad doctrinam nonnullorum Patrum, 
qua trichotomiam proponi volebant. Sunt autem eiusmodi textus, in 
quibus SS. Patres, secuti modum loquendi S. Scripturae, loquuntur de 
anima et spiritu, ut S. Irenaeus (Adv. haer. 1. b, c. 6, n. 1; M 1, 11831)!, 
qui verba apostoli ad thessalon. allegat. Intellegit ibi spiritum super- 
naturalia dona homini collata: ,Perfectus autem homo commixtio et 
adunitio est animae assumentis Spiritum Patris, et admista ei carni, 
quae est plasmata secundum imaginem Dei. Ceterum ubi de natura 
hominis loquitur, non distinguit nisi corpus et animam: ,Non est 
fortius corpus quam anima, quod quidem ab illa spiratur et vivificatur 
et augetur et articulatur, sed anima possidet et principatur corpus ..., 
sed non amittit suam scientiam* (l. 5, c. 33; M 1, 1212). Similiter 
S. lustinus in opusculo ,De resurrectione^ c. 10 ait: ,Corpus est 
domus animae, anima vero domus spiritus; haec enim tria iis, qui 
puram spem et indubitatam fidem in Deum habent, salvabuntur* 
(M 6, 1590), ubi ,spiritus^ est gratia sanctificans. Hominem enim ex 
duabus partibus constare paulo ante (c. 8) diserte docet: ,Quid est 
enim homo nisi animal rationale ex anima et corpore constans?* 
Alii Patres spiritum vocant intellectualem partem animae, ut S. Awgu- 
stinus: ,Tria sunt, quibus homo constat: spiritus, anima et corpus, 
quae rursus duo dicuntur, quia saepe anima simul cum spiritu nomi- 
natur; pars enim quaedam eiusdem rationalis, qua carent bestiae, 
spiritus dicitur^ (De fide et symb. c. 10, n. 23; .M 40, 193).  Gen- 
nadius ait: ,Non est tertius in substantia hominis spiritus ..., sed 
spiritus ipsa est anima pro spirituali natura, vel pro eo, quod spirat 
in eorpore, spiritus appellatur. Anima vero ex eo vocatur, quod ad 
vivendum vel vivificandum animat corpus. "Tertius vero, qui ab apo- 
stolo (1 Thess. 5, 23) cum anima et corpore inducitur spiritus, gratiam 
Spiritus Sancti esse intellegimus^ (De eccl. dogm. c. 20; M 58, 985). 


Pars Il. Anima rationalis est per se-et immediate corporis forma. 


119. Cum hae quaestione de numero animarum intime cohaeret altera 
quaestio, mum anima rationalis sit per se et immediate corporis forma. 
Haec quaestio vehementer agitabatur circa finem saeculi XIIL, quo 
tempore Petrus loannis Olivi O. M. docebat unionem animae intellec- 
tivae cum corpore non esse formalem, cum pars intellectiva non uni- 


1 Of. Klebba, Die Anthropologie des hl. Irenáus 162 sqq. 

retur immediate cum corpore ut forma eius, sed formam corporis esse 
animam sensitivam, ab intellectuali realiter distinctam; nihilominus 
animam intellectivam esse formam substantialem, cum praeter corpus 
haec tria: anima vegetativa, anima sensitiva, anima intellectiva, unum 
suppositum humanum constituerent, et essent unita ,in uno subiecto 
rationalis animae". 


190. Contra hune errorem saec. XIV conc. viennense in Clementina de 
summa Trinitate definivit: ,Unigenitum Dei Filium ... partes nostrae 
naturae simul unitas, ex quibus, in se verus Deus exsistens, fieret 
verus homo: humanum videlicet corpus passibile et animam intel- 
lectivam seu rationalem, ipsum corpus vere per se et essentialiter 
informantem, assumpsisse.... Porro doctrinam omnem seu positionem 
iemere asserentem aut vertentem in dubium, quod substantia animae 
rationalis seu intellectivae vere ac per se humani corporis non sit 
forma, velut erroneam ac veritati catholicae inimicam fidei, praedicto 
sacro approbante concilio, reprobamus, definientes, ut cunctis nota sit 
fidei sincerae veritas ac praecludatur universis erroribus aditus, ne 
subintrent, quod quisquis deinceps asserere, defendere seu tenere per- 
Linaciter praesumpserit, quod anima rationalis seu intellectiva non 
sit forma corporis humani per se et essentialiter, tamquam haereticus 
sit censendus* (Dene. n. 480 sq.) Itaque secundum hanc definitionem 
anima est vera forma, non sensu improprio (ut motor); est essen- 
tialiter forma, i. e. ex essentia sua et per essentiam suam, non per 
aliquem accidentalem influxum; est per se forma, non per aliam 
animam sensitivam; ergo etiam immediate, 1. e. per communicationem 
essentiae suae. 


121. Eandem doctrinam repetiit saec. XVI conc. lateran. V contra Pom- 
ponatiwm (qui volebat ipsam animam humanam esse non plane im- 
materialem et immortalem) et contra averroistas (qui docebant su- 
periorem animam esse communem omnibus hominibus, et inferiorem 
tantum esse particularem in singulis): ,Cum itaque diebus nostris 
zizaniae seminator, antiquus humani generis hostis, nonnullos perni- 
ciosissimos errores, a fidelibus semper explosos, in agro Domini super- 
seminare et augere sit ausus: de natura praesertim animae rationalis, 
quod videlicet mortalis sit aut unica in cunctis hominibus, et nonnulli 
temere philosophantes secundum saltem philosophiam verum id esse 
asseverent: contra huiusmodi pestem opportuna remedia adhibere 
cupientes, hoc sacro approbante concilio, damnamus et reprobamus 
omnes asserentes animam intellectivam mortalem esse aut unicam in 
cunctis hominibus, et haee in dubium vertentes, cum illa non solum 
vere per se et essentialiter humani corporis forma exsistat, sicut in 
canone felicis recordationis Clementis papae V, praedecessoris nostri, 
in generali viennensi concilio edito continetur, verum et immortalis 
et pro corporum, quibus infunditur, multitudine singulariter multipli- 

cabilis et multiplicata et multiplicanda sit ...* (Dene. n. (38). Cum 
vero Günther rursum scholasticorum doctrinam de anima ut forma 
corporis impugnasset, P/ws IX declaravit: ,Noscimus iisdem [Gün- 
theri| libris laedi catholieam sententiam ac doctrinam de homine, qui 
corpore et anima ita absolvatur, ut anima eaque rationalis sit vera 
per se atque immediata corporis forma* (Denz. n. 1655). Damnata 
est haee Hosmini doctrina: ,Forma substantialis corporis est potius 
effectus animae atque interior terminus operationis eius; propterea 
forma substantialis corporis non est anima* (prop. 94; Denz. n. 1914). 


1323. dem ratione confirmatur. Reapse, si verum est, quod SS. Patres 
totiens docent, animam rationalem esse principium totius vitae humanae, 
etiam sensitivae et vegetativae, efficitur animam esse per se et im- 
mediate corporis formam, quia aliter quam informando non posset ei 
dare vitam vegetativam et sensitivam. Unde dicimus ipsum hominem 
nasci, crescere, dormire, vegetare, audire, videre ete., quae actiones 
non possunt esse in solo corpore neque in sola anima; ergo sunt in 
composito, quod est substantialiter unum ex anima et corpore; sub- 
stantialis autem unio est ea, quae fit per informationem. Ceterum 
haec explicata sunt in philosophia. Hie solum addendum est illum 
loquendi modum, quo significatur unio substantialis et informatio cor- 
poris per animam, etiam S. Scripturae esse conformem, ut quae uni 
eidemque subiecto humano tribuat actiones intellectuales et actiones 
et passiones sensitivas. Ergo S. Scriptura supponit hominem esse 
unum compositum substantiale. 


123. Schol. De doctrina Petri loannis Olivi. 

In concilio viennensi damnata est doctrina Petri Olivi, quae qualis 
fuerit, non una est doctorum sententia. Scripta enim Petri Olivi, quae 
hue pertinent, et acta concilii praesto non erant. Unde theologi er- 
rorem, quem concilium damnavit, studuerunt ex ipsis verbis definitionis 
eruere. At definitio concilii potest duplicem errorem respicere, Eo enim, 
quod anima rationalis dicitur per se et essentialiter corpus informare, 
aut potest excludi doctrina, quae statuit aliam animam praeter ratio- 
nalem esse corporis formam, aut potest excludi doctrina, quae naturam 
et modum unionis animae rationalis cum corpore non recte explicat. 

Palmieri censet Olivi renovasse errorem Apollinaris et docuisse 
pluralitatem animarum et consequenter male explicasse unionem ani- 
mae rationalis cum corpore (cf. Inst. phil. anthrop. thes. 14). Cardinalis 
Zigliara vero ait: ,Petrus loannis non docuit pluralitatem animarum 
in homine, sed immo apertissime docuit animae unitatem; oppositum 
formalem errorem Apollinaris ipsi affingere est aperta calumnia" (De 
mente concili viennensis, Romae 1878, 115). Ad hoc probandum ipse 
affert excerpta ex Quodlibetis Petri Ioannis Olivi, in bibliotheca bor- 
ghesiana Romae inventis (p. 109sqq.). At quamvis ipsi per haec videretur 

probata evidentissime* thesis sua, tam facilem victoriam non obtinuit. 
Ex ipsis enim fragmentis, quae Zigliara affert, Olivi admisisse pluralitatem 
animarum ostendere vult Palmieri (De Deo creante 72 sqq.). 


194. Videtur haec lis ita componi posse, ut. dicamus. Olivi non quidem 
directe et expresse docuisse pluralitatem animarum, sed ex eius falso 
conceptu wnionis animae cum corpore hune errorem sequi'. lta sine 
dubio rem concepit Scotus, qui fuit aequalis fere Olivi et eius doc- 
irinam de composito humano impugnat. In opusculo enim ,De rerum 
principio" (q. 9, a. 2, sect. 1) agit de variis philosophorum opinionibus 
circa unionem animae cum corpore*. Postquam exposuit et refutavit 
opinionem Aristotelis, Platonis, Averrois, aliorum, venit (n. 16) ad 
,aliorum opinionem, dicentium quod in anima humana vegetativum, 
sensitivum et intellectivum sunt tres partes substantiales unius animae 
in eadem materia spirituali seu in eodem supposito animae rationalis 
unitae^. Hane dein opinionem secundum mentem auctoris exponit et 
singula argumenta profert. Est autem haec doctrina non alia quam 
Petri Ioannis Olivi, ipsius verbis proposita, id quod patet ex com- 
paratione cum lis, quae Ziglara in lucem edidit. Conferatur e. g. 
initium, quod apud Zigliara ita est: ,Pars intellectiva unitur corpori 
unione substantiali, non tamen formali, unione intima et fortissima, 
sed non immediata, unione etiam ordinata, sed non secundum habi- 
tudinem aequiperantiae, sed inaequalitatis (p. 110). Auctor vero, 
quem Scotus impugnat, ita loquitur: ,Quantum ad partem intellectivam, 
unitur. corpori unione consubstantiali, non formali, unione intima et 
fortissima, sed non immediata, unione ordinata, sed non secundum ha- 
bitudinem aequiperantiae, sed inaequalitatis^ (q. 9, a. 2, sect. 1, n. 16). 
Haec sunt manifeste eadem; eodem vero modo ea, quae Scotus per 
plures columnas exhibet, ad verbum fere concordant cum iis, quae 
Zigliara publicavit. Itaque non potest esse dubium, quin sit Olivi, de 
quo Scotus loquitur. 

Haec quaestio nune finita est, cum JBern. Jansen paraverit editio- 
nem integri operis Olivi, de quo agitur: Fr. Petrus Ioannis Olivi. Quae- 
stiones in seeundum librum Sententiarum. Vol. l. Quaestiones 1—48. 
Ad Claras Aquas (Quaracchi), ex typographia Collegii S. Bonaventurae 
1922; Vol. IL. Quaest. 49—1, ib. 1924. In q. 59 sic legitur: ,Circa 
modum igitur unionis considerandum est, quod pars intellectiva unitur 
corpori unione consubstantiali, non tamen formali, unione intima et for- 
tissima, sed non immediata, unione etiam ordinata, sed non secun- 
dum habitudinem aequiperantiae, sed inaequalitatis* (p. 531). Cf. etiam 
D. Jansen, Die Lehre Olivis über das Verhültnis von Leib und Seele 
(Franziskanische Studien V, Münster i. W. 1918, 250 sq.). 


! Hoe ostendit Bernh. Jansen in Zeitschrift für kath. Theologie XXXII (1908) 
289 sqq. 4Y1sqq., maxime 480 sq. 

125. Iamvero Scotus, qui sine dubio bene novit doctrinam Petri Ioannis 
Olivi, diserte dicit eum logica necessitate incidere in errorem de pluralitate 
animarum. In eodem enim opusculo (q. 11, a. 2), ubi quaerit, , quomodo se 
habeant potentiae vegetativa, sensitiva et intellectiva respectu animae 
humanae*, redit ad doctrinam Olivi et ait: ,Est et aliorum opinio, quae 
dicit praedicta tria [vegetativum, sensitivum, intellectivum] se habere 
ad animam sicut partes formales unam animam integrantes. Dicit autem, 
quod illae tres partes innituntur uni materiae spirituali, in qua simul 
sunt communicatae. Unitur autem huiusmodi anima humana corpori per 
vegetativum et sensitivum formaliter et intime; per intellectivum vero 
intime, sed nullo modo formaliter. Dein hane doctrinam refutat: ,Po- 
sitio dicit, quod sint tres partes formales, quarum una, in quantum talis, 
non est alia, sed unum constituunt. Cum igitur sensitivum, in quantum 
sensitivum, non sit sensitivum per intellectivum nec per vegetativum, 
sed per se et per suam essentiam, nec contrario; sensitivum autem, in 
quantum sensitivum, est forma substantialis vitae animae: ergo, si vege- 
tativum, sensitivum et intellectivum sunt tres formae, necessario erunt 
tres animae* (l. c. n. 6). ,Tu, qui dicis, quod esse vegetativum, sen- 
sitivum et intellectivum dantur a tribus partibus formalibus re distinctis 
In se, quamvis unitae sint materiae spirituali, mecessario ponis tres ani- 
mas* (l.c. n. X). Scotus igitur dicit, Olivi, quamvis non diserte posuerit 
tres animas, implicite tamen et virtualiter docere tres animas. 

Ceterum nunc magna differentia opinionum non iam videtur sub- 
sistere posse de sensu doctrinae Petri Olivi. Comparationis causa 
addo duas expositiones. 

DBeraza sic Olivi sententiam explicat: ,Corpus a forma corporeitatis 
habet esse substantiale, corporeum, organizatum. Anima est composita ex 
materia quadam spirituali et ex tribus elementis formalibus, intellectivo, 
sensitivo et vegetativo, quae unam formam totalem animae efficiunt. — 
In homine non est nisi unica anima, quae simul est intellectiva, sensitiva 
et vegetativa. Anima ergo intellectiva vere informat corpus, at non per 
partem intellectivam, sed per vegetativam et sensitivam tantum; pars 
intellectiva, etsi non formaliter, est tamen substantialiter unita corpori. — 
Anima per partem intellectivam, qua non informat corpus, regit et movet 
vegetativum et sensitivum hominis. Cum vero anima humana non sit 
intellectiva per partes formales vegetativam et sensitivam, sed per intel- 
lectivam tantum, nemo non videt ex doctrina Olivi facile patere ad- 

itum ad errorem Platonis aliorumque, qui inter animam intellectivam 
" et corpus ponebant unionem mere mechanicam, et consequenter nega- 
bant unitatem hominis substantialem* (De Deo creante n. 1217). 

B. Jansen sic ait: ,Ita demum Olivi totam hominis constitutionem 
sibi fingit: Corpus habet ex se esse suum physicum, naturale, orga- 
nizatum; anima vero constituitur materia spirituali et tribus partibus 
substantialibus formalibus, quae simul sumptae unam formam totalem 
animae efficiunt. Informatio materiae spiritualis per partes vegetativam 


Pesch, Praclectiones dogmaticae. III. Ed. 5/6. fi 

et sensitivam eam perfectiorem reddit purioremque et sublimiorem 
efficit; qua purificatione digna fit, quae parte intellectiva informetur. 
Porro partes vegetativa et sensitiva per seipsas corpus informant, 
nullo modo autem pars intellectiva. Quia vero haec materiam spiri- 
tualem informat, quam vicissim partes vegetativa et sensitiva 1in- 
formant, hine est quod etiam ipsa corpori substantialiter coniuncta 
est. Demum pars intellectiva, utpote suprema et dominans, regit et 
movet partes vegetativam et sensitivam ut instrumenta sua et sub- 
ditas suas, et hinc regit et movet etiam mediate corpus. Unde facile 
patet coniunctionem animae intellectivae cum corpore non esse for- 
malem, licet substantialem, sed esse mere dynamicam sensu Platonis, 
Cartesi, aliorum, et hinc inter animam intellectivam et corpus non 
intercedere veram unitatis in essendo rationem. Contra hune errorem 
insurgit decisio conciliaris* (, Quonam spectet definitio concilii Viennensis 
de anima*: ,Gregorianum* I, Romae 1920, 81). 

Hae duae explicationes conveniunt quantum ad substantiam; sed 
cum PBeraza in doctrina Olivi videat solum periculum erroris platonici 
de unione animae et corporis, Jansen censet ipsam Olivi doctrinam 
coincidere cum sententia Platonis. Immo dicit, quod pars intellectiva 
non sit vera forma corporis, sed solum ,motor, rector, stabilimentum*, 
hoc esse punctum saliens in errore Olivi; at neminem id usque nunc 
advertisse neque potuisse advertere ob defectum fontium (Franzis- 
kanische Studien V 174). Quare Jansen (ib. 241 245) impugnat sen- 
tentiam Michaelis Debióvre, dicentis secundum Olivi animam rationalem 
esse omnino formam corporis (Recherches de science religieuse III 335); 
Beraea vero hane explicationem recipit (De Deo creante n. 1216; 
cf-tamen n. 1225) Sed neque haec videtur esse magna differentia 
opinionum. Nam Jansen concedit Olivi interdum vocare animam for- 
mam corporis, sed eum ita explicare rem, ut conceptus formae penitus 
destruatur; Debiévre autem concedit, valde male Olivi exponere, quo- 
modo anima rationalis sit forma corporis. Omnes autem consentiunt, 
secundum Olivi animam rationalem non esse formam corporis per se 
ipsam, sed solummodo per partem sensitivam. Hinc intellegitur, cur 
ali dicant: Secundum Olivi anima rationalis est forma corporis; alii 
vero dicant: Secundum Olivi anima rationalis non est vere forma 
corporis. 

126. Concilium. viennense nullibi diserte nominat. Petrum Olivi, sed 
damnat doctrinam, cuius ipse communiter auctor ferebatur!, Concilium 
diserte dicit: ,Reprobamus doctrinam omnem temere asserentem .. .* 
(supra n. 120). 

* Zur Verhütung aller Geführdung der Glaubensreinheit werden nur die Wahr- 
heiten festgestellt, welche durch die Olivis. Schriften betreffenden Verhandlungen 
und Streitigkeiten bezweifelt oder verdunkelt worden sein konnten. Ob Olivi diese 


Wahrheiten geleugnet, in Frage gestellt oder getrübt, darüber wird michts ent- 
Schieden* (F. Ehrle, Archiv für Litteratur- und Kirchengeschichte III 449). 

Secundum Olivi anima rationalis non est forma corporis per sub- 
stantiam suam, neque est forma corporis per materiam spiritualem, 
neque est forma partium vegetativae et sensitivae, quae corpus in- 
formant. Consequenter neque esse communicatur inter partem intel- 
lectivam et ceteras partes hominis, neque homo est substantia essen- 
üaliter una (Jansen, Franz. Studien V 255). Contra talem destructionem 
unitatis essentialis hominis definitio concilii dirigitur. Quae definitio 
non processit ex considerationibus pure philosophicis, sed ex fide dog- 
matis incarnationis, quo dogmate docemur Dei Filium assumpsisse 
naturam humanam ex anima rationali et corpore constantem. lam 
conc. constantinop. III (680—681) definiverat Iesum Christum esse 
verum hominem ex anima rationali et corpore. Cone. constantinop. 
IV (869—870) opinionem de duabus animabus hominis ut haereticam 
damnaverat (supra n. 115) Conc. vienn. (1311—1312) definivit Dei 
Filium assumpsisse corpus passibile et animam rationalem corpus per 
se et essentialiter informantem (supra n. 120) . Itaque ad doctrinam 
de una anima humana, iam antea definitam, addidit expresse hane 
definitionem: animam rationalem vere et per se informare corpus; et 
sic docuit unitatem hominis strictam et formalem. 


127. Concilium viennense directe definit ipsam animam rationalem per 
se et essentialiter informare corpus, consequenter excludit doctrinam, 
hanc informationem fieri mediante alia anima. 8i quis igitur im- 
mediatam informationem corporis per ipsam animam rationalem ad- 
mittit, ili definitioni satisfacit. Quod autem thomistae volunt suae 
opinioni de modo huius informationis concilium magis favere, verum 
non est. Immo, si provocant ad illud argumentum: concilium voluisse 
informationem eo sensu definire, quo tunc communiter a theologis 
intellegebatur, se ipsos conficiunt; nam documenta historica ostendunt 
ipsa concilii viennensis aetate theologorum de hac re sensum com- 
munem nequaquam fuisse thomisticum (cf. Palmieri, De Deo creante 
244 sqq., not.; Beraza, De Deo creante n. 1203—1205). Neque con- 
cilium . definivit animam humanam informare materiam primam, ut 
thomistae volunt, sed informare corpus humanum. Unde, qui volunt 
admittere formam corporeitatis cum scotistis vel corpus compositum 
ex atomis secundum theoriam recentem, nequaquam peccant contra 
definitionem concilii viennensis. Quaestio de modo, quo anima ratio- 
nalis immediate et per se cum corpore uniatur, numquam ab ecclesia. 
definita est, sed est quaestio pure philosophica et philosophicis argu- 
mentis solvenda. Ipsa quoque auctoritas ecclesiastica numquam ad- 
hibuit decretum viennense ad aliquid statuendum de modo, quo anima 
rationalis immediate corpus informet, bene vero ad reiciendam plura- 
litatem animarum (cf. Études religieuses etc., Paris 1889, mars, p. 417, 
et Zeitschrift für katholische Theologie, Innsbruck 1889, 127 sqq., et 
1908, 182 sqq.). 


100 Tractatus I. De Deo creante et elevante. 


Prop. XV. Anima humana est individualis, spiritualis, immortalis. 
De fide (Sum. 1, q. 75, a. 5 6; q. 76, a. 2; q. 89, a. 1). 


198. Cum de proprietatibus animae humanae agatur in philosophia 
(cf. T. Pesch, Inst. psychol. I, n. 257 sqq.; IIT, n. 1151 sqq.), hic ea sola 
addenda sunt, quae in fontibus revelationis de hac re continentur. 

Itaque imprimis ecclesim reiecit errorem Averrois, qui docuerat 
intellectum possibilem esse unum in omnibus hominibus et solam 
animam sensitivam, e potentia materiae eductam, esse individuam in 
singulis hominibus. Contra hune igitur errorem concilium lateran. V 
definivit non esse unicam animam in omnibus hominibus, sed pro cor- 
porum, quibus infunditur, multitudine animam esse singulariter multi- 
plicabilem et multiplicatam et multiplicandam (Denz. n. (38). Doctrina 
Averrois evidenter negatur spiritualitas et immortalitas animae. Unde 
eatenus quoque cum fide pugnat, quatenus haec docet unamquamque 
animam humanam esse spiritualem et immortalem. 


129. Item ecclesia reiecit unitatem. animarum sensu pantheistico intel- 
lectam. Tta conc. bracarense damnavit errorem priscillianistarum, ,ani- 
mas humanas ex Dei substantia exstitisse" (Denez. n. 285). Concilium 
toletanum (vulgatum) I can. 11: ,Si quis dixerit vel crediderit animam 
humanam Dei portionem vel Dei esse substantiam, A. S.* (Denz. n. 31) !. 
loannes X XII reiecit prop. 21 Ekkardi: ,Aliquid est in anima, quod 
est incoreatum et increabile; si tota anima talis esset, esset increata 
et increabilis: Et hoc est intellectus (Denz. n. 521; cf. n. 1225). 
Concilium vaticanum sess. 3, c. 1 can. 4 damnavit doctrinam, secundum 
quam res saltem spirituales e divina substantia emanarunt (Deme. 
n.1804). Sacram vero Scripturam singulis hominibus tribuere suam 
individualem animam, quam homo bene aut male vivendo aut in 
aeternum salvare aut perdere possit, est tam notum, ut superfluum 
videatur textus afferre. 


130. Spiritualitatem animae, i. e. internam independentiam a corpore 
in essendo et operando, S. Scriptura eo docet, quod animam in oppo- 
sitione ad corpus vocat spiritum vel mentem et ut rem altioris ordinis 
praedicat. Corpus enim, quod corrumpitur, aggravat animam, et 
terrena habitatio deprimit sensum (voóv) multa cogitantem* (Sap. 9, 15). 
Nolite timere eos, qui occidunt eorpus, animam autem non possunt 
occidere" (Matth. 10, 28). Per ,spiraeulum vitae*, quod Deus homini 
inspiravit, homo est imago Dei. ,Quis hominum scit quae sunt hominis, 
nisi spiritus hominis, qui in ipso est? ta et, quae Dei sunt, nemo 
novit nisi Spiritus Dei^ (1 Cor. 2, 11). Doctrina Patrum de hae re 


' De his duobus documentis videnda sunt, quae XAünstle scribit in opusculo 
, Antipriscilliana", Friburgi Brisgov. 1905, 25 sqq., et quae contra scribit 4. Straub, 
De ecclesia Christi IT, n. 635 nota 1. 

ex praecedenti thesi (n. 116) patet. Praeterea SS. Patres saepe 
efferunt diserte incorpoream et, rationalem naturam animae. JAwsebius: 
,Hominis anima est rationalis et spiritualis substantia (Nou xoi voepá 
ojoío)* (In Luc. 12, 24; M 24, 555). S. Gregorius Nyss.: ,Quia im- 
materialis e£ incorporea est, ideo propria sua natura actuatur et mo- 
vetur* (De anima et resurr., JM 46, 29; cf. M 10, 1143). ,Confitemur 
animam in nobis incorpoream et immortalem* (Constit. Apost. l. 6, 
e. 11; M 1, 938) S. Hilarius: ,Nihil in se habet corporale, nihil 
terrenum, nihil grave^ (In Ps. 129, n. 6; M 9, (91) Tertullianus 
quidem animae aliquid corporis attribuit (De anima c. 4; M 2, 652); 
sed aut in hac re erravit, aut corporale ei idem fuit quod ens reale. 
Utramque explicationem iam proponit 5. Awgustinus (De haer. c. 86; 
M 49, 41. O€f. De Gen. ad litt. 1. 10, c. 25, n. 41; M 34, 421, et 
Epist. 190, n. 14; M 33, 861; epist. 166, n. 4; M 33, 122)*. S. Àugu- 
stinus sententiam suam de natura animae his verbis concipit: ,Nunc 
de anima, quam Deus inspiravit homini insufflando in eius faciem, 
nihil confirmo, nisi quia ex Deo sic est, ut non sit substantia Dei, et 
sit incorporea, i. e. non sit corpus, sed spiritus; non de substantia Dei 
genitus nec de substantia Dei procedens, sed factus a Deo ... ac per 
hoc de nihilo* (De Gen. ad litt. 7, 28, 48; M 34, 312). Conc. lateran. LP, 
cap. ,Firmiter*, definit Deum creasse naturam , angelieam et mundanam 
ac deinde humanam, quasi communem ex spiritu et corpore constitutam 
(Denz.n. 428). Idem docet conc. vatic. sess. 3, c. 1 (Denz. n. 1183). 


181. Jmmortalitatem animae humanae doceri in 8. Scriptura novi testa- 
menti est evidens ex locis iam saepius citatis (Matth. 10, 28; cf. 16, 26. 
Luc.93, 43. 1 Petri 3, 19 20. Apoc. 6, 9 10 etc.). In posterioribus 
libris veteris testamenti saepissime effertur fides immortalitatis, ut 
e. g. in historia Eleazari (2 Mach. 6, 96) et Machabaeorum (ib. 1) et 
in facto Iudae (ib. 12, 43 sqq.). In libris sapientialibus immortalitas 
animae defenditur contra impios: ,lustorum autem animae in manu Dei 
sunt, et non tanget illos tormentum mortis. Visi sunt oculis insipien- 
tium mori, et aestimata est afflictio exitus illorum, et quod a nobis 
est iter, exterminium; illi autem sunt in pace. Etsi coram hominibus 
tormenta passi sunt, spes illorum immortalitate plena est. In paucis 
vexati, in multis bene disponentur ..." (Sap. 3, 1 sqq... ,Tum stabunt 
iusti in magna constantia adversus eos, qui se angustiaverunt. .. . Iusti 
autem in perpetuum vivent. ...* (Sap. 5, 1sqq. Cf. Prov. 12, 28; 14, 32). 
Ecclesiastes quoque diserte praedicat immortalitatem animae (Eccle. 12,1). 


132. Nonnulli quidem censuerunt Ecclesiasten. negasse aut saltem. in 
dubium vocasse immortalitatem animae, quia dicit quoad mortem ho- 


1 Beraza censet Tertulliani verba non posse sensu orthodoxo explicari (De Deo 
creante n. 1128 sq.). 

minem aequiperari brutis (3, 18 sqq.). Sed hoe non ostendit Eccle- 
siasten hoc loco negare immortalitatem, quam postea diserte docet. 
Potius vult ostendere inanitatem et fragilitatem hominis. Cum enim 
homo exaltasset se ipsum et voluisset esse sicut Deus, Deus ad humi- 
liandum ipsum fecit eum mortalem sicut bestias terrae (cf. Gen. 3, 22). 
Quod autem dicit: ,Quis novit, si spiritus filiorum Adam ascendat 
sursum et si spiritus iumentorum descendat deorsum?* (Eccle. 3, 21), 
aut loquitur de sola externa similitudine inter mortem hominum et 
brutorum, quia nulla apparet differentia externa; aut explicandum est 
dictum de incerta spe salutis aeternae seu beatae immortalitatis, quia 
brevi ante locutus est de iudicio Dei (3, 17); aut de defectu conside- 
rationis hominum hoc modo: Quis considerat spiritum hominis ascen- 
dentem, spiritum autem bestiarum descendentem? Priorem explica- 
tionem de incerta spe salutis proponit Gietmann (in comment. p. 172 sqq. 
simul cum variis alis expositionibus p. 182 sqq.), posteriorem Cornely 
(Introd. I1 179 sqq.). Secundum hane alteram explicationem haberemus 
disertum testimonium pro immortalitate animae. Ceterum verissimum 
est, quod Cornely ibidem (p. 180) notat: ,Fateamur oportet reve- 
lationem de statu post mortem futuro multo imperfectiorem in vetere 
quam in novo testamento fuisse... . Totam autem veteris testamenti 
oeconomiam consideranti à priore, ni fallor, evidens erit iudaeis eam 
vitae futurae scientiam nec defuisse nec deesse potuisse, quae requi- 
rebatur, ut ad legem divinitus datam observandam efficaciter ex- 
citarentur.... Hinc etiam elucet nec Ecclesiasten nec reliquos iudaeos 
animis mortuorum aut conscientiam sui ipsius aut aliarum rerum 
scientiam omnem negasse, id quod abunde etiam eorum persuasione 
de mortuis consulendis confirmatur (Deut. 18, 11. 1 Reg. 28, 8 sqq. Is. 
14, 9 etc). Phrases igitur obiectae atque similes n quae 
in alüs veteris testamenti libris inveniuntur (Ps. .6, 65; 29,10: 115» 
17 etc.) non absolutae sunt, uti aiunt, sed relativae; eodemque modo 
explicentur oportet quo illae, quibus in novo testamento homo post 
mortem operarl posse negatur.* 


133. Praeterea prospectus vitae futurae israelitis nequaquam erat 
tam splendidus quam christianis, cum ante Christum proxime nihil 
melius sperare liceret nisi Sheol, locum exsilii, etiam pro animabus 
iustis, quia ante Christi mortem non poterant caelum ingredi. Ceterum 
haec ipsa idea Sheol manifestat fidem immortalitatis, ut cum Iacob dicit: 

,Descendam ad filium meum lugens in infernum* (Gen. 37, 35); cum 
homines in morte DERE congregari ad patres suos, ad populum suum 
(e. g. Gen. 15, 15; ; 95, 29; 49, 32; Num. 20, 16; Iud. 2, 10 ete.)*.- 


'* Cf. Ateberger, Die christliche Eschatologie in den Stadien ihrer Offenbarung 
im Alten und Neuen T'stamente, Freiburg 1890, 19 sqq.; Fr. Schmid, Der Unstor! 
lichkeits- und Auferstehungsglaube in der Bibel, Brixen 1909, 

Etiam mali homines dicuntur vivere in inferno. E. g. de morte 
regis Babylonis dicitur: ,Infernus subter conturbatus est in occursum 
adventus tui, suscitavit tibi gigantes [rephaim, i. e. umbras]. Omnes 
principes terrae surrexerunt de soliis suis, omnes principes nationum. 
Universi respondebunt et dicent tibi: Et tu vulneratus es sicut et 
nos, nostri similis effectus es" (Is. 14, O sq. Cf. Iob 26, 5; Prov. 21, 16). 
Nisi israelitae credidissent etiam mortuos vivere, quomodo potuit Saul 
velle consulere Samuelem mortuum (1 Reg. 28, 1sqq.)? Cur populo 


sub gravissimis poenis interdicitur ,quaerere a mortuis veritatem* 
(Deut. 18, 11)? 


194. Porro cum ipsis populis gentilibus, quibuscum hebraei vixerant, 
tam firmiter persuasum esset de animae immortalitate, hanc doctri- 
nam populo israelitico valde inculeari opus non erat, sed haec per- 
suasio supponebatur, sieut in novo quoque testamento Christus 
Dominus hane doctrinam non adeo effert, quia iudaei de ea non 
dubitabant. Israelitas autem veteres eandem fidem habuisse apostolus 
testatur: ,Iuxta fidem defuncti sunt omnes isti, non acceptis repro- 
missionibus, sed a longe eas aspicientes et salutantes et confitentes, 
quia peregrini et hospites sunt super terram [cf. Gen. 28, 4; 41, 9]. 
Qui enim haec dicunt, significant se patriam inquirere. Et si quidem 
ipsius meminissent, de qua exierunt, habebant utique tempus rever- 
tendi; nunc autem meliorem appetunt, id est, caelestem. Ideo non 
confunditur Deus vocari Deus eorum [cf. Matth. 22, 31 sq.], paravit 
enim illis civitatem^ (Hebr. 11, 13 sqq.). 


135. Cum tota christiana religio hac fide nitatur, specialia testimonia 
ex traditione afferre supersedemus (cf. Palmieri, De Deo creante 
264 sqq.) Sufficit ad symbola provocare: ,Credo vitam aeternam. 
Conc. Lateran. V: ,Damnamus et reprobamus omnes asserentes ani- 
mam intellectivam mortalem esse* (Denz.n. (38) Cf. IX, n. DT sqq. 
Id solum notandum est, SS. Patres interdum immortalitatem animae 
tribuere gratuitae Dei voluntati, non quod negent animam natura sua 
immortalem esse, sed ut assignent differentiam inter immortalitatem 
Dei et immortalitatem animae, cum haec pendeat a Dei voluntate 
creante et conservante. Praeterea veram immortalitatem aliquotiens eam 
tantum nominant, quae sit beata, cum vita damnatorum recte mors 
dici possit. Ita S. Irenaeus: ,Si qui autem hoc in loco dicant non 
posse animas eas, quae paulo ante esse coeperint, in multum temporis 
perseverare, sed oportere eas aut innascibiles esse, ut sint immortales, 
vel, si generationis initium acceperint, cum ipso corpore mori; discant, 
quoniam sine initio et sine fine vere et semper idem et eodem modo 
se habens solus est Deus, qui est omnium dominus. Quae autem sunt 
ab illo omnia, quaecumque facta sunt et fiunt, initium quidem suum 
accipiunt generationis, et per hoc inferiora sunt ab eo, qui ea fecit, 

quoniam non sunt ingenita; perseverant autem et extenduntur in 
longitudinem saeculorum secundum voluntatem factoris Dei. ... Non 
enim ex nobis neque ex nostra natura vita est, sed secundum gratiam 
Dei datur, et ideo, qui servaverit datum vitae et gratias egerit ei, qui 
praestitit, accipiet et in saeculum saeculi longitudinem dierum. ... In- 
grati iuste non percipient ab eo [Deo] in saeculum saeculi longitudinem 
dierum* (Adv. haer. l. 2,6: 34; m..2/e109:36$261 28. et/.3232 00194-0629 85 
M 1, 885 804 8830 1061. Justón. Apoll, n. 8 18 91 52; :M 6, 338 
855 859 408. August. In Ps. 146 n. 11; M 31, 1906). Cf. Palmieri 
261 sqq. Plura in tractatu De novissimis IX, n. 561 sqq. 


Prop. XVl. Homo prae creaturis irrationalibus est imago Dei. 
De fide (Sum. 1, q. 93, a. 1 4 6). 


136. a) Omnis effectus aliquam similitudinem habet cum causa sua, 
praesertim si causa est libera et effectum producit secundum ideas 
praeconceptas. Atqui mundus a Deo factus est secundum ideas di- 
vinas. Ergo omnis creatura est quaedam similitudo Dei. Nihilominus 
Si comparamus naturas rerum creatarum cum natura Dei, patet esse 
varios gradus huius similitudinis; nam alia sunt solum entia non viva, 
alia sunt entia viva, alia sunt etiam intellectiva; unde imitantur Deum, 
in quantum est ens, in quantum est vivum, in quantum est intellegens. 
Neque vero quaelibet similitudo sufficit ad hoc, ut res aliqua dicatur 
imago eius, a quo est producta, sicut vestigium pedum in solo im- 
pressum non vocatur imago, sed vestigium hominis. Ad imaginem 
requiritur, ut exhibeat similitudinem aut secundum individuum aut 
saltem secundum speciem. Ita loquimur de imagine huius hominis 
vel de imagine alicuius hominis in communi. Quae res, secundum 
analogiam applicata ad similitudinem creaturarum cum Deo, ratio est, 
cur res, quae remotissimam tantum similitudinem habent cum Deo, 
non vocentur imago, sed vestigiwm Dei; eae autem creaturae, quae 
perfectissimo modo Deum imitantur, i. e. creaturae rationales, vocentur 
imago Dei Sensu tamen maxime proprio et presso una tantum est 
imago Dei perfecta, videlicet Filius Dei est imago Patris (cf. II, n. 520 
584), a cuius imaginis perfectione etiam creaturae rationales infinite 
distant. Nune autem vocamus creaturas rationales imaginem Dei in 
comparatione cum inferioribus creaturis. 

b) Cum Deus dixerit: ,Faciamus hominem secundum imaginem et 
similitudinem nostram* !, i. e. faciamus eum tam similem nobis, ut sit 
imago nostra, et cum creaverit eum masculum et feminam ad imaginem 
suam (Gen. 1, 26 21), constat hominem eo modo esse imaginem Dei, quo 
nulla, inferior creatura; nam inter has omnes Adae non inveniebatur 


' Hebraice: ,ad imaginem secundum similitudinem", sine coniunctione ,et^. Videtur 
esse hendiadys, qua loquendi figura exprimitur ,imago simillima*. Sapiens ait: ,Deus 
creavit hominem ... et ad imaginem similitudinis suae fecit illum* (Sap. 2, 93). 

adiutor similis eius (Gen. 2, 20). Propterea Deus post illud consilium 
faciendi hominem seeundum imaginem suam statim addit: ,Et praesit 
piscibus maris et volatilibus caeli et bestiis universaeque terrae omni- 
que reptili, quod movetur in terra (Gen. 1, 26). Hie principatus ho- 
minis super ommia irrationalia est simul et indicium et partialis quae- 
dam ratio similitudinis eius cum Deo (cf. S. Chrysost, Hom. 8 in Gen.; 
M 53, 69). Quia autem principatus in viro eminet, S. Paulus ait: 
.Vir imago et gloria Dei, mulier autem gloria viri est* (1 Cor. 11, 1). 
Per hoe non excluditur ratio imaginis in muliere: nam ,neque vir 
sime muliere neque mulier sine viro in Domino; nam sicut mulier de 
viro, ita et vir per mulierem, omnia autem ex Deo* (1 Cor. 11, 12). 
Ratio autem principatus in imagine Dei est aliquid secundarium 
(S. Thomas 1, q. 93, a. 4 ad 1). 


197. Si quaeritur, qwa ratione homo sit imago Dei, et quidem prae 
inferioribus creaturis, patet hanc singularem rationem imaginis quae- 
rendam esse in specifica hominis natura, quatenus haec modo per- 
fectiore imitatur Deum quam omnes res inferiores. Iamvero etiam 
inferiores creaturae hoc in se habent, quod sunt effectus a Deo causati 
et ita aliquo modo Deum secunduf causalitatem suam manifestant. 
Id autem, quo homo prae inferioribus creaturis eminet, est intellectualis 
eius natura, et per hanc Deum singulari modo imitatur. Magis enim 
distinctum et perfectum conceptum Dei formare non possumus, quam 
ut concipilamus eum ut ipsam vitam intellectualem in supremo gradu, 
et hane solam vitam Deus formaliter.habet, aliam vero omnem emi- 
nenter tantum. Quia igitur homo per vitam intellectualem specifice 
distinguitur ab omnibus rebus inferioribus, recte homo prae ceteris 
dicitur esse imago Dei (cf. S. Thomas 1, q. 45, a. 1; q. 98, a. 6). Unde 
S. Augustinus: ,Non distas a pecore nisi intellectu. Noli aliunde 
gloriari. De viribus praesumis? a bestiis vinceris; de velocitate prae- 
sumis? a muscis vinceris; de pulchritudine praesumis? quanta pulchri- 
tudo est in pennis pavonis! Unde ergo melior es? Ex imagine Dei. 
Ubi imago Dei? In mente, in intellectu* (In Io. tract. 3, n. 4; M 35, 
1898. €f. De Deo Uno II, n. 139). Eo ipso vero, quod homo secundum 
intellectum est imago Dei, hanc rationem imaginis etiam exhibet in 
iis proprietatibus, quae ex natura intellectuali fluunt, ut sunt animae 
simplicitas, immortalitas, libertas, et in potentiis, habitibus, actibus 
vitae intellectualis. 


138. Haec ratio imaginis, quae homini ex natura inest, augetur et 
ad perfectionem adducitur per dona supernaturalia, quibus disponitur 
homo ad Deum cognoscendum et amandum, ut est in se ipso, non ad 
analogiam aliarum rerum; quae conformitas cum vita divina imperfecte 
accipitur per donum gratiae, perfecte autem per lumen visionis beati- 
ficae (S. Thomas 1, q. 93, a. 4; cf. De gratia V, n. 338 sqq.. Haec ratio 
imaginis aequaliter est in viro et in muliere (cf. Gal. 3, 28). 


106 Tractatus IL. De Deo creante et elevante. 


Quidam SS. Patres dicunt hominem esse imaginem Dei, in quantum 
rationalis sit, similitudinem vero Dei, in quantum virtutibus ornetur. 
Ita post Clementem Alex. et Basilium ait S. Ioannes Damasc.: ,Quod 
dicitur ,ad imaginem', hoc vis intellegendi arbitriique libertas signi- 
ficatur; quod autem ,ad similitudinem', virtutis, quantum fieri potest, 
expressa similitudo notatur (De fide 2, 12; .M 94, 919). Alii autem 
hane differentiam non agnoscunt, ut S. Cyrillus Alex.: ,5i quidem 
aliud atque aliud esse dicunt ,ad imaginem: et ,ad similitudinem', 
doceant differentiam. Nostra enim sententia est nihil ahud significare 
,ad imaginem: quam ,ad similitudinem', et similiter ,ad similitudinem' 
quam ,ad imaginem'. Similitudinem vero cum Deo nacti sumus in 
prima creatione, et sumus imago Dei* (Adversus anthropomorphitas 
e. 5; M 16, 1086). Et haec recte quidem; nam in 5. Scriptura illa 
duo: secundum imaginem (bezalmenu) et secundum similitudinem ( kid- 
muthenu), indifferenter dicuntur. Ita Gen. 1, 26 dicitur utrumque, Gen. 
1, 91 solum beealmo et bezelem elohim, Gen. 5b, 1 solum bidmuth elohüm, 
Gen. 9, 6 solum bezelem elohim, similiter aliis locis, quod signum est 
sensum horum duorum vocabulorum esse eundem. 


139. Corpus autem hominis per se non est imago Dei, sed natura animae 
rationalis, per quam homo est imago Dei, aliquo modo manifestatur 
in corpore. ,Quia corpus hominis solum inter terrenorum animalium 
corpora non pronum in alvum prostratum est, sed tale est, ut ad con- 
templandum caelum sit aptius, magis hoc ad imaginem et similitudinem 
Dei quam cetera corpora animalium factum iure videri potest, ut 
Augustinus dicit in libro De div. qq. 83, q. 51. Quod tamen non est sic 
intellegendum, quasi in corpore hominis $it imago Dei, sed quia ipsa 
figura humani corporis repraesentat imaginem Dei in anima per modum 
vestigii^ (S. Thomas 1, q. 98, a. 6 ad 3). 


140. Sicut Deus ut unus natura est principium hominis, ita homo 
imprimis Deum ut unam supremam naturam intellectualem repraesentat, 
imaginem vero SS. Trinitatis ut talis nullo modo ita continet, ut ex 
consideratione hominis Trinitatem invenire possimus. Sed postquam 
aliunde Trinitatem et processiones divinarum personarum novimus, huius 
mysterii similitudinem aliquam in homine invenire licet. Sicut enim 
Filius procedit ut Verbum ex intellectu Patris, Spiritus autem Sanctus 
ut Amor ex voluntate Patris et Filii, ita in intellectu humano (quando 
de Deo cogitat) simile verbum mentis et in voluntate similis amor ut 
termini producuntur. Quia vero in homine hi termini sunt accidentales 
neque cum substantia animae perfecte identificantur, ideo hae pro- 
cessiones modo tantum valde imperfecto et specifice diverso proces- 
siones divinas imitantur. Ad hanc imaginem "Trinitatis SS. Patres 
referunt, quod Deus in numero plurali dicit: ,Faciamus hominem ad 
imaginem nostram* (cf. S. Thomas 1, q. 93, a. 8). 

S. Augustinus i in libris 9 et 14 de rie docet hominem esse imaginem 
Trinitatis, in quantum in eo est mens, notitia, amor, vel in quantum in 
eo distinguuntur memoria, intellegentia, voluntas. Quae S. Tomas (De 
verit. q. 10, a. 3) ita explicat: Anima magis perfecte imitatur Trini- 
tatem per actus, minus perfecte per potentias et habitus. In divinis 
enim secunda persona est Verbum, quod sine actuali cognitione esse 
non potest. Quando ergo in homine ex memoria procedit actualis 
cognitio et ex cognitione voluntas seu volitio, habetur imago magis per- 
fecta processionum divinarum. Si vero consideratur mens ut potentia, 
notitia autem et amor ut habitus in mente exsistentes, non tam per- 
fecta imago habetur. ,Sed quia actus sunt in potentiis radicaliter sicut 
effectus in causis, ideo etiam perfecta imitatio, quae est secundum 
memoriam, intellegentiam, voluntatem, potest originaliter inveniri in 
potentis, secundum quas anima potest meminisse, intellegere actua- 
liter et velle.^ Simplicius autem exponitur imago Trinitatis in anima 
hominis per verbum conceptum et amorem procedentem. 

Multo etiam imperfectius invenitur similitudo quaedam Trinitatis 
in creaturis irrationalibus. Asserit tamen Augustinus (l. c. 1. 6, c. 10) 
ne ibi quidem deesse vestigium Trinitatis, quod iterum "Thomas ex- 
ponit: ,Quaelibet creatura subsistit in suo esse, et habet formam, per 
quam determinatur ad speciem, et habet ordinem ad aliquid aliud. 
Secundum igitur quod est quaedam substantia creata, repraesentat 
causam et principium; et sic demonstrat personam Patris, qui est 
principium non de principio. Secundum autem quod habet quamdam 
formam et speciem, repraesentat Verbum, secundum quod forma arti- 
ficiati est ex conceptione artificis. Secundum autem quod habet ordinem, 
repraesentat Spiritum Sanctum, in quantum est amor, quia ordo effectus 
ad aliquid alterum est ex voluntate creantis.... Et ad haec etiam 
reducuntur illa tria: numerus, pondus et mensura, quae ponuntur 
Sap.11, 21. Nam mensura refertur ad substantiam rei limitatam suis 
principiis, numerus ad speciem, pondus ad ordinem. Et ad haec tria 
reducuntur alia tria, quae ponit Augustinus in libro De natura boni 
c. 3: modus, species et ordo', et ea, quae ponit in libro De div. qq. 83, 
q. 18 in principio: ,quo constat, quo discernitur, quo congruit. Constat 
enim aliquid per suam substantiam, discernitur per formam, congruit 
per ordinem. Et in idem de facili reduci possunt, quaecumque sic 
dicuntur* (1, q. 45, a. 7). Cf. tom. IX, n. 434 et Hurter Il n. 300 sqq. 


Prop. XVII. Singulae animae humanae a Deo creantur, quando 
cum corpore coniungendae sunt. Theologice certa (Sum. 1, q. 115). 


Pars I. Siugulae animae a Deo creantur. 


141. Sunt qui velint solas animas primorum parentum immediate a 
Deo ereatas esse, animas vero reliquorum hominum a parentibus in 

filios per generationem transfundi. Quae doctrina vocari solet ,£ra- 
ducianismus* vel ,generatianismus". Opposita vero doctrina, secundum 
quam singulae animae immediate a Deo creantur, ,creatianismus" 
dicitur. Possumus omittere eos, qui censebant animas per corporeum 
quoddam semen traduci (ut Tertullianus, De anima c. 19). Qui enim 
ita sentiunt, ,quantum possunt, se ipsos considerent et interim sapiant 
corpora non esse animas suas" (S. August., De Gen. ad. litt. l. 10, c. 24, 
n.40; M 34, 4926). Itaque plerique traducianistae censent esse in pa- 
rentibus spirituale quoddam semen, quo anima filiorum generetur. 


149. Non fuerunt quidem inter SS. Patres, qui pro certo defenderent 
traducianismum, sed, exorta haeresi pelagiana, nonnulli ex iis, inter 
quos S. Augustinus, dubitare coeperunt, utrum anima a Deo crearetur, 
et satis propendebant in oppositam sententiam, quia putabant se ita 
melius explicare posse peceatum originale. (Cf. Palmieri p. 251 sqq.). 
Favebat huie sententiae Theodorus Abwucara, opusc. 35 (M 91, 1581), 
secundum quosdam etiam Macarius, Hom. 30, n. 1 (M 34, 722), et 
S. Gregorius Nyss., De hom. opif. c. 29 (M 44, 235); cf. tamen Zeit- 
schrift für kathol. Theologie, Innsbruck 1883, 201. 


143. Fatendum est hucusque non exstare definitiones magisterii eccle- 
siastiel tam disertas, propter quas creatianismi doctrina sit de fide, 
sed nulli dubium esse potest, utri parti auctoritas ecclesiastica faveat. 
Cum saeculo quinto quidam in Gallia docere coepissent, animas a 
parentibus generari, scripsit de hac re Anastasius II papa (a. 498) ad 
episcopos Galliae epistulam, in qua ait: ,Laudavimus fratris et co- 
episcopi nostri arelatensis sollicitudinem, qua nobis, ut arbitramur, neces- 
sariam materiam praedicationis ingessit contra haeresim, quam intra 
Gallias affirmat exortam, qua putant hoc rationabili se assertione sua- 
dere, quod humano generi parentes, ut ex materiali faece tradunt 
corpora, ita etiam vitalis animae spiritum tribuant. Quos debet fra- 


ternitas vestra a vana falsaque persuasione revocare.... Sanae igitur 
acquiescant doctrinae, quod ille indat animas, qui vocat ea, quae non 
sunt, tamquam sint.... Itaque, dilectissimi, ego absens corpore, spiritu 


vero praesens vobiscum, ita redargui volo, qui in novam haeresim 
prorupisse dicuntur, ut a parentibus animas tradi generi humano 
asserant. quemadmodum ex faece materiali corpus infunditur, ut sciant 
secundum apostolicam praedicationem se quidem iam mortuos. ("TAiel, 
Epist. roman. pontificum I 634sqq.) Leo LX in symbolo Petro epi- 
scopo inter alia haec admittenda proposuit: , Animam non esse partem 
Dei, sed ex nihilo creatam et absque baptismate originali peccato ob- 
noxiam credo et praedico" (Denz. n. 348). Benedictus XII armenis cum 
ecclesia reconciliandis praecepit, ut damnarent errorem ,animam hu- 
manam filii propagari ab anima patris sui, sicut corpus a corpore et 
angelus etiam unus ab alio (Denz. n. 533). Episcopi vero armeni 

responderunt: ,Hic error, quod anima propagetur ab anima patris 
Sul sieut corpus a corpore... semper fuit excommunicatus in ecclesia 
armenorum, et maledictus sit^ (Mansi XXV 1193). Alexander VII in 
constitutione ,Sollicitudo omnium ecclesiarum^ laudat pietatem fide- 
lium, qui sentiunt B. V. Mariae ,animam in primo instanti creationis 
et infusionis in corpus fuisse ... a macula originalis peccati servatam 
immunem* (Dene. n. 1100). Conc. colon. (a. 1860) p. 1, c. 14 ait: ,Du- 
bium esse nequit e conciliorum mente anima rationali a Deo creata 
omnes vitae nostrae operationes perfici./! (Cf. Zeitschrift für kathol. 
Theologie, Innsbruck 1884, 236.) 


144. Inter scholasticos nulli fuerunt, qui traducianismum docerent. Soli 
Hugo Victorinus (De saer. l1. 7, c. 13) et Alexander Halensis (P. 2, q. 60, 
membr. 2, n. 3) nostram doctrinam ut probabiliorem tantum proponunt; 
ceteri omnes doctores eam pro certa habent et solum dissentiunt inter 
se de censura, quam oppositus error mereatur. Lombardus simpliciter 
ait: ,Ecclesia catholica docet ,animas infundendo creari* (2, dist. 18). 
Secundum S. Thomam ,haereticum est dicere, quod anima intellectiva 
tradueatur cum semine* (1, q. 118, a. 2). Et iterum: Circa hanc 
quaestionem antiquitus diversa dicebantur a diversis. Quidam namque 
dicebant animam fili ex parentis anima propagari, sicut et corpus 
propagatur ex corpore. Alii vero dicebant omnes animas seorsum 
creari; sed ponebant a principio eas extra corpora fuisse creatas simul, et 
postmodum corporibus seminatis coniungebantur, vel proprio motu vo- 
luntatis secundum quosdam, vel Deo mandante et faciente secundum 
alos. Alii vero dicebant animas, simul cum creantur, corporibus infundi. 
Quae quidem opiniones, quamvis aliquo tempore sustinerentur, et, quae 
earum esset verior, in dubium verteretur, ut patet ex Augustino in de- 
cimo super Gen. ad litt. et in libris, quos scribit de origine animae, tamen 
primae duae postmodum iudicio ecclesiae sunt dammnatae et tertia ap- 
probata^ (De pot. q. 3, a.9). Alii mitius iudicant. E. g. Greg. de Val. 
doctrinam generatianismi saltem ,certe erroneam^ censet (IL, disp. 6, 
q. 8, punct. 2, ass. 1), Estius ,maxime temerariam* (In 2, dist. 17). 


145. Longe plurimi SS. Patres. creationem. animae. indubitanter. do- 
cuerunt. Lactantius proposita triplici forma generatianismi hoc iudicium 
fert: ,Nihil ex his tribus verum est, quia nec ex utroque [parente] 
nec ex alterutro seruntur animae. Corpus enim ex corpore nasci 
potest, quoniam confertur aliquid ex utroque; de animis anima non 


! Reprobata est haec doctrina Rosmini (prop. 20): ,Non repugnat, ut anima hu- 
mana generatione multiplicetur, ita ut concipiatur eam ab imperfecto, nempe a gradu 
sensitivo, ad perfectum, nempe ad gradum intellectivum, procedere." (Prop.21:) ,Cum 
sensitivo principio intuibile fit esse, hoc solo tactu, hac sui unione, principium illud 
antea solum sentiens, nunc simul intellegens, ad nobiliorem statum evehitur, naturam 
mutat, ac fit intellegens, subsistens atque immortale* (Denz. n. 1910 sq.). 

potest, quia ex re tenui et incomprehensibili [i. e. immateriali] nihil 
potest decedere. Itaque serendarum animarum ratio uni ac soli Deo 
subiacet* (De opif. Dei c. 19; M 7, 73). S. Ambrosius: ,Ex nullo 
homine generantur animae* (De Noe et arca ld 76742 n29: Mapas 
366). S. Hieronymus in illud Eccle. 12, 7: ,Revertatur pulvis in 
terram suam, unde erat, et spiritus redeat ad Deum, qui dedit illum*, 
haec notat: ,Ex quo satis ridendi sunt, qui putant animas cum cor- 
poribus seri, e& non a Deo, sed a corporum parentibus generari. Cum 
enim caro revertatur in terram, et spiritus redeat ad Deum, qui dedit 
illum, manifestum est Deum patrem esse animarum, non homines* 
(M 93, 1112). S. Gregorius Naez.: ,Anima autem Dei omnipotentis 
spiraculum est, extrinsecus incidens in terrestre figmentum* (In laud. 
virg. v. 394sq.; M 31, 552). S. Hilarius: ,Anima omnis opus Dei est, 
carnis vero generatio semper ex carne est^ (De Trin. l. 10, n. 20, 
cf. n. 929; M 10,358). Constit. Apost.: Deus ,in utero hominem ex 
exiguo semine format et animam ex non-ente creans ipsi indit* (l. 5, 
c.i; M1, 850). Theodoretus: Deus ,et ex praestitutis corporibus 
animalium corpora effingit et ex iis, quae non sunt, animas creat, non 
cunctorum quidem viventium, sed hominum dumtaxat (De curat. graec. 
affect. serm. 4. Cf. De haer. fab. 1. 5, c. 9; M 883, 922 418). S. Cyrill. 
Alex.: ,'Terrenorum hominum matres, naturae ad generandum sub- 
servientes, in utero quidem carnem gestant.... Deus vero corpusculo, 
modo quem ipse novit, spiritum infundit; format enim ille spiritum 
hominis in illo, ut propheta ait (Zach. 12, 1). Iam alia carnis, alia 
vero animae est ratio. Atque licet illae terrestrium dumtaxat cor- 
porum matres fiant, non alteram tamen partem, sed totum, quod ex 
anima et corpore conflatur, parere dicuntur^ (Epist. 1; MM 77, 22). 
Haec sufficiant ad ostendendum, quam constanter SS. Patres nostram 
doctrinam proponant. Ipse quoque $5. 4wgustinws significat se hanc 
doctrinam simpliciter amplexurum fuisse, nisi obstitisset difficultas orta 
ex peccato originali. Seribit enim ad S. Hieronymum: ,Unde illa de 
novarum animarum creatione sententia, si hane fidem fundatissimam 
[peccati originalis] non oppugnat, sit et mea; si oppugnat, non sit 
tua^ (epist. 166, n. 25; M 33, 131. Of. epist. 190, c. 4; M 33, 861). 
Itaque cum neque S. Augustinus neque ali Patres, qui ob eandem 
rationem dubitabant, ut S. Gregorius M. (l. 9, ep. 52, ad Secundin.; 
M 11, 290), aliorum Patrum doctrinam infirment, evidens est, quam 
constanti traditione haec doctrina de creatione animarum nitatur 
(cf. Collect. Lac. VII 545 sqq.). 


146. Argumenta rationis varia proponuntur in philosophia !, ex quibus 
sufficit in memoriam revocare hoc unum: Generatio animae repugnat, 
quia parentes eam neque possunt producere ex anima sua, cum haec 


* Cf. T. Pesch, Institutiones psychologicae I, n. 319 sqq. 

sit indivisibilis; neque ex corpore suo, cum ex ente materiali non 
possit fieri ens spirituale; neque ex nihilo, cum non possint creare. 
Itaque cum parentes non possint animam generare, et alia causa ef- 
fieiens animae non adsit nisi potentia creatrix divina, anima dicenda 
est creari a Deo. 


147. Nihilominus parentes recte dicuntur generare hominem, quia actione 
sua materiam cum ea dispositione communicant, ut vi legis naturalis 
a Deo statutae infusio animae necessario sequatur. Vere igitur hic 
habetur productio viventis a vivente in similitudinem naturae ex prin- 
cipio coniuncto, quia actio ex natura sua tendit ad communicandam 
materiam cum ea dispositione, quae naturaliter postulat infusionem 
animae. Quod autem in Scriptura homines dicuntur generare animas 
(e. g. Gen. 12, 5; 46, 26), nullam creat difficultatem, quia ibi anima 
ponitur pro ente vivente seu pro homine. 

Quia infusio animae semper sequitur materiam rite dispositam ex 
lege naturali, quae est per modum provisionis universalis ad bonum 
generis humani, ideo Deus etiam in actione adulterorum infundit animas; 
neque tamen propterea cooperatur ad peccatum, quod consistit in 
inordinato appetitu voluptatis; sed potius, postquam peccatum commis- 
sum est, ipse facit, quod natura rerum postulat. Tandem in hoc ordine 
rerum anima, quia creatur ut forma compositi humani ab Adamo 
propagati, creatur privata donis supernaturalibus, quae haberet, nisi 
Adamus peccasset, et sic statim ab initio infecta est peccato originali, 
non vi creationis, quia per hanc solum non accipit dona supernaturalia, 
sed vi coniunctionis cum Adamo, qui sua culpa sibi et posteris suis 
haec dona perdidit. 


Pars Il. Animae creantur, quando cum corpore coniungendae sunt. 


148. Si iam quaeritur, quando animae a Deo creentur, multi fuerunt, 
qui censerent animas iam multo ante creatas esse, quam corporibus 
infunderentur. Ita Plato, Philo, post eos gnostici, mamnichaeb ori- 
genistae, Scotus Erigena, Kant, Schelling, ommes ill, qui admittunt 
transmigrationem animarum, Leibnizius eiusque asseclae, qui censent 
animas omnes sexto die genesiaco creatas et corpusculis organicis 
inclusas fuisse et postea cum corporibus humanis coniunctas secundum 
systema praestabilitae harmoniae quam vocant. (Cf. T' Pesch, Instit. 
psychol. I, n. 316.) 


- 


149.  Praeexsistentianismus, prout ab origenistis et. priscillianistis doce- 
batur, est aperta haeresis. llli enim volebant animas per se fuisse 
puros spiritus, pro poena autem peccati commissi in corpora esse 
inclusas. Haec opinio pugnat. cum | S. Scriptura, quae docet, sicut alia 
opera Dei, ita etiam hominem ab initio fuisse valde bonum (Gen. 1, 31), 
peccatum vero primum commissum esse post creationem, et per hoc 

peccatum omnes homines infectos esse, etiam illos, qui propria peccata 
non ceommiserint (Rom. 5, 12sqq.). Ergo non ante productionem com- 
positi humani omnes animae iam peecaverant; ,cum nondum nati fuis- 
sent [Iacob et Esau] aut aliquid boni egissent aut mali" (Rom. 9, 11). 


150. Unde mirum non est, quod //« doctrina saepius a magisterio 
ecclesiastico damnata. est. Ita. synodus. constantinopol. (a. 548) can. 1: 
,Si quis dicit aut sentit praeexsistere hominum animas MAS 
(Dene. n. 908). Synodus bracarensis (a. 561) hunc canonem statuit: 
,Si quis animas humanas dicit prius in caelesti habitatione peccasse 
et pro hoc in corpora humana in terram deiectas, sicut Priscillianus 
dicit, A. S.* (Dene. n. 236). Recte iam SS. Patres illam doctrinam 
vocarunt ,absurdam et a fide ecclesiastica alienam* (ita Gregor. Naz., 
Orat. 37, n. 15; .M- 36, 299; Cyrillus Alex. Ine Ios Ped1oce 9 MAS: 
131sqq.)  Absurditas doctrinae in eo est, quod animas humanas pares 
facit puris spiritibus et consequenter negat naturalem et substantialem 
hominis unitatem (cf. S. Thom. 1, q. 118, a. 3). 


151. Ceterum etiam simplex praeexsistentia animarum sine illo figmento 
peccati in. statu purae spiritualitatis commissi plane reicienda est, ob 
eandem rationem philosophicam et ob oppositam doctrinam ecclesiae, 
secundum quam animae pro corporum multitudine multiplicantur (conc. 
lateran. V; supra n. 121). Idem efficitur ex Patrum dictis (cf. Palmieri, 
De Deo creante 254 sqq. et ex unanimi theologorum consensu. 
Tertius modus dicendi est, quod animae non sint simul creatae, sed 
successive producantur in suis corporibus, et in hoc consenserunt omnes 
catholici tractatores* (S. Bonaventura, In 2, dist. 18, a. 2, q. 2). 


152. "Utrum autem anima rationalis corpori infundatur statim in ipsa 
conceptione seminis, ut recentiores censent, an aliquibus hebdomadis 
post, ut scholastici (S. Thomas 1, q. 118, a. 2 ad 2) communius cen- 
sebant, est quaestio theologice prorsus libera, cum fontes revelationis 
de hae re nihil statuant. Etiam inter scholasticos nonnulli favebant opi- 
nioni recentium (cf. KIeutgen, Phil. d. Vorz. I1? 634; Muncunill n. 481). 


Prop. XVIII. Totum genus humanum ex Adamo et Eva originem 
ducit. De fide. 


153. $. Seriptura narrat, quomodo ab initio Deus creaverit masculum 
et feminam et dixerit iis: ,Crescite et multiplicamini et replete terram* 
(Gen. 1, 98). ,Et vocavit Adam nomen uxoris suae Heva, eo quod 
mater esset cunctorum viventium^ (Gen. 3, 20) Ante hos duos ,homo 


! Doctrina, secundum quam anima hominis post eius mortem migrat in aliud corpus 
(metempsychosis), pugnat cum doctrina catholica de iudicio particulari (cf. IX, n. 577 Sqq.). 


-Bectio 3. De creatione hominis. Prop. XVIII. 113 


non erat, qui operaretur terram* (Gen. 2, 5), et postquam primus homo 
creatus est, ,Adae non inveniebatur adiutor similis eius^ (Gen. 2, 20). 
Unde Christus ait: ,Qui fecit hominem ab initio, masculum et feminam 
fecit eos et dixit: Propter hoc dimittet homo ...* (Matth. 19, 4 5. 
Cf. Gen. 2, 24). Adamus ,primus formatus est a Deo pater orbis ter- 
rarum, cum solus esset creatus^ (Sap. 10, 1). Deus ,fecit ex uno omne 
genus hominum inhabitare super universam faciem terrae* (Act. 17, 26). 
Itaque S. Seriptura, quae primis capitibus Genesis sine dubio originem 
omnium rerum et totius generis humani docere vult, non solum nihil 
dicit de alis hominibus praeter Adamum et Evam a Deo creatis, sed 
etiam diserte illos solos omnium hominum parentes esse indicat. 


154. Praeterea doctrina peccati originalis, secundum quam omnes 
homines in Adamo peccaverunt, supponit omnium hominum patrem 
et caput fuisse Adamum (cf. Rom. 5, 12sqq.; 1 Cor. 15, 29; Denz. 
n.115 189sq.. De hac re postea plura n. 241 sqq. 

Opus non est in re tam manifesta Patrum testimonia afferri, cum 
hodie nemo sit, qui dubitet, sitne origo totius generis humani ab 
Adamo et Eva articulus fidei christianae (cf. Denz. n. 130 115 189; 
Palmieri, De Deo creante 250). 


155.  Obiectio: Fuerunt quidem aliquando, qwi vellent ex ipsa S. Scrip- 
tura deducere non unum tantum par hominum a Deo fuisse creatum, 
sed potius Gen. 1, 26 de aliis hominibus sermonem esse atque Gen. 2, 1. 
Probabant autem hoc variis rationibus, quae partim sunt satis pueriles: 
Abel erat pastor ovium (Gen. 4, 2); ergo iam aderant alii homines, 
a quibus oves defendendae essent. Deus dicit ad Cain: ,Si male 
egeris, statim in foribus peccatum aderit (Gen. 4, 7); ergo aderant 
fores, hae autem in Scriptura significant iudices. Cain ait: , Omnis, 
qui invenerit me, occidet me^, et ,Deus posuit Cain signum, ut non 
interficeret eum omnis, qui invenisset eum* (Gen. 4, 14 15). Fugit autem 
Cain.ad ,orientalem plagam Eden*; ergo ibi iam erant homines. Cain 
aedificavit civitatem (Gen. 4, 17); ergo aderant alii homines praeter 
Adamum et Evam et Cain. Nisi fuissent ali homines a Deo creati 
praeter Adamum et Evam, debuissent fratres sorores suas uxores 
ducere, quod est contra legem naturalem. 


156.  Resp.: In his probationibus varia falsa supponuntur: Quamvis 
enim S. Seriptura genealogias proponat, non est censendum in iis 
omnes filios enumerari, sed eos tantum, qui ob peculiàres rationes 
speciali mentione digni erant. Ita, quamvis Seriptura dicat. Adamum 
genuisse filios et filias, tamen tres tantum filii nominantur neque ulla 
filia. Seth natus est post 130 annos, intra quos annos Cain tantum 
et Abel nominantur; certum vero videtur intra illud spatium. primis 
parentibus natos esse multo plures. filios et filiorum filios. Sic ex- 
Pesch, Praelectiones dogmaticae. III. Ed. 5/6. 8 

plicatur, quomodo Cain potuerit timere sanguinis vindictam, et quo- 
modo possit sermo esse de aedificandis civitatibus, quae ,civitates 
utique cum nostris magnis urbibus comparandae non sunt. Quod 
matrimonia primorum hominum attinet, evidens est, si Deus creavit 
solos Adamum et Evam et per eos voluit terram hominibus impleri, 
matrimonia licita fuisse inter fratres. et sorores et proximos cognatos; 
neque enim haec res tam absolute est contra legem naturae, ut sub 
nulla condicione possit esse licita. Quaedam ex his iam discutit 
S. Augustinus, De civit. Dei 1. 15, c. 8 9 16; M 41, 446 sqq. 45' sqq. 


157. Inter eos, qui defendebant exsistentiam praeadamütarum, sae- 
culo XVII eminebat calvinista quidam gallus, /saae de la Peyrére, 
qui in libro ,Systema theologicum ex praeadamitarum hypothesi* docet 
ante Adamum iam adfuisse alios homines, hos tamen omnes 1n diluvio 
periisse. Provocat non solum ad 5. Scripturam, sed etiam ad fabulas 
talmudistarum et mohammedanorum. Ceterum ipse postea catholicus 
factus est et errorem suum revocavit!. Eundem errorem Origenes 
quoque docuisse dicitur, quod alii negant; lulianus vero Apostata eum 
certo docuit. 


158.  4lia obiectio: At qui hodie praeadamitarum vel coadamitarum 
sententiam defendunt, non rationibus theologicis moventur (quamvis 
Carolus Vogt has quoque in auxilium vocaverit ad firmanda argumenta 
sua debilia) sed dicunt tam amplam propagationem. generis humani et 
tantas varietates nationum humanarum non posse explicari, si humanum 
genus ab una communi stirpe derivetur. | i: 

Resp.: Imprimis respondendum est hucusque ne umbram quidem 
argumenti prolatam esse, qua probetur varietates hominum constituere 
diversas species humanas. Alii quidem argumentati sunt ex cranio, 
alii ex statura, alii ex capillis, alii ex colore, alii ex lingua, alii ex 
aliis, quae valde diversa apud diversos populos inveniuntur. Sed quae- 
cumque diversitates exsistunt, nulla est, quae a doctis hominibus com- 
muniter ut signum diversae speciei admittatur. Illi quoque, qui varias 
species humanas statuerunt, inter se contradicunt, et variae divisiones, 
quas facere conati sunt, prorsus inter se conciliari non possunt. Ratio 
est, quia inter varietates maxime distantes multi interiacent gradus 
intermedii, et transitus ab una varietate ad aliam est tam lenis, ut 
vix observari possit. Immo varietates illae corporales sunt, et priscis 
temporibus multo magis fuerunt tam fluentes, ut mutatis notabiliter 
vitae condicionibus paulatim saltem dispareant. Contra vero ommes 
homines plurima habent, quae sunt iis communia et. specifice propria, 
ut: anatomica structura corporis, functiones physiologicae, leges partus, 


! Cf. Beraza, De Deo creante n. 8783, nota 2, qui a n. 874—896 undecim proposi- 
tionibus Peyrerii de praeadamitis doctrinam comprehendit et exponit. 

loquendi facultas, facultas ratiocinandi eum omnibus, quae ex ea fluunt, 
e. g. sensus moralis et religiosus. 

Quod autem praecipue ostendit unitatem speciei, est indefinita fe- 
cunditas prolis natae ex matrimonio hominum variarum. nationum. 
Sicut enim diversitas specierum animalium non alio argumento certius 
probatur, quam quod fecunda proles ex eorum coniunctione non oritur, 
ita contrarium factum inter homines ostendit certissime eorum speci- 
ticam unitatem. Quare facile intellegitur, cur hodie rerum physiologi- 
carum et ethnographicarum periti magis magisque in eam sententiam 
conspirent: homines omnes eiusdem speciei esse. Ex recentioribus 
hue pertinent e. g. Joannes v. Müller, Baer, Burdach, Wagner, Quatre- 
fages, Owen, Peschel, anke. Patet quidem ex specifica unitate non 
statim effici unitatem originis, quia Deus potuit ab initio plura in- 
dividua eiusdem speciei creare; sed unitas originis, quam revelatio 
testatur, postulat unitatem speciei. Itaque ex hac parte disciplinae 
naturales non discordant a revelatione. 


159. Ad diversitates linguarum quod attinet, hucusque non potuit qui- 
dem positive probari omnes linguas ex una communi radice prodiisse, 
sed quo maiores notitia comparativa linguarum progressus facit, ad eo 
minorem numerum diversitates linguarum reducuntur. Itaque in hac 
quoque re non solum nullum positivum argumentum contra unitatem 
allatum est, sed etiam plurima sunt, quae huic unitati faveant!. 


! ,Will man die Frage der Spracheinheit blo&B von sprachwissenschaftlichem 
Standpunkte beurteilen, so muf man ihr folgende Fassung geben: Ist es móglich, 
daB alle Sprachen von einer Ursprache abstammen, oder sind wir genótigt, mehrere 
voneinander unabhángige Uranfánge anzunehmen, da es viele Sprachenfamilien gibt, 
deren gegenseitige Verwandtschaft bisher streng wissenschaftlich noch nicht nach- 
gewiesen ist und wahrscheinlich nie sein wird? Darauf kann die Sprachforschung 
nur folgende Antwort geben: Das bisher zu unserer Verfügung stehende Sprach- 
material ist zum Nachweise eines mit absoluter Notwendigkeit anzunehmenden ge- 
meinsamen Ursprunges aller Sprachen unzureichend und dürfte in Anbetracht dessen, 
daB die meisten Sprachen uns erst in ihrer neuesten Form bekannt sind, auch ferner- 
hin unzureichend verbleiben, um hierin eine solche Gewi&heit zu erlangen, wie dies 
z. B. für die ursprüngliche Einheit der indogermanischen Sprachen der Fall ist. Da 
es jedoch der Sprachforschung gelungen ist, einen nie geahnten Zusammenhang und 
gemeinsamen Ursprung für Sprachen nachzuweisen, die an und für sich betrachtet 
sowohl in formeller als stofflicher Beziehung ganz verschiedenartig gestaltet er- 
scheinen: muB man die Móglichkeit einer gemeinsamen Abstammung der übrigen aus 
einer unmittelbaren Ursprache unbedingt zugeben; ja, da sich trotz der unüberseh- 
baren Veründerlichkeit der Sprachen doch unter einzelnen Familien gewisse Analogien 
vorfinden, wird der ursprüngliche Zusammenhang einzelner gesonderten Familien — 
wie z. B. des Indogermanischen und Hamito-semitischen — von Tag zu Tag in 
helleres Licht gestellt, und deshalb die Annahme eines gemeinsamen Ursprunges 
dieser wissenschaftlich nicht nur berechtigt, sondern sogar hóchst wahrscheinlich* 
(A. Giefiwein, Die Hauptprobleme der Sprachwissenschaft, Freiburg 1892, 119; cf. 6 8qq.). 
Conferri possunt de hac re, quae scripserunt A/fredus Trombetti, L' unità d' origine 
del linguaggio, Bologna 1905, et Nie. Finke, Góttingische Gelehrte Anzeigen, Sept. 


1908, 689 sqq. 
8 * 

Praeterea non raro, ubi maxima apparet pbysiologica varietas, linguae 
hominum sunt intime cognatae, et e contra, ubi homines secundum 
physicam constitutionem simillimi sunt, linguae valde differunt. Ergo 
diversitas linguarum nullo modo indicat diversitatem speciei. 


160. Quod dicunt homines mon potwisse ex una communi stirpe tam 
celeriter crescere. in. tantam. multitudinem. neque tam brevi tempore 
totam terram occupare, est inanis assertio. Si enim quodlibet par 
coniugum sex filios gigneret, post 450 annos adessent plus quam 
2000 millionum hominum. Ergo post tot milia annorum certe sine 
ullo miraculo nunc possunt adesse 1600 milliones. Ceterum in hac 
re omnes computationes sunt plane incertae, quia sub aliis et aliis 
condicionibus valde differt fecunditas, quae sine dubio prioribus tempo- 
ribus maior fuit, quam nune esse solet. Neque certo constat, quantum 
fuerit tempus, per quod humanum genus usque ad hodiernum nume- 
rum accreverit. 


161.  Geographicae vero difficultates expansioni humani generis ex uno 
centro non obstant. Hoc multis exemplis ostenditur. Incolae e. g. in- 
sularum maris australis (Südseeinseln) parvis naviculis ingentia spatia 
maris transmigrant, et, quamvis in insulis maxime inter se remotis 
habitent, omnes tamen eiusdem nationis sunt. lam multo ante Co- 
lumbum homines medio aevo ex Europa in Americam venisse historice 
constat. Partes septentrionales Americae et Asiae tam propinquae 
sunt, ut transitus ex una terra in alteram non sit adeo difficilis. 
Generatim cordati omnes inter ethnographos hodie difficultates, quae 
ex hae parte contra unitatem generis humani moventur, despiciunt. 
Si porro ex altera parte consideramus mirum illum consensum, qui 
inter plurimas nationes hominum exsistit quoad traditiones religiosas 
et vitae instituta, concedendum est ethnographiam multum suadere 
unitatem generis humani (cf. O. Peschel, Volkerkunde, ed. 5, 28 sqq.). 

Quodsi nonnulli, ut Fabre d'Enview, in libro ,Les origines de la 
terre et de l'homme^, dieunt exstitisse homines, qui iam interierint 
ante illam periodum, de qua loquitur primum eaput Genesis, hoc quidem 
non est contra revelationem, sed est inane figmentum carens omni ratione. 


162. Schol. De antiquitate generis humani. 


De hac quaestione non discimus quicquam plane determinatum 
neque ex fontibus theologicis neque ex palaeontologia. Nam quod ad 
5, Scripturam attinet, incertum est, num genealogiae, quas exbibet, 
sint completae, et praeterea numeri plurimi in variis textibus valde 
inter se differunt. Secundum textum hebraicum ab Adamo usque ad 
Christum numerantur circa 4000 annorum, secundum Septuaginta circa 
5400, secundum Martyrologium Romanum 5129, secundum alios circa 
6000 annorum; unde secundum has varias computationes humanum 

genus exstitit per 6000 vel 8000 annorum (cf. Schanez, Das Alter des 
Menschengeschlechtes, Freiburg 1896, 14sqq. 37sq.; Cornely, Introd. 
gen. in U. T. libros sacros 603sqq.; S. Ewringer, Die Chronologie der 
biblischen Urgeschichte, Münster 1909. 

Inter palaeontologos nonnulli quidem fuerunt, qui audacter dicerent 
genus humanum exstitisse 50 vel 100 milia annorum, sed argumenta, 
quae attulerunt, a prudentioribus reiciuntur. Ceterum nullus est inter 
eos consensus, sed magna opiniónum varietas. 

Ex chronologia autem aliorum populorum antiquorum, ut sinen- 
sium, chaldaeorum, aegyptiorum, nihil erui potest contra S. Scripturam; 
nam partim agitur de solis fabulis, partim vero computationes sunt 
"incertae. Communiter nune censent primum regem aegyptiorum, cui 
nomen Menes, vixisse tribus vel summum quinque milibus annorum 
ante Christum. Chronologia assyriaca similiter ascendit usque ad tria 
fere milia annorum ante Christum (Schanz 1. c. 44 sqq.). 

Quaestio de antiquitate generis humani hodie inter geologos ad 
duas quaestiones reduci solet. Altera est, num homo vixerit in (re- 
centiore) periodo glaciali; altera, quae aetas huic periodo assignanda 
sit. Alu censent illam periodum glacialem fuisse ante quinque circiter 
milia annorum, alii postulant pluries centena milia annorum; alii 
identificant periodum glacialem cum diluvio biblico, alii hoc plane 
reiciunt. Fatenda est igitur ignorantia (cf. Schanz l. c. 12 sq. 99 sq.)!. 


SECTIO IV. 
DE ELEVATIONE HOMINIS IN ORDINEM SUPERNATURALEM. 


PRAENOTANDA DE ORDINE SUPERNATURALI. 


163. Creatione Deus constituit naturas rerum secundum convenientem 
modum et ordinem. Porro conservatione, concursu, providentia omni- 
bus creaturis facultatem praebet finem, ad quem creatae sunt, attin- 


! Sehanz ex inquisitione sua has conclusiones colligit: 1. Ex S. Scriptura certa 
chronologia confici nequit, tum propter lacunas tum propter lectiones variantes. Unde 
eliam ultra sex milia annorum ante Christum ascendere licet, si adsunt rationes 
sufficientes. 2. Artium cultus, maxime in Aegypto, iam saeculo quadragesimo ante 
Christum florebat; id quod explicari nequit, nisi humanum genus saltem sex vel 
octo milibus annorum ante Christum iam exsistebat. 3. Ex palaeontologia nihil cum 
certitudine effici potest nisi satis magnum temporis spatium requiri. 4. Quae in dis- 
ciplinis naturalibus certa sunt, incunctanter admittimus, idque eo magis, quia in hac 
quaestione neque inspiratio S. Scripturae neque infallibilitas ecclesiae in quaestionem 
vocantur (l e. 98 sqq.). Cf. Sehanz, Apologie I* 798 sqq. De hac re longam disser- 
tationem habes apud Beraea (De Deo creante n. 1049— 1078), ubi collecta invenies 
multa vetera et nova, biblica, babylonica, aegyptiaca, palaeontologica, geologica, 
anthropologica; quorum omnium conclusio finalis est: Omnia tam incerta sunt, ut 
determinati numeri statui non possint. Cf. quae E. Wasmann scripsit in Stimmen 
aus Maria-Laach LXXXVII (1914) 16 sqq. 

gendi. Tota igitur universitas rerum, quae creatione productae sunt et 
conservatione, concursu, providentia ad debitum finem perdueuntur, 
vocatur ordo naturalis. 

Naturale! enim est, quod essentiam rei constituit, quod ex essentia 
rei profluit, quod exigitur, ne natura et vires naturae frustra sint, 
quod vi ordinis creati intra ambitum obiecti formalis potentiae natu- 
ralis continetur, quod potest ab una creatura in alia effici. Unde 
patet in ordine naturali esse satis magnam latitudinem perfectionis 
intensivae et extensivae rerum, quae a liberalitate creatoris pendeat. 
Potest enim Deus quamlibet rem plus minusve perfectam facere, potest 
maiorem vel minorem multitudinem rerum producere, potest pro- 
videntia sua creaturas iuvare, ut obiecta sua plus vel minus perfecte 
attingant, potest defectus varios permittere vel cavere. Quando igitur 
Deus dat donum maturale perfectius, hoc donum prae eo, quod est 
minus perfectum, recte appellari potest gratia, sed est gratia ordinis 
naturalis. Ergo hac ratione conceptus gratiae latius patet quam con- 
ceptus entis supernaturalis. 

Quidquid. non transcendit exigentiam et. potentiam eam, quam vel res 
singulae vel universitas rerum in conceptu. suo continent, hoc pertinet ad 
ordinem naturalem. Potest autem id, quod uni creaturae est naturale, 
esse supra potentiam et exigentiam alius creaturae, ut cognitio ange- 
lica est, supra facultatem hominis, et cognitio hominis supra facultatem 
bruti. Nihilominus talis perfectio vocatur simpliciter naturalis, quia 
omni modo manet intra finem et ordinem rerum creatarum. 


164.  Supernaturale? simpliciter est 1d, quod omnem naturalem po- 
tentiam et exigentiam ommis creaturae excedit. Num talis perfectio 
possibilis sit, naturalis ratio ignorat. Ex fide autem discimus posse 
creaturam rationalem a Deo elevari ad essentiam divinam intuitive 
videndam, neque solum posse elevari, sed etiam reapse esse elevatam. 
Porro fides docet hominem non solum in altera vita elevandum esse 
ad visionem beatificam, sed etiam in hae vita filium Dei adoptivum 
et heredem bonorum caelestium constitui per gratiam sanctificantem 
et accipere virtutes et dona et gratiam actualem, quibus de condigno 
mereri possit beatitudinem visionis intuitivae. 

Itaque perfectio, quae neque naturas rerum constituit neque ex. idis 
fluit neque postulatur, ne frustra sint, vocatur ens supernaturale. Potest 
supernaturale considerari ex parte termini, et sic supernaturale est 


! Conceptus naturae et entis naturalis uberius explicatur in philosophia (cf. T. Pesc/i, 
Instit. philos. natur. I, n. 302 sqq., et T^. Meyer, Instit. iur. natur. L5 sqq... Naturale 
etiam aliis modis sumitur, in quantum opponitur violento, vitali, libero, fortuito, 
acquisito, artificiali, metaphysico etc. Quae significationes, quia nihil conferunt ad 
explicandum ens supernaturale, hic omittuntur. 

? [n voeabulum ,Supernaturale* historice inquirit A4. Deneffe, Zeitschrift für kath. 
'lheologie 1922, 337 sqq. 

quidquid intuitivam Dei visionem constituit vel ad eam positive dis- 
ponit; et potest supernaturale considerari ex parte subiecti, cui inest, 
et sic supernaturale est, quidquid neque constitutive neque consecutive 
neque exigitive subiecto debitum est. Supernaturale naturam non ex- 
cludit neque ei contradicit, sed eam supponit et perficit. Natura exigit, 
quod minus perfectum est; supernaturale addit, quod est perfectius. 
Unde naturale est omne id, quod creatione supposita est debitum; 
Supernaturale est id, quod. subiecto creato est. prorsus indebitum et. gra- 
twito datur. Possunt quidem etiam naturalia dona dici indebita, sed 
negative tantum, quatenus ante creationem mihil erat, quod exigeret 
haec dona; supernaturale vero etiam est positive indebitum, quatenus 
subiecto iam «creato non debetur ex ulla naturali eius exigentia. 
Quamvis supernaturale perficiat naturam, tamen, si abest, nulla po- 
tentia naturae manet otiosa, sed solum non totaliter expletur, in 
quantum subiacet omnipotentiae divinae. 


165. Inter bonum, quod est simpliciter naturale, et bonum, quod est 
simpliciter supernaturale, alia media classis est eorum bonorum, quae 
vel ad ordinem supernaturalem vel ad ordinem naturalem referri pos- 
sunt, prout haec bona considerantur relate ad naturam illam, cui con- 
feruntur, vel relate ad totum ordinem naturalem. Ita immortalitas 
est quidem bonum excedens naturam compositi humani, non tamen 
naturam creaturae spiritualis. Unde immortalitas homini collata vo- 
catur bonum swpernaturale secundwm quid. seu bonum praeternaturale. 
Rursus hoc bonum, quod ex obiecto ipso est praeternaturale, distin- 
guendum est ab iis donis, quae solum propter modum collationis ex- 
cedunt facultatem naturalem, ut scientia infusa, quae potest ex parte 
obiecti esse prorsus eiusdem rationis atque scientia acquisita. Talia 
dona dicuntur supernaturalia vel praeternaturalia quoad. modum, non 
quoad substantiam (cf. Palmieri p. 283 28 sq.)!. 


! Supernaturale secundum modum non est idem atque supernaturale secundum 
quid. Ita visus caeco miraculose restitutus est supernaturale secundum modum, non 
tamen est supernaturale secundum quid, quia visus non est homini naturaliter in- 
debitus. E contra immortalitas non est supernaturale secundum modum, quia angelo 
naturaliter convenit; est autem supernaturale secundum quid, quatenus naturaliter 
non convenit homini. Ergo supernaturale secundum quid dicitur ratione subiecti, in 
quo inest; supernaturale secundum modum dicitur ratione modi, quo confertur. $i 
quod ens est, quod nulli subiecto creato naturaliter debetur. vocatur supernaturale 
simpliciter. Supernaturale secundum substantiam dicitur, quod non potest per vires 
naturales produci, sed a solo Deo potest conferri. Supernaturale secundum substantiam 
et supernaturale simpliciter coincidunt realiter, non tamen secundum conceptum. lta 
si Deus alicui creaturae conferret praevisionem futurorum liberorum sine ulla relatione 
ad finem supernaturalem, haec praevisio esset ens supernaturale secundum substan- 
tiam, sed simul recte diceretur ens supernaturale secundum quid, quia non tam ab- 
solute esset ens supernaturale quam visio beatifica et quae ad eam pertinent. Sed 
talia non fiunt. Ergo haec dicta sunt solum ad conceptus distinguendos. 

166. Iamvero esse eiusmodi dona, quae neque naturae neque meritis 
naturalibus sint debita, probatur partim in tractatu de Deo Uno 
(II, n. 45 sqq.), partim in tractatu de gratia (V, n. 4sqq. 114 sqq. 193 sqq. 
Cf. Palmieri, De Deo creante 212 sqq.; Kleutgen, Theol. der Vorz. II 
1sqq.). Contrariam doctrinam Bai? ecclesia damnavit (Denz. n. 1001 sqq.). 
Baius enim volebat omnia illa dona tam praeternaturalia quam super- 
naturalia per se naturae humanae deberi et solummodo esse indebita, 
quatenus homo per peccatum se iis indignum reddidisset. Confundit 
Baius id, quod hominibus a prima origine seu nativitate datum est, 
cum eo, quod naturaliter dari debuit (Palmieri p. 298 sqq.. Potest 
enim naturale non solum accipi in oppositione ad supernaturale, sed 
etiam in oppositione ad effectum liberae operationis personalis, et sic 
naturale est, quod habuit humanum genus inde a prima nativitate ex 
solo beneplacito conditoris; porro in oppositione ad bonum individui 
naturale dici potest bonum, quod pertinet ad totum genus humanum 
et cum ipsa natura transfunditur; tandem naturale in oppositione ad 
innaturale est omne id, quod naturae convenit eamque perficit. Hoc 
triplici sensu naturale non accipitur hoc loco, sed prout opponitur super- 
naturali. Sive enim bonum aliquod statim ab origine confertur sive 
postea additur, supernaturale est, si totam potentiam et exigentiam 
naturae transcendit. In similem errorem incidit /anseniws, a conceptu 
gratiae excludens quidem rationem meriti, non vero rationem debiti 
naturalis, ut in tractatu de gratia (l. c.) magis exponitur. 

Russi quoque simili modo atque Baius conceptum entis supernatu- 
ralis pervertunt. De qua re cf. Georg. B. Matulewicz, Doctrina Rus- 
sorum de statu iustitiae originalis, Cracoviae 1903, maxime 13 sqq. 
180 sqq. 186 sqq. 212 sqq. 


167. Cum supernaturale sit id, quod omnem potentiam creatam ex- 
cedat, patet nullam potentiam naturalem, sive activam sive passivam, 
posse cum concursu sibi connaturaliter debito ullam positivam pro- 
portionem habere ad dona supernaturalia. Ex altera vero parte reqwi- 
ritur in creatura. pura. capacitas in se recipiendi dona supernaturalia 
per influxum: Dei. indebitum. Haec capacitas per influxum Dei in- 
debitum recipiendi perfectiones, quae naturalem potentiam creaturae 
essentialiter excedant, vocatur potentia oboedientialis, quia est potentia, 
qua creatura nulli agenti creato, sed soli Deo ut supremo Domino 
subiacet et oboedit ad exsequenda munera omnem nativam virtutem 
agentis naturalis excedentia (cf. De gratia V, n. 60 sqq.). 


168. Student quidem ARipalde (De Ente supernat. disp. 14, sect. 2) et 
ali positive et a priori demonstrare elevationem supernatwuralem esse 
possibilem. At haec demonstratio non est efficax. Quamvis enim facile 
intellegamus posse naturam creatam cum concursu Dei indebito per- 
tingere ad effectus, qui naturalem agendi modum excedant secundum 

gradum, nullo tamen modo positive intellegimus possibilem esse ele- 
vationem naturae, quae plane egrediatur limites obiecti formalis eius. 
Supernaturalis elevatio imprimis respicit visionem beatificam et ex ea 
diiudicanda est. Est autem mysterium stricte dictum, quomodo intel- 
lectus creatus Deum immediate cognoscere possit. Hoc ,est bonum 
hominis naturae humanae proportionem excedens, quia ad ipsum ob- 
tinendum vires naturales non sufficiunt, nec ad cogitandum vel deside- 
randum* (S. Thomas, De verit. q. 17, a. 2). Quod enim ait Palmieri 
(p. 306 sqq.) capacitatem entis rationalis tantam esse, ut possit in se 
recipere omne verum et bonum, quod finito modo communicari queat, 
verum quidem est; sed haec ipsa quaestio ponitur, num visio intuitiva 
Dei finito modo communicari possit. Itaque sufficiat nobis dicere non 
posse ullam positivam. repugnantiam huius rei demonstrari. 

Haec pauca interim sufficiunt ad aliquem praevium conceptum entis 
supernaturalis formandum. Magis excolendus est hic conceptus tum 
lis, quae infra de singulis donis supernaturalibus primorum parentum 
dicenda erunt, tum iis, quae in tractatibus de Deo Uno, de gratia, 
de virtutibus traduntur de qualitatibus et actibus supernaturalibus. 
Cf. Hurter II, n. 310 sqq. 


ART. I. 
DE IUSTITIA ORIGINALI. 


Prop. XIX. Protoparentes gratia sanctitficante ornati erant. De 
fide (Sum. 1, q. 95, a. 1 3). 


169. XNofa. Gratia sanctificans vocatur donum, quo homo constituitur 
sanctus, filius Dei adoptivus, heres beatitudinis supernaturalis (Rom. 8, 
16 11). Ad rem explicandam procedamus ex iis, quae in tractatu de 
Deo Uno dicta sunt de visione beatifica (IL, n. 45 sqq.). Itaque in hoc 
ordine donum illud dicitur gratia sanctificans, quo homo dignus fit, 
qui accipiat visionem beatificam. Nobis hoc donum Christus meruit. 
Ergo, si probaverimus Adamum habuisse illam relationem ad Deum, 
quam nos per Christum recuperavimus, ostendimus Adamum habuisse 
eratiam sanctificantem. Nihil refert, utrum haec gratia nunc maior an 
minor sit, quam ab initio fuit, utrum alia dona annexa habeat necne, 
dummodo essentialiter eadem relatio fuerit inter Adamum et Deum, quae 
nunc est inter iustificatos et Deum. Loquimur de Adamo, quatenus ipse 
est caput generis humani et gratiam accepit sibi et aliis conservandam; 
ideo dicere licet ipsam naturam humanam in Adamo fuisse elevatam. 


170. Arg. 1l. Ex S. Scriptura. 

Secundum S. Paulum genus humanum nunc non est in eo statu, in 
quo secundum originalem suam condicionem erat, sed in totum genus 
humanum supervenit magna aliqua calamitas, quia omnes im primo 

parente lapsi et, peccatores constituti sunt, etsi forte personale peccatum 
non commiserint (Rom. 5, 12 sqq.). 

Ex altera parte Christus venit ad magnum hunc lapsum reparandaun 
et. pristimum statum vestituendwim. Hoc. opus Christi dieitur a) recon- 
ciliatio (karaAAe a: Rom 5, 11. 2 Cor. 5, 18 19. Col. 1, 20), redemptio ex 
statu servitutis peccati in pristinam libertatem (&roAOrpuGoic: Rom. 3, 24. 
1 Cor. 1, 30. Eph. 1, 7 etc.); b) renovatio (&voxotvoüo0m: 2 Cor. 4, 16. 
Eph. 4, 23), nova creatio (ow xrícig: 2 Cor. D, 17), quia redditur, 
quod de prima creatione perierat; c) recapitulatio (ávaxepoaAatuoig: Eph. 
1, 10), quatenus omnia reducuntur ad primitivum statum suum, et loco 
eius, qui ut caput generis humani omnia perdidit, novum caput con- 
stituitur Christus, in quo omnia restaurantur (Col. 1, 19 sqq.); d) ideo 
Christus appellatur novus Adamus, Adamus vero comparatur cum Christo 
tum secundum similitudinem (quia Adamus est omnibus principium vitae 
in ordine naturali, Christus in ordine supernaturali) tum secundum op- 
positionem (quia ab Adamo pernicies, a Christo salus (Rom. 5, 15 sqq. 
1 Cor. 15, 45 sqq.). 

Unde breviter ita fit argumentum: Adamus habuit id, quod per 
Christum restituitur. Atqui per Christum restituitur gratia sanctificans. 
Ergo Adamus gratiam sanctificantem habuit. 


171. Alia argumenta, quae ex Scriptura afferuntur, minus sunt efficacia. 
Ita argumentantur ex eo, quod homo dicitur creatus ad imaginem et 
similitudinem Dei (Gen. 1, 26), quam imaginem multi Patres explicant 
de gratia sanctificante. Sed imprimis verba illa Genesis, quamvis 
possint referri ad supernaturalem similitudinem, tamen sufficienter ex- 
plieantur de naturali similitudine; unde ut efficax argumentum afferri 
nequeunt ad asserendam Adamo gratiam sanctificantem. Quod autem 
ad SS. Patres attinet, videndum est, utrum ex illis verbis probent gra- 
tiam sanctificantem, an potius, hac doctrina aliunde supposita, dicant 
Adamum etiam secundum gratiam fuisse imaginem Dei. Hoc ultimum 
omnino verum est, at non ostendit illi textui inesse vim probandi 
hane rem (cf. Palmieri 410 sqq.). 


172. Hoc autem argumentum confirmant verbis apostoli: ,Renovamini 
spiritu mentis vestrae et induite novum hominem, qui secundum Deum 
creatus est in iustitia et sanctitate veritatis^ (Eph. 4, 28 24). In 
lextu graeco sunt infinitivi: renovari, indui, qui dependent a verbo 
ébibéy0nre. Sensus est: Edocti estis non iam peccata committere, 
sed bona opera facere. Qui peccata committit, vocatur vetus homo; 
qui bene vivit, vocatur novus homo. Ex quo textu ita argumentantur : 
Novus homo secundum Deum creatus est Adamus. Ergo apostolus 
exhortatur fideles, ut redeant ad eum statum, in quo Adamus creatus 
est. Ex altera parte renovatio hominis secundum apostolum consistit 
in gratia sanctificante. Ergo Adamus creatus est in gratia sanctificante 

(Palmieri 401 sqq.. Haec argumentatio fortasse probabilis est, sed 
minime certa, tum quia alienum est a mente apostoli proponere primum 
Adamum ut exemplar, cui conformari debeamus (1 Cor. 15, 45 sqq.), 
tum quia illud ,induite novum hominem, qui secundum Deum creatus 
est^, potest intellegi de Christo, et potest intellegi de ipso homine 
lusto, ut sensus sit: Induite novos mores, per quos sitis nova creatura 
Dei in ordine morali. Immo hic ultimus sensus videtur maxime obvius, 
et congruit cum iis, quae dicuntur 2 Cor. 4, 16: Interior homo ,renovatur 
de die in diem*. Sive autem de Christo sive de ipso iusto explicatur 
illud ,novum hominem, qui secundum Deum creatus est, textus nihil 
directe dicit de Adamo. Manet quidem verum in utraque explicatione 
iustificationem hominis vocari renovationem (àvaveo0c0o)), quo verbo 
indieatur reditus ad statum, qui prius fuit. Sed ita hie textus reducitur 
ad primum nostrum argumentum biblicum. 


173. Aliud argumentum petunt ex verbis Ecclesiastis: ,Solummodo 
hoc inveni quod fecerit Deus hominem rectum, et ipse se infinitis 
miscuerit quaestionibus^ (Eccle. , 30). Dicunt enim illud ,rectum* 
significare gratiam sanctificantem, cum in 8S. Scriptura vocabulum ^£» 
ubique significet rectitudinem moralem et supernaturalem (citant Ps. 
ENCETOUO2uI- iE D 127.111. 2:139; 14; Iob. 1,8. ete. 
At non apparet, quomodo ille textus non habeat verum et perfectum 
sensum, etiamsi Adamus non habuit gratiam sanctificantem; et difficile 
foret ostendere illis locis psalmorum etc. sermonem esse de gratia 
sanctificante (cf. Kleutgen, Theologie der Vorzeit II? 508 sq.). Si vero 
SS. Patres dicunt Adamum fuisse rectum per gratiam sanctificantem, 
nondum dicunt ex ipso verbo recti hanc gratiam probari posse. 


174. Arg. 2. Ex SS. Patribus. 

SS. Patres vel simpliciter docent Adamum habuisse gratiam sancti- 
ficantem, vel textus S. Scripturae in hunc sensum explicant. S. Irenaeus! 
facit Adamum loquentem: ,Quoniam eam, quam habui a Spiritu Sancto, 
sanctitatis stolam amisi per inoboedientiam et nunc cognosco, quod 
sim dignus tali tegumento [foliis ficus], quod delectationem quidem 
nullam praestat, mordet autem et pungit corpus^ (Adv. haer. l. 3, 
c. 23, n. 5; M 1, 963). S. Cyrillus Aler.: Adam ,erat in paradiso 
servans donum, et insignis divina imagine creatoris per Spiritum 
Sanctum inhabitantem^ (In Io. 1.2, c. 1; M 13, 206. Cf. 1.5, n. 2; 
M 18, 154; et 1. 9; M 14, 218; In Is. 11, 2; M 10, 814). S. Ioannes 
'Damasc.: ,Hunc igitur hominem summus opifex masculum condidit, 
divinam ei gratiam suam impertiens seque per eam ipsi communicans" 
(De fide 1.2, c. 30; M 94, 915). S. Cyprianus: ,Diabolus hominem 
ad imaginem Dei faetum impatienter tulit; inde et perit primus et 


! Of. Klebba, Die Anthropologie des hl. Irenáus 33 sqq. 

perdidit. Adam contra caeleste praeceptum cibi letalis impatiens in 
mortem cecidit nec acceptam divinitus gratiam patientia custode. ser- 
vavit^ (De bono patientiae c. 19; H 1, 410, 24). Vel, ut paulo ante 
ait: Adam peccando divinam similitudinem perdidit, quae nunc caelesti 
nativitate reparatur (c. 5; H 1, 400 sq.). 


175. SS. Patres Gen. 1, 26 simul cum Eph. 4, 22 sq. saepe explicant 
de gratia supernaturali. S. Basilius (?): ,Homo ad imaginem et simili- 
tudinem Dei factus est, sed per peccatum anima ad vitiosas cupiditates 
impulsa deformavit imaginis pulchritudinem.... Revertamur igitur ad 
gratiam initio nobis concessam, ex qua excidimus per peccatum ... 
ita vitae divinae similitudinem adepti et perpetuo in aeterna illa 
beatitudine mansuri* (Serm. ascet. n. 1; M 31, 810). S. Gregorius Nyss.: 
.Huius boni, quod exsuperat omnem vim comprehendendi, nos homines 
olim participes eramus; ac tantum erat in natura nostra bonum illud, 
quod superat omnem cogitationem et intellectum, ut alterum illud esse 
humanum bonum videretur exquisitissima et plenissima assimilatione 
atque imitatione ad imaginem primarii et originalis exemplaris for- 
matum.... Quod ad imaginem caelestis factum erat, in terram re- 
dactum est; cui regnum destinatum erat, in servitutem redactum est* 
(De beat. or. 3; M 44, 1226). ,Revertamur igitur ommes ad illam 
divinam gratiam, in qua Deus ab initio creavit hominem dicens: 
Faciamus hominem etc." (De hom. opif. c. 30 in fine; M 44, 255). 
S. Augustinus: ,Quomodo ergo, inquiunt, renovari dicimur, si non hoc 
recipimus, quod perdidit primus homo, in quo omnes moriuntur? Hoc 
plane recipimus secundum quendam modum, et non hoc recipimus 
secundum quendam modum. Non itaque immortalitatem spiritualis 
corporis recipimus, quam nondum habuit homo, sed recipimus iustitiam, 
ex qua per peccatum lapsus est homo. ... MRenovamur ergo spiritu 
mentis nostrae (Eph. 4, 23) seeundum imaginem eius, qui creavit nos, 
quam peccando Adam perdidit^ (De Gen. ad litt. 1l. 6, c. 24, n. 35; 
M 34, 353). ,Hane imaginem, in spiritu mentis impressam, perdidit 
Adam per peccatum, quam recipimus per gratiam iustitiae* (ib. c. 27, 
n. 388; M 34, 355)'. S. Leo M.: ,Si fideliter atque sapienter creationis 
nostrae intellegamus exordium, inveniemus hominem ideo ad imaginem 
Dei conditum, ut imitator sui esset auctoris; et hanc esse naturalem 
[i. e. ab ipsa nativitate seu prima origine collatam] nostri generis 
dignitatem, si in nobis quasi in quodam speculo divinae benignitatis 
forma resplendeat. Ad quam utique nos cotidie reparat gratia sal- 
vatoris, dum, quod cecidit in Adam primo, erigitur in secundo* (De 
ieiun. decimi mensis sermo 1, c. 1; M 54, 168). 


1 b tod. OSSYINS ESO "s . T . ; 

In Retractationibus (2, 24; M. 32, 640) Augustinus ait: ,Quod dixi Adam imaginem 
Dei, secundum quam factus est, perdidisse peccato, non sic accipiendum est, tamquam 
in eo nulla remanserit, sed quod tam deformis, ut reformatione opus haberet.* 

176. Rursum SS. Patres illa verba: ,Et inspiravit in faciem eius 
spiraculum vitae^ (Gen. 2, 1), interpretantur de gratia Spiritus Sancti. 
Ita S. Basilius: ,Spiritus Verbo vivo ordinatus ad creandum, virtus 
vivens et natura divina, ineffabilis ex ineffabili ore procedens ineffa- 
biliter secündum inspirationem in hominem immissus (Gen. 2, 1); a 
Christo secundum typum corporaliter [i. e. signo corporali] acceptum 
restitutus est (Io. 20, 22). Oportet enim novitati, quae ab initio erat, 
convenire eam quae nunc est novitatem et convenientiam. Significabat 
igitur insufflans non alius, quam qui ab initio inspiraverat, sed idem, 
per quem Deus dedit inspirationem, tunc quidem cum anima [i. e. 
cum creabat animam], nune vero in animam [iam exsistentem ]* 
(Adv. Eunom. l. 5; cf. De Spir. Sancto c. 16; M 29, 121; 32,134) 
S. Cyrillus Alex.: ,Simul ubi creatoris ineffabilibus nutibus posita est 
in exsistentia hominis natura, etiam relatione ad Spiritum ornata est. 
Inspiravit enim in faciem eius Spiritum vitae, quia, puto, non aliter 
splendorem sanctitatis et domesticitatis ad Deum habere homo potest, 
nisi participatione Spiritus Sancti ornetur. Quare cum Unigenitus 
homo factus esset et orbatam pristino et antiquo bono hominis naturam 
invenisset, iterum ei hoc restituere motus est, et ex propria plenitudine 
sicut ex fonte hausit et dixit: Accipite Spiritum Sanctum, corporali 
et sensibili insufflatione naturam Spiritus valde bene adumbrans* (De 
Trin. dial. 4; M 15, 901). 

Similiter illud ,Deus fecit hominem rectum^ (Eccle. 7, 30) multi 
Patres intellegunt de gratia sanctificante, ut S. Cyrillus Hierosolym., 
Catech. 2, et ali, quos vide apud Corneliwm «a Lapide i h.l. 

Theologorum de hac re concors est sententia. Cf. S. Thomas, In 2, 
disb20:555th315.02 95,2715 2; 2, q:.5,;-al1;- Suarez," De:aperé sex 
dierum l. 3, c. 17, n. 2. Dissentiunt Aegidius Rom., Paludanus (In 4, 
dist. 24, q. 4, a. 4) et Eusebius Amort (De pecc. orig. disp. 1, q. 2), 
sed ob rationes inefficaces, unde haec singularis opinio nihil valet contra 
communem consensum (cf. Scheeben, Dogmatik II 494 sq.). 


177. Arg. 3. Ex definitionibus ecclesiae. 

Contra pelagianos, qui negabant gratiam primi hominis, conc. 
araus. II can. 19 docet: ,Natura humana, etiamsi in illa integritate, 
in qua est condita, permaneret, nullo modo se ipsam, creatore non 
adiuvante, servaret. Unde cum sine gratia Dei salutem non posset 
custodire, quam accepit, quomodo sine gratia Dei poterit reparare, 
quod perdidit?* (Denz. n. 192.) Salus autem a concilio intellegitur 
salus supernaturalis (cf. ib. post can. 25; Denz. n. 200). Conc. trid. 
occasione doctrinae de peccato originali hanc rem tangit sess. 5, can. 1: 
,Si quis non confitetur primum hominem Adam, cum mandatum Dei 
in paradiso fuisset transgressus, statim sanctitatem et iustitiam, in 
qua constitutus fuerat, amisisse incurrisseque per offensam praevari- 
cationis huiusmodi iram et indignationem Dei... A. S.* (Dene. n. 188. 

Cf. can. 2). Damnatae sunt hae propositiones Baii: Prop. 21: ,Hu- 
manae naturae sublimatio et exaltatio in consortium divinae naturae 
debita fuit integritati primae conditionis, et proinde naturalis dicenda 
est et non supernaturalis* (Denz. n. 1021). Prop. 24: ,AÀ vanis et 
otiosis hominibus secundum insipientiam philosophorum excogitata est 
sententia, quae ad pelagianismum reicienda est, hominem ab initio sic 
constitutum, ut per dona naturae superaddita fuerit largitate con- 
ditoris sublimatus et in Dei filium adoptatus* (Denz. n. 1024). Item 
propositio 35 Quesnellii: ,Gratia Adami est sequela creationis, et erat 
debita naturae sanae et integrae^ (Denz. n. 1885). Tandem haec 
doctrina, repetita a synodo pistor. prop. 16, reiecta est a Pio VI ut 
falsa, alias damnata in Baio et Quesnellio, erronea, favens haeresi 
pelagianae* (Denz. n. 1516). Cone. prov. colon. a. 1860 haec docet: 
,Cum concilio trid. docemus primum hominem in sanctitate et iustitia 
fuisse constitutum. Qui status iustitiae originalis erat supernaturalis 
minimeque debitus naturae humanae. ... Dona autem supernaturalia 
sunt illa, quibus humana. natura ad altiorem ordinem elevatur, i. e. 
perfectionem aliquam recipit, quae eius vires proindeque id, quod 
exigere ipsa quodammodo potest, transcendit. ... Supernaturalis proin 
dicenda est gratia illa sanctificans, qua homo adeo supra condicionem 
suam elevabatur, ut filius Dei esset per adoptionem, fieretque idoneus, 
qui felicitatem illam consequeretur, quae, cum in Dei cognitione in- 
tuitiva consistat, omnem hominis facultatem naturalem transcendit* 
"DD tad extb). 


178. Schol. De supernaturalitate huius doni. 


Ex praecedentibus efficitur Adamum habuisse donum, quod. naturae 
mullo 1nodo debeatur, sed sit vere et stricte supernaturale. Hoc diserte 
definivit ecclesia contra pelagianos et baianos (l. c.). Hoc eo ostenditur, 
quod hoc donum vocatur gratia in oppositione ad naturam; gratia 
autem simpliciter dicta est donum supernaturale. Hoc patet inde, 
quod Adam per hoec donum factus est filius adoptivus Dei et heres 
bonorum, quae propria sunt ipsius Dei. Creatura autem, etiam innocens, 
naturaliter est serva Dei et aliena a bonis Dei propriis, et ideo ad- 
optari potest (cf. l Io. 3, 1; Rom. 8, 14 sqq.; Gal. 4, 5; Eph. 1, 5). 
Adoptio enim est personae extraneae in iura filii gratuita assumptio. 
Hereditas, de qua hic agitur, est visio beatifica, quam stricte super- 
naturalem esse probatum est in tractatu de Deo Uno. Unde haec 
adoptio est quaedam deificatio, qua homo renascitur ad novam vitam 
et vitae divinae fit, particeps (2 Petri 1, 4. Io. 3, 5. 1Io. 3, 9; 4, 7. 
T3t. 9, 5.- Gal..2, 20. 1 Cor. 12, 8. Phil. 2, 13). 

S. Athanasius: ,Deus non solum eos homines fecit, sed et filios 
Dei dixit, tamquam si illos genuisset.... Est autem Dei benevolentia, 
quod, quorum sit conditor, horum postea per benevolentiam patrem 
se facit, quod tum «contingit, cum creati homines, ut ait apostolus, 

Spiritum Filii eius clamantem: Abba, Pater! in suis cordibus sus- 
cipiunt. ... Nec enim alio modo possunt fieri filii, cum ex natura 
sint creati, nisi Spiritum eius, qui est naturalis et verus Filius, ac- 
ceperint" (Contra arian. or. 2, n. 59; M 96, 211). S. Cyrillus Hier.: 
,Ut filius sis, non per naturam habes, sed per adoptionem filii appel- 
lationem consequeris* (Catech. 3, n. 14; M 33, 446). S. Gregorius Nyss.: 
Deo ,is, qui pro nihilo in universo spectatus est homo, qui cinis, qui 
faenum, qui vanitas est, tamquam domesticus adiungitur (oikeioürai) 
atque in locum filii assumitur a domino universorum. Quae gratiarum 
actio huie beneficio par inveniri poterit? Quae vox, quae mens, quis 
cogitationis motus, quibus hie gratiae excessus celebretur?  Excedit 
homo suam ipsius naturam, immortalis ex mortali, ex fragili et caduco 
integer et incorruptus, ex diario et temporaneo sempiternus, in summa 
deus ex homine evadens. Nam cum dignus habitus sit, qui filius Dei 
fiat, dignitatem Patris omnino in se habebit atque omnium paternorum 
bonorum heres exsistit. O divitis Dei magnificam largitatem!" (De 
beat. or. 4; M 44, 1280.) S. Augustini doctrina de gratia Adami ha- 
betur V, n. 102 sqq. Alia multorum Patrum dicta vide apud Casini: 
Quid est homo? a. 6, 8 2 (in ed. operum Petavii Barri-Ducensi a. 1868, 
IV. 631 sqq.). 

Eodem modo loquuntur doctores scholastici, ut e. g. S. Bonaventura: 
,Quod Deus immensus habitare velit in anima ut in templo, quod iterum 
velit servum reputare pro filio, quod ancillam suam assumere velit in 
coniugium, hoc nemo dubitat esse merae gratiae et condescensionis 
liberalissimae. Creaturae etiam sublimatio in tali acceptatione ultra 
statum naturae reperitur. Quod enim creatura consecretur in templum, 
adoptetur in filiam, assumatur in coniugium, hoc est supra naturale 
complementum ommis creaturae* (In 2, dist. 29, a. 1, q. 1). Cf. Beraza, 
De gratia (Bilbao 1916) n. 934 sqq.; De Deo elevante, de peccato origi- 
nali, de novissimis (Bilbao 1924) n. 11 sqq. 212 sqq. 451 sqq. 


Prop. XX. Protoparentes in ipsa creatione gratiam sanctificantem 
acceperunt. Sententia probabilior. 


179. Quamquam omnes fere.scholastici (exceptis Aegidio Rom., Petro 
Paludano, Eusebio Amort) docebant protoparentes ante peccatum ha- 
buisse gratiam sanctificantem, erat tamen inter eos disputatio, utrum 
gratia statim in ipsa creatione collata esset, am primi homines ope 
gratiae actualis debuissent se proprüis actibus disponere ad recipiendam 
gratiam. sanctificantem. Hane alteram sententiam post Hwgonem Vict. 
proponunt Lombardus (2, dist. 24) et eius commentatores, ut S. Bona- 
ventura et Scotus (In 2, dist. 29). S. Thomas quamvis In 2, dist. 4, 
a. 3 et dist. 29, q. 1, a. 2 hane sententiam communiorem vocet, ipse 
tamen (l. c. et 1, q. 95, a. 1) oppositam sententiam sequitur, quae inde 
a fine saeculi XV facta est communior theologorum (cf. Suarez, De 

opere sex dierum 1l. 3, c. 17, n. 9)'. Secundum Pallavicini in schemate 
capitis 1 sess. D conc. trid. scriptum erat Adamum amisisse iustitiam, 
in qua ,creatus^ fuerat, sed pro vocabulo ,creatus^ positum est voca- 
bulum ,constitutus*^, ut disputatio scholastica in medio relinqueretur 
(Hist. conc. trid. l. 7, c. 9, n. 1; cf. St. Ehses, Conc. Trid. Actorum Pars 
IL 218). Itaque ne hodie quidem nostra doctrina est de fide. 


180. SS. Patres nostram thesim variis modis proponunt. Nam qui 
illud ,Faciamus hominem ad imaginem et similitudinem nostram" in- 
tellegunt de gratia sanctificante, etiam dicunt, hominem creatum esse 
secundum imaginem et similitudinem Dei idem significare atque ho- 
minem creatum esse in statu gratiae. Ita S. Jrenaews: ,Qui infruc- 
tuosi sunt iustitia, si diligentiam percipiant et velut insertionem ac- 
cipientes Verbum Dei, in pristinam veniunt hominis naturam, eam, 
qua secundum imaginem et similitudinem factus est Dei* (Adv. haer. 
1.5, c. 10, n. 1; M 1, 1148). S. Cyrillus Alex.: ,Ipse [Moyses] nos 
docuit per Spiritum ad imaginem divinam sigillatum esse [hominem]... 
Simul enim et vitam creaturae Spiritus immisit et suos characteres 
secundum Deum impressit (In Io. 1. 2, c. 1; M 13, 203). S. Hieronymus: 
,Signati sumus Spiritu Sancto, ut et spiritus noster et anima expri- 
mantur signaculo Dei, et illam recipiamus imaginem et similitudinem, 
ad quam in exordio conditi sumus* (In Eph. 4, 30; M 26, 514). 

Hue pertinet, quod multi Patres dicunt, gratiam Adami fuisse 
naturalem, i.e. a prima nativitate collatam, ut S. Awgustinus: ,Hoc 
agit Spiritus gratiae, ut imaginem Dei, in qua naturaliter facti sumus, 
instauret in nobis* (De spir. et litt. c. 27, n. 4v; M 44, 229). Cf. supra 
n. 145 et Palmieri, De Deo creante 292 sqq. Etiam conc. araws. II 
can. 19 loquitur de integritate, in qua humana natura est condita. 

Item nostram sententiam docent Patres, ubi illud ,Deus fecit 
hominem rectum" interpretantur de rectitudine sanctitatis supernatu- 
ralis. Ita S. Augustinus: ,Tunc ergo dederat homini Deus bonam 
voluntatem, in illa quippe eum fecerat, qui fecerat rectum* (De cor- 
rept. et grat. c. 11, n. 32; M 44, 935). ,Quasi vero aliud sit bona 
voluntas quam caritas, quam Scriptura nobis esse clamat ex Deo* 
(De- grat. Christi c. 21, n. 22; M 44, 311)... S. Hieronymus: ,Cum boni 
creati simus et recti a Deo, ipsi vitio nostro sumus ad peiora delapsi* 
(Ay -Tov3l112 6/29; M 28; 901) 

Ali denique Patres simpliciter affirmant gratiam collatam esse 
in ipsa creatione, ut S. Basilius, quem in praecedenti thesi (n. 116) 
dicentem audivimus Spiritum Sanctum nune dari in animam, tunc 


! Prorsus relicta et relinquenda est sententia paucorum quorundam, qui vel dice- 
bant Adamum ante peccatum nullum donum gratuitum habuisse, sed solas virtutes 
naturales, vel dicebant eum ante peccatum non habuisse gratiam sanctificantem, sed 
donum gratuitum iustitiae originalis, per quod posset stare, sed non mereri salutem. 

datum esse cum anima (Contra Eunom.l.5; M 29, 129). S. Hilarius: 
,In Adae offensa generositatem primae et beatae illius creationis 
amisimus" (apud S. August, Contra Iul. l. 2, c. 8; M 44, 692). 


181. Hatio idem suadet. Deus enim omnes res produxit in statu 
perfecto ad prosequendum fructuose eum finem, ad quem destinatae 
erant. Homines autem destinati erant ad finem supernaturalem. Ergo 
Deus produxit eos in statu gratiae sanctificantis, quae necessaria est 
ad finem supernaturalem fructuose prosequendum. Quare omnes con- 
cedunt posteros Adami, nisi peccatum intercessisset, nascituros fuisse 
in gratia sanctificante. Quod autem posteris concessurus erat, hoc 
Deus non negavit in creatione primis parentibus. Porro ob eundem 
respectum finis supernaturalis Deus secundum SS. Patrum doctrinam 
angelos ereavit in gratia, ,simul iis et condens naturam et largiens 
gratiam", ut ait S. Augustinus (De civ. Dei l. 12, c. 9, n. 2; M A1, 
351) Ergo idem censendum est de Adamo (cf. S. Thomas 1, q. 62, 
ac J-eb q. 95, .a. 1). 


182. Ceterum inter doctrinam S. Thomae et opinionem adversariorum 
eius non est oppositio valde magna. Ratio enim praecipua (praeter 
quaedam dicta sanctorum non bene intellecta) eorum erat, quod 
secundum legem communem Deus adultis non infundit gratiam sine 
eorum consensu et dispositione. Ergo primo quoque homini gratia 
non fuit concreata, sed tum demum data, cum homo se ad eam re- 
ciplendam disposuerat (cf. Bonavent., In 2, dist. 29, a. 2, q. 2, ratio 3). 
Haec autem praeparatio ex parte hominis non diu dilata, sed mox 
post creationem (post ,primum instans) facta est. — Iamvero ne 
S. Thomas quidem negat in receptione primae gratiae concurrisse 
aliquem bonum motum ex parte hominis. ,Cum motus voluntatis 
non sit continuus, nihil prohibet etiam in primo instanti suae crea- 
tionis primum hominem gratiae consensisse (1, q. 95, a. 1 ad 5). 
Quam sententiam magis explicat Swarez (De opere sex dierum 1. 3, 
c. 19). Ceterum illud principium, quamvis in nostro ordine sit verum, 
non potest tamen simpliciter applicari ad creationem, quae est res 
plane alterius ordinis. Et si sine peccato Adami in eius posteris 
fuisset gratia sine eorum «consensu, cur non potuit concreari cum 
Adamo sine eius consensu? 


183. Schol. De virtutibus infusis primorum parentum. 

Cum primi parentes creati sint in statu viatorum, consequens est 
eos praeter gratiam sanctificantem accepisse alios habitus infusos, 
quibus homo rite disponitur ad finem supernaturalem prosequendum. 
Nam pro his quoque habitibus valet illud argumentum: Adamus ante 
peccatum habuit, quod nos per Christum recipimus; atqui nos recipimus 
praeter gratiam sanctificantem etiam virtutes infusas et dona Spiritus 

Pesch, Praelectiones dogmaticae. III. Ed. 5/6. 9 

Sancti; ergo eadem Adamus habuit, in quantum statui eius convenie- 
bant (cf. De virt. theol. VIII, n. 42). 

Quae virtutes. Adamo convenientes fuerint, hac ratione S. Thomas 
exponit: ,Virtutum quaedam sunt, quae de sui ratione nullam im- 
perfectionem important, ut caritas et iustitia; et huiusmodi virtutes 
fuerunt in statu innocentiae simpliciter, et quantum ad habitum et 
quantum ad actum. Quaedam vero sunt, quae de ratione sui imper- 
fectionem. important, vel ex parte actus vel ex parte materiae. Et 
i huiusmodi imperfectio non repugnat perfectioni primi status, nihilo- 
minus huiusmodi virtutes poterant esse in primo statu, sicut fides, 
quae est eorum, quae non videntur, et spes, quae est eorum, quae 
non habentur. Perfectio enim primi status non se extendebat ad hoc, 
ut videret Deum per essentiam et haberet eum fruitione finalis beati- 
tudinis. Unde fides et spes esse poterant in primo statu, et quantum 
ad habitum et quantum ad actum. Si vero imperfectio, quae est de 
ratione virtutis alicuius, repugnat perfectioni primi status, poterat 
eiusmodi virtus ibi esse secundum habitum et non secundum actum, 
ut patet de paenitentia, quae est dolor de peccato commisso, et ds 
misericordia, quae est dolor de miseria aliena. Perfectioni autem 
primi status repugnat tam dolor quam culpa et miseria. Unde huius- 
modi virtutes erant in primo homine secundum habitum et non secun- 
dum actum. Erat enim primus homo sic dispositus, ut, si peccatum 
praecessisset, doleret; et similiter, si miseriam in alio videret, eam 
pro posse repelleret* (1, q. 95, a. 8. Cf. Suarez, De opere sex dierum 
158,6 11X 


184. Quia autem de aliis virtutibus non occurrit ulla specialis diffi- 
cultas in primis parentibus, pauca tantum dicenda sunt de fide, quae 
est fundamentum et radix omnium virtutum. Itaque certum est 
Adamum habuisse fidem supernaturalem secundum habitum et actum, 
quia ,sine fide impossibile est placere Deo* (Hebr. 11, 6); ,iustus 
autem ex fide vivit^ (Rom. 1, 17); ,dum sumus in corpore, pere- 
grinamur a Domino; per fidem enim ambulamus*- (2 Cor. 5, 6 1); 
fides est sperandarum substantia rerum* (Hebr. 11, 1. Adamus autem 
sent Deo, peregrinabatur à Domino, sperabat meliorem vitam; ergo 
habebat fidem. 

Sanctus quidem Bonaventura, secutus Alexandrum rait docet 
in Adamo non fuisse fidem, sed cognitionem mediam inter fidem 
et visionem beatificam. ,Quadruplex est modus cognoscendi Deum: 
videlicet per fidem, per contemplationem, per apparitionem et per 
apertam visionem. ... Primum igitur et ultimum genus cognitionis 
statui innocentiae non competebat. Primum propter cognitionem aenig- 
maticam 'et propter hoc, quod cognitio fidei ut plurimum est ex auditu 
secundum. apostolum (Rom. 10, 17). Ultimum vero ibi esse non poterat 
propter summam perfectionem; ideo homini non exhibebatur, sed potius 

in praemium promittebatur* (In 2, dist. 23, a. 9, q. 3). Sed haec 
opinio .ab. aliis theologis non. admittitur, qui communi consensu docent 
Adamum habuisse fidem eiusdem rationis atque mos, quia, ut ait 
5. Thomas: ,llla sola manifestatio excludit fidei rationem, per quam 
redditur apparens vel visum id, de quo principaliter est fides.  Prin- 
cipale autem obiectum fidei est veritas prima, cuius visio beatos facit 
et fidei succedit. Cum ergo angelus ante confirmationem et homo ante 
peccatum non habuerit illam beatitudinem, qua Deus per essentiam 
videtur, manifestum est, quod non habuit sic manifestam cognitionem, 
quod excluderetur ratio fidei.... Sed quia in primo iam. diximus 
(q. 62, a. 3, et q. 95, a. 1), quod homo et angelus creati sunt cum 
dono gratiae, ideo necesse est dicere, quod per gratiam acceptam et 
nondum consummatam fuerit in iis incohatio quaedam speratae beati- 
tudinis, quae quidem incohatur in voluntate per spem et caritatem, 
sed in intellectu per fidem, ut supra dictum est (q. 4, a. 7). Et ideo 
necesse est dicere, quod angelus ante confirmationem habuit fidem, et 
similiter homo ante peccatum* (2, 2, q. 5, a. 1). 


185. Quia autem fides supponit revelationem, constat Adamo revelata 
esse illa obiecta supernaturalia, quae credere debebat. Revelatio autem 
omnis fit per locutionem Dei, sive mediatam sive immediatam, sive 
internam sive externam. Itaque Deus revelavit Adamo obiecta cre- 
denda, sive ipse immediate sive mediate per .angelum, sive verbis 
loquendo in externa apparitione sive intus loquendo per prophetiam. 
Inter obiecta hwius fidei certe erat Deus ut remunerator in ordine 
supernaturali, probabilius mysterium SS. Trinitatis, et secundum sen- 
tentiam satis communem Patrum et theologorum etiam mysterium 
inearnationis (cf. Swarez, De opere sex dierum 1.3, c. 18). ,Ut enim 
in exordio generis humani de latere viri dormientis costa detracta 
femina fieret, Christum et ecclesiam tali facto iam tune prophetari 
oportebat" (S. A4ugust., De civ. Dei 1. 22, c. 17; M 41, 718). Hoc ultimum 
eo magis admittendum videtur, si vera est sententia eorum, qui dicunt 
incarnationem futuram fuisse independenter a peccato Adami. 


186. ,Unde tandem addendum est Adam toto tempore ante peccatum 
qotuisse per proprios actus in gratia crescere eisque augmentum et 
gloriam de condigno mereri, et credibile est saepius id fecisse. Prior 
pars certissima est; nam sequitur evidenter ex principiis certis. Quia 
Adam toto illo tempore viator fuit et iustus et libertatem bene ope- 
randi habuit ordinatusque erat ad vitam aeternam: ergo habuit omnes 
condiciones necessarias ad eius meritum et augmentum gratiae. ..:. 
Adam non fuit otiosus toto illo tempore, quo in paradiso vixit, quia 
nec hoc humanum est vel morale, praesertim in homine sapiente et 
perfectionis virtutibus praedito. ... Quando recepit a Deo praeceptum 
non comedendi de ligno scientiae boni et mali, eredendum est volun- 
9* 

tarie illud acceptasse et propositum habuisse implendi illud, quod 
sine dubio meritorium fuit^ (Swarez, De opere sex dierum l. 5, c. 18; 


n. 12. 13). 


Prop. XXl. Primi parentes ante peccatum habuerunt immuni- 
tatem a concupiscentia. De fide (Sum. 1, q. 95, a. 2). 


187. Nofa. Ad hanc thesim intellegendam supponendum est ante 
peecatum protoparentes fuisse homines adultos, id quod efficitur tum 
ex modo, quo Adam loquitur de Eva modo creata (Gen. 2, 23 24), tum 
ex modo, quo Deus loquitur cum iis. 

Porro in hominibus duplex inest appetitus: sensitivus et rationalis, 
quorum uterque sua bona habet, in quae naturaliter inclinatur. Appe- 
titus autem sensitivus saepissime non solum independenter a voluntate 
ad sua obiecta allicitur, sed etiam versus sua bona ita movetur, ut 
haee tendentia opponatur prosecutioni altiorum bonorum rationalium. 
Quod si fit, potest quidem voluntas resistere et prohibere, ne motus 
ille voluntarius fiat; at non potest semper neque praevenire hunc 
motum neque eum tam efficaciter supprimere, ut omnino non iam 
exsistat, quia, ut aiunt philosophi, voluntas in inferiores facultates 
appetitivas habet quidem imperium politicum, sed non despoticum. 
Unde nota illa pugna, quae saepe oritur inter appetitum sensitivum et 
rationalem voluntatem. Itaque motus appetitus sensitivi praevertentis 
deliberationem rationis et contra eius imperium bonum suum pro- 
sequentis dicitur concupiscentia, quae aut actualis aut habitualis est. 
Concupiscentia sic intellecta est imperfectio, et hoc sensu de concupi- 
scentia saepe loquitur S. Scriptura (cf. Rom. 7, 283; Gal. 5, 17). Quamvis 
enim quivis appetitus, etiam rationalis, possit concupiscentia vocari, 
tamen hoe vocabulum communius applicari consuevit ad appetitum 
sensitivum inordinatum, et ita hie de concupiscentia loquimur. 


188. Non est quidem putandum obiecta talium motuum semper et 
necessario esse bona tantum pure sensibilia, cum aperte homo possit 
etiam in honores et alia bona magis spiritualia inordinate impelli. Haec 
res intellegenda est ex doctrina de passionibus, quam hoc loco notam 
supponimus. Ubi non est sensus, ibi non est passio proprie dicta, et 
ideo nullus motus citra deliberationem et contra imperium voluntatis. 
In tantum igitur homo etiam circa bona magis spiritualia motus in- 
ordinatos concupiscentiae patitur, in quantum illa bona sub sensibili 
ratione apprehenduntur et facultatem sensibilem afficiunt. Proxime 
igitur et principaliter concupiscentia versatur circa bona sensibilia. 


189. Iam sicut gloriosum est homini sua virtute vel omnino domuisse 
concupiscentiam vel ei tam viriliter resistere, ut se ad extra non 
manifestet, ita e contra dedecori est concupiscentiis esse subiectum 

lisque abripi se sinere. Unde homo, qui non est omnino hebes aut in vitiis 
sordidatus, pwdore afficitur, quando coram hominibus manifestum 
fit eum concupiscentiis agitari, velut quando iracundus, gulosus etc. 
apparuit. Verecundia enim est timor actus turpis et vituperii, quod 
actum turpem sequitur (S. Thomas 9, 2, q. 144, a. 2). Nulla autem 
concupiscentia motus habet imperio voluntatis tam subtractos et ratio- 
nem tam perturbantes quam concupiscentia carnalis delectationis. Ideo 
omnes homines bene morigerati studiose et in se occultant huiusmodi 
motus et diligenter cavent, ne extrinsecus hi motus per sensus fomenta 
accipiant. Unde verecundia vel pudicitia principaliter versatur circa 
illos motus cavendos et occultandos (cf. S. Thomas 9, 9, q. 151, a. 4). 


190. His suppositis dicimus in primis hominibus ante peccatum nullam 
fuisse concupiscentiam, seu nullos potuisse in iis oriri motus appetitus 
sensibilis independenter ab imperio voluntatis, ideoque in iis nullum 
fuisse pudorem. Quamvis autem hoc imprimis verum sit de coneupi- 
scentia delectationis carnalis, valet tamen de aliis quoque omnibus in- 
ordinatis motibus. Non autem est putandum in primis hominibus non 
fuisse passiones, e. g. delectationem ; ,fuisset enim tanto maior delectatio 
sensibilis, quanto esset purior natura et corpus magis sensibile; sed 
vis concupiscibiis non ita inordinate se extulisset super huiusmodi 
delectatione regulata per rationem; ad quam mon pertinet, ut sit 
minor delectatio in sensu, sed ut vis concupiscibils non immoderate 
delectationi inhaereat ...; sicut sobrius in cibo moderate sumpto non 
minorem habet delectationem quam gulosus, sed minus eius concupi- 
scibilis super huiusmodi delectatione requiescit (S. Thomas 1l, q. 98, 
a.2 ad 3). Non ipse appetitus sensitivus deerat, sed rebellio appetitus. 


191. Motus indeliberati concupiscentiae non sunt quidem formaliter 
mali in ordine morali, sed. causaliter vel. occasionaliter tantum, quia 
sunt fomes peccati, i. e. alliciunt ad peccatum (lac. 1, 14 15) et im- 
pediunt hominem, ne tota libertate perfecte uti possit. Ideo donum 
protoparentibus concessum solet vocari carentia fomitis et domwm in- 
tegritatis, quia per hoc donum quodammodo homo integras vires suas 
recipit ad libere ambulandum in ordine morali. Itaque etiam in ordine 
naturae purae coneupiscentia esset defectus (ad Deum auctorem re- 
ferendus eodem modo, quo quilibet alius defectus naturalis) proxime 
quidem in ordine physico, sed qui respiceret etiam ordinem moralem, 
similiter atque ipsa potestas peccandi. Posset igitur latiore et im- 
proprio sensu vocari peccatum, quatenus omne malum in ordine morali 
peccatum vocari potest, ut, ait, S. Augustinus: ,Concupiscentia carnis... 
peccatum est, quia inest illi inoboedientia contra dominatum mentis" 
(Contra Iul. l. 5, c. 8, n. 8; M44, 181. Cf. Palmieri, De Deo creante 
366sqq.. Nunc autem multo magis est malum morale, quia est 
poena peccati. 

192. Arg. 1l. Ex S. Seriptura. 

Ex vetere testamento. De Adamo et Eva, antequam peccaverunt, 
S. Scriptura narrat: ,Erat autem uterque nudus, Adam scl. et uxor 
eius, et non erubescebant* (Gen. 2, 25). Postquam vero peccaverunt, 
aperti sunt oculi amborum; cumque cognovissent se esse nudos, con- 
suerunt folia ficus et fecerunt sibi perizomata. Et cum audissent 
vocem Domini Dei deambulantis in paradiso ad auram post meridiem, 
abscondit se Adam et uxor eius a facie Domini Dei in medio ligni 
paradisi. Vocavitque Dominus Deus Adam et dixit ei: Ubi es? Qui 
ait: Vocem tuam audivi in paradiso et timui, eo quod nudus essem; 
et abscondi me. Cui dixit: Quis enim indicavit tibi, quod nudus esses, 
nisi quod ex ligno, de quo praeceperam tibi, ne comederes, comedisti ?* 
(Gen. 3, 7sqq.). — Itaque primi homines: ante peccatum non erube- 
scebant de nuditate sua, post. peccatum vero erubescebant. Atqui 
huius rei alia ratio non est, nisi quod ante peccatum deerat in iis 
concupiscentia, quae est unica ratio verecundandi, post peccatum vero 
aderat. Nam ante peccatum primi parentes non erant caeci, ut non 
viderent nuditatem suam; neque erant tam rudes, ut ob hebetudinem 
suam pudoris essent expertes, quamvis obiective verecundiae locus 
fuisset. Omnia enim, quae de Adamo narrantur (Gen. 2, 19sqq.), cum 
hac suppositione pugnant, neque status talis feritatis peccato patrato 
statim mutatus esset. Mira et singularis in hac re est S. /renaei 
sententia ita dicentis: ,Erant utrique nudi in paradiso et non confun- 
debantur; quoniam paulo ante facti non intellectum habebant filiorum 
generationis. Oportebat enim illos primo adolescere, dein sic multi- 
plicari^ (Adv. haer. 1. 3, c. 32, n. 4; M 1, 959). Sed Adamum habuisse 
intellectum generationis" patet ex verbis, quae loquitur de Eva 
(Gen. 2, 23sq.). His igitur explieationibus reiectis, dicendus est pudor 
in protoparentibus statim post peccatum esse ortus, quia in nudis cor- 
poribus animadvertebant apparentem libidinis rebellionem, quae antea 
non aderat. Ideo huius turpitudinis pudore affecti studebant signa eius 
folus tegere et se a facie Dei visibiliter apparentis abscondere. Ergo 
constat ante peccatum primos parentes fuisse a concupiscentia immunes. 


193. Ex novo testamento. Secundum S. Paulum ,per unum hominem 
[Adamum] peccatum in hune mundum intravit* (Rom. 5, 12). Atqui 
nomine ,peccati^, quod in toto mundo regnet, S. Paulus etiam intel- 
legit concupiscentiam. Loquitur enim de concupiscentiis huius pec- 
cati (Rom. 6, 12); dicit: ,Ego carnalis sum, venumdatus sub peccato. 
Quod enim operor, non intellego; non enim, quod volo bonum, hoc 
ago, sed, quod odi malum, illud facio.... Nunc autem iam non ego 
operor illud, sed quod habitat in me peccatum ...* (Rom. 7, 14 8qq.). 
Itaque concupiscentia, quae nunc regnat in homine, est ex culpa Adami; 
ergo ante hanc culpam non fuit. Quia autem concupiscentia est ex 
peccato et inclinat ad peccatum, et ipsa peccatum dicitur. 

194. Arg.2. Ex SS. Patribus. 

58. Patres exponentes c. 2 et 3 Genesis docent homines ante lapsum 
non erubuisse, quod concupiscentia liberi et iustitia perfecta tamquam 
veste operti Dznp S. Ioan. Chr Jsostomus : Usque ad illam [ prae- 
varieationem] quasi angeli versabantur in paradiso, non concupi- 
scentis flagrantes, non ab aliis affectionibus infestati.... Peccato enim 
nondum praesente, gloria, quae superne venerat, vestiti erant, et ideo 
non erubescebant* (In Gen. hom. 14, n. 4; M 53, 123). , Mandati prae- 
varicatio ut supervenit, vestem illam novam et admirabilem, gloriae 
inquam ae supernae benevolentiae, qua induti erant, abstulit et nudi- 
tatis sensum praebuit (Hom. 16, n. 1; M 53, 126). S. Ioan. Dama- 
Scenus: ,KEtsi corpore nudi erant, divina tamen gratia tegebantur; 
corporale nullum iis indumentum erat, erat tamen vestis incorruptionis* 
(In fie. aref. n. 3; M 96, 382)!. Maxime S. Augustinus hane doctrinam 
defendit contra pelagianos, imprimis ,De nupt. et concup.^ et in libris 
contra Iulianum; praeterea De civ. Dei l. 14, c. 9—11 et 17 (M 41, 
413—418 425); De Gen. ad litt. l. 11 ete. (M 34, 429). E.g.: ,Sicut 
scripbum est: Nudi erant, et non confundebantur, non quod iis sua 
nuditas esset incognita, sed turpis nuditas nondum erat, quia nondum 
libido membra illa praeter arbitrium commovebat, nondum ad hominis 
inoboedientiam redarguendam sua inoboedientia caro quodammodo 
testimonium perhibebat^.(De civ. Dei l. 14, c. 18; M 41, 425). ,Quid 
est gustato cibo prohibito nuditas indicata, nisi peccato nudatum, quod 
gratia contegebat? Gratia quippe Dei magna ibi erat, ubi terrenum 
et animale corpus bestialem libidinem non habebat. Qui ergo vestitus 
gratia, non habebat in nudo. corpore, quod puderet; spoliatus gratia 
sensit, quod operire deberet (Contra Iul. l. 4, c. 16, n. 82; M 44, 181). 
Cf. Contra duas epist. pelag. l. 1, c. 16, n. 32; M 44, 564 8q. 

Eadem est eoncors doctrina omnium DEL Cf. S. Thomas 1, 
- q. 95,a.2; 1, 2, q. 82, a. 3. Suarez, De opere sex dierum 1. 3, c. 12, n. 4 sqq. 


195. Arg. J3. Ex conc. trid. (sess. b, can. 5): ,Hanc concupiscentiam, 
quam aliquando apostolus peccatum appellat, sancta synodus declarat 
ecclesiam catholicam numquam intellexisse peccatum appellari, quod 
veré et proprie in renatis peccatum sit, sed quia ex peccato est et 
ad peccatum inclinat* (Denz.n. 192). Atqui, si concupiscentia ex pec- 
cato est, ante peccatum in protoparentibus non fuit. 


196. Schol. De supernaturalitate huius doni. 
Ex dictis allegatis SS. Patrum constat donwm integritatis fuisse 
supernaturale donum (cf. Casini, Quid est homo? a. 4). Contrariam 


! De veste iustitiae, qua Adami muditas tegebatur, cf. S. Ambrosius (Apol. II 
David c. 8, n. 41; M 14,903. De Noe et arca c. 30, n. 115; M 14, 411) et Maximus Taur. 
(Hom. 80 de div.; M 51, 426). 

doctrinam Baii (prop. 26) ecclesia damnavit: ,Integritas primae creationis 
non fuit indebita naturae humanae exaltatio, sed naturalis eius condicio" 
(Denz. n. 1026; cf. 1516). Ratio idem suadet; nam quia motus in parte 
sensitiva prius adest quam in parte intellectuali, et quia hic motus natu- 
raliter oritur proposito obiecto, motus sensitivus ex natura rei et prae- 
venit appetitum rationalem et potest eo repugnante adesse. Ergo immu- 
nitas ab hoc motu praeveniente et repugnante est donum supernaturale. 

Concupiscentia est quidem imperfectio et eatenus etiam malum 
pertinens ad ordinem moralem, quatenus incitat ad ea, quae sunt 
contra rationem. At non est in se formaliter peccaminosa, sed ita 
voluntati subiecta, ut ei praebeat occasionem pugnae et victoriae. Ex 
motibus concupiscentiae humiliatio et pudor homini oritur, quemadmodum 
ex alüs quoque imperfectionibus et foeditatibus naturalibus, e. g. ex 
hebetudine intellectus et variis corporalibus infirmitatibus. At hic pudor 
non ostendit rem non esse naturalem, sed solum ostendit hominem non 
esse purum spiritum, sed inferioris condicionis, et ideo naturaliter habere, 
quod aggravet animam (Sap. 9, 15). Si esset purus spiritus, non haberet 
talia obiecta pudoris. Si esset animal irrationale, illae res ei non essent 
pudendae, cum pertineant ad bonum partis sensitivae. Sed quia ratione 
utitur, pudet eum, quod pars sensitiva independenter a regimine rationis 
sua bona appetit. Unde concedendum est concupiscentiam esse malum, 
sed negandum est eam esse formale peccatum. Multa mala ommi crea- 
turae, et maxime creaturae corporeae, sunt naturalia. Ab hoc autem 
malo naturali Deus homines supernaturaliter liberaverat. 


197. Si quaeritur, quomodo Deus hoc donum protoparentibus contulerit, 
in varias partes abeunt theologi (cf. Suarez, De opere sex dierum 1. 3, 
c. 12, n. 11). Verisimilior videtur explicatio, secundum quam: hoc 
donum collatum est partim per internos habitus, per accidens infusos, 
partim per specialem Dei providentiam et protectionem (ib. n. 18). 
Quod enim attinet ad internam dispositionem, sicut homo per diuturnum 
et constans exercitium virtutum adeo potest inferiorem appetitum 
rationi subicere, ut iam vix contra eam moveatur neque ullam per- 
turbationem creet, ita potuit Deus singulis facultatibus hominis eos 
habitus praeternaturaliter infundere, quibus disponeretur ratio ad quiete 
considerandum, recte iudicandum, convenienter imperandum; voluntas 
ad sequendam rectam rationem delectabiliter et ad movendum appe- 
titum fortiter; appetitus ad oboediendum prompte et suaviter. Prae- 
terea contemplatio et amor rerum superiorum et maxime divinarum 
multum iuvabat ad hunc ordinem facultatum conservandum et inordi- 
natos motus praeveniendos. Accedebat externa Dei providentia, qua 
omnia arcebantur, quae possent motus inordinatos ciere. Immo si aliter 
hic effectus cum absoluta certitudine obtineri non poterat, praesto 
erat hoc remedium, ut Deus concursum negaret ad omnem talem motum 
inordinatum. 

198. Nihilominus AÀaec omnia ad gratiam. sanctificantem aliquo modo 
referenda. sunt, ut S. Thomas docet (1, q. 95, a. 1), non quod gratia 
formaliter praestabat illam integritatem (secus idem efficeret in iusti- 
ficatis), sed quia-gratia erat communis radix aliorum omnium donorum 
supernaturalium, quatenus omnia alia dona intuitu tantum primae 
gratiae dabantur. ,Nam multitudo sine ordine est confusio, et ideo, 
quae a Deo sunt, ordinata sunt, immo cum summa sapientia et pulchri- 
tudine ordinantur. Optimus autem ordo postulat, ut, quando multa 
in unum conveniunt, inferiora superioribus subordinata sint, et, quod 
in iis est supremum, sit quasi caput et fundamentum aliorum; ergo 
ita fuit eonstituta originalis iustitia. Unde cum in illa collectione 
gratia fuerit principalis forma, illa censenda est quasi essentialis in 
illa iustitia, reliqua vero omnia tamquam proprietates eius vel tam- 
quam auxilia et ornamenta illi adiuncta ad perfectius vivendum et 
operandum secundum iustitiam et sine defectu* (Suarez, De opere sex 
dierum 1. 3, c. 20, n. 21). Videlicet gratia in creatione collata con- 
stituebat illam primam et intemeratam amicitiam hominis cum Deo, 
ob quam Deum decebat dilectissimo amico suo providere omnia, quae 
ad perfectissimam vitam in statu viatoris agendam pertinebant. 


Prop. XXII. Protoparentes ante peccatum immunes erant a ne- 
cessitate moriendi. De fide (Sum. 1, q. 97). 


199. Arg. 1. Ex S.Seriptura. 

Ex vetere testamento. Deus praecepit Adamo: ,Ex omni ligno 
paradisi comede; de ligno autem scientiae boni et mali ne comedas; 
in quocumque enim die comederis ex eo, morte morieris* (Gen. 2, 16 11). 
Eva vero ait ad serpentem: ,De fructu lignorum, quae sunt in para- 
diso, vescimur; de fructu vero ligni, quod est in medio paradisi, prae- 
cepit nobis Deus ne comederemus, ne forte moriamur* (Gen. 3, 2 3). 
Post peccatum Deus dixit ad Adam: ,In sudore vultus tui vesceris 
pane, donec revertaris in terram, de qua sumptus es, quia pulvis es, 
et in pulverem reverteris.... Et ait: Ecce Adam quasi unus ex nobis 
factus est, sciens bonum et malum; nunc ergo ne forte mittat manum 
suam et sumat etiam de ligno vitae et comedat et vivat in aeternum. 
Et emisit eum Dominus Deus de paradiso voluptatis (Gen. 3, 19sqq.). 

Difficultas in eo est, quod Deus Adamo, si praeceptum transgredia- 
tur, videtur minari mortem ilico subeundam:  ,Quo die comederis, 
morieris. Respondet Hwmmelauer in Comment. in Gen.: ,Planissima 
solutio est, ut sensui obvio verborum insistentes dicamus Deum re- 
apse Adamo comminatum esse mortem eo ipso tempore, quo peccaret, 
secuturam. Verum, uti a veracitate et fidelitate non recedit, qui 
maius promissis concedit praemium, ita neque qui leviorem, quam mi- 
natus erat, infligit poenam. Mortem ilico secuturam minatus erat 
Deus, mox sententiam benignus exsequi differt.^ Ad quam explica- 

tionem haec annotat Dominicus Palmieri: ,Prona haec interpretatio 
videtur; subest nihilominus gravi, ut puto, diffieultati. Si enim ita 
est, cum mortem. comminatus est Deus, in eo signo rationis futurum 
humanum genus ex Adamo peccante non cogitabat Deus, quia ad- 
misso peccato ab Adamo, filii eius iuxta illam sententiam Domini com- 
minantis mortem nulli exstituri erant; nec proinde in hac hypothesi 
locus erat propagationi peccati originalis, ideoque nondum erat praesti- 
tutus ordo et nexus familiae humanae cum primo parente, unde con- 
sequens erat, ut, si ille peccasset, ceteris quoque suis filiis peccatum 
imputaretur. Idcirco cum Adamus peccavit, peccatum eius fuit tantum 
personale, non peccatum naturae; quo ergo iure deinceps posteris est 
imputatum? Itaque ... cum haec recens [interpretatio], ut minimum 
dicam, certa non sit, immo nee satis probabilis, restat, ut antiquior 
vere probabilis, si non certa, habeatur* (De Novissimis, Prati 1908, 
T5805. 

Secundum antiquam sententiam sensus est: ,Quo die comederis, 
mortalis eris.^ Hebraice litteraliter dicitur: ,Die comestionis tuae ex 
eo [ligno scientiae] moriens morieris, quorum verborum vis recte 
reddi potest: ,Cum comederis ex eo, moriendum tibi erit.^ Iam Sym- 
machus illud moth thamuth vertit: 0vqvóg éog, quem secuti sunt Teo- 
doretus, Hieronymus, ali. 

Itaque mors est poena peccati; ergo sine peccato mors futura non 
fuisset. — Quare Sapiens ait: ,Deus mortem non fecit nec laetatur 
in perditione vivorum. Creavit enim, ut essent, omnia* (Sap. 1, 13 14). 
,Deus creavit hominem inexterminabilem (ér? àq0opoía), et ad imaginem 
similitudinis suae fecit illum. Invidia autem diaboli mors introivit in 
orbem terrarum^ (Sap. 2, 23 24)!. Et autem notandum S. Scripturam 


! Sapiens non de sola morte corporali loquitur neque de sola morte spirituali, sed 
utramque ut fructum peccati simul respicit. In priore enim parte libri Sapientiae 
inter singulos iustos et iniustos comparatio instituitur. Iniusti dicunt: Nihil habemus 
nisi hanc brevem vitam mortalem; unde fruamur ea, quantum possumus; mox enim 
moriemur neque amplius erimus. Quare irrident iustos turpibus huius vitae deliciis 
abstinentes et opprimunt eos. De hac igitur frivola philosophia Sapiens ait: ,Erra- 
verunt ... et nescierunt sacramenta [mysteria] Dei.... Quoniam Deus creavit homi- 
nem inexterminabilem. . .. Invidia autem diaboli mors introivit in orbem terrarum* 
(Sap. 2, 21 sqq.) Sensus est: Deus nequaquam hominem talem fecit, ut post breve 
vitae tempus non iam sit, sed potius ut in aeternum sit, imago Dei viventis neque 
umquam morientis. Diaboli autem invidia seducti homines nune quidem morti tem- 
porali subiecti sunt; at post mortem temporalem iustos manet altera vita gloriosa, 
impii vero malis suis operibus post mortem temporalem etiam aeternam perditionem 
Sibi accersunt. ,lustitia enim perpetua est et immortalis. Impii autem mianibus et 
verbis accersierunt illam" mortem, et quidem aeternam (Sap. 1, 15 sq.). 

Recte Atzberger: ,Das Buch der Weisheit geht davon aus, dafi der Tod gemàf& 
dem ursprünglichen Plane Gottes überhaupt gar nicht sein sollte... Erst ,durch den 
Neid des Teufels ist der Tod hereingekommen in die Welt'. Der Tod aber, welcher 
so in die Welt gekommen ist, besteht nicht blof& in der Trennung von Leib und 
Seele am Ende dieses irdischen Lebens. Diese Trennung ist nur die Vorstufe und 
der Anfang des Todes im vollen Sinne, d. h. der jenseitigen ewigen Trennung von 

non solam mortem, sed dolores omnes et molestias vitae adscribere 
lapsui Adami; ante peccatum autem homines erant in paradiso volup- 
tatis, omnis doloris et molestiae expertes (cf. infra n. 219). 


200. Ex novo testamento. ,Per unum hominem peccatum in hunc 
mundum intravit et per peecatum mors, et ita in omnes homines mors 
pertransiit, in quo [ideo quod] omnes peccaverunt. Usque ad legem 
enim [mosaicam] peccatum [personale] erat in mundo; peccatum autem 
non imputabatur [in mortem], cum lex non esset [quae statueret 
poenam mortis in peccatum]. Sed [nihilominus] regnavit mors ab 
Adam usque ad Moysen etiam in eos, qui non peccaverunt [perso- 
naliter, ut infantes] in similitudinem praevaricationis Adae* (Rom. 5, 
12 sqq.; cf. 6, 23; 8, 10; 1 Cor. 15, 21). Ergo, nisi Adamus peccasset;, 
neque ipse mortuus esset neque posteri eius. 


201. Arg.2. Ex SS.Patribus et theologis. 

S. Irenaeus exponit, quomodo homo ex natura sua mortalis fuerit 
et solum per gratiam divinae immortalitatis particeps esse potuerit. 
Non enim poteramus aliter incorruptelam et immortalitatem percipere, 
nisi adunati fuissemus incorruptelae et immortalitati^ (Adv. haer. 1. 3, 
c. 19;. cf. 1. 5, e. 12; M 1, 939 1159). S. Theophilus Antioch.: ,Homo 
sua inoboedientia mortem sibi adscivit^ (Ad Autol. l1. 2, c. 21; M 6, 
1095). S. Cyprianus: ,Dei sententia cogitetur, quam in origine statim 
mundi et generis humani Adam praecepti immemor et datae legis 
transgressor accepit ... (Gen. 3, 17sqq.). Huius sententiae vinculo 
colligati omnes et constricti sumus, donec morte expuncta de isto saeculo 
recedamus* (De bono pat. n. 11; .H 1, 404 sq.). , Nam cum in illa prima 
transgressione praecepti firmitas corporis cum immortalitate discesserit 
et cum morte infirmitas venerit, nec possit firmitas recipi, nisi cum 
recepta et immortalitas fuerit, oportet in hac fragilitate atque infirmitate 
luctari semper et congredi^ (ib. n. 17; H 1, 409). ,Diabolus hominem 
ad imaginem Dei factum impatienter tulit; inde et perit primus et 
perdidit. Adam contra caeleste praeceptum cibi letalis impatiens in 
mortem cecidit nec acceptam divinitus gratiam patientia custode ser- 
vavit^ (ib. n. 19; H 1, 410). S. Athanasius: ,Secundum naturam cor- 


Gott, durch welche der Sünder ausgeschlossen wird von dem ewig seligen Leben mit 
all seinen Freuden und verurteilt zu ewigen Qualen. So erlangt der Tod von Anfang 
an eine über das Diesseits hinausgreifende Bedeutung und füllt zusammen mit den 
gesamten Folgen der Sünde einschlieblich der ewigen Verdammnis. Es wird eben 
der von den Propheten entwickelte Vollbegriff des Todes in seinem ganzen Umfange 
in den Gesichtskreis aufgenommen. Dann aber ist von selbst die Móglichkeit, ja die 
Notwendigkeit gegeben, den Tod im vollen Sinne nur als das Endschicksal der Sünder 
hinzustellen, wüáhrend den Gerechten, wenn sie auch leiblich sterben müssen, dennoch 
in hóherem Sinne Leben, Unsterblichkeit und Unvergünglichkeit in Aussicht gestellt 
werden kann* (Die christl. Eschatologie in den Stadien ihrer Offenbarung im Alten 
und Neuen Testamente, Freiburg 1890, 105 sq.). 

ruptibiles, gratuita tamen communione Verbi vitium illud naturae, si 
boni permansissent, evasuri fuissent* (Deincarn. Verbi n. 5; .M 25, 106). 
Multa alia dicta Patrum vide apud Casini, Quid est homo? a. 2, 8 2. 
Secundum S. Augustinum ,constat inter christianos veraciter catholicam 
tenentes fidem etiam ipsam nobis corporis mortem non lege naturae, 
quia nullam mortem homini Deus fecit, sed merito inflictam esse pec- 
cati^ (De civ. Dei 1. 183, c. 15; M 41, 387). Hanc doctrinam multis 
locis contra pelagianos defendit (cf. Opus imperf. contra Iul. l. 6, c. 30; 
M 45, 1580; De pece. merit. l. 1, c. 2sqq.; M 44, 109 sqq.). Explicat 
quoque, qualis illa immortalitas protoparentum fuerit: ,Illud [corpus] 
quippe ante peccatum et mortale secundum aliam et immortale se- 
cundum aliam causam dici poterat.... Aliud est enim non posse mori, 
sicub quasdam naturas immortales creavit Deus, aliud autem est posse 
non mori, secundum quem modum primus creatus est homo immortalis, 
quod ei praestabatur de ligno vitae, non de constitutione naturae; a quo 
ligno separatus est, cum peccasset, ut posset mori, qui, nisi peccasset, 
posset non mori. Mortalis ergo erat condicione corporis animalis, 
immortalis autem beneficio conditoris^ (De Gen. ad litt. 1. 6, e. 25, n. 36; 
M 34, 354). Ergo patet, quomodo inter se 'concilientur varia dicta, 
quae apud SS. Patres occurrunt: Adamum fuisse mortalem, sed non 
moriturum; nec mortalem fuisse nec immortalem, sed capacem utrius- 
que; fuisse nec plane mortalem nec plane immortalem, et similia, 
quibus significatur Adamum habuisse immortalitatem non naturalem 
et inamissibilem, sed gratuitam et amissibilem. 

Scholasticorum doctrinam vide Sent. 2, dist. 19 et S. th. 1, quod 
Quomodo mors potuerit in poenam constitui, cum sit homini naturalis, 
S. Thomas ita explicat: ,Deus, qui est conditor hominis, omnipotens 
est; unde ademit suo beneficio ab homine primitus instituto necessi- 
tatem moriendi ex tali materia consequentem ; quod tamen beneficium 
subtractum est per peccatum primorum parentum. Et sic mors est et 
naturalis propter condicionem materiae et est poenalis propter amissionem 
divini beneficii praeservantis a morte* (2, 2, q. 164, a. 1 ad 1). 


202. Arg. 3. Ex definitionibus ecclesiae. 

Conc. milevit. II can. 1: ,Quicumque dicit Adam primum hominem 
mortalem factum, ita ut, sive peccaret sive non peccaret, moreretur 
in corpore, hoc est de corpore exiret, non peccati merito, sed ne- 
cessitate naturae, A. S." (Denz. n. 101). Conc. arausic. II can. 2 contra 
semipelagianos definivit non mortem tantum corporis, sed etiam ami- 
mae ab Adamo in omnes homines transiisse (Denz. n. 175). Conc. trid. 
sess. D, can. 1 docet Adamum per praevaricationem suam ,incurrisse 
iram et indignationem Dei atque ideo mortem, quam antea illi com- 
minatus fuerat Deus* (Denz. n. 188). Dammata est prop. 18 Baii: 
Immortalitas primi hominis non erat gratiae beneficium, sed naturalis 
condicio" (Denz. n. 1018, cf. 1511). 

203. Schol. Quomodo immortalitas primis parentibus collata fuerit. 

Ad. immortalitatem. primorum. hominum. constituendam. plura. con- 
currebant. Neque enim haec immortalitas eiusdem rationis erat atque 
ila, quam habebunt aliquando beati in caelo. Imprimis enim Adamo 
vires reficiendae erant sumpto cibo (Gen. 2, 16); at ne hoc quidem 
sufficiebat ad avertendam mortem. Non erant quidem in paradiso 
morbi neque infortunia, quibus vita in periculum vocaretur; at vita, 
quae cibo sustinenda est, ipso usu paulatim senescit et conficitur. 
Contra hanc igitur senii debilitatem Deus providerat ,arborem vitae*, 
cuius fructibus mors arceretur (Gen. 2, 9; 3, 229). Praeterea vero ipsa 
quoque gratia suo modo conferebat ad hane immortalitatem dandam; 
nam gratia amissa etiam immortalitas ablata est. 


204. Quomodo haec omnia concurrerint ad immortalitatem, S. Bona- 
ventura ita explicat: ,'Tripliciter potest mors homini contingere: aut 
per elementorum pugnam et dissolutionem, aut per humidi consump- 
tionem, aut per extrinsecam laesionem. Immortalitas ergo dicit pri- 
vationem huius triplicis modi moriendi quantum ad actum et potentiam 
in beatis, quantum ad actum vero solum in hominibus institutis, qui 
dicuntur immortales, quia poterant non mori hoc triplici genere mo- 
riendi; habebant enim aptitudinem evadendi hoc triplex genus mortis 
per id, quod habebant a natura. Nam corpus valde bene erat com- 
plexionatum, et anima de se incorruptibilis erat, quae illud corpus 
regebat et conservabat, et ita idoneus erat primus homo ex his con- 
stitutus, quod numquam deficeret per elementorum pugnam. Sed tamen 
illud non sufficiebat; hoc enim non posset anima peccatrix facere, si 
poneretur in consimili corpore. Et ideo datum fuit illi animae donum 
gratiae, per quam posset corpori praesidere et illud regere et elementa 
quasi in quadam amicitia custodire, et hoc, quamdiu vellet suo auctori 
subiacere.... Et sic patet, quod, quantum ad immortalitatem, contra 
primum genus moriendi aptitudinem habebat a natura, sed complemen- 
tum a gratia. Similiter quantum ad secundum genus moriendi, quod 
est per humidi consumptionem. Vis enim mutritiva potens erat ad 
convertendum alimentum sibi sufficiens, et alimenta efficacem habent 
virtutem ad nutriendum; et ex hoc homo idoneus erat, ut conservaretur 
in eo sine corruptione humidum naturale. Sed quia humidum radicale 
paulative consumitur nec potest reparari per quodcumque alimentum, 
ideo data est virtus specialis cuidam ligno, quod dictum est lignum 
vitae, per cuius sumptionem repararetur humiüdum radicale. Et hoc 
quidem non fuit ex condicione naturae, sed ex beneficio conditoris, 
sicut dicit Augustinus. Similiter et quantum ad tertiwm genus, quod 
fit per extrinsecam laesionem. Adam enim fortis et potens erat ad 
repellenda nociva, sapiens et diligens ad praecavenda, et ideo idonei- 
tatem habebat, ut per nullam laesionem incurreret mortem. Verum- 
iamen quod bestiae, et si qua alia sunt, quae nocere possent, ipsum 

omnino non laederent nec in somno mec in vigilia, hoc non erat. à 
natura, sed a Dei speciali providentia, quae ita eum custodiebat, ut 
sub pedibus eius omnia subiacerent, ut nihil cuperet ipsum offendere, 
et si cuperet, non valeret. Et sic patet, quod immortalitas, quae fuit 
in statu innocentiae, quantum ad aptitudinem fuit a natura, quantum 
ad complementum fuit a gratia* (In 2, dist. 19, a. 3, q. 1). Simili modo 
rem explicat S. Thomas (1, q. 97, à. 1 et a. 4; q. 102, a. 2) et iam 
antea magis rhetorice S. Augustinus (De civ. Dei l. 14, c. 26; M 41, 434), 
S. Basilius (Orat. 3 de parad.; M 30, 61 sqq.), 5$. loan. Chrysost. 
(In Gen. hom. 12 sqq.; M 53, 98 sqq.), 5S. Joan. Damasc. (De fide 2, 11; 
M 94, 910 sqq.). 


205. Est tamen inter doctores magna diversitas opinionum in ex- 
plicanda vi ,/igni vitae". Ali enim, ut Swarez et Pererius, censent 
vim conferendi immortalitatem huie arbori fuisse naturalem; aln, ut 
S. Bonaventura, censent. fuisse supernaturalem. Alu, ut S. Thomas, 
putant lignum vitae saepius gustandum fuisse ad arcendam senilem 
debilitatem; alu, ut Bellarminus, putant lignum vitae vel semel 
gustatum allaturum fuisse perfectam immortalitatem. Immo nonnulli, 
ut Scotus, existimant Adamo per varia illa remedia vitam fuisse 
solum conservandam per certum aliquod tempus, et dein ipsum, ante- 
quam mors contingeret, fuisse transferendum ad beatam immortali- 
tatem. Probabilius videtur vim continuandi vitam, idque perpetuo, 
fuisse ligno vitae naturalem, sed ad hune finem fructum huius ligni 
debuisse saepius sumi, de qua re cf. Suarez (De opere sex dierum 
l 3, c. 14 15). Licet addere hanc vim in ligno vitae fuisse solum 
partialem et supposuisse in homine talem animam in tali corpore, 
qualia in originali tantum integritate exsistebant. | 


Prop. XXIII. Protoparentes habuerunt scientiam infusam rerum 
naturalium. Sententia communis (Sum. 1, q. 94, a. 3 4). 


206. Nofa. Hucusque consideravimus ea dona supernaturalia vel 
praeternaturalia, quae primis parentibus collata erant non in ipsorum 
tantum utilitatem, sed ut etiam ad posteros eorum transmitterentur. 
Cum enim. privatio gratiae sanctificantis, concupiscentia, mors, quae 
nunc regnant in genere humano, ab apostolo ad Adami peccatum re- 
ferantur, sequitur sine peceato Adami posteros nascituros fuisse ex- 
pertes concupiscentiae et mortis et praeditos gratia sanctificante. 


207. Iam considerandum est aliud donwm, quod primis hominibus solis 
concessum erat. propter peculiarem eorum condicionem, quodque nequa- 
quam ad eorum posteros transiturum fuisse censendum est (cf. Pererius, 
In Gen. l. 5, q. 5). Dictum est iam antea Adamum habuisse eas cogni- 
tiones supernaturales, quae requirebantur, ut posset ambulare per fidem. 

Sed fides necessario supponit alias cognitiones natura saltem priores: 
de exsistentia Dei, lege morali, ordine naturali. Has cognitiones Adami 
posteri acquisiverunt et acquirunt mediis naturalibus, quorum unum ex 
praecipuis est instructio humana. Adamus autem non potuit ab aliis 
hominibus instrui, neque debuit ommi tali scientia carere, donec pau- 
latim invenisset, quae ei scitu necessaria erant. Itaque dicimus eum 
statim ab initio a Deo accepisse scientiam infusam earum rerum, quas 
eum scire decebat. Scientia infusa in eo consistit, quod Deus eas spe- 
cies intellectuales, quas homines secundum naturalem viam paulatim 
experimentaliter acquirunt, immediato suo influxu in intellectu hominis 
producit et simul intellectum ita confortat, ut his speciebus recte uti 
possit ad iudicandum et discurrendum. Scientia igitur infusa a scientia 
acquisita non differt secundum essentiam, sed solum secundum modum 
acquisitionis (cf. S. Thomas 1, q. 94, a. 3 ad 1). 


208. Arg. l. Ex S. Scriptura. 


S. Scriptura non diserte quidem dicit Adamum habuisse scientiam 
infusam, sed ea docet de eius scientia, quae intellegi nequeant, nisi 
admittamus scientiam infusam. Ita ad Adamum brevi post eius crea- 
tionem Deus adduxit cuncta animantia terrae et universa volatilia 
caeli, ,ut videret, quid vocaret ea; omne enim quod vocavit Adam 
animae viventis, ipsum est nomen eius*, i. e. nomina convenientia iis 
imposuit, quae naturas et proprietates eorum exprimerent (Gen. 2, 19). 
Atqui notitiam ad hoc requisitam Adamus experientia non acquisiverat; 
ergo infusam acceperat!. Similiter, quod Adamus iubetur operari et 
custodire paradisum, et quod alia praecepta accipit, signum est eum 
non fuisse mente infantem, sed virum intellegentem. Quare Ecclesiasticus 
loquens de creatione protoparentum ait: ,Consilium.et linguam et oculos 
et aures et cor dedit illis exoogitandi, et disciplina intellectus replevit 
illos. Creavit illis scientiam spiritus, sensu implevit cor eorum, et mala 
et bona ostendit illis. Posuit oculum suum super corda illorum, osten- 
dere illis magnalia operum suorum, ut nomen sanctificationis collaudent, 
et gloriari in mirabilibus illius, ut magnalia enarrent operum illius* 
(Ecch. 17, 5 sqq.). Sapiens vero rogat Deum, ut sibi det sapientiam, 
qualem ab initio dederit Adamo ad orbem terrarum recte regendum: 
,Deus patrum meorum et Domine misericordiae, qui fecisti omnia verbo 
tuo et sapientia tua constituisti hominem, ut dominaretur creaturae, 
quae a te facta est, ut disponat orbem terrarum in aequitate et iu- 
stitia, et in directione cordis iudicium iudicet, da mihi sedium tuarum 
assistricem sapientiam* (Sap. 9, 1 sqq.; cf. 10, 1 sq... Haec alio. modo 
ad Adamum, alio modo ad ceteros homines pertinent. 


! Quod narratur Gen. 2, 23 et 24, huc non pertinet, quia ibi agitur de revelatione. 


Cf. Matth. 19, 4 5. 

209. Arg. 2. Ex traditione. 

SS. Patres maxime efferunt Adami scientiam, ubi explicant Gen. 
2. 90. S. Ioan. Chrysostomus: ,Vide hie, quomodo cum ineffabili illa 
sapientia, ei a Deo suppeditata, cuius nobis indicia demonstrata sunt 
per nominum impositionem, quae tot brutorum animantium generibus 
indidit, et propheticam gratiam acceperit" (Hom. 15 in Gen., n. 3; 
cf. Hom. 14, n. 5; M 53, 192; cf. 116). S. Cyrillus Alex.: ,Auctor ille 
nostri generis, Adam, non in tempore, sieut nos, sapientiam videtur 
consecutus, sed in primo statim ortus sui initio perfecta intellegentia 
praeditus cernitur, dum acceptam divinitus illuminationem illibatam 
in se ipso conservaret et integram naturae suae retineret dignitatem* 
(In Io. 1. 1, . 9; M 13, 121). S. Augustinus: ,Neque secundum chri- 
stianam cogitatis fidem [ita obicit pelagianis], qualis sit factus Adam, 
qui universis generibus animarum vivarum nomina imposuit; quod 
excellentissimae fuisse indicium sapientiae in saecularibus etiam libris 
legimus. Nam ipse Pythagoras, à quo philosophiae nomen exortum 
est, dixisse fertur illum fuisse omnium sapientissimum, qui vocabula 
primus indidit rebus*^ (Opus imperf. contra Iul. 1l. 5, c. 1; M 45, 1432). 


210. Consentiens item de hac re est f/ieologorum doctrina (In 2, dist. 23 
et, S. th. 1, q. 94 a. 3), qui his rationibus convenientiae sententiam suam 
confirmant: Imprimis Deus opera, quae ipse immediate producit, perfecta 
facit. Ad perfectionem autem hominis adulti necessaria est scientia 
rerum, quae ad ipsum pertinent. Secundo primus homo in ea con- 
dicione vivebat, ut non posset ab aliis instrui; atqui, si paulatim scientia 
ei acquirenda fuisset, longum tempus versatus esset in magna igno- 
rantia, neque potuisset scientiam sibi convenientem acquirere nisi dif- 
ficulter et cum periculo multorum errorum, id quod in felicissimum 
illum statum nequaquam quadraret. "Tertio Adamus non solum futurus 
erat pater humani generis, sed etiam doctor tum in rebus fidei tum 
in scientia naturali, quia haec in omni statu ad vitae honestatem et 
utilitatem requiritur. Ergo Adamus, sicut creatus est perfectus homo 
et pater generis humani secundum corpus, ita etiam perfectus initiator 
et, doctor secundum mentem (cf. Suarez, De opere sex dierum 1. 3, c. 9, 
n.4 D). Itaque ,primus homo habuit scientiam omnium rerum per 
species a Deo infusas; nec tamen scientia illa fuit alterius rationis a 
scientia nostra, sicut nec oculi, quos eaeco nato Christus dedit, fuerunt 
alterius rationis ab oculis, quos natura produxit^ (S. Thomas 1, q. 94, 
a. 9 ad 1). Habuit tamen Adamus ingenium excellentissimum, sensus 
acutissimos, optimum corporis temperamentum, animum ab omni per- 
turbatione liberum, et ita singulariter dispositus erat ad recte et sub- 
titer iudicandum.  ,Etsi nihil. tale de Adam didicissemus, nostrum 
erat vera ratione conicere, qualis in illo homine natura sit condita, 
in quo vitium ommino nullum fuit. Quis autem usque adeo sit tardus 
ingenio, ut ad naturam neget obtunsa vel acuta ingenia pertinere, aut 

existimet non esse animi vitia vel memoriae vel intellegentiae tardi- 
tatem? Et quis dubitet christianus eos, qui in hoc saeculo erroribus 
aerumnisque plenissimo ingeniosissimi apparent, quorum tamen corrup- 
übilia corpora aggravant animas, si illius ingenio comparentur, distare 
longe amplius, quam celeritate a volucribus testudines distant?* (S. Augu- 
stónus, Opus imperf. contra Iul. l. b, c. 1; M 45, 1432) 


2]l. Quaerunt theologi, quarum rerum notitiam Adamus infusam ha- 
buerit. De qua re cum revelatio nihil doceat, student probabilibus 
coniecturis ambitum huius scientiae determinare. Itaque quae de hac 
re dieunt, tantum valent, quantum argumentis probari possunt. 

Certum est Adamwm multas res non novisse per illam scientiam in- 
fusam. Cum enim scientia haec secundum essentiam eiusdem rationis 
esset atque nostra, Adamus per eam neque Deum neque ullam rem 
spiritualem immediate cognoscere potuit. Ex eadem ratione non po- 
tuit per hane scientiam cognoscere secreta cordis neque libera futura 
neque ullas res, ad quas scientia nostra ex natura sua extendere se 
non potest. 

Generatim vero dici potest Adamus cognovisse ea omnia, quae eum 
in speciali sua condicione patris et primi doctoris hominum scire de- 
cebat. ,Et haec sunt omnia illa, quae virtualiter. exsistunt in primis 
principiis per se notis, quaecumque scilicet naturaliter homines cogno- 
scere possunt.... Alia vero, quae nec naturali hominis studio cognosci 
possunt nec sunt necessaria ad gubernationem vitae humanae, primus 
homo non cognovit ... sicut quaedam singularia, puta quot lapilli 
jaceant in flumine, et alia huiusmodi* (S. Thomas 1, q. 94, a. 3; cf. De 
verit. q. 18, a. 4. ,Non fuit necessarium omnium individuorum habere 
proprias species, quia hoc neque ad perfectionem intellectus per se 
pertinet neque etiam ad cognoscendam perfecte specificam essentiam 
multum refert, et ideo eorum tantum cognitionem accepit, quae ad 
usum et ad instructionem aliorum sufficerent. Reliqua vero vel per 
propriam experientiam cognovit, vel, si numquam sensibus occurrerunt, 
sine imperfectione privativa, ut vocant, ignorari semper potuerunt* 
(Suarez, De opere sex dierum 1. 3, c. 9, n. 14). , Etiam potuit eadem 
sclentia Adae esse minus perfecta de caelis quam de aliis rebus pro- 
pinquioribus sensibus, quia homo perfectius cognoscere potest, quae 
sensibus magis propinqua et proportionata sunt quam ea, quae a sen- 
sibus longe distant? (ib. n. 11). Ex his dictis patet scholasticos, quam- 
quam valde exaggerant perfectionem scientiae Adami, tamen duas 
normas posuisse, quae hane scientiam rationabiliter limitent: scilicet 
Adamum scivisse species earum rerum tantum, quas homines ope sen- 
suum possint cognoscere; dein eum scivisse ea, quae ad usum vitae 
paradisiacae necessaria erant. Ergo irrationabile est supponere Ada- 
mum scivisse ea omnia, quae usque ad nostra tempora ope artificio- 
sorum instrumentorum inventa sunt, e. g. magnitudinem et distantiam 

Pesch, Praelectiones dogmaticae. III. Ed. 5/6. 10 

solis aliarumque stellarum vel infusoria et microbia; neque censendum 
est eum calluisse omnia problemata mechanica cum suis applicationibus 
vel naturam omnium morborum cum suis remediis. Haec enim omnia 
in paradiso erant superflua. Generatim adscribenda non videtur Adamo 
ulla scientia, cuius nullum vestigium apparet in posteris eius, cum ad- 
mitti nequeat vel Adamum omnem scientiam infusam. perdidisse per 
peccatum originale, vel eum non communicasse notitias suas cum 
filiis, vel hos filios omnes fuisse tam hebetes, ut nihil illarum rerum 
intellexerint. 


212. Neque admitti potest Deum statim ab initio tantam scientiam 
indidisse, ut homo plane proficere non potuerit neque ullum studium 
profieiendi in scientia habuerit, quia crescere in scientia est unum ex 
nobilissimis operibus hominis viatoris. Qualis secundum veteres theo- 
logos fuerit scientia Adami, inde etiam apparet, quod dubitant, utrum 
maior fuerit. scientia Adami an Salomonis (Suarez, De opere sex dierum 
1l. 3, c. 9, n. 29). Sed certe Salomon non novit telegraphiam neque ma- 
chinas vaporatas neque calculum integralem et differentialem. Sufficiat 
igitur dicere Adamum habuisse insignem scientiam rerum religiosarum 
et moralium, talem vero scientiam rerum physicarum, qualis debebatur 
ei, cuius destinatio erat operari paradisum et in hac re erudire alios. 
Ceterum obliviscendum non est has conclusiones esse potius specu- 
lationes philosophicas quam res revelatas, ideoque liberam opinandi 
facultatem hie esse satis amplam. 


213. Schol. I. De inerrantia Adami. 

Scholastici communiter docent 4damwm ante peccatum non fuisse 
errori obnoxium, non quod omnia sciverit, sed quod numquam assensu 
intellectus rei falsae inculpabiliter adhaeserit ut verae, vel incertae 
ut certae. Sequuntur hac in re 5. Awgustinwm, qui docet: ,Approbare 
falsa pro veris, ut erret invitus ..., non est natura instituti hominis, 
sed poena damnati" (De lib. arb. 1. 3, c. 18, n. 52; M 32, 1296). Quo- 
modo vero Eva decipi potuerit verbis serpentis, sic explicat: ,Quando 
his verbis crederet mulier, nisi iam inesset menti amor ille propriae 
potestatis e£ quaedam de se superbiae praesumptio?* (De Gen. ad litt. 
l. 12, c. 30, n. 58; M 34, 419.) Refert igitur originem erroris ad volun- 
tariam malitiam. Non putant quidem theologi hanc inerrantiam Adamo 
infuisse solum propter excellentiam ingenii et scientiam infusam, sed 
simul per externam Dei providentiam, quae omnia mala ab homine 
avertebat, quae illum statum dedecebant. Error autem est unum ex 
maximis malis, quia est malum intellectus et inficit supremam partem 
hominis. Res ita intellecta est satis probabilis, neque ullam specialem 
patitur difficultatem, quamvis de ea ne inter scholasticos quidem sit 


perfectus consensus (cf. S. Thomas 1, q. 94, a. 4; Suarez, De opere sex 
dierum 1. 3, c. 10). 

214. Schol. 2. De origine linguae. 

Cum quaestione de scientia infusa cohaeret quaestio de origine 
linguae, de qua hac aetate multum disputant. Sed de hac quaestione 
pauca tantum indicia exstant in fontibus revelationis, et solum per 
modum conclusionis aliquid deduci potest ex iis, quae hactenus de 
statu et perfectione primorum hominum vidimus. 

Pauci ili SS. Patres, qui de hac re loquuntur, simpliciter. dicunt 
linguam. inventam esse ab homine. E. g. S. Augustinus: ,Illud, quod in 
nobis est rationale, 1. e. quod ratione utitur et rationabilia vel facit vel 
sequitur, quia naturali quodam vinculo in eorum societate adstringebatur, 
cum quibus illi erat ratio ipsa communis, nec homini homo firmissime 
sociari posset, nisi colloquerentur atque ita sibi mentes suas cogitationes- 
que quasi refunderent, vidit esse imponenda rebus vocabula, i. e. signi- 
fieantes quosdam sonos, ut, quoniam sentire animos suos non poterant, 
ad eos sibi copulandos sensu quasi interprete uterentur. Sed audiri 
absentium verba non poterant; ergo illa ratio peperit litteras, notatis 
omnibus oris ac linguae sonis atque discretis^ (De ordine 1. 2, c. 12, 
n. 35; M 32, 1011 sqq. Cf. ep. 102, n. 10; M 33, 314, et supra n. 209). 

Latius de eadem re agit S. Gregorius Nyss. Cum enim S. Basilius 
dixisset vocabula esse inventa humana (Adv. Eunom. l. 2, n. 4; M 29, 
518 sq. Eunomius hane doctrinam aggressus est eo, quod secundum 
primum caput Genesis Deus imposuisset rebus nomina, antequam ulli 
homines exstitissent. Sed S. Gregorius ,magistrum suum^ fortiter 
defendit: ,Nos iniuriam facere autumat [Eunomius]|, quod hominem 
rationis participem a Deo factum esse non negamus, sed verborum 
inventiones ad ratiocinandi facultatem a Deo naturae hominum inditam 
revocamus. Atque hoc est crimen acerbissimum, quo ad atheorum 
sententiam transfugere pietatis magister [Basilius] accusatur* (Contra 
Eunom. 1l. 12;. M 45, 915). ,Nugae et vanitas iudaica, quae permultum 
a sublimi christianorum natura et excellentia excidit, nimirum putare 
magnum et excelsissimum et supra omne nomen et animi cogitationem 
Deum, qui sola voluntatis potestate universum creat et ad generationem 
adducit et in sua natura ipsum conservat, ut aliquem grammatistam 
eiusmodi verborum positiones diligenter operantem sedere.... Quemad- 
modum, motricem animali facultatem Deus cum dedit, non amplius 
singulos gressus efficit; semel enim principium ab eo, qui fecit, adepta 
natura se ipsam movet et deducit, quemcumque libet motum efficiens 
(nisi quod gressus hominis a Deo dirigi dicuntur); sic posse loqui et 
sonos edere et per vocem voluntatem enuntiare a Deo cum accepit, 
viam pergit actu natura, signa quaedam rebus certa quadam sonorum 
differentia imponens. Et haec sunt, quae a nobis dicuntur verba et 
nomina, quibus rerum vim significamus ..., divina autem voluntate 
res, non nomen nascitur. Quare res quidem, quae substat, opus est 
virtutis conditoris; voces vero, quae res ipsas notificant, per quas 
singula ad exactam et inconfusam doctrinam sermo designat, haec sunt 

iigre 

opera et inventa logicae facultatis. Haec autem 1psa disserendi et 
ratiocinandi facultas et natura opus Dei est. Et quoniam ommibus 
hominibus ratiocinandi facultas inest, necessario secundum gentium 
varietates etiam nominum differentiae spectantur* (l. c. 991 sq.). ,Quare 
sermo fixus nobis manet, qui voces humanas nostrae mentis sive intel- 
legentiae inventa esse definit. Neque enim a principio, quamdiu con- 
sonum sibi ipsi humanum genus universum fuit, verborum Dei aliquam 
doctrinam factam esse hominibus ex Scriptura didicimus: neque, post- 
quam in varias linguarum differentias dispertiti fuerunt homines, quo- 
modo quisque loqueretur, divina lex praestituit, sed volens Deus 
homines diversis uti linguis, naturam dimisit, ut pergeret pro arbitrio 
apud singulos sonum articulare ad explanationem hominum. Itaque 
Moyses, multis saeculis post turris [|babylonicae] aedificationem natus, 
una ex posterioribus linguis [hebraea] usus est, historice nobis crea- 
tionem mundi exponens, atque aliquas voces Deo applicat, sua ipsius 
voce, in qua institutus fuit et assuetus, haec enarrans* (l. c. 995). 
Nam putare hoc esse pietatis caput, nempe verborum inventionem 
Deo attribuere, cui parvus ad celebrationem totus mundus et quae 
in ipso sunt miracula, quomodo non extremae est fatuitatis, magnis 
omissis ex humanis Deum magnificare?* (Ll c. 999. ,Quamobrem a 
Deo quidem sunt ea, quae sunt quaeque subsistunt omnia, sed nostrae 
instructionis causa his, quae sunt, significativa rerum imponuntur 
nomina. Haec igitur qui dixerit secundum placitum ad hominum utili- 
tatem fieri, nihil in providentiam peccabit. Non enim rerum naturam 
a nobis esse, sed nomina dicimus* (l c. 1006). Itaque secundum 
5. Gregorium Deus quidem homini dedit organa et mentis facultatem 
et naturae impetum ad formandam linguam, linguam vero ipsam 
homines invenerunt. 


215. Contra vero apud posteriores theologos satis communis erat opinio 
Dewnm  revelasse. hominibus primam linguam, eamque. fuisse hebraeam. 
Ita e. g. Pererius: , Animadvertendum est Adamum non modo scientiam 
rerum a Deo accepisse, sed linguam etiam perfectam, qua et loqueretur 
ipse et secum loquentem Deum intellegeret, qua usus est Deus, cum 
dixit Adamo et Evae: Crescite et multiplicamini, et quae deinceps 
sequuntur ad finem usque eius capitis... Lingua vero, quam a primo 
habuit Adam, et secundum quam imposuit animalibus nomina, concessu 
omnium hebraea fuit* (In Gen. 2, 20). Haec praecedentibus saeculis 
erat etiam communis sententia acatholicorum. Ita Joemnes Leusden: 
Cognitio linguae hebraicae in primis parentibus non fuit a natura 
nec ex instinctu humano, sed fuit a Deo homini immediate praeter 
naturam instillata et infusa^ (Philologus hebraeus diss. 17, n. 5). 
216. Haec sententia hodie derelicta. est, cum ii, qui in re linguistica 
periti sunt, nequaquam admittant hebraicam linguam haberi posse 

primitivam linguam generis humani, neque ullo probabili argumento 
ostendi possit Deum umquam hominibus linguam revelasse. Non Deus 
animalibus nomina indidit, sed Adamo hoc negotium reliquit. 

Itaque videtur Adam natura duce primam linguam | produzisse. 
Deus ei non sola dederat organa ad sonos articulatos proferendos 
apta, sed praeterea infuderat ei scientiam, qua non obiecta tantum 
extra se posita cognosceret, sed etiam intellegeret se posse his vel 
ilis sonis haec obiecta apte significare; et tandem occasionem ei 
praebebat hanc facultatem exercendi loquendo cum ipso, adducendo 
animalia, ut iis nomina imponeret, creando ei adiutorium simile ipsi, 
ita stimulando naturalem inclimationem, quae homini ut animali ratio- 
nali inest, sensibilibus signis conceptus suos repraesentandi et cum 
alis communicandi. Non erat quidem haec primitiva lingua essentia- 
liter alia atque nostra, sicut neque cognitio, cuius signum erat; se- 
cundum modum tamen erat multo perfectior, quatenus non habebat 
vocabula, quorum nexus cum re significata erat plane ignotus, sicut 
nos plerumque nescimus, cur arborem vocemus arborem et mare mare 
et similiter de alis. Itaque primis temporibus vocabula erant signa 
multo minus arbitraria, quamvis nunc non iam possimus determinare, 
secundum quam normam primitus certa signa electa sint ad certas 
res significandas. Primitiva igitur lingua, licet ex una parte fuerit 
minus arbitraria et magis perspicua quam nostra, ex altera parte sine 
dubio non statim ab initio habuit omnem illam elegantiam grammaticam 
et venustatem stilisticam, quam linguae ex diuturna cultura acquirere 
solent, et sub hoc respectu ulterioris perfectionis capax erat !. 


Prop. XXIV. Primi homines ante peccatum in iis externis con- 
dicionibus positi erant, quae vitam eorum reddebant summe felicem. 
Explicatio theologica (Sum. 1, q. 96, a. 1 2; q. 102). 


217. Quoniam interna dona protoparentibus concessa consideravimus, 
restat, ut videamus, in quibus fuerint externae vitae condicionibus 
tam singuli homines quam tota communitas humana (si homines per- 
mansissent in illo statu). 

Imprimis de loco habitationis protoparentum 5. Scriptura haec narrat: 
,Plantavit Iahve Elohim hortum in Eden ab oriente et in eo posuit 
hominem, quem formaverat. Produxitque Iahve Elohim de humo omne 
lignum pulchrum visu et ad vescendum suave et lignum vitae in medio 


! Dr. Franc. Schmid in superiore expositione invenit aliquid, quod nullo verbo 
indicavi, videlicet miram theoriam de protoparentibus alalis et lento progressu ad 
linguam humanam se evolventibus (Zeitschrift für kathol. Theol. 1889, 23 Sqq.) pro 
qua sua fictione me dein magna cum gravitate arguit. Non censeo in hac re tempus 
terendum. Si Dr. Schmid latius expositum videre cupit, quid de hac quaestione re- 
vera sentiam, legat quae ante complures annos scripsi in libello ,Gott und Gótter* 
(Friburgi 1890, 56 sqq.). 

horto et lignum scientiae boni et mali. Et fluvius egrediebatur de 
Eden ad irrigandum hortum et inde [egrediens ex horto] dividebatur 
in quattuor capita [fluviorum]. Nomen uni Pison: ipse est cireum- 
fluens totam terram Chavilah, ubi aurum est, et aurum illius terrae 
optimum est; ibi est bedolach [gummi odoriferum] et lapis shoham 
[onyx vel sardonyx]. Et nomen secundi fluvii Gihon; ipse est circum- 
fluens totam terram Cusch. Et nomen tertii fluvii Chiddekel [Tigris]; 
ipse est vadens contra Assur. Et quartus fluvius est Phrat [Euphrates |. 
Tune tulit Iahve Elohim hominem et posuit eum in horto Eden ad 
colendum eum et custodiendum eum. Et praecepit Iahve Elohim homini: 
Ex omni ligno horti comedes, sed ex ligno scientiae boni et mali non : 
comedes ; nam die comestionis tuae ex eo morte morieris^ (Gen. 2, 8 sqq. 
secundum textum hebr.) 

Itaque Deus Adamo ad habitandum assignavit hortum, quem ipse 
Deus plantasse dicitur; qui hortus propterea vocatur ,hortus Dei* 
(Gen. 13, 10. Is. 51, 3 ete). Nomen horti in versionibus graeca et 
latina est paradisus, quod vocabulum graeci a persis acceperunt. 
Etiam in posterioribus libris hebraicis idem vocabulum invenitur (cT?5 
Cant. 4, 13. Neh. 2, 8. Eccle. 2, 5). Significatio dicitur esse: hortus 
voluptatis (Lustgarten, Tiergarten) Quia autem Eden in lingua he- 
braica significat delicias, in vulgata versione Deus dicitur plantasse 
paradisum voluptatis*. At Gen. 2, 8 in textu hebraico est 3723 733 
hortum in Eden*. Ita etiam in textu graeco: ,,rapóóewov év "Ebéu*. 
Itaque Eden censenda est fuisse regio, in qua paradisus situs erat, 
quaeque vel ob fertilitatem et amoenitatem vel ob planitatem Eden 
vocabatur. 

Ubi autem haec regio fuerit, et quae sint quattuor illa flumina, est 
res quam maxime controversa. Varias sententias maxime inter se 
oppositas recenset Frid. Delitzsch (Wo lag das Paradies? [Lipsiae 1881] 
(llsqq.) qui ipse censet paradisum fuisse inter Euphratem et Tigrim, 
ubi haec. duo flumina maxime inter se appropinquant; putat autem 
olim haec duo flumina fortasse eo loco per aliquem tractum in eodem 
alveo fluxisse et dein iterum inter se separasse; Pison autem et Gihon 
fuisse duo braechia Euphratis, scil. posteriores canales, qui vocabantur 
,Pallacopas* et ,Schatt en-Nil^ (l c. 45 sqq.). Huie tamen opinioni, 
quam eodem fere modo iam proposuit Pereriws (In Gen. 1. 3: de quat- 
tuor fluminibus paradisi [ed. rom. I 234), alii non aequieseunt. Hwmmel- 
auer rem explicat de sinu maritimo, in quem praeter Euphratem ,tres 
nobiles mergantur amnes* (Comment. in Gen. 136 sq.. Cf. ,Der Ka- 
tholik^ 1901 I 1sqq. Hammerschiid. locum paradisi vult esse eam 
regionem, quam vocamus ,Turkestan* (Theol.-prakt. Monatsschrift, 
Passau 1896, 170 sqq.). Itaque ignoramus, ubi paradisus fuerit, quantae 
magnitudinis, utrum adhuc exsistat, an perierit fortasse in diluvio, alia 
similia, quae hic quaeri possunt, de quibus confer, si placet, Swarez, 
De opere sex dierum 1. 3, c. 6. 

218. Hoc autem certum est: totam istam narrationem de paradiso esse 
historicam, non pure allegorieam, quemadmodum inter iudaeos censuit 
Philo, inter christianos Origenes et alii De qua re Pererius ait: 
Omnes propemodum Patres tam graeci quam latini concordi sententia 
paradisum, quem describit Moses, locum fuisse corporeum ac terre- 
strem existimarunt, quamquam non putaverint cuiquam interdictum, 
ut post sensum historicum paradisi etiam alios sensus mysticos et 
allegoricas interpretationes afferre non posset? (In Gen. l. 3: disput. 
Quis locus fuerit paradisus" q. 1). Historieum sensum postulat tota 
narratio historica, cui descriptio paradisi intexitur, ut creatio et pec- 
catum protoparentum. Quia autem paradisus erat prototypus quidam 
loci amoenissimi et iucundissimi, postea omnis locus similis et ipsum 
caelum sensu translato vocata sunt paradisus (e. g. Luc. 23, 43). A priori 
ratio suadet primos homines, qui necessario alicubi erant, a Deo positos 
fuisse loco amoenissimo. 


219. Itaque 2n hoc delicioso horto Adamus positus erat, ut operaretur 
ewm, non utique labore oneroso, sed facili et iucundo ad convenientem 
occupationem. Hanc enim moderatam et voluntariam agriculturam 
etiam nunc cum magna voluptate ab aliquibus fieri experientia notum 
est et eleganter declarat 5S. Augustinus De Gen. ad litt. 1l. 8, c. 8 et 9* 
[.M 34, 319] (Suarez, De opere sex dierum 1. 3, c. 6, n. 18. Aberant 
ex paradiso dolores, morbi, tempestatis iniuriae, alia omnia, quae 
vitam molestam reddere possunt. Nam haec omnia in poenam im- 
posita esse patet tum ex maledicto divino (Gen. 3, 17 18) tum ex 
verbis apostoli: ,Exspectatio creaturae revelationem filiorum Del ex- 
spectat.  Vanitati enim creatura subiecta est non volens, sed propter 
eum, qui subiecit eam in spe, quia et ipsa creatura liberabitur a ser- 
vitute corruptionis in libertatem gloriae filiorum Dei. Scimus enim, 
quod omnis creatura ingemiscit et parturit usque adhuc* (Rom. 8, 19 sqq.). 
In paradisiaca igitur condicione omnis creatura initium quoddam glori- 
ficationis in se habebat, et omnia homini serviebant eique subiecta 
erant, sieut ipse subiciebatur Deo (Gen. 1, 28 sqq. Of. S. Thomas 1, 
q. 96, a. 1 et 2; q. 102, a. 2ad 2). ,Quid timere vel dolere poterant 
homines in tanta affluentia bonorum, ubi nec mors metuebatur 
nec ulla corporis mala valetudo, nec aberat quicquam, quod bona 
voluntas concupisceret, nec inerat, quod carnem animamve hominis 
feliciter viventis offenderet?" (S. Awgustinus, De civ. Dei l. 14, c. 10, 
cf.c. 96; M 41, 411 434.) Idem docet Catech. Rom. (P. 4, c. 18, n. 4). 
^. Quomodo vero statu gratiae ab Adamo servato haee ommia bona. 
externa ad eius posteros transitura fuerint: utrum ommes in paradiso 
mansuri an etiam aliam terram culturi fuerint (quod est probabilius), 
nobis revelatum non est. Unum certum est homines multiplicandos 
fuisse eodem modo quo nunc, remotis concupiscentia, doloribus, steri- 
litate, et eodem modo secundum corpus et animam fuisse educandos 

ex infantili condicione ad statum perfectum, quamvis nonnulli Patres 
contrarium docuerint (cf. S. Thomas 1, q. 99 101; Suarez, De opere sex 
dierum l. b, e. 1 sqq.) Num perpetua virginitas futura fuerit in statu 
innocentiae originalis, disputant doctores (Suarez ]l. c. c. 2). 


220. n statu igitur innocentiae omnes homines nascituri erant. ornati 
gratia sanctificante, immunes a concupiscentia, immortales, et in his 
omnes futuri erant aequales (ib. c. 8). Fuerunt qui dicerent homines 
nascituros fuisse confirmatos in gratia et omnes futuros fuisse prae- 
destinatos. Sed communius admittitur eos potuisse peccare et salutem 
amittere (ib. c. 9). Perfectio autem naturalis non futura erat aequalis 
in omnibus, quia neque causae producentes hanc perfectionem erant 
aequales (ib. c. 5, n. 1 sqq.). 


221. In statu naturae integrae oritura erat societas et imprimis quidem 
societas domestica, ut patet, non tamen herilis, quia erat superflua 
et statui paradisiaco minus conveniens. Societatem vero politicam 
sua sponte orituram fuisse communiter admittunt, quia talis coniunctio 
ad perfectionem entis rationalis pertinet, et ideo aliquo modo inter 
ipsos angelos habetur. Haec autem communitas simul fuisset religiosa, 
ad debitum Dei cultum ordinata. $i in illo statu homines peccare 
non poterant, civilis potestas futura non erat coactiva; secus vero, si 
poterant etiam malefactores exsistere. De divisione vero bonorum et 
aliis, quae hic quaeri possunt, cf. S. Thomas 1, q. 96 et Suarez l. c. c. 1. 


222.  Recordatio quaedam condicionis paradisiacae videtur haberi in 
myths tot. populorum. de ,aurea aetate", in qua homines simplicissimo 
sed simul felicissimo vitae genere fruebantur et in summa pace vive- 
bant tum inter se tum cum Deo et cum inferioribus creaturis, quem 
felicissimum statum suis sceleribus perdiderunt. Sed gentiles decursu 
saeculorum hanc paradisi recordationem valde corruperunt et non raro 
paradisum ad alia tempora et alias regiones transtulerunt. 


Schol. 1. De iustitia originali. 


223. Totum illum quem descripsimus felicissimum statum proto- 
parentum theologi vocare solent iustitiam originalem. 

Ali quidem hane vocem minus late sumunt eaque denotant habi- 
tum quendam vel habitus quosdam (in appetitu rationali, irascibili, 
concupiscibili, quos Adam ante gratiam sanctificantem acceperit, ut 
esset recte ordinatus et immunis a mala concupiscentia. Ita censent 
. illi theologi, qui Adamum in statu gratiae creatum esse negant (n. 179). 
Caietanus vult iustitiam originalem fuisse gratiam gratis datam e 
gratia sancüficante emanantem, qua concupiscentia comprimebatur 
[In-1;5q: 95,8. 1). 

. Communius vero theologi docent iustitiam originalem fuisse gra- 
Uam sancüficantem cum omnibus habitibus gratiae annexis, immo 

.cum actuali Dei auxilio et beneficiis externis. Hac ratione iustitiam 
originalem concipiendam esse dicunt, quod conc. trid. sess. D, can. 1 
doceat Adamum amittendo iustitiam in deterius fuisse mutatum se- 
cundum corpus et animam, et quod probatum sit Adamum in gratia 
creatum esse, cum gratia vero reliqua dona conexa fuisse (Suarez 
Le E:35,. 6.20). 

Secundum S. Thomam ,rectitudo primi status* in eo consistebat, 
quod per supernaturale donum gratiae ratio subdebatur Deo, inferiores 
autem vires rationali animae (1, q. 95, a. 1). ,Dicendum, quod origi- 
nalis iustitia includit gratiam gratum facientem, nec credo verum 
esse, quod homo sit creatus in naturalibus puris* (De malo q. 4, a. 2 
ad 1 ex ultimis obiect.. Ad obiectionem vero, quod habenti originalem 
iustitiam non debetur visio beatifica, respondetur: ,Dicendum, quod 
illa ratio procedit secundum opinionem ponentium, quod gratia gratum 
faciens non includatur in ratione originalis iustitiae; quod tamen credo 
esse falsum, quia, cum originalis iustitia primordialiter consistat in 
subiectione humanae mentis ad Deum, quae firma esse non potest 
nisi per gratiam, iustitia originalis sine gratia esse non potuit. Et 
ideo habenti originalem iustitiam debebatur visio beatifica^ (De malo 
qaasi adii5). 

Hane doctrinam S. Thomae quidam ita accipiunt, ut iustitia origi- 
nalis sit plane idem ac gratia sanctificans. lta Dom. Soto (De nat. 
et grat. l. 1, e. 5b), Medina (In 1, 2, q. 83, a. 2), alii. Communius vero 
et rectius alii censent iustitiam quidem originalem principaliter et for- 
maliter fuisse gratiam sanctificantem, comprehendisse tamen etiam alia 
dona gratuita, quae tunc ex gratia fluebant. Ita Swarez (l. c.), Gonet 
(De ereat. hom. disp. 1, a. 5, n. 68), Billuart, De Rubeis, ali. 

Vocatur haec condicio primi hominis 2ustitia, quia per eam inferiores 
vires recte ordinabantur ad voluntatem rationalem, voluntas vero recte 
ordinabatur ad Deum (cf. De virt. moral. IX, n. 218 nota). Vocatur ori- 
ginalis iustitia, quia a prima origine indita erat et ad ommes posteros 
derivanda erat per originem ab Adamo. Vocatur síafus originalis iusti- 
tiae, quia ex se erat stabilis vitae condicio, lege Dei firmata. 

Ultimis annis quidam theologi rursum coeperunt vehementer dis- 
putare, utrum secundum doctrinam $8. Thomae gratia sanctificans in- 
cludatur in originali iustitia, an sit ab ea realiter et adaequate dis- 
tincta. Realem distinctionem defendunt A. M. Martin, La doctrina 
sobre el pecado original en la , Summa contra Gentiles^, Madrid 1915, 
et Revue des sciences phil. et théol. 1911, 825; 1920, 678; 1922, 
105 sq.; I. Bittremieux, La distinction entre la justice originelle et la 
gráce sanctifiante, Revue Thomiste 1921, 121 sqq.; I. Kors, La justice 
primitive et le péché originel, Le Saulchoir, Kain, Belgique 1922; 
I. Coppens, Ephem. theol. Lovan. 1924, 185 sqq. Contrariam sententiam 
tenent I. Nawlaerts, De peccato originali, Mechliniae 1916; 4. Michel, 
Revue Thomiste 1921, 424 sqq.; J. van der Meersch, De distinctione inter 

iustitiam originalem et gratiam, Collationes Brugenses 1922, 424 sqq.; 
I. Stufler, Zeitschrift für kathol. Theologie 1925, 77 sqq.; G. Huarte, 
Gregorianum 1924, 183 sqq. 

Ut vitetur mera lis de verbis, haec mente tenenda sunt: a) Extra 
quaestionem hie sunt donum scientiae infusae, immortalitas, alia dona, 
quae non pertinent ad ordinem moralem. Agitur solum de rectitudine 
voluntatis et earum inferiorum virium, quae sunt sub dominio volun- 
tatis (cf. infra n. 267). Quaestio igitur est, quomodo gratia se habeat 
ad donum integritatis seu ad absentiam concupiscentiae. b) Omnes 
debent concedere et concedunt gratiam et donum integritatis ex 
essentia sua non ita conecti, ut inter se non possint separari. Nam 
nune omnes iustificati habent gratiam sanctificantem, non tamen habent 
donum integritatis; et in alio ordine potuit Deus concedere donum 
integritatis, non concedens gratiam sanctificantem. In tali ordine ho- 
mines potuissent quidem magna facilitate prosequi finem naturalem, 
non tamen assequi finem supernaturalem. c) Plane alia est quaestio 
historica, quae dona reapse constituerint iustitiam originalem proto- 
parentum secundum doctrinam S. Thomae. De hae sola quaestione 
agitur, utrum in protoparentibus gratia sanctificans fuerit donum 
praeter iustitiam originalem collatum, an donum pertinens ad ipsam 
iustitiam originalem. 

Statu quaestionis ita definito videtur indubitabile secundum mentem 
S. Thomae gratiam sanctificantem esse partem, eamque praecipuam, 
iustitiae originalis. Audivimus modo eum dicentem: ,Originalis iustitia 
includit gratiam gratum facientem*, falsum esse ,quod gratia gratum 
faciens non includatur in ratione originalis iustitiae". Iustitia origi- 
nalis sine gratia esse non potuit. Et ideo habenti originalem iustitiam 
debebatur visio beatifica." Obvius sensus horum et similium dictorum 
est gratiam fuisse partem iustitiae originalis protoparentum. 

Obiciunt non posse hunc esse sensum, quin S. Thomas sibi ipse 
contradicat, cum distinguat inter gratiam, qua homo disponatur ad 
visionem beatificam, et auxilium, quo muniatur contra difficultates 
orientes ex sensibili natura. ,Hoc autem auxilium fuit originalis 
iustitia^ (De malo q. 5, a. 1e.) Ergo gratia et originalis iustitia se- 
cundum S. Thomam differunt. At solutio huius difficultatis ab ipso 
9. Thoma datur eodem loco. In corpore enim articuli duo auxilia se- 
cundum conceptum distinguit: alterum, quo creatura rationalis capax 
fit ad acequirendam visionem beatificam; hoc auxilium necessarium 
erat tam angelis quam hominibus; alterum auxilium, quo homo iuvatur, 
ne natura sensibilis ei nimias difficultates paret in prosequendo fine 
ultimo; hoc auxilium angelis datum non est, quippe qui ut puri spi- 
ritus non habuerint ullas difficultates ex concupiscentia; dono igitur 
originalis iustitiae sic intellecto seu dono integritatis, ut nunc loqui 
solemus, solus homo 1iuvandus erat. Nihilominus in eodem articulo 
ad 13 docet gratiam gratum facientem includi in ratione originalis 

iustitiae Adami, si haec iustitia complete sumitur. Tota igitur diffi- 
cultas in exponendis illis textibus inde oritur, quod S. Thomas donum 
solis primis hominibus, non angelis concessum non vocat ,donum 
integritatis", sed donum originalis iustitiae; et ex altera parte origi- 
nalem iustitiam protoparentum ex integro sumptam docet includere 
gratiam sanctificantem. 

Maneamus ergo in iis, quae docet in Summa theologica (1, q. 100, 
à.l ad 3) ubi impugnat opinionem eorum, qui dicunt, ,quod pueri 
non fuissent nati cum iustitia gratuita, quae est merendi principium, 
sed eum iustitia originali. Respondet S. Thomas: ,Cum radix origi- 
nalis iustitiae, in cuius rectitudine factus est homo, consistat in sub- 
lectione supernaturali rationis ad Deum, quae est per gratiam gratum 
facientem, necesse est dicere, quod, si pueri nati fuissent in originali 
iustitia, etiam nati fuissent cum gratia. Ob haee verba etiam defen- 
sores realis distinctionis concedunt ex mente S. Thomae gratiam sancti- 
ficantem necessariam fuisse ad originalem iustitiam; sed incipiunt dein 
disputare, utrum gratia formaliter an causaliter requiratur ad iustitiam 
originalem, et quomodo iustitia onginalis sit dispositio et quomodo 
sit effectus gratiae sanctificantis, quas quaestiones hic discutere lon- 
gum est, praesertim cum agatur de quibusdam subtilitatibus, quae 
plus obscuritatis quam lucis afferunt. Certum est, si infanti in bap- 
tismo infunditur gratia, superiorem partem animae elus esse statim 
habitualiter recte ordinatam in Deum finem supernaturalem. Quare 
ad obiectionem non restitui in baptismo originalem iustitiam, cum 
maneat concupiscentia, S. Thomas respondet: ,lustitia originalis resti- 
tuitur in baptismo quantum ad hoc, quod superior pars animae con- 
iungitur Deo, per cuius privationem inerat reatus culpae*, sed non 
quantum ad concupiscentiam (De malo q. 4, a. 2 ad 2 obiect. ex serie 3). 
Coneupiscentia ,quidem manet post baptismum, sed non manet cum 
carentia originalis iustitiae^ (ib. ex serie prima obiect. 10; cf. infra 
n. 261 et supra n. 198). 

Non solum donum integritatis, sed etiam gratia sanctificans in 
creatione primi hominis concessa erat toti naturae humanae.  ,Sicut 
ad personam pertinet aliquid secundum seipsam et aliquid ex dono 
gratiae, ita etiam ad naturam potest aliquid pertinere secundum se- 
ipsam, scilicet quod causatur ex principiis eius, et aliquid ex dono 
gratiae. Et hoc modo iustitia originalis, sicut dictum est (1, q. 100, 
a. l) erat quoddam donum gratiae, toti humanae naturae divinitus 
collatum in primo parente^ (1, 2, q. 81, a. 2). Gratia hic intellegitur 
supernaturale donum; nam, ut iam audivimus, in primo homine recti- 
tudo consistebat ,in subiectione supernaturali ad Deum, quae est per 
gratiam gratum facientem".  ,Manifestum est, quod et illa prima 
subiectio, qua ratio Deo subdebatur, non erat solum secundum natu- 
ram, sed secundum supernaturale donum gratiae* (1, q. 95, a. 1) Ergo 
et donum integritatis erat aliquid supernaturale, et a fortiori recti- 

tudo rationis erat aliquid supernaturale, utpote causa integritatis ; 
non enim potest esse, quod effectus sit potior quam causa"; ,ex 
quo datur intellegi, si deserente gratia soluta est oboedientia carnis 
ad animam, quod per gratiam in anima exsistentem inferiora ei sub- 
debantur^, ut ibidem ait. 


294. Schol. 2. De statu naturae purae. 


Quia dona supernaturalia sunt naturae indebita, potwit homo sine 
donis supernaturalibus et consequenter in statu maturae purae creari. 
Nam Deus, nisi posset hominem creare sine illis donis, deberet ea 
dare, si omnino creare vellet, et ita eatenus tantum exsisteret gratia 
supernaturalis, quatenus Deus ex sola beniguitate creavit, cum po- 
tuisset non creare. "Talem autem conceptum gratiae ecclesia iam in 
pelagianis damnavit. Itaque status naturae purae est illa condicio 
humani generis divina lege statuta, in qua homines habent omnia 
bona naturaliter debita, carent vero donis supernaturalibus. 


225. Post haeresiarchas saeculi XVI Baéius docuit gratiam Spiritus 
Sancti, immunitatem a concupiscentia et immortalitatem ita naturalia 
esse homini, ut Deus sine his hominem non potuisset creare. Unde 
damnata est prop. 55 Bai: ,Deus non potuisset talem ab initio 
hominem creare, qualis nune nascitur* (Denz. n. 1055). Illud ,talis 
qualis sic intellegitur, ut natura pura possideat ea tantum dona, 
quibuseum nune homo nascitur, et negative careat iis bonis, quibus 
nunc homo in nativitate caret; non vero potest intellegi de privatio- 
nibus, quibus nunc homo affectus est; nam Deum velle, ut aliquod 
bonum homini insit et simul primitiva institutione producere hominem 
sine hoe bono, est sane contradictio in terminis. Itaque homo in statu 
naturae purae esset sine donis supernaturalibus secundum voluntatem 
Dei, nunc vero est sine donis supernaturalibus contra primam volun- 
tatem Dei. Ergo si dicimus hominem potuisse creari in statu naturae 
purae, sensus est: hominem potuisse destinari ad beatitudinem natu- 
.ralem, quae non consistat in intuitiva visione Dei, potuisse creari 
mortalem (num in ordine naturali futura fuerit resurrectio corporum, 


est quaestio disputata), potuisse obnoxium esse motibus concupiscentiae, 
etiam sine ulla sua culpa. 


226. Quamvis haec post damnationem doctrinae baianae videantur 
omnino certa, nihilominus exstiterunt postea quoque theologi, imprimis 
ex ls, qui awugustinenses vocantur, qui docebant visionem beatificam 
esse homini. naturalem, saltem. quoad. inclinationem. et. appetitum, et, 
quamvis media ad consequendum hune finem necessaria excederent 
vires naturales, tamen haec media homini innocenti deberi ex decentia 
creatoris et lege iustissimae providentiae (Berti, Augustinianum systema 
vindicatum diss. 2, c. 1, $ 6, n. 8. Card. Norisius, Vindic. Aug. c. 8, 

$2. Bellelli, alii, ad quam doctrinam prope accedit Kn (Die christ- 
liche Lehre von der góttlichen Gnade $8 16), quamvis forte in modo 
explicandi gratiam ut homini debitam satis ab augustinensibus recedat. 
Patet hane doctrinam secundum rem mon valde distingui a doctrina 
DBaii et ob easdem vationes esse falsam. 

Ideo confugiunt hi doctores ad. distinctionem. potentiae Dei absolutae 
et ordinatae, et dicunt Deum potuisse quidem creare hominem in statu 
naturae purae, quatenus sola potentia eius consideretur abstrahendo 
ab alis attributis, non vero, si simul consideretur eius sapientia, 
bonitas, iustitia; nam cum his attributis pugnare, quod Deus deneget 
homini finem supernaturalem et media ad hune finem necessaria. Sed 
haec distinctio tali modo intellecta. nullius. est utilitatis. Deus enim 
nullam potentiam habet faciendi quicquam, quod est contra suam 
sapientiam, bonitatem vel aliud attributum. Unicus rationabilis sensus 
huius distinctionis est, quod Deus, postquam aliquem determinatum 
ordinem stabilivit, iam non potest facere ea, quae posset facere in 
alio ordine, quem pro sua sapientia etiam libere statuere potuisset 
(cf. S. Thomas 1, q. 25, a. 5 ad 1). Itaque Deus, si sibi debet, ut crea- 
turam evehat ad visionem beatificam, hoc simpliciter debet; consequenter 
cessat ratio entis indebiti et supernaturalis. Quare conc. coloniense a. 1860 
docet: ,À veritate catholica illos aberrare asserimus, qui docent Dei 
sapientiam et bonitatem exegisse, ut homini gratiam sanctificantem, 
immunitatem a concupiscentia aut immortalitatem corporis conferret* 
(P. 2, e. 15). Ceterum iam alibi demonstratum est hominem non habere 
naturalem et innatum appetitum visionis beatificae (t. IL, n. 84 sq.). 


221.  Difficultas in eo tantum apparet, quod homo, si concupiscentia 
agitatus gratia destituitur, ne naturalem quidem finem assequi possit, 
cum necessario in peccatum grave incidat. Nam hoc est dogma 
certum de hoc ordine (cf. de gratia V, n. 147 sqq.); ergo idem dicen- 
dum videtur de ordine pure naturali, in quo homo eandem conceupi- 
scentiam habiturus fuisset. 

Respondendum est in ordine gratiae multa praestari per super- 
naturalem gratiam, quae in alio ordine fierent per remedia naturalia. 
Etenim cum gratia sufficiat ad praestandos hos effectus, non requi-. 
ritur, ut ad hos effectus etiam omnia remedia naturalia adsint, quae 
in alio ordine adessent. Ad ordinem enim purae naturae pertinent 
et adiutorium Dei internum et providentia Del externa. Neque vero 
diffiele esset Deo etiam naturalem concursum et naturalem providen- 
tiam ita temperare, ut hoc adiutorium sufficeret ad omnes difficultates 
superandas. Quot e. g. difficultates iam abessent, si nullae exsisterent 
daemonis impugnationes, quae ab ordine naturali videntur excludendae *. 


1 Beraza, De Deo elevante . . . n. 895, quaerit: ,Quo fundamento asseritur hominem 
purum non futurum fuisse tentatum* a daemonibus? Resp. hoc fundamento, quod 

Porro eum ordo quoque naturalis suos gradus perfectionis habeat, 
sine dubio Deus debuit eum statum naturalem eligere, in quo quivis 
homo finem naturalem assequi posset. In ordine naturae purae, ut 
iam supra notavimus, non excluditur liberalitas et benignitas Dei. 
Quamquam enim in hoc ordine nulla dona sunt, quae exigentiam et 
potentiam totius naturae superant, tamen Deus potest singulis maiorem 
vel minorem mensuram donorum et auxiliorum naturalium dare. Unde 
oratio impetratoria et gratiarum actio pro specialibus beneficiis a Deo 
acceptis ad naturalem quoque ordinem pertinent. Quomodo autem 
Deus reapse acturus fuerit in tali ordine, prorsus ignoramus. Quando 
igitur Deus dicitur potuisse creare hominem, qualis nunc nascitur, hoc 
intellegitur de carentia omnis doni supernaturalis, non vero de carentia 
illius providentiae naturalis, cuius vices nunc gerit gratia supernaturalis. 
Cf. Palmieri (De Deo creante 290 sqq. 321 sqq. 344 sqq. 401 sqq.), 
Franzelin (De Trad. et Seript.! 584 sqq.), Swarez (De grat. Proleg. l. 4, 
c. 2; L1, e. 28), Seheeben (Dogmatik 1. 3, n. 1071 sqq.), Kleutgen (Theo- 
logie der Vorzeit II? 590 sqq.), Heinrich (VI? 619 sqq.), Schiffini (De grat. 
div. n. 44, obi. 5; n. D0 sqq), I. V. Bainvel (Nature et Surnaturel, 
Paris 1903), 7. Muncwunill (De Deo Creatore n. 620 sqq.). 


ART. lI. 
DE PECCATO ORIGINALI. 


Prop. XXV. Protoparentes gravi peccato commisso iustitiam ori- 
ginalem perdiderunt. De fide (Sum. 2, 2, q. 163 164). 


228. Secundum S. Scripturam Deus protoparentibus mandatum dederat 
non comedendi de ligno scientiae boni et mali (Gen. 2, 17; 3, 3). Nihilo- 
minus serpens seduxit Evam, ut ipsa prima comederet et dein Adamo 
ad comedendum daret. Quo facto Deus eos gravis criminis convicit 
et severam poenam iis imposuit. 

Imprimis constat Aene narrationem libri Genesis esse historicam, 
non mythum vel symbolicam tantum narrationem, ut valde com- 
muniter recentes protestantes docent; nam totus character narrationis, 
quae est introductio quaedam in leges mosaicas, est plane historicus 
(cf. supra n. 88... Unde in posterioribus quoque libris S. Scripturae 
res simplieiter ut factum historieum refertur. ,A muliere factum est 
initium peccati, et per illam omnes morimur* (Eccli. 25, 33). ,' Timeo, 
ne, sicut serpens Evam seduxit astutia sua, ita corrumpantur sensus 
vestri^ (2 Cor. 11, 3). ,Adam non est seductus [a serpente], mulier 


daemones, qui nunc sunt, ad ordinem supernaturalem pertinent et impugnant bona 
supernaturalia. Quo igitur fundamento nititur assertio, etiam in ordine naturali, in 
quo nihil futurum fuisset supernaturale, tamen futuras fuisse impugnationes daemo- 
niacas? GCeterum si quis desiderat daemones pertinentes ad ordinem naturalem, nihil 
obstat, quia, quod attinet ad singularia huius ordinis, nihil nobis revelatum eb sed 
amplissimum spatium conceditur coniecturis. 


Art. 2. De peccato originali. Prop. XXV. 159 


autem seducta in praevaricatione fuit (1 Tim. 2, 14). Similiter tra- 
ditio ecclesiastica semper hoc modo narrationem intellexit, id quod 
iam sufficienter patet ex iis, quae hucusque allata sunt (cf. Patrizi, 
De interpret. Script. l. 2, q. 3; RHeinke, Beitrüge zur Erklürung des 
Alten Testamentes II 210 sqq.). 

229. Itaque Dews protoparentibus verum mandatum. dedit, ut osten- 
deret se esse eorum supremum dominum, et ut iis occasionem daret 
per oboedientiam libere agnoscendi hoc supremum dominium. Quamvis 
autem materia praecepti esset levis, Deus ex modo enuntiandi et 
sanciendi illud satis ostendit se velle dare praeceptum positivum 
graviter obligans. Arbor, cuius fructum primi homines contra Dei 
mandatum gustaverunt, vocatur lignum scientiae boni et mali (sive 
a Deo sive a Moyse), non quod fructus eius naturaliter dare poterat 
scientiam, sed quia protoparentes, fructum eius vetitum comedentes, 
practica experientia naturam mali in se cognoverunt (cf. S. Thomas 
Deu. id03.1a..1.ad..4). 

Seductor Evae dicitur fuisse serpens; quo nomine non brutum tan- 
tum animal significari ex ipsa narratione patet. Nam, qui loquitur 
et rationes profert, est ens rationale. Cum vero praeter duos homines 
alia entia rationalia non exsisterent nisi angeli, consequens est an- 
gelum aliquem malum assumpsisse vel figuram serpentis, vel potius, 
ut communis est sententia, realem serpentem, et hoc modo locutum 
esse hominibus. Hoc diserte testatur S. Scriptura: ,Invidia diaboli 
mors introivit in orbem terrarum* (Sap. 2, 24). Ideo diabolus vocatur 
homicida ab initio (Io. 8, 44), ,draco ille magnus, serpens antiquus, 
qui vocatur diabolus et satanas, qui seducit universum orbem* (Apoc. 
12, 9). ,Proinde prudentissimus omnium bestiarum, hoc est astu- 
tissimus, ita dictus est serpens propter astutiam diaboli, qui in illo 
et de illo agebat dolum* (S. Augustinus, De Gen. ad litt. l. 11, c. 29, 
n.36; M 34, 444). Ideo maledictio quoque, quae serpenti infligitur, 
ad diabolum referenda est, cuius futura humilatio per ,semen mu- 
lneris* praedicitur. 


230. Peccatum protoparentum erat. inoboedientia, quatenus transgressi 
sunt praeceptum divinum tam clare et cum intimatione tantae poenae 
propositum.  ,Per inoboedientiam unius hominis peccatores constituti 
sunt multi^ (Rom. 5, 19.  Motivum autem hanc inoboedientiam com- 
mittendi erat swperbia seu inordinatus appetitus propriae excellentiae. 
,Ommis peccati initium superbia* (Eccli. 10, 15). Immo aliud mo- 


! Knabenbauer in commentario haec annotat: ,Lectio communis est ócvi dàpyn 
ómepnoavíacg áuapria. Sed si initium superbiae adest, si homo deficit a Deo (v. 149, 
tunc utique verum est initium superbiae esse peccatum; at pari modo verum est 
initium peccati esse superbiam, per quam scilicet homo, propriae excellentiae amans, 
suum beneplacitum Deo praefert." (Cf. IX, n. 192 459.) 

tivum esse non poterat. Nam cum inferior appetitus voluntati esset 
perfecte subiectus, inordinatio non poterat incipere nisi a voluntate, 
quae cupiebat se subtrahere legi divinae et suam sibi normam agendi 
statuere. Hoc apparet ex verbis serpentis: ,Eritis sicut dii, scientes 
bonum et malum* (Gen. 3, 5), et ex verbis, quibus Deus post peccatum 
(ironice?) utitur: ,Ecce Adam quasi unus ex nobis factus est, sciens 
bonum et malum (Gen. 3, 22). ,Ipsi primi homines per serpentem 
decepti et deiecti non fuissent, nisi plus, quam acceperant, habere, et 
plus, quam facti fuerant, esse voluissent* (S. Augustinus, In Ps. 118, 
serm. 11, n. 6; M 31, 1531). Non poterant quidem appetere naturalem 
aequalitatem cum Deo, quia bene videbant hoc esse absurdum, sed 
appetebant similitudinem cum Deo in cognoscendo et volendo ultra 
id, quod iis a Deo constitutum erat: ,Primus homo peccavit principa- 
liter appetendo similitudinem Dei quantum ad scientiam boni et mali, 
sicut serpens ei suggessit, ut scl. per virtutem propriae naturae deter- 
minaret sibi, quid esset bonum et quid malum ad agendum, vel etiam 
ut per seipsum praecognosceret, quid sibi boni vel mali esset futurum; 
et secundario peccavit appetendo similitudinem Dei quantum ad pro- 
priam potestatem operandi, ut scil. virtute propriae naturae operaretur 
ad beatitudinem consequendam. ... Deo aequiparari appetit, in quan- 
tum sibi inniti voluit, contempto divinae regulae ordine* (S. Thomas 
2; 2.'q. 1683, a. 2; cf. q. 105, à. 2 ad 3).- Peecato interno commisso 
homo amisit immunitatem a concupiscentia et protectionem divinae 
gratiae, et ita potuit etiam inordinate ferri in illum fructum ,pul- 
chrum visu et suavem ad vescendum*, et Adamus potuit ex inordinato 
amore uxoris peccatum committere. Itaque Adamus a nimia sui com- 
placentia processit ad superbiam, a superbia ad inoboedientiam et alia 
peecata (cf. Bellarminus, De amiss. grat. l. 3, c. 4). 


231. Eva ,praeceptum Dei transgressa est de vetito ligno edendo, et 
sic eius peccatum multiplex invenitur: Primo quidem superbiae, qua 
inordinate excellentiam appetit; secundo curiositatis, qua scientiam 
ultra terminos sibi praefixos concupivit; tertio gulae, qua suavitate 
cibi permota est ad edendum; quarto infidelitatis per falsam aesti- 
mationem de Deo, dum credidit verbis diaboli contra Deum loquentis; 
quinto inoboedientiae, praeceptum Dei transgrediendo. Ex persuasione 
autem mulieris peccatum usque ad virum pervenit, qui tamen, ut 
apostolus (1 Tim. 2, 14) dicit, non est seductus ut mulier, in hoc 
scl. quod crederet verbis diaboli contra Deum loquentis. Non enim in 


Comminiscitur Clemens Alex. peccatum Adami in eo fuisse, quod ,ante debitum 
tempus matrimonii gratiam appetierit^ (Strom. 3, 14; M 8, 1195). Similia commenta, 
quae etiam apud recentes scriptores leguntur, suo fato permittere iuvat. S. Augu- 
stimus diserte docet primos homines ante exsilium de paradiso non habuisse carnale 
commercium (De civ. Dei 1. 15, c. 96; M 41, 434). 

eius mente cadere poterat Deum mendaciter aliquid comminatum esse, 
neque inutiliter a re utili prohibuisse!. Allectus tamen fuit promissione 
diaboli, excellentiam indebite appetendo. Ex quibus eum voluntas 
eius a rectitudine discessisset, uxori suae morem gerere volens, in 
transgressione divini praecepti eam secutus est, edendo de fructu ligni 
vetiti^ (S. Thomas, Comp. theol. c. 190 191. Simili modo loquitur 
S. Augustinus, Enchir. c. 45; M 40, 254; et De Gen. ad litt. 1. 11, 
c. 42; M 34, 452. Of. Suarez, De opere sex dierum 1. 4, c. 2 3 4). 


292. Peccatum. protoparentum fuisse gravissimum satis patet. Potest 
quaeri, num fuerit gravissimum omnium peccatorum. Ad quod re- 
spondendum est secundum speciem peccatum non fuisse gravissimum, 
quia odium Dei est gravius peccatum quam superbia; sed respectu 
condicionis primi hominis fuit gravissimum, quia Adamus in perfectis- 
simo statu fuit et ut caput generis humani totum regnum gratiae, 
quantum in se erat, destruxit. Porro propter maiorem perfectionem 
Adami eius peccatum erat gravius quam peccatum Evae; sed quantum 
ad ipsum peccatum maior fuit malitia Evae, tum quia ipsa credidit 
serpenti contra Deum, tum quia prima peccavit et dein seduxit virum, 
cuius peccatum nonnihil eo exeusatur, quod uxorem contristari noluit 
(S. "Thomas 2; 2, q. 163, a..3 et 4). 


233. Hoc peccato primos. homines perdidisse originalem integritatem 
et immortalitatem S. Scriptura diserte testatur (Gen. 3, 1 19); eos etiam 
gratia sanctificante privatos esse tum per se intellegitur, tum efficitur 
ex doctrina S. Pauli, quod per Adamum omnes homines peccatores 
constituti et regno caelesti exsules facti sunt. (Rom. 5, 19). Nam eum 
hoe alis hominibus accidat propter peccatum Adami, a fortiori ipsi 
accidit. Haec est diserta doctrina concilii trid. sess. D, can. 1 (Dena. 
n. 188). 

Simul cum gratia protoparentes amiserunt virtutes et dona infusa; 
nam nune quoque propter Adami culpam homines sine his nascuntur. 
Ineurrerunt iram et indignationem Dei et redacti sunt in servitutem 
diaboli, ut pertinerent ad eius regnum et eius vexationibus obnoxii 
essent; ab hae enim servitute Christus nos. redemit. 

Donis supernaturalibus ablatis intellectus protoparentum. obscuratus 
et. voluntas eorum infirmata: est; nam sicut intellectus et voluntas etiam 
quantum ad naturales suas functiones multum iuvantur per habitus, 
illustrationes, inspirationes supernaturales, per donum integritatis, per 
providentiam Dei supernaturalem, ita his adiutorüs destituta in ommni- 
bus functionibus necessario multum debilitantur. Quamvis igitur facul- 
tates et proprietates naturales neque ablatae neque immutatae sint 


! Num Adam fidem amiserit, est/res incerta, de qua vide Swarez, De opere sex 
dierum 1. 4, c. 4. j s : 
Pesch, Praelectiones dogmaticae. III. Ed. 5/6. 11 

(cf. S. Thomas 1, q. 95, a. 1), tamen recte dicuntur protoparentes per 
peccatum secundum corpus et animam in deterius mutati, quia har- 
monia illa maxima inter vires ommes et recta firmaque ordinatio in 
ultimum finem sublata sunt, et successerunt discordia inter carnem 
et spiritum, difficultas in inveniendo vero et prosequendo bono, ob- 
stacula virtutum per tentationes. 


234. Schol. 1. "Theologi communiter docent protoparentes $n statu 
iustitiae originalis non potuisse venialiter peccare (S. Thomas 1, 2, q. 89, 
a. 8). Nam peccata, quae sunt venialia ex defectu deliberationis, non 
videntur admittenda pro illo statu, in quo vires inferiores tam per- 
fecte oboediebant voluntati. Cur vero non potuerint committere pec- 
catum veniale deliberatum, non tam facile apparet, e. g. per immode- 
ratam aliquam ipsorum complacentiam. Ad hoc explicandum theologi 
recurrunt ad divinam providentiam, cuius erat ab illo statu arcere 
omnia, quae tristitiam parere possent et poenam mererentur (Suarez, 
Proleg. de grat.l. 4, c. 3, n. 4. Nihilominus alii theologi negant proto- 
parentes non potuisse venialiter peccare, ut Scofws (In 2, dist. 21). 


235. Schol. 2. Protoparentes veniam peccati sui consecutos esse satis 
efficitur ex narratione Genesis c. 3 et diserte docetur in libro Sapientiae: 
Sapientia ,eduxit illum [Adamum] a delicto suo et dedit illi virtutem 
continendi ommnia^ (Sap. 10, 2). Sancti vero Patres non solum hoc 
docent, sed etiam protoparentes salutem consecutos esse (Swarez, De 
opere sex dierum 1l. 4, c. 9, n. 8sqq.). Et haec sine dubio est un- 
animis sententia theologorum et populi christiani, quae ob constantem 
traditionem certa dicenda esse videtur. 

S. Irenaeus haereticos appellat eos, qui negant Adamum consecu- 
tum esse salutem.  ,Victus autem erat Adam, ablata ab eo omni 
vita; propter hoc victo rursus inimico recepit vitam Adam. Novissima 
autem inimica evacuatur mors (1 Cor. 15, 26). Quapropter liberato 
homine fiet, quod scriptum est: ,Absorpta est mors in victoria; ubi 
est, mors, vietoria tua? ubi est, mors, stimulus tuus?' (1 Cor. 15, 54 sq.) 
Quod non poterit iuste dici, si non ille liberatus fuerit, cui primum 
dominata est mors. Illius enim salus evacuatio est mortis. Domino 
igitur vivificante hominem, i. e. Adam, evacuata est mors. Mentiuntur 
ergo omnes, qui contradicunt eius saluti, semper se ipsos excludentes 
a vita, in eo quod non credant inventam ovem, quae perierat. Si 
autem illa non est inventa, adhue possidetur in perditione omnis 
hominis generatio. Mendax ergo is, qui prior hane sententiam, immo 
hane ignorantiam et caecitatem induxit, 'Tatianus, conexio quidem 
factus omnium haereticorum.... Sie et hi, qui contradicunt saluti 
Adae, nihil proficiunt nisi hoc, quod semetipsos haereticos et apostatas 
faciunt veritatis et advocatos se serpentis et mortis ostendunt^ (Contra 
haer. 3, 28, 1 8; M 1, 964 sq.; cf. 1, 28, 1; M 1, 690). 

Prop. XXVI. Peccatum Adami in omnes posteros eius transiit. 
De fide (Sum. 1, 2, q. 81, a. 1 2). 


236. XNofa. Peccatum Adami, quia in ipsa origine generis humani 
commissum est, recte vocatur peccatum originale. Praeterea secundum 
doctrinam ecclesiae hoc peccatum. in. omnes. posteros Adami ita. trans- 
funditur, ut omnes homines vi originis ab Adamo sint. sensu vero pec- 
catores, 1. e. Deo exosi; et ideo omnes homines dicuntur nasci in pec- 
cato originali. Ut peccatum hereditarium (Erbsünde) a peccato Adami 
discernatur, solent distinguere peccatum originale originatum et peccatum 
originale originans. Cum simpliciter sermo est de peccato originali, 
communiter intellegitur peccatum hereditarium in posteris Adami. Hoc 
peccatum dicitur esse peccatum naturae, non personae; non hoc sensu, 
quod natura sit subiectum peccati, sed ad significandum hoc peccatum 
contrahi non personali aliquo actu, sed naturali origine ab Adamo. 
Non actus Adami in alios transiit, sed habitualis privatio gratiae, ut 
postea explicabitur. 

Peccatum | originale negarunt pelagiani eorumque prodromi T/eo- 
dorus Mopsuestenus et Rufinus quidam (cf. de gratia V, n. 80 sqq.). 
Rationes, ob quas negabant, breviter collectas proponit S. Awgustinus 
(Opus imperf. contra Iulian. l. 8, c. 61 sqq.; M 45, 1218 sqq.). Postea 
hune errorem renovarunt A4baelardws, albigenses, sociniani, multi re- 
centes protestantes. Solent hi omnes peccatum originale eatenus 
tantum admittere, quatenus Adamus primo peccato malum exemplum 
dedit eoque alios homines ad peccatum allexit, sicut e contra opus 
redemptionis per Christum factae in eo est, quod Christus bono exemplo 
rectam salutis viam nobis monstravit!. Ex hac haereticorum doc- 
irina patet dogma redemptionis recte intellegi non posse nisi sup- 
posita veritate peccati originalis, et consequenter hanc doctrinam 
esse unum ex fundamentalibus dogmatis religionis christianae. Est 
quidem haec res intellectu difficilis, ut S. Augustinus saepe fatetur 
(e. g. De mor. eccl. 1. 1, c. 22, n. 40; M 32, 18328), sed tam clare in 
revelatione proposita, ut de veritate eius nulla rationabilis dubitatio 
possit exsistere. 


! Qeterum inter protestantes de hac re tot fere sunt sententiae, quot capita. Inter 
plurimos quidem convenit peccatum originale non posse esse peccatum proprie dictum. 
.Der Gedanke, daf& die ganze Menschheit ideal in Adam gesündigt habe, den auch 
unsere orthodoxe Dogmatik in ihrer weiteren Ausbildung sich, wenn auch teilweise in 
modifizierter Gestalt, aneignete, dürfte doch in Wahrheit undurchführbar sein. Eine 
Verantwortlichkeit, die doch durch einen Gerichtsakt vorausgesetzt wird, kann in 
Wahrheit bei lediglich idealen Personen nicht vorhanden sein." lta II. Schmidt (Real- 
Enzykl. für protest. Theol. XV? 30. O0. Kirn ib. XIX? 144 sqq. similiter peccatum 
originale negat) Nonnulli censent peccatum originale esse inclinationem ad peccatum 
generatione traductam (ib. 30 sq.. Alii volunt peccatum originale in eo esse, quod 
omnes homines ad similitudinem Adami peccent. E. g. Nitzsch (Lehrbuch der evang. 
Dogm. II, Friburgi 1891) Alii totam doctrinam ut absurdam reiciunt. 

iles 

937. Doctrina catholica. de peccato originali continetur his canonibus 
concilii tridentini (sess. 5): 

1. ,Si quis non confitetur primum hominem Adam, cum mandatum 
Dei in paradiso fuisset transgressus, statim sanctitatem «et iustitiam, 
in qua constitutus fuerat, amisisse incurrisseque per offensam prae- 
varicationis huiusmodi iram et indignationem Dei atque ideo mortem, 
quam antea illi comminatus fuerat Deus, et cum morte captivitatem 
sub eius potestate, qui mortis deinde habuit imperium, hoc est diaboli, 
totumque Adam per illam praevaricationis offensam secundum corpus 
et animam in deterius commutatum fuisse, A. S." 

9. .Si quis Adae praevaricationem sibi soli et non eius propagini 
asserib nocuisse, et acceptam a Deo sanctitatem et iustitiam, quam 
perdidit, sibi soli et non nobis etiam eum perdidisse, aut inquinatum 
illum per inoboedientiae peccatum mortem et poenas corporis tantum 
in omne genus humanum transfudisse, non autem et peccatum, quod 
mors est animae, A. S." 1 

3. ,Si quis hoc Adae peccatum, quod origine unum est et, propaga- 
tione, non imitatione transfusum omnibus inest, unicuique proprium, 
vel per humanae naturae vires vel per aliud remedium asserit tolli quam 
per meritum unius mediatoris Domini nostri lesu Christi ..., A. S 

4. ,Si quis parvulos recentes ab uteris matrum baptizandos negat, 
etiamsi fuerint a baptizatis parentibus orti, aut dicit in remissionem 
quidem peccatorum eos baptizari, sed nihil ex Adam trahere origi- 
nalis peccati, quod regenerationis lavacro necesse sit expiari ad vitam 
aeternam consequendam, unde fit consequens, ut in iis forma baptis- 
matis in remissionem peccatorum non vera, sed falsa intellegatur, A. S.... 
Parvuli, qui nihil peccatorum in semetipsis adhuc committere potue- 
runt, ideo in remissionem peccatorum veraciter baptizantur, ut in iis 
regeneratione mundetur, quod generatione contraxerunt." 

5. ,Si quis per Iesu Christi Domini nostri gratiam, quae in baptis- 
mate confertur, reatum originalis peccati remitti negat aut etiam 
asserit non tolli totum id, quod veram et propriam peccati rationem 
habet, sed illud dicit tantum radi aut non imputari, A. S.... Con- 
cupiscentiam, quam aliquando apostolus peccatum appellat, sancta 
synodus declarat ecclesiam catholicam numquam intellexisse peccatum 
appellari, quod vere et proprie in renatis peccatum sit, sed quia ex 
peccato est et ad peccatum inclinat. Si quis autem contrarium senserit, 
A. 8.* (Denz. n. 188 sqq.)! 


2338. Arg. l1. Ex S.Seriptura. 
a) [n vetere testamento peccatum originale non eadem quidem clari- 
tate docetur qua in novo, sed nihilominus satis indicatur. Psalmista 


» Disputationes de peccato originali in concilio habitas exponit W. Koch, 'Theo- 
logische Quartalschrift, Tübingen 1918, 430 sqq. 552 sqq., et 1914, 101sqq. Cf. St. Ehses, 
Concilii tridentini actorum pars II 163 sqq. 176 sqq. 185 sqq. 196 sqq. 218 sqq. 239 sqq. 

enim confitens coram Deo peccata sua misericordiam divinam etiam 
ob eam rationem implorat, quod iam a die nativitatis suae peccato 
infectus fuerit, et ideo mirum non sit, quod arbor mala malum fructum 
tulerit: ,Eecce enim in iniquitatibus conceptus sum, et in peccatis con- 
cepit me mater mea* (Ps. 50, 7) Utique non vult incusare parentes 
suos, quod se peccaminoso modo genuerint, sed loquitur de peccato 
suo, non vero de peccato actuali; ergo de peccato, quod ex ipsa con- 
ceptione contraxit. ,Suscepit personam generis humani David, et 
attendit omnium vincula, propaginem mortis consideravit, originem 
iniquitatis advertit, et ait: Ecce enim in iniquitatibus conceptus sum. 
Numquid David de adulterio natus erat, de lesse, viro iusto, et coniuge 
eius? Quid est, quod se dicit in iniquitate conceptum, nisi quia trahitur 
iniquitas ex Adam?* (S. Augustinus, Enarr. in Ps. 50, n. 10; M36, 591.) 
Censet quidem Palmieri in hoc psalmo per peccatum et iniquitatem per 
se significari concupiscentiam, sed cum neque 777 neque NZ7 umquam 
in vetere testamento significent concupiscentiam, haec explicatio non 
est valde probabilis. Concedendum est nisi ope traditionis ex psalmo 
ipso non posse effieax argumentum deduci, quia aliae explicationes 
vi verborum non excluduntur. 

Quis primus Ps. 50, 1 de peccato originali Enden mihi non 
constat. Certe Origenes non uno loco ita explicat. Ita tract. 9 in Matth. : 
,Ait David ex persona omnium nascentium ex carne et sanguine: 
Quoniam in iniquitatibus conceptus sum, et in delictis concepit me 
mater mea* (cf. infra n. 241). Alios locos vide collectos apud Migne, 
Patrol. graec. 11, 1093 sqq., nota 56. 


239. Simile motivum misericordiae atque psalmista /ob adducit. Post- 
quam enim generatim de imbecillitate hominis locutus est: ,Homo 
natus de muliere, brevi vivens tempore ... et dignum ducis super 
huiuscemodi aperire oculos tuos et adducere eum tecum in iudicium ?* 
statim addit naturalem hominis vitiositatem: ,Quis potest facere mundum 
de immundo conceptum semine? Nonne tu, qui solus es?* (Iob 14, 1 sqq.) 
Textus latinus satis clare exprimit peccatum ex conceptu contractum. 
Idem etiam magis valet de versione Septuaginta: Tíg yàp xo0apóg 
éotai dmóÓ fümou; QàÀX oUóeíc, éàv xai uía fjuépa ó fíog aüóTo0 émi tf]g 
Tüc. Sed textus hebraeus habet: ,Quis dabit mundum de immundo? 
Ne unus quidem." Quae verba tum secundum contextum tum secun- 
dum communem expositionem aptissime ita intelleguntur, ut originis 
notam contineant et sensus sit: Quis potest facere mundum eum, qui 
ex immunda stirpe est? Responsum est: Ne unus quidem, i. e. nemo 
ex natura mundus invenitur, aut: nemo mundum efficere potest eum, 
.qui est ex immundo. Versio Septuaginta trahit prima vocabula se- 
quentis versus ad hune versum: ,si dies eius determinati sunt*. 
S. Hieronymus illud /o echad, ,ne unus quidem^, vertit: ,Nonne tu, 
qui solus es?* Sed haec versio non quadrat in contextum. Patet 

autem tum in textu originali tum in versionibus doctrinam de peccato 
originali non obscure innui. lta hunc textum intellexit traditio 
christiana, cuius quaedam testimonia vide apud Bernardwm de Rubeis, 
De peccato originali c. 18 in fine. Clemens Itom. verba Iob (et Ps. 50) 
secundum Septuaginta citat ad ostendendum sanctos humiliter de se 
sensisse (1 Cor. 17, 3), nullam addens explicationem. — Clemens  Alez., 
contra doketas loquens, qui ex verbis Iob volebant ostendere actum 
generandi esse malum, concedit quidem verba dici de infantibus, negat 
autem sermonem esse de malitia generationis (Strom. 3,16; M 8,1199 sq.); 
quomodo autem textus sit recte interpretandus, non dicit. Eodem 
modo arguit ibidem de Ps. 50. Origenes vero et posteriores Patres 
et scriptores ecclesiastici utrumque textum intellexerunt de peccato 
originali. Alia quaestio est, num Clemens Alex. et Origenes habuerint 
rectum conceptum peccati originalis, de qua re hie non agimus (cf. supra 
n. 148 sq., infra n. 260). Ceterum quomodo traditio christiana textum 
intellexerit, optimum argumentum sunt versiones graeca et latina, quae 
per tot saecula in usu fuerunt ecclesiae (cf. Knabenbauer, Comm. in h. 1.). 


240. b) Ex novo testamento variis modis argumentum formari potest, 
e.g. ex eo, quod baptismus, qui datur in remissionem peccatorum, 
omnibus necessarius est, ut possint ingredi in regnum caelorum. Ergo 
omnes per peccatum impediuntur ab ingressu regni caelorum. Atqui 
non omnes per peccatum personale. Ergo per peccatum originale. 
Suniliter Christus omnium redemptor est, etiam eorum, qui nullum 
peccatum actuale commiserunt; ergo praeter peccatum actuale aliud 
peccatum est in mundo, et hoc vocatur originale. 

5. Pawlus hanc doctrinam exponit vel potius manifeste supponit 
in epistula ad romanos (5, 12 sqq.). Quod ad textum attinet, notandum 
est in v. 14 illud uj omitti in. nonnullis codicibus; nihilominus lectio 
est critice certa, tum quia exhibetur in ommibus fere codicibus, tum 
quia postulatur per contextum. In v. 12 illud ég* (& potest intellegi 
aut ,in quo^, i. e. Adamo, aut ,quia^, ut 2 Cor. 5,45 Phil3s 125ete. 
Utraque explicatio indifferens est ad nostram argumentationem. In 
latina versione in v. 15 occurrit: ,multi^ et ,plures^, sed in textu 
originali bis habetur: oi moMoí, quod significat omnes homines in 
oppositione ad éva, i. e. Adamum vel Christum. 

Itaque apostolus haec docet: Adam peceatum commisit, et hoc 
peccatum secuta est mors; mors autem cum peccato in ommes homines 
transit, quia per illud peccatum Adami omnes peccatores constituti 
sunt, etiam illi; qui nullum peccatum actuale commiserunt. Nam 
ommes debent mori, non in poenam peccati actualis, quia ante Moysen 
nulla erat lex, qua poena mortis statuebatur in certa crimina, et quia 


* Scriptor ignotus libri, cui titulus: ,Quaestiones et responsiones ad orthodoxos*, 
inter opera lustini, negat verba lob convenire infanti (Quaest. 88; M 6, 1330). Ob 
hanc et alias rationes editor, Maranws, censet eum fuisse pelagianum (l. c. 1942 sq.) 

etiam illis moriendum est, qui ipsi nullum peccatum commiserunt; 
sed omnes mori debent, quia omnes per Adamum peccatores consti- 
tuti et propter unius peccatum omnes mortis condemnati sunt. Sicut 
autem per unius Adami inoboedientiam ommes peccatores facti sunt, 
ita Christus per oboedientiam suam pro omnibus satisfecit, ut per 
ipsum omnes iusti fiant. Ubi nota medium transfundendi peccatum 
esse naturalem generationem, medium transfundendi iustitiam Christi 
esse supernaturalem regenerationem per baptismum. Ergo iustitia 
Christi non aeque immediate transit in singulos homines atque pec- 
catum Adami. Hunc esse sensum verborum apostoli ex traditione 
catholica certum est (Denz. n. 102 191). 

Itaque secundum apostolum per lapsum Adami peccatum (fj áuopría) 
transiit in omnes et singulos homines, ut ommes sint peccatores et 
poenae mortis rei etiamsi ipsi non commiserunt actuale peccatum; et 
per hoe peccatum omnes carent iustitia, quam per Christum recipiunt. 
"Qomep vàp óOià Tfjg mapokofg ToO évóg àvOpójmou [Aóáu] áuopruAoi 
xareoráO0ncav oi moM oí, oUTug xai Ou Tfg Omakofjg o0 €vóg [Xpioro0 ] 
óíkeio: xaracToOncovro: oi moMoí (v. 19). Ergo per peccatum Adami 
omnes homines facti sunt peccatores, et per Christum recipient iusti- 
tiam, si in eum crediderint. Vere peccatores per Adamum, sicut vere 
iusti per Christum. Atqui peccatum, quod est peccatum proprie 
dictum, singulis proprium, tamen non actibus singulorum, sed culpa 
protoparentis contractum, est praecise id, quod ecclesia catholica vocat 
peccatum originale; ergo exsistit in mundo peccatum originale (cf. Cor- 
nely, In epist. ad Rom. 5, 12 sqq.). Hoc est, quod apostolus alio loco 
dicit: ,Eramus matura filii irae, sicut et ceteri (Eph. 2, 3). Si enim 
qüUcer sumus irae Dei subiecti, ipsa. qóoig est corrupta, i. e. peccati 
tradux. 

Negari quidem nequit a S. Paulo ipsam quoque concupiscentiam 
appellari peccatum; unde videri potest docere nihil aliud esse peccatum 
originale nisi concupiscentiam. At imprimis haec iam est quaestio, in 
qua re consistat peccatum originale, de qua quaestione postea dicemus 
(cf. infra n. 264 sqq. 581). Dein vero S. Paulus diserte docet per bap- 
tismum tolli totum id, quod rationem peccati proprie dicti habeat 
(Rom. 6, 7 18 22 23; 1,6; 8,1 2). Concupiscentia autem manet etiam 
in baptizatis; ergo ipsa per se non est peccatum neque reddit hominem 
formaliter iniustum. Praeterea peccatum ab Adamo in omnes homines 
derivatum opponitur iustitiae acceptae per Christum (Rom. 5, 19). At- 
qui iustitia a Christo aecepta opponitur morti animae, quae consistit 
in carentia iustitiae seu gratiae; non vero ita opponitur concupiscentiae, 
ut cum ea simul esse non possit. Non propter solam concupiscentiam 
homines sunt in condemnatione et exclusi a regno Dei, sicut sunt per 
peccatum originale (Rom. 5, 18). Ergo 8. Paulus non in sola concupi- 
scentia reponit rationem peccati originalis. Obiectiones pelagianorum 
vide apud Palmieri (De Deo creante 520 sqq.). 


168 Tr.I. De Deo creante et elevante. Sectio 4. De elevatione hom. in ord. supernat. 


De alis quibusdam textibus, quibus SS. Patres contra pelagianos 
probant peccatum originale, cf. Bellarm., De amiss. grat. l. 4, c. 4. 
241. Arg. 2. Ex traditione. 

In argumentando ex SS. Patribus difficultas quaedam in eo est, 
quod apud eos vox peccati multo latiorem sensum habet quam nostra 
aetate. Nos enim vix aliud solemus peccatum appellare nisi solum 
actum (vel statum) moraliter malum. Veteribus autem saepe peccatum 
idem est atque quilibet defectus, quodlibet malum vel vitium, etiam 
non pertinens ad ordinem moralem (cf. infra n. 587 et IX, n. 429 434). 
Attendendum igitur est, quo sensu Patres de peccato loquantur, et 
videndum, num de iniquitate loquantur seu de statu, qui opponitur 
iustificationi supernaturali. Concedendum est etiam Patres ante Pela- 
gium scribentes, cum contra manichaeos et alios haereticos defenderent 
libertatem hominis ad bene agendum, non tam frequenter mentionem 
facere peccati originalis. Nihilominus doctrina catholica etiam illa 
aetate sufficlenter enuntiatur. 

Imprimis igitur audiendi sunt illi Patres, qui ante pelagianos do- 
cuerunt, et hoc eo magis, quia protestantes saepe dicunt eos ignorasse 
peccatum originale, immo Patres graecos semper mansisse pelagianos. 
S. Irenaeus saepius loquitur de peccato originali: ,Deum quidem in 
primo Adam offendimus, non facientes eius praeceptum; in secundo 
autem Adam reconciliaài sumus, oboedientes usque ad mortem facti. 
Neque enim alteri cuidam eramus debitores, sed illi, cuius praeceptum 
transgressi fueramus a principio" (l. b, c. 16, n. 3; cf. 1. 8, c. 18; 1. 4, 
e. 2,n. 1;-L 5;e. 17, n. 1; .M 7; 1168. 932.919 1169. De-Irenaei- does 
trina vide ,Der Katholik* 1905 I 56 sqq.; cf. supra n. 114). Origenes: 
Constat unumquemque per peccatum cecidisse. Et Dominus est, qui 
erigit elisos et elevat, qui corruunt. In Adam omnes moriuntur, et ita 
cecidit orbis terrarum et indiget erectione, ut in Christo omnes vivi- 
ficentur^ (In Ier. hom. 8, n. 1; M 18, 331)1. S. Athanasius: ,Ommes, 
qui ex Adamo oriuntur, in iniquitatibus concipiuntur, proavi sui dam- 
natione collapsi* (In Ps. 50, n. 4; M 21, 239). S. Cyprianus cum 66 aliis 
episcopis: ,Si etiam gravissimis delictoribus et in Deum multum ante 
peccantibus, cum postea crediderint, remissa peccatorum datur, et a 
baptismo atque gratia nemo prohibetur, quanto magis prohiberi non 
debet infans, qui recens natus nihil peccavit, nisi quod secundum Adam 
carnaliter natus contagium mortis antiquae prima nativitate contraxit, 


* Cernimus hie, quam vere S. Basilius de Origene et eius asseclis dixerit: Vis 
traditionis saepe homines cogit contra suas opiniones testimonium reddere veritati 
(De Spiritu Sancto n. (3; M 32, 204). Clementis Alex. obscuram doctrinam de peccato 
originali exponit T. Rüther (Die Lehre von der Erbsünde bei Klemens von Alexandrien, 
Freiburg i. B. 1922), qui censet Clementem admisisse quidem corruptionem originalem, 


non tamen peccatum proprie dictum originale. Of. Zeitschrift für kathol. Theologie 
19238, 451 sqq. 

qui ad remissam peccatorum accipiendam hoc ipso facilius accedit, 
quod illi remittuntur non propria [i. e. sua ipsius actualia], sed aliena 
peccata" (Ep. 64 ad Fidum n. 5; H 2, 120). S. Ambrosius: , Antequam 
nascamur, maculamur contagio, et ante usuram lucis originis ipsius ex- 
cipimus iniuriam, in iniquitate concipimur* (Apolog. David c. 11, n. 56; 
M 14, 813). Similiter S. Gregor. Nae. orat. 19, n. 14; M 395, 1059. 
Multa alia dicta SS. Patrum vide. apud Dr. Heinrich (Dogm. Theol. VI? 
136 sqq.) Of. Mausbach, Die Ethik des hl. Augustinus II 139 sqq. 


242. Postquam vero pelagiani hane doctrinam impugnare coeperunt, 
statim catholici doctores omnes ad defendendam veritatem a priscis 
Patribus acceptam surrexerunt. S. A4wgwstinus Iuliano fidenter obicit: 
.Non ego finxi originale peccatum, quod catholica fides credit anti- 
quitus; sed tu, qui hoc negas, sine dubio novus es haereticus^ (De 
nupt. et concup. l. 2, c. 12, n. 25; M 44, 450 sq.). Et iterum: ,Propter 
quam eatholicam veritatem sancti ac beati et in divinorum eloquiorum 
pertractatione clarissimi sacerdotes lrenaeus, Cyprianus, Reticius, 
Olympius; Hilarius, Ambrosius, Gregorius [ Naz.], Innocentius, Ioannes 
| Chrysost.], Basilius, quibus adde presbyterum, nolis velis, Hieronymum, 
ut omittam eos, qui nondum dormierunt, adversus vos proferunt de 
omnium hominum peceato originali obnoxia successione sententiam" 
(Contra Iul. l. 2, c. 10, n. 33; .M 44, 691). Contra pelagianos veritatem 
catholicam S. Augustinus tam strenue et solide defendit, ut in materia 
gratiae et peccati originalis ipse prae ceteris doctor classicus habeatur, 
et ut fundamentalia principia doctrinae eius saepe usque ad ipsa verba 
ab auctoritate ecclesiastica in definitiones assumpta sint. De qua re 
cf. Caelestini epistulam (Dene. n. 128 142).. 


243. Error pelagianorum a. pluribus conciliis reiectus est, ut a synodis 
carthagin. a. 412 416 417, a synodo diospolitana a. 415, a concilio 
milevitano 1I a. 416 et carthaginensi a. 418 (Denz. n. 101 sqq.), ephe- 
sino a. 431 (Denz. n. 126), arausicano II a. 529 (Denz. n. 114 sqq.). 
Easdem definitiones repetiit conc. trid. sess. b (Dene. n. (81 sqq.; cf. 316 
410). Cf. supra n. 2871, infra n. 250 sqq. 215. 


244. Contra doctrinam catholicam pelagiani movebant difficultates. ex 
dictis quorundam. veterum scriptorum, quas difficultates partim iam 
S. Augustinus in libro 1 contra Iul. solvit. Quamdiu enim error 
nondum ortus erat contra peccatum originale, SS. Patres loquentes 
ad catholicos nondum tam solliciti erant ad cavenda omnia dicta, 
quae forte in malam partem verti poterant, sed, scientes omnes ad- 
mittere peccatum originale, maiore cum libertate loquebantur. Audiatur 
unus Chrysostomus, ad quem adversari praecipue provocabant. Hiec 
S. Pater clare proponit doctrinam de peccato originali lta e. g. 
Col. 2, 14 sic interpretatur: ,Venit semel Christus, invenit nostrum 

chirographum paternum, quod scripsit Adam; ille initium induxit de- 
biti, nos faenus auximus posterioribus peccatis (apud S. Augustinum, 
Contra Iul. l. 1, c. 6, n. 26; M 44, 658). Ideo docet ommes homines, 
etiam infantes, baptizandos esse, ut iustitiam recipiant, licet ipsi pec- 
cata nulla commiserint: ,Ideo etiam infantes baptizamus, licet pec- 
cata [áuapriuora, nota pluralem] non habeant* (ib. n. 22; M 44, 6506). 
Ad quem locum iam A4wgustinus notavit ibi sermonem esse de pec- 
catis actualibus propriis: ,At, inquies, cur non ipse addidit ,propria'? 
Cur, putamus, nisi quia disputans in catholica ecclesia non se aliter 
intellegi arbitrabatur, tali quaestione nullius pulsabatur, vobis nondum 
litigantibus securius loquebatur?* (Contra Iul. l. 1, c. 6, n. 22; M 44, 
656). In ipsa illa homilia 10 in ep. ad rom., ad quam provocabant 
pelagiani, Chrysostomus peccatum originale docet: ,Unde liquet, quod 
non ipsum peccatum transgressionis legis [mosaicae],'sed peccatum 
illud inoboedientiae Adami ipsum illud, inquam, peccatum erat, quod 
omnia perdebat. Et quaenam huius rei probatio fuerit? Nempe quod 
omnes ante legem interirent. ... Ut cum tibi dixerit 1udaeus: Quo 
pacto, recte agente Christo, universus orbis salvatus est? possis Ipsi 
dicere: Quomodo uno inoboediente Adamo orbis condemnatus est?... 
Mortem et condemnationem unum quidem peccatum afferre potuit; 
gratia autem non illud modo peccatum sustulit, sed et quae post illud 
supervenere* (M 60, 475). Unde si ad quaestionem: ,Quid porro sibi 
vult illud ,in quo omnes peccaverunt'?" respondet: ,lllo lapso et i 
item, qui de ligno non comederunt, effecti sunt ex illo omnes mortales*, 
hoc responsum certe pelagianos non iuvat, qui negabant per peccatum 
Adami homines mortales factos esse; dein vero responsum Chrysostomi 
explieat effectum, non vero formalem rationem peccati originalis, ut 
sensus illius quaestionis: ,Quid sibi vult illud ,im quo omnes pecca- 
verunt'?* sit hie: Quo effectu manifestatur hoc peccatum? 


245. Difficiliora, saltem primo aspectu, sunt ea, quae dicit ad v. 19: 
Per unius inoboedientiam peccatores constituti sunt multi': , Videtur 
quidem quaestionem non parvam habere, quod dictum est, sed si quis 
accurate attenderit, et hoc facile solvetur. Quaenam igitur quaestio 
fuerit? Dicere videlicet, multos ob unius inoboedientiam peccatores 
exstitisse. lllo enim peccante ac mortali effecto, et qui ex eo orti 
sunt, esse tales nihil absurdum: at ex illius inoboedientia alterum pec- 
catorem exstitisse, id vero quam, obsecro, congruentiam consequentiam- 
que habet? Invenietur enim sic nee poenas quidem debere, qui talis 
fuerit, siquidem non ex se ipso peccator exstiterit. Quid igitur hoc 
loco verbum ,peccatores' significat? Mihi videtur tantumdem signi- 
fieare, quantum illud: supplicio obnoxii ac mortis rei.^ Verba 'sine 
dubio sunt obscura, sed in contextu non possunt habere alium sensum 
nisi hune: Quomodo potest esse aliquis peccator actualis per delictum 
alterius, cum pro delicto alterius ne poenas quidem quisquam teneatur 

dare? Respondetur: Utique per delictum alterius non potest quisquam 
actualis peccator exsistere, sed potest habitualiter condemnmationi sub- 
lacere. In obiectione enim dicitur: Ex peccato alterius nemo potest 
esse i$, qui per se peccavit. Unde in responso Chrysostomus hoc 
concedit, et dicit agi solum de habituali condemnatione. Verba igitur 
Chrysostomi possunt recte intellegi, quamvis verum sit post pelagia- 
nismum non iam ita loquendum esse. 

Hoe unum exemplum sufficiat; nam simili modo alii Patres, qui 
opponuntur, quia dicunt animam, antequam homo liberae electionis sit 
capax, non commisisse peccatum, interpretandi sunt de peccato actuali, 
quatenus negant praeexsistentiam animarum et peccatum in ea com- 
missum (ef. Wirceburgenses, 'Tract. de peccat. n. (8 sqq.; Palmieri, De 
Deo creante 543 sqq.). 


246. Arg. 3. Ratio naturalis non potest quidem efficaciter probare 
exsistentiam peccati originalis, quia ex una parte agitur de gratia 
supernaturali, quam ratio non potest attingere, ex altera vero parte 
status naturae purae, in qua esset mortalitas et concupiscentia et aliae 
miseriae huius vitae, non est impossibilis. Nihilominus 5. Awgustinus 
ex miseris huius vitae probat exsistentiam peccati originalis, e. g. 
Contra Iul l. 4, c. 16, n. 83 (M 44, 182): ,Quid igitur restat, nisi ut 
causa istorum malorum sit aut iniquitas vel impotentia Dei aut poena 
primi veterisque peccati? Sed quia nec iniustus nec impotens est Deus, 
restat, quod non vis, sed cogeris confiteri, quod grave iugum super 
filios Adae non fuisset, nisi delicti originalis meritum praecessisset. ^ 
Iam huiusmodi argumentum duplici modo potest esse omnino efficax. 
Quamvis enim miseriae huius vitae, si per se considerantur, possint 
etiam esse in statu naturae purae, constat tamen eas in hunc ordinem 
providentiae non introductas esse nisi per modum poenae. Ubi autem 
poena, ibi culpa. Hoc est ipsum argumentum S. Pauli in epistula ad 
romanos. Altera via efficax argumentandi est, si miseriae humanae 
considerantur non ut mere physici defectus, sed cum morali suo effectu, 
quo homini moraliter impossibilem reddunt adeptionem finis ultimi. 
Talem enim ordinem non potuit Deus ab initio instituere; ergo ne- 
cessario admittendum est peccatum, quod sit causa huius impossibili- 
tatis. Nihilominus difficile est in hoc argumento ostendere peccata 
actualia hominum non esse sufficientem rationem huius impossibilitatis, 
in quantum saltem haec independenter a revelatione cognoscitur. — 
Potest etiam aliquo modo suaderi exsistentia alicuius universalis culpae 
ex eo, quod apparet improbabile Deum tam benignum voluisse a priori 
hominem tot miseriis subicere, quamvis ex altera parte responderi possit 
Deum potuisse habere rationem ita agendi, quae nos interim lateat. Sed 
si fides docet mala huius vitae esse poenas peccati, haec doctrina quam 
maxime rationi congrua est (cf. S. Thomas, Contra gent. l. 4, c. 52; 
Ripalda lI, disp. 12, sect. 1 sqq.; Casini, Quid est homo? a. 3, SEO 

247. Ut igitur breviter comprehendamus catholicam de peccato origi- 
nali doctrinam, ea. secundum definitionem conc. trid. sess. 5 haec capita 
complectitur: a) Adam per praevarieationem suam mon sibi soli, sed 
omni propagini suae sanctitatem et iustitiam a Deo acceptam perdidit, 
neque mortem tantum et poenas corporis, sed etiam peccatum, quae 
est mors animae, in omne genus humanum transfudit; b) Adami pec- 
catum non imitatione, sed propagatione in ommes transfunditur et 
inest unieuique proprium; c) ideo omnes redemptione lesu Christi in- 
digent et baptizari debent in remissionem peccatorum, etiam infantes 
a parentibus baptizatis nati, cum secus non possint vitam aeternam 
consequi (supra n. 231). ; 
Ceterum etsi peccatum originale est peccatum sensu proprio, non 
tamen peccatum originale et peccata actualia sunt peccata sensu uni- 
voco, sed analogo tantum, ut ex dicendis patebit (cf. infra n. 210). 


Prop. XXVII. Peccatum originale formaliter consistit in habi- 
tuali aversione a Deo, fine ultimo supernaturali, seu in privatione gra- 
tiae sanctilicantis, per praevaricationem Adami voluntarie abiectae. 
Explicatio theologica (Sum. 1, 2, q. 82, a. 3). 


248. Ecclesia, quamvis strenue defenderit exsistentiam peccati origi- 
nalis contra haereticos, tamen hucusque nondum definivit, in qua ve 
formalis ratio peecati originalis consistat. In conc. trid. die 31 maii 
a.1546 de hac re disputatum est, et tandem consentiebant plurimi 
optimam esse doctrinam S. Thomae, secundum quam peccatum origi- 
nale consistat formaliter in abiectione gratiae sanctificantis, cum in- 
ordinata concupiscentia sit quasi pars materialis peccati originalis. 
Immo volebant hane doctrinam in canones de peccato originali re- 
cipere; sed postmodum haec verba deleta sunt, ,seu quod nollent 
ecclesiae auctoritatem intermiscere opinantium doctrinis, seu quod, 
ubi definitiones concipi possent veterum Patrum vocabulis, ea nollent 
à theologis recentibus mutuari, cum venerationi conducat non modo 
sententiarum, sed etiam vocum antiquitas* (Pallavicini, Hist. conc. trid. 
l. 5, e. 8 et 9)... Cf. St. Ehses, Conc. trid. actorum pars II 172 sqq. 

In cone. vatic. propositum est schema, in quo haee verba occurrunt: 
Pub anathemate proscribimus eorum doctrinam haereticam, qui dicere 
ausi fuerint peccatum originale in Adae posteris non esse verum et 
proprium peccatum, nisi ab ipsis per suum actualem consensum pec- 
cando comprobetur; vel qui negaverint ad rationem peccati originalis 
perünere privationem sanctificantis gratiae, quam primus parens, libere 
peccans, pro se suisque posteris perdidit* (Collect. Lac. VII 517; cf. p. 566, 
III, can. 4 5). Notarunt autem theologi ad haec verba: ,In hac forma 
definitionis tria sunt animadvertenda: a) Id, quod dicitur pertinere ad 
rationem originalis peccati, non solum est negative carentia gratiae 
sanctificantis, sed est privatio gratiae, h. e. carentia sanctitatis, quae 

secundum ordinationem Dei, quatenus totum genus humanum sua in 
radice et in suo capite primitus elevavit ad supernaturalem ordinem 
gratiae, deberet inesse omnibus Adae posteris; nunc vero ea privati 
sunt. Haec autem privatio b) nee est nec esse potest sine culpa libere 
contracta; quae quidem libertas non est personalis singulorum, sed est 
libertas ipsius capitis totius generis humani, Adam, qui libere peccando 
gratiam perdidit, non solum ut sibi personalem, sed ut derivandam ex 
institutione Dei ad omnes suos posteros. Et ideo culpa illa Adami est 
culpa naturae humanae et fit habituale peccatum proprium omnibus, 
qui carnali generatione ab Adam propagatam participant naturam.... 
c) Denique notandum est in definitione non dici privationem gratiae 
esse ipsam essentiam peccati originalis; sunt enim quoad habitualis 
et speciatim originalis peccati essentiam diversi modi loquendi inter 
theologos catholicos, qui dogma ipsum relinquunt omnino integrum; 
sed tantummodo dicitur privationem gratiae sanctificantis pertinere ad 
rationem peccati originalis, quod verum manet, quamdiu haec privatio 
ut necessario nexa cum originali peccato non negatur* (ib. 549). 

' Itaque de formali ratione peccati originalis hucusque nihil definitum 
est ab ecclesia, ideoque de hac re possunt esse variae opiniones inter 
theologos. Iamvero opiniones theologorum probabiles duae sunt, quarum 
altera est S. Thomae et nunc communissima, altera inter theologos 
saeculi XVII et saeculi XVIII valde communis. Ut igitur videamus, 
utra praeferenda sit, utramque breviter exponamus. 


249. Sententia S. Thomae ea est, quod. peccatum originale formaliter 
consistit in privatione originalis iustitiae (1, 2, q. 82, a. 3), seu, quod 
secundum eius doctrinam idem est, formaliter et essentialiter in pri- 
vatione seu voluntaria abiectione gratiae sanctificantis. Nam cum 
secundum S. Thomam iustitia originalis formaliter consistat in gratia 
sanctificante, qua voluntas subditur Deo, reliqua autem dona praeter- 
naturalia sint materialis tantum eius pars (supra n. 223), et cum inter 
dona originalis iustitiae nullum sit, cuius privatio formalem rationem 
peecati habere possit, praeter gratiam sanctificantem, merito infertur 
privationem gratiae sanctificantis esse formale et essentiale in pec- 
cato originali!. Privatio non est simpliciter absentia gratiae, sed ab- 
sentia gratiae cum respectu ad voluntariam eius abiectionem ex parte 


! Cur S. Thomas dicit peccatum originale consistere in privatione originalis iusti- 
tiae, cur non dicit consistere in privatione gratiae sanctificantis? Quia revera homo 
peccato originali non sola gratia sanctificante privatus est, sed etiam dono integritatis 
et ceteris donis gratuitis. Dein vero Thomas distinguit illam originalem iustitiam, 
.per quam voluntas subdebatur Deo* (quae, ut supra n. 223 audivimus, consistit ,in 
subiectione supernaturali rationis ad Deum, quae est per gratiam sanctificantem *), 
et illam originalem iustitiam, per quam inferiores vires subdebantur rationi. Privatio 
rectitudinis in voluntate ,est formale in peccato originali; inordinatio autem in- 
feriorum virium seu concupiscentia est ,quiddam materiale" (1, 2, q. 82, a. aee 


qua re infra (n. 267) plura. 

hominis. Non potuit quidem homo physice in se gratiam destruere, 
sed potuit actum ponere, quem secundum legem divinam sequeretur 
ablatio gratiae ex parte Dei. Abiectio igitur gratiae ex parte hominis 
est peccatum, subtractio gratiae ex parte Dei est poena peccati. Iam- 
vero privatio gratiae, praecise ut abiectae per praevaricationem Adami, 
secundum hanc sententiam constituit peccatum originale, ita ut privatio 
gratiae formaliter se habeat, peccatum vero Adami causaliter ad con- 
stituendum peccatum originale. 

Haec privatio gratiae reddit hominem. aversum a Deo, fine ultimo 
supernaturali. Sicut enim per solam gratiam sanctificantem homo recte 
ordinatus est ad Deum, finem supernaturalem, ita homo per volun- 
tariam privationem gratiae sanctificantis aversus est ab ultimo fine. 
Unde dicere licet peccatum originale consistere in aversione ab ultimo 
fine supernatural. Haec sententia est longe communior omnium theo- 
logorum. Nam praeter S. Thomam (1, 2, q. 82, a. 8; In 2, dist. 30, q. 1, 
a. 1l et 3) et plurimos ex eius discipulis (Capreolum 2, dist. 31, q. 1, 
a. 3; Dom. Sotum, De nat. et grat. l. 1,'c. 9; alios) eam docent Scotus 
et eius discipuli communiter (In 2, dist. 29, q. 2), item multi alii, ut 
Bellarminus (De amiss. grat. l. b, c. 9), Vaequeez (In 1, 2, disp. 139, 
c. 8 9, Suarez. Audiatur e. g. Suarez: ,Peccatum originale per se est 
habitualis aversio a Deo, fine supernaturali, unde privat iustitia seu, 
quod idem est, caritate et gratia, quatenus hominem convertunt ad 
ultimum finem supernaturalem, scilicet Deum. Est communis theo- 
logorum" (De vitiis et peccatis disp. 9, sect. 2, n. 18). Cf. Salas, In 
1, 2, tract. 12, disp. T1, sect 8. 


250. Argumenta afferri non possunt disertae definitiones conciliorum ; 
aliter haec res non iam esset liberae opinionis. Nihilominus concilia 
ea docuerunt, ex quibus per modum conclusionis recte deducimus 
nostram sententiam. Ita a) conc. arausican. II docet ,peccatum, quod 
mors est animae, per unum hominem in omne genus transiisse* (Denz. 
n.175). Atqui mors animae in ordine supernaturali est privatio gratiae 
sanctificantis, quia gratia est principium vitae spiritualis. Ergo privatio 
gratiae sanctificantis est peccatum originale: 


251. b) Conc. trid. sess. b, can. 2 et 3 docet. Adamum acceptam. a 
Deo sanctitatem et iustitiam, quam perdidit, non sibi soli, sed nobis 
etiam perdidisse*, et ,hoc Adae peccatum, quod origine unum est, 
propagatione, non imitatione transfusum, ommibus inesse unicuique 
proprium* (Denz. n. (89 sq.). Atqui sanctitas et iustitia, quam Adamus 
a Deo acceperat, erat gratia sanctificans. Ergo perditio seu privatio 
huius gratiae est peccatum originale. Revera, quod inest singulis 
hominibus et quod singulis vi originis ab Adamo est proprium, est 
privatio gratiae, non actuale peccatum Adami. Unde S. Amselmus ait: 
,Non portant infantes peccatum Adae, sed suum. Nam aliud fuit 

peccatum Adae, aliud est peccatum infantum, quia differunt: illud 
enim fuit causa, istud est effectus. Adam caruit debita iustitia, non 
quia alius, sed quia ipse deseruit; infantes carent ea, non quoniam ipsi, 
sed quoniam alius dereliquit* (De conc. virg. c. 26; M 158, 460). Ideo 
peccatum originale, quamvis unum origine et specie, est tamen in multis 
multiplex numero, quia numerus habituum et privationum sumitur ex 
parte subiectorum, quibus insunt (S. Thomas 1l, 2, q. 82, a. 2). 


252. c) Conc. trid. sess. 6, c. 3 docet: ,Sicut homines, nisi ex semine 
Adae propagati nascerentur, non nascerentur iniusti, cum ea propa- 
gatione, per ipsum dum concipiuntur, propriam iniustitiam contrahant : 
ita, nisi in Christo renascerentur, numquam iustificarentur, cum ea 
renascentia per meritum passionis ipsius gratia, qua iusti fiunt, illis 
tribuatur* (Denz. n. (95). Atqui formaliter iusti effieimur per gratiam 
sanctificantem; ergo iniustitia, quae per originem ab Adamo singulis 
inest propria, est privatio gratiae sanctificantis; nam si gratia est 
formaliter nostra iustitia, nihil aliud nisi privatio gratiae potest for- 
maliter esse nostra iniustitia. 


253.  Obiectiones variae fiunt contra hanc sententiam, quarum prin- 
cipalis fere haec est: 

a) Deus, quando denegat infanti gratiam sanctificantem, iam ra- 
üione prius videt peccatum, ob quod huic infanti denegat gratiam. 
Ergo ante privationem gratiae iam adest peccatum huius infantis. 
Resp.: Deus, antequam ex sua parte denegat gratiam, lam videt pec- 
catum originale originans, seu videt abiectionem gratiae, olim Adamo 
pro ipso et pro toto genere humano concessae, concedo; sed Deus, ante- 
quam videt hanc voluntariam abiectionem gratiae, iam videt peccatum 
originale originatum huius infantis, seu iam videt aliquod peccatum 
huic infanti proprium, ego. 'lota obiectio in eo nititur, quod priva- 
tionem gratiae accipit pro subtractione gratiae ex parte Dei, cum in 
nostra thesi accipiatur pro abiectione gratiae ex parte hominis. Eodem 
modo solvenda est difficultas, quod privatio gratiae non est peccatum, 
sed poena peccati. 


254. b) Aliae difficultates fiunt ex casibus analogis, in quibus pec- 
catum habituale non consistit in privatione gratiae, ut in peccato habi- 
tuali, quod fieret in ordine naturae purae, et nunc in peccato veniali. 
Sed neganda est paritas, quia, cum alia sit sanctitas, cui opponitur 
peccatum veniale vel peccatum ordinis naturalis, necessario ipsa quo- 
que ratio formalis horum peccatorum alia sit oportet, saltem si in 
concreto sumitur; nam si rem omnino in abstracto accipimus, sicut 
accipitur nomen peccati in obiectione, prorsus eodem modo peccatum 
habituale semper et ubique consistit in privatione debitae rectitudinis 
moralis. Ita peccatum grave habituale in ordine naturae consisteret 

in privatione rectae habitudinis ad Deum finem ultimum naturalem ; 
peccatum veniale consistit in privatione rectae habitudinis ad aliquid 
creatum, salva manente habitudine ad Deum finem ultimum. Similiter 
peecatum grave habituale in ordine supernaturali consistit in priva- 
tione rectae habitudinis ad Deum finem supernaturalem, quae habi- 
tudo constituitur per gratiam sanctificantem. Consequenter peccatum 
originale, quod est peccatum grave habituale ordinis. supernaturalis, 
consistit in privatione rectae habitudinis ad Deum finem ultimum super- 
naturalem, seu in privatione gratiae sanctificantis. Itaque analogia inter 
diversa peccata recte considerata potius suadet nostram doctrinam. 


955. Quod vero dicunt secundum nostram sententiam omnia peccata 
gravia habitualia esse aequalia, non est verum. Esset quidem verum, 
si in sola negatione gratiae peccatum reponeremus; at ponimus in 
voluntaria privatione gratiae, quae voluntaria privatio alia et alia est 
pro diversitate malitiae, qua gratia abiecta est. Sicut enim in omni 
falso iudicio negatio veritatis est, eadem, et tamen gradus falsitatis est 
secundum id, quod veritati opponitur, ita in omni voluntate habitualiter 
mala est quidem eadem abiectio gratiae, sed est gradus malitiae secun- 
dum id, quod gratiae opponitur. Cf. IX, n. 483 sqq. 495 sqq. 549 sqq. 


256. Alia explieatio. Ii theologi, qui has obiectiones moverunt, ob has 
ipsas rationes aliam explicationem essentiae peccati originalis praeferunt. 
Secundum hos igitur peccatum originale est ipsum actuale peccatum 
Adami, quatemus a posteris eius moraliter commissum est. et in dis 
moraliter perseverans eos Deo exosos reddit; privatio vero gratiae est 
effectus peccati originalis. Itaque, quod nos dicimus causaliter esse 
peccatum originale, hi dicunt formaliter esse peccatum originale; et 
quod nos dicimus formaliter esse peccatum originale, hi dicunt esse 
effectum peccati originalis. Haec sententia non pugnat cum fide, quia 
hi quoque theologi concedunt privationem gratiae essentialiter pertinere 
ad peccatum originale, id quod sufficit ad doctrinae fidei satisfacien- 
dum. Huius sententiae patronus post Salmeronem (In ep. ad Rom. 
disp. 46) et Toletum (In ep. ad Rom. c. 5) maxime cardinalis de Lugo 
exstitit (De poenit. disp. 7, sect. 1) quem secuti sunt Viva (tract. 8, 
disp. 1, q. 2, a. 1), Platel (n. 316), Wirceburgenses (n. 103), alii. 


254. In haec sententia displicet, quod. secundum eam non apparet, quo- 
modo peccatum originale sit unicuique proprium; nam actus Adami 
potest quidem aliquo modo posteris eius imputari, sed non potest fieri 
eorum proprius actus. Unde si privatio gratiae, quae est revera uni- 
cuique propria, est sequela tantum peccati originalis, non intellegitur, 
quomodo ipsum peccatum originale sit singulis proprium. — Praeterea 
peccatum originale est aliquid specifice pertinens ad ordinem super- 
naturalem. In ordine enim naturali, ubi ea tantum dantur, quae 
debentur, Deus non potuit concessionem eorum, quae ad. finem erant 

necessaria, dependentia reddere a voluntate alterius. In ordine vero 
supernaturali, ubi finis et media ad finem sunt indebita, potuit Deus 
concessionem horum beneficiorum alligare alicui condicioni, quae con- 
dicio erat bona voluntas Adami, quae debebat gratiam pro se et suis 
posteris conservare. Unde conceptus peccati originalis non potest 
verificari, nisi formaliter includat supernaturalem gratiam. Ergo sen- 
tentia, quae ex definitione peccati originalis excludit gratiam, non 
potest esse vera. Itaque cum ratio specifica peccati originalis petenda 
sit ex supernaturali habitudine ad Deum, haec necessario in definitione 
exprimenda est. Consistit autem haec habitudo in gratia sanctificante 
aut eius privatione. ltaque peccatum, quod omnes in Adamo com- 
miserunt, est voluntaria abiectio gratiae, non vero peccatum gulae, 
nimium sciendi desiderium aliaque, quae in peccato Adami inveniuntur; 
nam quantum ad haec Adamus non erat constitutus caput et reprae- 
sentans generis humani, sed solum quod attinet ad voluntariam con- 
servationem aut abiectionem gratiae. Cf. Palmieri, De Deo creante 
961 sqq.; Kleutgen, Theologie der Vorzeit II? 671 sqq. 


Prop. XXVIII.  Reiciuntur falsae sententiae de essentia peccati 
originalis. 


258. Inter catholicos! erroneam sententiam proposuerunt Albertus 
Pighius (ceterum optime meritus adversarius haeresiarcharum saec. XVI) 
et Ambrosius Catharinus (im opusc. De lapsu hominis et pecc. orig.), 
qui censebant peccatum originale formaliter esse actuale peccatum Adami 
posteris eius imputatum; privationem vero gratiae esse poenam peccati 
originalis. Haec sententia iam multo ante ab aliquibus tradita fuerat; 
nam S. Anselmus in libro De conceptu virginali (c. 26) eam impugnat. 
Item sententia haec valde similis est doctrinae cardinalis de Lugo 
et aliorum, de. quibus dictum est in thesi praecedenti. Nihilominus 
de Lugo et alii non insistunt in imputatione, sed in eo, quod omnes 
homines aliquo modo in Adamo peccaverunt, et in eo tantum deficiunt, 
quod non attendunt ad specificam illam rationem, qua posteri omnes 
in Adamo peccasse dicendi sunt. Pighius autem et Catharinus peius 
loquuntur, quod in.externa quadam imputatione peccatum originale 
constituunt. Recte ait Bernardus de Rubeis: ,Splendide constat Pa- 
trum ecclesiae mens posteros Adae aliquo modo ipsum peccatum pec- 
casse, quod commisit Adamus. Id unum si velint scriptores, quos ad- 
versarios recensuimus, nulla sunt reprehensione digni. Id redarguimus, 
quod originale peccatum, cuius rei nascimur ommes, nihil esse aliud 
constituunt quam Adami actuale peccatum nobis imputatum^ (De pecc. 
orig. c. 51, n. 4). 


1 Of. Ios. Hub. Busch, Das Wesen der Erbsünde nach Bellarmin und Suarez, Pader- 
born 1909, 34 sqq. 

959. Sententia Catharini admitti nequit, quia secundum eam peccatum 
non vere transfunditur in posteros Adami, non est unicuique proprium, 
non potest in infantibus regeneratione toli, quod generatione con- 
traxerunt. Iamvero haec omnia secundum conc. trid. de peccato originali 
dicenda sunt. Praeterea per solam imputationem non potest quisquam 
sensu vero et proprio peccator constitui, sed ad summum potest aliquis 
hoc modo vices alterius gerere in poenis ferendis, sicut Christus Do- 
minus omnium nostrum peccata tulit neque tamen. ipse ullo modo 
peccator fuit. 


260. Huic errori directe oppositus est error eorum, qui docebant animas 
singulas in statu praeexsistentiae ante coniunctionem cum corpore pec- 
casse et hoc esse peccatum originale. lta manichaei et origenistae, 
immo ipsi quoque, ut videtur, pelagiami. Nam teste S. Augustino 
dicebant infantibus in baptismo remitti peccatum, quod non ex Adamo 
contraxissent. ,Ipsi quippe ut hoc dicerent, alicuius alterius sententiae 
praeiudicio, ni fallor, impulsi sunt; ac propterea, cum remitti baptizato 
peccata necessario faterentur, nec fateri vellent ex Adam ductum esse 
peccatum, quod remitti fatebantur infantibus, ipsam infantiam coacti 
sunt accusare, quasi accusator infantiae hoc securior fiat, quo accusatus 
ei respondere non posset (De pecc. mer. et rem. l. l, c. 17, n. 22; 
M 34, 191). Huc referendi sunt ili, de quibus loquitur Gwilehnus 
Parisiensis in libro De vitiis et peccatis c. 5: ,Fuerunt dicentes ani- 
mam humanam naturaliter eligere corpus et desiderare coniunctionem 
ipsius, et propterea, dum eidem coniungitur, nimio gaudio amplecti 
corpus artiusque el coniungi, quam deberet; et quia in origine sua et 
nostra hoc facit, ut dicunt, anima humana, originale peccatum dicitur, 
quo peccat nimio isto gaudio et amplexu quam deceat artiore* (Opera 
omnia, ed. Veneta 1591, 256). Sufficit has sententias commemorasse, 
quia per eas negatur peccatum originale et substituitur personale, et 


praeterea assumitur praeexsistentia animarum, quam reiciendam esse 
iam diximus (Prop. XVII). 


261. Petrus Lombardus ita explicat peccatum originale: ,Originale 
peccatum est culpa* (2, dist. 30, c. 7). Haee autem culpa nihil aliud 
est nisl ,concupiscentia vel concupiscibilitas^ (ib. c. 8, quae non est 
actus, sed vitium quoddam. Adam enim per peccatum corruptus est; 
in Adamo autem omnes eius posteri materialiter exsistebant, unde 
corrupta materia transiit in omnes eius posteros (ib. c. 10). , Caro enim 
propter peccatum corrupta fuit in Adam, adeo ut, cum ante peccatum 
vir et mulier sine incentivo libidinis et concupiscentiae fervore possent 
convenire, essetque torus immaculatus, iam post peccatum non valeat 
fieri carnalis copula absque libidinosa concupiscentia, quae semper 
vitium est et etiam culpa, nisi excusetur per bona coniugii. In con- 
cupiscentia ergo et libidine concipitur caro formanda in corpus prolis. 

Unde caro ipsa, quae concipitur in vitiosa concupiscentia, polluitur 
et corrumpitur; ex cuius contactu anima, cum infunditur, maculam 
trahit, qua polluitur et fit rea; id est vitium concupiscentiae, quod 
est originale peccatum. Ideoque ipsum peccatum dicitur manere in 
carne. Caro igitur, quae in concupiscentia libidinis seminatur, nec 
culpam habet nec actum culpae, sed causam. n eo igitur, quod se- 
minatur, corruptio est; in eo autem, quod nascitur, concupiscentiae 
vitium est^ (2, dist. 31, c. 4 sq.). ,Et quod vitium vel corruptio sit in 
carne ante coniunctionem animae, effectu probatur, cum anima infunditur, 
quae ex corruptione carnis maculatur, sicut in vase dignoscitur vitium 
esse, cum vinum infusum acescit* (ib. c. 6). 


262. Quamvis nonnulli studeant haec verba Magistri in rectum sen- 
sum interpretari (Valentia ll, disp. 6, q. 12, punct. 1, $ 8), certum 
tamen est hanc doctrinam a non paucis scholasticis, ut ab Henrico 
Gandavensi, Gregorio Ariminensi, Occamo, aliis (de quibus cf. Vazques, 
In 1, 2, disp. 132, c. 4), ita intellectam et admissam esse, ut dicerent 
ex peccato Adami morbidam qualitatem. effectam esse in eius corpore 
eamque in corpora reliquorum hominum generatione transmitti; ex hac 
dein qualitate infici ipsam animam et in ea contrahi correspondentem 
qualitatem morbidam, in qua formaliter consistat peccatum originale, 
hane autem vitiosam qualitatem animae esse concupiscentiam. Quidam 
etiam in fructu arboris scientiae boni et mali commenti sunt vene- 
nosam qualitatem, qua infectum esset corpus Adami, vel venenosum 
halitum. serpentis. 


263. Haec sententia iam diu a theologis reiecta est, quia peccatum 
non potest esse positiva qualitas, neque ipsa concupiscentia talis 
qualitas est, neque causa ulla huius qualitatis assignari potest, nisi 
velis recurrere ad illam inanem fictionem pomi venenosi: et ne haec 
quidem fictio explicat peccaminosam qualitatem animae. Porro con- 
cupiscentia non est peccatum originale, id quod statim probabimus 
(cf. Bellarm., De amiss. grat. l. 5, c. 15; Suaree, De pecc. et vit. disp. 9, 
sect. 2, n. 12). 


964.  Lutherani et calviniani satis communiter docuerunt peccatum 
originale esse concupiscentiam, et hanc esse verum et proprium pec- 
catum et manere etiam in baptizatis, sed iis a Deo non imputari 
(cf. Bellarm., De amiss. grat. l. 5, c. 1; I. T. Müller, Die symb. Bücher 
84sq.; Winer, Kompar. Darstellung des Lehrbegriffes, 70 sqq.). Etiam 
lansenius docet ipsi concupiscentiae inesse reatum formalis aversionis 
a Deo (De statu mat. laps. l. 1, e. 3)... Hane doctrinam damnat ecclesia 
catholica (cf. Denz. n. 449 1050 1051), quae semper cum apostolo (Rom. 
6, 4; 8,1) docuit (conc. trid. sess. b, can. 5) baptismo ,tolli totum id, 


quod veram et propriam peccati rationem habet.... In renatis enim 
jas 

nihil odit Deus, quia nihil est damnationis iis, qui vere consepulti sunt 
cum Christo per baptisma in mortem.... Manere autem imn baptizatis 
concupiscentiam vel fomitem, haec sancta synodus fatetur et senüt.... 
Hane concupiscentiam, quam aliquando apostolus peccatum appellat, 
s. synodus declarat ecclesiam catholicam. numquam intellexisse pec- 
catum appellari, quod vere et proprie in renatis peccatum sit, sed 
quia ex peccato est et ad peccatum inclinat. Si quis autem contrarium 
senserit, A. S.* (Denz. n. (92). In hac definitione habetur argumentum, 
quo reicitur contrarius error. Nam per baptismum deletur omme pec- 
catum proprie dietum. Atqui per baptismum mon deletur concupi- 
scentia. Ergo concupiscentia non est peccatum proprie dictum. Maior 
constat ex S. Scriptura et alibi specialius probatur (De sacram. I, VI, 
n. 3998 sqq.) Minor constat ex experientia. — Praeterea ne concupi- 
scentia quidem actualis est peccatum, quia eius motus sunt indeliberati; 
a fortiori concupiscentia habitualis, 1. e. inclinatio ad hos motus, non 
est peccatum, id quod inde quoque efficitur, quod haec concupiscentia 
nihil aliud est nisi appetitus sensitivus, secundum quod naturaliter 
tendit in sua obiecta independenter a voluntatis imperio. 51 baiani 
et iansenistae dicunt concupiscentiam eum reatu esse peccatum: aut 
intellegunt. reatum, ex quo orta est concupiscentia, et sic concupi- 
scentia non est peccatum, sed effectus peccati; aut intellegunt ipsam 
concupiscentiam formaliter esse reatum (ita revera sentiunt), et sic 
manente concupiscentia manet reatus, etiam post baptismum, quod est 
falsum. 


265.  Provocant iansenistae ad doctrinam S. Augustini, qui saepius 
loquitur de reatu concupiscentiae, qui per baptismum remittatur, licet 
maneat ipsa concupiscentia (e. g. De nuptiis et concup. l. 1, c. 19 26; 
M A4, 426 430). At S. Augustinus intellegit reatum, qui est causa 
concupiscentiae. Ita enim ipse explicat: ,Neque enim vel unum 
quantulumcumque [peccatum| remanet, quod non remittatur [per bap- 
tismum|. Sed quemadmodum aliud est carere febribus, aliud ab in- 
firmitate, quae febribus facta est, reconvalescere, item aliud est infixum 
telum de corpore demere, aliud vulnus, quod ex eo factum est, secunda 
curatione sanare; ita prima curatio est causam removere languoris, 
quod per omnium fit indulgentiam peccatorum; secunda ipsum sanare 
languorem, quod fit paulatim proficiendo in renovatione huius imaginis* 
[Dei amissae] (De Trin.l. 14, c. 17; M 42, 1054).  Eatenus, quatenus 
concupiscentia etiam in baptizatis contra legem Dei insurgit, dicit 
Augustinus actus concupiscentiae adversari praecepto:  ,Non. con- 
cupisces", non quasi nos per illos motus contra praeceptum peccemus, 
sed quatenus finis praecepti est, ut tandem in perfecta consummatione 
omnes illii motus tollantur. ,Hoc lex posuit dicendo: Non concupisces, 
non quod hie valeamus, sed ad quod proficiendo tendamus* (Ep. 196 
ad Asellicum n. 6; M 33, 893). ,Ad hoc ergo dixit lex: Non con- 

cupisces, ut nos in hoc morbo invenientes iacere, medicinam gratiae 
quaereremus et in eo praecepto sciremus, et quo debeamus in hae 
mortalitate proficiendo conari, et quo possit a nobis in illa beatissima 
immortalntate perveniri" (De nupt. et concup. l. 1, c. 29; M 44, 432). 
Itaque baptismo delentur omnia peccata, sed non omnia mala, quae 
ex peccato originali provenerunt. Omni peccato [baptizatus] caret, 
non omni malo* (Contra Iul.l. 6, e. 16; M 44, 850). Cum Iulianus 
obiecisset ita gratiam non perfecte sanare hominem, respondet Augu- 
stinus: ,Dixisse me affirmas, quod gratia non perfecte hominem novum 
faciat. Non hoc dico; attende, quod dico: Gratia perfecte hominem 
novum facit, quandoquidem et ad corporis immortalitatem plenamque 
felieitatem ipsa perducit. Nunc etiam perfecte innovat hominem, 
quantum attinet ad liberationem ab omnibus peccatis, non quantum 
ad liberationem ab omnibus malis* (Contra Iul. l. 6, c. 13; M 44, 844). 
Itaque S. Augustinus ubique distinguit reatum peccati a concupiscentia, 
de reatu vero concupiscentiae loquitur, quatenus concupiscentia venit 
a peccato et ducit ad peccatum. Ita in ultimo opere contra Iulianum 
scripto: Coneupiscentia ,peccatum dicitur, quia peccato facta est ap- 
petitque peccare. Reatus eius regeneratione solutus est, conflictus eius 
ad agonem relictus est^ (Opus imperf. contra Iul. 1, 71; M 45, 1096). 
Quare Calvinus recte fatetur inter suam et Augustini sententiam hoc 
discrimen esse, quod Augustinus non audeat ipsam concupiscentiam 
peccatum appellare, ,nisi cum opus vel assensus accedit; nos. autem 
illud ipsum pro peccato habemus, quod aliqua omnino homo cupiditate 
tiullatur^ (Inst. L3, c. 8, 8 10... Cf. infra n. 587). 

At his non obstantibus nonne videtur Augustinus in homine nondum 
liberato a peccato originali etiam ipsi concupiscentiae aliquam rationem 
reatus adscribere? Ait enim de concupiscentia: ,Tale porro ac tam 
magnum malum, tantum quia inest |i. e. antequam ad actuale peccatum 
seducit| quomodo non teneret in morte et pertraheret in ultimam 
mortem, nisi et eius vinculum in illa, quae fit in baptismo, remissione 
peccatorum omnium solveretur? Propter hoc enim vinculum, quod 
conectitur ex primo Adam nec solvi potest nisi in secundo Adam, 
propter hoc, inquam, vinculum mortis mortui reperiuntur infantes, non 
ista morte notissima, quae a corpore animam separat, sed ea morte, 
qua tenebamur omnes, pro quibus mortuus est Christus" (Contra Iul. 6, 
15, 48; M 44, 850; cf. De gratia Christi et de peccato orig. 2, 39, 44; 
M 44, 401). Hanc rem ipse Augustinus numquam exposuit. Licet 
tamen mentem eius sic explicare: Ex sequelis peccati originalis unica, 
quae in se est moralis inordinatio, est concupiscentia. Haec autem 
inordinatio eodem modo voluntaria est, quo ipsum peccatum originale. 
Voluntaria autem moralis inordinatio vocatur recte peccatum, si con- 
sideratur coniuncta cum voluntaria abiectione gratiae. Privatus est 
homo gratia sanctificante ex peccato Adami; haec privatio est ipsum 
formale peccatum originale. Est in homine moralis inordinatio con- 

cupiscentiae, quia gratia voluntarie abiecta est; ergo haec ipsa in- 
ordinatio habet rationem peccati secundario et materialiter. Sie videtur 
rem concipere S. Thomas, quem statim audiemus. Cf. Mawsbach, Die 

266. Hermes quoque peccatum originale concupiscentiam esse volebat, 
negabat vero eam esse peccatum proprie dictum, sed potius peccami- 
nosam qualitatem, quae iuxta leges physicas propagaretur (cf. Kleutgen, 
''heol. der Vorzeit II? 616 sqq. 653 sqq.). De sententia Flac lllyrici, 
lutherani, qui censet ipsam substantiam hominis corruptam esse pec- 
catum originale, et de aliis quibusdam falsis opinionibus vide Ber- 
nardum de Rubeis, De pecc. orig. c. 54. 


267. Schol. Quomodo concupiscentia se habeat ad peccatum originale. 


Secundum doctrinam S. Thomae concupiscentia est. aliquid. materiale 
in peccato originali (In 2, dist. 30, a. 3; 1, 2, q. 82, a. 3; De malo q. 4, 
a. 2).: Hoc non ita intellexit S. Thomas, quod concupiscentia sit aliquid 
intrinsecus constituens peccatum, cum secus per baptismum auferatur, 
neque quod sit subiectum peccati, cum peccatum in voluntate resideat, 
sed quod concupiscentia sit effectus peccati originalis, vi cuius homo 
inordinate conversus sit ad bona sensibilia, ergo effectus pertinens ad 
ordinem moralem eumque perturbans. Ipse hoc explicat per com- 
parationem cum peccato actuali, quod formaliter est in voluntate, 
materialiter etiam in manu, qua voluntas utitur ad peccandum, et per 
modum puri effectus et virtualiter in gladio, quem homo adhibet ad 
peccandum.  ,Sic ergo in peccato primi parentis fuit aliquid formale, 


* Mausbach contra eos, qui dicunt secundum Augustinum simpliciter idem esse 
peccatum originale et concupiscentiam, has theses de doctrina Augustini statuit: 

1. Augustinus concupiscentiam intellegit cupidinem inordinatam rerum creatarum 
allicientem ad malum, quam quidem cupidinem non exclusive, sed praecipue reponit 
in parte sensitiva animae, maxime quoad res venereas. 

2. Coneupiscentia illa est quoddam malum et vitium, si comparatur cum prima 
rectitudine morali hominis; non tamen per se, i. e. separata a culpa sive personali 
sive originali, est peccatum proprie dictum. 

3. In homine naturaliter descendente ab Adamo eum concupiscentia iunctus est 
reatus, qui in baptismo et iustificatione deletur simul cum ipso peccato originali. 

4. Formalis reatus originalis in mente est, neque consistit in inclinatione et amore 
mali et sensibilium, sed in aversione a Deo, quae ex lapsu protoparentis in totum 
genus humanum derivatur illudque consequenter tradit inanitati creatae. Hic status 
ut ,mors" animae opponitur ,vitae* renatorum; atque eodem (vero) sensu est pec- 
catum et iniustitia, quo ,vita^ infantis baptizati est sanctitas et iustitia. 

5. Si quaeritur, quomodo secundum Augustinum in homine habente peccatum 
originale reatus et concupiscentia inter se habeant, respondetur secundum quaedam 
dicta concupiscentiam esse effectum et sequelam reatus, secundum plura et clariora 
dicta eam esse elus radicem et causam proximam. Sed hi duo modi concipiendi 
quodammodo in unum conveniunt, quatenus inter haec duo elementa peccati origi- 
nalis exsistit similis correlatio sicut inter opus externum et internam voluntatem, 
vel sicut inter corpus et animam (l. c. 170 sqq.). 

scilicet aversio ab incommutabili bono, et aliquid materiale, scilicet 
conversio ad bonum commutabile. Ex hoc autem, quod aversus fuit 
ab incommutabili bono, donum originalis iustitiae amisit; ex hoc vero, 
quod conversus est inordinate ad commutabile bonum, inferiores vires, 
quae erigi debebant ad rationem, depressae sunt ad inferiora. Sic 
ergo et in his, qui ex eius stirpe oriuntur, et superior pars animae 
caret debito ordine ad Deum, qui erat per originalem iustitiam, et 
inferiores vires non subduntur rationi, sed ad inferiora convertuntur 
secundum proprium impetum, et ipsum etiam corpus in corruptionem 
tendit seeundum inclinationem contrariorum, ex quibus componitur. Sed 
superior pars animae et etiam quaedam inferiorum virium, quae sunt 
sub voluntate et ei natae sunt oboedire, recipiunt huiusmodi sequelam 
primi peccati secundum rationem culpae; sunt enim culpae susceptivae 
huiusmodi partes. Sed inferiores vires, quae non subduntur voluntati, 
scilicet. potentiae animae vegetabilis, et etiam ipsum corpus suscipit 
huiusmodi sequelam secundum rationem poenae, non secundum rationem 
culpae, nisi forte virtualiter, prout scilicet huiusmodi poena peccatum 
consequens peccati est productiva, secundum quod vis generativa per 
decisionem corporalis seminis operatur ad traductionem peccati ori- 
ginalis simul cum humana natura. Sed inter superiores vires, quae 
suscipiunt defectum per originem traductum secundum rationem culpae, 
una est, quae omnes alias movet, scilicet voluntas; omnes autem aliae 
moventur ab ea ad suos actus. Semper autem qwod est er parte 
agentis et moventis, est sicut formale; quod autem est ex parte mobilis 
et patientis, est sicut materiale. Et ideo, cum carentia originalis iustitiae 
se habeat ex parte voluntatis, ex parte autem inferiorum virium a 
voluntate. motarum sit pronitas ad inordinate appetendum, quae con- 
cupiscentia dici potest, sequitur, quod peccatum originale in hoc homine 
vel in illo nihil est aliud quam concupiscentia cum carentia originalis 
iustitiae, ita tamen, quod carentia originalis iustitiae est quasi formale 
in peccato originali, concupiscentia autem est quasi materiale.... Et 
ideo omnis defectus in natura prolis inventus, derivatus a peccato 
primi parentis, habet rationem culpae originalis, dummodo sit in sub- 
iecto, quod sit susceptivum culpae [ergo non mors et alia, quae per- 
tinent ad partem vegetativam]. Nam sicut A4wgustinus dicit in primo 
Retractationum: Concupiscentia dicitur peccatum, quia est a peccato 
facta.... Coneupiscentia, secundum quod est aliquid peccati originalis, 
non nominat necessitatem consentiendi motibus concupiscentiae inordi- 
natis, sed nominat necessitatem sentiendi, quae quidem manet post 
baptismum, sed non manet cum carentia originalis iustitiae, et ideo 
dicitur, quod manet actu, transit reatu* (De malo q. 4, a. 2 c. et in 
prima serie obiect. ad 4 et ad 10). Itaque, quod S. Thomas dicit con- 
cupiscentiam esse aliquid materiale in peccato originali, nihil aliud signi- 
ficat nisi concupiscentiam esse inordinationem moralem et aliquo modo 
voluntariam partis sensitivae, quae processit ex privatione originalis 

iustitiae et inclinat ad peccandum. Quamvis autem S. Thomas con- 
sentiat cum communi doctrina, videtur tamen maioris claritatis causa 
praeferendus usitatus loquendi modus: peccatum originale formaliter 
consistere in voluntaria abiectione (habituali) seu privatione gratiae 
sanctificantis, concupiscentiam vero improprie seu latiore sensu vocari 
peccatum, quia ex peccato est et ad peccatum inclimat. 


. Prop. XXIX. Peccatum originale est voluntarium voluntate Adami, 
capitis generis humani. Explicatio theologica (Sum. 1, 2, q. 81, a. 2). 


268. Vidimus peccatum originale, consistens in privatione gratiae 
sanctificantis, esse peccatum verum et proprie dictum. Omne autem 
verum peccatum, utpote formaliter pertinens ad ordinem moralem, pro- 
cedit a libera voluntate. Ergo peccatum quoque originale voluntarium 
sit necesse est dis, quorum est peccatum. 

Baius quidem hoe negat et docet peccatum originale (i. e. concupi- 
scentiam) non oportere esse voluntarium, ut sit verum peccatum, sed 
sufficere, ut in infante insit et ab eo non sit contrario actu voluntatis 
retractatum; ceterum quaestionem de voluntario peccati non esse quae- 
stionem definitionis, sed originis. Comparat hominem, ut nunc nascitur, 
cum abortivo, et ait: Sicut de abortivo quaerentes, utrum sit homo 
necne, non quaerimus, utrum a Deo sit neene, sed num habeat ani- 
mam rationalem; ita concupiscentia, cum aperte sit contra legem Dei, 
sine dubio peccatum est, undecumque originem ducit (opusc. De peccato 
originali c. 2 7 9). Ex opusculo Baii De pecc. orig. excerptae sunt 
illae propositiones (46—51), quas ecclesia. damnavit. Prop. 46: ,Ad 
rationem et definitionem peccati non pertinet voluntarium, nee defini- 
lonis quaestio est, sed causae et originis, utrum omne peccatum debeat 
esse voluntarium^ (Denz. n. 1046). Prop. 4v: ,Unde peccatum originis 
vere habet rationem peccati sine ulla relatione ac respectu ad volun- 
tatem, a qua originem habuit (Dene. n. 1047). Prop. 48: ,Peccatum 
origmis est habituali parvuli voluntate voluntarium, eo quod non gerit 
contrarium voluntatis arbitrium* (Denz. n. 1048). Immerito Baius pro 
his erroribus provocat ad S. Augustinum. Hic enim valde signanter 
effert omne verum peccatum debere esse voluntarium.  ,Usque: adeo 
peccatum voluntarium est malum, ut nullo modo sit peccatum, si non 
sit, voluntarium, et hoc quidem ita manifestum est, ut nulla hine doc- 
torum paucitas, nulla indoctorum turba dissentiat* (De vera relig. 
c. 14, n. 27; .M 34, 133). S. Thomas ita distinguit defectum, malum, 
culpam: ,Defectus simplicem negationem alicuius boni importat; sed 
malum nomen privationis est.... Culpa autem super hoc addit ra- 
tionem voluntarii; ex hoc enim aliquis culpatur, quod deficit in eo, 
quod per suam voluntatem habere potuit* (In 2, dist. 30, q. 1, a. 9) 
Cf. IX, n. 429 sqq. 

269. Ex altera vero parte evidens est peccatum originale non posse 
esse infanti. voluntarium. per actum voluntatis, quem infans ponit. Nam 
peccatum originale non est actuale peccatum, sed habituale. Et quia 
infans numquam potuit ipse actum ponere, quo hoc peccatum habituale 
contraheret, peccatum originale non est peccatum personale, quia, 
quamvis huie personae inhaereat, tamen personali eius voluntate non 
est commissum. Ergo voluntarium est hoc peccatum. voluntate alterius, 
qui in committendo hoc peccato aliquo modo omnes homines repraesenta- 
bat; et hie est Adamus, primus parens et caput totius generis humani. 
Haee est doctrina apostoli, qui docet in epistula ad romanos (c. 5) per 
unum Adamum omnes homines constitutos esse peccatores, etiam eos, 
qui ipsi in imitationem Adami numquam peccaverint. Idem secundum 
apostolum definivit conc. trid. (sess. D, can. 3) docens peccatum, cuius 
causa exstitit Adamus, in omnes transfundi et inesse unicuique pro- 
prium (Denz.n. 191). Similiter iam S. Augustinus: ,Prorsus originale 
peccatum ex voluntate est, quia et hoc ex voluntate primi hominis 
seminatum est, ut in illo esset et in ommes transiret^ (De nupt. et 
concup. 1l. 2, c. 28, n. 41; M 44, 464). 


270. Ut ratio huius voluntarii intellegatur, in memoriam revocandum 
est gratiam esse donum supernaturale, quod nullo modo debeatur na- 
turae humanae. Unde Deus, si ex liberalitate hoc donum dare voluit, 
potuit eius concessionem alicui condicioni alligare. Iamvero Deus de- 
crevit hoc donum dare non Adamo tantum, sed omnibus quoque eius 
posteris, ea condicione, ut Adamus hoc donum sine ulla sua co- 
operatione acciperet pro se et posteris suis, sed ut illud libera sua. 
oboedientia sibi et posteris suis servaret. Haec condicio non est ita 
intellegenda, ut Deus hoc donum posteris Adami praedestinaturus 
fuisset, si Adamus praeceptum servasset; sic enim praedestinatio huius 
doni pro posteris Adami numquam exstitisset, et carentia eius non 
esset in iis privatio. Sed JDews potius contulit donum gratiae toti na- 
turae humanae in. Adamo exsistenti, ut genus humanum in. Adamo et 
per Adamum hoc donum | aut. servaret. aut. abiceret. Habet se igitur 
Adamus in hac re ad genus humanum, sicut paterfamilias se habet 
ad familiam, qui, quando agit ut caput familiae, non de suis tantum 
bonis, sed de bonis totius familiae legitime disponit. Voluntas enim 
capitis familiae ut talis est voluntas totius familiae, quatenus familia 
unum corpus morale cum capite suo constituit, sicut 3n homine multa 
membra unum corpus constituunt et ab anima rationali moventur 
(S. Thomas 1, 2, q. 81, a. 1). Hoc igitur modo totum genus humanum 
constituit unum corpus cum Adamo capite, non ratione speciei tantum, 
sed ratione originis, et singuli se habent ut pupilli, qui, priusquam 
possunt proprium actum ponere, iam per caput suum volunt et agunt. 
Unde sicut gratia Adami non erat personalis tantum, sed gratia na- 
turae, ita peccatum eius non erat personale tantum, sed peccatum 

naturae, et sie est peccatum proprium omnium, qui ex Adamo habent 
naturam humanam. Unde patet peccatum originale, licet. maximum 
omnium sit ratione universalis perditionis, minimum tamen esse in 
singulis Adami posteris ratione voluntarii et sub hac ratione cum pec- 
cato personali analoge tantum convenire (cf. IX, n. 435; 8. Thomas, 
In-9, dist. 88, q,2, a. 1 ad. 2. 


271. Patet etiam hoc peccatum intellegi mon posse nisi in ordine super- 
naturali. Nam cum agitur de dono, quod absolute debetur naturae 
humanae, Deus non potest huius doni collationem dependentem reddere 
a condicione, quae non est penes voluntatem singulorum; de donis 
vero, quae Deus non debet concedere, potest disponere, prout vult. 
In hae enim re ratio hoc tantum postulat, ut ii, qui moraliter inter 
se dependentes fiunt, ontologice aliquam unitatem consütuant, neve 
de bonis unius possit disponere alter, qui ab eo est prorsus alienus 
neque ullo modo eum ontologice repraesentat. Adamus autem, qui 
est omnium ontologicum principium, omnium potuit a Deo constitui 
morale quoque principium bonorum supernaturalium, quae Deus ex 
pura liberalitate conferebat. Postquam igitur Adamus maturam his 
donis sua culpa spoliavit, propagavit eam privatam gratia, qua secun- 
dum voluntatem Dei ornata esse debebat. Ergo, wf peccatum originale 
possibile sit, tria. requiruntur: a) ut agatur de dono supernaturali, 
b) ut Adamus sit ontologieum caput generis humani, c) ut Deus lege 
positiva statuerit nexum moralem inter voluntatem Adami et universam 
familiam humanam relate ad illud donum supernaturale. 

Hoe tertium quidam theologi negant, dicentes independenter a de- 
creto Dei peccatum Adae ut capitis physici generis humani ex natura 
rerum esse peccatum ommium hominum. Haec assertio admutti nequit, 
quia ex sola ordinatione Dei pendet, utrum velit dare dona gratuita sin- 
gulis hominibus personaliter an ad singulos derivare ex naturali nexu 
cum eorum primo capite physico, ita ut Adam non sibi soli, sed etiam 
omnibus posteris suls sanctitatem et iustitiam aut servaret aut perderet. 
Deus faciendo hane alteram ordinationem statuit eo ipso Adamum caput 
morale generis humani. Sine tali ordinatione Dei Adam neque potuit ori- 
ginalem iustitiam ad posteros suos transfundere neque eos peccato originali 
inficere. Quomodo autem haec ordinatio Dei concipienda non sit, dicemus 
statim (n. 274). Cf. Beraza, De Deo elevante ..., n. 698 sqq. 131 sqq. 


242. Rem explicat S. Augustinus: ,Nec sic dicuntur ista aliena pec- 
cata, tamquam omnino ad parvulos non pertineant, siquidem in Adamo 
omnes tunc peccaverunt, quando in eius natura illa insita vi, qua eos 
gignere poterat, adhue omnes ille unus fuerunt, sed dicuntur aliena, 
quia nondum ipsi agebant vitas proprias, sed, quidquid erat in futura 
propagine, vita unius hominis continebat* (De pecc. mer. et rem. 1. 3, 
e. (,n. 14; M 44, 194. Cf. De civ. Dei 1. 13, c..14;..M 41, 386; Opus 

imperf. contra Iul. l. 4, c. 104; M 45, 1400, alibi passim). Latius 
idem exponit S. Thomas: ,Peccatum primi hominis est quodammodo 
peccatum commune totius humanae naturae, et ideo, cum aliquis pu- 
nitur pro peccato primi parentis, non punitur pro peccatis alterius, sed 
pro peccato suo.... Considerandum est, quod aliquis homo singularis 
dupliciter potest considerari: uno modo, secundum quod est persona 
quaedam singularis; alio modo, secundum quod est pars alicuius col- 
legii, et utroque modo ad eum potest aliquis actus pertinere. Pertinet 
enim ad eum, in quantum est singularis persona, ille actus, quem 
proprio arbitrio et per se ipsum facit; sed in quantum est pars col- 
legii, potest ad eum pertinere actus alienus, quem per se ipsum non 
facit nec proprio arbitrio, sed qui fit a toto collegio vel a principe 
collegii, sicut illud, quod princeps facit, dicitur civitas facere.... Sie 
ergo tota multitudo hominum a primo parente naturam humanam 
accipientium quasi unum collegium vel potius sicut unum corpus unius 
hominis consideranda est, in qua quidem multitudine unusquisque homo, 
etiam ipse homo Adam, potest considerari vel quasi singularis persona 
vel quasi aliquod membrum huius multitudinis, quae per naturalem 
originem derivatur ab uno. Est autem considerandum, quod primo 
homini in sua institutione datum fuerit divinitus quoddam supernatu- 
rale donum, scilicet originalis iustitiae, per quam ratio subdebatur Deo 
et inferiores vires rationi et corpus animae. Hoc autem non fuerat 
datum primo homini ut singulari personae tantum, sed ut cuidam prin- 
cipio totius naturae humanae, ut scilicet ab eo derivaretur in posteros. 
Hoc autem donum acceptum primus homo per liberum arbitrium pec- 
cans amisit eo tenore, quo sibi datum fuerat, scilicet pro se et pro 
tota sua posteritate. Si ergo consideratur iste defectus hoc modo 
in istum hominem derivatus secundum illud, quod homo est quaedam 
persona singularis, sic huiusmodi defectus non potest habere rationem 
culpae, ad cuius rationem requiritur, quod sit voluntaria; sed si con- 
sideratur iste homo generatus sicut quoddam membrum totius humanae 
naturae a primo parente propagatae, ac si omnes homines essent unus 
homo, sic habet rationem culpae propter voluntarium eius principium, 
quod est actuale peccatum primi parentis" (De malo q. 4, a. 1). 
Solent theologi hoc illustrare exemplo alicuius familiae, cuius capiti 
rex pro ipso et pro omnibus eius posteris contulit nobilitatem et liberam 
ad aulam regiam accedendi facultatem, ea condicione, ut fidelis in ser- 
vitio regio maneret. Si homo ita nobilitatus gravi crimine in regem 
commisso donum acceptum perdit, non. sibi soli perdit, sed toti fami- 
liae, quae ob crimen in capite commissum regi exosa fit et arcetur ab 
aula regia. Sicut igitur membra talis familiae culpam legalem coram 
rege contrahunt, ita omnes homines in Adamo moralem culpam coram 
Deo contraxerunt. Seu, ut S. Thomas ait: ,Sicut si rex det feudum 
militi, transiturum per ipsum ad heredes, si miles contra regem peccat, 
ut feudum mereatur amittere, non potest postmodum ad eius heredes 

devenire; unde iuste privantur posteri per culpam parentis* (Compend. 
theol. c. 195). Of. I B. Becker, Zur Frage des Schuldeharakters der 
Erbsünde, Zeitschrift für kath. Theol. 1924, 59 sqq., praecipue 18 sqq. 


273. Efficitur ex dictis peccatum originale esse internum singulis ho- 
minibus, quia singulis interna est. privatio gratiae, et. peccatum originale 
esse intrinsecus. voluntarium, non per meram externam denominationem. 
Personale quidem peccatum Adami erat externum eius posteris, sed 
actus eius ut repraesentantis generis humani erat internus toti hu- 
manae naturae, prout tunc exsistebat, et consequenter omnibus eius 
posteris, non praecise ut sunt hae individuae personae, sed ut sunt 
membra eiusdem familiae humanae. ,Spoliavit persona naturam bono 
iustitiae, et natura egens facta omnes personas, quas ipsa de se procreat, 
eadem egestate peccatrices et iniustas facit" (S. Anselmus, De conc. virg. 
c. 923; M 158, 45). Cf. Kleutgen, Theol. der Vorz. II? 698 sqq. 


274. Schol. De pacto inter Deum et Adamum. 


Sunt theologi (Catharinus et ali), qui ad explicandum voluntarium 
peccati originalis supponunt aliquod. pactum. factum esse inter Deum et 
Adamwm, vi cuius Adamus nomine omnium hominum acceptaverit 
promissionem Dei de conferenda ipsi et posteris suis gratia, ea con- 
dicione, ut ipse servaret praeceptum divinum (cf. Bernard. de Rubeis, 
De pece. orig. e. 61). Sed hoc pactum est pura fictio (recurrunt. ad 
Gen. 17, 14; Os. 6, 7; Rom. 5, 12); non requiritur ad rem explicandam, 
ut ex dictis patet; immo ne sufficit quidem. Nam eo quod Deus 
Adamo dixit: Solummodo si servaveris praeceptum, tuis posteris dabo 
gratiam, nullo modo efficitur absentiam gratiae in posteris esse pri- 
vationem iis voluntariam, cum sic exhibeatur externa tantum quaedam 
condicio, qua non impleta Deus noluisset posteris Adami dare gratiam. 
Ergo necessario recurrendum est ad illam unitatem, quam totum genus 
humanum cum capite suo constituit, et ad legem Dei positivam. Hac 
autem unitate et hac lege suppositis, simplex haec ordinatio divina 
sufficit sine ullo pacto, quo Adamus consenserit ad gratiam generatione 
sive propagandam sive non propagandam. Nam si Adamus gratiam 
servasset, sine ulteriore actu voluntatis eius generatio naturalis erat 
simul a Deo instituta medium transfundendi gratiam. Et post pec- 
catum Adamus, sive volebat sive nolebat, non poterat gignere nisi 
filios gratia destitutos. Unde patet nullam requiri voluntatum in- 
clusionem, de qua nonnulli loquuntur, sed sufficit, ut Adamus, qua 
caput generis humani in ordine physico et morali, voluntarie abiecerit 
gratiam et consequenter potentiam gignendi filios gratia ornatos!. Si 


' S. Thomas ait: ,Nec hoc est contra ordinem iustitiae ..., quia ista poena non 
est nisi subtractio eorum, quae supernaturaliter primo homini sunt concessa, per 
ipsum in alios derivanda; unde aliis non debebantur, nisi quatenus per primum pa- 
rentem in eos erant transitura^ (Compend. theol. c. 195). 

quis hunc ontologicum nexum simul eum lege positiva, quam Deus 
statuerat de gratia propaganda, vult pactum vel inclusionem volun- 
tatum vocare, non est de verbis litigandum, quamvis termini nihil ex- 
plicent. Coneedendum tamen est Adamum novisse sanctionem huius 
praecepti non ad se tantum pertinere, sed etiam pro posteris suis 
valere, ut sic deliberate agere posset in hac re ut caput totius fami- 
liae humanae (cf. Suarez, De opere sex dierum l. 3, c. 21, n. 18 sqq.; 
Palmieri, De Deo creante 584 sqq.). Cf. etiam. Muneunill n. 694 sqq. 


Prop. XXX. Peccatum originale naturali generatione a patre 
traducitur in filios, quatenus naturalis generatio, quae ex primitiva Dei 
institutione debebat esse medium traducendi naturam gratia ornatam, 
post peccatum Adami iam non valet nisi ad traducendam naturam 
gratia privatam. Prior pars de fide, altera explicatio (Sum. 1, 2, q. 81, a. 3 4). 


275. Haec thesis sua sponte fluit ex iis, quae in praecedenti pro- 
positione exposita sunt. Sicut enim eo ipso, quod Adamus gratiam 
non pro se solo, sed pro tota natura humana acceperat, omnes, qui 
ex eo nascituri erant, simul cum natura secundum legem a Deo sta- 
tutam (et non per meritum Adami) accepturi erant gratiam, ita nunc 
ex lege divina (et non per demeritum Adami, cf. S. Thomas, In 9, 
dist. 20, a. 3 ad 3) accipiunt naturam peccato Adami gratia privatam. 
In statu originalis iustitiae naturalis generatio futura erat vehiculum 
gratiae conferendae, quemadmodum nunc est sacramentum supernatu- 
ralis regenerationis. In hoc autem ordine homo, eo quod ab Adamo 
descendit, gratia privatus est; ergo naturalis generatio est via, qua 
propagatur peccatum originale. Hine cone. milev. I] can. 2 docet: 
Etiam parvuli, qui nihil peccatorum in semetipsis adhuc committere 
potuerunt, ideo in peccatorum remissionem veraciter baptizantur, ut in 
lis regeneratione mundetur, quod generatione traxerunt" (Dena. n. 102). 
Secundum conc. trid. sess. b, can. 3, , Adae peccatum, propagatione trans- 
fusum, ommibus inest unicuique proprium (Denz. n. (90; cf. (91). Et 
(sess. 6, c. 3): , Homines, nisi ex semine Adae propagati nascerentur, non 
nascerentur iniusti, cum ea propagatione per ipsum, dum concipiuntur, 
propriam iniustitiam contrahant* (Den. n. 195). Ergo constat viam trans- 
fundendi peccatum originale esse naturalem generationem ex Adamo. 


246. Est autem notandum non per duos homines, sed per unum ho- 
minem peccatum venisse: in mundum (Rom. 5, 12), i. e. per Adamum, 
quia ipse solus erat caput et repraesentans generis humani. Et sic 
natura humana, praecise prout paterna generatione propagatur, obnoxia 
est peccato originali. ,Unde peccatum originale non contrahitur a 
matre, sed a patre. Et secundum hoc, si, Adam non peccante, Eva 
peeccasset, filii originale peccatum non contraherent; e converso autem 
esset, si Adam peccasset, et Eva non* (S. Thomas 1l, 2, q. 81, a. 5). 

,Qua ratione, inter alias, Christus ex vi suae conceptionis erat im- 
munis a peccato; idemque dicendum de quovis homine, qui à Deo 
crearetur vel produceretur ex alia materia" (Suarez, De pecc. et vit. 
disp. 9, sect. 4, n. 1). Porro cum solus Adamus in hae re constitutus 
esset vicarius generis humani, eius solius oboedientia valebat ad gra- 
tiam propagandam et eius solius lapsus ad peccatum transfundendum. 
Unde si ipse perseverasset in gratia, omnes patres ab eo descendentes 
genuissent filios gratia ornatos, etiamsi ipsi, quando generabant, pro- 
prio peccato iustitiam amisissent; e. g. in hae condicione Cainitae in 
statu gratiae nati fuissent, etiamsi pater eorum fratricidium commisisset 
(S. Thomas l. c. a. 2. Suarez l. c. sect. 3, n. 9). Nunc vero etiam sancti 
patres filios gignunt peccatores: ,Quia et innovati parentes non ex 
primitiis novitatis, sed ex reliquiis vetustatis carnaliter gignunt, et fili 
ex parentum reliqua vetustate toti vetusti et in peccati carne pro- 
pagati, damnationem veteri homini debitam sacramento spiritualis re- 
generationis et renovationis evadunt^ (S. Awgust., De peccat. merit. et 
remiss. 2, 21, 44; M 44, 115; cf. De nupt. et concup. 1, 18, 20; M 44, 425; 
Serm. 294, n. 16; M 38, 1345; Conc. trid. sess. D, can. 4. Denz. n. 191). 


271. Itaque neque pater, qui generat hominem, est causa peccati ori- 
ginalis, neque Deus, qui creat animam et coniungit cum corpore. Non 
pater, quia actus generationis per se solum tendit ad propagandam 
naturam ut talem, nullam vero innatam relationem habet ad pro- 
pagandam aut iustitiam aut peccatum. Neque Deus est causa peccati 
originalis; nam anima, ut praecise a Deo creatur, in ordine naturali 
est et abstrahit a peccato et iustitia. Erat autem anima ex primi- 
tiva Dei institutione ornanda gratia per coniunctionem cum corpore 
ab Adamo seminato. Adamus autem hanc elevationem naturae gene- 
ratione propagandam peccato suo perdidit et ita effecit, ut neque pater 
humanus amplius possit ponere actum generationis, qui sit vehiculum 
gratiae conferendae, neque Deus possit amplius conferre gratiam anmi- 
mae coniungendae cum corpore, quod ab Adamo provenit. Itaque pec- 
catum causaliter neque est in generatione huius individui patris ut 
talis neque in creatione Del, sed in generatione per Adami peccatum 
sua supernaturali elevatione privata. (Causa non efficiens, sed deficiens.) 
Quaelibet autem particularis generatio et animae in corpore creatio 
est condicio necessaria ad peccati propagationem. Sed cum generatio 
. et creatio ex natura rei ad bonum tendant, neutra est mala, quamvis 
in hoc ordine praeter naturalem intentionem et per accidens sint con- 
dicio propagandi peccati. Itaque intellegitur, quo sensu peccatum 
originale sit in carne, scilicet. ut in causa instrumentali, quae hanc 
causalitatem accepit ab Adamo peccante, sicut in ordine originalis 
iustitiae caro erat causa instrumentalis gratiae (S. Thomas 1, 2, q. 83, 
a. 1; De malo q. 4, a. 1). Sequitur actum generationis non esse malum; 
nam ,non sunt nuptiae causa peccati, quod trahitur a nascente et 


Art. 2. De peccato originali. Prop. XXX. 191 


expiatur in renascente, sed voluntarium peccatum hominis primi ori- 
ginalis est causa peccati (S. Augustinus, De nupt. et concup. l. 2; 
c. 26, n. 43; M 44, 461). 


248. Efficitur ex dietis non posse ullam rem physicam qua talem as- 
signari medium propagandi peccati originalis, quia inter rem pure phy- 
sicam et moralem privationem absolute nullus est nexus. Ineptum est 
exemplum, quod Estiws posuit ad hune nexum explicandum. Si anima, 
inquit, crearetur in corpore vulnerato vel in igne posito, statim doleret; 
à pari anima, quando coniungitur cum corpore ad peccatum disposito, 
statim habituali peccato maculatur (In 2, dist. 31, 8 1). Sed nulla est 
paritas; nam inter physicam causam et physicum effectum est nexus, 
non vero inter rem physicam ut talem et moralem effectum. Docet 
quidem 5. Awgwstinus animam in corpore ut in vase vitiato corrumpi 
(Contra Iul. l. 5, c. 4, n. 17; M 44, 194). At haec corruptio non potest 
intellegi transitus malae qualitatis ex corpore in animam, ut iam dic- 
tum est (n. 263), sed caro est illud, quo anima secundum legem a Deo 
statutam nectitur cum Adamo peccante. ,Siquidem anima ut prius 
intellegitur creari a Deo, nihil habet cum Adamo ac per hoc non com- 
municat eius peccato, sed cum in corpore generato ex Adamo incipit 
habitare et cum ipso corpore unum suppositum facere, tunc peccatum 
originis trahit. Dicitur autem corpus ex Adam generatum etiam ante 
animationem vas corruptum, quia ex vi talis generationis debetur illi, 
ut sit morti et variis passionibus obnoxium* [et ut accipiat animam 
gratia carentem] (Bellarmin., De amiss. grat. l. 5, c. 15). 


279. Consequenter neque concupiscentia, quam parentes in actu gene- 
rationis experiuntur, est causa peccati originalis, ut volunt Lutherus 
(In Ps. 50, 7), Calvinus (Inst. l. 2, c. 1, 8 X), Jansenius (De statu nat. 
lapsae l. 1l, c. 3), qui censent per libidinem parentum peccatum pro- 
pagari, sicut corporales morbi a parentibus in filios transeunt. At si 
intellegunt nomine concupiscentiae actuale peccatum inordinatae libi- 
dinis, hoc abest ab omni actu generationis, qui fit recto modo et recta 
intentione; actus enim maritalis et etiam delectatio in eo quaesita 
intra fines a Deo statutos non est peccatum, sed bonum opus. lamvero 
eliam per eum actum generationis, qui est opus meritorium, trans- 
funditur peccatum originale; ergo ad explicandam transfusionem peccati 
originalis non potest recurri ad peccatum actuale, quod in generatione 
committatur. Neque res explicari potest per concupiscentiam habi- 
tualem, quia haec, maxime in baptizatis, non est res peccaminosa, sed 
aliquid, quod ex natura oritur et quod in naturali quoque ordine ad- 
esset. Unde si concupiscentia habitualis ex.natura sua produceret 
peccatum in generato, etiam in naturali ordine exsisteret peccatum 
originale, quod est absurdum. Et si homines ex nihilo crearentur, qui 
non essent fili Adami, non gignerent filios peccato originali affectos, 

etsi cum concupiscentia generarent (conc. trid. sess. 6, c. 3). Contra 
vero si Deus nune miraculose parentes liberaret a concupiscentia, 
nihilominus eorum filii haberent peccatum originale. Unde patet con- 
cupiscentiam ne condicionem quidem transfusionis peccati originalis esse. 


280. S. Augustinus quidem saepe ex concupiscentia videtur. peccatum 
originale deducere, non quasi actus generandi ex natura sua sit pec- 
caminosus, sed quia etiam cum honesta generatione concupiscentia 
coniuncta est, quae est ex peccato et carnem inficit. ,Ipse ille licitus 
honestusque coneubitus non potest esse sine ardore libidinis. ... Ex 
hae carnis concupiscentia quaecumque nascitur proles originali est 
obligata peccato* (De nupt. et coneup. l. 1, c. 24, n. 21; M 44, 429). 
,Nuptiae tamen etiam nunc laudabiles sunt, quia neque instituunt hoc 
malum in hominibus, sed inveniunt; et eo malo bene utuntur intentione 
generandi, quamvis trahant inde, qui generantur, originale peccatum* 
(Opus imperf. contra Iul. 1. 2, c. 45; M 45, 1161). — Sed imprimis no- 
tandum est S. Augustinum in hae quaestione de propagatione peccati 
originalis non pervenisse ad perfectam certitudinem, ut ipse fatetur. 
,Quid autem horum sit verum, libentius disco quam dico, ne audeam 
docere, quod nescio* (Contra Iul. 1. 5, c. 4, n. 17; M 44, 794). Cf. Ep. 161 
ad Hier. n. 2; M 33, 133). Ideo factum est, ut non haeretici tantum, sed 
etiam nonnulli catholici ex iis, quae S. Augustinus de concupiscentia 
dicit, in errorem inducti sint, admittentes illam qualitatem morbidam 
(supra n. 262). Haec etiam ratio erat, cur S. Augustinus praeferret 
theoriam traducianismi, quia putabat sic facilius explicari, quomodo 
concupiscentia ex parentibus transiret in filios. Etiam illa dubitatio 
quorundam, utrum ob solam generationem an etiam ob sedandam libi- 
dinem actus maritalis licite poni possit, in exaggerato conceptu con- 
eupiscentiae fundari videtur. Attamen Augustinus non considerat con- 
cupiscentiam nude ut rem physicam, sed semper ut ortam ex peccato 
voluntatis (supra n. 265), et solum secundum hune nexum tribuit ei 
vim propagandi peccatum originale. Ceterum illa sententia, quae ex 
concupiscentia arguit propagationem peccati originalis, rectam omnino 
explicationem admittit. 


281. Nam a) in hoc ordine concupiscentia est. signum amissae iustitiae; 
ergo ex concupiscentia recte infertur peccatum. ,Si fervor coitus in- 
veniatur dici causa originalis peccati, hoc non propter se dicitur, sed 
in quantum est signum eius, quod est sui causa; quia ex inordinatione 
virium inordinata delectatio in coitu procedit, quasi signum et effectus 
causam suam [amissionem originalis iustitiae] indicans* (S. Thomas, In 9, 
dist. 31, q. 1, a. 1 ad 3). Ergo concupiscentia generantis est ratio lo- 
gica cognoscendi generationem esse actum naturae lapsae, ex qua pro- 
pagatur peccatum originale, sicut etiam ex concupiscentia generati 
recte concludimus eum accepisse naturam peccatricem. 

b) Porro, quamvis concupiscentia formaliter sumpta neque sit ipsum 
peccatum originale neque causa propagationis eius, tamen materialiter 
idem est gignere cum concupiscentia et gignere secundum naturam lapsam. 
Ergo in concreto generatio cum concupiscentia est generatio naturae 
lapsae. Unde unum pro altero poni potest, et sicut dicimus hominem 
esse obnoxium peccato originali, quod oriatur e natura lapsa, ita pos- 
sumus dicere hominem nasci peccatorem, quod nascatur e concupiscentia. 
Ergo concupiscentia hoc sensu intellegitur generatio peccato Adami 
vitiata. Et quia concupiscentia in actu generationis non oritur nisi 
ex coniunctione sexuali, recte etiam ita concludi potest: Qui miracu- 
lose concipitur sine coitu sexuali (ut Christus Dominus), gignitur sine 
concupiscentia; ergo non obnoxius est peccato originali, quia per illum 
tantum actum, quo excitatur libido carnalis, i. e. per maritalem con- 
iunctionem, peccatum originale propagari potest. Ergo omnia dicta 
Patrum et theologorum, quibus concupiscentia assignatur causa trans- 
fusionis peccati originalis, vera sunt, dummodo intellegatur concupi- 
scentia in concreto, ut est ille actus generationis, cui concupiscentia 
naturaliter annexa est. — Ceterum S. Augustinus, quidquid sensit de 
relatione concupiscentiae ad peccatum originale, recte explicat pec- 
catum originale eo quod, quando Adamus peccavit, ,hi omnes unus 
ille erant, qui in se ipsis nulli adhuc erant* (Opus imperf. contra Iul. 
1. 4, c. 104; M 45, 1400 sq. Cf. Palmieri, De Deo creante 604 sqq.). 


ART. III. 
DE SEQUELIS PECCATI ORIGINALIS. 


Prop. XXXI. Per peccatum originale homo secundum animam 
et corpus in deterius mutatus est, ita tamen, ut naturalia eius integra 
manserint. Prior pars de fide, altera probabilior. (Sum. 1, 2, q. 85, a. 1—93). 


282. Cum peccatum originale sit verum peccatum, omne autem pec- 
catum poena dignum sit, sequitur eos omnes, qui peccato originali in- 
fecti sunt, reatui poenae subiacere. Poenae autem, quibus Deus prae- 
ceptum Adamo datum sanxerat, erant ablatio gratiae, integritatis, im- 
mortalitatis. Ergo ablatio horum donorum in singulis hominibus .est 
effectus et poena peccati originalis. In iis vero, qui a peccato originali 
liberantur, coneupiscentia et mortalitas manent quidem, non tamen ut 
poena, sed ut poenalitates, quae relinquuntur ad exercitium virtutum 
(conc. trid. sess. 5, can. 5). 

Privationem gratiae sanctificantis esse poenam peccati non pugnat cum 
doctrina supra tradita: privationem gratiae esse ipsum peccatum. , Nam 
peccatum est, ut est aversio hominis a Deo et abiectio gratiae sancti- 
ficantis; poena peccati est, ut est aversio Dei ab homine et ablatio 
gratiae sanctificantis; quod autem Deus hominem odio habet, sine 

dubio est poena peccati. Progressus igitur peccati et poenae sic 
distingui potest: Prius homo renuntiat amicitiae Dei; dem Deus eum 
odio habet et consequenter aufert gratiam et cum gratia virtutes in- 
fusas et dona, et privat hominem iure supernaturalis beatitudinis, quo 
iure privatus homo incipit ad alterum regnum, 1. e. ad regnum diaboli, 
cui se per peccatum subiecit, pertinere. 

Dona. praeternaturalia. integritatis et immortalitatis àn poenam. pec- 
cati originalis ablata esse docet apostolus Paulus (Rom. D) et conc. 
trid. (sess. b) infert hominem secundum animam et corpus in deterius 
mutatum esse, quae verba desumpta sunt ex conc. araus. II can. l 
(Denz.n. 114). Termini comparationis sunt ex una parte homo lapsus, 
ex altera parte homo non in statu naturae purae, sed in statu origi- 
nalis iustitiae positus, id quod non ommes semper satis attenderunt, 
et inde controversia orta est. 


283. Ut abstrahamus ab haereticis, qui dicunt substantiam hominis 
esse totaliter mutatam vel esse intrinsecus peccaminosam factam, ut 
homo non possit nisi peccare, libertatem indifferentiae esse amissam 
et alia, quae partim per se absurda apparent, partim alibi refutantur; 
est etiam quaedam differentia opinionum inter theologos catholicos. Sunt 
enim, qui ceuseant hominem debilitatum esse secundum vires quoque 
naturales et nunc maiorem ignorantiam intellectus et infirmitatem 
voluntatis pati, quam habiturus fuerit in statu naturae purae, sive 
quia ipsae vires in se debilitatae sint (ita ex thomistis e. g. Contenson 
et Thomas de Lemos, ex theologis Societatis lesu Espa«rza), sive quia 
saltem sint pauciora auxilia externa et maiora obstacula. Haec altera 
sententia omnino vera est, quatenus solum dicit in ordine naturali 
Deum provisurum fuisse multa per auxilia naturalia, quae nunc pro- 
videt per supernaturalia, et remoturum fuisse obstacula, quae homini 
assecutionem finis per vires naturales impossibilem reddunt. Item 
probabile est in ordine naturali nullas futuras fuisse impugnationes 
daemonum, quia ratio, ob quam daemones nune nondum omnes in- 
clusi sunt in infernum, quod scilicet nondum finitum est magnum illud 
bellum in ordine supernaturali, tunc non exsisteret (cf. supra n. 221). 


284. Sed quod attinet ad priorem sententiam, nullo modo admittendwmn 
est. vires hominis intrinsecus nunc esse debiliores, quam futurae erant 
in ordine naturae purae. Recte ait Swarez: ,Communis et vera sen- 
tentia est naturales vires hominis vel liberi arbitrii quoad gradum 
seu perfectionem, quam in statu purae naturae haberent, non fuisse 
diminutas in natura lapsa ex vi solius peccati originalis, sed solum 
quoad robur et integritatem, quam a iustitia originali accipiebant. 
Haec sine dubio est sententia S. Thomae et communis antiquorum 
theologorum* (De grat. proleg. 4, c. 8, n. 5). Idem dicit Bellarminus 
(De grat. primi hom. c. 5b). Itaque, quod homo secundum corpus et 

animam in deterius mutatus est, in eo consistit, quod per peccatum 
originale amisit gratiam sanctificantem, fidem, spem, caritatem alia- 
que dona infusa, et praeterea immunitatem a concupiscentia, a morte, 
a miseris huius vitae. In hae re ipsum conc. frid. (sess. D, can. 1; 
Denz. n. (88) hanc deteriorationem collocat. Idem SS. Patres docent. 
E. g. vulgatus Chrysostomus in homilia de cruce illa verba: Ubi es? 
(Gen. 3, 9) ita cireumscribit: ,Ubi es? Hoc est: De qua dignitate ad 
quale dedecus deductus es? Quia manducasti de ligno scientiae boni 
et mali, remansisti homo* (M 50, 820). S. Prosper: , Naturae humanae 
in illa universalis praevaricationis ruina nec substantia erepta est nec 
voluntas, sed lumen decusque virtutum, quibus fraude invidentis exuta. 
est^ (Contra Collat. c. 9; M 51, 211). Eadem est doctrina S. Thomae: 
Quia hoc [donum originalis iustitiae] gratis collatum fuerat, ideo 
iuste per ingratitudinem inoboedientiae subtractum est. Unde factum 
est, quod, primo homine peccante, natura humana, quae in ipso erat, 
sibi ipsi relinqueretur, ut consisteret secundum condicionem suorum 
principiorum* (In 2, dist. 31, q. 1, a. 1). ,Quod detrimentum aliquod 
patiatur aliqua persona in his, quae sunt supra naturam, potest con- 
tingere vel ex vitio naturae vel ex vitio personae; quod autem detri- 
mentum patiatur in his, quae sunt naturae, hoc non videtur posse 
contingere nisi propter vitium proprium personae* (De malo q. 5, a. 2). 
Bonum naturae humanae potest tripliciter dici: Primo ipsa principia 
naturae, ex quibus ipsa natura constituitur, et proprietates ex his 
causatae, sicut potentiae animae et alia huiusmodi. Secundo, quia 
homo a natura habet inclinationem ad virtutem. Ipsa autem inclinatio 
ad virtutem est quoddam bonum naturae. Tertio modo potest. dici- 
bonum naturae donum originalis iustitiae, quod fuit in primo homine 
collatum toti naturae humanae. Primum igitur bonum naturae mec 
tollitur nec diminuitur per peccatum. Tertium vero bonum naturae 
totaliter est ablatum per peccatum primi parentis. Sed medium bonum 
naturae, scilicet ipsa naturalis inclinatio ad virtutem, diminuitur per 
peecatum [actuale — cf. a. 3]. Per actus enim humanos fit quaedam 
inclinatio ad similes actus [et sic fiunt habitus mali]* (1, 2, q. 85, a. 1; 
cf. q. 87, a. 7). Unde dicit eadem subtractione originalis iustitiae ho- 
ininem esse spoliatum gratuitis et vulneratum in. naturalibus (ad quod 
solent multi applicare parabolam de samaritano. Cf. Bellarm., De gratia 
primi hom. c. 6). ,Per iustitiam originalem perfecte ratio continebat 
inferiores animae vires, et ipsa ratio a Deo perficiebatur ei subiecta. 
Haec autem originalis iustitia subtracta est per peccatum primi pa- 
rentis. Et ideo omnes vires animae remanent quodammodo desti- 
tutae proprio ordine, quo naturaliter ordinantur ad virtutem, et ipsa 
destitutio vulneratio naturae dicitur. Sunt autem quattuor potentiae 
animae, quae possunt esse subiecta virtutum: scilicet. ratio, in qua est 
prudentia; voluntas, in qua est iustitia; irascibilis, in qua est fortitudo; 
concupiscibilis, in qua est temperantia. In quantum ergo ratio destituitur 

suo ordine ad verum, est vulnus ignorantiae; in quantum vero voluntas 
destituitur ordine ad bonum, est vulnus malitiae; in quantum vero 
irascibilis destituitur suo ordine ad arduum, est vulnus infirmitatis; in 
quantum vero concupiscentia destituitur ordine ad delectabile mode- 
ratum ratione, est vulnus concupiscentiae" (1,9, qe85. 3591 

Itaque patet omnem vulnerationem naturae humanae, quae ex 
peccato originali provenit, secundum S. Thomam nihil aliud esse nisi 
defectum, qui ex subtractione originalis iustitiae connaturaliter sequitur, 
non vero ullam internam imminutionem virium humanarum. Etenim | 
cum per iustitiam originalem pulcherrima harmonia constituta esset 
inter vires hominis, dissolutio huius harmoniae per peccatum facta 
recte dicitur vulneratio; in ordine vero naturae purae non esset vul- 
neratio, quia nulla harmonia dissoluta esset. 


285. Neque putandus est Deus ob peccatum in Adami intellectu. dele- 
visse species infusas ordinis naturalis, quia, etiamsi creasset hominem 
adultum in statu naturae purae, debuisset intellectum eius immediato 
suo influxu illustrare (cf. supra n. 210), cum homo adultus cum intel- 
lectu infantili sit monstruosum quid; neque potuit Adamus, etiam post 
peceatum, officio suo fungi cum ignorantia rerum naturalium. Ceterum 
haee quaestio non est de effectu peccati originalis in reliquis hominibus, 
cum hi ne in ordine quidem originalis iustitiae nati essent, cum scientia 
infusa. Itaque vulnus quoque ignorantiae derivandum est ex privatione 
luminis supernaturalis, quod in ordine originalis iustitiae iuvabat ho- 
minem etiam in usu rationis naturalis. 


286. Hoc unum restat, ut videamus, quo sensu per peccatum originale 
destructa sit. libertas hominis; nam saepe Patres et concilia dicunt 
libertatem per peccatum periisse. Ita 5$. Awgustinus: ,Libero arbitrio 
male utens homo et se perdidit et ipsum* (Enchir. c. 30; .M 40, 246, 
et alibi passim). ltem conc. arausic. I] can. 13 (Denez. n. 186). At 
non intellegitur hie nomine liberi arbitrii naturalis eligendi facultas, 
sed intellegitur ,libertas filiorum Dei*, qua homo liber erat a peccato 
et concupiscentia et poterat, si volebat, sancte vivere, cum post pec- 
catum non possit non superari a concupiscentia, nisi Deus ei gratia 
medicinali succurrat. Hoc ipse S. Awgustimus saepius ita explicat: 
,Quis nostrum dicat, quod primi hominis peccato perierit liberum 
arbitrium de humano genere? Libertas quidem periit per peccatum, 
sed illa, quae in paradiso fuit habendi plenam cum immortalitate 
iustitiam. Propter quod natura humana divina indiget gratia, dicente 
Domino: Si vos Filius liberaverit, tune vere liberi eritis (Io. 8, 36), 
utique liberi ad bene iusteque vivendum. Nam liberum arbitrium usque 
adeo in peccatore non periit, ut per illud peccent^ (Contra duas epist. 
pelag. l. 1, c. 2, n. b; M 44, 552). Libertas, quam homo amisit per pec- 
catum originale, est libertas a peccato habituali, libertas a concupiscentia, 

libertas a necessitate incidendi in peccata actualia, libertas salutariter 
agendi et assequendi salutem, sed nequaquam libertas, quae consistit 
in potentia agendi vel non agendi positis omnibus ad agendum requi- 
sitis. ,Quis enim eum nescit sanum et inculpabilem factum et libero 
arbitrio atque ad iuste vivendum potestate libera constitutum? — Sed 
nunc de illo agitur, quem semivivum latrones in via reliquerunt, qui, 
gravibus saucius confossusque vulneribus, non ita potest ad iustitiae 
culmen ascendere, sicut potuit inde descendere* (S. 4wg., De nat. et 
grat. c. 43; M 44, 211). Infirmatum est liberum arbitrium et laesum 
est per peccatum (cf. Denz. n. 181), non ita occisum est, ut plane non 
lam exstet. 

Valde perspicue totam hane rem Bellarminus ita exponit: ,Non 
magis differt status hominis post lapsum a statu quidem in puris 
naturalibus, quam differt spoliatus a nudo, neque deterior est humana 
natura, si culpam originalem detrahas, neque magis ignorantia et in- 
firmitate laborat, quam esset et laboraret in puris naturalibus condita. 
Proinde corruptio naturae non ex alicuius doni naturalis carentia neque 
ex alicuius malae qualitatis accessu, sed ex sola doni supernaturalis 
ob Adae peccatum amissione profluxit. Quae sententia communis est 
doctorum scholasticeorum veterum et recentiorum* (De grat. primi 
hom. c. 5). 

Quo vero sensu peccata actualia possint dici poena peccati ori- 
ginalis, cf. S. Thomas 1, 2, q. 81, a. 2. "Tandem poena peccati est ser- 
eitus diaboli (Col. 1, 13; 2, 14 sq. Luc. 11, 21 sq. Hebr. 2, 14), quia 
homo voluntarie se coniecit in illam damnationem, in qua eum voluit 
diabolus secum habere, et quia infestationibus diaboli secundum cor- 
pus et animam obnoxius et ita comparatus est, ut, nisi Deus ei suc- 
currat, non possit non facere voluntatem diaboli eum ad peccatum 
allieientis et in aeternum perdere volentis (cf. Dene. n. (188—193). 
Plura de hae re apud ZAomassinum (De incarn.l. 1, c. 3) et apud 
"Theoph. Raynaudwum (De attrib. Christi sect. 5, c. 15). 


Prop. XXXII. Propter solum peccatum originale homo non pri- 
vatur iis bonis, quae in ordine naturae purae constituunt eius finem 
ultimum naturalem. Sententia probabilior. 


287. Haec thesis sua sponte fluit ex iis, quae hactenus dicta sunt. 
Nam si homo per peccatum originale non privatur bonis naturalibus, 
sed supernaturalibus tantum, bona illa, quae finem hominis in ordine 
naturali constituunt, per peccatum originale qua tale tangi non possunt. 
Ad cavillationes vitandas fortasse melius est non loqui de beatitudine na- 
turali et de fine naturali, quae homines etiam nunc assequantur, si cum 
solo peccato originali ex hac vita decedant. In hoc enim ordine Deus 
non praestituit hominibus alium finem nisi supernaturalem ; unde qui 
hoc fine excidit, privatur beatitudine a Deo ordinata, aversus est a 

suo fine ultimo, affectus culpa indelebili, vere damnatus. Definivit conc. 
flor. illorum animas, qui in actuali mortali peccato vel solo originali 
decedunt, mox in infernum descendere, poenis tamen disparibus pu- 
niendas* (Denz.n. 693). Itaque, quia videri potest esse contradictio 
inter haec duo: finem assecutum et beatum esse, et ex altera parte 
esse damnatum, ideo dicimus propter solum peccatum originale ho- 
minem non privari iis bonis, quae in ordine naturae purae finem 
naturalem constituunt. 

Dicimus propter solwm peccatwm originale, quia homo adultus ob- 
ligatur, ut per media a Deo provisa se liberet a peccato originali, quod 
si non facit, addicitur igni gehennae, quia praeter peccatum originale 
habet culpam gravem personalem. Unde qwaestio non potest esse misi 
de infantibus, qui nullam. personalem obligationem habent se liberandi 
a peccato originali, cum omnis obligationis incapaces sint, et de iis 
adultis, qui in hace re infantibus aequiperandi sunt. Quare theologi 
hane partem tractatus solent inscribere: De sorte infantium sine bap- 
tismo decedentium. 


288. S.Seriptura de sorte horum infantium nihil in specie docet; 
sed eos excludi a regno caelesti efficitur ex illa universal doctrina, 
quod, ,nisi quis renatus fuerit ex aqua et Spiritu Sancto, non potest 
introire in regnum Dei* (Io. 3, 5), et quod ,non intrabit in eam [Ieru- 
salem caelestem] aliquod coinquinatum* (Apoc. 21, 21); cf. conc. trid. 
sess, D, can. 4. Judicium ultimum, prout describitur apud Matth. 25, 
3lsqq., non potest fieri de infantibus, quia illis non potest dici: 
,Lsurivi, et non dedistis mihi manducare* ete. Idem valet de aliis locis 
S. Scripturae (Matth. 12, 36. 1 Cor. 4, 5 ete... Quare S. Thomas docet 
Etiam pueri ante perfectam aetatem decedentes in iudicio comparebunt, 
non autem ut iudicentur, sed ut videant gloriam iudicis? (Suppl. q. 89, 
a.D ad 3) Merito addit Suarez parvulos etiam ideo apparituros in 
iudicio, ut videant, ob quas rationes et ipsi et alii bona vel mala 
accipiant, et ut ita intellegant iustitiam Dei in distribuendis bonis et 
malis (De myst. vitae Christi in q. 89, a. 5). Itaque ex S. Scriptura 
nihil aliud probari potest nisi infantes non baptizatos privari visione 
beatifica et ita pati aeternum damnum, et quidem obiective gravissimum, 
utpote rel pretiosissimae. 


289. Quod ad SS. Patres attinet, ii, qui ante ortum pelagianismum 
vixerunt, nostram quaestionem vix umquam tangunt. S. Gregorius 
Naz.in orat. in s. baptisma n. 23 distinguit inter eos, qui sua culpa 
baptismum non receperunt, et inter eos, qui sine culpa ante receptum 
baptismum mortui sunt. De his ait: ,Postremi denique nec caelesti 
gloria nec suppliciis a iusto iudice afficiuntur, utpote qui, licet signati 
non fuerint, improbitate tamen careant, atque hanc iacturam passi 
potius fuerint quam fecerint. Neque enim, quisquis dignus supplicio 

non est, protinus honorem quoque meretur; quemadmodum nec, quis- 
quis honore indignus est, statim etiam poenam promeretur* (2M 36, 
389). In eandem sententiam Bernardus de Rubeis allegat quosdam 
alios (De pecc. orig. c. 75, n. 8, sed ex horum numero delendus est 
Gregorius Nyss.; nam ille videtur potius loqui de infantibus baptizatis 
(cf. Palmieri, De Deo creante 541 sq.). 


290.  Pelagiani infantibus non baptizatis vitam aeternam, i. e. visio- 
nem beatificam, asserebant, quippe quae naturaliter deberetur, et eos 
solum excludebant a regno caelorum, i. e.a speciali dignitate per- 
tinendi ad regnum Christi. Unde SS. Patres contra hune errorem 
pugnantes quam maxime inculcabant tales infantes vere damnari !. 
Ita quidam vetus canon: ,lItem placuit, ut, si quis dicit ideo dixisse 
Dominum: In domo Patris mei mansiones multae sunt, quia in regno 
caelorum erit aliquis medius aut ullus alicubi locus, ubi beati vivant 
parvuli, qui sine baptismo ex hac vita migrarunt, sine quo in regnum 
caelorum, quod est vita aeterna, intrare non possunt, A.S. Nam 
eum Dominus dicat: Nisi quis renatus fuerit ..., quis catholicus dubitet 
participem fieri diaboli eum, qui coheres esse non meruit Christi? 
Qui enim dextra caret, sinistram procul dubio partem incurret^ (Denz. 
n. 102 nota) De quo canone, qui non invenitur in omnibus codicibus 
neque universaliter receptus est, cf. de Rubeis, De pecc. orig. c. 9. 

Attamen nonnulli Patres longius processerunt et statuerunt n- 
fantes non baptizatos poena. ignis punitum iri. Cum vero reliqui Patres, 
qui hoe docent (sunt soli latini, sequantur fere S. Augustinum ma- 
gistrum, sufficit hunc solum respicere. In serm. 294 (al. 14) de verbis 
apostoli e. 3 (M 38, 1351) exponit descriptionem ultimi iudicii (secun- 
dum Matthaeum c. 25) et dicit ibi omnes homines dividi in duas partes, 
dextram et sinistram; unde cum dextra constituat regnum Christi, 
omnes, qui non pertineant ad hoc regnum, stare a sinistra; his autem 
dici a iudice: Recedite in ignem aeternum. ,Eece exposuit tibi, quid 
sit regnum, et quid sit ignis aeternus, ut, quando confiteris parvulum 
non futurum in regno, fatearis futurum in igne aeterno. Regnum 
enim caelorum est vita aeterna." Similiter in opere imperf. contra 
Iul. 1. 3, ec. 199 (M 45, 1333). 

At quamvis indubitanter ut haereticam reiecerit sententiam pela- 
gianorum de vita aeterna extra regnum caelorum, tamen S. Augustinus 
dubius haerebat de qualitate poenae positivae infantium sine baptismo 
decedentium. ,Cum ad poenas ventum est parvulorum, magnis, mihi 
crede, coartor angustiis, nec, quid respondeam, prorsus invenio* (Ep. 166, 
c. 6,n. 16; M 33, 121). S. Thomas et alii scholastici censent Augu- 
stinum metaphorice posuisse ,ignem aeternum pro damnatione in 
genere, quam explicationem Faure (in cap. 93 enchiridii) ut. impro- 

babilem reicit. Omissa igitur hac explicatione, Augustinus saepius 
urget hane poenam censendam esse ,omnium mitissimam" (De pecc. 
mer. et rem. l. 1, c. 16; M 44, 120). ,Mitissima sane omnium poena 
erit eorum, qui praeter peccatum, quod originale traxerunt, nullum 
insuper addiderunt^ (Enchir. c. 93; .M 40, 275). In libro 5 contra 
Iul. c. 11 (M 44, 809) magis etiam anceps haeret: ,Quis dubitaverit 
parvulos non baptizatos, qui solum habent originale peccatum mec 
ullis propriis aggravantur, in damnatione omnium levissima futuros? 
Quae qualis et quanta erit, quamvis definire non possim, non tamen 
audeo dieere, quod iis, ut nulli essent, quam ut ibi [in damnatione 
levissima] essent, potius expediret. Itaque, quam certum fuit Augu- 
stino infantes non baptizatos excludi a regno caelorum et vita aeterna, 
tam incerta ei erat qualitas et quantitas poenae positivae eorum. 
Unde mirum non est, quod illam partem doctrinae eius ecclesia suam 
fecerit, hanc vero indefinitam reliquerit, et hoc eo magis, quod argu- 
mentum ex Matth. c. 25 ductum nullius est efficaciae. Ab ipso Augu- 
stino in alio libro ob hanc rationem, quod in infantibus neque merita 
neque demerita esse possunt, admittitur ,sententia iudicis media inter 
praemium et supplicium* (De lib. arb. 1. 3, c. 28; M 32, 1304). Alii 
Patres, qui infantes positive torqueri volunt, sunt S. Hieronymus (sed 
satis obscure sub finem Dial. adv. pelag. 1. B, n. 17 sq.; M 23, 581), 
Fulgentius (De incarn. et grat. c. 14. et 30; M 65, 581 et 590; et De 
fide ad Petr. c. 27; M 65, 101), Avitus Vienn. (Carmen ad Fuscinam 
sororem; .M 59, 370), Gregorius M. (Moral. l. 9, c. 21; M 15, 811), 
Isidorus Hispal. (Sentent. l. 1, c. 22; M 83, 588), Anselmus (De concept. 
vitecot295 eMTIDSTADT. 


291. Contra vero scholastici cum Petro Lombardo (2, dist. 23, n. 5) 
unanimiter fere negant infantes puniri poena ignis. Excipiuntur Gregor. 
Arim. (In 2, dist. 31, q. 3), qui saltem inclinat in oppositam sententiam, 
Driedo (De grat. et lib. arb. IIL, c. 2), Petavius (De Deo 1. 9, c. 10), 
augustinenses, ut Norisiws (Vind. August. c. 3, 8 5), Berti (De theol. 
disc. l. 13, c. 8). S. Thomas imprimis constanter negat infantes poenis 
sensus subici: ,Peccato originali non debetur poena sensibilis* (In 2, 
dist. 33, q. 2, a. 1. ,Peccato originali non debetur poena sensus, sed 
solum poena dammi, scilicet carentia visionis divinae* (De malo q. 5. 
a.2). ,Pro peccato originali puniuntur homines in limbo puerorum, 
ubi non est poena sensus* (1,2, q. 89, a. 6). ,Peccato originali in 
futura retributione non debetur poena sensus* (3, q. 1, a. 4 ad 2). In- 
sistit autem maxime huie rationi, quod pro originali peccato non potest 
sine iniustitia poena sensus infligi, quia haec poena infligitur ad pu- 
niendam delectationem, quam homo quaesivit in peccato. Unde in 
Apocalypsi dicitur: ,Quantum glorificavit se et in deliciis fuit, tantum 
date illi tormentum et luctum* (Apoc. 18, 1). Sed in peccato originali 
non est ulla delectatio. Ergo illi non debetur poena sensus. Neque 

concupiscentiae respondet poena sensus, quia ,concupiscentia habitualis, 
quae est in originali peccato, delectationem non habet; et ideo dolor 
sensibilis non respondet concupiscentiae pro poena*. Ergo deest omnis 
proportio inter peccatum originale et poenam sensibilem (In 2, dist. 33, 
q. 2, a. 1). In quaestione vero citata De malo praeter hane rationem 
duas alias affert: Ad finem naturalem quilibe& homo per ipsam natu- 
ram immediate ordinatur. In his autem, quae sunt naturae, nemo 
debet detrimentum pati nisi propter peccatum personale, quia eo ipso, 
quod naturam habet, debita sunt ei naturalia. Ea autem, quae sunt 
supra naturam, quia non sunt debita, possunt etiam perdi per vitium, 
quod non est personale, sed naturale. Unde pugnat cum recto ordine, 
ut homo propter solum peccatum originale patiatur detrimentum in 
naturalibus, non vero, ut patiatur detrimentum in supernaturalibus. 
Praeterea dispositioni, quae est habitualis tantum absque personali 
actu, debetur quidem damnum, sed non poena. Ita quicumque non 
habet scientiam litterarum, patitur hoc damnum, ut non possit ad 
certa officia provehi, sed propter hoc solum nemo potest puniri. Simi- 
liter parvulo defuncto cum originali peccato debetur quidem damnum 
privationis visionis beatificae, quia ad hanc idoneus non est, non vero 
ei debetur ulla positiva poena. 


292. Eandem sententiam defendunt S. Bonaventura (In 2, dist. 33, a. 3, 
q. 1 2), Scotus (in eund. loc.), thomistae, scotistae, theologi Societatis 
lesu communiter, e. g. Vazquez (In 1, 2, disp. 134, c. 3. Dominicus 
Sotus ait: ,Augustinus plus iusto videtur torquere parvulos. Unde, 
qui eius sententiae subscribunt, perpauci sunt et tortores parvulorum 
nuncupantur^ (De nat. et grat. l. 1, c. 4. Est tamen quaedam differentia 
opinionum inter theologos, qui poenam sensus negant. 4/4 putant 
illos infantes pati tristitiam quandam de amissione bonorum caelestium. 
Ita e. g. Bellarminus scribit: ,Dicimus igitur parvulos sine baptismo 
decedentes dolorem animi habituros, quod intellegant se beatitudine 
privatos, a consortio piorum fratrum et parentum alienos, in carcerem 
inferni detrusos et in tenebris perpetuis vitam acturos; ceterum hunc 
dolorem in iis levissimum mitissimumque multis de caüsis futurum: 
tum quod dispositionem ad beatitudinem nonnisi remotissimam habue- 
rint; tum quod intellegent non propria neglegentia se tantum bonum 
amisisse, unde etiàm verme conscientiae carebunt; tum quod delicias 
neque caelestes neque terrenas umquam gustaverint, facile enim iis 
bonis caremus, quibus numquam assuevimus; tum denique quod vide- 
bunt plurimos esse in eodem gehennae carcere se multo infeliciores, 
ad quorum sortem ipsi quoque pertinere potuissent, si diutius sibi 
vivere contigisset^ (De amiss. grat. l. 6, c. 6). 


293. Alii theologi, duce S. Thoma, communius omnem tristitiam in in- 
fantibus negant. Ita e. g. Suarez statum finalem parvulorum describit : 

,Probabilius videtur, quod D. Thomas ait (In 2, dist..33, q. 2; 2.2], 
nihil cognoscere parvulos illos de beatitudme supernaturali, nam, 
quod Soto ait naturali cognitione posse animam cognoscere praedictam 
privationem et felicitatem aeternam, falsum est, quia ila felicitas est 
omnino supernaturalis. Quodsi naturalis cognitio non sufficit, non est 
necessarium eos id cognoscere divina revelatione. lam ad illud de 
die iudicii probabile est ibi parvulos non adfuturos, et licet adsint, 
non esse necesse omnia comprehendant, quae ibi geruntur; vel ad 
summum in genere intellegent Deum reddere bonis praemia et sup- 
plicia impiis, quae et qualia sint, non necessario assequentur. Quia 
vero ipsi tempus non habuerunt bene vel male operandi, nihil de suo 
praemio vel poena intellegent, sed tantum se manere in bonis natu- 
ralibus, suaque proinde sorte erunt contenti, licet videant alios maius 
bonum recipere.... Post resurrectionem patientur parvuli in anima 
eandem poenam quam ante; in corpore vero solam privationem illius 
gloriae quae ad corpus pertinet. Ita D. Thomas et omnes; ex quo 
infero fore, ut illi parvuli habeant tunc [sicut nunc] veram Dei co- 
gnitionem naturalem et amorem eius super omnia atque adeo reliquas 
virtutes naturales et corpora impassibilia, non per intrinsecam disposi- 
tionem, sed ex providentia Dei et ipsorum, quia debent esse aeterna; 
unde non indigebunt cibo neque potu, quia omnis alteratio tunc ces- 
sabit, Deo ita providente. Itaque neque patientur rebellionem carnis 
neque interiorem neque exteriorem pugnam, quia etiam haec esset 
poena sensibilis, et omnia haec pertinent ad viam, illi vero sunt suo 
modo in termino. Atque in his fere conveniunt theologi; solum de 
loco, in quo erunt, dubitant aliqui. Soto vult futuros in loco inferni 
prorsus tenebroso. ... Ceteri vero pie et probabiliter censent habi- 
tationem illorum futuram in hoc mundo. . . . Est ratio, quia tota 
poena parvulorum debet esse privativa sicut culpa, detineri vero in 
ilo loco positiva poena est. "Tandem quia naturalia hoc peccato non 
fuerunt diminuta; habebunt ergo illum locum, qui ipsis consentaneus 
est ex sua natura* (De pecc. et vitiis disp. 9, sect. 6). ,Itaque*, ut 
ait Lessiws, ,longe perfectior [quam in hoe mundo habemus] in illa 
renovatione dabitur | parvulis cognitio], ut innumerabilis ille infantium 
populus in suo ordine non sit otiosus, ne frustra in mundo esse vi- 
deatur, sed ut ex cognitione sui et aliarum rerum creatarum auctorem 
suum et mundi totius illustri modo cognoscant et cognoscendo ament 
et laudent et gratias ei de beneficiis acceptis in omnem aeternitatem 
agant. .. . Neque hinc sequitur illos habituros beatitudinem natu- 
ralem, quia peccati labes obstat, quominus beatitudinem naturalem 
obtinere dicantur, etsi forte omnia alia bona illius status habeant* 
(De perf. div. Ll. 12, c. 22, n. 144 sq). Semper enim manent ob- 
jectum odii Dei eos ob culpam originalem a sua amicitia et beatitu- 
dine excludentis, licet ipsi naturam huius privationis non intellegant. 
Interim vero dieuntur esse in ,limbo^ parvulorum, qui una cum loco, 

in quo ante Christum erant iusti, communi nomine ,inferni^ com- 
prehendi solet; quare recte quoque in inferno et in regno diaboli 
esse dici possunt. 


294. Auctoritas ecclesiastica, quamvis de tota hac quaestione num- 
quam definitivum iudicium fecerit, tamen, quotiens de ea locuta est, 
mitiori sententiae favit. Ita Imnocentius III in capite Maiores de bap- 
tismo (Deer. 1. 3, tit. 42, c. 3) ait: ,Poena originalis peccati est carentia 
visionis Dei, actualis vero poena peccati est gehennae perpetuae cru- 
ciatus^ (Dene.n. 410). Cum vero iansenistae, qui infantes ad ignem 
inferni damnant, scholasticos ob mitiorem sententiam pelagianismi 
accusassent, P/us VI hoe in eos iudicium tulit: ,Doctrina, quae velut 
fabulam pelagianam explodit locum illum inferorum (quem limbi pue- 
rorum nomine fideles passim designant), in quo animae decedentium 
cum sola originali culpa poena damni citra poenam ignis puniantur, 
perinde ac si hoc ipso, quod, qui poenam ignis removent, inducerent 
locum illum et statum medium expertem culpae et poenae inter re- 
gnum Dei et damnationem aeternam, qualem fabulabantur pelagiani: 
falsa, temeraria, in scholas catholicas iniuriosa^ (Dene. n. 1526). 


295. Schol. l. De opinione recentis theologi. 


Communem doctrinam scholasticorum de poenis peccati originalis 
nostra aetate impugnavit Franc. Schmid, cui ,certissimum est statum 
parvulorum sine baptismo defunctorum non solum formaliter, sed etiam 
materialiter a statu finalis felicitatis naturalis sive ab ea condicione, 
quae in statu naturae purae hominibus sine reatu culpae gravis de- 
cedentibus praeparata fuisset, haud leviter differre* (Quaest. select. ex 
theol dogm., Paderbornae 1891, 255). ,Condicio infantium ... po- 
tius misera quam felix dicenda est^ (ib. p. 278). Non admittit naturam, 
quod ad vires internas attinet, non esse in peiore condicione quam 
naturam puram. ,Potius plura argumenta magni ponderis contrarium 
evineunt^ (ib. p. 291). 

Principalis ratio pro hac opinione est auctoritas S. Augustini, quem 
Dr. Sehmid vult habuisse plane firmam sententiam in oppositione ad 
S. Thomam, qui sibi in hac re constans non fuerit. At potiws contra- 
rium obtinet; nam 8. Augustinus in quaestione de natura peccati ori- 
ginalis et eius effectibus personam fert tentantis et conantis invenire 
solutionem difficultatis, cum S. Thomas proponat systema omni ex 
parte determinatum et expolitum. Ergo haec prima ratio pro seve- 
riore sententia ruit. 

Neque efficacius. est. argumentum, quod. affertur. ex. S. Scriptura. 
Nam Matth. 25, 32 41 46 ad hanc rem sine vi applicari non posse ipse 
Dr. Schmid concedit. Alii vero textus, ut Rom. 5, 18 et Col. 2, 13 sqq., 
nihil enuntiant nisi per peccatum originale omnes homines incurrisse 
condemnationem et factos esse filios irae. Hoc autem verum manet 

etiam in mitiore sententia. Ceterum apostolus proxime respicit ad- 
ultos, quos alloquitur; applicatio vero ad infantes facienda non est 
nisi cum moderatione, quam postulat subiecta materia. 

Tandem argumentum ex traditione inefficax. est, quia duplex sem- 
per aderat sententia, et utraque ab ecclesia toleratur. Quia vero 
auctoritas S. Thomae et scholasticorum longe magis favet mitiori 
sententiae, ab hae recedendi nulla prorsus ratio est, et hoc eo minus, 
quod in opposita sententia conceptus peccati originalis non medio- 
criter obseuratur et inextricabilibus difficultatibus involvitur. Nam ea 
quoque, quae naturaliter debita sunt, velle eodem modo Dei arbitrio 
subicere quo dona gratuita, non est rationi consonum. S1 vero ius 
ad felicitatem naturalem cum ipsa natura a Deo conceditur et con- 
cedi debet, Dr. Schmid immerito postulat probationem axiomatis, quo 
statuitur hoc ius sine personali culpa non posse amitti et ideo a 
peccato originali prorsus independens esse. Neque verum est, quod 
dicit hoc axioma desumptum esse ex vulgato Dionysio Areopagita; 
sed hoc axioma immediate sequitur ex conceptu naturae, ut S. Thomas 
lucide exponit, et omnes agnoscunt, quotquot ex christianis philo- 
sophis ethicam naturalem profitentur. Hoc enim axioma est funda- 
mentum quoddam ethicae et unum ex principalibus argumentis pro 
immortalitate animae. 

Ob has rationes sententia severior non solum non videtur cer- 
tissima, sed immo valde improbabilis. 


296. Schol. 2. Ex dictis patet peccatum originale nullo modo pu- 
gnare cum iustitia, bonitate, misericordia vel ulla alia perfectione 
divina. 

Nam agitur de bono, quod Deus absolute et sine ulla special 
ratione potuit homini denegare; cuius possessionem potuit certae 
condicioni alligare; quo potuit, condicione non impleta, totum genus 
humanum privare. Potuit quidem Deus, si voluit, impedire peccatum 
originale, sed potuit etiam permittere ad bonum finem, et maxime 
ad hoc, ut longe sublimiore modo per Christum restauraret, quod 
per Adamum amisimus. Qui finis est tam praeclarus, ut propter ex- 
cellentiam redemptionis ecclesia exclamet: ,O felix culpa, o certe ne- 
cessarium Adae peccatum!" Itaque ex permissione peccati originalis 
eo clarius manifestata est caritas, sapientia, potentia divina, et homi- 
nibus facultas data est exercendi virtutes heroicas, quae in paradiso 
locum non habuissent, ut patientiam, misericordiam, paenitentiam, et 
ità promerendi novam gloriam in caelo et fruendi ibi bonis, quae in 
primitiva institutione nequaquam inclusa erant. Deus igitur non mi- 
nus magnus et praedicandus apparet in bonis, quae ex malo deduxit, 
quam in lis, quae ab initio creavit. 

Plura vide, si placet, apud 7. Mwncunill, De Deo Creatore n. 760 sq. 

ART. IV. 
DE IMMUNITATE B. V. MARIAE A PECCATO ORIGINALI. 


Prop. XXXIII. B. Virgo Maria a primo instanti vitae suae ex 
singulari privilegio Dei intuitu meritorum Christi redemptoris immunis 
praeservata est ab originali peccato. De fide. 


I. 
QUI SIT SENSUS HUIUS DOCTRINAE. 


297. Doctrina revelata docet omnes homines, qui per paternam gene- 
rationem descendant ab Adamo, obnoxios esse peccato originali. Inter 
eos, qui hoc modo descenderunt ab Adamo, erat etiam D. V. Maria. 
Ergo ipsa quoque vi huius originis debitum habuit contrahendi pecca- 
twm originale. Et quia unicum medium liberationis a peccato origi- 
nali est redemptio Christi, alia via B. Virgo immunis esse non potuit 
a peccato originali nisi per applicationem meritorum Christi. 


298. Sunt quidem theologi, qui censent B. Virginem omnino in- 
clusam non fuisse in illa lege, qua Deus Adamum statuerat morale 
caput generis humani quoad dona supernaturalia, et ita B. Virginem 
remotum tantum debitum habuisse contrahendi peccatum originale, nisi 
scilicet ab ipsa illa lege statim ab initio excepta fuisset. Ita cen- 
sent Vega (Theolog. Marian. palaestra 5, cert. 1sqq), Wireeburg. (IV, 
De pecc. n. 126 sqq.), Salmeron, aln. Commuwunius vero docent theologi 
B. Virginem | habuisse. debitum | proximum peccati originalis neque 
exemptam fuisse ab ipsa illa lege, sed ab applicatione legis. Ita 
Suarez (De pecc. et vitiis disp. 9, sect. 4, n. 10 sq.; De myst. vitae 
Christi disp. 3, sect. 2), Vazquez (In 3, disp. 115), Valentia, Bellarm., 
Tanner, Becanus, alii. Utraque sententia cum dogmate conciliari potest, 
quia dogma solum postulat, ut B. Virgo vere redempta sit, per Christum, 
quod in utraque sententia conceditur. Nam priores theologi exemp- 
tionem ab ipsa lege tribuunt meritis Christi, sieut posteriores exemp- 
tionem ab applicatione legis. Sed evidenter est .difficultas intellegendi 
secundum priorem sententiam influxum meritorum Christi in immuni- 
tatem B. Virginis a peccato originali. Nam in signo priore ad redemp- 
tionem Christi absolute praevisam Deus iam vidit peccatum originale. 
Ergo si in illo signo B. Virgo iam fuit exempta, independenter a re- 
demptione Christi exempta erat. Potuit quidem praecedere condicionata 
- praevisio redemptionis, sed condicionate futura non possunt esse causa 
meritoria. Si quis dicit non propter merita Christi, sed propter digni- 
tatem matris Dei condicionate praevisam B. Virginem exemptam esse 
ab ipsa lege, hoc non sufficit; nam doctrina ecclesiastica postulat, 
ut B. Virgo propter merita Christi redemptoris a peccato immunis 
dicatur. 

Nullam autem videtur parare difficultatem dogmati immaculatae 
conceptionis illa scotistarum et quorundam aliorum sententia, se- 
cundum quam Deus decrevit incarnationem in signo priore ad prae- 
visum peccatum (cf. De Verbo incarnáto IV, n. 390 sqq.). In illo quidem 
signo ex ipso rei conceptu non sola mater Dei incarnati, sed omnes 
omnino homines immunes fuissent a peccato, et ideo Deus incarnatus 
potuisset quidem esse omnium salvator (owrp), quatenus homines 
eius meritis omnes gratias deberent; sed non potuisset esse eorum 
redemptor, quia nihil erat, unde redimendi essent. Sed in secundo 
signo rationis vidit Deus omnes homines futuros esse debitores peccati 
in Adamo, et statuit, ut Filius Dei incarnaretur in carne passibili, 
satisfaceret pro peccato, et sic simul esset hominum redemptor, cuius 
meritis ceteri homines liberarentur a peccato, Beata autem Virgo 
Maria praeservaretur a peccato. Haec igitur explicatio omnino con- 
cordat cum dogmate immaculatae conceptionis; cur nihilominus opposita 
sententia sit probabilior, exponitur in tractatu de Verbo incarnato. 

Posset quis obicere: Si quidem in signo priore ad praevisum pec- 
catum B. Virgo iam futura fuisset mater Dei incarnandi, eo ipso im- 
munis fuisset a debito peccati, quia diguitas matris Dei hoc debitum 
excludit. At haec argumentatio est falsa. Nam peccatum actualiter 
contractum dedecet quidem matrem Dei, non vero debitum peccati, 
ut hic intellegitur. Ipsum dogma immaculatae conceptionis postulat, 
ut mater Del habuerit debitum peccati originalis. Peccatum actu con- 
tractum est quidem moralis macula, quia est voluntaria hominis a 
Deo aversio; solum autem debitum peccati non est moralis macula, 
sed pertinet ad illam generalem defectibilitatem, qua ommis creatura 
sine Dei auxilio ruit in perniciem. 


299. Ob hanc rationem eorum quoque argumentatio inefficax est, 
qui a B. Virgine propter moralem eius puritatem removere student 
debitum proximum peccati originalis. Neque enim propter illud debitum 
prozünum B. Virgo ulla macula. affecta est. Nam subiectum peccati est 
persona; quamdiu autem B. Virgo personaliter exstitit, tamdiu sine pec- 
cato fuit. Illud debitum nihil aliud est, nisi quod ab Adamo propagata 
privata erat illa causalitate supernaturali, qua erat instrumentum con- 
ferendae gratiae, et ideo per se postulabat infusionem animae gratia 
carentis. Deus autem in conceptione B. Virginis intuitu meritorum 
Christi infudit animam gratia praeditam. Itaque B. Virgo, quia non 
potuit esse formaliter peccatrix, antequam exsisteret, eatenus tantum 
potest dici in Adamo virtualiter peccasse, quatenus intuitu originis 
ab Adamo non debebat gratiam recipere, id quod omnes fatentur, non 
vero, quod ipsa in sua persona ullam maculam actualiter contraxit. 
8i dixeris propter hoc debitum proximum B. Virginem non iam posse 
dici puriorem ulla creatura, ut docet praedicatio ecclesiastica, respondeo 
hoc debito non minui puritatem eius, et praeterea eadem obiectio fieri 

potest contra debitum remotum; nam angelus ne remotum quidem 
debitum habuit incurrendi culpam Jute. De relatione angelorum 
ad Christi merita vide De Verbo incarnato (IV, n. 466 sq.). 


300. Quia peccatum originale est privatio gratiae, immunitas « peccato 
originali est possessio gratiae a primo exsistentiae initio. Gratiam autem 
accepit B. Virgo simul cum virtutibus et donis infusis in praeclaro 
quodam gradu et simul immunitatem a concupiscentia. "Totum hoc 
dicitur singulare privilegium, quia est exemptio a lege universali soli 
B. Virgini concessa. 

His suppositis intellegitur definitio Pii IX in bulla ,Ineffabilis 
Deus*: ,Declaramus, pronuntiamus et definimus doctrinam, quae tenet 
beatissimam Virginem Mariam in primo instanti suae conceptionis 
fuisse singulari omnipotentis Dei gratia et privilegio, intuitu meri- 
torum Christi lesu, salvatoris humani generis, ab omni originalis culpae 
labe praeservatam immunem, esse a Deo revelatam atque idcirco ab 
omnibus fidelibus firmiter constanterque credendam^ (Denz. n. 1641). 


301. Ante conc. trid. haec doctrina erat liberae omnino opinionis, 
et ecclesia contrariam sententiam toleravit. Hoc ostendit hane doc- 
trinam neque in Scriptura neque in traditione explicite et disertis verbis 
contineri; alioquin contraria opinio semper fuisset haeresis et ab ecclesia 
statim. damnari debuisset. Ergo videndum restat, quae sint capita 
doctrinae, sive in Scriptura sive in traditione proposita, ex quibus 
appareat hanc doctrinam esse a Deo revelatam. 


II. 
QUID DE HAC DOCTRINA HABEATUR IN S. SCRIPTURA. 


302. S. Scriptura per se considerata nihil continet, unde hoc dogma 
cum certitudine probari possit. Nam duo textus, ad quos imprimis 
provocant (Gen. 3, 15 et Luc. 1, 28 42), bonum sensum retinerent, etiamsi 
B. Virgo concepta esset in peccato originali. At hi duo textus, si in 
luce traditionis aspiciuntur, dogma immaculatae conceptionis vehe- 
menter suadent. 

Illud Gen. 3, 15 iam breviter explicatum est in Institutionibus pro- 
paed. (I, n. 218) et in hoc tractatu (n. 228 sqq.). His igitur suppositis 
constat Deum ponere inimicitiam inter mulierem et diabolum. Haec 
inimicitia per modum poenae diabolo infligitur, qui per hanc inimi- 
citiam plane conterendus praedicitur. Iam quae est ista mulier, cuius 
inimicitia tam dura et periculosa est diabolo? Certe neque genus 
muliebre in universum neque Eva per se considerata neque ulla alia 
mulier, cuius notitiam habemus, nisi sola B. Virgo, cuius semen reapse 
caput serpentis contrivit. 

Ita textum intellexit tota fere traditio. S. Iustinus M.: ,Novimus 
[Deum] per Virginem hominem factum esse, ut, qua via initium orta 

a serpente inoboedientia accepit, eadem via etiam dissolutionem ac- 
ciperet.... Per hanc ille genitus est, per quem Deus serpentem 
et assimilatos ei angelos hominesque profligat" (Dial. c. Tryph. n. 100; 
M 6, 310). S. Irenaeus: ,Semen praedestinatum calcare caput eius 
[diaboli] fuit partus Mariae* (Adv. haer. l. 3, c. 22 23; M 1, 959). 
,Qui ex muliere habebat nasci secundum similitudinem Adam, prae- 
conabatur observans [conterens| caput serpentis. Et hoc est semen, 
de quo ait apostolus in epistula, quae est ad Gal. 3, 19* (5, 21; 
M , 1119). Item S. Cyprianus (Testim. contra iudaeos l. 2, n. 9; 
H 1, 18), S. Epiphan. (Haer. 58, n. 18; M 42, 197), S. Germanus, 
S. Bernardus, ali plurimi. Itaque ,illa mulier* (haishah cum arti- 
culo) principaliter est B. Virgo, cuius semen est Christus; Eva vero 
solum in coniunctione cum filia sua. 

Praedicitur illo vaticinio specialis et singularis inimicitia inter 
B. Virginem et. diabolum, et quidem diabolum, ut est auctor peccati: 
,quia fecisti hoc. Inimicitiam hanc Deus se positurum promisit, ut 
per eam diabolus plane contereretur. Atqui haec promissio postulare 
videtur, ut B. Virgo numquam diabolo per peccatum succubuerit, sed 
potius perfecta immunitate à peccato, a Deo accepta, semper victrix 
diaboli exstiterit. S1 enim B. Virgo umquam in peccato fuisset, non 
semper ex opposito diaboli stetisset, sed aliquando in ipsius castris 
versata et semen eius fuisset. Atqui haec omnia cum illo vaticinio 
pugnare videntur. Unde Píws LX in bulla ,Ineffabiis Deus* ex hoc 
vaticinio secundum doctrinam traditionis immaculatam conceptionem 
B. Virginis suadet (in Breviar. Rom. d. 14 dec. lect. 6). 


3083. In eadem bulla verba illa , Gratia plena, benedicta tw in mulie- 
ribus" ita ad hane rem applicantur: ,Cum ipsi Patres ecclesiaeque 
scripbores animo menteque reputarent B. Virginem ab angelo Gabriele, 
sublimissimam Dei Matris dignitatem ei annuntiante, ipsius Dei nomine 
et iussu gratia plenam [graece: xoipe, xexapwrwpévn] fuisse nuncupatam, 
docuerunt hac singulari sollemnique salutatione numquam alias audita 
ostendi deiparam fuisse omnium divinarum gratiarum sedem omnibus- 
que Divini Spiritus charismatibus ornatam, immo eorundem charis- 
matum infinitum prope thesaurum abyssumque inexhaustam, adeo ut 
numquam maledicto obnoxia et una cum Filio perpetuae benedictionis 
particeps ab Elisabeth Divino acta Spiritu audire meruerit: Benedicta 
tu inter mulieres et benedictus fructus ventris tui.^ — Praeterea ad 
immaculatam conceptionem a multis referuntur illa Cantici: ,Sicut 
lilium inter spinas, sic amica mea inter filias (Cant. 2, 2). ,Quae est 
ista, quae ascendit per desertum sicut virgula fumi ex aromatibus 
myrrhae et, turis et universi pulveris pigmentarii?* (Cant. 3, 6.) ,Quam 
pulehra es, amica mea, quam pulchra es...* (Cant. 4, 1 7 19). ,Quae 
est ista, quae progreditur quasi aurora consurgens ...?* (Cant. 6, 9). 
Quomodo hi textus a Patribus de B. Virgine exponantur, vide in 

lectionibus Breviarii d. 8 dec. et sqq. (die festo lectiones noct. 2 sunt 
ex epistula ,Cogitis me* Pseudo-Hieronymi!; M 30, 122). Typus im- 
maculatae conceptionis habetur Esther (Est. 15, 13). De his textibus 
copiose agit Passaglia in tomo III operis De immaculata conceptione. 


III. 
TESTIMONIA PATRUM DE IMMACULATA CONCEPTIONE. 


304. Quamvis non adsit Patrum doctrima de ,immaculata concep- 
tione" his ipsis verbis expressa, includitur tamen haec doctrina multis 
Patrum testimoniis, quibus vel omnem omnino peccati labem a B. Vir- 
gine removent vel eam praedicant purissimam ex ommibus creaturis, 
puriorem angelis, cum Christi et Dei sanctitate unice comparandam. 

Negant SS. Patres in B. Virgine ullam umquam maculam fuisse. 
S. Augustinus: ,Excepta itaque Sancta Virgine Maria, de qua propter 
honorem Domini nullam prorsus, cum de peccatis agitur, haberi volo 
quaestionem: unde enim scimus, quid ei plus gratiae collatum fuerit 
ad vincendum omni ex parte peccatum, quae concipere ac parere 
meruit, quem constat nullum habuisse peccatum? Hac ergo virgine 
excepta, si omnes illos sanctos et sanctas, cum hie viverent, con- 
gregare possemus et interrogare, utrum essent sine peccato, quid fuisse 
responsuros putamus? ... Nonne una voce clamassent: Si dixerimus, 
quia peccatum non habemus, nos ipsos decipimus, et veritas in nobis 
non est?" (De nat. et grat. c. 36, n. 42; M 44, 261.) 


305. Haec verba etiam intellegenda sunt de peccato actuali, sed non 
exclusive, tum quia sunt universalia, et ratio addita non minus efficax 
est pro peccato originali quam pro peccato actuali, tum quia S. Augu- 
stinus diserte docet perfectam immunitatem a peccato actuali sup- 
ponere immunitatem a peccato original.  ,Profecto enim peccatum 
eliam maior fecisset, si parvus habuisset. Nam propterea nullus est 
hominum praeter ipsum [Christum], qui peccatum non fecerit gran- 
dioris aetatis accessu, quia nullus est hominum praeter ipsum, qui 
peccatum mon habuerit infantilis aetatis exortu^ (Contra Iul. l. 5, 
c. 15, n. 57; M 44, 815). Praeterea pelagiani obiecerant omnes sanctos 
et ipsam matrem Christi a catholicis peccati accusari; ad quod Augu- 
stinus respondet: De aliis concedo, de B. Virgine nego. Haec autem 
universalis negatio nullum peccatum in B. Virgine admittit, Ipse 
Iulianus tamquam communiter admissum supponit DB. Virginem num- 
quam fuisse sub potestate diaboli, et ideo in Augustinum invehitur: 
,Tu ipsam Mariam diabolo nascendi condicione transcribis." Sed hoc 
negat Augustinus: ,Non transcribimus diabolo Mariam condicione na- 
scendi, sed ideo [non transcribimus], quia ipsa condicio nascendi sol- 
vitur gratia renascendi^ (Opus imperf. contra Iul. l. 4, c. 122; M 45, 


! Epistula scripta esse videtur ab Ambrosio Autperto saec. VIII. 
Pesch, Praelectiones dogmaticae. III. Ed. 5/6. 14 

1418): id est, B. Virgo, quamvis condicione nascendi peccato subici 
: à : : 4 
debuerit, tamen gratia praeveniente subiecta non est. 


306. S. Ambrosius vocat Mariam ,virginem per gratiam ab omni 
integram labe peccati^ (In Ps. 118 serm. 22, n. 80; M 15, 1521). 
S. Ephraem Christum alloquitur: ,Tu revera et mater tua soli estis, 
qui omnino omni ex parte pulchri estis; in te enim, Domine, nulla 
est labes, nec ulla in matre tua macula (Carmina Nisibena, ed. 
Bickell, 192). Secundum 5. Hippolytum ,arca ex lignis, quae putre- 
scere non poterant (Ex. 25, 10 sqq.), erat ipse salvator; per hanc enim 
putredinis et corruptionis expers eius tabernaculum significabatur, 
quod nullam putredinem genuit.... Dominus autem peccati expers 
erat et ex lignis putrefactioni non obnoxiis secundum hominem, h. e. 
ex Virgine et Spiritu Sancto intus et foris tamquam purissimo Verbi 
Dei auro circumtectus^ (apud Theodoret., Dial. 1; M 10, 863sq.). In 
epistula. de martyrio S. Andreae apostoli (quae est vetustissima) haec 
leguntur: ,Quoniam de immaculata terra factus fuerat homo primus. .., 
necessarium fuit, ut de immaculata virgine nasceretur perfectus homo 
Filius Dei* (M 2, 1226). 


307. Saepe quidem 5$. Patres B. Virginem purissimam vocant ratione 
virginitatis suae, sed falsum est, quod censet Petaviws, ex hoc nullum 
posse fieri argumentum pro immaculata conceptione; Patres enim intel- 
legunt saepe virginitatem non sensu stricto, sed latiore, quatenus 
significat puritatem ab omni macula liberam. Hoc patet ex compa- 
ratione cum Eva ante peccatum et cum ecclesia virgine. ,Eva enim, 
cum virgo esset et incorrupta, sermone serpentis concepto, inoboe- 
dientiam et mortem peperit. Maria autem virgo, cum fidem et gaudium 
percepisset, nuntianti angelo Gabrieli laetum nuntium ... respondit: 
Fiat mihi.... Ex hac ille genitus est ..., per quem Deus serpentem 


! Ph. Friedrich (Die Mariologie des hl. Augustin, Koóln 1907, 217) negat locis 
citatis S. Augustinum clare loqui de immaculata conceptione. Sed obiectiones eius 
non sunt magni momenti. Ait in libro De natura et gratia in antecedentibus et con- 
sequentibus sermonem esse de peccato actuali, ergo de hoe solo etiam intellegenda 
verba illa capitis 36. Sed nulla est conclusio. Nam hoc loco Augustinus incidenter 
loquitur de hac re plane singulari, i. e. de matre Dei, et de hac statuit universale 
prorsus principium mon esse in ea admittendum ullum peccatum propter honorem Do- 
mini. Nemo habet ius verba illa universalia restringendi, praecipue cum ratio ad- 
dita talem restrictionem excludat; nam e. g. aliquod peccatum veniale minus pugnaret 
cum honore Domini quam peccatum originale, quo beata Virgo fuisset inimica Dei 
et sub servitute diaboli. — Neque plus valet altera obiectio, non posse ex libro 5 
contra lulianum argui, cum hic liber multo post scriptus sit. At sine dubio iam 
initio disputationis de necessitate gratiae Augustinus constanter docet ob malum con- 
cupiscentiae, cum peccato originali intime nexum, homini impossibile esse numquam 
peccare. Secundum hanc doctrinam beata Virgo, si fuit immunis ab omni peccato 
actuali, fuit immunis a concupiscentia, fuit immunis a peccato origimali, Plura vide 
in Zeitschrift für kath. Theologie 1908, 550 sqq. : 


Art. 4. De immunitate B. V. Mariae a peccato originali. Prop. XXXIII. 27g 


profligat" (S. Iustinus, Dial. c. Tryph. n. 100; M 6, 110 sq.). Cf. Migne, 
ib. in nota. S. Awgustinws: ,Hic [Christus] est speciosus prae filiis 
hominum, sanctae filius Mariae, sanctae sponsus ecclesiae, quam suae 
genetrici similem fecit: nam et nobis eam matrem fecit et virginem 
Sibi custodit.... Est ergo ecclesiae sicut Mariae perpetua integritas 
et incorrupta fecunditas* (serm. 195, n. 2; M 38, 1018). "Theodotus 
Ancyranus: Loco virginis Evae, quae nobis instrumentum mortis facta 
est, Deus elegit ad dandam vitam virginem sibi placentissimam et gratia 
plenam, quae, femina exsistens, ab iniquitate feminae aliena fuit; 
virginem innocentem, immaculatam, sanctam spiritu et corpore, pro- 
ductam ut lilium inter spinas, quae non novit mala Evae, ... quae 
fuit filia Adam, sed ipsi dissimilis (Hom. 6 in S. Deiparam nm. 11; 
M 11,1421). S. Ephraem: ,Duae innocentes, duae simplices, Maria 
et Eva, sibi quidem prorsus aequales factae erant; postea vero altera 
facta est causa mortis, altera vitae nostrae* (Opera syriaca II 321). 
S. Augustinus nuptias in Cana Galilaeae factas comparat cum nuptiis 
ab humano genere per peccatum cum diabolo initis, et dicit ad illas 
nuptias venisse etiam lesum et Mariam. ,Genetrix autem Christi illa, 
quae facinorosi concubitus pactum exhorruit, quae non solum corpore, 
sed etiam mente virgo permansit, intererat invitata condicione generis, 
non participatione criminis, universitate nascendi, non societate pec- 
candi ... quae Christo, non quae mundo consentiret immundo* 
(serm. 118 de evang., n. 1. Mai, Nova biblioth. I, Pars 1, 248). 


308. Hi textus sufficiant ad ideam aliquam dandam, quomodo doctrina 
de immaculata conceptione B. Virginis per traditionem ecclesiasticam ad 
nos pervenerit. Possunt eiusmodi textus in immensum multiplicari, sed 
paucis his exemplis propositis iweat dicta SS. Patrum ad quaedam capita 
breviter revocare; singula autem dicta Patrum videri possunt apud Bene- 
dictum Plazza (Causa immaculatae conceptionis), Ballerini (Sylloge monu- 
mentorum ad mysterium conceptionis immaculatae Deiparae Virginis 
illustrandum), Strozzi (Controv. della conc. della B. V. M.), maxime vero 
apud Passaglia (De immaculato Deiparae semper Virginis conceptu). 
Passaglia ex ordine tractat haec attributa « Patribus beatae. Vir- 
gini applicata: a) immaculata, intemerata, intacta, impolluta, incul- 
pata, illaesa, incorrupta, intaminata, illibata; et ostendit, quomodo a 
Patribus per haec attributa a B. Virgine quaelibet macula peccati 
excludatur (l c. n. 44 sqq.). Dein expendit b) eadem attributa, prout 
apud Patres occurrunt cum additis, quae vim. superlativi habeant et 
B. Virginem repraesentent ut prorsus immaculatam (mavágwpov), pror- 
sus inculpatam (mavauc)unrov) ete. (l. c. n. 138 sqq.). Post attributa 
negativa veniunt c) positiva, quibus B. Virgini singularis prorsus 
puritas adscribitur, ut: sancta, sacra et veneranda, innocens, a Deo 
benedicta et gratia referta, immo sanctissima, purissima, venustissima, 
Deo gratiosissima, undequaque sancta, venerabilis, pulehra; quae attri- 
14* 

buta ita cumulantur, ut SS. Patres sibi satisfacere non posse videantur 
(L e. n. 116 sqq.. d) Nominibus abstractis B. Virgo vocatur: ipsa 
innocentia, tota sanctitas, immaculata virginitas, incorrupta puritas, 
pulchritudo, venustas (l. c. n. 296 sqq.. Dicitur labe superior, supra 
labem omnem evecta, superimmaculata, supersancta, superbenedicta, 
a pedibus usque ad caput benedicta, supergloriosa, potior omni laude 
(l.c. n. 807 sqq.).. e) Comparatione instituta appellatur sanctior sanc- 
itissimis hominibus, purior sanctiorque angelis, omnibus puris creaturis 
purior, immo pulchritudine pulchrior, puritate purior, supra omnem 
cogitationem miraculum unicum et singulare, purior omnibus secundum 
Deum, Deo simillima et propinquissima (l. c. n. 334 sqq.). 


309. Postquam haec omnia epitheta brevi conspectu rursus proposuit 
(l.c. n. 399 sqq.), Passaglia concludit S5. Patres, si voluerint omnem 
vel minimae labis suspicionem a. B. Virgine removere, non potuisse for- 
Horibus verbis uti. ,Nisi igitur supra mortalium loquendi facultatem 
situm sit, innocentiam creatam omnium maximam et puritatem creatam 
omnium supremam verbis efferre, hanc profecto a maioribus expressam 
et Virgini tributam fateamur oportet^ (l. c. n. 434). Qua in re maxime 
hoe notandum est, quod B. Virgo non solum sancta dicitur, sed 
purissima et omnino immaculata. Potest enim is quoque, qui ali- 
quando in peccato fuit, sanctus fieri, at non potest fieri prorsus im- 
maculatus et maxima puritate fulgens. Eodem igitur modo B. Virgo, 
si aliquando peccato maculata fuisset, non posset dici purior angelis 
et similia; nam angeli nullam umquam maculam habuerunt. Ergo 
puritas Mariae, quam Patres supra puritatem angelorum extollunt, 
ab omni maeula alienissima est. Unde sicut illi, qui posterioribus 
temporibus immaculatam conceptionem negarunt, numquam ei titulum 
immaculatae tribuebant, ita SS. Patres censendi sunt docuisse eius 
immaculatam conceptionem, cum eam non simpliciter, sed cum tanta 
emphasi prorsus immaculatam praedicent (l. c. n. 435 sqq.). Et revera, 
sl propter haec praeconia Patrum ecclesia semper docuit B. Virginem 
immunem fuisse a levissimo peccato veniali (conc. trid. sess. 6, can. 23), 
eadem ratione concludendum est eam immunem fuisse a peccato originali. 
Finiamus hanc partem verbis carminis cuiusdam vetustissiml scriptoris, 
quod a nonnullis 5. Ambrosio adscribitur (Ballerini, Sylloge I 34): 

Hausto malignus primus ut occidit 

Virus chelydri [— veneno serpentis] terrigenum parens, 

Hine lapsa pestis per genus irrepens 

Cunetum profundo vulnere perculit. 

Rerum misertus sed Sator nscia 

Cernens piacli viscera. Virginis, 

His ferre mortis crimine languido 

Mandat salutis gaudia saeculo. 

Plura vide apud Palmieri (De Deo creante 700 sqq. 712 sqq.) et 

apud Huwrter (IL, n. 581 $qq.). 

bU 
SOLVUNTUR DIFFICULTATES, QUAE EX DOCTRINA 
SS. PATRUM OBICIUNTUR. 


310. Patres duas sententias propugnant, quae huic dogmati contrariae 
videri possunt, videlicet solwm Christum ratione conceptionis suae im- 
munem fisse a peccato originali, et carnem. Virginis fuisse carnem peccati. 
Ita e. g. S. Augustinus ait: ,Solus sine peccato natus est, quem sine 
virili complexu non concupiscentia carnis, sed oboedientia mentis Virgo 
concepit^ (De pece. mer. et rem. l. 1, n. 574; M 44, 142). S. Leo M.: 
Solus itaque inter filios hominum Dominus lesus innocens natus est, 
quia solus sine carnali concupiscentiae pollutione conceptus (serm. b 
in Nativ. Dom. e. 5; M 54, 211). Similiter multi alii. E contra vero 
carnem Virginis in oppositione ad carnem Christi dicunt venisse de 
propagine peccati. Ita idem S. Awgustinus: ,Quid incoinquinatius illo 
utero virginis, cuius caro, etiamsi de propagine peccati venit, non 
tamen de propagine peccati concepit? ... Proinde corpus Christi, 
quamvis ex carne feminae assumptum est, quae de illa carnis peccati 
propagine concepta fuerat, tamen, quia non sic in ea conceptum est, 
quomodo fuerat illa concepta, nec ipsa erat caro peccati, sed simili- 
tudo carnis peccati^ (De Gen. ad litt. l. 10, c. 18, n. 32; M 34, 492). 
Eodem modo alii loquuntur, quos laudat Passaglia (ILL, n. 1543 in nota). 


311. At haec dicta non creant difficultatem, cum nihil aliud enuntient 
nisi carnem Christi propter modum conceptionis fuisse immunem à 
peccato, sed carnem Virginis ratione conceptionis fuisse obligatam pec- 
cato, seu in. Virgine fuisse debitum peccati, in. Christo nullo modo fuisse. 
Sed haec est ipsa nostra doctrina. Ideo haec dicta Patrum non pugnant 
cum altera eorum doctrina: B. Virginem fuisse purissimam et ab omni 
labe peccati immunem. Quare non obstantibus his dictis conc. trid. 
non dubitavit docere B. Virginem non comprehendendam esse illa 
doctrina de universalitate peccati originalis (Denz. n. (92). Ceterum 
notandum est SS. Patres loqui de carne peccati in B. Virgine pro ipso 
tempore, quo Christum concepit. Sed quia nemo dubitat, quia eo tem- 
pore fuerit ab omni peccato munda, concludendum est carnem peccati 
a Patribus non intellegi carnem actualiter peccato affectam, sed carnem 
ex corrupta stirpe provenientem; et hoc sensu S. Hilariws vel ipsam 
carnem Christi vocat carnem peccati (De Trin. l. 1, n. 13; M 10, 34. 
Cf. S. Thomas 3, q..91, a. 1). 

Itaque id quoque intellegitur, quomodo DB. Virgo dici possit mundata ; 
quatenus scilicet. gratia praeventa est, ne secundum cursum naturalem 
maculam contraheret, et quatenus tempore maxime conceptionis Christi 
novo nitore aucta est. 


312. Ceterum si quod dictum veterum scriptorum in hac re forte oceurrat, 
quod cum dogmate conciliari nequeat, fatendum. est eos. errasse, sicut 1n 


214 Tr.I. De Deo creante et elevante. Sectio 4. De elevatione hom. in ord. supernat. 


alis quoque capitibus accidit. Hoc maxime valet de iis scriptoribus, 
qui vixerunt, quando haec doctrina iam obscurari coepit; neque opus 
est neque utile omnes scriptores artificiosis explicationibus ab inno- 
cente errore purgare velle. Exemplo sit auctor sermonis 2 in assumpt. 
B. Virginis, qui inter opera S. Bernardi circumfertur, sed non est eius 
(cf. Ballerini, Dissert. de scriptis S. Bernardi n. 59). Hic loquens de 
evangelio, quod in illo festo legitur, quaerit, cur Maria tantum et 
Martha nominentur, non vero Lazarus, et respondet, quia Lazarus 
significat paenitentiam.  ,Virginalem enim domum intellegi volens 
Spiritus Sanctus siluit non incongrue paenitentiam, quae malum utique 
comitatur. Absit enim, ut proprii quicquam inquinamenti domus haec 
aliquando habuisse dicatur, ut in ea proinde scopa Lazari quaeratur. 
Quodsi originalem a parentibus maculam traxit: sed minus a leremia 
sanctificatam in utero aut non magis a Ioanne Spiritu Sancto repletam 
credere prohibet pietas christiana; nec enim festis laudibus celebraretur 
| Virginis nativitas], si non sancta nasceretur.*^ 

Non impugnassent tot scholastici immaculatam conceptionem, si 
nihil omnino in traditione huic doctrinae adversum invenissent. 


US 
DE FESTO CONCEPTIONIS VIRGINIS MARIAE. 


313. Quam vetus sit festum conceptionis B. Virginis, ex hoc iam con- 
icitur, quod a«pwd haereticas quoque sectas orientales per tot saecula 
ab ecclesia separatas invenitur, quas hoc festum ab ecclesia romana 
iransumpsisse prorsus improbabile est. De qua re 4nfonius Gravois 
(De ortu ac progressu cultus et festi immaculati conceptus a. l, n. 11) 
haec scribit: ,Antiquitatem nostri festi apud graecos evidenter probat 
unanimis in eo celebrando consensus omnium ecclesiarum orientalium 
omniumque graecorum tam catholicorum quam schismaticorum et 
haereticorum, qui, licet in multis officia divina concernentibus ab in- 
vicem plurimum discrepent, in hoc tamen unanimiter omnes conveniunt. 
Interrogentur syri, armeni, maronitae, chaldaei, copti, melchitae, 
albanenses ritum graecum servantes, et omnes ali, qui in dominiis 
Moscoviae, Lituaniae, Poloniae, Venetiarum et utriusque Siciliae com- 
morantur; interrogentur, inquam, utrum in suis partibus et in suis 
ecclesiis celebretur immaculata gloriosae Virginis conceptio, et voce 
unanimi respondebunt: Celebratur utique, et quidem maxima cum 
devotione. Videantur apud Bollandistas t. 1 Maii ephemerides tum 
graecorum tum et moscorum et apud Possevinum t. 1 apparatus sacri 
p.173 kalendarium ruthenorum, quod tam in Moscovia, ut ibidem notatur, 
quam in reliqua Russia est in usu, et ubique ad diem 9 decembris 
invenietur ,Conceptio S. Annae', activa videlicet, quae est passiva 
Beatissimae Virginis. Quis vero asserere poterit haereticos graecos a^ 
catholicis vel catholicos ab haereticis illam recepisse festivitatem ? 

Quis negabit apud eos institutam eam antiquitus fuisse, antequam in 
tot sectas ac veluti ramos dividerentur?" (Apud Passaglia l. c. III, 
n. 1606 in nota.) 


314. Prima diserta mentio huius festi (, Conceptio S. Annae^) invenitur 
in Typico (i. e. Rituali) S. Sabae (circa 485), sed, cum hoc Rituale postea 
saepe immutatum sit, non constat, num in prima editione festum iam 
commemoratum fuerit!. Ex anno circiter 615 habetur hymnus S. 4n- 
dreae Cretensis cum hae inscriptione: ,Die nona decembris Conceptio 
sanctae ac Dei aviae Annae." Ex saeculo VIII exstant orationes in 
hoec festo habitae ab Joanne Ewuboeensi, qui testatur festum tunc non 
ubique celebratum esse (M 96, 1499); ex saeculo vero IX orationes 
Petri Argensis et Georgii Nicomediensis (M 100, 1353), de quibus vide 
Ballerini &. I. Obiectum huius festi erat miraculosa conceptio B. Vir- 
ginis, a BB. Ioachim et Anna a Deo precibus impetrata, quam mira- 
culosam Dei interventionem ideo factam esse illi scriptores dieunt, ut 
Deus dignum sibi habitaculum praepararet. Hoc 5. Joannes Dama- 
scenus ita explicat: ,Cur Virgo mater orta est ex sterili? Plane quia 
oportebat, ut ad id, quod sub sole novum futurum erat ac prodigiorum 
caput, via per prodigia sterneretur paulatimque ab humilioribus ad 
sublimiora progressio fieret. Ceterum alia quoque altior diviniorque 
ratio a me afferri potest. Natura enim gratiae cedit statque tremula, 
pergere non sustinens. Quoniam itaque futurum erat, ut Dei genetrix 
virgo ex Anna nasceretur, natura gratiae germen antevertere non est 
ausa, sed mansit fructus expers, dum gratia fructum suum ederet" 
(In Deip. nativ. orat. 1, n. 2; M 96, 663). ,O Ioachim et Annae sacra- 
tissima filia, quae principatibus et potestatibus ignitisque maligni 
telis latuisti, quae in Spiritus Sancti thalamo versata es et sine macula 
custodita, ut sponsa Dei et natura mater Dei esses!" (Ib neces 
M 96, 611.) S. Andreas Cretensis: .Hodie constructum est templum 
creatum per creatorem rerum omnium.... Hodie Adam volens offerre 
pro nobis et de nobis primitias Domino, elegit tamquam primitias 
Mariam, quae ex toto fermento numquam fermentata est, et per quam 
formatus est panis, quo humanum genus regeneraretur. Hodie natura 
humana, quae olim bona et pura formata erat, recipit donum primae 
creationis divinae....* (Orat. in nativ. Deip.; M 91, 810). Simili modo 
loquuntur S. Theodorus Studita, Photius, Nicetas Paphlago, loannes 
Geometres, Leo VI imperator (Malou, L'immac. Concept., Bruxelles 1851, 
c. 10). Itaque constat festum conceptionis B. Virginis saltem inde a 
saeculo VII in multis ecclesiis orientalibus celebratum esse. 


315. Quod ad ecclesiam occidentalem attinet, non potest cum certitudine 
probari festum conceptionis B. Virginis ante saeculum XI fuisse in 


1 Of, H. Kellner, Heortologie?, Freiburg 1. Br. 1911, 184 257. 


916  Tr.I. De Deo creante et elevante. Sectio 4. De elevatione hom. in ord. supernat. 


usu praeterquam in Sicilia et Neapoli, quo ex Oriente venerat 
(cf. Passaglia n. 1610; Kellner, Heortologie 185). Narratur quidem in 
aliqua vita S. Jidephonsi Toletani eum in Hispania saeculo VII primum 
iustituisse hoc festum. Sed a multis authentia huius vitae in dubium 
vocatur et falsis vel male intellectis documentis niti dicitur (cf. Pas- 
saglia n. 1601 sqq., qui ipse pro veritate illius narrationis pugnat). 
Provocant etiam ad donationem cuiusdam Hwgonis de Summo (a. 1041), 
qua festum immaculatae conceptionis Cremonae sollemniter celebratum 
esse apparet (Passaglia n. 1611). Sed documentum videtur suspectum. 
Nam JSiécardus, saeculo XIII episcopus cremonensis, in re liturgica 
optime versatus, nullam huius rei notitiam habet, sed institutionem 
festi ad S. Anselmum Cantuar. refert (Kellner |. c. 192). Praeterea 
formula, qua in illo documento doctrina proponitur, est tam accurata, 
quam ante Scotum apud nullum theologum occurrit (,gratia Filii ab 
originali labe anticipata redemptione praeservata*). 


316. Fuerunt inter latinos non minus quam inter graecos, qui festum 
nativitatis B. Virginis intellegerent etiam de nativitate in utero seu de 
conceptione, id quod ostendit Passaglia (n. 1629 sqq.). Ad hos per- 
ünent Paschasius Radbertus, Petrus Damiani (sermo 40. de assumpt. ; 
M 144, V11), Fulbertus Carnotensis (sermo 6 de ortu B. Virginis ; 
M 141, 326), alii. Sed institutio festi conceptionis distincti a festo 
nativitatis communiter ad .S. 4nselmum refertur. Res quidem est 
dubia, quatenus de Anselmo auctore huius festi in Anglia instituti 
quaeritur!, sed prorsus certum est eius aetate hoc festum celebratum 
esse in Anglia (Passaglia n. 1612 sqq.). In quibus ecclesiis britannicis 
festum initio saec. XII celebratum sit, inquirit FE. Bishop (On the 
origins of the feast of the Conception of the Blessed Virgin Mary, 
London 1904. Cf. ,Der Katholik* 1905 I 149). Generatim non est 
dubium, quin inde a saeculo XI in plurimis ecclesiis occidentalibus 
hoc festum celebrari coeptum sit. Testantur id etiam multae ,Sequen- 
tiae" liturgicae medii aevi, quibus immaculata conceptio celebratur 
(cf. G. Dreves, Liturgische Prosen des Mittelalters, 2. Folge n. 54; 
3. Folge n. 1 sqq.). 


317. At mox vehemens contra hoc festum oppositio orta est (Kellner 
l. c. 193 sq.), quae quidem maxime nitebatur contra novitatem et contra 
obiectum male intellectum huius festi, sed qua saepe etiam ipsa im- 


! Videtur confundi S. Anselmus cum alio Anselmo, abbate edmundiburgensi 


(Edmundsbury) qui erat filius sororis S. Anselmi (cf. Büwmer, Geschichte des Bre- 
viers, Freiburg 1895, 347; Te Month, London, June 1904, 571 8q.. Secundum Xelner 
publicum festum conceptionis e Normannia in Angliam venit (Heortologie 191), Idem 
(p. 187 sqq.) agit de duobus Anselmis et de aliis, qui saeculis XI et XII festum con- 
ceptionis in monasteria britannica introduxerunt. De Eadmero, 8. Anselmi discipulo, 
vide infra n. 345. 

maculata conceptio negabatur. lta e. g. Joannes Belethus, saeculo XII 
theologus parisiensis, in opere liturgico, quod inscripsit ,Rationale 
divinorum officiorum*, (c. 146) de hae re ait: ,Notemus quinque esse 
festa Mariae Virginis authentica ac comprobata, quorum primum est 
nativitas. Festum enim conceptionis aliqui interdum celebrarunt et 
adhue fortassis celebrant; sed authenticum atque approbatum non est; 
immo enimvero prohibendum potius esse videtur, in peccato namque 
concepta fuit^ (M 9202, 149). Eiusdem sententiae est Gwil. Durandus 
(De offic. div. l. 7, c. )). Iam antea Potho, presbyter et monachus pru- 
miensis, conqueritur, quod ,vita monastica, quae erat columna et firma- 
mentum religionis in eeclesiasticis officiis, repentinis visa est novitatibus 
acquiescere ... [nominat aliqua festa, et dein:] quod magis absurdum, 
festum quoque conceptionis S. Mariae* (De statu domus Dei 1. 3 in fine). 


318. Sed maxime omnium S. Bernardus se huie festo opposuit epi- 
stula (114; M 182, 333) ad canonicos lugdunenses data, qui festum in 
suam ecclesiam introduxerant. ,Unde miramur satis, quid visum fuerit 
hoe tempore quibusdam vestrum voluisse mutare colorem optimum, 
novam inducendo celebritatem, quam ritus ecclesiae nescit, non probat 
ratio, non commendat antiqua traditio^ (n. 1) Virginem quidem ait 
a se coli quam impensissime, sed iuxta mentem ecclesiae. Ab ecclesia 
doceri assumptionem Virginis in caelum; ,sed et ortum Virginis didici 
nihilominus in ecclesia et ab ecclesia indubitanter haberi festivum atque 
sanctum, firmissime cum ecclesia sentiens in utero eam accepisse, ut 
sancta prodiret. Et de Ieremia siquidem lego, quod, priusquam de 
ventre exiret, sanctificatus sit, et de Ioanne Baptista non secus sentio, 
qui ex utero Dominum in utero sensit. [Dein explicans Ier. 1, 5 ait: ] 
Quam pulchre inter figurationem in utero et parturitionem ex utero 
divinum distinxit oraculum, ut illam tantum praecognitam, istam et 
sanctitatis munere praeornatam ostenderet* (n. 3). ,Ceterum quatenus 
adversus originale peccatum haec ipsa sanctificatio valuerit, sive pro 
isto [Ioanne] sive pro illo propheta, vel si quis alius simili praeventus 
gratia fuerit, non temere dixerim.... Attamen quis dicat Spiritu Sancto 
repletum manere adhuc filium nihilominus irae et, si mori in utero 
contigisset cum hac plenitudine Spiritus, poenas luiturum damnationis?" 
(n. 4.) ,Quod itaque vel paucis mortalium constat fuisse collatum, fas 
certe non est suspicari tantae Virgini esse negatum, per quam omnis 
mortalitas emersit ad vitam. Fuit procul dubio et mater Domini ante 
sancta quam nata, nec fallitur omnino sancta ccclesia, sanctum reputans 
ipsum nativitatis eius diem^ (n. 5). ,Quid adhuc addendum his puta- 
mus honoribus? Ut honoretur, inquiunt, et conceptus, qui honorandum 
praeivit partum, quoniam, si ille non praecessisset, nec iste esset, 
qui honoraretur. ... Sed profertur scriptum supernae, ut aiunt, re- 
velationis [epistula quaedam Pseudo-Anselmi; M 159, 3825. Tpse 
mihi facile persuadeo scriptis talibus non moveri, quibus nec ratio 

suppeditare nec certa invenitur favere auctoritas... . An non potius, 
quia praecessit absque sanctitate conceptus, oportuit nimirum sanctificari 
conceptam, ut sanctus sequeretur iam partus?" (n. 6.) ,Unde ergo con- 
ceptionis sanctitas? Anm dicitur sanctificatione praeventa, quatenus iam 
sancta conciperetur, ac per hoc sanctus fuerit et conceptus, quemadmo- 
dum sanctificata iam 1n utero dicitur, ut sanctus consequeretur et ortus? 
Sed non valuit ante sancta esse quam esse, siquidem non erat, antequam 
conciperetur. An forte inter amplexus maritales sanctitas se ipsi con- 
ceptioni immiscuit, ut simul et sanctificata fuerit et concepta? Nec hoc 
quidem admittit ratio. Quomodo namque aut sanctitas absque Spiritu 
sanctificante aut Sancto Spiritui societas cum peccato fuit? Aut 
certe peccatum [concupiscentia; nam certe non vult dicere Ioachim et 
Annam in generanda Virgine peccasse] quomodo non fuit, ubi libido 
non defuit? Nisi forte quis dicat de Spiritu Sancto eam et non de 
viro conceptam fuisse. Sed id hactenus inauditum. ... Alioquin ubi 
erit praerogativa matris Domini, qua singulariter creditur exsultare 
et munere prolis et integritate carnis, si tantundem dederis et matri 
ipsius [i. e. S. Annae]? Non est hoe Virginem honorare, sed honori 
detrahere. Si igitur ante conceptum sui sanctificari minime potuit, 
quoniam non erat, sed nec in ipso quidem conceptu propter peccatum, 
quod inerat, restat, ut post conceptum in utero iam exsistens sancti- 
ficationem accepisse credatur, quae excluso peccato sanctam fecerit 
nativitatem, non tamen et conceptionem* (n. 1). ,Solus itaque Do- 
minus Iesus de Spiritu Sancto conceptus, quia solus et ante conceptum 
sanctus. Quo excepto de cetero universos respicit ex Adam natos, 
quod unus humiliter de semetipso ac veraciter confitetur (Ps. 50, PUE 
In iniquitatibus, inquiens, conceptus sum, et in peccatis concepit me 
mater mea* (n. 8. ,Cum haec ita se habeant, quaenam iam erit 
festivae ratio conceptionis? Quo pacto, inquam, aut sanctus asseretur 
conceptus, qui de Spiritu Sancto non est, ne dicam, de peccato est, 
aut festus habebitur, qui minime sanctus est? Libenter gloriosa hoc 
honore carebit, quo vel peccatum honorari vel falsa induci videtur 
sanctitas. Alioqui nulla ei ratione placebit contra ecclesiae ritum prae- 
sumpta novitas, mater temeritatis, soror superstitionis, filia levitatis. 
Nam si sic videbatur, consulenda erat prius Apostolicae Sedis auc- 
toritas, et non ita praecipitanter atque inconsulte paucorum sequenda 
simplicitas imperitorum. Et ante quidem apud aliquos errorem com- 
pereram, sed dissimulabam, parcens devotioni, quae de simplici corde 
et amore Virginis veniebat. Verum apud sapientes atque in famosa 
nobilique ecclesia, et cuius specialiter filius sum, superstitione depre- 
hensa, nescio an sine gravi offensa etiam vestri omnium dissimulare 
potuerim. Quae autem dixi, absque praeiudicio sane dicta sint sanius 
sapientis. Romanae praesertim ecclesiae auctoritati atque examini 
totum hoc, sicut et cetera, quae eiusmodi sunt, universa reservo, 
ipsius, si quid aliter sapio, paratus iudicio emendare* (n. 9) 

319. "lotum hoc summarium epistulae afferre placuit, ut legentes ipsi 
iudicare possint, nwm S. Bernardus computandus sit inter. adversarios 
immaculatae conceptionis. luerunt quidem multi et docti viri, qui 
censebant ewm reapse non esse adversarium, sed ineptam tantum opi- 
nionem impugnare, qua ipsa seminalis conceptio corporis B. Virginis 
dicebatur immaculata. Ita post Bellarminum, Gregoriwm de Valentia 
aliosque Passaglia (l.c. n.1653 sqq.). At aliis haec expositio impossi- 
bilis visa est, cum Bernardus comparet B. Virginem ratione mundationis 
a peccato originali cum leremia et Ioanne Baptista, et dicat B. Vir- 
ginem pertinere ad eos, qui fateri debeant: Ecce in iniquitatibus con- 
ceptus sum. lta Mabillon in notis ad illam epist. 114, Benedictus XIV 
(De festis D. N. Iesu Christi et B. Mariae V. l. 2, c. 15, n. 4) aliique. 
Benedictus XIV ait (l c.): ,Concinnior responsio est argumenta divi 
Bernardi ab aliis quam plurimis, qui hac de re scripserunt, esse eversa; 
praecipuum scopum, quo ille intenderit, fuisse auctoritatem Aposto- 
lieae Sedis, qua inconsulta invectam videret festivitatem in ecclesiam 
lugdunensem; ac propterea si viveret et ad immaculatam conceptio- 
nem Sedem Apostolicam esse intellegeret propensiorem eiusque auc- 
toritate in tota ecclesia hanc peragi celebritatem videret, disciplinam 
hane Romanae Sedi tantopere probatam statim amplexurum, cuius 
iudicio epistulam illam subiecerat.* 


320. S. Bernardum immaculatae conceptioni esse contrarium eius hac 
in re adversarii senserunt; nam ox multi surrererunt ad illam epi- 
stulam. refutandam. | Inter hos unus ex vehementissimis fuit Nicolaus 
quidam, monachus S. Albani in Anglia. Dicit bis animam B. Virginis 
gladio fuisse transfixam, semel in passione Filii sui, et iterum in contra- 
dictione conceptionis suae (inter epist. Petri Cellensis l. 2, ep. 111; 
M 202, 611). ,Sie veneror beatum confessorem Bernardum, ut laudem 
et amem eius sanctitatem, qui nec amem nec laudem eius praesump- 
tionem in matris Domini conceptionem. ... In claravallensi collegio 
quidam conversus bene religiosus in visu noctis vidit abbatem Ber- 
nardum, niveis indutum vestibus, quasi ad mamillam pectoris furvam 
habere maculam. Quem ex admiratione tristior alloquens: Quid est, 
inquit, pater, quod nigram in te maculam video? Et ille: Quia de 
Dominae nostrae conceptione scripsi non scribenda, signum purgationis 
meae maculam in pectore porto* (ib. ep. 172; .M 202, 623). Censet 
Nicolaus quaestionem agi de hac re, num umquam B. Virgo vel mini- 
mam concupiscentiam habuerit, et hoc esse negandum, cum omne pec- 
catum vicerit non debellando, sed nullum omnino sentiendo. ,Os enim 
aliter sentiens non est obstruendum fimo, sed lapide conterendum 
durissimo. Quod nullum prorsus senserit peccatum Virgo, peccati de- 
struetrix, hoe videtur sentire B. Augustinus, ubi inhibet Virginis men- 
tionem in peccati mentione" (ib. 624). Bernardus voluit ,nativitatis, 
non conceptionis virgineae diem haberi sollemnem, quia, quae in pec- 

catis concepta est, ut universum genus hominum, sine peccato nata 
est, ut pauci hominum (ib.. ,Praesumuntur multa de Virgine, quae 
nusquam leguntur, et praesumptionibus standum est, donec probetur 
in contrarium. Singularis Virginis privilegium non habet similitudinis 
consortium* (ib. 626). ,Ipsa quippe culpam peccati, videlicet concupi- 
scentiam et cetera, quae simul sunt et poena et culpa peccati, ex omni 
parte vicit, quod horum omnium nullum omnino sensit (ib. 628). 
Haec pauca sufficientem praebent ideam disputationis, quae tunc 
agebatur, et ostendunt varia ad hane quaestionem spectantia tunc non 
fuisse satis distincta. (Cf. E. Vacandard in vita S. Bernardi c. 21, II; 
ed. germ., Mogunt. 1898, II 88 sqq.; La Science cath. 1893, 89 sqq.) 


321. Ob magnam hanc contra festum oppositionem et multas falsas 
vel phantasticas notiones, quae huic rei admiscebantur, festum con- 
ceptionis in quibusdam ecclesiis abrogatum est, sed nihilominus maior 
eius in dies propagatio impediri non potuit. 

,Certissima suppetunt argumenta saeculo XIV celebritatem hanc 
Homae esse peractam" (Benedictus XIV, De fest. B. Virg. c. 15, n. 21; 
cf. tamen Kellner, Heortologie 196 sq... Hoc multis documentis allatis 
probat Passaglia (n. 1618 sqq. Anno 1471 Sixtus IV constitutione 
Cum praeexcelsa" festum approbavit et indulgentiis auxit, quam con- 
stitutionem postea alii pontifices comprobarunt, et varia privilegia ad- 
diderunt. Pius V a. 1568 festum conceptionis inter officia Breviarii 
Romani recepit. Clemens VIII a. 1598 hoc festum sub ritu duplici 
maiore celebrari voluit. Clemens XI a. 1708 praecepit, ut festum con- 
ceptionis B. Virginis ab omnibus christifidelibus celebraretur. Tandem 
a Pio IX festum elevatum est ad ritum duplicem 2 classis cum octava, 
& Leone XIII vero auctum dignitate 1 classis. (De primis interventionibus 
sanctae sedis in hae re agit P. Donccur pluribus dissertationibus in Revue 
d'histoire ecclés. incipiendo a tomo VIII, Louvain 1907, 266 sqq.). 


322. Iam ex hoc festo, prout multo ante definitionem dogmatis in 
universa ecclesia celebratum est, hoc modo formatur argumentum pro 
immaculata conceptione: Ecclesia coluit conceptionem B. Virginis. Atqui 
ecclesia non colit, nisi quod sanctum est. Ergo sancta seu immacu- 
lata fuit conceptio B. Virginis Mariae. — Attamen hoc argumentum, 
ut verum sit, recto modo proponendum est. Absolute enim festum 
conceptionis intellegi posset, etiamsi B. Virgo non fuisset sine labe 
concepta. Nam potuit hoc festum peragi in gratiarum actionem, quod 
Deus per miraculosam conceptionem Virginis initium redemptionis 
nostrae fecisset; et potuit etiam nomine conceptionis intellegi sancti- 
ficatio in utero, quae, quia non constabat quando facta esset, poterat 
vel ad conceptionem vel ad nativitatem referri. Ita post Bellariminum 
censet, Benedictus XIV (De fest. B. Virg. c. 15, n. 28). Unde intellegitur, 
quomodo festum conceptionis Ioannis Baptistae (.Conceptio S. Elisa- 

beth*^) olim in multis ecclesiis celebrari potuerit (exstant e. g. plures 
sermones S. Petri Chrysologi in hoc festum), et quomodo ecclesia po- 
tuerit omnes obligare ad celebrandum festum conceptionis Virginis 
Mariae, quamvis non obligaret ad tenendam immaculatam concep- 
tionem. At si consideratur modus, quo obiectum huius festi explicetur 
in sermonibus, tractatibus, officiis festi, in constitutionibus pontificum, 
non potest esse dubium, quin fuerit intentio venerandi ipsam im- 
maculatam conceptionem Virginis Mariae, et ita ex hoc festo validum 
argumentum pro hoe dogmate peti potest. 


VI. 
SCHOLASTICORUM DE B. VIRGINIS CONCEPTIONE 
DISPUTATIO. 


393. Ex praecedentibus sufficienter patet illa aetate, qua orta est theo- 
logia scholastica, statum quaestionis de immaculata conceptione non fuisse 
clare determinatum. Numquam enim haec quaestio explicite posita 
erat, utrum anima B. Virginis in statu gratiae creata esset necne; 
sed disputatio semper fere proxime versabatur circa concupiscentiam. 
Quia autem concupiscentia provenit ex carne, disputabatur, num lpsa 
caro B. Virginis ante animationem iam sanctificata, i. e. vel ab aliqua 
mala qualitate liberata vel bona qualitate instructa fuisset, vi cuius 
in anima ex coniunctione eum hac carne nulla oriretur concupiscentia '. 
Nonnulli putabant iam in Adamo aliquam partem carnis ab infectione 
peccati immunem servatam et hanc partieulam per omnes Adami po- 
steros traductam esse ad formandum corpus B. Virginis. Haec no- 
tanda sunt ad intellegendum modum, quo veteres scholastici hane 
quaestionem tractarunt. 


3294. Porro ad solvendam quaestionem de immaculata conceptione 
posita. quidem. erant. principia, ex quibus haee doctrina necessario de- 
ducitur, sed ab illis ipsis, qui principia proponebant, conclusio nequaquam 
semper fiebat. Unde mirum non est, quod non raro apud scholasticos 
quoque principia huius dogmatis statuuntur, et tamen dogma ipsum 
non admittitur. Id iam observare licet apud eum, qui pater theologiae 
scholasticae merito censetur, S. Anselmum. Ipse enim statuit: ,Decens 
erat, ut ea puritate, qua sub Deo maior nequit intellegi, Virgo illa 
niteret, cui Deus Pater unicum Filium suum, quem de corde suo 
aequalem sibi genitum tamquam semetipsum diligebat, ita dare dis- 
ponebat, ut unus idemque communis Dei Patris et Virginis esset Filius, 
et quam ipse Filius substantialiter facere sibi matrem deligebat, et 


! Petrus Lombardus ita argumentatur: lbi est peccatum originale, ubi est con- 
cupiscentia; ergo in Christo non fuit peccatum originale, quia sine concupiscentia 
generatus est; Beata autem Virgo habuit peccatum originale, sed ante conceptionem 
Christi perfecte purgata est (9, dist. 9 

de qua Spiritus Sanctus volebat et operaturus erat, ut conciperetur 
et nasceretur ille, de quo ipse procedebat" (De conc. virg. c. 18; 
M 158, 451). Nihilominus hoc ipso loco dicit B. Virginem per fidem 
mundatam esse ante conceptionem Christi, et remittit nos ad dialogum 
,Cur Deus homo*, ubi (l. 2, c. 16) Boso interrogat, quomodo Christus 
in conceptione sua potuerit esse mundus, cum caro eius sumpta sit 
de massa peccatrice. ,Nam licet ipsa hominis eiusdem conceptio sit 
munda et absque carnalis delectationis peccato, Virgo tamen ipsa, 
unde assumptus est, est in iniquitatibus concepta, et in peccatis con- 
cepit eam mater eius, et cum originali peccato nata est, quoniam et 
ipsa in Adam peccavit, in quo omnes peccaverunt." Respondet An- 
selmus: ,Qua ratione sapientia Dei hoc fecerit, si non possumus intel- 
legere, non debemus mirari, sed cum veneratione tolerare aliquid esse 
in secretis tantae rei, quod ignoremus." Sed cum Boso postulet sal- 
tem aliqualem explicationem, Anselmus respondet iam ante mortem 
Christi potuisse omnes homines per fidem eius a peccatis mundari. 
Virgo autem illa fuit de illis, qui ante nativitatem eius [Christi] per 
eum mundati sunt a peccatis, et in elus ipsa munditia de illa as- 
sumptus est.... Sed quoniam matris munditia, per quam [ipse Chri- 
stus in conceptione sua] mundus est, non fuit nisi ab illo, ipse quoque 
perse ipsum et ase mundus fuit^ (M 158, 416 sqq.). Hic satis aperte 
docetur B. Virginem in peccato conceptam fuisse, sed per fidem mun- 
datam esse ante conceptionem Christi. Et tamen S. Anselmus illud 
principum, ex quo postea scholastici deducunt immaculatam concep- 
tionem, iam diserte proposuerat. — His ergo duobus suppositis, scilicet 
statum huius quaestionis ab initio non fuisse sufficienter determinatum, 
et principia quidem fuisse saepe posita, sed conclusiones minime fac- 
tas, via iam plana est ad intellegendas disputationes scholasticas. 


325. Alexander Halensis, ubi tractat hanc quaestionem (So oq. 
membrum 2), statim ab initio ponit hoc principium: ,Quidquid potuit 
ei [B. Virgini] boni conferri, est ei collatum.* Dein art. 1 quaerit, ,an 
B. Virgo ante suam conceptionem sanctificata fuerit^, et. respondet 
negative, quia, quamvis parentes eius personaliter possunt esse sancti, 
generatio tamen fit vi naturae, quae est corrupta; ,ideo necesse est, 
ut, quod generatur, in generatione contrahat peccatum; et propter hoc 
B. Virgo non potuit in parentibus suis sanctificari, immo necesse fuit, 
quod in generatione sua contraheret peccatum a parentibus*. rt. 2 
quaerit, ,an et in ipsa conceptione sanctificari potuerit^, et respondet 
negative, quia conceptio non respicit voluntatem generantium, quae 
potest esse bona, sed naturam, quae est corrupta. ,Licet ergo coitus 
ex una parte posset esse meritorius, numquam tamen conceptio poterit 
. esse meritoria, et ita nec sanctificatio in conceptione.* Arf. 3 quaerit, 
an et post conceptionem ante animae infusionem*, et respondet ne- 
gative, quia corpus solum per unionem cum anima accipit ordinationem 

ad gloriam, gratia autem ordinatur ad gloriam; ergo ante infusionem 
animae corpus non potest sanctificari. rf. 4 quaerit, ,an et post 
infusionem animae in utero matris", et respondet: ,Concedendum est, 
quod gloriosa Virgo ante suam mativitatem post infusionem animae 
in suo corpore fuit sanctificata in utero matris suae.... Nam legitur 
de Ioanne et leremia, quod sanctificati fuerint in utero; sed quod aliis 
est concessum, non est tantae Virgini negatum." Vides propriam 
quaestionem, utrum anima B. Virginis creata sit in gratia, nondum 
poni; immo per modum loquendi negatur immaculata conceptio, et sic 
Alexander a suis discipulis intellectus est. 


326. Multo propius ad ipsam quaestionem accedit S. Bonaventura, ubi 
quaerit (In 3, dist. 3, p. 1, a. 1, q. 2): ,utrum anima B. Virginis sancti- 
ficata fuerit ante originalis peccati contractionem^. Respondet: ,Qui- 
dam dicere voluerunt in anima gloriosae Virginis gratiam sanctificationis 
praevenisse maculam peccati originalis.... Aliorum vero positio est, 
quod sanctificatio Virginis subsecuta est originalis peccati contrac- 
tionem.... Hie autem modus dicendi communior est et rationabilior 
et securior. Ad hunc articulum notant recentes editores in scholio 
quosdam olim docuisse animam B. Virginis prius tempore vel natura 
sanctificatam et dein cum corpore coniunctam esse; hoc autem recte 
negasse S. Bonaventuram, cum prius ratione anima creetur, dein con- 
iungatur cum corpore, tum sanctificetur. ,Nihilominus ipse senten- 
tiam tunc communem in hae et sequenti quaestione [utrum B. Virgo 
sanctificata sit in utero] manifeste praefert; nec in Breviloquio (P. 3, 
c. i) diversimode loquitur, nec hucusque constat, quod hanc opinionem 
postea retractaverit, quidquid in contrarium a nonnullis scriptum sit. 
Verum quidem est, quod respectu festi conceptionis B. M. Virginis 
postea, melius informatus, dubitationem suam anteriorem deposuit, cum 
in capitulo generali Pisis 1263 congregato illud in toto ordine celebran- 
dum esse statuerit. Sed illa aetate obiectum huius festi (omissa etiam 
voce immaculata) a doctoribus et ab ipso S. Bonaventura potius tra- 
hebatur ad sanctificationem posteriorem quam ad conceptionem." Alia, 
quae ex S. Bonaventura pro immaculata conceptione afferuntur, dicunt 
desumpta esse e scriptis spuriis. Itaque in scÁola framciscanorum ante 
Scotum. doctrina de immaculata. conceptione non admittebatur. 


3947. In schola dominicanorum B. Albertus M. docebat de fide esse 
B. Virginem post contractionem originalis peccati ante nativitatem 
ex utero esse sanctificatam (In 3, dist. 3, a. 4)', sed ,quo die vel 
hora nescire quemquam hominum nisi per revelationem; nisi, quod 


! Albertus art. 4 expresse docet esse contra fidem dicere D. Virginem sancti- 
ficatam esse ante animationem; sed quia optionem non dat, nisi utrum quis dicat 
B. Virginem sanctificatam esse ante animationem an aliquo tempore post animationem, 
si alterum est contra fidem, alterum est de fide. Hanc consequentiam esse bonam; 
infra (n. 343) audiemus Caietanum exponentem. 


994  Tr.I. De Deo creante et elevante. Sectio 4. De elevatione hom. in ord. supernat.. 


probabilius est, quod cito post animationem [ gratia] conferatur, quam 
longe exspectetur^ (ib. a. b). Utrum autem hae in re S. Thomas ma- 
gistrum suum secutus sit necne, adhuc est quaestio disputata; unde ex 
re erit afferre illos textus, quibus aut unam aut alteram explicationem 
confirmare conantur. Ut tamen dicam, quod sentio, mihi certum esse 
videtur S. Thomam negasse immaculatam conceptionem eo sensu, quo 
postea ab ecclesia definita est. 

In hae sententia confirmatus sum lecto libro Norberti del Prado: 
Divus Thomas et Bulla dogmatica ,Ineffabilis Deus*, Friburgi Hel- 
vetiorum 1919, in cuius libri c. VII conatur probare S. Thomam ea 
docere, quae sint via aperta ad doctrinam Bullae Pii IX de Imma- 
culata Conceptione; cc. autem IX—XI viam Scoti cum hac doctrina 
conciliari non posse. Quae cum sit disputatio contra factum historicum, 
manifestum est, hac ratione non posse S. Thomae doctrinam cum 
doctrina ab ecclesia definita conciliari. Nam ecclesia modum loquendi 
de haec re, quo utitur S. Thomas, suum non fecit, sed potius modum, 
quo principales theologi scotistae doctrinam suam exposuerunt, dicentes 
B. Virginem habuisse quidem debitum (sive proximum sive remotum) 
incurrendi peccatum originale, sed ab actuali peccato fuisse praeser- 
vatam ob merita Christi redemptoris. 

Sufficit comparare verba S. Thomae 3, q. 27, a. 2 cum verbis Bullae 
Ineffabilis Deus*. S. Thomas: 8i beata Virgo ,numquam incurrisset 
maculam originalis culpae, non indiguisset redemptione*. Bulla appro- 
bat doctrinam: beatae Virginis ,animam in primo instanti creationis 
atque infusionis in corpus fuisse speciali Dei gratia et privilegio, in- 
tuitu meritorum Iesu, eius filii, humani generis redemptoris, a macula 
peccati originalis praeservatam immunem*. $. Thomas: ,Si numquam 
anima Virginis fuisset contagio originalis peccati inquinata, hoc dero- 
garet dignitati Christi. Bulla: Deus beatam Virginem ita gratia 
cumulavit, ut ,vel ab ipsa originalis culpae labe plane immunis am- 
plissimum de antiquo serpente triumphum referret tam venerabilis 
mater, cui Deus Pater unieum Filium suum ... ita dare disposuit, ut 
naturaliter esset, unus idemque communis Dei Patris et Virginis Filius*. 
5. Thomas: ,Beata Virgo contraxit originale peccatum.* Bulla: Beata 
Virgo fuit ,ab omni prorsus peccati labe semper libera ae tota pulchra 
et perfecta". S. Thomas: ,Neec tamen per hoc festum conceptionis 
celebratum datur intellegi, quod in sua conceptione fuerit sancta. Sed 
quia, quo tempore sanctificata fuerit, ignoratur, celebratur festum 
sanctificationis eius potius quam conceptionis in die conceptionis ipsius.* 
Bulla: Romani Pontifices ,uti falsam et ab ecclesiae mente alienis- 
simam proscripserunt illorum opinionem, qui non conceptionem ipsam, 
sed sanctificationem ab ecclesia coli arbitrarentur et affirmarent*. 

S. Thomae sua aetate dicere licuit, quae dixit; sed dicere non 
oportet eius verba esse viam apertam ad ea, quae in Bulla docentur. 
Iam inspiciamus singulos textus. 

928.  Tertus S. Thomae, qui pro immaculata conceptione citantur, nulli 
sunt indubii, quibus diserte doceatur B. Virginem sine peccato originali 
conceptam esse. 

Textus certe spurius sunt ila verba ex Commentario in epist. ad 
Gal. (c. 3, lect. 6), ubi S. Thomas ex Eccle. 7, 29 deducit omnes homines 
praeter Christum habuisse peccatum originale; dei additur: ,Excipitur 
purissima et omni laude dignissima Virgo Maria.* Ad haec Remigius 
Florentinus in edit. veneta 1562 notat: ,Advertas, humanissime lector, 
iam in quibusdam Venetiüs 1555 impressis codicibus post expositam 
Salomonis auctoritatem hane fuisse appositam particulam : ,Excipitur...', 
quam à quodam temere adiectam nihil dubium fore credimus. Nam 
nec in manuscriptis nec etiam alibi impressis codicibus (quos viderim, 
nam multos vidi) haec particula reperitur, et in eo Parisiis impresso, 
a Fr. loanne Alberto Castrensi a mendis purgato, non invenitur. Et 
luce clarius est D. Thomam minime fuisse huius sententiae, quam 
millies in sua doctrina impugnat.^ Item spurium agnoscitur ab omnibus 
simile additum ad Exposit. in epist. ad Rom. c. 5, lect. 3. 

Textus dubius est, qui invenitur in brevissima ,Expositione in 
Salutationem angelicam seu Ave Maria* (opusc. 6 vel 8), ubi in c. 1 
haee habentur: ,Ipsa purissima fuit et quantum ad culpam, quia ipsa 
Virgo nec originale nec mortale nec veniale peccatum incurrit. Sed 
plurimae editiones cum multis codicibus illud ,nec originale" non 
habent, in aliis vero codicibus invenitur. Ergo ab aliis aut additum 
aut omissum est. Prius illud est multo probabilius, quia S. Thomas 
brevi ante dicit: ,Christus excellit B. Virginem in hoc, quod sine 
originali conceptus et natus fuit, Beata autem Virgo in originali con- 
cepta, sed non nata; et iterum: ,Peccatum aut est originale, et de 
isto fuit mundata in utero; aut mortale aut veniale, et de istis libera 
fuit.^ Ideo plurimi critici, ut Twrreeremata et de Rubeis (De gestis 
et scriptis S. Thomae diss. 8, c. 2), illud ,nec originale" ut spurium 
additamentum reiciunt. 


399. Textus certus habetur in 1, dist. 44, q. 1, a. 3, ubi S. Thomas in 
solutione obiectionis 2 ait: ,Puritas intenditur per recessum a con- 
trario, et ideo potest aliquid creatum inveniri, quo nihil purius esse 
potest in rebus creatis, si nulla contagione peccati inquinatum sit, 
et talis fuit puritas B. Virginis, quae a peccato originali et actuali im- 
munis fuit. Hie textus potest videri satis clarus per se; id solum 
dubium manet, utrum velit dicere B. Virginem semper immunem fuisse 
a peccato originali an solum ante conceptionem Christi fuisse perfecte 
sanctifieatam. Atqui hoe alterum dicendum videtur, quia ipse alibi 
rem ita explicat. Nam in Summa (3, q. 21, a. 2 ad 2) ea leguntur, 
quibus etiam clarius innuitur illam immunitatem a. peccato originali 
referendam esse ad primum ortum B. Virginis, ,quae in suo ortu à 
peccato originali fuit immunis"; nihilominus in verbis immediate prae- 
Pesch, Praelectiones dogmaticae. III. Ed. 5/6. 205 

cedentibus ait: ,Christus nullo modo contraxit originale peccatum, sed 
in ]psa sui conceptione fuit sanctus; sed B. Virgo contraxit quidem 
originale peccatum, sed ab eo fuit mundata, antequam ex utero 
nasceretur." Ergo ex eo, quod S. Thomas vocat B. Virginem immunem 
à peccato originali, non statim efficitur hane immunitatem ab eo tribui 
Virgini a primo instanti exsistentiae suae. Hoc responsum inter alios iam 
Didacus Deza O. P. dedit ad eandem obiectionem (In 3, dist. 3, q. 1, 
Quantum ad art. 4*, ad obiect. 15). S. Thomas omnem hominem 
baptizatum vocat immunem a peccato originali. E. g.: ,Oportet, quod 
per actum [generationis] etiam naturae infectio originalis in prolem 
transeat, quamvis etiam pater sit a culpa originali immunis* (In 2, 
dist. 31, q. 1, a. 2 ad 1). Ergo neque in B. Virgine immunitas a pec- 
cato originali necessario idem significat atque immaculata conceptio. 
Neque iuvat, quod in illo textu adeo premunt illa verba : nihil puritate 
Virginis posse purius inveniri in rebus creatis, quia hoc ita intellegitur: 
Nihil potest esse purius eo, in quo hie et nunc absolute nullum est 
peccatum, sive ante fuit in eo peccatum sive non fuit. Sic enim loco 
citato Summae S. Thomas ipse respondet ad obiectionem: ,Conveniens 
fuit, ut illa Virgo ea puritate niteret, qua maior sub Deo nequit 
intellegi. Sed maior puritas fuisset B. Virginis, si numquam anima 
eius fuisset inquinata contagio originalis peccati^ — respondet talem 
puritatem in hoc ordine non inveniri nisi in solo Christo. Si quis autem 
velle& urgere comparationem B. Virginis cum angelis, monendus est, 
ne nimis eam urgeat; nam cum maior recessus a peccato in eo sit, 
qui ne ullum quidem debitum peccati habet, omne debitum peccati 
esset excludendum a B. Virgine, sicut excluditur ab angelis, qui non 
indigent redemptione; sed hoc sine errore fieri nequit. Ipse S. Thomas 
hoc loco non comparat puritatem Virginis cum puritate angelorum, 
in expositione vero Salutationis angelicae ait: ,Excedit angelos quan- 
tum ad puritatem, quia B. Virgo non solum erat pura in se, sed 
etiam procuravit puritatem aliis.* 


330. Alii tertus, qui citantur, summam tantum puritatem Virginis in 
genere efferunt, sed hane puritatem adfuisse a primo instanti non 
indicant. In Christo et in Virgine Maria nulla omnino macula fuit* 
(In Ps. 14). Maria ,nullam. habuit obscuritatem peccati^ (In Ps. 18). 
In qua nullum peccatum fuit* (In Orat. Dom. pet. D). ,Augmentum 
puritatis est secundum recessum a contrario, et quia in B. Virgine 
fuit depuratio ab ommi peccato, ideo pervenit ad summum puritatis, 
sub Deo tamen, in quo mon est aliqua potentia deficiendi, quae est 
in qualibet creatura, quantum in se est^ (In 1, dist. 17, q. 2, a. 4 ad 3c 
B. Virgo ante nativitatem ex utero sanctificata fuit, quod colligi 
potest ex hoc, quod ipsa super omnes alios sanctos purior fuit, ut ex 
litteris [ Magistri, ubi dicit eam ante conceptionem Christi fuisse super 
ommes alios purgatam] habetur, veluti divinae sapientiae mater electa, 

in quam nihil inquinatum incurrit. Unde eum haec puritas in quibus- 
dam fuisse inveniatur, ut ante nativitatem ex utero a peccato mun- 
darentur, sicut de Ioanne Baptista et de Ieremia, non est dubitandum 
hoc multo excellentius matri Dei collatum fuisse* (In 3, dist. 3, q. 1, 
a. l, sol. 3). B. Virgo meruit, ut per.eam incarnatio fieret, ,non 
quidem merito condigni, sed merito congrui, in quantum decebat, quod 
mater Dei esset purissima et perfectissima* (In 3, dist. 4, q. 3, a. 1 
ad 6; cf. 4, dist. 30, q. 2, a. 1, quaestiunc. 3, sol. 1). ,Illa purgatio 
praeveniens [incarnationem] in B. Virgine non requirebatur ad auferen- 
dam transfusionem originalis peccati [in Christum], sed quia oportebat, 
ut mater Dei maxima puritate niteret* (1, 2, q. 81, a. 5 ad 3). In 3, 
q. 27, à. 1, a. 5, a. 6 ad 1 docet B. Virginem in utero sanctificatam 
esse sieut Ioannem Baptistam, sed maiores loanne gratias accepisse, 
quod Christo fuerit propinquior. 


331. Hi sunt omnes textus, qui ex S. Thoma afferri possunt pro im- 
maculata conceptione B. Virginis, quorum nullus certum et explicitum 
testimonium pro immaculata conceptione continet. Quamvis autem hi 
textus sine dubio contineant principia, ex quibus immaculata con- 
ceptio colligi potest, S. Thomas non magis hanc conclusionem ipse fecit 
quam Anselmus, Magister, Alexander Halensis, Bonaventura, alii !. 


332. Textus S. Thomae, qui contra immaculatam conceptionem citantur, 
desumuntur ex iis locis, quibus de industria haec quaestio tractatur. 
Negat quidem S. Thomas carnem Virginis sanctificatam esse ante in- 
fusionem animae (3, q. 27, a. 2); at non hoc solum negat, sed prae- 
terea ait: ,B. Virgo non fuit sanctificata, nisi postquam cuncta eius 
perfecta sunt, scilicet et corpus et anima* (l c. ,Sed contra*). ,Si 
numquam anima Virginis fuisset contagio originalis peccati inquinata, 
hoe derogaret dignitati Christi, secundum quam est universalis omnium 
salvator.... Sed B. Virgo contraxit quidem originale peccatum, sed 
ab eo fuit mundata, antequam ex utero masceretur* (l. c. ad 2). 


! De. qua re Sceheeben ait: ,Was von den Theologen des 13. Jahrhunderts im 
allgemeinen, gilt insbesondere auch vom hl. Thomas, und es war ein grofer Fehler, 
wenn man in den verwickelten Kontroversen über seine Meinung in der Sache und 
die Bedeutung derselben so wenig darauf Rücksicht genommen hat, daf er unmóglich 
mit seiner Meinung allein stehen konnte, und dafs hier nicht blofi seine Autoritát, 
sondern die der ganzen Theologie des 13. Jahrhunderts in Frage kommt. Wenn 
man diejenigen Stellen ins Auge fafit, in welchen er die Frage über die Conc: B. V. 
und ihre erste Heiligung ex professo behandelt, und welche naturgemáb als die 
mafgebenden anzusehen sind, so kann es keinem Zweifel unterliegen, da er die 
sanctificatio animae in primo instanti nicht nur nicht positiv gelehrt, sondern stets 
bestritten hat.... Man sollte daher damit zufrieden sein, daf der hl. Thomas ge- 
rade an den Stellen, wo er tatsüchlich die These leugnet oder, wenn man will, igno- 
riert, das Prinzip, worauf dieselbe beruht und worin sie implicite eingeschlossen ist, 
immer noch hinreichend festhült und folglich dieselbe virtuell behauptet" (Dogmatik 
l. 5, n. 1708). 

Jy 

.Licet romana ecclesia conceptionem B. Virginis non celebret, tolerat 
tamen consuetudinem aliquarum ecclesiarum illud festum celebrantium. 
Unde talis celebritas non est totaliter reprobanda. Nec tamen per hoc, 
quod festum conceptionis celebratur, datur intellegi, quod in sua con- 
ceptione fuerit sancta, sed, qwiam, quo tempore sanctificata. fuerit, igno- 
ratur, celebratur. festum, sanctificationis eius. potius quam conceptionis 
in die conceptionis ipsius" (l. c. ad 3). 

Ex his verbis efficitur secundum mentem S. Thomae animam 
B. Virginis fuisse contagio originalis peccati inquinatam, et esse qui- 
dem ante nativitatem ex utero sanctificatam, sed non constare, quamdiu 
post animationem manserit in peccato originali vel quam cito liberata 
sit. Unde aliam ponit quaestionem (3, q. 27, a. 6), ,utrum sie sancti- 
ficari fuerit proprium B. Virgini^, et respondet negative, cum etiam 
Ioannes Baptista et Ieremias sic sanctificati sint, cum hac differentia, 
quod B. Virgo excellentius sanctificata sit, i. e. ampliorem gratiam 
receperit et per eam sic confirmata fuerit, ut numquam vel venialiter 
peccaverit. Certe, si S. Thomas tenuit doctrinam immaculatae con- 
ceptionis, mirum est, cur in tota ista quaestione nullo verbulo hoc 
indicet, sed potius ita loquatur, ut necessario in contrarium sensum 
intellegatur. B. Virginem inquinatam fuisse peccato originali et similia, 
quae ibi dicit, nemo ex iis, qui propugnaverunt immaculatam concep- 
tionem, umquam dixit. 


333. Censent quidem nonnulli in a. 2 illa verba: ,Unde relinquitur, 
quod sanctificatio B. Virginis fuerit post eius animationem*, esse ab 
alio inserta, cum Joannes Bromiard, qui floruit plus quam centum 
annis post S. Thomam, sententiam S. Thomae ita referat: ,In eadem 
quaestione a. 2 ponit eius sanctificationis excellentiam quantum ad 
temporis prioritatem in hoc, quod sanctificata fuit in sua animatione, 
i e.in coniunctione animae cum corpore in utero matris, et non ante, 
quia sanctificatio et mundatio fit per gratiam, cuius subiectum est 
anima." (Summa praedicationis s. v. Maria n. 10, apud Plaezza, Causa 
immaculatae conceptionis 328). Sed hoc dictum Bromiardi mullius est 
auctoritatis et ab aliis gravissimis testibus refutatur !. 


394. Aegidius Romanus, qui ante Bromiard vixit et immediatus dis- 
cipulus S. Thomae fuit, cuius doctrinam in hae re fideliter sequitur, 


* Audi, quid de Bromiardi verbis iudicet Bernardus Maria de Rubeis O. P. (Dissert. 
de praecipuis Summae theol. editionibus c. 4, n. 9): ,Insigne corruptionis, quod afferri 
solet, argumentum praeterire piaculum foret, quod ex quodam Bromiardi Ordinis 
Praedicatorum loco desumitur.* Affert verba supra allegata et ait: Verba ,partim 
in articulo 2 eiusdem quaestionis prostant, partim de suo adiecit ipse vel alius quis- 
piam Bromiardi interpolator.... Invicem diligentius textum articuli compara cum 
verbis Bromiardi; non illum interpolatum corruptumque dixeris; sed ista ita com- 
posita, ut, perperam ac mala fide textum exprimant." 

rem sie explicat: ,Quantum spectat ad Virginem Beatam, dicemus, 
quod fuit concepta in originali, sicut et aliae mulieres, sed pie cre- 
dendum est, quod quasi statim postquam fuit in originali concepta, 
fuit ab originali mundata ..., ut sit similitudo in contrarium de ipsa 
et Lucifero, ut, sicut Lucifer in veritate fuit et in veritate non stetit, 
quia quasi statim avertit se a Deo per culpam, sic B. Virgo in originali 
fuit, sed in eo non stetit; nam statim fuit sanctificata per gratiam, 
et quia, quando modicum deest, secundum Philosophum intellectus 
aecipit nihil deesse, pie creditur, quod valde modica fuerit morula 
inter animae infusionem vel eius conceptionem et eius per gratiam 
sanctificationem. Idcirco dici potest, quod semper fuerit sancta* (In 3, 
dist. 3, p. 1, q. 1, a. 1, resol). ,S5i legimus aliquos fuisse sanctificatos 
eliam in utero matris, ut loannem Baptistam et leremiam, omnino 
debemus credere, quod post conceptionem in peccato originali Virgo fuit 
citius sanctificata et a peccato purificata quam loannes et Ieremias. ... 
Sicut ergo diabolus se habuit ad culpam, quia in veritate fuit, sed 
per eulpam suam in veritate non stetit, sic Virgo se habuit ad gratiam, 
quia in originali fuit et per originale peccatum infecta fuit, sed m 
illa infectione non stetit, sed mox post infusionem animae fuit ab illa 
infectione divinitus per gratiam sanctificata. Haec ergo est una ex- 
cellentia, quam habuit sanctitas Virginis respectu sanctorum aliorum 
a Christo etiam sanctificatorum in utero matris, quia fuit celerius a 
peccato purificata^ (ib. a. 2, dub. 2 later., resol). Ergo secundum 
Aegidium de posterioritate temporis intellegendum est, quod B. Virgo 
post animationem sanctificata dicitur. 


335. Non minus clare loquitur. S. Thomas in commentariis ad. Sen- 
tentias, ubi hanc quaestionem etiam explicite tractat: ,Sanctificatio 
B. Virginis non potuit esse decenter ante infusionem animae, quia 
gratiae capax nondum erat, sed nec etiam in ipso instanti infusionis, 
ut scilicet per gratiam sibi infusam conservaretur, ne culpam originalem 
incurreret^ (In 3, dist. 3, q. 1, a. 1, sol. 2). In obiectione tertia dictum 
erat: ,Maior puritas fuisset in ea [B. V.] si anima eius numquam 
infectionem peccati originalis habuisset, quam si ad aliquod tempus 
habuerit et postmodum mundata fuerit. Ergo anima illa numquam 
originali peccato infecta fuit. Aut igitur caro sanctificata fuit ante 
animationem, vel saltem in ipso instanti infusionis anima gratiam 
suscepit, per quam immunis a peccato originali esset." Respondet: 
,Haec puritas soli homini Deo debebatur ..., unde non hanc puri- 
tatem, sed sub hac maximam Virgo, mater eius, habere debuit." "Textus 
est per se tam clarus, ut conatus ex hoe textu exegetice removendi 
agnitionem originalis peccati i B. Virgine sib res desperata. Quare 
alii conati sunt authentiam textus in dubium vocare, eo quod Caietanus 
dicat S. Thomam opinionis, quod B. Virgo in instanti conceptionis à 
peccato immunis fuerit, non meminisse (I5 3,.q. 27, 8.2). 

336. Sed hoc ad summum probat lapsum memoriae in Caietano, immo 
ne hoc quidem, quia Caietanus solum dicit: ,Cuius opinionis auctor 
hic non meminit', i. e.in corpore art. Summae, id quod est mani- 
festum. Quod vero addit Caietanus quaestionem de instanti infusionis 
animae eo tempore omnino non fuisse positam, falsum est, ut patet 
ex verbis Petri de Tarantasia infra (n. 349) citandis; aut eo tantum 
sensu verum est, quod ill aetate nemo ex magnis theologis hanc 
opinionem ut veram proposuit. 


337. Didacus Deza. O. P., quae saeculo XV fuit. celeberrimus magister 
theologiae in universitate salmanticensi, diserte dicit S. Thomam hoc 
loco tenere conclusionem, ,quod B. Virgo Maria concepta fuit in pec- 
cato originali, et, postquam mentem S. Thomae latius exposuit, ita 
concludit: ,Patet igitur ex praemissis, quod, si B. Virgo vel ante sui 
conceptionem vel in primo instanti suae conceptionis fuisset a peccato 
praeservata, alio modo fuisset a peccato originali liberata et prae- 
servata quam per redemptionem vel reconciliationem Deo per pas- 
sionem et mortem Christi factam.... B. Virgo potuit esse sub peccato 
originali per unum tantummodo instans creationis animae et in toto 
tempore sequenti sub gratia, quia hoe divinae potentiae non repugnat, 
cum non includat contradictionem, et pie credendum est, quod, quo 
citius fieri potuit, a culpa originali per gratiam sanctificantem fuerit 
mundata" (In 3, dist. 3, q. 1, ,Quantum ad art. 3* ad dub. 4 et ,Se- 
cundo notandum). Eandem explicationem iam audivimus datam ab 
Aegidio Romano. Hic etiam explicat illud ,decenter* in textu S. Tho- 
mae: Sanctificatio B. Virginis non potuit esse decenter ante infusionem 
animae hoc modo: Deus potuit per potentiam absolutam efficere, ut 
caro Virginis omnino non posset inficere animam peccato originali 
(i. e. potuit auferre vel ipsum debitum remotum); sed congruentius 
fuit, ut ipsa quoque B. Virgo redimeretur per Christum (In 3, dist. 3, 
polit; arlresol. 1;art;). 


338. Alia dicta S. Thomae contra immaculatam conceptionem sunt 
haec: ,Sie processit ab Adam B. Virgo, sicut et ceteri, et ideo con- 
cepta fuit in originali peccato et includitur in universitate eorum, de 
quibus apostolus dicit Rom. 5, 12: ,In quo omnes peccaverunt, a qua 
universitate solus Christus excipitur, qui in Adam non fuit secundum 
seminalem rationem.... Quamvis autem B. Virgo in originali concepta 
fuerit, creditur tamen in utero fuisse sanctificata, antequam nmata.... 
Creditur enim, quod eifo post conceptionem. et animae infusionem fuerit 
sanctificata" (Quodl. 6, a. 7). B. Virgo ,omme peccatum vitavit magis 


* Haec verba N. del Prado in libro D. Thomas et Bulla dogm. Ineff. Deus p. 349 sq. 
ita interpretatur: Cito, i. e. ,statim, mox*, ,.in primo instanti temporis animationis*. 
Talis exegesis, quae totum librüm pervadit, suam prae se notam fert. 

quam alius sanctus praeter Christum. Peccatum enim aut est originale, 
et de isto fuit mundata in utero, aut mortale aut veniale, et de istis 
libera fuit.... Sed Christus excellit B. Virginem in hoc, quod sine 
originali conceptus et natus fuit, Beata autem Virgo in originali con- 
cepta, sed non nata^ (Expos. Salut. angel. c. 1). ,Christus solus et 
singularis est, qui non subiacet maledictioni culpae.... Eccle. 7, 29: 
Virum de mille unum reperi, scilicet Christum, qui esset sine omni 
peccato, mulierem autem ex omnibus non inveni, quae omnino a peccato 
immunis esset, ad minus originali vel veniali* (In Gal. c. 3, lect. 6). — 
Sed haee sufficiant. Alii textus, qui citantur, sunt hi: Comp. theol. 
c. 224 (al. 232); De malo q. 4, a. 6; In 2, dist. 31, q. 1, sol. 3; dist. 13, 
gama csor devdbudist 48.-q. 1,3.-4,:801:1.ad 3; 1, 2,9. 81; a-8; 
2ugald4a: 9 adsis q49 1,2. (5 In Ps.-19, 1; 45,4. 


339. Itaque negari nequit secundum sententiam, quam $. Thomas 
saepe, ubi de hae re consilio tractat, disertis verbis proponit, B. Vir- 
ginem in primo instanti infusionis animae actu contraxisse peccatum 
originale, sed brevi post gratia sanctificatam esse. Quam si admittimus 
fuisse sententiam S. Thomae, omnia eius dicta genuina sine difficul- 
tate explicantur; sed qui contrarium tenet, ad subtilissima artificia 
recurrat necesse est, ut aperta dicta in alium sensum inflectat. 


340. Iudicium plane aequum. et moderatum. de S. Thoma et, aliis doc- 
toribus illius aetatis videtur esse illud, quod proferunt recentes editores 
operum S. Bonaventurae: ,Quod 5. Thomas, saltem in locis, ubi ex 
professo hanc quaestionem tractat, a sententia tunc communi non 
recesserit, ipsa eius verba, praesertim si conferuntur cum verbis 
coaevorum, satis manifestant. Hoc etiam confirmatur certissimo hoc 
"facto, quod discipuli eius eidem ordini adscripti usque ad saeculum XVI 
ita magistrum intellegebant, immo illa aetate plerumque eandem senten- 
tiam cum praestantibus theologis S. Antonino, Io. a Turrecremata, Caie- 
tano tamquam in se veram defendebant. In subsequentibus saeculis cum 
mens ecclesiae paulatim in favorem verae sententiae se manifestaret, 
numerus defensorum huius privilegii in schola 8. Thomae crevit. Tunc 
autem inceptum est de vera sententia s. doctoris disputari. Nonnulli 
enim, innixi quibusdam aliis locis, duce Seraphino Capponi de Porrecta 
(In elucidat. ad Summam 3, q. 21, a. 2) S. Thomam potius illi privilegio 


! W, Tübbe opusculo, quod inscribitur: ,Die Stellung des hl. Thomas von Aquin 
zu der unbefleckten Empfüngnis der Gottesmutter, Münster 1892*, solide refutat 
singularem opinionem Ces/ai Schneider, qui intrepide contendit, S. Thomam non solum 
nihil umquam protulisse contra immaculatam conceptionem, sed etiam hoc dogma 
exactissime explicasse et multo melius defendisse quam omnes eos, qui defensores 
immaculatae conceptionis vocari soleant, Thomas stimmt bis auf den Punkt auf 
dem i überein mit der Kirche; und-:er geht darin weiter wie alle sog. Verteidiger 


der unbefleckten Empfángnis.* 

favere vel saltem non contradicere volunt contrariosque locos ita inter- 
pretantur, ut peccatum originale etiam pro debito incurrendi eam [!] 
intellegant. ... Attamen praedictus Seraphinus ibidem confitetur 
8. Thomam etiam in Summa docuisse magis tenendam esse opinionem, 
quod B. Virgo actualiter peccatum originale contraxerit.... Concorditer 
quidem omnes [doctores illa aetate] proclamabant principium S. An- 
selmi, quod matri Dei tribuenda sit ,puritas qua maior sub Deo 
(Christo) nequit intellegi; sed haesitabant in applicatione huius prin- 
cipii ad specialem casum, scilicet respectu peccati originalis. Et revera, 
habita ratione omnium circumstantiarum, haec haesitatio tune erat 
laude digna et quasi necessaria. Assertio enim huius privilegii in 
occidentalibus terris videbatur nova; ecclesia nondum aliquid  deter- 
minaverat de hac quaestione, eadem festum conceptionis B. Virginis 
potius videbatur tolerare in aliquibus locis quam approbare; praxis 
ecclesiae graecae et plures Patrum graecorum sententiae in occidente 
tunc non innotuerant; nondum eliquatae erant graves difficultates, 
quae ex universalitate tum peccati originalis tum redemptionis petitae 
obiciebantur; denique (et hoc summopere dignum est observatione) 
primi fautores festi conceptionis et defensores huius privilegii ita male 
hoc mysterium explicabant, veris falsa immiscebant et invalidis vel falsis 
rationibus confirmabant, ut eorum positionibus et piae sententiae sic 
intellectae iure contradicendum esset* (Schol. in 3, dist. 3, plwasi quis 


341. S. Thomam negasse immaculatam conceptionem eius commentatores 
et asseclae pro indubitato tenebant, quamdiu quaestio de hoc privilegio 
B. Virginis erat plane libera, neque ulla ecclesiae doctrina vel praxi 
praeiudicata. "Testimonia Aegidii Romani et Didaci Deza iam audivi- 
mus. Idem testatur Petrus de Palude O. P. (saeculo XIV): ,Beata 
Virgo potuit quidem ab originali peccato praeservari virtute divina, 
sed non decuit nec praeservata fuit.... Et quod dicit Anselmus, pro 
nobis est; decuit enim, ut puritas matris esset sub puritate Christi Dei, 
qui non contraxit originale nec commisit actuale. Quod fit per hoc, quod 
mater actuale non commisit, sed originale contraxit* (In: 8; dist; 98 qX1). 
342. Petrus de "Tarantasia O. P. (postea Innoc. V, 4 1276, duobus 
annis post S. Thomam): Maria ,debuit gradum sanctificationis habere 
maiorem post Filium. Gradus autem sanctificationis quadrupliciter 
intellegi potest: aut quod sanctitatem quis habeat ante conceptum et 
ortum, aut post conceptum et ortum, aut in ipso conceptu et ortu, 
aut in ortu, non conceptu.... Primus gradus non est possibilis. ... 
Secundus gradus communis est ommibus.... Tertius gradus est sin- 
gularis Sancti Sanctorum, de quo solo fuit simul ortus, sanctificatio, 
annuntiatio et assumptio. Restat igitur quartus gradus, et hic habet 
quattuor gradus, quia potest intellegi factus in ortu sanctificatus, aut 
ante animationem, aut in ipsa animatione, aut diu post animationem, 


ST. ALBERT'S COLLEGE LIBRARY 
Art. 4. De immunitate B. V. Mariae a peccato originali. Prop. XXXIII. 938 


aut eito post animationem. Primus gradus impossibilis est.... Se- 
cundus gradus non fuit conveniens B. Virgini, quia aut non contraxisset 
originale, et sic non indiguisset universali sanctificatione Christi et 
redemptione; aut, si contraxisset, simul culpa et gratia in ea non posset 
esse. Tertius etiam gradus non fuit conveniens B. Virgini, qui fuit 
talis ut Ioannis et leremiae, et quia non convenit tantae sanctitati, 
ut diu morata sit in peccato. Quartus vero videtur conveniens et pie 
credibilis, licet de Scriptura non habeatur, ut cito post animationem, 
vel in ipso die vel hora, quamvis non ipso momento, sanctificata fuerit* 
(In 3, dist. 3. En quam explicite loquatur amieus et discipulus 
S. Thomae, qui mentem magistri sui sine dubio novit. 


343. Brevius idem dicit Hervaews Natalis (saeculo XIV): ,B. Virgo 
fuit in peccato originali per aliquam morulam temporis nostri, et 
postea fuit sanctificata^ (In 3, dist. 3, q. 1). Eadem est sententia Ca- 
preoli (in eundem locum). Eadem S. Antonini: ,Si bene considerentur 
Scripturae et dicta doctorum modernorum et antiquorum, qui fuerunt 
devotissimi Virginis gloriosae, manifeste patet ex verbis eorum ipsam: 


in peccato originali conceptam fuisse.... S. Thomas, cuius etiam doc- 
iria est approbata ab ecclesia, in parte 3, q. 27 et in 3 Sent. idem 
sentit.... Quam opinionem sequitur Hervaeus, Henricus de Gandavo, 


Durandus, Durandellus, Ioannes Neapolitanus, alii sollemnes doctores 
O. P.* (L tit. 8, c. 2. Laudat (e: 3) sermonem S. Vincent&? Ferreri, 
in quo hic sanctus eandem doctrinam teneat. 

Caietanus docet S. Thomam cum aliis doctoribus suae aetatis 
tenuisse B. Virginem conceptam in peccato originali et aliquo tempore 
post infusionem animae sanctificatam esse; de qua re proprium opus- 
culum seripsit ad Leonem X, in quo valde queritur, quod multi hanc 
opinionem damnent, quam tot sancti, et inter hos S. Thomas, defen- 
derint. In fine rogat pontificem, ut arbiter sit ,inter quindecim 
sanctos necnon innumeros doctores antiquos ex una et pavidum in 
causa hac Scotum, Franciscum Maironis, Petrum Aureoli, modernos 
et promiscui vulgi clamores ex alia parte*. 

Quod supra (n. 327 im nota) diximus de B. Alberto, idem dicit 
Caietanus de S. Thoma. S. Thomas (3, q. 27, a. 2) quaerit: ,Utrum 
Beata Virgo sanctificata fuerit ante animationem*, et respondet ne- 
gative. Ad quae Caietanus in commentario (n. 1) annotat: ,Corol- 
larium est: Beata Virgo fuit sanctificata post animationem*. Dein 
(n. 6) sibi facit hane obiectionem: ,Ex hoc quod Beata Virgo non 
fuit sanctificata ante animationem, non sequitur, quod sanctificatio 
eius fuerit post animationem. Stat enim, quod nec ante nec post, 
sed in ipso instanti infusionis animae fuerit sanctificata, ut multi 
moderni tenent. 

Respondet Caietanus: ,Aliud est discutere hanc materiam absolute ; 
et aliud, in quantum ex hac littera infertur talis conclusio corollarie. 

Nam absolute loquendo ... est positio media, quod fuit sanctificata 
in instanti infusionis animae. Cuius opinionis Auctor hic non meminit, 
quia tempore suo non erat adinventa, omnibus communiter tenentibus 
Beatam Virginem conceptam in peccato originali et ideo, ut videtur, 
reprobantibus sanctificationem carnis eius, ut in hac littera patet. 
Et propterea, loquendo secundum praesentis litterae contextum, con- 
sequeutia tenet, quia a negatione sanctificationis anterioris cum sua 
ratione, quia scilicet contraxit peccatum originale, infertur, quod fuerit 
sanctificata post animationem. ... Stat ergo littera solida, quamvis 
non sollicita de illa media opinione, tunc inopinabili.* 

De qua media opinione (quae nune est doctrina definita, ut diserte 
effertur in Bulla ,Ineffabils Deus*; cf. in Brev. Rom. die 12 decembris 
lect. 5) Caietanus hoc profert iudicium: ,Quae hodie mulieribus, vulgo, 
affectuque nonnullorum pio, multorum autem industria ac quaestu co- 
gentibus, ita praevaluit, ut doctrinae Sanctorum aestimata pietas prae- 
feratur; et quod in communi asseritur, in his scilicet quae credenda 
sunt, sectandos magis esse antiquos doctores quam modernos, in hoc 
particulari posthabeatur, dum moderni antiquis, et non-sancti sanctis 
praeferuntur.* Concedit tamen (n. 1) illam mediam opinionem non esse 
contra fidem, cum apostolica sedes decreverit eam sine criminis vel 
haeresis labe teneri posse. Et sic concludit: ,Probabilis profecto opinio, 
nisi Sanctorum antiquorum auctoritas obstaret, longe probabiliorem 
reddens contrariam positionem.* 

Ob hane expositionem Caietano non mediocriter suscenset NV. del 
Prado: ,Quare tantus vir tamque praeclarus D. Thomae interpres, etiam 
in hac de qua peragitur materia, non remansit sibi ipsi constans, 
eademque fidelitate ac perspicuitate Litteram magistri declarans ?* 
(D. Thomas et Bulla ,Ineffabilis Deus* p. 94). Et obicit, qüod ipse 
Caietanus in Tractatu de conceptione B. Mariae V. recte distinxerit (c. 3) 
inter actualem contractionem et debitum contrahendi peccati. Hoc 
quidem est verum; sed Caietanus ibi doctrinam de solo debito peccati 
non proponit ut suam neque ut S. Thomae sententiam, sed solum ut 
modum, quo defensores immaculatae conceptionis se possint a doctrina 
haeretica defendere. In capite autem quarto ipse hune modum reicit ut 
contrarium doctrinae Patrum et veterum theologorum. Recitatis dictis 
quindecim sanctorum, ait: Quia illorum verba referuntur ad ipsam Vir- 
ginem Mariam, excluditur prima glossa de privilegio B. Virginis. Dein 
excludit aliam glossam de solo debito, ut infra in nota dicimus. Ergo 
etiam ibi Caietanus docet, secundum doctrinam S. Thomae et aliorum 
B. Virginem actualiter contraxisse peccatum originale. 

Iam. si scriptoribus hucusque nominatis addiderimus Franciscum 
Ferrariensem (Contra gent. l. 4, c. 50), Bartholomaeum de Medina 
(In 3, q. 27, a. 2), Canum (De loc. theol. l. 7, c. 1), alios multos, sine 
dubio concedendum erit scholam thomisticam usque ad initium sae- 
culi XVI circa hane rem unius fere fuisse sententiae idque sine ulla 

haesitatione. Ergo S. Thomas aut vere negavit immaculatam concep- 
tionem, aut tam male mentem suam expressit, ut optimi eius inter- 
pretes prorsus in contrariam partem eum intellexerint !. 


9344. Unde summopere mirum est, quod Morgott non dubitavit affirmare 
optimos interpretes S. Thomae, et qui mentem eius profundissime pene- 
trassent, in scriptis eius non invenisse immaculatam conceptionem ne- 
gatam, sed potius omnino postulatam (Mariologie des hl. Thomas 995). 
Hoc unum verum est, quod, postquam sententia immaculatae conceptioni 
adversaria non iam tuta apparebat, multi thomistae, duce Seraphino 
Capponi a Porrecta, conati sunt honorem magistri sui in tuto collo- 


! Sunt qui conentur eludere vim testimoniorum supra allegatorum, dicentes illos 
theologos, quotiens loquantur de reatu culpae originalis a B. Virgine contracto, loqui 
de debito peecati originalis, non de ipso formali peccato originali actualiter contracto. 

Quae obiectio quam falsa sit, inde sufficienter elucet, quod illi veteres.thomistae 
quaerunt, quo tempore post animationem B. Virgo sanctificata sit, et quod hanc sancti- 
ficationem comparant cum sanctificatione Ioannis Baptistae et leremiae. Praeterea 
autem hane solutionem ab illis thomistis diserte reici uno alterove saltem exemplo 
ostendere iuvat. 

Capreolus ait: Multi dicunt: ,Auctoritates sanctorum inductae non sufficienter 
probant conclusionem, quia ad omnes illas et consimiles potest tripliciter responderi: 
primo quod, quamvis B. Maria de facto non contraxisset peccatum originale, tamen 
ex debito seu de iure contraxisset, nisi ab eo praeservata fuisset. Ideo dicunt multi 
doetores [scotistae], quod omnes auctoritates, in quibus dicitur, quod omnes natura- 
liter geniti ab Adam contrahunt peccatum originale, intellegendae sunt de iure seu 
de debito, non autem de facto, quia quilibet filius naturalis Adae est debitor iustitiae 
originalis et ex demerito Adae caret ea, et sic contrahit peccatum originale, sed 
B. Virgo de facto numquam contraxit." 

Respondet Capreolus: ,Solutio [quae statuit solum debitum peccati in B. Virgine] 
dictis sanctorum, immo apostolorum et Christi repugnat ..., quia illud, quod num- 
quam est aut fuit tale in actu et de facto, false dicitur esse tale, quamvis de iure 
seu debito tale esse debuerit aut debeat, sicut et per oppositum false diceretur Iudas 
non prodidisse Christum, quem non debuit prodere, sed de facto prodidit. Similiter 
falsum est Petrum non negasse Christum, quem de facto negavit, sed negare non 
debuit. Alioqui vere etiam dicetur numquam aliquis homo peccare, quia numquam 
debet peccare, et omnis homo semper esset iustus et virtuosus, quia semper talis 
esse debet" (In 3, dist. 3, ed. veneta 1588, 18 23). Haec quidem responsio non valet, 
sed evidenter ostendit illos veteres thomistas attribuentes D. Virgini peccatum originale 
non esse locutos de debito peccati, sed de ipso formali peccato. 

Sicut alii thomistae ante Capreolum iam reiecerant illam doctrinam de solo de- 
bito peecati in B. Virgine, ita etiam post eum alii hanc doctrinam rursum reiecerunt, 
ut e. g. Caietanus in opusculo de concept. B. Virginis e. 4: ,Excludunt quoque dictae 
auctoritates [S. Thomas et alii] glossam aliam, scilicet de facto vel ex debitis, vel 
(et in idem redit) quantum est ex se vel ex causa extrinseca, quasi sancti intende- 
rint, quod B. Virgo incurrerit peccatum originale non de facto, sed de debito, hoc 
est, quia debuit contrahere originalem maeulam, sed non contraxit de facto; similiter 
quod, quantum est ex se, B. Virgo contraxisset peccatum originale, sed de facto non 
contraxit ex causa extrinseca, Deo scilicet praeservante per suam gratiam. Hane, 
inquam, glossam excludunt.... Fatuae ergo et temerariae sunt huiusmodi non ex- 
torsiones, sed corruptiones auctoritatum.* Cf. cum his quae dicit Fr. Diekamp, Ka- 
tholische Dogmatik II?^?, Münster i. W. 1921, 328 sqq. 

care et S. Thomam facere defensorem vel saltem non impugnatorem 
immaculatae conceptionis. Sed quam firmiter multi alumni ordinis 
praedicatorum etiam post saeculum XVI censuerint S. Thomam negasse 
immaculatam conceptionem, ostendit hoc factum: Anno 1843 in ordi- 
nem praedicatorum introductum erat festum immaculatae conceptionis 
cum Missa, in euius praefatione occurrunt verba: ,et te in conceptione 
immaculata^. Sed anno 1846 magister generalis O. P. Congregationi 
Sacer. Rit. inter alia hoe dubium proposuit: ,An omnes fratres et mo- 
niales ordinis praedicatorum adigantur celebrare festum conceptionis 
B. Mariae V. cum octava sollemni, et omnes sacerdotes eiusdem ordinis 
teneantur addere praefationi Missae verbum ,immaculata', et dicere 
et te 1n conceptione immaculata', ac idem servandum sit in omnibus 
utriusque sexus Ordinis ecclesiis? Et si affirmative, an hoc ipso prae- 
cepto adstringantur etiam ii omnes, qui sentiunt B. Virginem con- 
ceptam fuisse in culpa originali, et ilh, qui iureiurando adiguntur ad 
sectandam doctrinam S. Thomae Aquinatis, supposito quod Angelicus 
Doctor tenuerit B. Virginem incurrisse in anima culpam originalem ?* 
Responsum est ,affirmative" ad utrumque, et Pius IX hoc confirmavit, 
.ommnes et singulos, quatenus opus sit, ab emissi juramenti vinculo ab- 
solvens et eximens* (Gardellini, Decret. auth. Congreg. Sacr. Rit. IV, 
ed. 3, Romae 1858, n. 5051, p. 115 sq.). 

Longe plurimi quoque defensores immaculatae conceptionis S. Tho- 
mam adversarium huius doctrinae censuerunt, ut scotistae et theologi 
societatis lesu (e. g. Suarez, De myst. vitae Christi disp. 3, sect. 5, n. 2). 
Studuerunt S. Thomam in hae re defendere P/aeza (Causa immac. 
concept., Panormi 1741, 535 sqq. 554 sqq.), Sfondrati (Innocentia vin- 
dicata, Sancti Galli 1695), Cornoldi (Sententia S. Thomae de immunit. 
B. V. Dei parentis a peccati orig. labe, ed. 2, Neapoli 1810), Palmieri 
(De Deo creante 715 sq.), Morgott (Mariologie 67 sqq.), alii. 


345. Ex iis, quae hactenus diximus, manifestum est, quantus fuerit 
numerus eorum, qui inde a saeculo XII immaculatam conceptionem 
impugnaverint. Ex altera vero parte mwmquam deerant, qui hanc 
veritatem. defenderent, id quod patet ex testimonio S. Bonaventurae 
et aliorum, qui contra hos defensores disputabant. Tta Vincentius 
Bellovacensis O. P., aequalis S. Thomae natu paulo maior, haec scribit: 
Inter ommes sanctos huius Beatissimae Virginis memoria eo frequen- 
tius atque festivius agitur, quo maiorem apud Deum gratiam invenisse 
creditur. Unde post alia quaedam ipsius antiquiora sollemnia non 
fuit contenta devotio fidelium, quin nativitatis eius superadderet diem 
festivum.... Denique, si non in matris utero sanctificata fuisset, eius 
nativitas colenda non esset. Nunc autem, quia venerationi habetur 
auctoritate totius ecclesiae, constat eam ab ommi peccato originali 
immunem fuisse, per quam non solum Evae matris est soluta male- 
dictio, verum etiam omnibus condonata benedictio. Nullis virgo, 

quando nata est, delictis subiacuit nec originale peccatum in utero 
sanctificata contraxit (Laudes V. Mariae c. 5, 6). Haec verba partim 
sumpta sunt ex tractatu quodam ,De partu Virginis", qui ab ipso 
Vincentio et aliis tribuitur IHldephonso Toletano, ab aliis vero Rad- 
berto (M 96, 211 sq... Unde apparet, quod iam supra notatum est, 
festum nativitatis B. Virginis a multis relatum esse non exclusive ad 
nativitatem ex utero, sed etiam ad nativitatem in utero seu ad ,in- 
cohatam mativitatem*, ut Ildephonsus vel hRadbertus ibidem dixit !. 

Iam initio saeculi XII Zadmerus, monachus cantuariensis, discipulus 
S. Anselmi, queritur, quod sollemnitas conceptionis B. V. Mariae, 
quae olim ,frequentiore usu celebrabatur*, postea propter obiectiones 
doctorum hominum multis locis sublata sit ,spreta pauperum simplici- 
tate^. Ideo opuseulo ,De conceptione Sanctae Mariae*? hanc de- 
votionem resuscitare et immaculatam conceptionem defendere studet. 
Argumentum eius praecipuum est idem, quod postea Scotus repetit: 
Potuit, decuit, ergo fecit. Ita n. 9 sqq. scribit: ,Si Ieremias, quia in 
gentibus propheta erat futurus, in vulva est sanctificatus, et Ioannes, 
Dominum in spiritu et virtute Eliae praecessurus, Spiritu Sancto est 
ex utero gnatris impletus, quis dicere audeat singulare totius saeculi 
propitiatorium et unici Filii Dei unieum ac dulcissimum reclinatorium, 
mox in suae conceptionis exordio Spiritus Sancti gratia et illustratione 
destitutum? — Testante vero S. Scriptura ubi est Spiritus Domini, ibi 
libertas. A servitute itaque ommis peccati libera fuit, quae omnium 
peccatorum propitiatori aula, in qua et ex qua personaliter homo 
fieret, Spiritus Sancti praesentia et operatione construebatur.... Non 
potuit [Deus] dare corpori humano, quod ipse sibi templum [parabat |, 
in quo corporaliter habitaret, et de quo in unitate suae personae per- 
fectus homo fieret, ut, licet inter spinas peccatorum conciperetur, ab 
ipsis tamen spinarum aculeis omnimodis exsors redderetur? Potuit 
plane. Si igitur voluit, fecit. Et quidem quidquid dignius umquam 
de aliquo extra suam personam voluit, patet eum de te, o beatissima 
feminarum, voluisse. ... Poterat ergo de massa peccatrice naturam 
humanam ab omni labe peccati immunem facere, unde in unam per- 
sonam sui susciperet, ut homo integer esset et divinitati suae nihil 
minueret. * 

Ceterum ante saeculum XIV ,sollemnes doctores" vix non omnes 
ex opposita parte stabant et contra ,insipientium^ inopportunam de- 
votionem, ut non raro significant, pugnandum sibi esse putabant. 


t Plazza (Causa immaculatae conc. 324) affert longum catalogum doctorum ex 
ipso ordine praedicatorum, qui immaculatam conceptionem defenderint, ex quo qui- 
dem catalogo multa nomina delenda sunt, utpote eorum, qui aperte hanc doctrinam 
impugnarunt. 

? Hoc opusculum legitur apud Migne 159, 301sqq.; sed H. T'hwrston illud in 
codicum fidem revocavit et integrum edidit Friburgi Brisg. 1904. 


^ 

346. Sed haec rerum condicio mutata est per Scotum, cuius est im- 
mortalis gloria, quod multum contulit, ut inde a suo tempore sententia 
immaculatam conceptionem defendens magis magisque invaluerit et 
tandem perfectam victoriam obtinuerit. Quia adversarii semper urge- 
bant nihil esse detrahendum dignitati Christi, redemptoris universalis, 
ipse Scotus hoc principium assumit et ostendit Christi salvatoris digni- 
tatem non minui, sed augeri, si matrem tam perfecte redemerit, ut 
ipsa vi huius redemptionis numquam maculam originalem contraxerit: 
,Perfectissimus enim mediator habet perfectissimum actum mediandi 
respectu alicuius personae, pro qua mediat. Sed Christus est per- 
fectissimus mediator. Igitur Christus habuit perfectissimum gradum 
mediandi possibilem respectu alicuius creaturae sive personae, respectu 
cuius erat mediator. Sed respectu nullius personae habuit excellen- 
tiorem gradum quam respectu Mariae. Igitur etc. Sed hoc non esset, 
nisi meruisset eam praeservari a peccato originali. Quod probo....* 
Postquam argumentum perfecit, solvit obiectionem, quod B. Virgo ha- 
buit sequelas peccati originalis, ut sunt variae miseriae huius vitae 
et mors. Respondet: ,Potest mediator reconciliare aliquem, ut aufe- 
rantur ab eo poenae sibi inutiles, et relinquatur in poenis sibi utilibus. 
Originalis culpa non fuisset utilis Mariae; poenae tamen temporales 
fuerunt utiles, quia in illis meruit. Igitur etc.* Dein totam quae- 
stionem ita solvit: ,Deus potuit facere, quod ipsa numquam fuisset 
in peccato originali; potuit etiam fecisse, ut tantum in uno instanti 
esset in peccato; potuit etiam facere, ut per tempus aliquod esset 
in peccato et in ultimo instanti illius temporis purgaretur.... Quod 
autem horum trium, quae ostensa sunt esse possibilia, factum Sit, 
Deus novit. Si auctoritati ecclesiae vel auctoritati Scripturae non 
repugnet, videtur probabile, quod est excellentius, attribuere Mariae* 
(In 3, dist. 3, q. 1, n. 4 sqq.). Postea addit: In caelo est B. Virgo, 
mater Dei, quae numquam fuit inimica actualiter ratione peccati ac- 
tualis nec ratione originalis; fuisset tamen, nisi fuisset praeservata* 
(In 3, dist. 18, q. 1, n. 13). 


347. Post Scotum longe plurimi alumni ordinis S. Francisci hane 
sententiam strenue propugnarunt. ta Awreolus (In. 9; dist: .Oieq 
qui ait: ,Aliqua sunt scita et quaedam necessario credita. quaedam 
pie credita, et sic pie teneo et credo, quod B. Virgo non contraxit 
originale." Copiose hane quaestionem tractat Franciscus de Maronis 
(In 3, dist. 3, qui in quaestione 1 per novem articulos diligenter ex- 
ponit B. Virginem in primo instanti conceptionis sanctificatam esse; 
dein in quaestione 2 per duodecim articulos exsequitur late illud ar- 
gumentum: Potuit, decuit, ergo fecit; et explicat, quomodo B. Virgo 
habuerit, debitum contrahendi peccatum, quomodo vere redempta, pur- 
gata, sanctificata sit, et quómodo eius privilegium sit infra sanctitatem 
humanitatis Christi. Idem docent Joannes de DBassolis, Gwilelmus de 

Rubione, Petrus de Aquila, Guilelmus Vorrilongus, Nicolaus de Orbellis, 
Tartaretus, Lychetus, multi alii scotistae, qui ante saeculum XVI flo- 
ruerunt (omnes In 3, dist. 3). Praeterea Jo«nnes Baco, Thomas de 
Argentina, Dionysius Cartusianus, Gabriel Biel. alique multi diver- 
sarum scholarum et nationum doctissimi viri (item omnes In 3, dist. 3). 
Quantopere vero saeculo XVI numerus defensorum huius doctrinae cre- 
verit, ostendunt haec verba Caietani, qui in opusculo De conceptione 
Virginis iam citato ait (c. 5): ,Doctores tenentes B. Virginem esse 
praeservatam a peccato originali sunt numero infiniti, si ad modernos 
spectemus.* Bartholomaeus de Medina 1n obiectione quadam ait: ,Suf- 
fragantur huic sententiae omnes universitates studiorum, in quibus 
viri docti et magistri sequuntur hanc sententiam, et maxime schola 
parisiensis, reliquarum parens et magistra* (In 3, q. 27, a. 2 ,Quarto 
arguitur^) Ex ordine praedicatorum Catharinus pro defendenda im- 
maculata conceptione varia opuscula scripsit, quem postea secuti sunt 
Ioannes a. S. Thoma, .Alexander Natalis, ahi eiusdem ordinis im de- 
fendenda immaculata conceptione. 


348. Academia parisiensis lam anno 1384 contra quendam domini- 
canum anonymum et anno 1387 contra loannem de Montesono O. Pr. 
fortiter defendit immaculatam conceptionem, et propositiones Monte- 
soni docentis esse contra fidem negare B. Virginem conceptam esse in 
originali peccato, damnavit ,tamquam falsas, scandalosas, praesump- 
tuose assertas et piarum aurium offensivas*. Qua occasione Petrus 
de Alliaeo nomine Facultatis Sorbonicae scripsit opusculum ad de- 
fendendam immaculatam conceptionem. (Cf. Gersonii opera omnia I, 
Antverpiae 1106, 693 sqq. Anno vero 1469 eadem Facultas omnia 
membra sua iuramento alligavit ad illam doctrinam propugnandam et 
statuit, ,ut nemo deinceps sacro huic nostro collegio adscribatur, nisi 
se huius religiosae doctrinae assertorem strenuumque propugnatorem 
semper pro viribus futurum simili iuramento profiteatur" (Plazza, Causa 
immae. concept. 585 sqq.). Similiter plurimae aliae universitates hanc 
doctrinam defendendam susceperunt. 


349. Societatis lesu theologi omnes, mullo excepto, pro hac doctrina 
pugnarunt'. Congregatio autem quinta generalis hanc doctrinam suis 
sequendam praecepit (Decr. 41 in reg. pro delectu opinion. 1). Dicit 
quidem Lawnoy ''urrianum et Maldonatum adversarios immaculatae con- 


t B. Robertus Bellarminus die 31 Augusti 1617 in congregatione s. inquisitionis 
votum protulit pro immaculata conceptione, quo ostendit conveniens esse definire 
.piam sententiam* non esse haereticam neque temerariam et scandalosam,. sed potius 
esse recipiendam ab omnibus ut piam et sanctam, ita ut nulli deinceps liceat con- 
trarium sentire vel dicere sine temeritate et scandalo et suspicione haeresis". Sin- 
gula argumenta Caietani pro contraria sententia e traditione facta breviter discutit 
(Vinc. Sardi, La solenne definizione del dogma dell' immacolato concepimento di Maria 
Santissima. Atti e Documenti. I. Roma 1904, 10 sqq.). 

ceptionis fuisse. Sed Maldonatws in Matth. 9, 13. scribit: Ipsa mater 
Christi, B. Virgo Maria, omnium 1ustorum hominum iustissima, quam 
a pecccato etiam originali praeservatam credimus, inter eos numeratur, 
qui gratia Dei indiguerant, et propter quos etiam Christus venit, 
quia, si Christus non venisset. eius gratia praeservata non fuisset.* 
Turrianus vero speciali epistula immaculatam conceptionem defendit 
(Gregor. de Val. IV, disp. 9, q. 1, punct. 2. Maldonatus in epistula ad 
Turrianum solum questus est, quod academia parisiensis exigeret a 
suis iuramentum de doctrina, quae definita nondum esset. 


350. Ceterum post medium saeculum XVI de disputatione proprie 
dicta iam vix.sermo esse potest, cum paulatim omnes theologi ad 
veram sententiam accederent, alii vero, qui ad hoc animum inducere 
non poterant, saltem silentium servarent. De qua re ait S. Petrus 
Canisius: ,Qui secus modo sentiunt, eorum sane rarus est numerus, 
hique pudore impediti, quod in animo gerunt, et secum ipsi tacite 
loquuntur ac sentiunt, palam efferre ae pronuntiare non satis tutum 
arbitrantur. 'lTum, si id facere quidam audeant, haud sine publica 
contradictione vulgique offensione audiuntur. Usque adeo et invisa et 
debilitata et explosa et quodammodo eiecta est penitus nunc opinio 
adversariorum* (De Maria Virgine incomparabili, Ingolstadii 1577, l. 1, 
CUDSD 0) 
VII. 


DECLARATIONES AUCTORITATIS ECCLESIASTICAE. 


351. Omittimus concilium basiliense, quod quidem in sess. 36 definivit 
immaculatam conceptionem esse doctrinam omnibus fidelibus amplecten- 
dam; sed quia concilium eo tempore non erat legitimum, hoc decretum 
effectum non habuit (cf. Kellner, Heortologie? 196).  Sirtws IV a. 1483 
constitutione ,Grave nimis^ assertiones quorundam praedicatorum et 
Scriptorum, dicentium haereticam esse doctrinam, quae defenderet im- 
maculatam conceptionem, et grave peccatum esse audire sermones, 
quibus haec doctrina propugnaretur, damnavit ut falsas, erroneas et 
a veritate penitus alienas, e£ poenam excommunicationis statuit in eos, 
qui has propositiones repetituri essent aut legerent eiusmodi libros et 
pro veris tenerent (cf. Denz. n. (35). Innocentius VIII a. 1489 appro- 
bavit ordinem virginum in honorem et sub invocatione immaculatae 
conceptionis erectum. — Alexander VI a. 1502 innovavit constitutionem 
Sixti IV. Pius V a. 1510 constitutione ,Super speculam Domini* vetuit 
sub poena suspensionis, ne praedicatores in popularibus sermonibus de 
hac quaestione disputarent, sed voluit, ut in academicis et similibus 
conventibus, ubi scandalum timendum non esset, liceret utramlibet 
opinionem defendere, ita tamen, ut neutra ut erronea notaretur. Idem 
pontifex damnavit prop. (3 Baii: , Nemo praeter Christum est absque 
peccato originali; hinc B. Virgo mortua est propter peccatum ex Adamo 

contractum, omnesque eius afflietiones in hac vita, sicut et aliorum 
iustorum, fuerunt ultiones peccati actualis vel originalis* (Denz. n. 1013). 
Paulus V a. 1616 confirmavit decretum Sacr. Inquisitionis, ut in poste- 
rum non solum in contionibus, sed etiam in academicis lectionibus et 
actibus plane abstineretur ab impugnanda immaculata conceptione sub 
poenis in constitutionibus Sixti IV et Pi V statutis, et ut sola sen- 
tentia affirmans immaculatam conceptionem sine impugnatione oppositae 
opinionis in futurum doceretur, ita tamen, ut per hoc decretum con- 
traria opinio non damnaretur neque ei praeiudicium inferretur. Gre- 
gorius XV a. 1621 hane prohibitionem impugnandi immaculatam con- 
ceptionem extendit ad privata colloquia et scripta, ut' non iam ulla 
ratione liceret asserere B. Virginem cum peccato originali fuisse 
conceptam. | Urbanus VIII a. 1643. ,Militiam christianam* sub titulo 
immaculatae conceptionis approbavit. 

Tandem Alexander VII die 8 decembris 1661 in Bulla ,Sollicitudo 
omnium ecclesiarum haee statuit: ,Constitutiones et decreta a romanis 
pontificibus, praedecessoribus nostris, et praecipue a Sixto IV, Paulo V 
et Gregorio XV edita in favorem sententiae asserentis animam B. Mariae 
Virginis in sui creatione et in corpus infusione Spiritus Sancti gratia 
donatam et a peccato originali praeservatam fuisse, necnon et in 
favorem festi et cultus conceptioni eiusdem Virginis Deiparae secun- 
dum piam istam sententiam, ut praefertur, exhibiti innovamus* (Bul- 
larium Taurin. XVI 140b. Similia verba ex eadem Bulla apud Dens. 
n. 1100). Etiam ibidem relationem inter gratiam et immunitatem a 
peccato originali exponit, dicens ,Beatissimam Virgiem, praeveniente 
scilicet Spiritus Sancti gratia, a peccato originali praeservatam" (quae 
verba recepta sunt in Bullam ,Ineffabilis Deus*). Ergo B. Virgo eo 
a peccato originali praeservata est, quod praeveniente gratia donata est. 

Contraagentes contra hane constitutionem Alexander VII facultate 
docendi et contionandi in perpetuum privat, et libros contra immacu- 
latam conceptionem post Paulum V editos aut in futurum edendos pro- 
hibet. Has et multas alias constitutiones et decreta, numero viginti 
sex, exhibet Plazza in ,Causa immaculatae concept.* 390 sqq. 


352. Manifestum est his documentis sufficienter actum fuisse de doc- 
trina opposita. Quamvis enim pontifices nihil ex cathedra definivissent 
et cuilibet liberum reliquissent oppositam sententiam mente tenere, res 
tamen eo deducta erat, ut sola ,pia sententia* in ecclesiastica doctrina 
et praedicatione locum obtinere posset. fKafio autem, cur pontifices 
ita agerent, erat haec, quod sine magno populi christiani scandalo con- 
traria. sententia. doceri non. poterat. lta Vazquez testatur: Hoe tem- 
pore non solum ommes theologiae professores et doctores, exceptis 
dominicanis, sed etiam omnes, qui christiani nominis fidem profitentur, 
in hanc sententiam uno animo et affectu ita conspirant, ut sine magno 
populi scandalo iam nemo possit oppositam populo in contionibus ex- 
Pesch, Praelectiones dogmaticae. IIT. Ed. 5/6. 16 

ponere* (In 3, disp. 116, c. 2). Idem testatur Suaree (De myst. vitae 
Christi disp. 3, sect. 5), idem Dom. Sotus (In Rom. 5, 12), idem Canus 
(De loc. theol. l. 12, c. 11). Quare Petaviws (De incarn. l. 14, c. 2) dicit 
hune unum consensum populi christiani sufficere ad hoc dogma demon- 
strandum. Quam vetus et firmus et universalis hic consensus fuerit, 
vel inde ostenditur, quod ad protestantes transierit e£ mohammedanis 
innotuerit (cf. Huwrter II, n. 589 in nota). 


353. Itaque nihil restabat, nisi ut ecclesia hoc dogma definiret. De 
qua re iam actum est in concilio tridentino; at cum episcopi et theo- 
logi dominicani vehementer resisterent (Pallavic., Hist. conc. trid. 1. 7, 
c. 1), concilium decreto de peccato originali haec tantum verba addidit: 
,Declarat tamen haec ipsa s. synodus non esse suae intentionis com- 
prehendere in hoc decreto, ubi de peccato originali agitur, beatam et 
immaculatam Virginem Mariam, Dei genetricem, sed observandas esse 
constitutiones felicis recordationis Sixti Papae IV sub poenis in iis con- 
stitutionibus contentis, quas innovat^ (Denz. n. 192). ,Hac declaratione 
(ut ait Pius LX in bulla ,Ineffabilis Deus') Tridentini Patres ipsam 
Beatissimam Virginem ab originali labe solutam, pro rerum temporum- 
que adiunctis, satis innuerunt atque adeo perspicue significarunt nihil 
ex Divinis Litteris, nihil ex traditione Patrumque auctoritate rite afferri 
posse, quod tantae Virginis praerogativae quovis modo refragetur.* 
Nostrae vero aetati hoc divinae benignitatis insigne beneficium reser- 
vatum est, quod Piws IX die 8 dec. a. 1854 dogma immaculatae concep- 
tionis sollemniter definiverit et universae ecclesiae divina fide credendum 
proposuerit, ut iam cum perfecta securitate sine ulla haesitatione et 
scrupulo possimus de hoc singulari privilegio matris nostrae caelestis 
gaudere. 

Argumenta rationis, quibus hoc dogma suaderi potest, iam per de- 
cursum huius inquisitionis indicata sunt, quae omnia fere sumuntur 
ex unica dignitate et munere matris Dei et quasi corredemptricis 
humani generis et victricis perfectae, quae ,virgineo pede serpentis 
caput contrivit" (cf. Suarez, De myst. vitae Christi disp. 3, sect. 5). 


354. Schol. De immunitate B. Virginis a concupiscentia. 


Ex doctrina de immaculata conceptione sua quasi sponte fluit haec 
conclusio, quod B. Virgo immunis fuit. a concupiscentia. Quamvis enim 
haec duo non necessitate physica cohaereant, est tamen inter ea inti- 
mus moralis nexus. Nam si B. Virgo ideo a peccato originali servari 
debuit, quia Mater Dei summa qua fieri potest puritate donanda erat, 
facile intellegitur nullam in ea rebellionem carnis admittendam fuisse. 
Licet enim cum sanctitate creata non pugnet, est tamen concupiscentia 
aliquod inquinamentum, quod ex animali parte in spiritualem influit 
et ita cum perfectione sanctitatis pugnat. Itaque Deus, cum primis 
parentibus immunitatem a concupiscentia concessisset, multo magis 

hoc donum matri suae contulisse censendus est. Quapropter vel ii 
theologi, qui immaculatam conceptionem negabant, concedunt B. Vir- 
ginem simul cum sanctificatione in utero matris immunitatem a con- 
eupiscentia accepisse (S. Thomas 3, q. 21, a. 3). Immo eo tempore, quo 
disputatio de immaculata conceptione incipiebat, defensores eius hoc 
primo loco urgebant in B. Virgine concupiscentiam admittere esse 
prorsus alienum a pietate. 

Haee doctrina inde quoque probatur, quod B. Virgo numquam com- 
misit peecatum veniale (conc. trid. sess. 6, can. 23). Nam cum ratio, 
cur homo ab omni peccato veniali cavere non possit, sint motus con- 
cupiscentiae, efficitur hos motus in B. Virgine non fuisse (cf. Palmieri, 
De Deo creante 141 sqq.). Dicta Patrum de hae re habes in Breviario 
Romano die festo immaculatae conceptionis et sequentibus. 


359. Est autem disputatio inter theologos, wfrwm concupiscentia in 
B. Virgine etiam ab initio fuerit totaliter exstincta. an. solum ligata. 
Fuisse ab initio ligatam tantum et in conceptione Christi perfecte ab- 
latam ii fere tenent, qui negabant immaculatam conceptionem, ut 
Albertus M., S. Thomas et plurimi thomistae, 5. Bonaventura, Durandus 
(In 3, dist. 3, vel in 3, q. 27, a. 3. Oppositam vero sententiam se- 
quuntur defensores immaculatae conceptionis, ut Scotus, Gabriel, Maior. 
Dicitur fomes peccati ligatus, quando Deus per externam tantum pro- 
tectionem et assistentiam efficit, ut nullus motus inordinatus oriatur. 
Dicitur vero exstinctus, quando Deus simul habitus infundit, per quos 
inferior appetitus rationi perfecte subdatur, quemadmodum factum 
erat in statu originalis iustitiae !. 

Iam cum inter omnes theologos conveniat Deum plane exstinxisse 
fomitem in B. Virgine tempore conceptionis Christi, nulla apparet ratio, 
cur hoc donum non statim ab initio cum praeservatione a peccato ori- 
ginali concesserit. Cum concupiscentia in hoc ordine sit effectus pec- 


! S, Thomas in illa quaestione de exstinctione fomitis in B. Virgine (3, q. 27, a. 3) 
hanc sibi obiectionem ponit: Secundum Damascenum Spiritus Sanctus purgavit B. Vir- 
ginem ante conceptionem Filii Dei, ,quod non potest intellegi nisi de purgatione a 
fomite; nam peccatum non fecit; ergo ante conceptionem Filii Dei in B. Virgine 
erat fomes. 

Respondet: ,Spiritus Sanctus in B. Virgine duplicem purgationem fecit; unam 
quidem quasi praeparatoriam ad Christi conceptionem, quae non fuit ab aliqua im- 
puritate culpae vel fomitis; sed mentem eius magis in unum colligens et a multi- 
tudine sustollens*, alteram in conceptione Christi. 

Ex his verbis quidam concludunt: Ergo secundum S. Thomam in B. Virgine 
numquam fuit impuritas culpae seu peccatum originale. At mala est conclusio. Ob- 
iectio enim loquitur de peccato actuali, et de peccato actuali sermo est in solutione. 
Sensus est: In B. Virgine ante purgationem, quae praecessit conceptionem Ohristi, 
non fuit neque actuale peccatum neque actualis motus concupiscentiae, sed solum 
mens eius erat colligenda in unum, i. e. in Deum, ne inordinate ferretur in creaturas, 
et hoc fiebat aliquo modo per internam gratiam, sed ,perfectius per divinam pro- 
videntiam, sensualitatem eius ab ommi inordinato motu prohibentem^*. 

11625 


944 'raetatus IL. De Deo creante et elevante. Sectio 5. De angelis. 


cati originalis isque pudendus, certe ratio, ob quam Deus peccatum 
originale praevenit in B. Virgine, etiam ratio fuit, ob quam hoc effectu 
peccati eam infici passus non sit. Quod enim primis hominibus con- 
cessit, hoc matri suae non denegavit. Aliud est de poenalitatibus 
huius vitae, quae non sunt morales imperfectiones, et quas B. Virgo 
ideo tulit, ut in omnibus Filio suo quam maxime similis esset. 

Quia B. Virgo immunitatem a concupiscentia respectu meritorum 
Christi accepit, dignitas redemptoris hoc dono non minuitur, sed magis 
commendatur (cf. Suarez, De myst. vitae Christi disp. 4, sect. 5). 


SECTIO V. 
DE ANGELIS. 


ART. I. 
DE CREATIONE ET NATURA ANGELORUM. 


Prop. XXXIV. Deus praeter hominem creavit alias substantias 
rationales, quae vocantur angeli. De fide (Sum. 1, q. 61, a. 1—3). 


356. Arg. 1l. Ex S. Scriptura. 

In primo quidem capite Genesis praeter mundum aspectabilem et 
hominem non explicite nominantur aliae creaturae a Deo productae. 
Nihilominus iam in capite tertio occurrunt aliae creaturae, quae Che- 
rubim vocantur (Gen. 3, 24; cf. Ez. 1, 4 sqq. 9 10), quarum exsistentia 
nota supponitur. Postea saepe legimus apparuisse angelos, qui nomine 
Dei divina mandata et promissiones ad homines deferebant (Gen. 16, 7; 
102]CU T0 0: «9270 1 etc.). 

Natura suscidrum in libris historicis numquam diserte exponitur. 
Apparet nihilominus eos esse ministros Dei, qui eos mittat ad homines 
instruendos et iuvandos, id quod ipsum nomen eorum (maleach, angelus 
— nuntius) satis indicat (cf. Gen. 24, 7 40; Ex. 28, 20; 83, 2; Num. 
20, 16 etc.). Sunt quidem angeli creaturae Deo ident es (2 Reg. 24, 16. 
Tob. 12, 14 15 18), sed n superiores, praestantes sapientia 
(2 Reg. 14, 17 20), viribus (4 Reg. 19, 35), immunes a lege gravitatis 
de "Urs physicis (Iudith 13, 20. 1 Par. 21, 16. Tob. 12, 19 8qq.). 

In psalmis et apud. prophetas natura angelorum magis deseribitar: 
,Minuisti eum [hominem | paulo minus ab angelis" (Ps. 8, 6). ,Adorate 
eum ommes angeli eius* (Ps. 96, 5). PRtNeToe nons. omnes angeli 
elus, potentes virtute, facientes verbum illius ad audiendam vocem 
sermonum eius (Ps. 102, 20). , Angelis suis mandavit de te, ut ecusto- 
diant te in omnibus viis tuis (Ps. 90, 11). Ex prophetis sufficit in 
memoriam revocare ea, quae leguntur apud Danielem de angelo de- 
fendente tres pueros in camino lgnis 5 2 49 sqq.), de AE pro- 
tegente Danielem in lacu leonum empate 6, 22; 14, 33 sqq.), de Gabriele 

(Dan. 9, 21 sqq.), de Michaele (Dan. 10, 4 sqq.; 12, 1). Fides autem 
posteriorum iudaeorum apparet ex libris Machabaeorum (2 Mach. 12, 29; 
TrimO Sud 5. 22) 

Tandem in novo testamento saepissime sermo est de angelis (Matth. 
1, 20; 2, 13; 4, 11. Luc. 1, 11 26; 2, 9 sqq. etc.), natura quoque et 
munera eorum magis describuntur (Matth. 18, 10; 22, 30. Eph. 6, 12. 
Hebr. 1, 4sqq.; 1,14. 2 Petri 2, 11. Iudae 8 9), vocantur diserte crea- 
tura Dei (Col. 1, 16). Sed de singulis postea videbimus. 

Angeli dicuntur sancti (Deut. 33, 2; cf. Ps. 67, 18), filii Dei (Iob 1, 6; 
38, 7), Elohim (?Ps. 8, 6; 97, 7; 138, 1 hebr), aliaqué nomina honori- 
fica habent. 


357. Itaque eum in S. Scriptura exsistentia angelorum totiens doceatur 
vel supponatur, potest quaestio fieri, mwm. Moyses in illis verbis: ,In 
principio ereavit Deus caelum et terram, swb verbo caeli etiam angelos 
intellexerit. De qua re est duplex sententia. Una sententia censet 
Moysen in primo capite nullam angelorum mentionem fecisse. Ita 
Athanasius, Basilius, Chrysostomus, Cyrillus Alex., Epiphanius, plurimi 
ali, qui dicunt rudi populo non debuisse sermonem fieri de substantiis 
spiritualibus, quas non intellegebat et quas facile poterat pro diis 
habere. Secunda sententia est eorum, qui censent nomine caelorum 
intellegi angelos, saltem implicite. Ita Awgustinus, Gregorius M., alii, 
qui volunt in primo versiculo Genesis poni continens cum contento, 
i e. caelum cum angelis, quia verba illa Moysis aliis locis ita circum- 
scribuntur; Deus fecit caelum et terram et omnia, quae in iis sunt 
(Ex. 20, 11. Ps. 145, 6. Act. 4,24) Item in symbolo post illa verba 
factorem caeli et terrae* explicationis gratia additur: ,visibilium 
omnium et invisibilium*. Similiter loquitur conc. lateran. IV cap. ,Fir- 
miter. Catechismus Rom. ait: ,Caeli et terrae nomine, quidquid 
caelum et terra complectitur, intellegendum est.... Praeterea spiri- 
tualem naturam innumerabilesque angelos ... ipse ex nihilo creavit" 
(P. 1,c.2, n. 16 17). Itaque haec altera sententia meliore auctoritate 
commendatur, ratio vero illa pro priore sententia allata eo minus valet, 
quod Moyses postea saepe commemorat angelos. ,Existimo, ante- 
quam Moyses librum Genesis scriberet, familiarem et vulgatam fuisse 
in illo populo notitiam angelorum ex traditione maiorum.... lmmo 
fortasse ideo Moyses contentus fuit narrando creationem caeli et. terrae, 
quia sciebat facile intellecturos omnes nomine caeli omnes res caelestes 
sive visibiles sive invisibiles comprehendi, et de angelis ibi distinctius 
non fuisse locutum, quia tunc ad suum munus non pertinebat* (Suarez, 
De opere sex dierum 1. 1, c. 6, n. 8). 


358. Arg. 2. Ex traditione. 
Hermas describit ecclesiam triumphantem, quam aedificant sex ex 
praecipuis angelis, quibus ministrant plura angelorum milia (vis. 8, €: 4). 

S. Clemens ERom.: ,Multitudinem universam angelorum eius diligenter 
consideremus (Ep. 1 ad Cor. c. 834, n. 5). S. lustinus M.: ,Colimus 
exercitum bonorum angelorum, qui Deo oboediunt et ipsi similes sunt* 
(Apol.I 6; M 6, 335). Athenagoras: ,Multitudinem angelorum et mi- 
nistrorum agnoscimus, quos creator et opifex mundi Deus per Verbum 
suum distribuit et ordinavit, ut circa elementa, caelos, mundum et quae 
in eo sunt eorumque temperationem (eora£íav) versarentur* (Legat. 10; 
M 6, 910)*.. S. Augustinus: ,Quamvis non videamus apparitiones ange- 
lorum, tamen angelos esse novimus ex fide, et multis apparuisse legi- 
mus* (In Ps. 103 serm. 1, n. 15; M 37, 1348). ,In quo [mundo] nihil 
melius instituit quam spiritus, quibus intellegentiam dedit et suae con- 
templationis habiles capacesque sui praestitit^ (De civ. Dei l. 22, c. 1, 
n. 2; M Al, 151). S. Gregorii M. et aliorum doctrinam vide in Breviario 
in festis SS. Angelorum Custodum, S. Michaelis, S. Raphaelis, S. Gabrielis. 
Tota liturgia exsistentiam angelorum profitetur. Quod ad scholasticos 
attinet, cf. Magister 1.2, d. 2; S. Thomas S. th. 1, q. 50. cum com- 
mentaris. Cum hodierni rationalistae exsistentiam angelorum negent, 
conc. vatic. sess. 9, c. 1 rursus inculeavit doctrinam concilii lateran.: 
Deus ,liberrimo consilio simul ab initio temporis utramque de nihilo 
condidit creaturam, angelicam videlicet et humanam* (Denz. n. 1183). 
Alia vide IV, n. 631 sq. 


359. Arg. 3. Ex ratione. 

Ratio humana exsistentiam angelorum independenter a revelatione 
aliquo modo invenire potest: a) « priori, quatenus exsistentia puri 
spiritus in suo conceptu nullam involvit repugnantiam; si vero puri 
spiritus sunt possibiles, conveniens est, ut exsistant ad perfectionem 
universi, quia per ipsos perfectissimo modo divinae perfectiones mani- 
festantur et cognoscuntur, et quia ita omnia genera entium 1n uni- 
verso creato exsistunt: spiritualia, materialia, composita ex spiritu 
et materia; b) « posteriori, quia omnium populorum traditio agnoscit 
entia, quae media quodammodo exsistunt inter Deum et hominem, et 
quia interdum effectus occurrunt (ut in obsessis) qui superiora agentia 
postulant. 

In mythicis illis geniis vel diis inferioribus, quos gentiles coluerunt, 
adesse reliquias, utique valde depravatas, veteris traditionis de angelis 
plures S8. Patres merito censent (cf. Tertull., Apol. c. 22; M 1, 404; 
Cyprian., De idol. vanit.; H 1, 19; Lactant., Instit. l. 2, c. 14; M 6, 326; 
Augustinus, De civ. Dei 1l. 9; M A1, 255). Philo quoque iudaeus et 
gnostici doctrinam de angelis perverterunt. Inter protestantes ana- 
baptistae docebant angelos esse personificationes proprietatum et opera- 


* Plura de Apologetarum doctrina vide apud Fr. Andres, Die Engellehre der grie- 
chischen Apologeten des zweiten Jahrhunderts und ihr Verhàültnis zur griechisch- 
rómischen Dàmonologie, Paderborn 1914. 

tionum divinarum, ad quem errorem etiam recentes quidam protestantes 
redierunt. Swedenborgiani et spiritistae angelos volunt esse animas 
defunctorum.  Moderni rationalistae satis communiter censent iudaeos 
tempore exsili a gentilibus accepisse opinionem de angelis, Christum 
vero se huie opinioni accommodasse. Haec sunt quidem falsa, sed 
nihilominus suo modo ostendunt, quam firmiter haec persuasio de ex- 
sistentia angelorum mentibus hominum inhaereat. Cf. Lawr. Janssens, 
Summa theol. VI 464 sqq. 


360. Schol. De tempore creationis angelorum certum est angelos non 
esse creatos ab aeterno (Suarez, De ang. l. 1, c. 2, n. 4). 

Ili Patres, qui censebant verbo ,caeli* in primo versieulo Genesis 
nullo modo significari angelos, docebant angelos ante mundum mate- 
rialem creatos esse, ut Basilius (Im Hexaem. hom. 1; M 29, 3), Gre- 
gorius Naz. (Or. 38, n. 9; M 36, 319), Chrysostomus (Hom. 2 in Gen.; 
M 53, 26), Ambrosius (Hexaem. 1. 1, c. 5, n. 19; M 14, 131), alii, quos 
vide apud Petavium, De ang. l l, c. l5. Contrariam sententiam an- 
gelos esse creatos simul cum materia, S. Awgustinus ut probabiliorem 
proponit (De Gen. ad litt. 1. 2, c. 8, n. 16; M 34, 269; De civ. Dei 1. 11, 
c.6 9 33; M 41, 321 323 346), quem sequitur Gregorius M. Solus 
Epiphanius hanc sententiam ut plane certam proponit (Haer. 65, n. 5; 
M 42, 19). 

Hi Patres difficultatem sibi creabant, censentes Eccli. 18, 1 dici de 
tempore (cf. supra n. 83). Audiatur e. g. S. Gregorius M., ubi explicat 
Iob 40, 10: ,Ecce Behemoth, quem feci tecum*. Behemoth interpretatur 
diabolum, et ait: ,Sed cum de Deo scriptum sit, quia fecit omnia 
simul (Eccli. 18, 1), cur hoc animal [diabolum; nam Gregorius etiam 
angelos vocat animalia rationalia|] cum homine fecisse se indicat, dum 
cuncta quia simul fecerit, constat? Rursum quaerendum est, quomodo 
Deus cuncta simul condidit, dum Moyses sex dierum mutatione variante 
distincte creata describat. Quod tamen citius cognoscimus, si ipsas 
causas originum subtiliter indagamus. Rerum quippe substantia simul 
ereata est, sed simul species formata non est, et quod simul exstitit 
per substantiam materiae, non simul apparuit per speciem formae. Cum 
enim simul factum caelum terraque describitur, simul spiritualia atque 
corporalia, simul quidquid de caelo oritur, simul factum, quidquid de 
terra producitur, indicatur. Sol quippe, luna et sidera quarto die in 
caelo facta esse perhibentur; sed quod quarto die processit in specie, 
primo die in caeli substantia exstitit per conditionem. ... Sed... quo 
pacto cum beato Iob Behemoth creatus asseritur, cum neque una sit 
substantia angeli et hominis, neque homo ex angelo neque angelus 
ex homine proferatur? Si vero propter hoc factus Behemoth cum 
beato Iob dieitur, quod creatura omnis ab auctore, qui in actione sua 
nequaquam temporis protelatione distenditur, simul condita non dubi- 
tatur, cur de Behemoth specialiter dicitur, quod commune cum creaturis 

omnibus generaliter habetur? Sed si rerum causas subtili discussione 
pensamus, simul angelum hominemque factum cognoscimus, simul vide- 
licet non unitate temporis, sed cognitione rationis, simul per acceptam 
imaginem sapientiae et non simul per coniunctam substantiam formae* 
(Moral. 1. 82, c. 12; M 16, 644 sqq.). 

Scholastiei communiter hanc sententiam amplectuntur (Swaree, De 
ang. l. 1, c. 3, n. 6. Quod in thesi dictumi est de sensu vocis ,caeli*, 
est argumentum probabile. Item verba concilii lateran. IV: Deum ,simul 
ab initio temporis utramque de nihilo condidisse creaturam*, secundum 
magis obvium sensum simultaneam creationem angelorum et materiae 
docent, quamvis sine dubio etiam aliter explicari possint. Praeterea 
concilium noluit hanc rem ex professo definire, sed solum contra 
manichaeos definivit omnes res a Deo creatas esse. Dicunt etiam: 
Secundum $. Scripturam idem est fuisse ante mundi constitutionem 
et esse aeternum (Prov. 8, 22); sed haec assertio minime evidens est. 
Argumentum convenientiae pro simultanea creatione angelorum et 
mundi visibilis hoc est, quod angeli constituunt partem universi ideo- 
que non extra ordinem aliarum rerum creari debuerunt (S. Thomas 1, 
q. 61, a. 3. Sane haec argumenta non sunt valde fortia, et ideo, 
donec meliora afferuntur, non apparet, cur nonnulli tam confidenter 
dicant contrariam sententiam esse temerariam.  Sufficiat dicere. cum 
S. Thoma (l. c.), qui scripsit post conc. lateran., sententiam communem 
scholasticorum esse probabiliorem. 

Ubi angeli creati sint, plane ignoramus. De qua re cf. si placet 
Suarez, qui censet eos creatos esse in hoc mundo corporeo, et veri- 
similius in caelo sidereo (De ang. l. 1, c. 4). 


Prop. XXXV. Angeli sunt puri spiritus. Theologice certa (Sum. 1, 
qu5072.-1-2) 


361. Haec doctrina nondum est. ab. ecclesia. diserte definita, attamen 
tam communiter recepta, ut theologice certa dici possit. Synodus 
constantinop. a. 553. contra origenistas can. 9 docet: ,S. q. d. omnium 
rationalium productionem fuisse mentes, corporis et materiae ex- 
pertes ... et [has mentes postea] assumpsisse corpora subtiliora vel 
crassiora, necnon accepisse nomen, eo quod sicut nominum, ita cor- 
porum differentiae sint apud supermas virtutes, atque hine factum esse, 
ut ali Cherubim, alii Seraphim ... effecti fuerint ac vocali, A. S.* 
(Mansi IX 395). Conc. lateran. IV cap. ,Firmiter* definivit: Deum de 
nihilo condidisse ,creaturam spiritualem et corporalem, angelicam vide- 
licet et mundanam, aec deinde humanam quasi communem ex spiritu 
et corpore constitutam^ (Dene.n. 498). Si his duabus synodis pro- 
positum fuisset omnia definire, quae his verbis indicantur de natura 
angelorum, vix in dubium vocari posset, quin esset doctrina definita 
angelos esse puros spiritus. Maxime enim per illam divisionem, quam 

conc. lateran. facit, in substantias spirituales, corporales, compositas 
ex spiritu et corpore, clare significatur esse spiritus sine corpore. 
At conc. constantinop. voluit solum fictiones origenistarum de prae- 
exsistentia et natura animarum reicere, et sic incidenter tantum in- 
dicat angelos esse alterius naturae atque animas neque esse formas, 
quae per corpora differentias suas accipiant. Conc. vero lateran. per 
se intendit contra manichaeos docere Deum omnium rerum creatorem 
esse; cetera autem, quae profert, dicta sunt secundum sententiam eo 
tempore vigentem. Doctrinam concili lateranensis repetiit concilium 
vaticamum sess. 3, c. 1 (Denz. n. 1183; cf. n. 1801 sqq.). 


362. Nihilominus post conc. lateran. nostra doctrina communis facta 
est tum apud theologos tum apud totum christianum populum, cui 
haec doctrina semper proponitur in catechismis. ,Hanc assertionem 
hoe tempore fere certam esse iudico, propter communem ecclesiae 
consensum cum definitione fere manifesta et in Scriptura et Patribus 
fundata* (Suarez, De ang. l. 1, c. 6, n. 6). Secundum Dr. Heinrich est 
,prope de fide et saltem sententia communis et certissima* (Dogmatik 
V? 518). Inter theologos catholicos hodie nemo est, qui eam audeat in 
dubium vocare. Itaque his de certitudine huius doctrinae suppositis 
videamus, quid ex S. Scriptura elici possit de hac quaestione, et quis 
sit huius doctrinae progressus in traditione ecclesiastica. 


363. Iam S. Seriptura ex una parte saepissime angelos exhibet ap- 
parentes secundum speciem humanam, ambulantes, loquentes, com- 
edentes, quae ommia indicare videntur ens compositum ex anima et 
corpore. At ex altera parte eadem Scriptura, quae totiens dicit ho- 
minem constare ex anima et corpore, numquam loquitur de anima 
et. corpore angelorum, sed potius angelos semper solet vocare spiritus 
(rvebuora), quo vocabulo numquam appellat hominem. Ita Matth. 
8.16; Lue. 0, 18; 10, 20; 11, 26; Act. 19, 12; Hebr. 1, 14; Apoc. 4, 
D etc. Atqui eo ipso, quod supposita rationalia vocantur spiritus, 
sufficienter significatur ea non habere corpora, quia spiritus ,carnem 
et ossa non habet^ (Luc. 24, 39). Apostolus quoque diserte negat 
angelos habere carnem et sanguinem: ,Non est nobis colluetatio ad- 
versus carnem et sanguinem, sed adversus principes et potestates, 
adversus mundi rectores tenebrarum harum, contra spiritualia nequi- 
tiae in eaelestibus* (Eph. 6, 12). Sermo est hoc loco de malis angelis. 
Itaque si quis diceret angelos habere carnem et sanguinem ut nos 
homines, diserte loqueretur contra S. Scripturam. Si vero iis affingit 
alia tenuiora nescio quae corpora, nihil quidem dicit directe contra 
Scripturam, sed affirmat aliquid sine sufficienti ratione, et appellatio- 
nem illam ,spiritus^ enervat et ad sensum improprium detorquet, 
quamvis haec appellatio in 8. Scriptura non minus constanter angelis 
tribuatur quam ipsi Deo. 

364. Revera alia difficultas ex S. Scriptura moveri non potest, nisi 
quod angeli apparent in sensibilibus corporibus. Sed si ipse Deus 
tamquam instrumentum corpus assumere et per illud apparere potest, 
cur non angelus? Et si angeli hominibus apparere volunt, vix alio 
modo convenienter possunt (S. Thomas l, q. D1, a. 2). Ceterum ipse 
modus, quo angeli apparent, satis indicat eorum apparentia corpora 
non esse ut in nobis materiam communem anima informatam. De 
caelo apparent (2 Mach. 10, 29; 11, 10), per aera feruntur (Dan. 9, 21; 
14, 35), in igne ascendunt (Iudith 183, 20), subito apparent et disparent, 
non utuntur cibo humano (Tob. 12, 15 sqq.) Haec et alia similia 
non quidem absolute excludunt corpus subtile et alius generis, quam 
est corpus humanum, sed certe neque obsunt purae spiritualitati an- 
gelorum, quam alii textus Scripturae indicant. Notatu quoque dignum 
est, quod sadducaei, qui erant materialistae (Josephus, Antiq. l. 18, 
c. 1, n. 4 et. Bell. Iud. 1l. 2, c. 8, n. 14), ideo negabant exsistentiam an- 
gelorum, quod spiritus non possent exsistere (Act. 28, 8). De rela- 
tione angelorum ad corpora ab ipsis assumpta cf. Suarez, De ang. l. 4, 
6:98 sqq. 


365. Quia igitur S. Scriptura hoc saltem clare docet: angelos non 
habere corpora eiusdem condicionis atque humana corpora, patet filios 
Dei, qui inierunt matrimonium cum filiabus hominum (Gen. 6, 2), non 
posse éntellegi angelos, licet inter ipsos SS. Patres nonnulli ita cen- 
suerint (Justin. Irenaeus, Ambros.). Certe boni angeli non possunt 
ibi intellegi, ut patet (Matth. 22, 30); neque mali angeli, qui non de- 
bent vocari fihi Dei. Textus intellegendus est de matrimonio inter 
sethitas et cainitas (cf. Heinrich, Dogmatik V? 581, nota 3; Beraza, De 
Deo creante n. 434 sqq.). Quod mali angeli dicuntur fumo fugari et 
similia (Tob. 6, 8), non est censendum ex naturali rerum corporalium 
in angelos influxu factum esse, sed ex virtute divina. Idem dicendum 
est de religatione daemonis per angelum Raphael (Tob. 8, 3). 


366. Inter SS. Patres multi sunt, qui diserte docent angelos esse 
puros spiritus. Ita S. Gregor. Naz. vocat naturam angelicam vontiv 
xoi dod)uarov (Orat. 24, n. 920; M 36, 11. Orat. 38, n. 9; M 30, 319), 
Eusebius. Caesar.  d0NÁ e koi móvt xo9apà mveóuara (Demonstr. 
evang. l. 4, c. 1; M 22, 251), S. Ioan. Chrysost. àowgároug ob0íaq 
(Hom. 22 in Gen. n. 2; M 53, 186; cf. Hom. 1 in Matth.; Hom. 32 
in Act. ete). Eodem modo loquuntur Didymws (De Spir. Sancto n. 4; 
M 39, 1035), Epiphanius (Haer. 26, 13; M 41, 351), vulgatus AfAha- 
nasiuws (De communi essentia Patris et Filii et Spir. Sancti n. 5; 
M 28, 18), Theodoretus (In Gen. q. 20; M 80, 110), Marius Victorinus 
(Adv. Arium 1.4, n. 11; M 8, 1121), alii, quos vide apud Petavium 
(De ang. l. 1, c. 3. Secundum S. Gregor. Nyss: ,ommis creatura ratio- 
nalis dividitur in incorpoream et corpoream naturam; incorporea autem 

est angelica, altera nos homines sumus* (Orat. 4 in orat. domin.; M 54, 
1166). Secundum 5$. loan. Damasc. angelus definitur ovoía voepà xoi 
àcdpuoerog (De fide 1. 2, c. 3; M 94, 866). Inter latinos S. Gregor. M. 
docet: ,Duas ad intellegendum se |Deus| creaturas fecerat, angelicam 
videlicet et humanam . . ., sed una tegmen carnis habuit, alia vero nihil 
infirmum de carne gestavit. Angelus namque solummodo spiritus, homo 
vero et spiritus est et caro*^ (Moral. l. 4, c. 3 [al. 9]; M 15, 642). Idem 
docet S. Hieronymus (Ep. (5, n. 2, et Ep. 108, n. 22; M 22, 681 900). 
S. Augustinus dubitanter loquitur (De civ. Dei l. 183, c. 28; M 41, 395; 
nOD NC 248967: Betraet.-l. 1, e. 11, n.4; 1l. 2,:c. 14; 
M 32, 602 6395) !. 


367. Contra vero sine dubio «angelis corpora tribuerunt alii Patres, 
ut Fulgentius (De Trin. c. 9; M 65, 505) et Claudianus Mamertus 
(De statu anim. l. 1l, c. 13 et 14; M 53, 116), qui dicunt angelos con- 
stare ex spiritu et corpore; porro Jwstinus (Apol. 2, c. 5; M 6, 451. 
Oratio adv. graecos c. 12; M 6, 829 sqq.)?, Clemens Alexandr. (Paedag. 
1.83,e.2; M 8, 515), Ambrosius (De virg. l. 1, c. 8, n. 53; M 16, 208), 
alii qui censebant angelos libidine actos habuisse carnale commercium 
cum mulieribus (cf. Revue Biblique, Paris 1895, 348 sqq.). Haec enim 
res necessario supponit corpus anima informatum. Quare S. Joannes 
Chrysost. illam opinionem cum indignatione reicit: Quanta non de- 
mentia plenum fuerit dicere angelos ita deiectos, ut cum mulieribus 
rem habuerint, et incorporea illa natura copularetur corporibus? ... 
Neque enim possibile est incorpoream naturam talem umquam con- 
cupiscentiam habere* (In Gen. hom. 22, n. 2; M 53, 188). Est tamen 
concedendum nonnullos ex veteribus forte censulsse angelos non ex 
natura sua corpus habere, sed illud postea accepisse (cf. Palmieri, De 
Deo creante 169). 


368. Minorem difficultatem parant ii ex veteribus, qui simpliciter 
dicunt angelos esse corpora vel corporeos, vel esse ignem, aethera, 
aerium spiritum. Hi enim Patres non negarunt angelos esse sub- 
stantias rationales.  Vocantur igitur ab iis angeli corpora, quatenus 
sunt limitatae substantiae in oppositione ad illimitatam substantiam 
divinam. Ita ait Joannes Thessal. in sermone, qui lectus est in conc. 
nieaeno II, act. 5b (Hard. IV 294): ,Solus revera Deus incorporeus 
et incireumscriptus est. Intellegibiles vero creaturae non penitus in- 
corporeae sunt et invisibiles sicut Deus. ldeo in loco sunt et circum- 
scribuntur. ... At cum loco circumscriptae sint, satis ostenditur non 
eas esse omnino incorporeas perinde, ut est Deus." S. Joannes Damasce.: 
Angelus ,incorporeus et immaterialis dicitur quantum ad nos; nam 


1 Of, C. Pele, Die Engellehre des hl. Augustinus, Münster 1913, 10 sqq. 
? C£. Fr. Andres, Die Engellehre der griechischen Apologeten ... 6 sqq. 21 sqq. 

omne ad Deum collatum, qui solus incorporalis est, crassum et mate- 
riale reperitur (De fide l. 2, c. 3; M 94, 868). Similiter S. Gregor. M. 
(Moral. l. 2, c. 3; M 15, 556), Gennadius (De eccl. dogm. c. 12; .M 58, 
984), alii, qui dicentes angelos esse corporeos nihil aliud volunt nisi 
eos esse limitatos et finitos. 

Illi vero Patres, qui angelos vocant ignem, aethera etc., utuntur 
metaphoris ad exprimendam subtilitatem substantiae angelicae, et in 
hoe loquendi modo imitantur illud psalmi: ,Qui facis angelos tuos 
spiritus |i. e. ventos] et ministros tuos ignem urentem* (Ps. 103, 4), 
1. e. ad instar ventorum et ignis agiles in oboediendis mandatis tuis !. 
Ita secundum $. Joannem Damasc. Deus fecit angelos ,naturam in- 
corpoream, ut spiritum quendam et immaterialem ignem, sicut divinus 
David dicit: ,Qui facit angelos suos flammam ignis', agilitatem, igni- 
tionem, fervorem, penetrabilitatem et acumen circa divinum desiderium 
et ministerium designans atque ipsorum sursum ferentem et ab omni 
materiali ratione liberam puritatem. Angelus igitur est substantia intel- 
lectualis, semper mobilis, suae potestatis, arbitrioque libera, incorpo- 
ralis Dei ministra (De fidel. 2, c. 3; M 94, 866). Similiter S. Gregor. 
Naz. de angelis loquens ait: ,Sive intellegentes spiritus, sive ignem 
velut materiae expertem et incorporeum, sive aliam quandam naturam 
quam proxime ad has accedentem existimare oportet^ (Orat. 38, n. 9; 
M 36, 319). Eodem modo alii Patres loquuntur, quorum dicta satis 
facile explicari possunt, quia, cum dicant angelos esse intellectuales 
substantias, sine dubio improprie loquuntur, quando eosdem vocant 
igneos, aethereos etc. (cf. Palmieri, De Deo creante 165 sqq.). 

At quamvis multa, quae Patres dicunt de corporeitate angelorum, 
sufficienter explicari possint, absolute negari nequit quosdam ex iis 
proprie dieta corpora angelis attribuisse, quare argumentum traditionis 
certum ex doctrina Patrum formari non potest. Hinc factum est, 
ut S. Bernardus dubius haereret: ,Angelica corpora utrummam ipsis 
spiritibus naturalia sint, sicut hominibus sua, et sint animalia, sicut 
homines ... videntur Patres de huiusmodi diversa sensisse, nec mihi 
perspicuum est, unde alterutrum doceam, et nescire me fateor, sed et 
vestris profectibus non multum conferre arbitror harum rerum notitiam* 


(In Cant. serm. 5, n. 7; M 183, 801). 


369. Postea vero inter scholasticos wnanimis consensus fuit angelos 
esse puros spiritus, ut videre est in commentariis sive in 2, dist. 8 sive 
in 1, q. 50, a. 1. Audiatur e. g. S. Bonaventura: ,Dubitaverunt aliquando 
magni doctores, utrum scilicet angeli habeant corpora naturaliter 
sibi unita; unde super hoc dubie loquitur tam Augustinus quam Ber- 
nardus, sed nunc satis certitudinaliter tenetur, et Magister et Richardus 


* Bic enim multi Patres hunc textum explicant, quamvis alia explicatio sit magis 
probabilis: Uteris ventis ut nuntiis et igne ut ministro tuo. 

affirmant, quod angeli sunt naturaliter incorporei nec habent corpora 
naturaliter sibi unita^ (In 2, dist. 8, p. 1, a. 1, q. 1). E posterioribus 
scholastieis e. g. Bas ait: ,Salvo meliore iudicio, iam nostris tem- 
poribus non potest affirmari absque aliqua temeritate, quod angeli 
habent corpora.^ Probat hoc ex conc. lateran. et, postquam concessit 
per conc. lateran. rem non esse definitam, addit: , Verumtamen, quia 
eiusmodi solutiones vix evacuant argumentum factum de anima ratio- 
nali ex cone. lateran., visum est nobis, quod nostris temporibus non 
sit satis tutum asserere angelos esse corporeos." Citat quoque verba 
Maioris, ,quod, etiamsi aliquando dubitatum fuerit de hac re, iam 
tamen apud omnem scholam tenetur angelos esse incorporeos* (In 1, 
q. Dl, a. 1). Caietanus in commentario in eundem articulum Summae 
sequitur doctrinam S. Thomae, sed in commentario in epist. ad Ephes. 
c. 2 ait: ,Crediderim ego daemones esse spiritus aerios, et id con- 
sonare verae philosophiae rationi ut, quemadmodum invenitur vegeta- 
tivum sine sensitivo, et sensitivum sine secundum locum motivo, et 
intellectivum sine secundum locum motivo, ita inveniatur secundum 
loeum motivum sine sensitivo, quod est ponere huiusmodi aerios spiritus 
constantes ex intellectivo et secundum locum motivo. Et est sermo 
de motu progressivo absque sensitivo. Verum appellatione aeris non 
intellego elementum aeris, sed subtile corpus nostris sensibus igno- 
tum, corpus simplex ae incorruptibile, natum moveri localiter ab anima 
ad omnes differentias positionis absque pugnantia aliqua ex natura 
corporis ..., ut nullus labor interveniat in motu illo.^ Verum haec 
Caietani fictio ultimum fuit tentamen attribuendi quibusdam angelis 
corpora; nam postea nullus iam exstitit theologus alicuius auctoritatis 
in re dogmatica, qui non doceret angelos esse puros spiritus. 


370. Cum hace re non est confundenda altera quaestio, num in angelis 
admittenda. sit materia et forma, ad quam quaestionem nonnulli ex 
iis scholasticis, qui docent angelos esse puros spiritus, affirmative 
respondent (e. g. S. Bonaventura, In 2, diste3, 131092: qXl:sqqy 
Per se patet eos nolle admittere in angelis ullam substantiam par- 
tialem, quae habeat partes extra partes, sed eos in ipsa substantia 
pure spirituali velle distinguere aliquid, quod se habeat ad modum 
materiae, et aliud, quod se habeat ad modum formae. Et hoc quidem 
dupliciter fieri potest. Aut enim admittunt ipsam essentiam angeli 
componi ex materia quadam spirituali proprie dicta et ex forma hanc 
materiam informante!. Sic intellecta haec sententia iam diu derelicta 
est. Aut sumunt materiam sensu latiore et improprio, quatenus id 
quod est quocumque modo determinabile, materia vocari potest. Hoc 
sensu materia in angelis admitti potest, quemadmodum saepius ait 


1 Qf. F. Palhoriés, La nature d'aprés S. Bonaventure. Revue Nóo-scolastique XIX 
(1912) 182 sqq.; B. Jansen, Die Lehre Olivis. Franziskanische Studien V (1918) 159 sqq. 

S. Thomas, e. g.: ,Posset in eo [angelo] concedi materia et forma, si 
omnis actus debeat dici forma, et omnis potentia materia" (Quodl. 9, a. 6; 
cf. ib. ad 3). Cum enim materia sit id, quod est indeterminatum, forma 
vero id, quod dat determinationem, eatenus potest in angelo distingui 
materia et forma, quatenus in eo aliquid est potentiale, et aliquid, 
quod est actuatio potentialitatis. Ita ipsa essentia angeli potest con- 
siderari ut materia, quae actuatur per exsistentiam; substantia ut 
materia, quae actuatur per actus vitales; natura ut materia, quae 
actuatur per dona gratiae. Hoc nihil aliud est, nisi quod supra non- 
nullos Patres dicentes audivimus angelos in comparatione ad actum 
purum divinum esse materiales. (Cf. S. Awgust., De Gen. ad litt. l. 1, 
c. 1, n. 8; M 84, 241; c. 4; c. 5, n. 10; .M 34, 249; S. Thomas 1, q. 50, 
a. 2, ubi reicit falsum conceptum materiae spiritualis, quem quidam 
scholastici statuerunt.). 

Cum angeli sint puri spiritus, sequitur eos esse éZmunortales et in- 
corruptibiles. Substantia enim, quae non constat ex partibus, non 
potest in partes dissolvi. Ergo angeli destrui non possunt nisi per 
annihilationem. Cum vero Deus nihil annihilet, angeli sunt simpliciter 
incorruptibiles (cf. Suarez, De ang. l. l, c. 9. Non tamen angelus 
est ens absolute necessarium, quia potuit non exsistere et indiget 
conservatione divina, et hoc sensu angelorum exsistentia et immorta- 
litas est beneficium Dei; sed exsistentia angeli supposita est ens ne- 
cessarium, quatenus nullo principio naturali potest exsistentia privari 
(S. Thomas 1, q. 50, a. 5). 


Prop. XXXVI. Angeli in loco sunt non circumscriptive, sed de- 
Hinitive. Explicatio theologica (Sum. 1, q. 52). 


341. De angelorum natura praeter ea, quae hucusque dicta sunt, 
5. Scriptura pauca docet; alia vero multa ratione deducuntur ex eo, 
quod angeli sunt puri spiritus. Ceterum cum hae res non sint magnae 
utilitatis, et ex parte solutiones sint satis incertae, breviter singulas 
quaestiones hic attigisse sufficiat. 

Angeli non. sunt immensi, sicut Deus, quia immensitas supponit 
substantiam infinitam, qualem non habent angeli. Eo ipso angeli non 
sunt ubique. Ait quidem S. Thomas: ,Non oportet, ut, quod est fini- 
tum in essentia, ad terminos loci finiatur (In 1, dist. 37, quads am D 
sed hoc ita intellegit, ut angelus propter suam limitationem non habeat 
relationem ad aliquos terminos quantitatis dimensivae, in quibus proprie 
consistit ,ubi locale, et ut consequenter possit esse in nullo loco. Non 
ideo negat angelum propter limitatam substantiam posse solum limi- 
tatum locum occupare. Hoc enim est evidens. Ideo angeli possunt e 
loco expelli et ad unum determinatum locum alligari (Tob. 8, 3. 2 Petri 
2, 4. Apoc. 12, 8 etc.). De qua re ait S. Athanasius: ,8i igitur Spiritus 
Sanctus omnia implet ..., si contra angeli hac in re illi cedunt atque 

illie tantum adsunt, quo mittuntur, dubium utique non est, quin Spiritus 
Sanctus nec res facta nec angelus sit^ (Epist. l ad Serap. n. 26; M 26, 
591. Of. Palmieri, De Deo creante 179). De opposita sententia Durandi 
cf. Suarez (De ang. l. 4, c. 1, n. 9 sqq.). 


312. Ex altera parte angelus mon est circumscriptive in spatio, ut 
pars spatu parti angeli respondeat, quia angelus non habet partes. 
Ita ait S. Joannes Damasc.: Cireumsceripti sunt [angeli], quoniam, cum 
in eaelo sunt, non sunt in terra; eum in terram a Deo mittuntur, 
non manent in caelo.... Cum autem intellegentiae sint, etiam intel- 
legibilibus in locis sunt, non corporum more circumscripti. Non enim 
ut corpora secundum naturam figurantur neque triplici dimensione 
constant, sed eo ipso sunt in loco, quod intellegibiliter praesentes sint 
et agant, ubicumque esse iussi sunt, nec valeant eodem momento simul 
hie et illic esse et agere (De fide l1. 2, c. 3; M 94, 810). Est igitur 
angelus in spatio, sicut anima in corpore, totus in toto spatio, quod 
occupat, et totus in singulis partibus. 

Quia autem non habet, sicut anima, ullam internam relationem 
ad materiam, ideo angelus non ea ratione occupat spatium, ut neces- 
sario per aliquod spatium praesens sit vel a spatii extensione depen- 
deat, sed totus potest esse im indivisibili puncto. Unde in uno obsesso 
potuit esse ,legio* daemonum (Luc. 8, 30). Ergo videtur angelus sua 
voluntate determinare posse, quantum spatium occupare velit. Quan- 
tum autem sit spatium, quo simul praesens esse possit, num e. g. in 
toto mundo reali simul esse possit, plane ignoramus. Aeque incertum 
est responsum ad alias quaestiones, num angelus possit simul esse in 
pluribus locis non continuatis, non praesens in spatio intermedio (ne- 
gative, secundum JS»warez, De ang. l. 4, c. 10, n. 15 sq.); num possit 
instantanee transire ex uno loco ad alium, saltem intra sphaeram pro- 
priam (affirmative, ib. c. 21); num possit transire e loco in locum, non 
transiens per spatiim medium (negative ib. c. 19); per quid angelus 
formaliter sit in spatio (per applicationem seu contactum virtutis, se- 
eundum S. Thomam 1; q.52,2.1; per modum ubicationis realiter ab 
angelo distinctum, secundum Suarez, De ang. l. 4, c. 2, n. 4; per ipsam 
suam substantiam terminatam per hanc partem spatii sine modo ac- 
cidentali realiter distincto, secundum eos, qui modos non admittunt, 
ut Palmieri, De Deo creante 184 sq.). Videas igitur, si placet, de his 
et similibus quaestionibus plura locis citatis et imprimis copiosam 
disputationem, quam ,de relatione spiritus angelici ad locum et spa- 
tium* seripsit Dr. Franc. Schinid (Quaest. select. 28 sqq.); nam hic non 
immorandum videtur, quia quaestiones non tam sunt theologicae quam 
philosophicae. 

Id unum iuverit breviter audire, quomodo secundum 5. Thomam 
angelus in loco sit per contactum virtutis. Quia angelus est ens spiri- 
tuale, locus autem est terminus proximus rei materialis, inter angelum 

et locum non exsistit relatio neque substantialis (ut inter animam et 
corpus) neque accidentalis per contactum dimensivum, quia angelus 
non habet dimensionem; ergo nihil remanet, nisi ut angelus, si vult 
aliquo loco praesens esse, aliquid agat circa istum locum.  ,Qualiter 
angelus sit in loco corporeo, considerari potest ex modo, quo corpus est 
in loco. Est enim corpus in loco per contactum loci; contactus autem 
corporis est per quantitatem dimensivam, quae in angelo non invenitur, 
cum sit incorporeus, sed loco eius est in eo quantitas virtualis. Sicut 
ergo corpus est in loco per contactum dimensivae quantitatis, ita an- 
gelus est in loco per contactum virtutis. Si quis autem velit virtutis 
contactum operationem vocare [sicut ipse Thomas vocat In 3, dist. 37, 
q. 3, a. 1] propter hoc, quod operari est proprius effectus virtutis, di- 
catur, quod angelus est in loco per operationem, ita tamen, quod per 
operationem non intellegatur sola motio, sed quaecumque unitio, qua sua 
virtute se corpori unit praesidendo vel continendo vel quocumque alio 
modo* (Quodl. 1, a. 4. In a. b addit: ,Cum angelus sit in loco per 
contactum virtutis, non subditur loco ut contentus ab eo, sed magis 
continet locum, sua virtute supereminens in loco; unde non habet 
necesse, ut sequatur in suo motu condiciones loci, sed voluntati suae 
subest, quod applicet se per contactum virtutis huic loco et illi, et si 
vult, absque medio*, sicut intellectus potest transire ab uno extremo 
obiecto ad aliud extremum, non transiens per media. Ceterum haec 
sententia ab aliis aliter explicatur (cf. Beraza, De Deo creante n. 562). 


Prop. XXXVII. Angeli, quamvis cognitione praestent, tamen 
neque secreta cordis neque libera futura naturaliter cognoscunt. "Theo- 
logice certa (Sum. 1, q. 54—58). 


943. Angelos esse intellegentiae multo praestantioris quam homines patet 
ex eorum natura pure spirituali, qua substantias creatas spirituales 
habent pro obiecto proprio cognitionis, ex quo ad cognoscendum Deum 
per viam analogiae ascendunt, res vero inferiores eminentiore modo 
cognoscunt'. Et communius quidem docent theologi angelos cognoscere 


! Quaeritur, num angelis praeter intellectum et voluntatem aliqua quasi sensitiva 
facultas adscribi possit. Negative communiter respondent theologi, qui dicunt angelis 
improprie tantum et latiore vocis significatione sensum tribui posse (S. Thomas 1, 
q. 04, a. 5; cf. q. 79, a. 1ad 3). Affirmative respondendum censet Franc, Sclimid, qui 
rem ita explicat: T'este revelatione angeli movere possunt corpora; ergo habent vim 
exsecutivam ab intellectu et voluntate distinctam, quia, si solo actu voluntatis mo- 
verent, essent in hoc genere omnipotentes (?). Haec autem facultas exsecutiva cum 
non sit infinita, non potest movere nisi corpus limitatae molis. Ergo quo maius 
est corpus quod movet, eo maiorem conatum adhibeat necesse est, ex quo conatu 
angelus fatigari, immo labori suscepto succumbere potest. Labor vero et fatigatio 
sine dolore quodam sensibili concipi nequit (?). Consequenter in angelo admittenda 
est facultas quaedam sensibilis, quae quidem non est facultas materialis neque orga- 
nica neque animalis neque eo modo sensitiva quo facultas sensitiva hominis, attamen 

res creatas a se distinctas per species intellectuales a Deo sibi con- 
creatas et sibi connaturales (S. Thomas 1, q. 55, a. 1. Suarez, De ang. 
l. 2, c. 8, n. 6; c. 5, n. 20; c. 6, n. 14). Sed magna difficultas est, quo- 
modo angeli per species universales infusas cognoscant exsistentiam 
rerum singularum. Nam si illae species per se sufficiunt ad cognoscen- 
dam exsistentiam omnium rerum sine ulteriore nexu cum rebus ex- 
sistentibus, angelus non sola cognoscit praeterita et praesentia, sed 
etiam futura, id quod non admittitur a theologis. 5i vero species 
universales per se non sufficiunt, necesse est effici novum nexum inter 
intellectum angeli et res singulas, quando exsistere incipiunt. lam 
hic nexus potest aut effici a Deo (per visionem beatificam possunt 
angeli omnia videre in essentia divina; sed hic loquimur de naturali 
cognitione angelorum); aut efficitur eo, quod angelus vult cognoscere 
res exsistentes et earum in se influxum recipere; aut efficitur eo, quod 
res exsistentes determinant angelos ad sui cognitionem independenter 
a voluntate angelorum, saltem quando sunt in parte spatii, quod an- 
gelus actu occupat. Quomodo res se habeat, nescimus. Sufficit dicere 
nullum ex his modis posse demonstrari impossibilem (cf. Lawr. Janssens, 
Sum. theol. VI 646 sqq.). Ceterum ea, quae theologi docent de medio 
et de modo cognitionis angelicae, non sunt revelata, sed sunt con- 
clusiones philosophicae multum disputatae. Revelatio enim de hac re 
nihil aliud docet nisi angelos praestare intellegentia insigni (cf. 2 Reg. 
14, 20; Matth. 24, 36) Nihilominus angeli ne omnia quidem entia 
creata naturaliter cognoscunt. 


374. Angeli non cognoscunt naturaliter secreta. cordis, 1. e. actus. im- 
manentes creaturae rationalis, quae pertinent ad exercitium liberi ar- 
bitrii (de actibus enim necessariis res non est adeo certa. Cf. Swares, 
De ang. 1.2, c. 22). Horum enim actuum cognitio soli Deo attribuitur: 
, Tu nosti solus cor omnium filiorum hominum" (3 Reg. 8, 39). ,Pravum 
est cor omnium et inscrutabile; quis cognoscet illud? Ego Dominus 


talis condicionis, ut actio agentis corporei in angelum fieri possit, sive ex voluntate 
ipsius angeli sive ex voluntate Dei, cui angelus subicitur (Quaestiones selectae, 
Paderbornae 1891, 178 sq. 195 sqq.). 

Mihi haec argumentatio non videtur valde efficax, tum quia, etsi angelus im- 
mediate per vim voluntatis movet, haec vis est intrinsecus finita, tum quia non 
apparet, cur angelus de irrito conatu circa res corporeas necessario dicendus sit 
sensibiliter tristari, cum sufficere videatur dicere eum intellectualiter tristari. Con- 
cedit Dr. Schmid possibilitatem doloris sensibilis in angelo, si res mere philosophice 
examinetur, valde problematicam manere. In quo problematico statu eam libenter 
relinquo et aliis, quibus eiusmodi speculationes arrident, ulteriorem inquisitionem cedo. 
Ecclesia varias explicationes poenae daemonum sciens et volens tolerat; unde eas 
sine ulla temeritate admittere licet (cf. De Novissimis IX, n. 662 sqq. 5. "Thomas 
ait: ,Nulla virtus seu potentia in angelo potest esse nisi pertinens ad apprehensionem 
vel appetitum intellectualem. Non autem est inconveniens, quod angeli aliqua cor- 
pora solo imperio voluntatis moveant motu dumtaxat locali^ (De malo q. 16, a. 1 ad 14). 
Alii aliter censent, ut Swaree, De angelis 1. 4, c. 24. 

Pesch, Praelectiones dogmaticae. III. Ed. 5[6. d 

scrutans cor et probans renes* (Ier. 17, 9 10). Ideo ,scrutator cordium* 
est appellatio propria Dei. ,Serutans corda et renes Deus* (Ps. 7, 10). 
,Omnia enim corda scrutatur Dominus, et universas mentium cogita- 
tiones intellegit (1 Par. 28, 9). ,Renum illius testis est Deus, et cordis 
ilius scrutator est verus et linguae eius auditor (Sap. 1, 6). ,Domine, 
qui corda nosti omnium* (Act. 1, 24). ,Discretor cogitationum et inten- 
tionum cordis* (Hebr. 4, 12). Quare cardiognosia saepe in evangeliis 
affertur argumentum divinitatis Christi (Matth. 9, 4. Io. 1, 41 sqq.; 
2, 24 etc.). In hoc apparet similitudo hominis cum Deo, quod intimae 
cogitationes hominis sunt absconditae (Ps. 43, 22. 1 Cor. 2, 11) et solus 
Deus ,in caelis testis meus et conscius meus in excelsis^ (Iob 16, 20). 


975. Ideo SS. Patres saepe divinitatem Christi contra arianos probant 
inde, quod. Christus noverit secreta. cordis. lta e. g. S. Fulgentius (Ad 
Trasim. 1. 2, c. 16 17; M 65, 268), ita Novatianus (De Trin. c. 183; 
M 3,908), alii. Vulgatus Athanasius ait: ,Praescius rerum et cor- 
dium cognitor solus est Deus, nec enim vel angeli cordis abscondita 
vel futura videre possunt* (Ad Antioch. q. 99; M 28, 660). S. Basilius: 
,Quo animo, quo proposito agamus ... solus novit, qui nostra omnia 
opera intellegit. Et rationem reddit: , Cum cordium sit opifex, propterea 
etiam omnia opera nostra intellegit^ (In Ps. 32, n. 8; M 29, 343). 
Paschasius (vel Faustus Regiensis): ,Quaelibet creatura caelestis in 
tantum infundere vel implere hominem non potest, ut abdita cogita- 
tionis humanae scire possit. Et ideo de solo Deo legimus: ,Qui solus 
nosti corda hominum', et iterum: ,Ipse enim novit occulta cognoscere.*. . . 
Auctori tantum debetur hoc privilegium, ut conscientiam possit intrare 
secretam^ (De Spir. Sancto l. 2, c. 1; M 62, 25). Hieronymus in Ps. 
16, 20 (M 26, 860): , Diabolus in anima intrinsecus nescit, quid cogitet 
homo, nisi per exteriores motus intellegat.* Alia vide apud Petavium, De 
ang. ]l.1, c. 1. Concors quoque est scholasticorum sententia, et Swarez 
quidem censet hanc doctrinam esse de fide (De ang. l. 2, c. 21, n. 3). 


346. Argumentum rationis, quod S. Thomas (1, q. 51, a. 4) affert, est 
morale. Creatura enim rationalis es& domina suorum actuum, neque ad 
alteram creaturam ut ad finem dirigitur, sed ad solum Deum. Atqui 
sl esset creatura, quae ratione superioris naturae exigeret, ut sibi 
secreta cordis essent manifesta, eo ipso haberet dominium in hominem 
rationalem et huius perfectum dominium in actus suos tolleret. Ergo 
secreta cordis nulli alii creaturae manifesta esse debent. Haec quidem 
ratiocinatio proxime procedit de actibus liberis voluntatis, at etiam 
applicanda est ad actus intellectus, qui ad constituendum exercitium 
liberi arbitrii essentialiter requiruntur. — Si quaeritur de causa phy- 
sica, ob quam angeli penetrare nequeant secreta cordis, simplex re- 
sponsum est: quia non acceperunt horum actuum species infusas, quae 
per se sufficiant, sed quae requirant, ut obiectum non maneat ex 

alterius voluntate occultatum. Qui vero hane theoriam de speciebus 
infusis non admittunt, aliam rationem reddunt ex natura actuum vita- 
lum, ut Palmieri (De Deo creante 189 193). Posse autem angelos 
naturaliter coniecturalem notitiam secretorum cordis habere et posse 
etiam ex effectu cognoscere, quid homo in corde habuerit vel habeat, 
concedendum est et ab omnibus conceditur. Quaestio hie est de im- 
mediata et certa cognitione. 


374. De liberis futuris angelus coniecturas facere potest, sed ea in- 
fallibiliter praescire ex principiis naturalibus non potest. Argumentum 
scripturisticum simile est atque in praecedenti parte. Nam cognoscere 
futura in Scriptura semper exhibetur ut perfectio soli Deo propria 
vel a Deo supernaturaliter cum creaturis communicata. ,Ego sum 
Deus, et non est ultra deus, nec est similis mei, annuntians ab exordio 
novissimum, et ab initio, quae necdum facta sunt^ (Is. 46, 9 10). ,An- 
nuntiate, quae ventura sunt in futurum, et sciemus, quia dii estis vos* 
(Is. 41, 23). Quapropter divina legatio Christi vaticiniis eius probatur 
(cf. 1 Cor. 14, 23 sqq.). Dicta Patrum recenset Petaviws (De ang. l. 1, 
c. 9). Sufficit hic pauca afferre. S. Hilarius: , Proprium autem Deo quid 
aliud quam cognitio futurorum est?* (De Trin. c. 9, n. 61; .M 10, 330.) 
S. Ioannes Chrysost.: ,Certa praedictio futurorum immortalis dumtaxat 
Dei opus est^ (In Io. hom. 9, n. 2; M 59, 122). S. Cyrillus Alex.: , Nulli 
alii quam uni ac soli naturali Deo futura nosse convenit" (In Io. 6, 71, 
1.4, c. 4; M 13, 631). Secundum concil. vatic., de fide c. 3, prophetiae 
.Dei infinitam scientiam luculenter demonstrant (Denz. n. 1190), id 
quod verum non esset, si angeli quoque futura naturaliter praescirent. 


378. Ratio idem confirmat ; nam, si angeli secreta cordium praesentia 
non cognoscunt, a fortiori futura non cognoscunt. Praeterea libera 
futura alia ratione naturaliter sciri nequeunt, nisi quia intellectus est 
in perfecta actualitate relate ad omne verum; nam id, quod futurum 
est, plus conferre nequit ad sui cognitionem misi obiectivam termina- 
tionem veritatis suae. Atqui solus intellectus infinitus est in actu 
perfecto ad cognoscendum omne verum. Praeterea nihil futurum est 
nisi dependenter a voluntate Dei; atqui quid Deus decreverit de futuro, 
angelus non naturaliter scit; ergo libera futura sunt ei naturaliter 
abscondita. 

Cetera, quae theologi disputant de medio et modo cognitionis ange- 
licae, tam obscura et tam incerta sunt, ut iis non videatur immoran- 
dum. Cf. si placet S. Thomas 1l, q. D4 sqq.; Swarez, De ang. 125 
Beraea, De Deo creante n. 464 sqq. 


379. Schol. De libertate angelorum. 


Ex natura intellectuali angeli efficitur angelum habere voluntatem 


rationalem et liberam. Ideo Scriptura angelis adscribit gaudium (Luc. 15, 
du^ 

110), desiderium (1 Petri 1, 12), malis angelis etiam tremorem (lac. 
2, 19) et iram (Apoc. 12, 12) etc., supponit vero libertatem angelicam 
in iis, quae docet de peccato angelorum. S. Justinus: ,Fecit liberos 
ad recte agendum angelos et homines* (Dial. contra Tryph. c. 102; 
M 6,14). Tertullianus: ,Et ipse [diabolus] liberi arbitrii institutus 
ut spiritus^ (Adv. Marc. 1. 2, c. 10; M 2, 291). S. Ioannes Damasc.: 
Angelus igitur substantia intellectualis ... suae potestatis arbitrioque 
libera^ (De fide l. 2, c. 3; .M 94, 866. C£. S. Thomas 1, q. 59, a. 1). 
Est quidem voluntas angeli valde perfecta, sed non indefectibilis; de- 
terminatio autem libera eius non sequitur post longam deliberationem, 
sed instantanee. "lThomistae tribuunt angelis aliquam relativam indefec- 
tibilitatem cirea finem naturalem, et in ordine quoque supernaturali 
immutabihtatem naturalem post electionem semel factam; alii theologi 
communius utrumque negant (cf. Swarez, De ang. l. 3, c. 1 10). 


Prop. XXXVIII. Angeli inter se colloqui possunt. Res certa, sed 
modus disputabilis (Sum. 1, q. 106 107). 


380. Cum locutio sit manifestatio mentis, angeli inter se colloqui pos- 
sunt, quatenus possunt conceptus mentis inter se manifestare. | Locutio 
inter homines fit per signa sensibilia; sed haec in angelis, qui sunt 
puri spiritus, non requiruntur. Manifestat igitur angelus angelo men- 
tem suam immediate. 

Posse angelos inter se colloqui docet S. Scriptura. | ,Cum Michael 
archangelus cum diabolo disputans altercaretur de Moysi corpore, 
non est ausus iudicium inferre blasphemiae, sed dixit: Imperet tibi 
Dominus* (Iudae 9). ,Si linguis hominum loquar et angelorum* (1 Cor. 
18, 1. ,Seraphim clamabant alter ad alterum et dicebant: Sanctus* 
(Is. 6, 3. Of. Dan. 8, 16; Zach. 2, 8 4; Apoc. 7i, 2 etc. 

Idem docent SS. Patres. S. Basilius: ,Significavit apostolus angelos 
propriam habere linguam, ita dicens: Si linguis hominum loquar et 
angelorum* (Homil. in illud ,In principio erat Verbum* mn. 3; M 31, 
416 sq.). S. Ioannes Chrysost.: ,Linguam angelorum hie appellat, non 
corpus angelis attribuens, sed eiusmodi est, quod ait: Quamvis ita 
loquar, ut angeli inter se colloquuntur* (In 1 Cor. 13, 1 hom. 32, n. 3; 
M 61, 268). S. Ioannes Damasc.: Angelis ,nec lingua opus est nec 
auribus, sed sine ulla prolati sermonis ope mutuo sibi sensa sua com- 
municant et consilia^ (De fide 1. 2, c. 3; M 94, 861). 


381. 5i quaeritur de modo, quo angeli inter se colloquantur, fatenda 
. est ignorantia. Dant quidem theologi explicationes, sed alii alias et 
inter se contradicentes. S. Thomas negat posse unum angelum directe 
influere in intellectum alterius angeli et in eo species intellectuales 
producere. Censet igitur unum angelum alteri mentem suam mami- 
festare eo ipso, quod velit hane manifestationem. Nam cum unica 


Art. l. De creatione et natura angelorum. Prop. XXXVIII. 261 


ratio, ob quam mens unius alteri sib impervia, repetenda sit ex per- 
fecto dominio, quod ens rationale habere debet in actus suos liberos, 
statim, ubi haec ratio cessat, mens unius angeli alteri fit manifesta, 
sed illi soli, ad quem fit locutio; nam quantum ad alios eadem ratio 
secreti permanet (cf. S. Thomas 1, q. 101). Patet hoc explicandi modo 
nobis omnino occultam manere physicam rationem, qua ex simplici 
actu voluntatis unius angeli oriatur actualis cognitio in altero angelo. 
ldeo alii censent angelum loquentem in altero angelo speciem intel- 
legibilem vel alium effectum physicum producere (Swarez, De ang. 
1.9, e. 98, n. 51). Alii dicunt locutionem esse actum reflexum intel- 
lectus angelici, quo ex imperio voluntatis actus manifestandus ad alte- 
rum angelum dirigitur (cf. Vazquez, In 1, disp. 211). Hac explicatione 
physiea diffieultas ne tangitur quidem. Quamcumque admittis opinio- 
nem, memento te facere hypothesim, quae vix attingat limites positivae 
probabilitatis. Ceterum ea, quae diximus, valent de ordine naturali; 
nam in ordine supernaturali angelus ea, quae ad ipsum pertinent, videt 
in essentia divina intuitive cognita. 


382. Si angelus superior angelo inferiori de superiore notitia rerum, 
quam habet, aliquid confert, haec locutio dicitur illuminatio. Hie 
terminus introductus esse videtur a vulgato Dionysio Areopagita (De 
cael. hierarch. c. 4 8; M 3, 119 219), et ob magnam auctoritatem, qua 
hie olim fruebatur, omnes scholastici doctrinam eius amplexi sunt 
(S. Thomas 1, q. 106). Nullum habet haec doctrina fundamentum scrip- 
turistieum vel patristicum. — Provocat quidem Dionysius (c. (; M 5, 
226) ad illud Ps. 23, 8: ,Quis est iste rex gloriae? Dominus fortis et 
potens^, ubi censet primum membrum esse interrogationem inferiorum 
angelorum, alterum esse responsum superiorum angelorum. Similiter 
Is. 63, 1 (M 3, 210). Sed dubitare licet, sitne in his textibus ulla vis 
probandi hane rem. 

Nam in Ps. 23, 8 habetur exhortatio ad praeparandum Deo dignum 
sanctuarium, quo ingrediatur. Et in textu quidem hebraico poetiea 
loquendi ratione admonentur ipsae portae, ,ut maiestatem Dei sen- 
tientes et venerantes in maiorem sese erigant molem et altitudinem. . . . 
Cum admiratione interrogant portae: Quis est iste rex gloriae? et 
respondetur: Iahve, Dominus fortis et potens . . .* (Knabenbauer in hunc 
locum). Ergo nihil de angelis inter se illuminantibus. 

Illum psalmum iam 5$. Justinus M. de Christi in caelum ascensione 
interpretatur. ,Cum Christus noster à mortuis resurrexisset et in 
caelum ascenderet, iubentur in caelis a Deo principes aperire portas 
caelorum, ut intret iste rex gloriae.... Nam cum caeli principes in- 
formi eum et ingloria et humili specie viderent, nec eum cognoscerent, 
ita percontabantur: Quis est iste rex gloriae? Et respondet iis Spiritus 
Sanctus (r0 mveO0ua ro &piov): Dominus virtutum ipse est rex gloriae 
(Dial. cum Tryphone n. 36; M 6, 554 sq.). Ad haec verba quidam pro- 

vocant, ut ostendant iam a S. Iustino doceri illuminationem inferiorum 
angelorum per superiores; de qua re nullum ibi verbum legitur. 

Neque testis huius doctrinae invocari potest S. Hieronymus, qui 
facit quidem angelos interrogantes: Quis est iste rex gloriae? At quis 
responsum dedit? ,HRespondit Dominus interrogantibus angelis: Quae- 
ritis, quis sim. ... Ego sum, cui Pater tradidit omne iudicium* (In 
Is. 1l. 17, c. 68; M 24, 610). Ergo non angeli ab angelis docentur, sed 
a Christo. 

Alius testis citatur S. Cyrillus Hieros., qui dicit: ,Recordare, quod 
et divinae potestates ad se invicem aiebant: Attollite portas, principes, 
vestras^ (Catech. 14, n. 24; M 33, 858). Hoc est totum. 

Apud $. Ambrosiwm saltem ali angeli ab aliis aliquid discere di- 
cuntur, non tamen inferiores a superioribus, sed illi angeli, qui adfuerant 
resurgenti Christo, illis angelis, qui eum solum viderant patientem, 
dicebant hunc gloriosum triumphatorem in caelum ascendentem esse 
eundem, qui antea passus fuerat (De fide 4, 1, 11; M 16, 619). 

Theodoretus non magis docet illuminationem inferiorum angelorum 
per superiores, sed, ut explicet, quomodo angeli interrogent, quis ille 
rex gloriae sit, ait angelos non ommia scire. ,Nemo autem invisibi- 
lum virtutum inscitiam audiens miretur.... Nec enim omnia prae- 
noscunt nec omnia sciunt; sola autem divina natura hane scientiam 
habet." Angeli omnes tantum sciunt, quantum discunt. Ergo ,absurdi 
nihil est caelestes virtutes, humanam [Christi] naturam videntes et 
divinitatem in ipsa latentem minime intuentes, ignorare. Si quis autem 
hoc dare noluerit ... putet esse sermonis figuram, neque existimet 
interrogantes ob ignorantiam interrogare* (In Ps. 23; M 80, 1033). 

Sermonis figuram Gregorius Nyss. quoque in eo invenit, quod David 
in illo psalmo alios angelos facit Christum comitantes, alios portas 
caelestes custodientes, et ita quidem ut comitantes iubeant aperiri 
portas, custodientes autem interrogent, quis ille sit, cui aperiendae sint. 
Ex quibus Gregorius non concludit inferiores angelos a superioribus 
illuminari, sed hane conclusionem facit: ,Cernitis, quomodo dulciorem 
nobis celebritatem [ascensionis Christi] David effecerit, dum ecclesiae 
hilaritati gratiam immiscet suam*, gratiam scilicet venustae descrip- 
tionis (Orat. in ascens.; M 46, 693). 

Aliter omnino loquuntur Patres, qui post Dionysium Areopag. scrip- 
serunt; e. g. S. Joannes Damasc.: Angeli ,alii alios illustrant (ààjNoug 
qutíZovrec) ob ordinis vel naturae praestantiam. Liquet autem eos, 
qui sublimiores sunt, inferioribus lumen ae scientiam affundere* (De fide 
orthod. ]. 2, c. 3; M 94, 871) Si quaeris, unde Damascenus hane doc- 
trinam de angelis hauserit, in eodem capite laudatur ,sanctissimus et 
venerabilis et in theologia praestantissimus vir Dionysius Areopagita*. 

S. Thomas inde argumentatur, quod convenit, ut angelus superior, 
qui superiorem notitiam habet, hane perfectionem suam in inferiores 
angelos transfundat, ut sic inferior per superiorem dirigatur. Haec 

illuminatio, in quantum per eam inferior angelus purgatur a defectibus 
intellectus, dicitur etiam purgatio (S. Thomas 1, q. 106, a. 2 ad 1). Doc- 
trina de illuminatione angelorum, cum non contineat quidquam, quod 
non sit rationi congruum, ob auctoritatem S. Thomae et ceterorum 
theologorum admittenda videtur, modo ne proponatur ut a Deo revelata 
vel eum revelatione necessario nexa. 

Plura de his rebus apud Suarez, De ang. 1. 2, c. 26 sqq.; 1. 6, c. 11 8qq.; 
De relig. tract. 4, l. 1, c. 4. 


Prop. XXXIX.  Exsistit magna angelorum multitudo in diversos 
ordines distincta. Sententia communis (Sum. 1, q. 50, a. 9; q. 108). 


383. Magnam esse multitudinem angelorum plura testimonia Scripturae 
clare indicant. ,Milia milium ministrabant ei, et decies milies centena 
milia assistebant ei^ (Dan. 7, 10). , Audivi vocem angelorum multorum 
in cireuitu throni et animalium et seniorum, et erat numerus eorum 
milia milium* (Apoc. 5, 11), ubi ,animalia* (Zo) sunt angeli (Ez. 1, 18), 
,seniores^ vero sancti. ,Putas, quia non possum rogare Patrem meum, 
et exhibebit mihi modo plus quam duodecim legiones angelorum?" 
(Matth. 26, 53.) ,Multorum milium angelorum frequentia^ (graece uu- 
piábec, Hebr. 12, 22). Of. Gen. 32, 1 2; Deut. 33, 2; 5 Reg. 22, 19; 
Iob 25, 3; Ps. 67, 18; Luc. 2, 13; Iudae 14. 

SS. Patres multitudinem angelorum efferunt, tum ubi considerant 
textus Seripturae modo citatos, tum ubi exponentes parabolam de ove 
perdita dicunt oves 99 esse angelos, ovem vero unam esse genus 
humanum, eum numerus angelorum multum excedat numerum hominum. 
(Of. Petavius, De ang. l. 1, c. 14, n. 9 sqq.; S. Thomas 1, q. boda 
Suarez, De ang. l. 1, c. 11, n. 4; Palmieri, De Deo creante p. 201 sqq.) 


384. Angelos in ordines esse distinctos efficitur ex variis dictis S. Scrip- 
turae. lta si Michael vocatur ,unus de principibus primis" (Dan. 10, 13), 
supponuntur esse angeli superiores et inferiores. Porro haec varia 
nomina angelorum occurrunt: cherubim (Gen. 3, 24. Ex. 25, 18 sqq. 
3 Reg. 6, 23 sq. Ps. 17, 11. Ez. 10, 3. Dan. 3, 55), seraphim (Is. 6, 2 sqq.), 
archangeli (1 Thess. 4, 15. Iudae 9), angeli, potestates (é£ovoíau), virtutes 
(ouváueig, 1 Petri 3, 22), quibus S. Paulus (Eph. 1, 20 21) addit: prin- 
cipatus (dpxoí) et dominationes (xupiórrec) et (Col. 1, 16) thronos. lta- 
que novem diversa nomina occurrunt ad diversas classes angelorum 
significandas. Haec enim nomina revera significare substantias ratio- 
nales patet ex variis actionibus et muneribus, quae iis attribuuntur 
(Is. 6, 2 sqq. Ez. 10), tum ex eo, quod dicuntur esse creata a Deo et 
ad Deum et in ipso constare (Col. 1, 16 21) Patet etiam haec nomina 
non sine ratione ita enumerari, sed revera significare aut varias per- 
fectiones aut varia munera. Sed quomodo haec distinctio intellegenda 
sit, Scriptura non docet. 

385. Neque ex traditione aliud cum absoluta certitudine constat, nisi. 
esse angelorum ordines seu choros, sed ne de numero quidem horum 
ordinum ullus consensus adest. E. g. S. Augustinus ait: ,Quomodo 
se habeat beatissima illa et superna societas, quae ibi sint differentiae 
praepositurarum, ut, cum omnes tamquam generali nomine angeli nun- 
cupentur..., sint tamen archangeli; et utrum iidem archangeli appel- 
lentur virtutes ... et quid inter se distent quattuor illa vocabula, 
quibus universam ipsam caelestem societatem videtur apostolus esse 
complexus [Col.1, 16]. .., dicant qui possunt; ego me ista ignorare 
confiteor" (Enchir. c. 58; M 40, 259). S. Ioannes Chrysost.: ,Sunt angeli 
et archangeli et throni et dominationes et principatus et potestates. 
Sed non solum isti sunt coetus in caelis, verum infinitae gentes et 
nationes ineffabiles, quas nulla potest explicare oratio* (Hom. 4 de in- 
comprehens. n. 2; M 48, 729). S. Cyrillus Hieros. in catech. 16, n. 23 
enumerat angelos, archangelos, spiritus, virtutes, principatus, potestates, 
thronos, dominationes; in catech. 23, n. 6 angelos, archangelos, virtutes, 
dominationes, principatus, potestates, thronos, cherubim, seraphim (M 33, 
950 1114; cf. catech. 11, n. 11, ubi rursum alius numerus et ordo ex- 
hibetur. Alii Patres quinque, alii septem, alii novem ordines enume- 
rant, numquam insistentes determinato numero. De qua re Petavius 
ait: Neque tamen veterum quisquam, qui nondum cognitis Dionysii 
libris exstiterunt, ita ordinum istorum nomina posuit, uti certo eos 
numero complexus sit, aut ut novem, quomodo ile, constituerit, sed 
tam illud in incerto reliquerunt quam singulorum proprietates ac dis- 
crimina.... Primus Dionysius novem angelorum ordines et gradus 
distincte ac definite posuit, idque se a magistro suo et initiatore 
didicisse confirmat* (De ang. 1. 2, c. 1, n. 8 et 12). Licet igitur iam ante 
Dionysium non raro novem angelorum ordines enumerentur, tamen 
fixa et determinata enumeratio Dionysio in acceptis referenda est; nam 
post eum haec opinio magis magisque stabilita et in ipsam liturgiam 
ecclesiasticam recepta est (cf. Praef. Missarum). Lege e. g. homiliam 34 
S. Gregorii M. in Evangel, quae habetur in Breviario Romano die 
29 sept. 


386. Secundum S. Thomam angeli in ordines distinguuntur dispositive 
secundum maturalia dona, completive secundum dona supernaturalia, 
quae angelis data sunt secundum capacitatem naturalem (1, q. 108, 
a. 4. Porro secundum naturalem et supernaturalem capacitatem angeli 
accipiunt diversa officia. Haec autem officia referuntur vel ad Deum 
vel ad alios angelos vel ad homines (ib. a. 2. Singula officia haec 
S. Thomas describit secundum Dionysium et S. Gregorium M. (ib. a. 5 
et 6 et Contra gent. 3, 80. Cf. 5uarez, De ang. l. 1, c. 18; Petavius, 
De ang. l. 2, c. 3). 


387. Post Dionysium solebant angelorum ordines in tres hierarchias 
dividere, quarum quaelibet tres ordines complectatur. In suprema 

hierarchia sunt, quibus potissimum convenit Deo adstare, qui a solo 
Deo immediate illuminantur et mittuntur (cherubim, seraphim, throni); 
in secunda hierarchia sunt, qui a superioribus angelis illuminantur et 
mittuntur et inferiores illuminant et mittunt (dominationes, potestates, 
virtutes); in tertia hierarchia (principatus, archangeli, angeli) sunt, qui 
m circa ministerium hominum occupantur (S. Thomas 1, q. 108, 
a. 1 et 6). 


388. Secundum S. "Thomam quilibet angelus ab alio specie differt 
(1, q. 50, a. 4); S. Bonaventurae ,non videtur rationabile" excludere 
ab angelis communieationem in specie (In 2, dist. 3, p. 1, a. 2, q. 1 
secundum Suarez (De ang. l. 1, c. 14, n. 3 13; c. 15, n. 15) saltem angeli 
eiusdem ordinis ab angelis aliorum ordinum specie differunt; secundum 
Toletum (In 1, q. 50, a. 5) omnes angeli sunt eiusdem speciei eodem 
modo quo omnes homines. Res est incerta, et tota fere quaestio est 
de modo loquendi cirea ea, quae captum nostrum excedunt. Hoc unum 
certum est, angelos non ut homines eatenus unam speciem constituere, 
quatenus ab uno parente descendant (cf. Palmieri, De Deo creante 
204 sqq.; Janssens, Sum. theol. VI 501 sqq.; Beraza, De Deo creante 
n. 399 sqq.). 


ART. II. 


DE ELEVATIONE ANGELORUM ET DE PECCATO MALORUM 
ANGELORUM. 


Prop. XL. Deus angelos viatores evexit ad ordinem supernatu- 
ralem. Sententia communis (Sum. 1, q. 62, a. 1—3). 


389. Vidimus de angelorum exsistentia et natura. At angeli non 
solam naturam a Deo acceperunt, sed, sicut homines, evecti sunt ad 
ordinem supernaturalem. Id de fide est quoad statum, in quo boni 
angeli nune sunt; nam ordo supernaturalis hominibus concessus descri- 
bitur ut communicatio bonorum, quibus boni angeli nunc fruuntur. |. Àc- 
cessistis ad Sion montem et civitatem Dei viventis, Ierusalem caelestem 
et multorum milium angelorum frequentiam (Hebr. 12, 22). Iusti post 
resurrectionem ,erunt sieut angeli Dei in caelo* (Matth. 22, 30), qui 
,in caelis semper vident faciem Patris mei, qui in caelis est^ (Matth. 
18, 10); ,aequales enim angelis sunt et filii sunt Dei, cum sint fihi 
resurrectionis (Luc. 20, 36). 

Ideo angelorum. locus proprius est caelum, ubi adstant ante thronum 
Dei. ,Adstamus ante Dominum* (Tob. 12, 15). ,Milia milium ministra- 
bant ei, et decies milies centena milia assistebant eisaiDanoca10) 5 In 
conspectu throni eius sunt^ (Apoc. 1, 4; cf. 5, 11; 1, 11) De caelo 
angeli ad terram veniunt (Io. 1, 51. Matth. 16, 21) 

Angeli vocantur nominibus, quibus iustitia supernaturalis significatur, 
ut ,sancti^ (Tob. 10, 11. Marc. 8, 38. Luc. 9, 26), ,filii Dei* (Iob 1, 6; 
2. ]), ,angeli lucis" (2 Cor. 11, 14; cf. 1 Thess. 5, 5; 1 Io. 1, 7; 2, 9). 

390. Dicta SS. Patrum de hac re sunt multa et evidentia; sed pauca 
attulisse satis erit. S. Basilius: , Merae et intellegibiles virtutes sanctae 
tum sunt tum nominantur, ex gratia per Spiritum sanctimoniam nactae ; 
sanctificatio enim non est absque Spiritu* (De Spir. Sancto c. 16, n. 38; 
M 32, 135). ,Nihil sanctitatem adipiscitur nisi per Spiritus Sancti 
praesentiam. Itaque quod angeli sunt, ab opifice Verbo, universorum 
conditore, habent; iis vero sanctitatem Spiritus Sanctus impertivit. 
Non enim infantes (vijmoi creati sunt angeli, deinde paulatim exercitio 
perfecti, sic facti sunt digni, qui Spiritum Sanctum reciperent; sed in 
prima constitutione et una cum substantiae suae quasi mixtura in- 
fusam habuere sanctitatem^ (In Ps. 32, 6; M 29, 334). Spiritus Sanctus 
replet angelos, replet archangelos, sanctificat potestates, vivificat 
omnia* (Hom. 15, n. 3; M 31, 410). S. Ambrosius: ,Cum angeli homi- 
nibus in adiumentum descendant, intellegendum est, quod creatura 
quidem superior angelorum sit, quae plus recipit gratiae spiritualis ; 
eiusdem tamen et erga nos et illos munus auctoris est^ (De Spir. Sancto 
l 1, e. 4; M 16, 124). S. Augustinus: ,Confitendum cum debita laude 
creatoris non ad solos sanctos homines pertinere, verum etiam de 
sanctis angelis dici posse, quod caritas Dei diffusa sit in iis per Spiritum 
Sanctum, qui datus est iis' (De civ. Dei l. 12, c. 9, n. 2; M 41, 351). 
Alia apud Palmieri, De Deo creante 440 sqq. 


391. Sensus magisterii ecclesiastici sufficienter patet ex cultu ange- 
lorum et ex damnatione harum propositionum Baii: 1. ,Nec angeli 
nec primi hominis adhuc integri merita recte vocantur gratia.^ 3. ,Et 
bonis angelis et primo homini, si in statu illo perseverasset usque ad 
ultimum vitae, felieitas esset merces et non gratia^ (Denz. n. 1001 
1003; cf. 1004 1005). 

Ratio quoque a priori suadet Deum non solos homines elevasse, 
nobiliores vero creaturas in statu naturali reliquisse, et eos, qui mit- 
tantur ad salutem supernaturalem hominum procurandam (Hebr. 1, 14), 
ipsos huius salutis esse expertes. Ergo etiam admittendum est angelos 
viatores iam habuisse gratiam sanctificantem, ut cum S. Thoma theologi 
communiter docent. 


392. Quaestio autem hic oritur eadem, quae supra (n. 179 sqq.) mota 
est de primis hominibus, wtrwm angeli in statu gratiae creati sint, an 
in solis naturalibus creati ad gratiam accipiendam prius se disposuerint. 
lidemque theologi ex iisdem fere rationibus aut hane aut illam sen- 
tentiam amplectuntur. Ita S. Thomas in 2, dist. 4, q. 4, a. 2 tamquam 
communiorem sententiam proponit angelos non esse creatos in gratia; 
sed in Summa 1, q. 62, a. 3 contrarium docet, quam sententiam sequi- 
mur ob rationes iam allatas. Quod enim valet de homine (supra 
n.179 sqq., magis etiam valet de angelo, qui est nobilior creatura. 
S. Augustinus loquens de bona voluntate, i. e. de supernaturali cari- 

tate angelorum, ait: ,Istam quis fecerat nisi ille, qui eos in bona 
voluntate, i. e. cum amore casto, quo illi adhaererent, creavit, simul 
in iis condens naturam et largiens gratiam? Unde sine bona volun- 
tate, h. e. Dei amore, numquam sanctos angelos fuisse credendum est 
(De civ. Dei l. 12, c. 9, n. 2; M 41, 351). Idem docet S. Basilius (supra 
n. 390). Multos alios Patres allegat Suarez (De ang.l. 5, c. 4. Cum 
gratia acceperunt angeli virtutes et dona infusa, acceperunt revela- 
tionem et gratiam actualem et omnia, quae viatoribus conveniunt 
(S. Thomas 2, 2, q. 5, a. 1. De fide angelorum eadem est disputatio, 
quae supra (n. 184) de protoparentibus (cf. Suarez l. c. l. 5, c. 5 et 6). 


393. Est sententia S. Thomae angelos accepisse inaequales gratias, et 
quidem ita, ut ,secundum gradum naturalium angelis data sint dona 
gratiarum*; quod quidem provenit tum ex ordinatione Dei tum ex 
cooperatione angelorum; nam ,rationabile est, quod angeli, qui meliorem 
naturam habuerunt, etiam fortius et efficacius ad Deum sint conversi. 
Hoc autem etiam in hominibus contingit, quia secundum intensionem 
conversionis in Deum datur maior gratia et gloria. Unde videtur, 
quod angeli, qui habuerunt meliora naturalia, habuerunt plus de gratia 
et gloria^ (1, q. 62, a. 6). Idem docet 5. Joannes Damascenus : ,Per 
Verbum omnes angeli creati sunt, ac per Sancti Spiritus sanctifica- 
tionem omnes perfectionis numeros acceperunt, ita tamen, ut pro sua 
quisque dignitate et classe luminis gratiaeque participes sint (De fide 
1.9, c. 3; M 94, 810). Haec sententia, quamvis sit rationi congrua, 
ex fontibus revelationis probari nequit, et ideo non necessario admut- 
tenda est (Swarez l. c. e. 10). 


Prop. XLI. Multi angeli aeternam beatitudinem adepti sunt; 
multi vero alii peccato commisso in aeternam damnationem ruerunt. 
De fide (Sum. 1, q. 62, a. 4—9; q. 63). 


394. Pars I. Esse multos angelos in caelesti beatitudine constat ex 
dietis S. Seripturae in praecedenti thesi allegatis. Non tamen semper 
fuerunt in beatitudine supernaturali. Videntur quidem nonnulli S8. Patres 
iudicare bonos angelos statim ab initio creatos esse in beatitudine. 
In libro 129 de civ. Dei c. 9 (M 41, 356) S. Augustinus de hac re dubi- 
tanter loquitur*. Gennadius loquitur cum maiore certitudine (De eccles. 
dogm. c. 59; M 48, 995). Nihilominus theologi unanimiter cum S. Thoma 
docent angelos omnes aliquando fuisse viatores : , Ultimam beatitudinem, 
quae facultatem naturae excedit, angeli non statim in principio suae 
creationis habuerunt, quia haec beatitudo non est aliquid naturae, sed 
naturae finis, et ideo non statim eam a principio debuerunt habere* 
(S. Thomas 1, q. 62, a. 1). Explicant autem theologi dicta Augustini 
de beatitudine imperfecta naturali vel etiam supernaturali, quae con- 


1 Qf. C. Pele, Die Engellehre des hl. Augustinus 62 sqq. 

sistat in innocentia et supernaturali Dei amicitia, non vero in visione 
beatifica. atio est, quia multi angeli peccaverunt, quod cum visione 
beatifica conciliari nequit; neque rationabiliter supponi potest alios 
angelos creatos fuisse in beatitudine, alios vero extra beatitudinem et 
hos omnes cecidisse. Praeterea SS. Patres docent sanctos angelos me- 
rwisse beatitudinem; ergo supponunt eos non statim creatos esse in 
beatitudine. Ita ipse S. Awgustinus dicit: ,Sancti angeli, cadentibus 
aliis per liberum arbitrium, per idem liberum arbitrium steterunt ipsi, 
et huius permansionis debitam mercedem recipere meruerunt (De corr. 
et grat. c. 11, n. 32; M 44, 935). Et: ,Ut de sua sine fine perman- 
sione certi essent, tamquam ipsius praemium permansionis dedit^ (De 
civ. Dei 1. 22, c. 1,n. 2; M 41, 152). S. Gregorius M.: , Natura angelica, 
quando creata est, liberum accepit, utrum vellet in humilitate per- 
sistere et in omnipotentis Dei conspectu manere, an ad superbiam labe- 
retur et a beatitudine caderet; sed quia, cadentibus aliis, sancti angeli 
in sua beatitudine perstiterunt, hoc acceperunt in munere, ut iam cadere 
omnino non possent" (In Ez. hom. 7, n. 18; M 16, 849). Alia apud 
Suarez, De ang. l. 5, c. 2. 


395. Supponunt theologi angelos creatos fuisse non solum cum habitibus 
supernaturalibus, sed. etiam. cum actibus supernaturalibus, quibus Deum 
cognoscerent et, agnoscerent finem suum supernaturalem, et ita eos in 
primo instanti exsistentiae suae simul cum infusione gratiae habuisse 
etiam meritum supernaturale, quo non quidem primam gratiam, sed 
primum gradum gloriae caelestis mererentur (Swarez l. c. c. v sqq.) Hie 
autem actus non erat ille, quo beatitudinem assecuti sunt, sed quo 
voluntarie constituti sunt viatores ad beatitudinem, eo fere modo quo 
primi homines. m secundo autem instanti subierunt probationem ad 
assequendum finem ultimum, quia, cum angeli non vivant in tempore 
sicut homines, non est supponendum eos diutius detentos esse aliis 
actibus, sed mox electionem fecisse. Itaque admittunt theologi ,ex 
parte intellectus in secundo instanti mutationem esse factam per novam 
revelationem mysteriorum fidei vel per novi praecepti propositionem 
vel per novam considerationem* (Suarez l. c. c. 11, n. 18) In hoe se- 
cundo instanti angeli boni confirmarunt priorem conversionem in Deum, 
et acceperunt gratiam perseverantiae finalis (ib. c. 12, n. 6). In tertio 
instanti acceperunt angeli coronam victoriae, i. e. visionem beatificam, 
ita ut in sanctorum angelorum via usque ad terminum tres morulae 
distinguantur: ,Prima fuit creationis et sanctificationis cum disposi- 
tione ad illam et consequenter cum merito de condigno gloriae; secunda 
fuit perseverantiae in gratia cum merito de condigno gratiae et gloriae; 
tertia receptionis gloriae* (ib. l. 6, c. 3, n. 5). Patet hane doctrinam 
de variis instantibus non pertinere ad fidem, sed esse modum quendam 
concipiendi progressum in vita angelica. Theologorum diversas sen- 
tentias recenset Beraea (De Deo creante n. 584 8qq.) 

396. Quid angeli beati in essentia Dei visa videant, concludendum est 
ex iis, quae in tractatu de visione beatifica dicenda erunt (infra n. 429 
482 sqq.)  Communiter admittunt angelos per hane visionem semper 
vidisse incarnationem et redemptionem (Suarez l. c. l. 6, c. b, n. 5 sqq.). 
Diserte negatur angelis notitia diei iudicii (Matth. 24, 36); dicuntur 
discere per ecclesiam sapientiam multiformem, Dei (Eph. 3, 10); dicitur 
lis apparere mysterium absconditum a saeculo (Col. 1, 26; 1 Tim. 3, 16). 
De quibus textibus cf. Suarez 1l. c. 1. 5, c. 6, n. 12 sqq. et Laur. Janssens, 
Sum. theol. VI 669 sqq. 


397. Pars II. Multi vero angeli peccaverunt et. damnati sunt, qui 
vocantur daemones, daemonia, angeli mali, spiritus nequam, immundi 
(Lev. 17, 1. Tob. 3, 8; 6, 14 sqq. etc. Ps. 105, 37. Matth. 8, 31. Luc. 
ION PSPrOTSEUOEISUPSS (049. Act. 19, 12. Luc. 11,26. Eph. 6, 12. 
Act. 8, 7; 19, 13. Luc. 6, 18. Act. b, 16). Atqui Deus non potest creare 
quiequam, quod vi creationis sit moraliter malum. Ergo hi angeli sua 
culpa mali facti sunt. Ideo vocantur angeli peccantes (2 Petri 2, 4), 
qui in veritate non steterunt (lo. 8, 44), qui non servaverunt suum 
principatum (Iudae 6), quoniam ab initio peccaverunt (1 Io. 3, 8) et pugna- 
verunt contra Deum (Apoc. 12, (sqq.). Pro quo peccato eiecti sunt 
de caelo (Apoc. l. c. Luc. 10, 18), missi sunt in ignem aeternum (Matth. 
25, 41), rudentibus inferni in tartarum detracti cruciantur (2 Petri 2, 4), 
vineulis aeternis ligati in caligine (Iudae 6). 

Hi angeli dicuntur habere caput, qui vocatur diabolus (Matth. 25, 41), 
satanas (— inimicus; Luc. 11, 18; 22, 31 etc.), Beliar vel Belial (— ne- 
quam; 2 Cor. 6, 15), draco (Apoc. 12, 1), serpens antiquus (Apoc. 20, 2), 
Beelzebub (Matth. 10, 25 ctc., proprie nomen idoli gentilium; 4 Reg. 
1, 2), homicida, mendax (Io. 8, 44). 

Nomina particularia daemonum sunt Asmodaeus (Tob. 3, 8) et secun- 
dum quosdam Azazel (Lev. 16, 10 sqq.), aliis contradicentibus; item Abad- 
don (Apoc. 9, 11). Ex applicatione eorum, quae prophetae (Is. 14, 12 sqq. 
Ez.98,1 sqq.) de regibus Babylonis et Tyri dicunt, posterioribus sae- 
culis princeps angelorum malorum a latinis scriptoribus vocari coeptus 
est Lucifer, quod nomen ei in 8. Seriptura numquam tribuitur (cf. Peta- 
vius, De ang. 1. 3, c. 8. Ita e. g. Petrus Lombardus de angelis lapsis 
ait: ,Inter quos unus fuit ommibus aliis cadentibus excellentior, nec 
inter stantes aliquis eo fuit dignior. ... Unde et vocatus est Lucifer, 
sicut testatur Is. 14, 12: Quomodo cecidisti, Lucifer, qui mane oriebaris* 
(Sent. 2, dist. 6, c. 1). Of. S. Thomas 1, q. 63, a. 5. 

Apud prophetam ,lucifer^ (hebr. helel, graece ó €woqópoc, 1. e. stella 
matutina) non est nomen proprium, sed epitheton magnificum regis 
babylonici. Quomodo autem nexum inter verba Isaiae et Ezechielis 
de regibus Babylonis et Tyri cum diaboli ruina alii aliter construant, 
exponit Beraea (De Deo creante n. 601 sqq. qui ipse censet: ,Etsi 
propheta hoe in loco non enuntiet per se doctrinam de peccato et ruina 

Luciferi, nihilominus in modo et colore loquendi illam sine dubio sup- 
ponit^ (l. e. n. 602), et ex hae suppositione prophetae format argu- 
mentum ad probandum diabolum ante lapsum habuisse gratiam sancti- 
fieantem, cum Ezechiel (28, 12 sqq.) ei tam eximia dona attribuat, sicut 
Isaias quoque (14, 12 sq.). 

Angelos malos non creatos esse malos, sed sua culpa factos esse 
malos, constat ex doctrina ecclesiae, ut statim videbimus. Eos ante 
peccatum habuisse gratiam, nunc theologi ommes, ut videtur, admit- 
tunt, tum propter Io. 8, 44 et Iudae 6 tum propter doctrinam S. Ba- 
silii, S. Augustini, S. Ioannis Damasc. (supra n. 390 sqq.), aliorum 
Patrum. 

Utrum diabolus fuerit omnium angelorum supremus, ut communius 
censent, an unus ex supremis, an princeps inter inferiores tantum, 
diversae sunt opiniones (Suarez, De ang. l. 7, c. 16; cf. c. 8. Hune 
igitur angelum dicunt alios ad peccandum induxisse, et quidem satis 
magnum numerum (cf. Apoc. 12, 3 4), tum exemplo suo tum suasione 
(Suarez l. c.l. T, c. 11). Unde etiam in daemonibus quidam ordines vel 
gradus sunt secundum naturalem eorum perfectionem (S. Thomas 1, 
q. 109 et Laur. Janssens, Sum. theol. VI 932 sqq.). Plura de diabolo 
vide in ,Stimmen aus Maria-Laach" LV 229 sqq. 368 sqq.; M. Hagen, 
Der Teufel im Lichte der Glaubensquellen, Freiburg i. Br. 1899; G. Kurze, 
Der Engels- und Teufelsglaube des Apostels Paulus, Freiburg i. Br. 
1915, 29 sqq. 


398. Doctrina traditionis (cf. supra n. 394) exhibetur his verbis epi- 
stulae 5. Leoni M. adscriptae: ,Fides vera, quae est catholica, omnium 
creaturarum sive spiritualium sive corporalium bonam confitetur sub- 
stantiam et mali nullam esse naturam, quia Deus, qui universitatis 
est conditor, nihil non bonum fecit. Unde et diabolus bonus esset, 
si in eo, quod factus est, permaneret. Sed quia naturali excellentia 
male usus est et in veritate non stetit, non in contrariam transiit sub- 
stantiam, sed a summo bono, cui debuit adhaerere, descivit* (Ep. 15 
ad Turrib. c. 6; M 54, 683; cf. Denz. n. 931). Conc. lateran. IV cap. 
Firmiter": ,Diabolus et alii daemones a Deo quidem matura creati 
sunt boni, sed ipsi per se facti sunt mali* (Denz. n. 428; cf. 421). 
Catech. Rom.: , Quamvis omnes ii [angeli] caelestibus donis ornati fuerint, 
plurimi tamen, quia a Deo parente et creatore suo defecerunt, ex altis- - 
simis illis sedibus deturbati atque in obscurissimum terrae carcerem 
inclusi aeternas superbiae suae poenas luunt* (P. 1, c. 2, n. 17) Plura 
vide apud Swarez l. c. l. 1, c. 2, n. 4 sqq. !. 


' De daemonologia veterum Apologetarum cf. Fr. Andres, Die Engellehre der 
griechischen Apologeten des zweiten Jahrhunderts 16 sqq. 43 Sqq. (3 Sqq., qui etiam 
exponit daemonologiam veterum gentilium graecorum et romanorum et eius relatio- 
nem ad doctrinam Apologetarum 101 sqq. 170 sqq. 

399.  Secundwm doctrinam longe communiorem Patrum et theologorum 
peccatum | angelorum fuit superbia, tum quia aliud fundamentale pec- 
catum in angelo non facile intellegitur (cf. S. Thomas 1, q. 63, a. 9), 
tum quia S. Scriptura hoc satis clare indicat (cf. Tob. 4, 14; Eccli. 10, 15; 
1 Tim. 3, 6). ,Malae voluntatis initium quod potuit esse nisi superbia? 
Initium enim ommis peccati superbia est. Quid est autem superbia nisi 
perversae celsitudinis appetitus? Perversa enim celsitudo est, deserto 
eo, cul debet animus inhaerere, principio, sibi quodammodo fieri atque 
esse principium. Hoc fit, cum sibi nimis placet. Sibi vero ita placet, 
cum ab illo bono immutabili deficit, quod ei magis placere debuit quam 
ipse sibi.^ Ita S. Augustinus (De civ. Dei l. 14, c. 18, n. 1; M 41, 420), 
qui alio loco reicit quorundam opinionem primum diaboli peccatum 
fuisse invidiam: ,Nonnulli dicunt ipsum ei fuisse casum a supernis 
sedibus, quod inviderit homini facto ad imaginem Dei. Porro haec 
invidia sequitur superbiam, non praecedit. Non enim causa super- 
biendi est invidentia, sed causa invidendi superbia. Cum igitur superbia 
sib amor excellentiae propriae, invidia vero sit odium felicitatis alienae, 
quid inde nascatur, satis in promptu est. Amando enim quisque ex- 
cellentiam propriam vel paribus invidet, quod ei coaequentur; vel in- 
ferioribus, ne sibi coaequentur; vel superioribus, quod iis non coaequetur. 
Superbiendo igitur invidus, non invidendo quisque superbus est. Merito 
initium omnis peccati superbiam Scriptura definivit dicens: Initium omnis 
peccati superbia (De Gen. ad litt. 1. 11, c. 14, n. 18; M 34, 436). Alia 
apud Suarez, De ang. l. 7, c. 9, n.  sqq.; Petav., De ang. l. 3, c. 2, 
n. 1l sqq.; Beraza, De Deo creante n. 630 sqq. 641 sqq. 


400. Quaerunt porro theologi, qwam excellentiam inordinate appetiverit 
diabolus. Sufficit indicare varias sententias, quae omnes suos defensores 
habent. Alii dieunt peccatum Luciferi fuisse inordinatum appetitum 
beatitudinis suae naturalis seu nimiam complacentiam in perfectionibus 
suis naturalibus et omissionem amoris supernaturalis beatitudinis; «// 
dicunt fuisse inordinatum amorem beatitudinis supernaturalis, quam 
voluerit acquirere vel suis viribus naturalibus vel sine meritis vel alia 
via non iuxta Dei placitum; alii dicunt fuisse appetitum absolutae 
aequalitatis cum Deo sive per affectum absolutum sive per affectum 
condicionatum; alii dicunt eum appetivisse unionem hypostaticam et 
eam invidisse Christo et humano generi; alii dicunt Luciferum voluisse 
omnibus angelis praeesse vel noluisse cuiquam subesse, ne Christo 
quidem Domino (cf. Suarez 1. c. l. 7, c. 10 sqq.) Illae opiniones, secun- 
dum quas superbia Luciferi quoquo modo versabatur cirea unionem 
hypostatieam, supponunt hoc mysterium fuisse angelis viatoribus reve- 
latum, id quod multi coniciunt ex Hebr. 1, 6 (cf. Suarez l. c. l. 5b, c. 6, 
n.9 sqq.) Itaque inter tot opinionum diversitates nihil certum est, 
nisi angelos rebelles non fuisse contentos fine et mediis a Deo sibi prae- 
stitutis, sed sibi ipsis innixos suam sibi beatitudinem et viam asse- 

quendi eam elegisse et ita a summo bono descivisse. Quot vero varia 
peccata in angelo admitti possint, vide apud Swarez l. c. l. 1, c. 15. 


401. Angelorum peccatum fuisse gravissimum patet tum ex nominibus, 
quae in S. Scriptura angelis malis imponuntur, tum ex poenis, quibus 
affecti sunt, tum ex natura rel. Quia enim angelus inter entia ratio- 
nalia maxime excellebat donis naturalibus et supernaturalibus, multo 
maiore cum deliberatione et malitia peccabat.  ,Intellegimus, quod 
tanto damnabilior eorum iudicata sit culpa, quanto erat natura subli- 
mior* (S. August., In Io. tract. 110, n. 4; M 35,1924). ,Peccatum eius, 
quanto incredibilius, tanto est damnabihus. Ideo angelus irreparabiliter 
cecidit, quoniam, cui plus datur, plus exigitur ab eo* (S. August., Contra 
Iul. opus imperf. 1l. 6, c. 22; M 45, 1553). ,Angelus solummodo est 
spiritus, homo vero et spiritus est et caro. Misertus ergo creator, ut 
redimeret, illam [creaturam] ad se debuit reducere, quam in perpetra- 
tione culpae ex infirmitate aliquid constat habuisse; et eo altius debuit 
apostatam angelum repellere, quo, cum a persistendi fortitudine cor- 
ruit, nihil infirmum ex carne gestavit^ (Gregor. M., Moral. l. 4, c. 8, 
n. 8; M 15, 642). Praeterea ,magis excusatur faciliusque venia do- 
natur, qui impellente alio quam qui suapte sponte peccat. Qui enim 
sua sponte peccat, inexcusabilis est. Itaque diabolus, qui sua sponte 
peccavit, paenitere nescit; homini vero, qui non sua sponte, sed in- 
citante diabolo peccavit, paenitentiae locus relictus est* (S. Joan. Damasc., 
Contra manich. n. 33; M 94, 1539). Et licet alii angeli suadente Luci- 
fero peccaverint, minus tamen excusabiles sunt quam homo, qui ab 
ente essentialiter superiore tentabatur. 


402. Quaerunt theologi, utrum angeli statim. post. peccatum. damnati 
sint, an aliquod tempus resipiscendi habuerint. Sunt quidem pauci, ut 
Salmeron (In 2 Petri 2 disp. 3, dub. 3), qui censent angelos non fuisse 
damnatos, nisi postquam oblatam a Deo paenitentiam reiecerint. Sed 
communissima sententia est angelos peccantes sine ulla paenitentiae 
facultate statim fuisse damnatos. Nam ,Deus angelis peccantibus 
non pepercit (2 Petri 2, 4), sed satan sicut fulgur de caelo cecidit 
(Luc. 10, 18). ,De angelis quidem [Deus] hoc disposuit et implevit, 
ut, si quis eorum bonitatem voluntatis perderet, numquam eam divino 
munere repararet (Fulgentius, De fide ad Petr. c. 3, n. 30; M 65, 681). 
Deus apostatam spiritum ad paenitentiam nequaquam revocat, sed 
viam superbiae eius, nesciens damnat*^ (Gregor. M., Moral. 1. 2, c. 5; 
M 15, 558). Immo sunt, qui cum Joanne Damasceno (De fide 1. 2, c. 3; 
M 94, 861) et S. Thoma (1, q. 64, a. 2; cf. tamen q. 63, a. 5 ad 4) cen- 
seant angelicam voluntatem post factam electionem intrinsecus non iam 
posse mutari, quod angelus, sicut immobiliter apprehendat per intel- 
lectum, ita indeclinabiliter adhaereat per voluntatem. Sed plurimi alii 
hoe non admittunt, quia angelus, cum mon sit omniscius, potest intel- 

lectum suum avertere ab uno obiecto ad aliud (Swarez, De ang. l. 3, 
c. 10, n. B sqq). Hi igitur dieunt principalem rationem obdurationis 
angelorum esse, quod Deus illis denegaverit moram et gratiam paeni- 
tentiae (ib. l. 8, c. 1, n. 21 sqq. et c. (, n. 6 sqq). Itaque angeli pec- 
cantes omnes in aeternum damnati sunt et patiuntur poenam damni 
et sensus (Matth. 25, 41), quae poena magis explicatur in tractatu de 
novissimis (IX, n. 634 658 sqq.). Quamvis autem locus proprius dam- 
natorum angelorum sit infernus, ante diem iudicii versantur quidam 
daemones etiam in hoc mundo. Postea autem ex inclusione perpetua 
in infernum poena eorum accidentaliter crescet (Suarez l. c. 1. 8, c. 16, 
n. 29 sqq. et c. 17. Laur. Janssens, Sum. theol. VI 869 sqq. Beraza, 
De Deo ereante n. 651 sqq.). 


Prop. XLII. Angeli boni sunt ministri Dei in negotio salutis ho- 
minum. De fide (Sum. 1, q. 112 113). 


403. Angelos esse ministros salutis hominum $. Scriptura saepissime 
testatur. ,Immittet [castra ponet| angelus Domini in circuitu timen- 
tium eum* (Ps. 33, 8. Angelis suis mandavit de te, ut custodiant 
te in omnibus viis tuis^ (Ps. 90, 11). ,Nonne omnes sunt administra- 
torii spiritus, in ministerium missi propter eos, qui hereditatem ca- 
pient salutis?^ (Hebr. 1, 14.) Cf. Gen. 19; 28, 12; Ios. 5, 14; Iud. 13, 
3 sqq.; Tob. 12; Is. 0, 6; Dan. 10, 5 sqq.; Zach. 1, 9 sqq.; 2 Mach. 3, 
25 sqq.; Matth. 18, 10; Act. 1, 11; 5, 19; 10, 3; 12, 1; Apoc. 8, 1 sqq. ; 
16, 1 sqq.; 20, 1 sqq. 

Traditionis argumentum habes in Breviario in festo SS. Angelorum 
Custodum et per octavam, ubi inveniuntur testimonia SS. Ambrosii, 
Hieronymi, Hilarii, Augustini, Bernardi, Chrysostomi. 


404. Ex his testimoniis efficitur singulos homines vel saltem singulos 
fideles habere angelum custodem. , Hinc manifestum est, quia omnes 
sancti angelos habeant* (S. Ioan. Chrysost.;, Hom. 59 in Matth. n. 4; 
M 58, 519). ,Cuilibet fidelium est angelus adiunctus, dignus videre 
faciem Patris in caelis (S. Basilius, In Ps. 48, n. 9; M 29, 454; cf. In 
Ps.33,8; M 29, 863). Etiam ,ex adulterio susceptas proles tutela- 
ribus angelis commendari, ex divinis litteris accepimus* (S. Methodius, 
Conviv. or. 2, c. 6; M 18, 58). ,Magna dignitas animarum, ut una- 
quaeque habeat ab ortu nativitatis in custodiam sui angelum delegatum* 
(S. Hieronymus, In Matth. 18, 10; M 26, 130) Ecclesia autem eo ipso, 
quod talia dicta in officia Breviarii recepit, satis ostendit hunc esse 
suum sensum, quamvis numquam diserte definiverit singulos homines 
habere angelum custodem (cf. IV, n. 632). Plura testimonia collegit 


1 De hae re scripsi opusculum, in quo copiosius expositam invenies doctrinam 
Scripturae et traditionis (Die heiligen Schutzengel, Freiburg im Breisgau *1925). 
Pesch, Praelectiones dogmatieae. III. Ed. 5/6. 18 

Petavius (De ang. l.2, c. V, n. 3 8qq.). Swarez ait: ,Assertio posita 
catholica est. Quamvis enim non sit expressa in Scriptura vel ab 
ecclesia definita, tanto consensu ecclesiae universalis recepta est, et in 
Scriptura, prout a Patribus intellecta est, tam magnum habet funda- 
mentum, ut sine ingenti temeritate ac fere errore negari non possit" 
(De ang. l. 6, c. 17, n. 8)... Sensus fidelium apparet in precandi formulis, 
quarum nonnullas ecclesia indulgentiis auxit (,Angele Dei, qui custos 
es mei...*) Fundamentum scripturisticum in eo maxime est, quod 
in S. Seriptura angeli dicuntur venire in auxilium diversissimorum ho- 
minum (Moyses, Iudith, Tobias, tres pueri in camino ignis, prophetae, 
Machabaei, apostoli, parvuli pueri, christiani persecutionibus obnoxii). 
Et quidem videmus hoc angelorum auxilium ubique supponi ut rem 
omnibus notam (cf. 2 Mach. 15, 7 sq.; Act. 12, 15 etc.). 

De qua re Catechismus Romanus haec habet: ,Est Dei providentia 
datum hoe negotium angelis, ut custodiant humanum genus singulis- 
que hominibus praesto sint, ne gravius aliquod detrimentum accipiant. 
Nam ut parentes, si infesta et periculosa via filüs iter faciendum sit, 
custodes adhibent et periculorum adiutores, sic caelestis parens in hoc 
itinere, quo ad caelestem patriam tendimus, singulis nobis praeposuit 
angelos, quorum ope ac diligentia tecti furtim paratos ab hoste laqueos 
vitaremus et factos in nos horribiles impetus repelleremus iisque du- 
cibus rectum iter teneremus, ne obiectus aliquis error a fallaci ad- 
versario nos de via posset deducere, quae ducit in caelum. Quam vero 
habeat utilitatem haec de hominibus Dei cura ac providentia singularis, 
cuius munus et administratio mandata est angelis, quorum inter Deum 
et homines media est et interiecta natura, patet exemplis, quorum 
copiam suppeditant Divinae Litterae, quae testantur saepe Dei beni- 
gnitate factum esse, ut inspectantibus hominibus angeli mirabiles res 
efficerent, quibus moneremur innumerabilia eius generis, quae sub ocu- 
los non caderent, a custodibus nostrae salutis angelis effici utiliter ac 
salutariter. [Allatis exemplis Tobiae et Petri:] Huius generis exemplo- 
rum, quemadmodum diximus, referta est Sacrarum Litterarum historia, 
quibus intellegimus, quanta sit vis beneficiorum, quae confert in ho- 
mines Deus angelis interpretibus et internuntiis, nec solum certa aliqua 
et privata de re missis, sed a primo ortu nostrae curae praepositis et 
singulorum hominum salutis praesidio collocatis (P. 4, c. 9, n. 4 sqq.). 
Itaque rationes convenientiae pro ministerio angelorum sunt: a) im- 
becillitas hominum et impugnatio malorum daemonum, b) destinatio 
hominum ad constituendam unam civitatem caelestem cum sanctis an- 
gelis, c) exemplum Christi redemptoris (cf. J. P. Kirsch, Die Lehre von 
der Gemeinschaft der Heiligen, Mainz 1900, 207 sqq.). 

Etsi quidam Patres de fidelium tantum angelis custodibus loquuntur, 
alii tamen hane custodiam ad omnes homines extendunt, ut S. Hiero- 
nymus (Ll. c.. Item S. Gregorius Nyss., secundum quem ,paterna tra- 
ditio" est: ,Natura nostra in peccatum lapsa Deum mon reliquisse 


Art. 2. De elevatione angelorum et de peccato malorum angelorum. Prop. XLII. 275 


miseriam nostram absque patrocinio, sed ab eo angelum aliquem ex iis, 
qui incorpoream naturam sortiti sunt, constitutum esse ad auxilian- 
dum uniuscuiusque vitae* (De vita Moysis; M 44, 331). Similiter ii, 
qui dieunt hominem a die nativitatis suae accipere angelum custodem. 
De qua re Origenes testatur iam sua aetate fuisse duplicem sententiam, 
aliis dicentibus custodem angelum dari in baptismo, aliis affirmantibus 
eum constitui a nativitate hominis (In Matth. tom. 13, n. 27; M 13, 
1165 sq.) Postea haec altera sententia comununiter recepta est. 
S. Thomas ait: ,Cuiibet homini, quamdiu viator est, custos angelus 
deputatur (1, q. 113, a. 4. ,Ea, quae providentur homini a Deo, in 
quantum habet naturam rationalem, ex tunc ei exhibentur, ex quo 
nascendo talem naturam accipit; et tale beneficium est custodia ange- 
lorum^ (ib. a. 5). Similiter ceteri theologi scholastici, qui hanc doc- 
irimam solent proponere ut probabiliorem et bene fundatam. 


405. Communius censent theologi wnwm. angelum eodem tempore non 
custodire nisi wn«m hominem! et hunc quidem a nativitate usque ad 
mortem, etiamsi hie homo non sit praedestinatus neque sanctus neque 
fidelis, quamvis angeli eo maiore amore homines prosequantur, quo 
magis hi amore digni sunt. Porro docent etiam regnis, ecclesiis aliisque 
communitatibus angelos custodes praeponi (cf. Dan. 10, 12 sqq.; Zach. 
1, 12; Act. 16, 9), similiter personas publicas, ut pontifices, episcopos, 
reges habere praeter angelum custodem, quem habent ut personae pri- 
vatae, alium angelum ratione muneris (Suarez, De ang. l. 6, c. 11). 
E Patribus audiatur e. g. S. Basilius: ,Angeli omnes, ut appellatio- 
nem unam, ita etiam eandem omnino inter se naturam habent; sed 
tamen ex iis alii quidem praefecti sunt gentibus, alii vero unicuique 
fidelium adiuncti comites sunt. Quanto autem gens tota uni viro prae- 
stat, tanto certe necesse est angeli alicui genti praesidentis dignitatem 
dignitate alterius, cui viri privati tutela concreditur, maiorem esse. 
Quod autem unicuique fidelium adsit angelus velut paedagogus quidam 
et pastor vitam dirigens, nemo contradicet, qui meminerit verborum 
Domini, qui ait: ,Ne contemnatis unum ex his pusillis, eo quod angeli 
eorum semper vident faciem Patris mei, qui in caelis est' (Matth. 18, 10). 
Et psalmista dicit: ,Castra metabitur angelus Domini in circuitu timen- 
tium ipsum' (Ps. 33, 8), et: , Angelus, qui liberavit me a iuventute mea" 
(Gen. 48, 16), et quaecumque eiusdem generis sunt. Quod autem rursus 
sint angeli quidam, qui gentibus integris praepositi sunt, docet nos 
per cantieum Moyses, dum ait: ,Quando dividebat Altissimus gentes, 
quando dispersit filios Adam, constituit terminos gentium iuxta nu- 
merum angelorum suorum. (Deut. 32, 8 graece) Et sapiens Daniel im 


1 Theodoretus concludit angelos habere ,circumscriptam" substantiam, ,cum 
Christus Dominus dixerit singulos homines subesse singulorum angelorum procura- 
tioni^ (In Gen. 1, ad interrog. 3; M 80, 80). 

visione angeli audivit ipsum dicentem: ,Princeps regni persarum stetit 
ex adverso mihi; et ecce, Michael unus de principibus primis venit 
mihi auxiliaturus, et ipsum reliqui illie cum principe rege persarum.' 
Et paulo post ille ipse ait: ,Et princeps graecorum veniebat' (Dan. 10, 
13 20). Sed et copiarum Domini imperator ac dux dicitur is, qui lesu 
Nave ad Iordanem manifestatus est (los. 5, 14). Et rursus legiones 
quaedam angelorum dicuntur Domino discipulis. dicente: ,Àn putatis, 
quod non possum rogare Patrem meum, et exhibebit mihi hic plus 
quam duodecim legiones angelorum?' (Matth. 26, 53.) Qui igitur dux 
est exercitus eorum angelorum, qui in legionibus recensentur, ille pro- 
fecto princeps est^ (Adversus Eunom. 1. 3, n. 1; M 29, 655 sqq.). 

Angelos etiam creaturis irrationalibus praesidere Patres et schola- 
stici communiter censent (Suarez l. c. n. 20 sqq.; c. 19, n. 19 sqq.). Et 
angelos quidem posse uti rebus inferioribus ex voluntate Dei, sive ad 
homines protegendos sive ad eos puniendos, non est cur in dubium 
vocetur (Io. b, 4. Act. 14, 18; 16, 5). Ad naturales autem rerum ac- 
tiones nullum requiritur ministerium angelorum, cum ommia in ordine 
physico fiant secundum leges innatas et necessario agentes. Si quis 
tamen censet etiam in his regulariter cooperari angelos, nihil dicit, 
quod repugnet, sed neque hoc probari potest (cf. Lawr. Janssens, Sum. 
theol. VI 940 sqq.). 


406. Est satis.communis opinio inter veteres theologos non omnes angelos 
mitti ad ministerium hominum, sed tres tantum inferiores ordines; et 
ita angelos dividunt in assistentes (scilicet ad thronum Dei) et mini- 
strantes. Sententia haec potissimum fundatur auctoritate Dionysii* 
(Suarez l. c.l. 6, c. 9, n. 6; cf. c. 18). Itaque scholastici, si scivissent 
hune Dionysium non fuisse immediatum discipulum apostolorum, non 
tantam el auctoritatem tribuissent in sententia, quae nullum habet 
fundamentum scripturisticum, immo cum dictis Scripturae per vim 
tantum conciliari potest. ,Nonne omnes [angeli] sunt administratorii 
spiritus? (Hebr. 1, 14.) His verbis apostolus utitur ad ostendendum 
Christum esse superiorem omnibus angelis. Cur omnes ,angeli^ dicuntur, 
nisi omnes mittuntur? Praeterea diserte dicuntur quidam ex supremis 
angelis missi esse. ,Ego sum Raphael angelus, unus ex septem, qui 
adstamus ante Dominum* (Tob. 12, 15), et tamen missus erat in mini- 
sterium Tobiae. Ad Isaiam mittitur unus de Seraphim, qui stant ante 
thronum Dei (Is. 6, 6). Gabriel venit ad B. Virginem; Michael saepius 
missus legitur (Dan. 12, 1. Iudae 9 etc.) qui est ,unus de principibus 
primis^ (Dan. 10, 13). Quomodo autem hi textus torqueantur, ne illi 
divisioni obsistant, vide apud Suarez, De ang. l. 6, c. 10. Potest tamen 


! Num S. Paulus quibusdam locis de spiritibus astralibus loquatur, vide apud 
G. Kurze, Der Engels- und 'eufelsglaube des Apostels Paulus 124 sqq., qui hoc 
omnino negat. 

admitti mitigata sententia Suaresiü supremos angelos non mitti com- 
muniter ad custodiendos homines, sed extraordinarie tantum. Cf. Beraza, 
De Deo creante n. 690 sqq. 


407. Quod attinet ad ministeria eorum, angeli a) arcent pericula 
corporis et animae, ut patet e. g. ex libro Tobiae; b) sanctis cogita- 
tionibus incitant ad bonum (Act. 8, 26; 10, 3 sqq.); c) preces hominum 
Deo offerunt et pro nobis orant (Tob. 12, 12. Apoc. 8, 3); d) deducunt 
animas mortuorum in caelum vel eas visitant et consolantur in purga- 
torio, ut patet ex orationibus ecclesiae in Missis pro defunctis (cf. Suarez 
l. e. e. 19). — Quod ad illuminationem mentis attinet, theologi commu- 
niter docent angelos non posse potentia naturali directe species vel 
lumen intellectuale in homine producere, sed solum in phantasiam in- 
fluere et ita magis ex parte obiectiva cogitationes excitare et per has 
voluntatem movere (Suarez l.c. c. 16, n. 10 24 38). Angelos tum ut 
cives caelestes tum ob beneficia nobis praestita colendos esse patet 
(cf. IV, n. 628 sqq.). 

Apud Danielem 10, 13 20 angeli custodes dicuntur inter se resistere 
et praeliari. Sed quomodo possunt beati spiritus inter se pugnare? 
Respondet S. Thomas: Pugna bonorum angelorum ex hoc intellegitur, 
.quia contraria merita [hominum sibi commissorum] ex diversis par- 
tibus ad divinum examen referebant, divinam sententiam exspectantes; 
et hoe est, quod Gregorius dicit 17 Moral. [c. 12; M 16, 19] exponens 
verba Danielis: ,Sublimes spiritus, gentibus principantes, nequaquam 
pro iniuste agentibus decertant, si eorum facta recte iudicantes 
examinant; cumque uniuscuiusque gentis vel culpa vel iustitia ad su- 
pernae curiae solium ducitur, eiusdem gentis praepositus vel obtinuisse 
in certamine vel non obtinuisse perhibetur; quorum tamen omnium 
una victoria est super se opificis voluntas summa, quam dum semper 
aspiciunt, quod obtinere non valent, nequaquam volunt/!; unde nec 
petunt^ (In 4, dist. 45, q. 3, a. 3 ad 3). Nam ,considerandum est, quod 
divina iudicia circa diversa regna et diversos homines per angelos 
exercentur. In suis autem actionibus angeli per divinam sententiam 
regulantur. Contingit autem quandoque, quod in diversis regnis vel 
in diversis hominibus contraria merita vel demerita inveniuntur, ut unus 
[populus vel homo] alteri subdatur vel praesit [postferatur vel prae- 
feratur]. Quid autem ordo divinae sapientiae habeat, cognoscere [an- 
geli] non possunt nisi Deo revelante; unde necesse habent super his 
sapientiam Dei consulere. Sic igitur in quantum de contrariis meritis 
et sibi repugnantibus divinam consulunt voluntatem, resistere sibi in- 
vicem. dieuntur; non quia sint eorum contrariae voluntates (cum in 
hoe omnes concordent, quod Dei sententia impleatur), sed quia ea, de 
quibus consulunt, sunt repugnantia" (boqu113, 2; 8). 


! Verba Gregorii apud Thomam nonnihil mutata sunt, non tamen mutatus est sensus. 

At sic quaestio de loco Danielis nondum est soluta, quia Gabriel 
dicit sibi iam ante aliquod tempus voluntatem Dei notam fuisse, sed 
angelum persarum sibi restitisse (Dan. 10, 12 sq.). Videtur igitur pro- 
xime indicari quemvis angelum de salute populi sibi commissi esse 
maxime sollicitum eique promovendae omni vi studere. Unde per 
quendam anthropomorphismum repraesentantur angeli inter se pugnare, 
quatenus utilitates gentium ipsis commissarum inter se sunt oppositae. 
Videtur etiam indicari uni angelo voluntatem Dei iam fuisse revelatam, 
quam alter angelus etiamtum ignorabat. Quare hie alter angelus po- 
terat pro populo persico varia facere, quae impediebant exauditionem 
precum Danielis, usquedum Michael nomine Dei angelo persarum de- 
cretum divinum manifestavit. Sed hae sunt coniecturae. Quidam putant 
fuisse pugnam bonorum angelorum contra malos angelos. Alii aliter 
textum explicant (cf. Knabenbauer, Comment. in Danielem 280 sqq.). 


Prop. XLIIL. Angeli mali ex permissione Dei variis modis ho- 
mines inlestare possunt. De fide (Sum. 1, q. 114). 


408. Angeli mali tentant. homines ad. peccata. committenda. — ,Induite 
vos armaturam Dei, ut possitis stare adversus insidias diaboli. Quon- 
iam non est nobis colluctatio adversus carnem et sanguinem, sed 
adversus principes et potestates, adversus mundi rectores tenebrarum 
harum, contra spiritualia nequitiae in caelestibus (Eph. 6, 11 12). 
Sobrii estote et vigilate, quia adversarius vester diabolus tamquam 
leo rugiens circuit, quaerens quem devoret. Cui resistite fortes in 
fide* (1 Petri 5, 8 9). , Venit diabolus et tollit verbum de corde eorum, 
ne credentes salvi fiant (Lue. 8, 12). Inimicus homo, qui seminavit 
zizania, est diabolus (Matth. 13, 28 39). Simon, Simon, ecce satanas 
expetivit vos, ut cribraret sieut triticum* (Luc. 92, 31). Cf. Act. 5, 3; 
1 Cor. 5, 5; 2 Cor. 4, 4; 11, 14; Iac. 4, 1 ete. Ideo Christus etiam 
in hae re voluit nobis similis fieri et tentari a diabolo. Potestas ten- 
tandi est diabolo naturalis, pendet tamen usus eius a permissione divina 
(Suarez, De ang.l. 8, c. 18, n. 1 sqq.). Cf. Denz. n. 806. 


409. Daemon autem potest tentare fum per agentia externa, quae ad 
peccatum incitant, ut per malos homines, fwm intrinsecus, non quidem 
efficiendo actum vel speciem vel simile quid in superioribus facultatibus, 
sed movendo phantasiam per aliquod obiectum vel excitando humores 
et nervos hominis et generatim proxime influendo in partem inferiorem 
(cf. Suarez, De ang. 1. 8, c. 19, n. 9sqq.; Catech. Rom. P. 4, c. 15, n. 10). 
Utrum autem diabolus omni ommino tentationi se immisceat, an sint 
etiam tentationes, quae nullo modo a daemone procedant, non est una 
Patrum et theologorum sententia. ,Res videtur utrimque satis incerta, 
et ratio incertitudinis est, quia non est quaestio de potestate, sed de 
facto" (Suarez l. c. n. 20; cf. S. Thomas 1, q. 114, a. 3). Potest enim 

homo a sola concupiscentia tentari; ex altera vero parte malitia 
daemonis est tanta, ut non appareat, cur ab urgenda tentatione abs- 
tineat.  Censent multi theologi singulos homines praeter angelum 
custodem habere etiam malum angelum ad tentandos eos (Suarez 
l. c. c. 21, n. 30). Officia malorum angelorum distribuuntur ab eorum 
capite; nam eos esse sub aliquo capite Scriptura clare indicat (Luc. 11, 
l7 sqq. Matth. 12, 24; 25, 41). Ratio autem praelationis in Lucifero 
partim est ex naturali eius excellentia, partim ex libera electione 
malorum angelorum, qui eum sibi belli ducem contra Deum et homines 
elegerunt. 


410. Daemones interdum homines malis physicis afficiunt, Deo ita 
permittente vel etiam iubente sive ad punienda peccata sive ad ex- 
ercendos homines in virtutibus. Ita Asmodaeus daemon viros Sarae 
interfecit (Tob. 3, 8). Ita mala, quae Iob pertulit, ad malitiam dae- 
monis referuntur (Iob 2, 7 8). Ita in evangeliis varii morbi infesta- 
tioni diabolicae adseribuntur (Matth. 12,22; 17, 14 sqq. etc.). Ideo ecclesia 
in benedicendis aqua, sale etc. rogat Deum, ut per haee sacramentalia 
impugnationes daemonum a fidelibus arceantur. 


411. Specialis modus infestandi homines est obsessio, quae in eo con- 
sistit, quod daemon corpus hominis occupat et organis eius utitur 
contra voluntatem hominis, addens etiam facultates, quae vires phy- 
sicas hominis transcendunt. Distinguuntur a theologis varii gradus. 
Cireumsessio est, quando daemon extrinsecus in corpus influit et ac- 
tiones hominis impedit. Obsessio dicitur, quando intrinsecus in homine 
residet et viribus eius physicis tamquam suis utitur, ita ut sit grave 
internum dissidium inter voluntatem hominis et potentiam daemonis, 
quia facultates in diversas partes inflectere conantur. Dicitur possessio, 
si daemon tam plenum dominium obtinet, ut tota fere hominis actio 
cesset, quamvis daemon numquam directum imperium in voluntatem 
hominis obtinere possit. 

Obsessiones esse possibiles Christus Dominus. diserte. testatur, ut 
quando iubet daemones exire ex homine (Luc. 4, 33 sqq. 41; 8, 21), vel 
quando interrogat nomen eorum (Marec. b, 9), vel quando discipulos 
mónet, ne nimis gaudeant de potestate in daemones (Luc. 10, 17 sqq.), 
vel quando concedit se daemones eicere ex hominibus, sed negat se 
hoc facere in potestate satanae (Matth. 12, 22sqq.). Etiam post tempora 
Christi fuisse daemoniacos testantur Actus apostolorum (Act. 16, 16qq.; 
19, 12), et idem inde quoque patet, quod apologetae veteres tam 
fidenter provocabant ad potestatem christianorum eiciendi daemones 
(e. g. Irenaeus, Adv. haer. 1. 2, c. 32, n. 4; M 1, 829; Tertullianus, Apolog. 
c. 93; M 1, 413; Cyprianus, Adv. Demetr. c. 15; H 1, 361). Idem con- 
stat ex formulis, quas ecclesia adhibendas praescribit ad exorcizandos 
energumenos, et ex codice ?wr. cam., can. 1151sq. Cf. I. Smit, De 

daemoniacis in historia evangelica, Romae 1912. Appellationes: pos- 
sessi et energumeni non sunt biblicae; in Scriptura enim tales ho- 
mines dicuntur ,habentes daemonia* (cf. e. g. Matth. 8, 28 33)!. 


412.  Obsessio neque est peccatum meque necessario est poena peccati, 
cum possit a Deo permitti ad varios fines bonos, ut ad homines sanctos 
magis purificandos et simul ad manifestandam malitiam diaboli. Neque 
obsessio ullo modo concipienda est ut unio hypostatica, immo ne ad 
analogiam quidem inhabitationis Spiritus Sancti, cum diabolus num- 
quam intima cordis occupare possit, sed coniunctio est simpliciter ut 
motoris et moti. Obiectiones contra catholicam de daemoniacis doc- 
trinam discutit Beraza (De Deo creante n. 182 sqq.). 


413. "Tandem possunt homines quoddam commercium inire cum daemone, 
possunt ei cultum exhibere et ab eo impetrare opem ad patranda faci- 
nora, quae vires humanas superant. Christus ipse praedixit: ,Sur- 
gent pseudochristi et pseudoprophetae et dabunt signa et prodigia, ita 
ut in errorem inducantur (si fieri potest) etiam electi^ (Matth. 24, 24; 
cf. Apoc. 13, 11 qq.). Haec signa cum neque fiant per Deum neque 
per bonos angelos, ergo per daemones (cf. Apoc. 20, 1). Invocationes 
daemonum in vetere testamento sub gravissima poena interdictae erant 
(Lev. 20, 27. Deut. 18, 10 sqq.). Tota idololatria considerabatur ut com- 
mercium cum daemone (Lev. 17, 7. Deut. 32, 17. 1 Cor. 10, 20), et hoc 
ideo quoque, quia daemones saepe per idola interrogabantur et re- 
sponsa dabant (cf. 4 Reg. 1, 1 sqq.; Ez. 21, 21). 


414. Patres testantur daemones per simulacra edidisse oracula. lta 
Minuc. Feliv: ,Impuri spiritus, daemones... sub statuis et imaginibus 
consecrati delitescunt et afflatu suo auctoritatem quasi praesentis 
numinis consequuntur, dum inspirantur interim vatibus, dum fanis 
immorantur, dum nonnumquam extorum fibras animant, avium volatus 
gubernant, sortes regunt, oracula efficiunt falsis pluribus involuta; 
nam et falluntur et fallunt* (Octav. c. 27; M 3, 323). S. Athanasius: 
Quando apud graecos et ubique gentium oracula cessaverunt et in 
nihilum sunt redacta, nisi cum usque ad terram se manifestavit Do- 
minus?... Veniat, qui horum experimentum capere velit, et in ipsis 
praestigiis daemonum et imposturis vaticiniorum et miraculis magiae 
utatur signo crucis ab ipsis deriso nomenque Christi invocet, et videbit 
eius metu daemones fugere, vaticinia tacere, magias irritas esse* 
(De incarn. Verbi n. 46 sqq.; M 25, 118 sqq. Of.ib. 150 sqq.). Simili 
modo loquuntur: Tertullianus, Npolog, 21"22: M 1, 892 404. ^S. Tu 
stinus M., Apolog. I, n. 18; M 6, 355. DEGENES. Hom. 16 in Num.; 


' Graece, Matth. 4, 24; 8, 16; 19, 99: bowuoviZóuevoi; item Marc. jl 819 8» TUE 
Io. 10, 21. Matth. 15, 99 legitur veriun boovizeo0o; item Luc. 8, 36. Act. 10, 38: 
xarobuvacrevouévouc (Vulg. Oppressos) ómó roO b1xgóAov. 

M 12, 690. Eusebius, Praepar. evang. l. 4, c. 1 sqq. et 1l. 5, c. 1; 
M 21, 229 309. S. Cyrillus Alex., In Os. 4, 129; M11, 180. S. Hiero- 
nymus, In Os. 4, 12; M 25, 850. Theodoretus, Curatio graec. affect. 
orat. 10; M 83, 1059. (Cf. Palmieri, De Deo creante 483sqq.) 

Itaque dubium esse nequit posse homines cum daemonibus com- 
mercium habere, quod est genus quoddam peccati superstitionis, de 
quo alibi agitur (cf. S. Thomas 2, 2, q. 99—96; Lehmkuhl 1?, n. 488 sqq.). 
Saepe vetera concilia eiusmodi superstitiones interdixerunt et gravis- 
simis poenis affecerunt (cf. Gratiani Decret. causa 26, q. 5). 


415. Ad eiusmodi autem res superstitiosas diiudicandas haec mo- 
tanda sunt: 

a) A priori non facile credendum est interventum daemonis ad- 
esse, nisi indubitatis argumentis probetur. Irrationabile enim est ad 
occultas causas recurrere, quamdiu non constat causas communiter 
agentes non sufficere. Maxime incredulitas hac in re credulitati tum 
praeferenda est, cum agitur de hominibus, qui tales res per modum 
negotii peragunt et inde quaestum faciunt. Saepissime enim accidit, 
ut quaedam facta viderentur citra dubium stabilita et tamen postea 
inventum sit fuisse meras fraudes praestigiatorum. ta saepe factum 
est de apparitione personarum, de scriptione in interiore parte tabu- 
larum clausarum etc. (cf. I. Zahn, Einführung in die christliche Mystik ?—5, 
Paderborn 1922, 512sqq.). 

b) Ex altera parte, ut habeatur grave peccatum, non requiritur, 
ut obiective adsit cooperatio daemonis, sed sufficit subiectiva persuasio 
seu fundata suspicio eorum, qui rebus talibus utuntur, eas non posse 
fieri sine ope daemonum. 

c) Neque simpliciter omnia, quae narrantur de pactis hominum 
eum daemonibus, ut fabulae reicienda sunt, sed si de facto cum 
historica certitudine constat, et si hoc factum per nullas vires physicas 
et per nulla artificia humana explicari potest, utique rationabiliter 
recurritur ad altiora agentia. Ex circumstantiis autem apparebit, 
utrum Deus vel angeli boni an daemones censendi sint illa altiora 
agentia. Sed in eiusmodi iudiciis ferendis summa cautio adhibenda 
est, quia in rebus, quae a sensibus valde remotae sunt, error facillime 
committitur. Sufficiat nobis hie possibilitatem commercii daemoniaci 
statuisse; de singulis factis iudicare est potius auctoritatis ecclesia- 
sticae, cuius iudicium ommibus sequendum est. (Cf. Theol. Quartal- 
schrift 1901, 1 sqq.) 

De magia, hypnotismo, spiritismo habes satis copiosam expositionem 
apud Beraza (De Deo creante n. 188—862). Generatim hae quaestiones 
solent tractari in "Theologia morali. 


TRACTATUS II. 


DE DEO FINE ULTIMO. 


PRAENOTANDA DE NOTIONE FINIS ULTIMI ET DE DIVISIONE 
HUIUS TRACTATUS. 


416. In tractatu de Deo creatore (supra n. 47 sqq.) probatum est omnia 
creata. esse a. Deo eum in. finem, wt. divina. bonitas manifestetur et. glori- 
ficetur, seu ommia creata esse ad gloriam Dei externam. Hie autem 
finis, qui est simpliciter ultimus omnium creaturarum, imprimis eo ob- 
tinetur, quod creaturae suo modo participes sunt bonitatis Dei et hac 
ratione perfectiones divinas suis perfectionibus repraesentant. 


417. Qui finis, quamvis omnibus creaturis sit communis, alio tamen 
modo respicit creaturas rationales, alio modo creaturas irrationales. 
Hae enim obiective tantum Deum glorificant, quatenus imitando per- 
fectiones divinas exhibent. Homo autem non solum hoc modo Deum 
glorificat idque multo perfectius ceteris creaturis, quae sunt solum 
vestigium quoddam Dei, cum ipse ut natura rationalis sit similitudo 
et imago Dei (Gen. 1, 26 21), sed etiam quia excellentiam Dei ex 
creaturis intellegere, agnoscere, laudare, amare potest. Haec est for- 
malis gloria Dei, quae est proximus finis gloriae obiectivae. Nam cum 
obiectiva gloria sit ad hoc, ut excellentia Dei manifestetur, necessario 
alicui manifestanda est. Neque vero manifestanda est Deo ipsi ut 
cui creaturae nihil manifestare possint, quod non prius modo longe 
perfectiore noverit. Ergo gloria obiectiva externa necessario proxime 
referenda est ad creaturas rationales, quae ex rebus creatis creatoris 
notitiam acquirere debent. Rursus mundus aspectabilis non refertur 
ad creaturas mere spirituales, quia obiectum proprium cognitionis 
earum non est intellegibile in sensibilibus, sed intellegibile purum. Ergo 
mundus aspectabilis proxime factus est propter hominem, ut ab homine 
invisibilia Dei per ea, quae facta sunt, intellecta conspiciantur, sempi- 
terna scilicet eius virtus et divinitas (Rom. 1, 20). ,Creavit illis [ho- 
minibus] scientiam spiritus, sensu implevit cor illorum, et mala et 
bona ostendit illis. Posuit oculum suum super corda eorum, ostendere 

ilis magnalia operum suorum, ut nomen sanctificationis collaudent, 
et gloriari in mirabilibus illius, ut magnalia enarrent operum eius* 
(Eecli--17, 6'sqq. Of. 1. Cor. 8, 229. 23). 


418. Ergo proximus finis hominis est Deum ex creaturis cognoscere 
ewmque ope creaturarum glorificare, ubi nomine creaturarum intel- 
legendae sunt non solae res subsistentes, sed etiam omnes eventus 
sive boni sive mali, qui in rerum cursu accidunt.  ,Ut sciant hi, qui 
ab ortu solis et qui ab occidente, quoniam absque me non est: Ego 
Dominus, et non est alter; formans lucem et creans tenebras, faciens 
pacem et creans malum: ego Dominus faciens haec omnia* (Is. 45, 6 7). 


419. Iamvero Aomo eo ipso, quod swis actionibus Dewm glorificat, se 
ipsum quoque perficit, quia conveniens actus est perfectio agentis. Ideo 
Deus, sicut finem ultimum homini externum vult esse Dei gloriam, 
ita finem ultimum homini internum vult esse hominis perfectionem. 
Alterum enim ab altero separari nequit. 


420. Per se quidem homo indefinitae perfectibilitatis est et in cogno- 
scendo et amando Deo semper proficere potest. Nihilominus iam in 
ethiea naturali demonstratur! hominem non esse destinatum ad hoe, 
ut in omnem aeternitatem altiores gradus perfectionis acquirat, sed 
ei potius a Deo praestitutam esse aliquam finalem perfectionem, qua 
acquisita omne desiderium ulterioris perfectionis cesset eiusque loco 
gaudium et quieta possessio succedat. Diserte idem docet revelatio, 
ut ex postea dicendis apparebit (cf. Gregorius de Val. IL, disp. 1, q. 1, 
punct. 4). Haec igitur finalis perfectio est ultimus finis hominis internus, 
qui finis sub ratione boni perfecti et consummati dicitur hominis beati- 
tudo. Ergo et gloria Dei formalis et ultimus finis hominis et beatitudo 
hominis sunt una eademque res secundum diversos respectus. 


491. Porro in tractatu de Deo Uno (II, n. 61 sqq.) et in tractatu de Deo 
creante (supra n. 169 sqq.) probatum est a Deo hominem relictum non 
esse in ordine naturali, sed evectum esse ad ordinem supernaturalem. 
Ordo autem supernaturalis is est, cuius ultimus finis est beatitudo 
supernaturalis. Neque hic finis et media ad hunc finem necessaria 
ita homini proposita sunt, ut pro arbitrio liceat homini aut naturalem 
tantum finem aut supernaturalem prosequi, sed praeceptum ei impositum 
est amplectendi religionem a Christo annuntiatam (Instit. propaed. I, 
n. 178 sqq.) et se adiungendi ecclesiae a Christo institutae (ib. n. 391 sqq.), 
ut in ea ad salutem ducatur per sacramenta et alia media gratiae 
(cf. De baptismo VI, n. 409 sqq.; De paenit. VII, n. 353 sqq). Unde 
omnes, qui post usum rationis ex hac vita decedunt, in ultimo iudicio 


! Of. Th. Meyer, Institutiones iuris naturalis I?, n. 58; Frins, De actibus humanis I, 

dividentur in duas classes: ommes gentes congregabuntur ante iudicem 
et segregabuntur in oves et in haedos a dextris et a sinistris iudicis, 
et illi ibunt in vitam aeternam, hi autem in supplicium aeternum 
(Matth. 25, 31 sqq.). Vita aeterna est beatitudo supernaturalis. Itaque 
sub poena aeternae damnationis in gehenna omnes obligantur, ut ac- 
quirant supernaturalem beatitudinem (cf. De novissimis IX, prop. XXXIV 
et XLIV). ,Qui non est inventus in libro vitae scriptus, missus est 
in stagnum ignis* (Apoc. 20, 15). Ergo beatitudo supernaturalis omnibus 
hominibus necessaria est, ex obligatione divinitus imposita. (Cf. infra 
n. 516.) 

Ergo post tractatum de Deo creante et elevante considerandus 
est hie finis ultimus supernaturalis, et videndum, quae sit habitudo 
actuum humanorum ad hune finem; nam actibus suis homo ad finem 
ultimum tendere debet. Itaque loquemur: 


l. de fine ultimo seu de beatitudine hominis ; 
2. de actibus humanis in se consideratis ; 
3. de relatione actuum humanorum ad finem ultimum. 


Hie tractatus ad praecedentem de Deo creatore ita comparatur, 
ut, cum ibi actum sit de progressu creaturarum a Deo ut causa 
efficiente, hic agatur de regressu creaturarum ad Deum ut causam 
finalem. 


SECTIO I. 
DE ULTIMO FINE HOMINIS. 


422. Cum omnis finis sit bonum aliquod, quod homo appetit seu quod 
possidere cupit, distinguendum est ipsum bonum, quod appetitur, et 
assecutio seu possessio huius boni. Hac ratione finis ultimus dupli- 
citer considerari potest: aut ut est obiectum aliquod, et sic vocatur 
beatitudo obiectiva; aut ut est possessio huius obiecti, et sic vocatur 
beatitudo subiectiva vel formalis. Itaque primo agendum est de beati- 
tudine obiectiva, secundo de beatitudine formali tertio de aliqua es- 
sentiali proprietate beatitudinis, quae est indefectibilitas. Quia autem 
in beatitudine praeter ea, quae absolute necessaria sunt, etiam alia 
bona inveniuntur, quae ad beatificandum hominem accidentaliter se 
habent, quarto agendum est de beatitudine accidentali. Tandem quinto 
de adeptione beatitudinis, i. e. num, quando, quomodo homo beati- 
tudinem assequi possit. 


ART. I. 
DE BEATITUDINE OBIECTIVA. 


Prop. XLIV.  Beatitudo obiectiva essentialis est solus Deus. De 
Bide- (cum. 1,2, q- 2, a. 8; q. 9, à. D. 


493.  Loquimur de sola beatitudine essentiali seu de obiecto, quod 
requiritur et sufficit, ut homo eius possessione sit beatus. Neque enim 
negamus statum beatitudinis praeter possessionem Dei multa alia bona 
in se continere. Sed haee bona etiamsi abessent, non impediretur 
beatitudo; ergo ad hane non essentialiter necessaria sunt. 


494. Arg. l. Ex S. Seriptura. 

Ad nostram thesim probandam totus liber Ecclesiastis valet. Ec- 
clesiastes enim, postquam integro libro propositionem suam exposuit: 
,Vanitas vanitatum, et omnia vanitas" (Eccle. 1, 2 et 12, 8), ita con- 
cludit: ,Finem loquendi pariter omnes audiamus: Deum time, et man- 
data eius observa; hoe enim est omnis homo; et cuncta, quae fiunt, 
adducet Deus in iudicium pro ommi errato [hebraice: pro omni abs- 
condito], sive bonum sive malum illud sit* (Eccle. 12, 13 14. Cf. Ps. 12 
et Sap. 2sqq.). Ergo cuncta bona creata hominem beare non possunt, 

sed unicum negotium hominis est servatis mandatis divinis bonum apud 
Deum iudicium obtinere. lis autem, qui iudicio Dei probantur, nulla 
alia merces promittitur nisi Deus ipse: ,Ego merces tua magna nimis" 
(Gen. 15, 1; cf. De virt. theol. VIII, n. 478). Unde Christus Dominus 
docet: ,Haec est vita aeterna, ut cognoscant te, solum Deum verum, 
et quem misisti, lesum Christum* (Io. 17, 3). Vita aeterna in S. Scriptura 
idem est ac beatitudo (cf. e. g. Matth. 25, 21 34 46); ergo beatitudo 
consistit in intellectuali possessione Del, quae incohative habetur in hac 
vita per fidem lesu Christi, perfecte vero in altera vita. Cum igitur 
possessio Dei sit unica beatitudo nostra, S. loannes monet: ,Nolite 
diligere mundum neque ea, quae in mundo sunt^ (1 Io. 2, 15), quia, 
quaecumque in mundo sunt, beatos nos reddere non possunt, et contra, 
si amittantur, beatitudinem nostram impedire nequeunt. Ideo ,unum 
est necessarium^ (Luc. 10, 42), i. e. possessio Dei. Immo possessio 
bonorum creatorum saepe obest assequendae beatitudini. ,Qui enim 
voluerit, animam suam salvam facere, perdet eam; qui autem perdiderit 
animam suam propter me, inveniet eam. Quid enim prodest homini, si 
mundum universum lucretur, animae vero suae detrimentum patiatur?" 
(Matth. 16, 25 26.) Propterea: ,Vae vobis divitibus . . .^ (Luc. 6, 24). 
Contra vero: ,Beati pauperes...^ (ib 20) Vere igitur solus Deus, 
,A et Q, principium et finis^ (Apoc. 1, 8). 


425. Arg.2. Ex SS. Patribus et theologis. 

S. Augustinus: ,Ut vita carnis anima est, ita beata vita hominis 
Deus est^ (De civ. Dei l. 19, c. 26; M 41, 656; cf. 1. 22, c. 30, n. 1; M 41, 
801. In Ps. 72, n. 81; Ps. 102, n. 8; M 306, 9215 81, 1322): 5 Eecisha 
nos ad te, Domine, et inquietum est cor nostrum, donec requiescat in 
te^ (Conf.l. 1, c. 1, n. 1; .M 32, 661). ,Haec propria conveniensque 
intellectuali naturae vita est, si Dei particeps sit.... Deum videre 
vita animae est" (S. Gregorius Nyss., De infant, qui praemature ab- 
ripiuntur; M 46, 174 sq.). Eandem rem longius exsequuntur Lactantius 
(Div. instit. l. 3, c. 8sqq.; M 6, 365 sqq.) et S. Ambrosius (De offic. 1. 9, 
c.2 sqq.; M 16, 104 sqq.). Idem theologi cum S. Thoma (1, 2, q. 2 3). 
Cf. Gregorius de Valentia (ILL, disp. 1, q. 3, n. 1), Suarez (De ultimo 
fine disp. 5, sect. 2, n. 3, Wirceburgenses (De beatit. n. 2). 

Praeterea in catecheticis instructionibus et populi christiani ex- 
hortationibus ab hac veritate tamquam principio et fundamento initium 
sumi solet. Et revera in ea tota christiana doctrina de vita recte 
ordinanda innititur, eam tamquam certam supponit, sine ea corruit. 


426. Arg.9. Ex definitione ecclesiae. 

Benedictus XII: ,Auctoritate apostolica diffinimus, quod [beati] di- 
vina essentia perfruuntur, necnon quod ex tali visione et fruitione eorum 
animae, qui iam decesserunt, sunt vere beatae et habent vitam et requiem 
aeternam, et etiam illorum, qui postea decedent* (Denz. n. 530). 


Art. l. De beatitudine obiectiva. Prop. XLIV. Schol. 1 2. 981 


427. Arg. 4. Ex ratione. 

Naturale desiderium beatitudinis, quod inest in anima, satiari 
debet. Atqui nullo creato bono satiari potest. Ergo bono increato 
satiari oportet. 

Mai. patet, quia pugnat cum veritate, sanctitate, bonitate Dei 
tale desiderium animae indere neque tamen illi velle satisfacere. 

Min. inde ostenditur, quod anima est indefinitae capacitatis et 
immortalis. Atqui bona cuncta creata sunt transitoria vel saltem finita. 
Ergo bonis creatis desiderium animae satiari nequit. Sed cum hoc 
argumentum copiose tractatum sit in Ethica naturali!, immorari non 
libet. (Cf. S. Thomas 1, 2, q. 2 et q. 3, a. 6 sqqd.; Suarez, De ult. fine 
disp. D, sect. 1.) 


428. Schol. Il. Num praeter Deum alia ad beatitudinem requirantur. 


Cum beatitudo definiri soleat status omnium bonorum aggregatione 
perfectus, videri possunt etiam alia bona praeter Deum pertinere ad 
beatitudinem. In qua re distinguendum est inter ea, quae requiruntur, 
ut status beatitudinis sit subiective completus, et ea, quae ex parte 
obiecti requiruntur ad beatificandum hominem. 

Ex parte subiectiva ad beatitudinem requiruntur ea, sine quibus 
homo non potest Deum perfecte possidere, ut est esse, vivere, intel- 
legere, habere lumen gloriae, quae omnia sunt res creatae. Attamen 
haee non sunt obiecta beatitudinis essentialis, sed subiectivae disposi- 
tiones, quae ad beatitudinem obiectivam ordinantur. 

Ex parte obiectiva praeter Deum nulla bona creata essentialiter 
requiruntur: attamen multa bona sunt, quae statui beatorum quam 
maxime conveniunt, immo ex essentiali beatitudine sua quasi sponte 
consequuntur. Haec bona constituunt beatitudinem accidentalem, de 
qua postea. Sicut igitur Deus se solo perfecte beatus est, ita ipse 
etiam est bonum sufficiens ad satiandum nostrum appetitum, quia fieri 
non potest, ut capacitas nostrarum facultatum extendatur ultra am- 
bitum veri et boni infiniti, e£ praeter bonum, quod est omnis bonitas, 
indigeat etiam aliis bonis. Neque magis aestimabilis est cumulus 
bonorum exsurgens ex Deo cum creaturis quam solus Deus. 


499. Schol. 2. Utrum Deus sit obiectum beatitudinis secundum se 
totum an secundum speciale attributum. 

a) Quantum ad aftributa absoluta dicendum est Deum secundum 
omnia sua attributa et absolutas perfectiones esse obiectum proprium 
ac primarium nostrae beatitudinis perfectae, quam speramus in futura 
vita^ (Suarez, De ult. fine disp. 5, sect. 3, n. 3). Nam attributa a divina 
essentia realiter nullo modo distinguuntur, sed solum secundum ana- 
logum nostrum concipiendi modum. Atqui in beatitudine Deum non 

secundum analogias tantum cognoscemus, sed sicut est in se. Ergo 
etiam tota perfectio divina sine ulla distinctione erit obiectum beati- 
tudinis. Item Deus est obiectum beatitudinis, ut est supremum verum 
intellegibile e£ supremum bonum amabile. Atqui hoc est non secun- 
dum specialem aliquam perfectionem. Ergo secundum totam perfectio- 
nem suam est obiectum beatitudinis. 

b) Quantum ad perfectiones relativas dubitandum mon est. quin 
etiam relationes personales sint obiectum essentiale beatitudinis; quia 
Deus, ut est in se, trinus est. Ergo si videtur, ut in se est, neces- 
sario quoque videtur trinitas personarum. Sicut tres personae divinae 
beatae sunt, quia inter se intellegunt et amant, ita idem est obiectum 
creatae beatitudinis, quae est participatio beatitudinis divinae. Tandem 
SS. Trinitas sine dubio in hae vita est obiectum nostrae fidei, spel, 
caritatis. Ergo erit etiam obiectum beatitudinis; nam non est alius 
finis quem appetimus, alius quem consequemur (cf. Denz. n. 693). 

Nihilominus id, quo Deus formaliter beatificat, est essentia, non 
relationes. Nam relationes, licet intrinsecus Deum constituant, non 
tamen eum formaliter constituunt in ratione Deitatis; secus enim, si 
paternitas formaliter constitueret Deum ut Deum, Filius non esset 
Deus. Atqui Deus ut Deus est obiectum nostrae beatitudinis, quia 
Deus ut Deus est primum principium et ultimus finis omnis veri et 
boni. Ergo Deus ut Deus est formaliter obiectum beatitudinis, rela- 
tiones vero personales concomitanter. 

c) Actus liberi, qui sunt in Deo, entitative pertinent ad obiectum 
beatitudinis, prout scilicet sunt perfectio essentialis Dei; non vero ter- 
minative, prout ad hoc vel illud obiectum creatum terminantur, quia 
sub hac ratione nihil addunt perfectioni divinae. Similiter censendum 
est de ideis rerum, quae sunt in Deo. Hae enim secundum esse suum 
eminens sunt obiectum essentiale beatitudinis, quia sic sunt ipse Deus, 
non vero secundum formalem repraesentationem. 


ART. II. 
DE BEATITUDINE FORMALI. 


Prop. XLV.  Beatitudo iormalis consistit in perfectione hominis 
accidentali et operativa. Explicatio theologica (Sum. 1, 2, q. 3, a. 2). 


430. Cum Deus sit bonum a nobis distinctum, nulla vero res a nobis 
distincta possit nos beatos reddere, nisi aliquo modo nobiscum con- 
iungatur, sequitur, ut aliqua unio inter Deum. et nos necessaria sit ad 
nos beatos reddendos. Quaeritur ergo, quae et qualis sit haec unio. 
Fuerunt, qui dicerent hanc unionem mulla re creata effici forma- 
liter, sed. esse aliquid inereatum, 1. e. esse substantiam divinam, quae 
animae per se ita illabatur, ut eam quam maxime perficiat et quodam- 
modo in se transire faciat. Ita Henricus Gandavensis secundum Suarez. 


Art. 9. De beatitudine formali. Prop. XLV. 989 
De ult. fine disp. 6, sect. l, n. 1. Alii putaverunt communicari cum 
beatis ipsam intellectionem increatam. Has sententias reicimus. 


431. Pars I. Beatitudo formalis consistit in perfectione accidentali. 

Probatur per exclusionem aliorum modorum. 

a) Primus modus unionis inter animam et Deum est unio depen- 
dentiae, quatenus anima nostra continua conservatione et concursu 
Dei indiget. Sed hie modus non sufficit ad beatitudinem, quia est 
communis omnibus hominibus, etiam pessimis et damnatis. 

b) Secundus modus unionis est intima Dei in creaturis inexsistentia, 
quatenus creaturae in Deo vivunt, moventur. et sunt (Act. 17, 28). 
Sed experientia docet in hoc modo non consistere beatitudinem; immo 
non est proprie unio, sed sola praesentia et indistantia. 

c) Tertius modus unionis esset, si ex anima et divinitate fieret una 
substantia composita. Sed hie modus admitti nequit. Aut enim illa 
substantia composita est una natura aut una persona. Una natura esse 
nequit, quia unio in unam naturam repugnat. Deo secundum principia 
fidei et rationis. Unio vero personalis nulla est nisi in Christo. Ergo 
solus Christus esset beatus, si in hae unione consisteret beatitudo. 
Praeterea haec unio non est formaliter beatificans. 

d) Quartus modus. unionis esset, si Deus nullo producto termino 
creato solummodo aliter et aliter se haberet adversus hominem. Cum 
enim Deus sine sui mutatione possit omnia, quae creaturae per sui 
mutationem possunt, e. g. amare hominem et odio habere, videtur 
eliam posse hominem in miseria relinquere aut beatum reddere per 
virtualem tantum sui mutationem, qua manens in se, quod est, novam 
tribuit creaturis denominationem. Sed hoc fieri nequit; nam voluntas 
divina debet necessario habere aliquod obiectum. Ergo, si obiectum 
non est ipsa natura hominis, ut in unione hypostatica, necessario est 
aliquod accidens, quo homo afficitur. 

Consequenter Deus mon potest cum homine communicare suam in- 
creatam. cognitionem et dilectionem, ut quidam imaginati sunt. Nam 
actus Dei est aeque incommunicabilis ac ipsa essentia Dei, cum qua 
actus identificatur. Porro si beatitudo Dei formaliter esset beatitudo 
hominum, animae beatorum essent infinite beatae, neque ulli possent 
esse gradus beatitudinis. Ceterum cognoscere et diligere sunt actus 
vitales, quibus repugnat, ut sint in alio subiecto quam in principio 
eliciente. Licet igitur theologi dicere soleant, in visione beata ipsam 
divinam essentiam esse speciem intellegibilem (cf. De Deo Uno II, n. 80), 
hoe non significat veram informationem ex parte essentiae divinae, sed 
solam eius intimam. praesentiam, quae sine specie intermedia sufficiat 
ad producendam visionem (Lessius, De summo bono 152. 022]; 

Ergo beatitudo formalis est aliqua perfectio accidentalis homini 
interna, qua subiectum eum summo bono suo coniungitur et ita opti- 
mum quem potest statum consequitur. 

Pesch, Praelectiones dogmaticae. III. Ed. 5/6. 19 

432. Pars Il. Beatitudo consistit in operatione. 

Omne enim accidens aut pertinet ad actum primum aut ad actum 
secundum. Unde videndum est, quae sint accidentia, quibus super- 
naturaliter cum Deo coniungimur. 

a) Ad actum primum proxime pertinet domwm gratiae sancti- 
ficantis, quo homo non solum accipit qualitatem creatam, sed cum 
ipsa essentia divina intime coniungitur et deificatur. Hic illapsus 
divinitatis in substantiam animae sine dubio manet in beatitudine. 
Immo gloria caelestis nihil aliud est nisi consummatio quaedam gratiae. 
Gratia enim sanctificans in se est simplex perfectio animae, neque 
quiequam continet, quod cum perfectione beatitudinis pugnet. Con- 
summatio vero gratiae in beatitudine non in eo consistit, quod novi 
gradus ei adduntur; nam quolibet opere meritorio statim gratia augetur 
in hae vita. Unde patet in gratia sanctificante non posse consistere 
beatitudinem, quia alioquin homines omnes iusti essent beati. Con- 
summatio igitur gratiae non est perfectio gratiae interna, sed est 
coniunctio gratiae cum ea re, quae formaliter efficit beatitudinem, et 
quae consequenter gratiam perducit ad suum finem et eam reddit 
inamissibilem. Ergo beatitudo nostra non consistit in dono, quod 
perficit essentiam animae in actu primo seu quo Deus coniungitur 
immediate cum ipsa essentia animae. 

b) Nulli habitus, licet operativi, possunt formaliter constituere beati- 
tudinem. Nam homo, quantumvis habeat habitus perfectos, si desit 
ultimus actus, ad quem habitus diriguntur, non potest esse beatus, 
quia beatitudo est status perfectus. Neque enim habitus dat quic- 
quam nisi aptitudinem ad operandum. Ergo si operatio ipsa deest, 
deest id, sine quo habitus finem suum non consequitur. Ergo neque 
in habitu caritatis neque in alus habitibus, qui inveniuntur in statu 
gloriae, beatitudo consistere potest. Unde ,communis sententia est 
beatitudinem non esse habitum, sed actum secundum et operationem 
ultimam* (Suarez, De ult. fine disp. 6, sect. 2, n. 8). Haec sententia 
probatur ex S. Scriptura, quae beatitudinem saepe vocat vitam aeternam 
(Matth: 7, 14; 18, 8; 19, 160; 25, 46. To. 3, 15; 17, 8.- Rom: 6; 18 ete.) 
Atqui vita non consistit in habitibus, sed in motu seu in operatione. 
Hoc magis patebit ex sequenti thesi. 


Prop. XLVI. Ad beatitudinem formalem requiruntur tres actus 
visionis, amoris, gaudii. De fide (Sum. 1, 2, q. 3, a. 4 8; q. 4, a. 1 2). 


433. Cum beatitudo consistat in operatione, videndum est, qui sint 
actus vitales, quibus beatitudo constituatur. ' Imprimis autem patet 
non posse beatitudinem consistere in actu transeunte, tum quia circa 
Deum non habemus actum transeuntem, tum quia beatitudo perficit 
ipsum subiectum; operatio vero transiens qua talis potius perficit 

obiectum passum. Porro beatitudo non potest esse operatio partis 
sensitivae, quia sensus non attingit summum bonum. Ergo beatitudo 
est operatio immanens spiritualis. Sunt autem circa summum bonum 
praesens tres actus spirituales: cognitio, amor, gaudium. Dicimus 
igitur sine his tribus actibus beatitudinem non posse esse. Cognitio 
intellegitur hie non abstractiva, sed intuitiva, cuius natura explicata 
est tractatu de Deo Uno (II, n. 61sqq.). 


434. Pars I. Ad beatitudinem requiritur visio Dei intuitiva. 

Arg. 1. Ex S. Scriptura. 

Apostolus loquens de statu finalis perfectionis, ,cum venerit, quod 
perfectum est^, ait: , Videmus nunc per speculum in aenigmate, tunc 
autem facie ad faciem. Nunc cognosco ex parte, tunc autem cognoscam 
sieut et cognitus sum* (1 Cor. 13, 10sqq.). Alibi legimus: ,Haec est 
vita aeterna, ut cognoscant te, solum Deum verum* (Io. 17, 3), in- 
cohative per fidem, finaliter per visionem. Carissimi, nunc filii Dei 
sumus, et nondum apparuit, quid erimus. Seimus, quoniam, cum 
apparuerit, similes ei erimus, quoniam videbimus eum, sicuti est* 
(1 Io. 83, 2). Quo in textu quamvis proxime sermo sit de visione 
Christi, ipse tamen Christus consideratur, non ut est homo tantum, 
sed ut est Deus; nam visio eius laudatur ut causa nostrae perfectionis 
finalis. Atqui non potest quicquam perfectionem nostram finalem 
efficere nisi possessio essentiae divinae. Ergo de huius essentiae 
visione apostolus loquitur eamque ut rationem assignat, quo Deo similes 
futuri simus. Significat enim beatitudinem ex iis duobus constare, tum 
quod Deum intuebimur, qualis in natura sua ac substantia est, tum 
quod velut dii efficiemur. Nam qui illo fruuntur, quamvis propriam 
substantiam retineant, admirabilem tamen quandam et prope divinam 
formam induunt, ut dii potius quam homines videantur* (Catech. Rom. 
DEIN Esq OP PSTT6, 157785, 9 10; Matth: 5, 8; 18, 10: 


435. Arg. 2. Ex traditione. 

Cum argumenta allata iam sint in tractatu de Deo Uno, Prop. X, 
addamus pauca ex 5S. Awgustino: ,Videmus nunc per speculum in 
aenigmate, tunc autem facie ad faciem. Sic 1am vident sancti angeli... 
Sicut ergo illi vident, ita et nos visuri sumus, sed nondum ita xodenige 
Praemium itaque fidei nobis visio ista servabitur, de qua et INE 
apostolus loquens: Cum apparuerit, inquit, similes ei erimus, quoniam 
videbimus eum, sicuti est. Facies autem Dei manifestatio eius intel- 
legenda est* (De civ. Dei l. 22, c. 29, n. 1; M 41, 191). ,Illud beatis- 
simos facit, quod ait: Tunc autem facie ad faciem, et tune cogno- 
scam, sicut et cognitus sum; qui hoc invenerunt, dicendi sunt in beati- 
tudinis possessione consistere, ad quam ducit via, quam tenemus, et 
quo credendo cupimus pervenire* (Retract. l. 1, c. 14, n. 2; M 32, 606). 


C£. Denz, n. 530 693. 
je 

436. Arg.93. Ex ratione. 

Vidimus beatitudinem consistere in operatione partis intellectualis. 
Atqui aliae operationes partis intellectualis necessario praerequirunt 
cognitionem obiecti. Porro cognitio obiecti beatificantis abstractiva 
non sufficit; nam, quoniam ex revelatione scimus Deum a nobis posse 
immediate videri, cognitio abstractiva non potest satiare desiderium 
mentis nostrae. Unde ipse Paulus, qui habuit perfectissimam cogni- 
tionem Dei abstractivam, cupiebat tamen dissolvi et esse cum Christo 
(Phil. 1, 23). Ergo ad beatitudinem requiritur visio Dei intuitiva. 

Visio autem est perfectissimus actus intellectualis circa perfectis- 
simum obiectum, qui actus reddit hoc obiectum praesens beato, immo 
illud ei intime coniungit. Quare qui intuitive videt Deum, perfecte 
consecutus est summum bonum. Atqui in perfecta consecutione summi 
boni consistit beatitudo. Ergo visio Del efficit hominem beatum. 


437. Pars. H. Ad beatitudinem requiritur amor Dei. 
Arg. 1l. Ex S. Scriptura. 


,Caritas numquam excidit, sive prophetiae evacuabuntur, sive lin- 
guae cessabunt, sive scientia destruetur.... Nunc autem manent fides, 
spes, caritas, tria haec; maior autem horum est caritas* (1 Cor. 13, 
8 13). Ergo caritas manebit eo quoque tempore, quo fidei et spei 
et donis gratis datis perfectiora bona succedent, i. e. in beatitudine. 
Porro beatitudo est perfectissima amicitia inter Deum et beatos, sicut 
est inter sponsum et sponsam (Apoc. 19, 7; 21, 2. Cf. Io. 3, 29; 14, 21 23). 
Atqui amicitia non potest esse sine mutuo amore. 


438. Arg.2. Ex traditione. 


S. Augustinus: ,Beatus, quantum existimo, neque ille dici potest, 
qui non habet quod amat, qualecumque sit; neque qui habet quod 
amat, si noxium sit; neque qui non amat quod habet, etiamsi opti- 
mum sit^ (De mor. eccl. 1. 1, c. 2, n. 4; M 32, 1812). Similiter alii 
Patres docent, sed ut in re evidenti non sunt congerenda testimonia. 
S. Thomas ait: ,Interior actus caritatis habet rationem finis, quia 
ultimum bonum hominis consistit in hoc, quod anima Deo inhaereat 
RM RR Ps. 12, 21: Mihi adhaerere Deo bonum est" (2, 2, q. 27, 
a. 6 ad 3). 


439. Arg.S3. Ex ratione. 


Fieri nequit, ut homo summum bonum clare sibi propositum non 
amet. Atqui in beatitudine summum bonum homini clare proponitur. 
Ergo hoc bonum necessario amat. Porro sicut homo non consistit ex 
intellectu tantum, sed etiam habet voluntatem, ita non solus intel- 
lectus, sed etiam voluntas cum summo bono coniungenda est, quod 
fi& per amorem. Tandem sine amore unio vitalis non esset perfecta. 

Cum vero sit duplex amor, benevolentiae et concupiscentiae, dicen- 
dum videtur per se solum amorem benevolentiae ad beatitudinem requiri. 
Nam si homo visione et amore Dei ita esset absorptus, ut nihil de suis 
commodis cogitaret, nihilominus esset beatus. Ceterum quia reapse 
homo videt Deum esse etiam suum summum bonum, sub hoc quoque 
'respectu eum amat (Lessiws, De summo bono 1. 2, c. 19, n. 163 sqq.). 

Immo sunt, qui dieant beatum necessario amare Deum et ut sum- 
mum bonum in se et ut summum bonum ipsius beati, ,nec posse 
perfecte amare amore amicitiae bonitatem divinam tamquam ultimum 
suum motivum, quin simul velit omnem suam, qua de facto potitur, 
utilitatem; quia non potest quis amare alium perfecto amore amici- 
tiae, quin conformetur eius voluntati, quatenus licet et decet. Ergo 
cum in Deo detur voluntas de ommi utilitate beati, necesse est istum 
ex vi amoris amicitiae erga Deum indivisim velle omnem suam utili- 
tatem. Constat igitur beatum eodem actu velle bonitatem divinam, 
quatenus est bona Deo, et quatenus est bona sibi* (Fsparza, De act. 
hum. q. 4, a. 5). Ceterum haec potius est quaestio de natura huius 
duplicis amoris, quae hoc loco solvi non potest (cf. De virt. theol. VIII, 
n. 492 sqq. 531 sqq.). 


440. Pars III. Ad beatitudinem requiritur gaudium de Deo. 

Arg. 1. Ex S. Scriptura. 

Euge, serve bone et fidelis, ... intra in gaudium Domini tui* 
(Matth. 25, 21). ,Gaudebit cor vestrum, et gaudium vestrum nemo tollet 
a vobis (Io. 16, 22). ,Ego dispono vobis, sicut disposuit mihi Pater 
meus regnum, ut edatis et bibatis super mensam meam in regno 
meo^ (Lue. 22, 99sq.). Per similitudinem prandii solet Scriptura ex- 
primere magnum gaudium (Ps. 22, 5; 41, 5D) Unde ,inebriabuntur 
ab ubertate domus tuae, et torrente voluptatis tuae potabis eos" 
(Ps. 35, 9). Cf. Apoc. 7, 17; 14, 3 13; 19, 1 sqq.; 21, 4; 22, 1 sqq. 


441. Arg.2. Ex traditione. 

S. Augustinus: ,Nemo beatus est, qui eo, quod amat, non fruitur; 
nam et hi, qui res non amandas amant, non se beatos amando putant, 
sed fruendo. Quisquis ergo fruitur eo, quod amat, verumque et sum- 
mum bonum amat, quis eum beatum nisi miserrimus negat?" (De civ. 
Dei l8, c. 8; M 41, 233) S. Thomas: ,Deus est ultimus finis sicut 
res, quae ultimo quaeritur; fruitio autem sicut adeptio huius ultimi 
finis. Sicut igitur non est alius finis Deus et fruitio Dei, ita eadem 
ratio fruitionis est, qua fruimur Deo et qua fruimur divina fruitione. 
Et eadem est ratio de beatitudine creata, quae in fruitione consistit" 
(1, 2, q. 11, a. 8 ad 3). Benedictus XII: Beati ,divina essentia per- 
fruuntur, necnon ex tali visione et fruitione animae eorum, qui iam 
decesserunt, sunt vere beatae* (Denz. m. 530). 

442. Arg. 3. Ex ratione. 

Gaudium nihil aliud est nisi quietatio (si ita loqui licet) actus 
amoris versantis circà bonum praesens; unde ex amore et praesentia 
boni amati necessario causatur gaudium. Atqui beati amant Deum, 
et ut summum bonum in se et ut suum summum bonum praesens, et 
in hoc amore quiescunt. Ergo beati gaudent de bono Dei et de Dei 
possessione (cf. S. Thomas 2, 2, q. 28, a. 1). Idem valet de delectatione; 
nam gaudium idem est ac delectatio rationalis; similiter de pace, 
quae est omnium appetituum in unum bonum consensus; et si bonum 
est praesens, eo ipso adest perfecta satietas et requies appetituum. 
Unde etiam his nominibus beatitudo appellatur. Apparet ex his, quo- 
modo beatitudo sit perfectissima assimilatio et unio vitalis cum Deo 
et summa hominis perfectio (cf. Suarez, De ult. fine disp. 9, sect. 3). 


Prop. XLVII. Essentia beatitudinis formalissime consistit in 
visione Dei. Sententia communior (Sum. 1, 2, q. 3, a. 4). 


443. Quamvis omnes concedant ad beatitudinem requiri actus visionis, 
amoris, gaudii nihilominus differunt theologi in definienda. quaestione, 
quis ex his actibus constituat metaphysicam essentiam beatitudinis. Ad 
hanc enim essentiam non pertinent omnia, sine quibus res esse non 
potest, sed id tantum, quo res primo in tali specie entium constituitur, 
et ex quo aliae proprietates naturali consecutione emanant. Ita essentia 
hominis perficitur animalitate et rationalitate; quod autem potest loqui 
et ridere et alia huiusmodi, sunt proprietates ex essentia emanantes; es- 
sentia enim est principium eorum omnium, quae enti necessario insunt. 

Ergo essentia beatitudinis consistit in eo, per quod homo primo 
constituitur possessor summi boni, et ex quo alia naturali consequentia 
emanant tamquam partes integrales et complementum beatitudinis 
essentialis. Sunt de hac re variae sententiae, quas si singillatim re- 
censuerimus, thesis nostra probata erit. 


n 
444. Est prima opinio, quae ponit beatitudinem in gaudio, quia gaudium 
est ultimus terminus actuum humanorum et satiat omnem appetitum. 
In hac autem satietate, qua homo perfecte quiescit in summo bono, 
consistit beatitudo. Hane sententiam docet Aureolus: Dico, quod 
beatitudo est delectatio formaliter, ita ut gaudium de Deo et com- 
placentia in eo sit actus formaliter beatitudinis" (In 8, dist. 15, q. 1, 
à. 9. Et addit ibidem, quod haec beatitudo est consequens visionem. 


Comparanda tamen est explicatio huius sententiae, quam ipse dat 
(In 4, dist. 49, q. 1, a. 5). 


445. Sed dicendum est beatitudinem non posse formaliter consistere in 
gaudio. Gaudium enim supponit iam possessionem boni, de quo quis 

gaudet. Atqui beatitudo consistit in possessione summi boni. Ergo 
essentia beatitudinis non consistit in gaudio. Eo ipso autem, quod 
summum bonum possidetur, gaudium necessario consequitur, quia, 
quando habetur quod desideratur, quiescit tendentia appetitus, in qua 
quiete consistit gaudium. Beatus igitur proxime gaudet non de gaudio 
suo, sed de operatione, qua possidet summum bonum, et sic gaudium 
non est finis neque est propter se, sed propter aliam operationem, 
et ex hae operatione habet, quod ut bonum honestum amari possit. 
Sicut enim gaudere de operatione mala est malum, ita gaudere de 
operatione bona est bonum. Gaudium igitur, quia rationem boni et 
finis non ex se, sed aliunde habet, non potest esse ultimus finis 
(S. Thomas 1, 2, q. 4, a. 2; Contra gent.l. 3, c. 26). Ex quo fit, ut 
gaudium proxime non versetur circa Deum, ut in se est, sed circa 
operationem, qua Deus possidetur, seu circa Deum ut possessum. 
Essentialis autem beatitudo est actus, qui immediate versatur circa 
Deum, ut in se est. Ergo non est delectatio, quae satiat animam, 
,sed bonum ipsum et consecutio eius, ex quo sequitur illa vitalis 
animae quies, et ideo non est illa beatitudo, sed est perfectio con- 
comitans beatitudinem. Solet autem gaudium illud beatificum vocari 
beatitudo vel e contrario beatitudo ipsa vocari gaudium, quia in- 
separabile est gaudium illud a beatitudine, et saepe res nominamus 
ab effectibus nobis notioribus^ (Swarez, De ult. fine disp. 7, sect. 1, 
n. 43; disp. 9, sect. 3, n. 1). 

Ceterum potest etiam gaudium alio sensu intellegi, quatenus est 
de bonis, quae Deus in se habet, et quia ea habet. Sed hoc gaudium 
aut est ipse actus perfectae caritatis aut aliquod complementum eius. 
Itaque qui in hoc gaudio ponit beatitudinem, adhaeret potius sequenti 
opinioni. 

II. 

446. Est secunda opinio eorum, qui volunt. essentiam beatitudinis esse 
actum. perfectae caritatis erga Deum. Quam opinionem docuerunt Scotus 
(In 4, dist. 49, q. 5b) et eius discipuli. Rationem afferunt, quod caritas 
est nobilissimus actus hominis; quare minus malum est carere omni 
alia re quam carere caritate. Praeterea sola caritate perfecte iun- 
gimur cum Deo vinculo amicitiae, dum cognitione Deus solum inten- 
tionaliter nobis praesens fit, id quod multo minus est. Tandem beati- 
tudo est consecutio summi boni et ultimi finis. Finis autem et bonum 
pertinent ad voluntatem; ergo etiam consecutio eius. 


447. Sed obstat, quod amor per se abstrahit a bono habito vel non 
habito. Ideo caritas, qua beati in caelo Deum amant, quatenus nude 
secundum se seu secundum definitionem spectatur, eadem est, qua in 
terra dilexerunt. Ergo, si amor qua talis bearet, etiam beatos red- 
deret iustos in hae vita, quod pugnat cum factis. Verum quidem est 
amorem in patria esse incomparabiliter excellentiorem quam in via, ita 

ut etiam specie differre dici possit (cf. De virt. theol. VIII, n. 596 sqq.). 
Sed hoc inde venit, quod amor in patria versetur circa obiectum clare 
propositum et perfecte possessum, non inde, quod interna natura amoris 
mutetur et per amorem patriae obiectum formaliter possideatur 
(cf. S. Thomas 1, 2, q. 61, a. 6 ad 2 et 3). Quia igitur amor ex se non est 
causa praesentiae et possessionis obiecti amati, minus verum est amorem 
per se constituere essentiam beatitudinis, cum alia operatio necessaria sit, 
qua Deus possideatur. Ergo dicendus non est amor esse essentia beati- 
tudinis. Immo si agitur de amore benevolentiae qua tali, hic amor solius 
amati bonum spectat, et ita per eum amans omnino non possidet bonum 
suum. Per amorem enim aliquis non tam possidet quam possidetur. 


448. Multa quidem hie disputant scotistae de excellentia voluntatis prae 
intellectu. Sed imprimis non quaeritur, utra facultas sit nobilior, sed 
utra sit talis, ut per eam formaliter Deus possideri possit. Porro 
sub multiplici respectu intellectus est nobilior voluntate: est enim 
radix vitae spiritualis; efficit sua amplitudine et indifferentia, ut vo- 
luntas sit libera; praeit voluntati eam illustrando et dirigendo, et 
actui elus speciem tribuit; omnia obiecta in se intellegibiliter producit 
eaque voluntati proponit, ut voluntas nullum bonum habeat nisi per 
intelleetum. Hoc quoque modo voluntas tendit in bonum et finem, 
non quasi ipse possit per se finem attingere et possidere, sed quatenus 
suo pondere impellit alias facultates, ut ipsae bonum apprehendant. 
In hac quidem vita caritas est perfectior fide, quia caritas amat 
Deum, ut est in se, intellectus vero non apprehendit Deum, ut est in 
se, sed secundum conceptus tantum analogos. Visio autem est per- 
fectior actus quam caritas, in quantum perfectio hominis beati respicitur, 
licet perfectior dici possit caritas, in quantum sermo est de gloria 
Dei externa, quia maius quid est secundum aestimationem moralem 
amari quam cognosci Quamvis igitur communiter theologi concedant 
beatitudinem sine amore amicitiae neque esse neque concipi posse 
(Suarez disp. 1, sect. 1, n. 31), tamen actus, quo formaliter Deus pos- 
sidetur a beatis, non est amor. Aliis verbis: Deus, ut est summum 
bonum, est quidem ratio formalis quae beatificans, non vero ratio 
formalis sub qua beatificans (cf. Salmantic. tract. 9, disp. 1, dub. 4, 
n. 90). 
LII 

449. Est igitur. tertia. opinio S. Thomae multorumque. aliorum | for- 
malem rationem, sub qua Deus a beatis possideatur, esse solàm. wi- 
sionem. beatificam, ideoque in hac sola reponendam esse essentiam 
beatitudinis. Quam doctrinam S. Thomas per argumentum exclusionis 
probat, quia beatitudo aut in actu intellectus aut in actu voluntatis 
consistit. Atqui ,quantum ad id, quod est essentialiter ipsa beatitudo, 
impossibile est, quod consistat in actu voluntatis. Manifestum est 
enim ex praemissis, quod beatitudo est consecutio finis ultimi. Con- 

secutio autem finis non consistit in ipso actu voluntatis.... Oportet 
igitur aliquid aliud esse quam actum voluntatis, per quod fit finis 
ipse praesens voluntati.... Consequimur autem ipsum per hoc, quod 


fit praesens nobis per actum intellectus; et tunc voluntas delectata 
conquiescit in fine iam adepto. Sic igitur essentia beatitudinis in actu 
intellectus consistit^ (S. Thomas 1, 2, q. 3, a. 4. Hanc sententiam non 
solum sequuntur omnes thomistae, sed etiam communiter alii, ut Vazquez 
(disp. 11, e. 3 et 1), Lessius (De beatitudine q. 3, a. 4, dub. 2), Granada. 


450.  Confirmatur haec sententia ex eo, quod omnis actus voluntatis 
supponit obiectum per se primo volitum, i. e.finem ultimum, non 
solum obiectivum, sed etiam formalem, quo moveatur. Atqui primum 
volitum et finis ultimus est beatitudo essentialis. Ergo ante quem- 
libet actum voluntatis beatitudo iam praesupponitur, et consequenter 
in ipso actu voluntatis consistere nequit (S. Thomas, Contra gent. 1. 3, 
c. 26). Quae ratio videtur eadem esse atque haec, quod voluntas 
necessario supponit aliam facultatem, qua obiectum suum sibi prae- 
sens habeat, cum intellectus per se ipsum obiectum apprehendat. 
Quia igitur finis est bonum proprium amantis per eius adeptionem, 
finis, ut moveat voluntatem beati, iam debet considerari non nude in 
se, sed simul cum adeptione finis. Ergo adeptio finis jam prae- 
supponitur ante omnem actum voluntatis, et ita adeptio finis non 
potest esse actus voluntatis, sed est actus intellectus, quo posito 
necessario sequitur omnis alia coniunctio cum Deo, quia intellectus 
ita formaliter trahit Deum ad hominem, ut simul causaliter hominem 
trahat ad Deum. Bene Medina: ,Vita beata non est amare quod 
habes, sed habere quod amas (In 1, 2, q. 3, a. 4, opinio 4). Quare 
S. Scriptura ut praemium vitae aeternae promittit visionem Dei, num- 
quam vero ut praemium promittit aliquem amorem, quem nos erga 
Deum habebimus. 
IV. 

451. Est quarta opinio docentium. essentiam beatitudinis non consistere 
in uno actu, sed in actibus intellectus et voluntatis simul, quia et visione 
et amore homo coniungitur cum Deo fine ultimo, et quia SS. Patres 
docent utriusque facultatis actus necesse esse in beatitudine inveniri. 
Ita S. Bonaventura (In 4, dist. 49, p. 1, q. 5), Gregorius de Valentia 
(II, disp. 1, q. 3, punct. 4), Suarez (disp. Y, sect. 1) multi alii. Sed si 
accurate quis attenderit, quae ab his scriptoribus proferuntur, videbit 
probari quidem indubitanter ad beatitudinem requiri actum utriusque facul- 
tatis, non vero probari per actum utriusque facultatis Deum formaliter 
possideri, quia actus voluntatis vel tendit ad bonum nondum possessum 
vel quiescit in bono, quod iam ratione prius possidetur; seu illi scrip- 
tores assignant physicam essentiam beatitudinis, non metaphysicam. 

Ceterum eum omnes concedant ad beatitudinem requiri et actum 
intellectus et actum voluntatis, non adeo magni momenti quaestio est, 

in utro istorum actuum beatitudo formalissime consistat, dummodo 
intellegatur, de qua re quaestio fiat. 


452. Schol. l. Quaerit S. Thomas, utrum beatitudo potius pertineat 
ad. intellectum. | speculativum an. practicum. | Facilis est. solutio quae- 
stionis. Nam obiectum beatitudinis formalis est bonum divinum, circa 
quod intellectus non habet operationem practicam, sed speculativam 
tantum. Ergo beatitudo non potest consistere in vita activa, cum 
vita activa non appetatur propter se ipsam, sed ad alium finem ob- 
tinendum. ,Et ideo ultima et perfecta beatitudo, quae exspectatur 
in futura vita, tota principaliter consistit in contemplatione. Beatitudo 
autem imperfecta, qualis hic haberi potest, primo quidem et principaliter 
consistit in contemplatione, secundario vero in operatione practici intel- 
lectus ordinantis actiones et passiones humanas* (1, 2, q. 3, a. 5). 
Operatio intellectus, qua beati Deum vident, est incomplexa sine 
ulla compositione, sive ex parte conceptus formalis sive ex parte con- 
ceptus obiectivi, quia simplici intuitione Deus videtur, sicuti est. Et 
tamen haec simplex notitia non solum apprehensiva, sed etiam iudi- 
cativa est, i e. habet omnem veritatem, quae potest esse in intellectu. 


453. Schol. 2. De dotibus animae beatae. 


Quia anima beata intime unitur cum Christo, unio autem animae 
cum Christo comparatur matrimonio spirituali (2 Cor. 11, 2. Eph. 5, 32), 
ideo solent theologi dicere animam, quando hoc matrimonium fiat plane 
indissolubile, i. e. in beatitudine, accipere a Deo quandam dotem, vi 
cuius digne illo statu vivat. Quae metaphora desumpta est ex dote 
matrimoniali, quae est pretium, quod sponsae datur ad solacium ma- 
irimonii. Sic igitur dos spiritualis datur ad debitum ornatum et 
cultum sponsae Christi. Quamvis autem dona spiritualia iam in haec 
vita a Deo dentur, sunt tamen potius pignus vel arrha, quia matri- 
monium nondum est plane perfectum et indissolubile. Similiter quamvis 
eadem dona secundum rem sint etiam in anima Christi et in angelis, 
non tamen ibi nomen dotis iis applicatur, quia dos pertinet ad sponsam, 
in quantum haec relationem habet ad sponsum. Anima autem Christi 
non init spirituale matrimonium cum Verbo, eum matrimonium sit inter 
personas distinctas; neque angeli sunt sponsae Christi, cum matrimo- 
nium sit inter personas eiusdem naturae. Quare de solis hominibus 
scriptum est: ,Vidi sanctam civitatem ... paratam, sicut sponsam 
ornatam viro suo* (Apoc. 21, 2; cf. 19, € et To. 3, 29). Nihilominus 
sunt theologi, qui etiam in angelis dotes admittunt, ut Swarez (De 
angelis l. 6, c. 7, n. 6 sqq.); de qua re non videtur disputandum, quia 
extensio locutionis metaphoricae est res satis arbitraria. 


454. Itaque cum dos sit aliquid, quod animae non datur ante beati- 
tudinem, quaeritur, quidnam detur. in beatitudine, quod dotis rationem 


Art. 3. De indefectibilitate beatitudinis, Prop. XLVIII, 299 


habeat. Respondent quidam esse ipsam visionem beatificam et, qui 
eam consequantur, actus beatorum. lta S. Bonaventura (In 4, dist. 49, 
a. 1l, q. 5) Sed alii dicunt dotem non esse idem ae vinculum matri- 
moniale, sed praecedere matrimonium vel ad hoe ordinari. Ideoque 
communiter dieunt cum 5$. Thoma (In 4, dist. 49, q. 4, a. 2) dotem 
esse aliquid habituale, quod dirigatur ad visionem beatificam et hoc 
spirituale matrimonium reddat delectabile. 

Quae opinio si admittitur, facile derivari potest mwmerus dotum. 
Nam ad visionem beatificam disponit lwmen gloriae; ad delectationem 
refertur frwitio; unde his duobus convenit ratio dotis; et merito, sicut 
habitus fidei et caritatis in hae vita sunt pignora futuri matrimonii 
perficiendi cum Christo, ita in patria id, quod iis respondet, vocatur 
dos. At nihilne respondet spei, quae etiam suo modo est arrha fu- 
turi matrimonii? Dicunt theologi spei respondere comprehensionem, 

i.e. immutabilem assecutionem seu retentionem finis ultimi, non quasi 
» eomprehensio sit aliquis distinctus habitus, sed quatenus est ,quaedam 
habitudo ad finem iam habitum^, qua finis firmiter tenetur (S. Thomas 
1,2, q. 4, a. 3 ad 3). Gratia sanctificans et habitus caritatis non 
numerantur inter dotes, quia iam habentur in statu viae ideoque ex 
se non praecise respiciunt ipsam perfectionem matrimonii spiritualis, 
sicut lumen gloriae, comprehensio et fruitio. Nam lumen gloriae re- 
movet obscuritatem fidei, et est dos maxime essentialis et radix aliarum 
dotum; comprehensio removet timorem spei; fruitio anxietatem amoris 
quaerentis praesentiam amati. — Ceterum quia de metaphorica tantum 
locutione agitur, quaedam latitudo sentiendi et loquendi concedi potest 
(cf. Suarez, De ult. fine disp. 11, sect. 1; Vazquez disp. 11, c. 2). 


ART. lI. 
DE INDEFECTIBILITATE BEATITUDINIS. 


Prop. XLVIII. Beati sunt impeccabiles. Theologice certa (Sum. 1, 2, 
q. 4, a. 4). 


455. Quamvis ad beatitudinem necessarii non sint alii actus nisi visio, 
amor, gaudium, nihilominus, ut hi actus hominem perfecte beare pos- 
sint, requiritur, ut sint indefectibiles. Nam qui deficere potest a fine 
ultimo, non potest dici perfecte beatus. | 

Defectio autem a beatitudine duplici modo effici posset, si aut homo 
recederet a Deo, aut Deus recederet ab homine. Imprimis igitur osten- 
dendum est beatos non posse recedere a Deo. Quia autem omnis re- 
cessus a fine ultimo est peccatum, statuimus beatos esse impeccabiles. 

Dieitur Origenes sensisse etiam angelos in suo ministerio negle- 
gentes esse et culpam aliquam incurrere posse (Denz.n. 203). Multi 
tamen student Origenem defendere vel excusare, ut Aloisius Vincenzi 
(In S. Gregorii Nyss. et Origenis scripta, Romae 1864— 18062). 

456. Arg. l. Ex S. Scriptura. 

,Regeneravit nos in spem vivam, per resurrectionem lesu Christi 
ex mortuis, in hereditatem incorruptibilem et incontaminatam et im- 
marcescibilem, conservatam in caelis in vobis^ (1 Petri 1, 3 4). Iam- 
vero si peccarent beati, aut amitterent beatitudinem, ideoque haec 
non esset incorruptibilis; aut non amitterent, et ita non esset incon- 
 taminata.  ,Non intrabit in eam [civitatem caelestem] aliquod co- 
inquinatum aut abominationem faciens et mendacium^ (Apoc. 21, 21). 
Et erit ibi semita et via, et vita sancta vocabitur; non transibit per 
eam pollutus^ (Is. 35, 8. Quamvis haec prophetae verba proxime de 
ecclesia explicari possint, non tamen perfecte implebuntur nisi in 
beatitudine, sicut etiam ea, quae immediate sequuntur: ,Laetitia sem- 
piterna super caput eorum, gaudium et laetitiam obtinebunt, et fugiet 
dolor et gemitus* (Is. 35, 10). 


457. Potest quidem difficultas moveri ex Iob 4, 18: ,Ecce, qui ser- 
viunt el, non sunt stabiles, et in angelis suis reperit pravitatem. Sed 
dicendum est ibi esse sermonem de angelis etiamtum in probatione 
constitutis, in qua revera multi inventi sunt pravitate infecti, non vero 
de angelis beatis in caelo. Illorum enim angelorum exemplum affertur 
ad ostendendum, cum ipsi angeli non ommes probationi pares inventi 
fuerint, multo minus homines in probatione securos esse posse. 

Alio modo iniustitiam angelorum S. Awgustinus explicat: ,Quam- 
quam in comparatione iustitiae Dei si nec sancti in caelis angeli iusti 
esse dicantur, non mihi videtur importuna sententia; non quia, ut hoc 
essent, a iustitia lapsi sunt, sed quia facti sunt et Deus non sunt, 
tantumque spiritualis luminis habere non possunt quantum habet ille, 
a quo facti sunt. Ibi enim summa iustitia, ubi summa sapientia; et 
hoc Deus est, de quo dictum est: Soli sapienti Deo (Rom. 16, 297). Sed 
alia quaestio est, quantum iustitiae ipsius capiant angeli quantumque 
non capiant. Cuius enim participatione iusti sunt, eius comparatione 
nec iusti sunt^ (Ad Orosium contra Priscill. c. 10; M 42, 611). 


458. Arg.2. Ex traditione. 

5. Augustinus: ,Completo iudicio suos fines habebunt civitates duae, 
una scilicet Christi, altera diaboli, una bonorum, altera malorum, utra- 
que tamen et angelorum et hominum. Istis voluntas, illis facultas non 
poterit esse ulla peccandi* (Enchiridion c. 111; M 40, 284. Cf. Contra 
duas epist. pelag. 1. 3, c. 7, n. 17; M 44, 600). S. Fulgentius: ,Inhaeren- 
übus Deo nihil inest de varietate temporis, quia collato sibi aeternae 
incorruptionis atque incommutabilitatis munere nihil in se sentiunt 
mutationis" (De fide ad Petrum n. ?99; M 65, 605). Similiter S. Gre- 
gorius M. (Moral. 1l. 34, c. 7, n. 183; M 16, 124 sq), S. Ioannes Damasc. 
(De fide l2, c. 3; M 94, 866) aliique Patres. Idem docent theologi 
omnes (cf. Suarez, De ultimo fine disp. 10, sect. 1). 

459. Arg. 3. Ex ratione. 


Pugnat eum sana ratione admittere Deum eos, quos post finitam 
probationem tamquam amicos suos in remunerationem bonorum operum 
ad intimam summae felicitatis suae participationem recipit, nihilominus 
relinquere in perieulo incidendi in maximum malum rationalis crea- 
turae, i. e. in peccatum, cum facillime hoc impedire possit; nam in- 
finitae viae et rationes ei praesto sunt servandi suos a peccato, si 
vult. Ergo indignum Deo sentit, qui putet Deum velle permittere, ut 
beati incidant in peccatum. Revera beatitudo non esset beatitudo, si 
peccati miseria ab ea non excluderetur. 


460. Quare omnes theologi consentiunt beatitudinem debere esse ita 
comparatam, ut ab ea peccandi periculum omnino absit. Sed magna 
disputatio est inter eos, utrum causa impeccabilitatis sit aliquid. beatis 
internum an. aliquid. externum. | Docet Scotus: ,Nulla est causa intrin- 
seca in voluntate Michaelis nunc beati, per quam excludatur potentia 
ad peccandum pro alias, in sensu divisionis; non est autem causa 
intrinseca, prohibens istam potentiam omnino reduci ad actum; sed 
per causam extrinsecam est impossibilis potentia illa propinqua ad 
peccandum, videlicet per voluntatem Dei praevenientem illam volun- 
tatem, ut semper continuet actum fruendi, et ita numquam possit po- 
tentiam suam remotam non fruendi vel peccandi reducere ad actum* 
(In 4, dist. 49, q. 6. Hanc sententiam sequuntur ommes scotistae et 
similem amplectuntur quidam nominales. Contrariam docent S. Thomas , 
(1, 2, q. 4, a. 4), thomistae, theologi societatis Iesu communiter. Itaque 
cum his statuimus internam impeccabilitatem. 


461. Beatitudo in eo consistit, quod summum bonum sine admixtione 
ullius mali intellectu apprehenditur. Atqui ex tali visione voluntas 
ita determinatur ad amandum Deum, ut ab hoc amore cessare et 
aliud bonum Deo praeferre prorsus nequeat. Ergo voluntas beatorum 
necessario Deum amat et peccare nequit. Libertas enim voluntatis 
supponit indifferentiam iudicii, qua fit, ut res, quae sub uno respectu 
appareat amanda, sub alio respectu appareat mala et fugienda. Ergo 
si intellectus nudam rationem perfecti boni proponit sine ulla ad- 
mixtione mali, voluntas, quae necessario tendit in bonum, ad unum 
determinatur (cf. S. Thomas 1, q. 82, a. 2). 

Quamvis autem ex nudo conceptu rei nihil obstet, quominus Deus 
etiam in visione beatifica deneget concursum ad amorem, tamen reapse 
hoc repugnat sapientiae divinae, et ideo fieri nequit; sed etiamsi 
fieret, tamen ex parte intellectus voluntas esset ita determinata, ut, 
si transiret in actum, hic esset necessario actus amoris; quod vero 
in hac suppositione non transit in actum amoris, non est peccatum, 
sed est impossibile ob defectum concursus (Suarez disp. 10, sect. 1, 
n.! 15). 

Supponimus in nostra argumentatione beatum numquam cessare 
à visione Dei, sed semper clarissime intueri summum bonum, in quo 
omnis boni plenitudo continetur. Hoc autem ita esse mox probabitur; 
et interim quaestio nostra ea tantum est, num beatus, quamdiu videat 
Deum, peccare possit. Si vero supponimus Deum tollere visionem 
beatificam, haec suppositio est extra statum quaestionis. 


462. Nihilominus aliquid veri est in sententia Scoti. Nam praeter 
visionem beatificam beati habent alios actus intellectus cum respon- 
dentibus actibus in voluntate. Iamvero Deus potest influxum visionis 
beatificae in inferlores actus animae ita temperare, ut anima per hos 
actus Deum non apprehendat ut purum bonum, sed ut potius ex malis 
a Deo inflictis vel permissis patiatur tristitiam. Hoc modo Christus 
homo, non obstante visione beatifica, gravissimos animae cruciatus 
passus est. Itaque visio beatifica, quamvis in connaturali suo statu 
omne malum excludat, tamen non absoluta necessitate hunc influxum 
exercet. 5S1 vero eius influxus in inferiores actus impeditur, hi actus 
retinent eam proprietatem, quam habent independenter a visione beati- 
fica. Haec consideratio viam ostendit ad solvendam quaestionem de 
libertate Christi, sed de hae re alibi agendum erit (cf. IV, n. 330 sqq.; 
IX, n. 515; Viva, De beatit. disp. 1, q. 6). 


463. Schol. Num beati necessitentur ad id, quod est perfectius. 
Beati non solum necessitantur ad amandum Deum, sed etiam ad 
amanda ea, quae cum amore Dei necessario nexa sunt, ut sunt prae- 
cepta legis naturalis. Porro inter ea, quae Deo placent, sunt nonnulla, 
quae ei magis placent quam alia, quia magis conferunt ad Dei gloriam. 
Quo perfectius quis agit, eo magis Deo placet. Neque vero confundenda 
est perfectio obiectiva cum perfectione subiectiva. ta orare est ali- 
quid obiective perfectius quam manibus laborare. Nihilominus homo 
perfectius agit, si manibus laborat, quando recta ratio dictat esse 
laborandum, etiamsi ita agendo impeditur ab oratione. Itaque facere 
id, quod est obiective imperfectius, potest esse subiective perfectius. 
Subiective autem imperfecte agit, qui omittit id, quod hic et nunc 
Deo magis placet, et facit id, quod quidem etiam Deo placet, sed 
minus quam illud alterum. Unde oritur quaestio, utrum beati neces- 
sario magis ament id, quod Deo hic et nunc magis placet, an possint 
etiam praeferre id, quod Deo minus placet, quamvis simpliciter placeat; 
alus verbis: num in beatis possint esse imperfectiones morales. .Re- 
spondet cardinalis de Lugo: ,Fateor de facto beatos, licet non physice, 
moraliter tamen necessitari ad volendum semper id, quod Deo magis 
placet; non enim videtur credibile eos posse habere imperfectionem 
moralem, qualis illa esset^ (De incarn. disp. 2, sect. 2, n. 94).  , Sicut 
enim visio beata impedit peccatum etiam leve, quia beatus necessario 
fugit displicentiam Dei etiam levissimam, sic etiam adeo rapitur in 

amorem Dei clare visi, ut velit ei in omnibus placere. Ergo, pro- 
positis duobus obiectis, quorum unum plus placeat Deo, non potest 
beatus hoc praetermisso eligere aliud, quod minus placeat Deo; ergo 
non potest elicere actum minus perfectum, cum sciat hunc minus pla- 
cere Deo quam perfectiorem* (ib. disp. 26, sect. 10, n. 129). 

Et haec quidem recte; num vero, ut cardinalis de Lugo censet, non 
obstante hae necessitate servetur libertas indifferentiae ad eligendum 
actum perfectiorem, est alia quaestio, ad quam videtur respondendum 
negative. Beati autem retinent integram libertatem physicam. 


Prop. XLIX. Beatitudo est aeterna. De fide (Sum. 1, 2, q. 5, a. 4). 


464. Nofa. Origenes ut putasse dicitur beatos peccare posse, ita 
etiam docuisse fertur beatitudinem amitti posse et reapse amitti, ut 
sit continuus quidam cireulus trium statuum: felicitatis caelestis, pro- 
bationis, miseriae inferni, et quaelibet creatura rationalis pro meri- 
torum ratione ex uno statu in alterum transferatur. Multi vero student 
Origenem etiam ab hoc errore defendere (cf. Suarez, De ultimo fine 
disp. 14, sect. 1, n. 1; Vazquez disp. 21, c. 1). 

Quod dicimus beatitudinem esse aeternam, i. e. semper duraturam, 
intellegendum est de essentiali beatitudine; neque enim omnes per- 
fectiones positivae accidentales necessario perpetuae sunt, sed possunt 
beati variis temporibus varios actus considerationis et gaudii circa res 
creatas habere. 


465. Arg. l. Ex S. Scriptura. 

,Iusti autem in perpetuum vivent, et apud Dominum est merces 
eorum et cogitatio eorum apud Altissimum* (Sap. 5, 16). ,Ecce enim 
ego creo caelos novos et terram novam; et non erunt in memoria priora 
et non ascendent super cor. Sed gaudebitis et exsultabitis usque in 
sempiternum in his, quae ego creo, quia ecce ego creo lerusalem ex- 
sultationem et populum eius gaudium* (Is. 65, 17 18. Cf. arg. 1 prop. 
praeced.) Beatitudo saepe vocatur ,vita aeterna* (Matth. 19, 29; 25, 46. 
Mare. 10,-17.30. lo. 4,14 36; 10, 28; 17, 2. Rom. 6, 22 etc.). -. ,Id 
enim, quod in praesenti est momentaneum et leve tribulationis no- 
strae, supra modum in sublimitate aeternum gloriae pondus operatur in 
nobis* (2 Cor. 4, 17). ,Sic semper cum Domino erimus* (1 Thess. 4, 16). 
,Qui vicerit, faciam illum columnam in templo Dei mei, et foras non 
egredietur amplius* (Apoc. 3, 12). ,Gaudium vestrum nemo tollet a 
vobis* (Io. 16, 22). 


466. Arg. 2. Ex traditione. 

In symbolo confitemur: ,Credo in vitam aeternam" (cf. conc. la- 
teran. IV cap. ,Firmiter"; Dene. n. 430). Idem definivit Benedictus XII: 
Postquam incohata fuerit vel erit talis intuitiva ac facialis visio et 

fruitio in iisdem [beatis], eadem visio et fruitio sine aliqua intercisione 
seu evacuatione praedictae visionis et fruitionis continuata exsistit et 
continuabitur usque ad finale iudicium et ex tune usque in sempiter- 
num* (Denz. n. 530). S. Augustinus: ,Vita beatissima esse non poterit, 
nisi de sua fuerit aeternitate certissima^ (De civ. Dei l. 10, c. 30; 
cf. 1. 12, c. 20; 1. 22, c. 29 30; M 41, 310 369 sqq. 169 sqq.). Deus 
mihi se ipsum promittit, et id me in aeternum habiturum promittit. 
lantum habeo, et numquam non habeo. Magna felicitas. Pars mea 
Deus. Quamdiu? In saecula* (In Ps. 72, n. 32; M 36, 928). S. Anselmus: 
,Si vero securitas [delectat], certe ita certi erunt [beati] numquam 
et nullatenus ista vel potius istud bonum sibi defuturum, sicut certi 
erunt se non sua sponte illud amissuros, nec dilectorem Deum illud 
dilectoribus suis invitis ablaturum, nec aliquid Deo potentius invitos 
Deum et illos separaturum* (Proslog. c. 2b; M 158, 240). Huc pertinent 
Patres, qui Origenis doctrinam impugnarunt, inter quos eminet S. Hiero- 
nymus contra Rufinum, in ep. 96, n. 9 (M 22, 180) et alibi. Schola- 
stici hane doctrinam proponunt In 4, dist. 49 vel In S. 1, 2, q. 5, a. 4. 


467. Arg.J3. Ex ratione. 

Factum. perpetuitatis Catechismus Romanus ita probat: ,Felicitas ex 
omnibus bonis sine ulla mali admixtione cumulatur; quae cum hominis 
desiderium expleat, in aeterna vita necessario consistit; neque enim 
potest beatus non magnopere velle, ut illis bonis, quae adeptus est, 
sibi perpetuo frui liceat. Quare nisi ea possessio stabilis et certa sit, 
maximo cruciatu timoris angatur necesse est^ (P. 1, c. 13, n. 3). Physica 
quidem alicuius entis creati natura non dependet a duratione; sed valor 
boni moralis specifice fit alius propter perpetuitatem; et ita visio Dei 
non aeterna non esset vera beatitudo. 

Sicut enim damnatio non esset damnatio, nisi ut aeterna a dam- 
natis apprehenderetur, ita beatitudo non posset satiare appetitum 
rationalis creaturae, nisi beatus perciperet suam felicitatem fore sempi- 
ternam. Immo quo magis eius excellentiam perspicit, eo maiore dolore 
afficeretur, si timeret, ne esset amittenda. Itaque securitas possessionis 
essentialis est beatitudini. Neque sane fallax haec securitas esse 
debet. Quomodo enim esset beatitudo, cuius pfincipale gaudium falso 
fundamento niteretur? De bono inferioris ordinis potest aliquis gau- 
dere, licet illud cito transiturum sciat; sed summo bono perfecte 
satiari nemo potest, si eo rursus privandus sit. 


468. Quaeri potest, wtrum perpetuitas visionis futura sit ex sola volun- 
tate Dei an ex suapte natura. Non est sensus quaestionis, num ex 
conceptu suo omnis res creata, in qua beatitudo consistit, a Deo 
annihilari possit, cum hoc sine dubio affirmandum sit. Sed quia ea 
creatura dicitur incorruptibilis, quae neque internum principium cor- 
ruptionis habet neque externum creatum, potest imprimis quaeri, num 

lumen gloriae et alia, quae physice ad beatitudinem requiruntur, sint 
incorruptibilia eo modo, quo angelus est incorruptibilis. Certe nulla 
adest interna corruptibilitas; nam internum principium est anima ut 
subiectum inhaesionis, et lumen gloriae. Atqui utrumque est incorrup- 
tbile. Externum vero principum nullum est nisi solus Deus, qui 
potuit utique non efficere visionem, sed postquam effecit, sapientiae 
Suae debet, ut eam conservet. Ergo beatitudo, quia non est res, 
quae ex natura sua tendit ad corruptionem, sicut est corpus humanum, 
hoe sensu est incorruptibilis. Simili modo gratia habitualis in hac 
vita est physice incorruptibilis; sed de ea Deus statuit, ut, quia hoc 
convenit tempori probationis, moraliter aliquo modo' possit ab homine 
corrumpi, id quod applicari nequit ad beatitudinem, in qua peccatum 
est impossibile. 


469. Posset aliquis cogitare fortasse beatum ipsum cessare a visione. 
Sed hoc fieri nequit. Nam cessatio fieret, aut quia facultas videndi 
deficit, quod impossibile est, quia est incorruptibilis; aut quia lumen 
deficit, quod non magis possibile est, quia Deus, qui non subtrahit 
suum influxum, est lumen sufficientissimum; aut tandem quia beatus 
non iam vult videre, et hoc etiam est impossibile, quia cessatio a 
visione habet rationem puri mali; ergo voluntas, quae non potest 
velle malum ut malum, non potest velle cessare a visione (Swarez, 
De ult. fine disp. 9, sect. 2. Immo quia Deus sine cessatione claris- 
simum lumen animae infundit, non potest voluntas cohibere visionem, 
sicut non potest efficere, ut oculus apertus res lucidas non videat. 
Summus enim in beatitudine est gradus evidentiae, quo actus intel- 
lectus voluntatis imperio plane subtrahitur. Quare ne ab uno quidem 
actu visionis ad alium transit intellectus, quia neque ratio neque 
potentia talis transitus adest; nam divina veritas, sicut continuo se 
clare intellectui repraesentat, ita eum ad se sine intermissione trahit 
(cf. Vazquez disp. 21, c. 2). 


470. Itaque beatitudo natura sua est aeterna, quia cum eius conceptu 
pugnat cessatio; id quod iam $5. Augustinus belle exsequitur: ,Cum 
beati esse omnes homines velint, si vere volunt, profecto et esse im- 
mortales volunt; aliter enim beati esse non possent. ... Ut enim homo 
beate vivat, oportet ut vivat. Quem porro morientem vita ipsa deserit, 
aut nolentem deserit procul dubio aut volentem aut neutrum. $i no- 
lentem, quomodo beata vita est, quae ita est in voluntate, ut non sit 
in potestate? Cumque beatus nemo sit aliquid volendo nec habendo, 
quanto minus est beatus, qui non honore, non possessione, non qualibet 
alia re, sed ipsa beata vita nolens deseritur, quando ei nulla vita 
erit. Unde etsi nullus sensus relinquitur, quo sit misera (propterea 
enim beata vita discedit, quoniam tota vita discedit), miser est tamen, 
quamdiu sentit, quia scit se nolente consumi, propter quod cetera et 
Pesch, Praelectiones dogmaticae. IIT. Ed. 5/6. 920 

quod prae ceteris diligit. Non igitur potest vita et beata esse et 
nolentem deserere, quia beatus nolens nemo fit, ac per hoc, quanto 
magis nolentem deserendo miserum facit, quae, si nolenti praesto esset, 
miserum faceret. Si autem volentem deserit, etiam sic quomodo beata 
vita erat, quam perire voluit, qui habebat? Restat, ut dicant neutrum 
esse in animo beati.... Sed nec ista beata est vita, quae talis est, 
ut, quem beatum facit, amore eius indigna sit. Quomodo enim est beata 
vita, quam non amat beatus? Aut quomodo amatur, quod, utrum 
vigeat an pereat, indifferenter accipitur? Deinde quomodo erit vera 
tam illa perspecta, tam examinata, tam eliquata, tam certa sententia, 
beatos esse omnes homines velle, si ipsi, qui iam beati sunt, beati 
esse nec nolunt nec volunt? Aut si volunt, ut veritas clamat, ut 
natura compellit, cui summe bonus et immutabiliter beatus creator 
indidit hoc — si volunt, inquam, beati esse, qui beati sunt, beati 
non esse utique nolunt. Si autem beati non esse nolunt, procul dubio 
nolunt consumi et perire, quod beati sunt. Nec nisi viventes beati 
esse possunt; nolunt igitur perire, quod vivunt. Immortales ergo 
esse volunt, quicumque vere beati sunt vel esse cupiunt. Non autem 
vivit beate, cui non adest, quod vult; nullo modo igitur esse poterit 
vita veraciter beata, nisi fuerit sempiterna^ (De Trin. l. 13, c. 8; 
M 42, 1022 sq.). 


471. Schol. Quomodo aeternitas beatitudinis debeatur meritis. 

5. Scriptura saepe docet vitam aeternam dandam esse ut praemium 
meritorum (Matth. 25, 34 sqq.). Idem definivit conc. trid. sess. 6, c. 16 
et c. 26 (Denz. n. 810 836). Potest autem quaeri, utrum aeternitas 
praemii referenda sit pure ad Dei liberalitatem, an (supposito hoc 
ordine gratiae) in ipsis operibus salutaribus aliquid insit, cui aeter- 
nitas mercedis debeatur. Ratio dubii est, quod intensitati boni operis 
respondet intensitas visionis beatificae; extensive vero duratio boni 
operis non est perpetua, ergo ne merces quidem perpetua deberi videtur. 

Hesp. Cum radix meriti, quae est gratia sanctificans, sit perpetua, 
fructus eius a Deo deleri non debent, sed perpetuo manere, nisi homo 
ipsam radicem moraliter destruat. Porro bona opera ex natura sua 
ordinata sunt ad efficiendam perfectam cum Deo coniunctionem, in 
qua beatitudo consistit. Ergo, quidquid habet proportionem condignam 
ad beatitudinem, etiam de condigno meretur perpetuitatem, sine qua 
beatitudo esse nequit. 


ATULERIV. 
DE BEATITUDINE ACCIDENTALI. 


Prop. L. Praeter beatitudinem essentialem est beatitudo acciden- 
talis. "l'heologice. certa (Sum. 1, 2, q. 9, a. 3). 


472. Esse beatitudinem accidentalem praeter essentiales actus visionis, 
amoris, gaudii diserte testatur S. Scriptura: , Gaudium erit coram angelis 

Dei super uno peccatore paenitentiam agente* (Luc. 15, 10), quod gau- 
dium sine dubio est aliud atque gaudium beatificum. Item per incarna- 
tionem et per ecclesiae institutionem et propagationem factum est, ,ut 
innotescat principatibus et potestatibus in caelestibus per ecclesiam 
multiformis sapientia Dei* (Eph. 3, 10). Haec et alia similia ostendunt 
dari beatis perfectiones distinctas ab ipsa essentiali beatitudine. 

Praeterea idem ratio suadet; nam cum beati multiplicis perfectionis 
capaces sint praeter essentialem beatitudinem, immo cum multiplex alia 
perfectio iis naturalis sit, non est ratio dubitandi, quin haec perfectio 
habeatur in statu beato. ,Est igitur hac in re certum praeter essen- 
tialem beatitudinem esse in animabus beatis aliqua accidentalia praemia, 
quae nomine beatitudinis accidentalis significari solent. Sic omnes theo- 
logi^ (Suarez disp. 11, sect. 2, n. 2). 


443. Quid sit haec beatitudo, iam ipsum nomen ,accidentalis' aliquo 
modo indicat, videlicet ea est, quae neque identificatur cum essentiali 
beatitudine neque ex hac cum absoluta necessitate emanat, sed manente 
essentiali beatitudine adesse vel abesse potest. Unde patet eius ob- 
jiectum non esse aliquam rem divinam visam; nam quidquid formaliter 
est Deus visus, ad essentialem beatitudinem pertinet. Quare S. Thomas 
(1, q. 95, a. 4) ait: Praemium accidentale ,est gaudium de bono creato*, 
cui gaudio respondere cognitionem et amorem patet. Nihilominus 
si beatus de rebus divinis accipit cognitionem alio modo quam per 
visionem, haec etiam est accidentalis. Haec tamen beatitudo potest 
dici esse de re creata, quia in hoc casu confertur per medium creatum, 
scilicet. per scientiam analogam vel infusam vel acquisitam. — Ergo 
beatitudo accidentalis formalis est actus intellectus et voluntatis, qui 
versatur extra obiectum beatificum essentiale, quod est Deus intuitive : 
visus. Itaque si volumus brevitatis gratia hanc beatitudinem vocare 
gaudium de rebus creatis, possumus pro variis obiectis huius gaudii 
distinguere beatitudinem accidentalem de bonis animae, de bonis corporis, 
de bonis externis, quae singula in sequentibus propositionibus conside- 


randa sunt. 


474. Radix beatitudinis accidentalis est imprimis bonitas Dei, qui 
vult suis dare ,mensuram bonam et confertam et coagitatam et super- 
effluentem* (Luc. 6, 38), maxime pro certis quibusdam virtutis operibus. 
Simul tamen vult, ut etiam accidentale praemium sit merces bonorum 
operum. Est igitur considerandum in quolibet bono opere non esse 
solam nudam rationem formalem meriti essentialis, sed esse varias 
qualitates et circumstantias, quae ad essentialem bonitatem operis 
accidentaliter se habeant. Unde non soli essentiali bonitati praemium 
rependi debet, sed etiam accidentali; sicut, si duo fecerunt idem plane 
opus meritorium, unus cum magna facilitate et alacritate, alter cum 


magna difficultate et fortitudine, ita tamen, ut essentialis bonitas 
90* 

operis sit eadem, convenit, ut uterque accipiat idem praemium essen- 
tiale, sed ut simul unus gaudeat de alacritate sua, alter de fortitudine. 
Quia igitur in suis quisque condicionibus meretur, qui bene vivit, de 
his quoque specialibus condicionibus vitae suae bonae speciale gaudium 
accidentale in caelo habebit, non solum in quantum beatus ex natura 
rei hoc modo de actibus suis gaudebit, sed magis etiam in quantum 
Deus beato de rebus ad eum spectantibus speciales illuminationes et 
speciale gaudium dabit. Deus enim disponit in beatitudine omnia se- 
cundum legem consentaneam naturae rerum, quamvis etiam possit hac 
in re specialia privilegia concedere, cui vult et quomodo vult. 


475. Schol. Differentia beatitudinis accidentalis non constituit. in- 
aequalitatem in. beatitudine essentiali. Inaequahtas enim beatitudinis 
essentialis consistit unice in visione plus minusve perfecta et amore 
correspondente. Alia autem, quae beati amant, non amant nisi propter 
Deum; unde gaudium quoque de rebus alis mensuratur secundum 
gaudium beatificum. Licet igitur ali de aliis rebus gaudeant, non 
tamen propter hoc eorum gaudium est maius vel minus, sed intra 
quantitatem gaudii essentialis alios et alios tantum terminos respicit. 
Similiter idem beatus, si modo de hac re modo de illa gaudet, habet 
nihilominus semper gaudium aeque magnum, quia omnia amat eo amore, 
quo Deum amat; et ita res creatae solummodo materialiter se habent 
ad gaudium beati. 


Prop. Ll. In intellectu beatorum est multiplex perfectio praeter 
visionem Dei. "Theologice certa (Sum. 1, q. 12, a. 8—10). 


416. Perfectiones intellectus aliae possunt esse naturales, aliae super- 
naturales, aliae quae pertinent ad actum primum, aliae quae pertinent 
ad actum secundum. Videndum igitur breviter de singulis. 


477. In beatis mon manet fides supernaturalis nec dona supernatu- 
ralia scientiae et prophetiae, in quantum sunt complementum fidei, ut 
testatur apostolus (1 Cor. 13, 8 sqq.). Benedictus XII de beatis ait: 
Visio divinae essentiae eiusque fruitio actus fidei et spei in iis eva- 
cuant, prout fides et spes propriae theologicae sunt virtutes* (Denz. 
n. 530). Ratio est, quia lumen gloriae non magis simul esse potest 
cum cognitione supernaturali obscura quam opinio et scientia de eodem 
obiecto et ex eodem motivo (cf. S. Thomas 2, 2, q. 1, a. 5b). Quia vero 
beati non sunt omniscii, aliquid iis a Deo revelari potest; sed si hoe 
accidit, revelatio fit eo modo, qui comprehensoribus convenit, ut beati non 
obscure apprehendant, sed clare videant, quae iis revelantur (cf. Lessius, 
De summo bono 1. 2, c. 10, n. 81 et 82). Quare S. Thomas docet, licet 
aliquid a Deo beatis reveletur, has revelationes non habere rationem 
prophetiae. Nam prophetia est visio alicuius veritatis ut procul ex- 

sistentis; atqui beati nihil vident procul, cum omnia, quae eos videre 
oportet, connaturaliter videant, et quidem evidenter (2, 2, q. 174, a. 5). 
Nihilominus non videtur ex ipso conceptu fidei repugnare beatos ali- 
quid credere; nam posset iis Deus aliquid, quod per beatificam visionem 
non vident, eo modo revelare, qui non pugnet cum assensu obscuro, 
quamvis ne in hoe quidem casu fides esset libera, cum beati necessario 
assentiant iis, quae Deus revelat. Ergo non ex natura actuum fidei 
et visionis excluditur fides in beatis, sed quia statui beato non con- 
venit imperfecta et obscura fidel cognitio. (Cf. De virt. theol. VIII, 
n. 400 sq.; Swarez, De fide disp. 3, sect. 9, n. 28; Lessius, De summo 
bono 1l. 2, e. 19, n. 159 sqq.) 


478. Ali autem habitus intellectus supernaturales, ut dona Spiritus 
Sancti, scientia, sapientia, consilium, manent in beatis, quia in conceptu 
suo non includunt obscuritatem. Manent autem, in quantum perficiunt 
intellectum, non in quantum versantur circa eam materiam, quae a 
statu beato aliena est, e. g. in quantum iuvant contra tentationes vel 
dirigunt in vita activa. Eodem modo sentiendum est de virtutibus 
intellectualibus (S. Thomas 1, 2, q. 61 et 68, a. 6). Generatim dici pos- 
sunt habitus supernaturales eodem modo manere in intellectu beatorum, 
quo sunt in intellectu Christi, de quo propheta ait: ,Rhequiescet super 
eum Spiritus Domini, Spiritus sapientiae et intellectus. . . .* (Is. 11, 2). 
Nam eodem modo intellectus beatorum generatim se habet quo intel- 
lectus Christi, qui est exemplar omnium beatorum (cf. Suarez, De incarn. 
disp. 19 et 20). 


479. In beatis sicut non manet fides, ita non manet scientia fidei, 
i e. theologia, eo quod assensus theologicus necessario est obscurus, 
utpote ex principiis fidei procedens. Quia igitur res fidei in beatitu- 
dine clare videntur, recedit obscuritas et mutatur formalis ratio assen- 
tiendi. Erit igitur earundem rerum scientia, sed specie diversa. Manent 
tamen species rerum theologicarum, quas homo in via acquisivit, ita 
ut homo possit recordari de omnibus, quae in via didicit. Similiter 
mulla est ratio, cur. deleantur. species naturaliter acquisitae, sed quid- 
quid naturale est intellectui, manebit in patria, seclusis imperfec- 
tionibus. ,Unde est constans theologorum sententia conservari in 
patria memoriam eorum, quae in via gesta sunt" (Suarez, De ultimo 
fine disp. 8, sect. 2, n. 2); hoe tamen sensu erit oblivio praeter- 
itorum malorum, quod non iam ut mala contristare possunt. Brevi 
dicere licet in beatitudine facultatem intellectualem non carere ulla 
perfectione conveniente, unde multa quoque scient beati, quae non 
didicerunt. Quia autem iuxta cuiuslibet inclinationem et dispositionem 
alii alia naturaliter scire desiderant, scientiae singulorum erunt pro- 
portionatae his inclinationibus et dispositionibus, ut nullum desiderium 
maneat insatiatum. 

480. Quamvis igitur sit in beatis ignorantia negativa, quia non omnia 
sciunt, nulla erit ignorantia privativa, i.e. carentia cognitionis debitae 
et convenientis illi statui. Neque erit error, quia hiec est malum. 
Possunt quidem beati coniecturas facere et probabilia iudicia ferre, 
sed hic non est error, quia non censent iudicium esse certum, quod 
est probabile, sicut homines in terra saepe ex praecipitantia faciunt; 
sed iudicium probabile cognoscunt ut probabile, quae cognitio est vera. 

Haec quidem et alia similia non sunt directe revelata, sed deri- 
vantur a Patribus et theologis ex illo primcipio, quod in beatitudine 
est cumulus omnium bonorum desiderabilium et absentia omnis mali 
(cf. Suarez l. c. sect. 3, n. 3). 


481. Esse scientiam infusam in beatis non est de fide, immo a magnis 
theologis negatur, ut a Gregorio de Valentia (L, disp. 1, q. 2, punct. 6 
ad q. 4, ass. 1) et a Lessio (De summo bono 1. 2, c. 19, n. 155), qui 
quidem nomen retinet, sed rem negat, quatenus non vult aliud per- 
manens lumen esse in beatis praeter lumen gloriae. Communiter tamen 
admittunt theologi (Swarez l. c. 8, sect. 1, n. 9), et aliquo modo haec 
res concluditur ex dictis; nam cum homines, quando veniunt ad beati- 
tudinem, multa de rebus naturalibus ignorant, quae convenienter scire 
debent, habebunt scientias per accidens infusas. Sed quaestio potius 
est de scientia per se infusa, quae versatur circa obiecta supernatu- 
ralia. Asserunt vero Patres et theologi talem scientiam, quia praeter 
cognoscibilitatem rerum in Deo est etiam cognoscibilitas rerum in genere 
proprio et facultas res hoc modo cognoscendi in beatis; ergo con- 
venit, ut beati non careant cognitione correspondente huic cognosci- 
bilitati propriae rerum; et hoc a fortiori dici debet ab eo, qui admittit 
multas res, quas beatos scire oportet, nullo modo ab iis videri per 
ipsam visionem beatificam. Harum rerum longam seriem enumerat 
Lessius (De summo bono 1. 2, c. 9, secundum quem beati vident omnes 
beatos et angelos et totum splendorem civitatis caelestis secundum 
numerum, ordinem, merita ete. exactissime; vident carcerem dammna- 
torum et eorum demerita et poenas; vident totum providentiae cursum 
cum omnibus gratiis, et quomodo gratiae ab hominibus recipiantur, et 
omnia, quae a divina providentia circa singulos acta sunt et agentur, 
et ita porro. Itaque qui non admittit beatos videre has res vi luminis 
gloriae, debet concedere eos aliud lumen infusum habere ad has res 
videndas. 


482. Inter theologos, qui admittunt scientiam infusam in beatis, 
quaestio est, mwm ea, quae videntur a beatis per scientiam. infusam, 
etiam. videantur. per. ipsam visionem beatificam. Non quaeritur de esse 
eminente vel possibili, sed de esse proprio et actuali rerum.  Affirmat 
5. Augustinus, qui distinguit in angelis cognitionem matutinam et cogni- 
tionem vespertinam. Per hanc videntur omnia creata in se ipsis seu 

per species proprias; per illam videntur in Verbo seu in essentia divina, 
ut est repraesentativa ommis veri. Ita De Genesi ad litt. l. 4, c. 22 sqq. 
Altera harum cognitionum vocatur matutina, quia, sicut mane est 
principium diei, ita Verbum est principium rerum, et res in eo cogno- 
scuntur ut in suo mane seu in suo principio. Quia autem, quidquid a 
Verbo efficienter procedit, terminum suum habet in propria rerum 
natura, ideo cognitio rerum per species proprias vocatur vespertina, quia 
hoe modo res cognoscuntur in vespera seu in termino creationis; vespera 
enim est terminus diei (cf. supra n. 82 et S. Thomas 1, q. 58, a. 6 1). 


483. Quamvis autem angeli et beati non omnia videant in Verbo, 
nam e. g. ,de die illa nemo scit, neque angeli* (Matth. 24, 36), ,nihilo- 
minus non est recedendum a sententia D. Thomae ... beatos et posse 
et de facto videre creaturas in. Verbo, non tantum ut possibiles, sed 
etiam ut exsistentes vel futuras in aliqua differentia temporis. Sic 
D. Thomas 1, q. 12, à. 8 9 10, quem sequuntur omnes eius discipuli et 
alii auctores (Swarez, De Deo Uno 1. 2, c. 22, n. 10... Rem hanc non 
esse impossibilem, supposita possibihtate visionis beatificae, videtur satis 
evidens. Nam essentia divina omnium rerum, non solum possibilium, 
sed etiam exsistentium, rationes in se ita praecontinet, ut Deus suam 
essentiam aspiciendo simpliciter omnia in ea videat. Cur igitur non 
possit essentiam suam ita manifestare, ut simul in ea videatur aliqua 
res, quam essentia repraesentat? 5i vero modus est possibilis, etiam 
a priori probabile est hunc altissimum cognoscendi modum non de- 
negari beatis (cf. I, n. 241 521). 

Verum quidem est beatos non necessario videre in Deo ommia, 
quae divina essentia repraesentat. Immo hoc repugnare videtur, quia 
creatura, omnia omnino in Deo videns, Deum comprehendere videtur. 
Sed quasdam res videri in Deo, ut suntin se ipsis, non repugnat, quia 
hoc non supponit comprehensionem Dei. Cum autem visio una sit per- 
fectior altera, non necessario omnes beati aeque multa in Deo vident, 
sed alter altero plura. Ergo eo ipso, quod beatus habet perfectiorem 
visionem, etiam videt plura, et quidem vi talis visionis; hinc, quidquid 
videt, statim ab initio et immutabiliter videt, ita ut in visione horum 
obiectorum nulla sit successio (Swarez, De Deo Uno 1. 2, c. 21, n. 11). 


484. Quid vero a beatis de facto videatur in Deo, difficile dictu est. 
Valde communis et probabilis est sententia omnes beatos videre in 
Deo omnia mysteria fidei, quae in terra crediderunt, ut ait S. Awgu- 
simus: ,Dbi videbimus, et gaudebit cor nostrum. Nec expressit, quid 
videbimus. Sed quid nisi Deum ... et omnia illa, quae nunc non 
videmus, credentes autem cogitamus?" (De civ. Dei l. 20, c. 21; 
M 41, 691.) Propterea enim teste apostolo evacuatur in beatitudine 
fides, quia venit cognitio, quae perfecta est (1 Cor. 13, 10). Quoad alias 
res nihil fere dicere possumus nisi: si quid sit, quod beati non vident 

in Deo et quod eos nihilominus scire oportet, sciunt revelatione aut 
scientia infusa. In specie est pia et communis opinio beatos videre 
in Verbo omnes actus cultus, qui in eorum honorem fiunt, et orationes, 
quae ad ipsos diriguntur. Hoc suadetur consuetudine ecclesiae fun- 
dendi preces ad sanctos ut ad praesentes et audientes. Quare S. Thomas 
hoc principium statuit: ,Nulli intellectui beato deest, quin cognoscat in 
Verbo omnia, quae ad ipsum spectant (3, q. 10, a. 2. Cf. Suarez 1. c. 
c. 28 et Gregor. de Val. I, disp. 1, q. 12, punct. 6). Oppositam sen- 
tentiam sequitur Lessius, qui putat res a Deo distinctas videri a beatis 
partim vi luminis gloriae, quo beatus ita constituitur actu cognoscens, 
ut, dummodo terminus actualiter adsit, eo ipso a beato videatur; partim 
revelatione divina (De summo bono 1. 2, c. 10). Similiter loquitur Vaz- 
quez, In 1, disp. 50. Sed quia ultra probabilitatis limites in hae re per- 
veniri non potest, non apparet ratio, cur recedatur a sententia S. Thomae 
communiter recepta. Totam hanc rem diligenter tractat Suarez in quae- 
stione, quid angeli beati in Deo videant (De ang. l. 6, c. 5 sqq.). 


Prop. LII. n voluntate beatorum praeter essentialem amorem 
et essentiale gaudium multiplex perfectio inest. Theologice certa (Sum. 
172: 0-61). 


485.  Manent in voluntate beatorum omnes habitus virtutum infusarum, 
qui in conceptu suo mon includunt imperfectionem. Non manet spes, 
praecise in quantum est spes. Nam ,spes importat motum quendam 
in id, quod non habetur. Et ideo, quando habetur id, quod speratur, 
scilicet divina fruitio, iam spes esse non poterit" (S. Thomas 1, 2, q. 61, 
a. 4. Quamvis beati non habeant ita beatitudinis possessionem totam 
simul, ut ex conceptu eius physice repugnet eam a Deo annihilari, 
tamen reapse beatitudo est incorruptibilis et per quandam  aeterni- 
tatis participationem ita habetur simul, ut nulla in ea sit successio 
realitatum et nihil sit futurum, quod non actu adsit. Is autem, qui 
inamissibiliter possidet quidquid desiderat, non potest habere ullam 
spem. Nihilominus retinent beati amorem concupiscentiae erga Deum 
ut suum summum bonum, qui amor in hac vita, ubi rationem ardui 
adiunctam habet, pertinet ad spem. In patria ratio ardui cessat, et 
ita cessat spes. Sed in quantum est amor concupiscentiae, manet. 
Ali quidem putant actum huius amoris elici ab habitu caritatis, ut 
Esparza, ali ab habitu spei, ut Lessius. (Supra n. 439. Cf. Mastrius, 
De virtute spei q. 18.) Caritas autem nunquam excidit, ut ait apo- 
stolus (1 Cor. 13, 8), sed solum ab ommi imperfectione purgatur. 
Virtutes morales omnes manent. (supposita probabiliore opinione: esse 
virtutes morales infusas) ^ Non possunt quidem omnes actus harum 
virtutum in patria exerceri: ita beati non possunt fortiter difficultates 
superare neque paenitentiam agere; quia vero hae virtutes princi- 
paliter inclinant. voluntatem versus bonum, quod est formale obiectum 

harum virtutum, secundum primarium actum suum, i. e. amorem boni 
honesti, virtutes morales etiam a beatis exerceri possunt. ,Martyr 
v. gr. maxime gaudet, quod se fortiter gesserit in tolerandis doloribus 
et superandis periculis, qui actus, si fiat ex motivo et honestate illius 
virtutis, ad fortitudinem spectat. Sie etiam ... gaudent [beati] de 
satisfactione Deo facta et remissione consecuta* (Swarez, De ult. fine 
disp. 10, sect: 2, n. 4). Cf. De virt. mor. IX, n. 11. 


486. Itaque virtutes, quarum nomina ex usu consignificant imper- 
fectionem status, ut e. g. nomina continentiae et temperantiae, se- 
cundum imperfectionem nominibus significatam non manent in beatis, 
sed habitus ipsi manent. Sine dubio virgines gaudent de sua con- 
tinentia propter excellentiam huius virtutis, et hoe modo habent vir- 
tutem continentiae. Manent etiam dona Spiritus Sancti, quae per- 
tnent ad voluntatem: pietas, fortitudo, timor. "Timor quidem manet, 
non prout respicit malum culpae et poenae, sed prout respicit re- 
verentiam divinae maiestati debitam. Generatim hie quoque dicendum 
est, quod supra dictum est de bonis intellectus, videlicet non posse 
dona in patria habere omnem eam materiam, quam habuerunt in via; 
sed sufficit, quod aliquam habent. Virtutes acquisitae, i. e. facilitas 
ponendi actus honestos, manere dicendae sunt, quia nulla ratio afferri 
potest, cur deleantur. Immo si non habentur, infunduntur, et quod 
imperfectum in iis est, perficitur, quia naturale voluntati est his vir- 
tutibus perfici. Nihil enim perfectionis naturaliter convenientis volun- 
tati in beatitudine deesse debet.  Nwllus autem movus habitus per se 
infusus estin voluntate beatorum, sicut est in eorum intellectu, quia. 
nullus requiritur, cum iam in via voluntati omnes virtutes infundantur, 
quae eam possunt perficere in ordine ad bonum supernaturale. ,In 
quo est magna differentia inter intellectum et voluntatem, quia status 
viae et status patriae primo ac per se distinguuntur ex parte intel- 
lectus videntis vel credentis, qui actus sunt essentiahter diversi et 
requirunt omnino principia diversa, et ideo necesse est in intellectu 
aliquod lumen infundi in patria, quod non infunditur in via. In volun- 
tate autem id non est necessarium, quia rectitudo voluntatis sup- 
ponitur et per se non differt essentialiter ab ea, quae est in patria, 
sed solum perficitur vel accidentaliter vel ex parte obiecti consecuti* 
(Suarez l. c. n. 10). 


487. Quod actus voluntatis attinet, statuendum est voluntatem beati 
habere complementum omnium suorum desideriorum. Nam quod Christus 
apostolis dicit: ,Petite et accipietis, ut gaudium vestrum sit plenum" 
(Io. 16, 24), ostendit eum velle saltem in consummatione omne de- 
siderium suorum implere. Ad quod applicari potest illud psalmi: 
,Satiabor, cum apparuerit gloria tua* (Ps. 16, 15). Hoc saepe in- 
culeat S. Augustinus: Omnes beati habent, quod volunt* (De Trin. 

1.18, 0.5; cf. ce. 7; M 42, 1020 sqq.). Idem docent theologi, et 
ratio est manifesta; nam desiderium, quod non impletur, affligit 
animam. 

Imprimis igitur 2mpletur desiderium beati quoad  gradwm — beati- 
tudinis; licet enim quilibet beatus per se et remote capax sit maioris 
beatitudinis, tamen secundum proximam capacitatem habet totum, 
quod habere potest, et hoe suo bono ita satiatur, ut nihil sit, quod 
ultra desideret. Et quilibet gradus beatitudinis essentialis tantus est, 
ut, etiamsi omnia alia absint, voluntas beati perfecte satiata maneat 
(cf. S. Augustinus, De civ. Dei 1l. 22, c. 30, n. 2; M 41, 802). 

Nihilominus beatitudo essentialis per se non formaliter explet 
omnem appetitum, quia multa bona sunt praeter. Deum, quae recte 
desiderari possunt et naturae humanae conveniunt. Itaque beati habent 
omnia haec bona, quamvis non omnia omni tempore. Sic desiderant 
animae beatae rursus uniri cum corpore suo; quod desiderium non- 
dum est impletum. Neque vero ideo tristitia affliguntur beati, quia 
certi sunt suo tempore se hoc bonum consecuturos esse, et interim 
plane consentiunt cum ordine divinae providentiae, secundum quem 
non est conveniens statim simul beari totum hominem. Similiter omne 
aliud. desiderium efficax beatorum omnino conforme est mensurae 
divinae voluntatis, et est de bono suo tempore infallibiliter obtinendo; 
ideo haee desideria nihil sollicitos tenent beatos.  Simplices vero 
affectus de bono numquam obtinendo, ut de salute amicorum, qui non 
salvantur, omnes subordinati sunt divinae voluntati, quam in omnibus 
cupiunt beati impleri. 


488. Nulla tristitia est in beatis. Absolute quidem tristitiam cum 
beatitudine coniungi posse ostendit exemplum Christi. At in Christo 
hoc miraculose ita erat, quia erat in statu viatoris. In beatitudine 
autem perfecti comprehensoris nulla est ratio, cur Deus tale mira- 
culum patret, sed potius est ratio, cur haee beatitudo omnes effectus 
connaturales producat, ad quos pertinet expulsio omnis tristitiae. S. Serip- 
tura saepe testatur absentiam tristitiae in beatis: ,Praecipitabit mortem 
in sempiternum; et auferet Dominus Deus lacrimam ab ommi facie et 
opprobrium populi sui auferet de universa terra^ (Is. 25, 8). Beati, 
qui nunc fletis, quia ridebitis* (Luc. 6, 21). ,Non esurient neque sitient 
amplius; nec cadet super illos sol neque ullus aestus. Quoniam Agnus, 
qui in medio throni est, reget illos et deducet eos ad vitae fontes 
aquarum, et absterget Deus omnem lacrimam ab oculis eorum* (Apoc. 1, 
16 17). ,Et absterget Deus omnem lacrimam ab oculis eorum, et 
mors ultra non erit, neque luctus neque clamor neque dolor erit ultra, 
quia prima abierunt (Apoc. 21, 4). ,Et omne maledictum mon erit 
amplius ... et nox ultra non erit; et non egebunt lumine lucernae 
neque lumine solis, quoniam Dominus Deus illuminabit illos, et regna- 
bunt in saecula saeculorum* (Apoc. 22, 3 5). 

489. Idem ratio suadet; nam si beati tristarentur, id esset aut ob 
malum Dei aut ob malum suum aut ob malum amicorum. Atqui ob 
nullam harum rationum tristari possunt. Propria mala non habent. 
Malum Dei, quod aliquo modo ita vocari potest, est peccatum. Sed 
imprimis peccata beatitudinem Dei minuere non possunt, praeterea 
Deus ipse peccata permittit, quia scit, quae bona inde facturus sit, 
et quia etiam peccatores Deum glorificabunt. Ergo nulla est ratio, 
cur beati de peccatis tristentur. Odio quidem ea habent et detestantur, 
sed. sine maerore, sicut ipse Deus. Quatenus autem peccata sunt mala 
eorum, quos beati amant, eatenus beati sicut Deus ipse volunt quidem 
salutem omnium et ideo pro hominibus rogant iisque gratias impetrant. 
At si homines nolunt salvari, sed in suis peccatis obstinati sunt, beati 
eos considerant ut hostes Dei et suos et volunt eos debitas poenas 
subire, etiamsi in vita peccatores eorum amici et propinqui fuerunt, 
quia non caro et sanguis regnum Dei obtinent, sed amor spiritualis, 
quo omnia in Deo et propter Deum amantur. Itaque beati simul cum 
Deo iudicabunt damnatos et de eorum poenis gaudent, non quatenus 
praecise poenae sunt, sed quatenus in poenis resplendet ordo divinae 
iustitiae, et quatenus in miseria damnatorum vident, a quantis malis 
ipsi per misericordiam Dei liberati sint (cf. S. TAhomas, In 4, dist. 50, 
q. ll, a. 4. Itaque ommibus cogitationibus, curis et motibus proprii 
amoris penitus exstinctis, sibi quasi mortui sunt et soli vivunt Deo. 
Exuerunt vitam humanam, quae sua dumtaxat cogitat et curat, et 
induerunt vitam divinam, quae est Deum contemplari et in omnibus 
amare et laudare. Non sunt amplius solliciti, ut filii ac nepotes ad 
opes et honores promoveantur; neque de huiusmodi gaudent, cum 
familiae obveniunt, neque, cum auferuntur, maerorem concipiunt; immo 
neque dolore tanguntur, cum suos damnari vident, sed laudant divinam 
iustitiam eamque servari cupiunt. Hanc ecstasim operatur in illis 
amor divinus* (Lessius, De summo bono 1. 2, c. 12, n. 88). 


Prop. LIII. Homines beati habebunt accidentalem beatitudinem 
ex corpore glorioso. Theologice certa (Sum. 1, 2, q. 4, a. 6 7; Suppl. q. 80 31). 


490. In tractatu de novissimis (IX, n. 511 sqq. 682 sqq.) duo probantur: 
a) ad beatitudinem non essentialiter requiri corpus, sed animas in 
caelo esse beatas etiam ante resurrectionem corporum; b) reapse re- 
surrectura esse corpora et rursus unitum iri cum animabus. Ibidem 
exponuntur dotes corporis gloriosi. His igitur suppositis quaeritur, 
quid corpora gloriosa conferant ad beatitudinem. 


491. Corpora gloriosa non reddunt perfectiorem. visionem et amorem 
essentialem beatorum seu non augent beatitudinem intensive. Contraria 
quidem sententia aliquando placuit Magistro (4, dist. 49), quem secuti 
sunt alii scholastici, inter quos S. Thomas (In 4, dist. 49, q. 1, a. 4); 

sed hie postea sententiam suam mutavit (1,2, q. 4, a. 5), et merito. 
Beatitudo enim est perfectio animae secundum operationem, quae 
totaliter transcendit organa corporea. Quia igitur corpus ad Deum 
intuitive videndum absolute nihil conferre potest, non potest augere 
beatitudinem: animae, quae consistit in visione. Immo nisi corpus 
gloriosum quodammodo spirituale factum esset, potius impediret beati- 
tudimem; nam corpus, quale hic habemus, ex alta et continua con- 
templatione animae vim patitur et corrumpitur, ita ut sancti in ecstasi 
usu sensuum destituantur. Immo si anima in corpore mortali Deum 
intuitive videret, sine miraculo homo non posset vivere. ,Non enim 
videbit me homo et vivet^ (Ex. 33, 20). Itaque ex natura rei corpus 
nihil potest conferre ad beatitudinem essentialem, sed per omnipoten- 
tiam Dei potest ita immutari, ut eam non impediat. 


492. Per corpus gloriosum beatitudo extensive augetur. Nam cum anima. 
naturaliter sit forma corporis, corpus gloriosum aliquid confert ad 
decus et naturalem perfectionem animae, et animae beatitudo in corpus 
redundat, ut et ipsum sua perfectione potiatur; et sic per corpus 
gloriosum beatus habebit quidem non novam beatitudinem, sed beati- 
tudinem alio modo, quatenus vi prioris beatitudinis habebit novam 
gloriam et novas delectationes in corpore suo. Hine verbum S. Awgu- 
stini (De Gen. ad litt. l. 12, c. 35; M 34, 483), ,quod spiritus defunc- 
torum non sic vident Deum sicut angeli*, ut exponit S. Thomas, ,non 
est intellegendum secundum inaequalitatem quantitatis, quia etiam modo 
aliquae animae beatorum sunt assumptae ad superiores ordines ange- 
lorum, clarius videntes Deum quam inferiores angeli; sed intellegitur 
secundum inaequalitatem proportionis, quia angeli etiam infimi habent 
omnem perfectionem beatitudinis, quam sunt habituri, non autem animae 
separatae sanctorum* (1, 2, q. 4, a. D ad 6). 


493. Corpus ipsum non habebit beatitudinem formalem, ut quae con- 
sistat in actu intellectus, sed habebit aliquam beatitudinem obiectivam, 
quae consistit in glorioso eius statu, et sensibilem participationem 
gaudi, quod est in anima. Imprimis igitur corpus habebit omnem per- 
fectionem naturalem, debitam evolutionem, integritatem et optimam con- 
formationem membrorum.  Oppositum errorem origenistarum damnavit 
synodus constantinopolitana a. 543, scilicet corpora resurrectura esse 
non in forma humana, sed in figura sphaerica (Denz. n. 201). ,Neque 
vero", ut ait Catechismus BRom., ,corpus tantum resurget, sed quid- 
quid ad illius naturae veritatem atque ad hominis decus et ornamentum 
pertinet, restituendum est. Praeclarum ea de re S. Awgustini testi- 
monium legimus [De civ. Dei 1. 22, c. 19sqq.; M 41, 81 sqq.]: ,Nihil 
tunc vitii, inquit, in corporibus exsistet; si aliqui plus pinguedine obesi 
et crassi exstiterint, non totam corporis molem assument, sed, quod 
ilam habitudinem superabit, reputabitur superfluum; et e diverso, 

quaecumqne vel morbus vel senium confecit in corpore, reparabitur 
per Christum virtute divina, ut si aliqui propter macrorem, fuerint 
graciles; quia Christus non solum nobis corpus reparabit, sed quid- 
quid per miseriam huius vitae fuerit nobis ademptum. Idem alio loco 
[ Enchir. c. 89; M 40, 213]: ,Non resumet homo capillos, quos habuerit, 
sed quos decuerit iuxta illud: Omnes capilli capitis vestri numerati 
sunt, qui secundum divinam sapientiam sunt reparandi. Imprimis vero, 
quoniam membra ad veritatem humanae naturae pertinent, simul 
restituentur omnia. Qui enim vel ab ipso ortu oculis capti sunt, vel 
ob aliquem morbum lumina amiserunt, claudi atque omnino manci et 
quibusvis membris debiles, integro ac perfecto corpore resurgent; 
aliter enim animae desiderio, quae ad corporis coniunctionem propensa 
est, minime satisfactum esset, cuius tamen cupiditatem in resurrectione 
explendam esse sine dubitatione credimus. Praeterea satis constat re- 
surreetionem aeque ac creationem inter praecipua Dei opera numerari. 
Quemadmodum igitur omnia a Deo initio creationis perfecta fuerunt, 


ita etiam in resurrectione futurum omnino affirmare oportet (P. 1, 
c. 12, n. 9). 


494. Itaque Aabebunt beati omnia imembra et organa. sua tum interiora 
twm. exteriora, ut concludi potest ex libro Iob (19, 25) et libro 2? Mach. 
(*, 11), tum ex verbis, quibus Christus exhortatus est apostolos, ut 
palparent et viderent se eundem esse, quem ante mortem suam no- 
vissent (Luc. 24, 28). Generatim corpus Christi gloriosum est exemplar 
omnium aliorum corporum gloriosorum. Ergo cum Christus plane talis 
resurrexerit, qualis fuerat ante passionem, simili modo sentiendum 
est de reliquis beatis. Hoc expresse docent SS. Patres et theologi 
(cf. Suarez, De myst. vitae Christi disp. 4Y, sect. 1l, n. 1 et disp. 50, 
sect. 5). Verum quidem est non posse omnia organa eas functiones 
in beatitudine habere, quas in haec vita habebant. Negandum autem 
est non alium esse horum organorum finem, nisi ut sint instrumenta 
ad agendum; nam se habent etiam ad animam ut materia ad formam. 
Quia igitur anima non potest integram suam perfectionem habere sine 
omnibus organis, ideo omnia organa resurgent, non ad operationem, 
sed ad perfectionem specificam. Quaedam autem partes, quae non 
informantur, sunt ad decus et ornamentum, ut capilli et ungues et 
dentes. Hae quoque resurgent, ut homo omnem suam perfectionem 
habeat. Item sanguis restituetur, ut certum est de Christo, et etiam 
alii humores, qui ad naturalem perfectionem corporis requiruntur, non 
vero ii, qui iam sunt in via corruptionis. Ceterum humores non iam 
inservient ad nutriendum corpus, ut quod sit incorruptibile, sed ad 
constituendum hominem integrum (cf. S. Thomas, Suppl. q. 80, a. 18qq.). 


495. Fuerunt qui dicerent omnes homines resurrecturos esse aut nullius 
sexus aut sexus masculini. Sed haec sententia admittenda non est. 

Sexualis differentia non est effectus peccati, sed ad naturam hominis 
pertinet (Gen. 1, 27 31). Immo verbis illis Christi: ,In resurrectione 
neque nubent neque nubentur* (Matth. 22, 30), satis clare indicatur fore 
sexuum differentiam in resurrectione. Nam oóre YouíZovroi de solis 
mulieribus dici potest, oUre voauo0civ de solis viris. Porro, ut recte 
ait S. Hieronymus: ,Nemo de lapide et ligno dicit: ,Non nubent neque 
nubentur' quae naturam nubendi non habent, sed de iis, qui possint 
nubere et gratia Christi ac virtute non nubant^ (In epitaph. Paulae 
n. 22; M 22, 900. Cf. In Matth. 22, 29; M 26, 164). Idem docent 
S. Augustinus (De civ. Dei 1l. 22, c. 17 18; M 41, 118 sqq.). et alii, 
quos citat Swareez (De myst. vitae Christi disp. 44, sect. 3, n. 4. Quod 
autem dicitur Eph. 4, 13: ,Donec occurramus omnes Christo in virum 
perfectum*, non intellegendum est de virili sexu, sed de virtute animi, 
quae erit virilis et perfecta. Restituetur hominibus origimalis iustitia, 
detrahentur vitia, servabitur natura (cf. S. Thomas, Contra gent. l.4, c. 88). 


496. Quod ad erolutionem corporis attinet, plerique censent homines 
omnes in resurrectione habituros esse eam magnitudinem, quam ha- 
buissent in plenitudine aetatis virilis, si natura sine impedimentis sese 
evolvere potuisset, ita ut neque futuri sint pueri neque senes, licet 
beati sint disparis magnitudinis, cum natura singulorum magnitudinem 
sibi convenientem appetat. Ita S. Awgustinus (De civ. Dei l. 22, c. 16; 
M 41, 118). Suas quisque habebit differentias individuales, quibus 
ab alis hominibus distinguitur (cf. Swerez,. De myst. vitae Christi 
disp. 41, sect. 4). 


497.  Functiones corporis non omnes manebunt in altera vita. ta 
Christus diserte docet nullas ibi futuras esse generationes (Matth. 22, 30). 
Bed per rationem, quae additur, quod beati erunt sicut angeli, omnis 
prorsus vifa vegetativa excluditur; nam hoc maxime pertinet ad naturam 
angelorum, quod sunt corruptionis incapaces; ergo beati erunt incor- 
rupüibiles, et eo ipso non indigebunt cibo et potu. Quare apostolus 
ait: ,Seminatur in corruptione, surget in incorruptione; seminatur 
corpus animale, surget corpus spiritale (1 Cor. 15, 42 44). Ideo ,non 
est regnum Dei esca et potus* (Rom. 14, 17). Quod autem regnum 
beatitudinis saepe describitur ut magnum quoddam convivium, non 
est litteraliter intellegendum, sed Scriptura intellegibilia proponit sub 
similitudine sensibilium, ut animus noster per hoe, quod scit notum 
diligere, discat et incognita amare*, ut ait S. Gregorius M. (In evang. 
hom. 11, n. 1; M 16, 1115). Alia igitur erit immortalitas beatorum, quam 
fuit Adami ante peccatum; nam Adamus potuit non mori, beati vero 
non possunt mori (cf. S. Thomas, Contra gent.l. 4, c. 83). 


498.  Functiones vitae sensitivae erunt in beatis. Recte enim ait S. Thomas: 
3i beati sensationibus carerent, ,corporalis vita sanctorum post resur- 

rectionem assimilaretur magis somno quam vigiliae, quod non competit 
ili perfectioni^ (Suppl. q. 82, a. 8. Neque vita sensitiva, ut vege- 
tativa, est solum ad conservandum individuum et speciem, sed proxime 
est ad perficiendum individuum et ad explicandas naturales eius po- 
tentias. In hac quidem vita omnis sensatio et omnis motus corporis 
coniuncta sunt cum mutatione materiae, et ideo sine interruptione 
continuari non possunt, quia moleculae consumptae per alias supplendae 
sunt. At non in hae mutatione consistit sensatio, sed in vitali ré- 
actione, quae eam sequitur. Itaque in beatis erit quidem motus et 
reactio vitalis, quae requiruntur ad sensationem, non vero erit cor- 
ruptio organi corporalis; et quia sensus ab hac corruptione liberati 
erunt, habebunt multo maiorem virtutem et efficaciam (cf. S. Thomas, 
Suppl. q. 82, a. 4 ad 5 6; et Swarez, De myst. vitae Christi disp. 47, 
sect. 6, n. 11). Ex perceptione vero sensibili in intellectu oritur cor- 
respondens scientia experimentalis. 


499. Quod ad obiecta sensationwm. attinet, nulla est difficultas relate 
ad visum. Sicut enim corpus Christi transfiguratum in monte Tabor 
summo gaudio afficiebat apostolos, ita corpora beatorum clarissima 
luce splendentia erunt gratissimum obiectum oculorum. Similiter 
.caelum novum et terra nova*, qualiseumque eorum compositio et 
pulchritudo erit, possunt esse obiectum visus. Neque difficultas est 
quoad /acfwm; nam ubi sunt vera corpora, ibi tactus fieri potest. 
Etiam gratum influxum aéris et caloris experiri possunt beati. Sensus 
internus erit hominis optime dispositi et perfecta sanitate fruentis. 
Gustwm actualem esse im beatis quidam negant, quia non est in caelo 
usus cibi et potus; alii affirmant et explicant rem sive hoc modo, 
quod Deus sine materia producet iucundum affectum in organis, sive 
hoc modo, quod in ore beatorum erit aliquis iucundissimus liquor, qui 
non nutritioni, sed soli gustui inservit. Si quis obicit has delecta- 
tiones esse animales neque decere statum gloriosum, ,respondetur 
delectationes horum sensuum honestissimas ac decentissimas non re- 
pugnare corpori glorioso neque esse praeter rationem, sed admodum 
rationi consentaneas, quia non propter se expetentur, sed ut omnibus 
modis magis glorificetur Deus, ut recte Laurentius lustinianus in- 
dicavit^ (Swarez, De myster. vitae Christi disp. 47, sect. 6, n. 16). 
Quoad odoratwm licet supponere, si cul placet, intra vacua corporum 
caelestium olea aetherea vel simile quid contineri, unde sensatio ol- 
factionis producatur.  Obiecta «wditus sunt verba, quae a beatis pro- 
feruntur. Nam beatos loqui posse constat exemplo Christi, et con- 
trarium esset magna imperfectio. Ex apocalypsi quidem 5S. Ioannis, ' 
ubi beati dicuntur canere et loqui (Apoc. 14, 19 etc.), vix argumentum 
fieri potest; nam plurima spiritualia apostolo sub figuris et symbolis 
corporeis ostenduntur, neque, quo tempore audiebat beatos canentes, 
corpora resurrexerant. Nihilominus Patres et theologi censent in caelo 

futuras esse locutiones et cantus (cf. Suarez l c. n. ) ,Quisque ibi 
canit laudes divinas modo sibi accommodato, angeli voce spiritali, ho- 
mines etiam corporali. Quanta vero sit voluptas caelestis illius musicae, 
ex terreni cantus dulcedine coniecturari potest, quae interdum tanta 
est, ut animum quasi a corpore abducat, et natura mortalis vix ferre 
queat ob nimiam cordis dilatationem* (Lessiws, De summo bono I. 3, 
n. 100). /maginatio nobilissimis et pulcherrimis repraesentationibus 
implebitur, ex quibus in appetitum sensitivum maximae delectationes 


descendent, ut vere dicere possit beatus ilud Ps. 83,3: ,Cor meum 
et caro mea exsultaverunt in Deum vivum.* 


500. Non üimpedientur functiones sensuum per contemplationem et aimo- 
rem beatorum, sicut sanctis in terra aliquando accidit in eestasi. Hoc 
enim ex imbecillitate corporis fit, quae in beatis nulla est; nam corpus 
beatorum nullam vim pati potest, sed semper erit integrum et paratum 
ad omne servitium animae. Itaque haec erit singularis praerogativa 
beatorum, quod simul intensissimae contemplationi vacare et nihilo- 
minus expeditum usum omnium sensuum habere possunt. 

Ceterum apparet ex omnibus, quae dicta sunt, nihil fere plane 
certum esse nisi hoc principium: beatos habituros esse omnia, quae 
ad eorum perfectionem requiruntur; quae autem haec sint, vix con- 
lectura assequi possumus. Nihilominus qui optima quaeque excogita- 
verit, a vero non longe aberrabit; nam licet fortasse quaedam bona 
formaliter non futura sint in beatitudine, erunt omnia eminenter et 
meliore modo. 


Prop. LIV. Beati habebunt accidentalem beatitudinem ex bonis 
externis. "Theologice certa (Sum. 1, 2, q. 4, a. 7 8). 


501. Imprimis. beati fruuntur. societate amicorum. | Saepe enim in 
8. Scriptura beatitudo describitur ut societas, ut regnum, ut domus 
Patris, in qua sunt mansiones multae (Io. 14, 2), ut convivium (Matth. 
8, 11), ut civitas nova a Deo parata, in qua ,tabernaculum Dei cum 
hominibus, et habitabit cum iis et ipsi populus eius erunt^ (Apoc. 21, 3). 
Porro ex iis, quae antea diximus, patet beatos non solum non amittere 
cognitionem eorum, quos in terra noverunt, sed etiam hanc cognitionem 
extendi et ad multo maiorem perfectionem evehi. Beati igitur inter 
se norunt et amant; quia enim amant Deum, amant etiam eos, qui 
a Deo amantur, et ita haec beatorum mutua amicitia necessario emanat 
ex beatitudine essentiali. Itaque beati videbunt Iesum glorificatum super 
omnes creaturas, videbunt B. Virginem, matrem et reginam civitatis 
ilius caelestis, videbunt angelum suum custodem, videbunt parentes, 
fratres, amicos, omnes quos specialiter amant; immo omnes angelos 
et beatos distincte cognoscent eosque diligent ut fratres et coheredes 
suos et de eorum gloria gaudebunt, et ita omnes inter se laudabunt 

et glorificabunt, id quod maxime praedieat scriptor ignotus in libro 
De spiritu et anima (c. 64; M 40, 828) et S. Anselmus in Proslog. 
(c..25; M 158, 239). Cf. Lessius, De summo bono 1. 2, n. 133. 


302.  Delectantur beati, pulchritudine mundi visibilis. Cum beati sint 
entia finita et corpora habeant, necessario sunt aliquo loco. Of. syn. 
constantinop. a. 553, can. 10 et 11. Locum autem, quo beati commo- 
rantur, veteres theologi solent vocare ,caelum empyrewm", quod in 
hune modum describit Gregorius de Valentia: ,Statuendum est caelum 
empyreum esse caelestem quendam orbem omnium supremum, im- 
mobilem, lucidissimum, totum in se ipso et puleherrimum subtilem- 
que...sedem beatarum mentium, ubi Deus se clare conspiciendum 
exhibet. Et quamvis non sit fide certum tale caelum esse, negari 
tamen sine temeritate non potest, cum communi sententia theologorum 
asseratur et confirmetur testimonio Basilii... et aliorum. Idque probat 
D. Thomas hic 1, q. 66, a. 3 congruenti ratione. Nam sicut gloria spiri- 
tualis initio mundi incohata est in angelorum beatitudine, ita decuit, 
ut aliquo corpore perfectissimo et omnis mutationis experti incoha- 
retur gloria corporalis, quae post resurrectionem non modo ad corpora 
hominum pertinebit, sed etiam ad totum orbem redundabit. Tale autem 
corpus est caelum istud empyreum, i. e. igneum, non a calore, sed a 
splendore sic nominatum* (I, disp. 5, q. 2, punct. 2, quaer. 5). Censent 
igitur illi theologi hoc caelum iam esse in statu glorificato, cetera 
vero corpora mundana post ultimum iudicium ad similem statum eleva- 
tum iri (cf. Suarez, De myst. vitae Christi disp. 58, sect. 2). Quia autem 
putant caelum illud empyreum esse supremam quasi superficiem, quae 
totum reliquum mundum includat, quaerunt, num beati futuri sint cum 
Christo supra caelum empyreum, ita ut pedibus insistant superficiei 
ipsius convexae totoque corpore futuri sint extra mundum. Affirmative 
respondet 5. Thomas quantum ad corpus Christi (3, q. 57, a. 4), et 
videtur innuere Christum esse supra illam extremam superficiem et ab 
ipso descendendo alios beatos pro magnitudine meriti in illa.sphaera col- 
locari plus minusve remotos a Christo. Ita Caietanus in h. l. (cf. Suarez 
l. c. disp. 51, sect. 1, n. 8. Contrariam opinionem, i. e. beatos non esse 
supra caelum, sed in caelo, studet Lessius multis argumentis defendere 
(De summo bono 1. 3, n. 98 99). At haec omnia ab illis theologis non 
tam disputantur ex principiis theologicis quam ex iis, quae secundum 
doctrinam Aristotelis de natura mundi mente fingebant; ideo haec 
notasse sufficiat. 


509. Quae duce revelatione statui possunt, haec fere sunt: Christus 
ascendit in caelum, et quidem ,super omnes caelos* (Eph. 4, 10). Ergo 
locus ille, ubi Christus est, caelum vocatur. Porro cum Christus dicatur 
super omnes caelos ascendisse, ergo caeli sunt varii, seu fortasse 


varii sunt loci, quibus beati habitant. 5S. Paulus dicit se esse ,raptum 
Pesch, Praelectiones dogmaticae. III. Ed. 5/6. 21 

usque ad tertium caelum^ (2 Cor. 12, 2). Status vero caeli et terrae, 
qui nune est, non semper manebit; nam secundum eundem apostolum 
creatura quoque corporalis, quae est infra hominem, ,liberabitur a 
servitute corruptionis in libertatem gloriae filiorum Dei* (Rom. 8, 21). 
Secundum S. Petrum in adventu Domini ,caeli ardentes solventur et 
elementa ignis ardore tabescent. Novos vero caelos et novam terram 
secundum promissa ipsius exspectamus, in quibus iustitia habitat" 
(2 Petri 3, 12 13). Haec promissa facta sunt apud Isaiam prophetam: 
, Ecce enim ego creo caelos novos et terram novam* (Is. 65, 17). , Caelum 
novum et terram novam*^ vidit S. Ioannes in apocalypsi (21, 1). Ergo 
post ultimum iudicium erunt caelum et terra, sed erunt mutata in melius 
et glorificata. In quo haec glorificatio consistat, ignoramus. Veteres 
quidem theologi multa de hac quaestione scripserunt, quae tamen 
plerumque ex falsis principiis physicis deducuntur, ideoque nullius sunt 
valoris. Ita statuunt caelum empyreum mansurum esse sicut est, re- 
liqua corpora caelestia lucidiora futura esse; elementa etiam terrestria 
perficienda esse, omnia vero corpora mixta in elementa resolvenda; 
nulla amplius fore animalia, plantas, mineralia, cum haec omnia sint 
corruptibilia et unice fere ad usum hominis ratione corporis corrupti- 
bilis facta; omnem motum caeli et astrorum esse cessaturum. Nihil 
certum est nisi futuram esse innovationem, qua omnes res perducantur 
ad eam perfectionem, quae convenit statui beatorum. Plura, si cupis, 
invenies apud Suarez, De myst. vitae Christi disp. 58. 

Ex recentioribus theologis cf. Scheeben- Atzberger, Handbuch der kath. 
Dogmatik IV, 8 425, vel Pole, Lehrbuch der Dogmatik III? 627 sqq., 
ex exegetis protest. e. g. W. Sanday, A critical and exegetical Com- 
mentary to the Epistle to the Romans, ed. 5, Edinburgh 1905, 204 sqq. 


504. Itaque, si quis vult, potest sine temeritate rem ita concipere, ut 
dicat caelum proprie dictum, i. e. locum, ubi sint mansiones beatorum, 
esse aliquod astrum in medio forte mundi, circa quod omnia alia 
corpora mundana versentur, et hunc locum ornatu ommis generis pul- 
cherrimi decoratum esse, cetera quoque corpora mundana clarissima 
luce splendescere (cf. Is. 30, 26), manere motum siderum, manere plantas 
et animalia, quae, sicut corpora beatorum, habeant quidem motum 
sibi debitum, sed sine corruptione (cf. JL. Bawtz, Der Himmel, Mainz 
1881, 119 sqq... In hoc concipiendi modo nihil est contra fidem vel 
rationem. Immo sunt qui provocent ad illa verba Isaiae: ,Habitabit 
lupus cum agno, et pardus cum haedo accubabit ...^ (Is. 11, 6sqq.). 
At ea, quae propheta hoc loco dicit, non possunt omnia ad litteram 
verificari in beatitudine. Nam ibi non erunt infantes ad ubera, neque 
ibi leo comedet faenum, neque ibi parvuli minabunt vitulos et leones 
et oves. Censendus igitur est propheta sub his symbolis describere 
magnam pacem et securitatem regni messianici in caelo futuri (cf. Knaben- 
bawer in h. L). Ergo nihil positivi ex S. Scriptura probari potest. 

Sed quia sacri scriptores summis laudibus et pulcherrimis imaginibus 
depingunt gloriam caeli, nobis licet eorum exemplum sequi et omnia 
nobis repraesentare eo 35005. qui pulcherrimus nobis videtur. Nam, 
inquit Catechismus Tomanus, hoe fidelibus persuasum esse debet quae- 
cumque nobis iucunda in hac vita contingere vel etiam optari queant, 
Sive ea ad mentis cognitionem sive ad corporis perfectum habitum per- 
üneant, earum rerum omnium copiis beatam caelestium vitam cireum- 
fluere, quamvis hoc altiore quodam modo, quam oculus vidit aut auris 
audivit aut in cor hominis ascendit, fieri apostolus affirmet* (P. 1, 
G213. 312). 


Prop. LV. Quidam beati habent specialem beatitudinem acciden- 
talem, quae aureola vocatur. "Theologice certa (Suppl. q. 96). 


905. Quid sit aureola, ipsum nomen indicat, cum sit deminutivum 
aureae (scilicet coronae). Solet enim beatitudo in S. Scriptura nomine 
,coronae^ significari (1 Cor. 9, 25. 2 Tim. 4, 8. Tac. 1, 19. 1 Petri 5, 4. 
Apoc. 2, 10; 3, 11), quia corona est signum victoriae et regni. Beati 
autem cum Christo vicerunt et cum Christo regnant; ideo eorum prae- 
mium merito dicitur corona vel aurea. In comparatione igitur es- 
sentialis praemii aliud accidentale praemium, quod pro speciali vic- 
toria datur, aureola vocatur. Cum in libro Exodi (25, 25) scriptum 
sit: Facies ,coronam interrasilem altam quattuor digitis, et super 
illam, alteram coronam aureolam*, quaedam glossa ait: , Ad hane coro- 
nam pertinet canticum novum, quod virgines tantum coram agno con- 
cinunt^ (Beda, De tabern. l. 1, c. 6; M 91, 410). Unde scholastici con- 
sueverunt aureolam vocare praemium accidentale, quod beati ob quasdam 
excellentes victorias habebunt (cf. S. Thomas, Suppl. q. 96, a. 1); seu, 
ut breviter dici solet: ,4wreola est privilegiatum | praemium | privi- 
legiatae victoriae." 


506. Quamvis quodlibet praemium accidentale, ut e. g. gloria corporis, 
vocari possit aureola, nihilominus theologi artiore dodo hoc nomen 
intellegunt et docent fres esse aureolas: virginum, martyrum, doctorum. 
De aureola virginum intellegunt illud: ,Cantabant quasi canticum 
novum ... et nemo poterat dicere canticum nisi illa centum quadra- 
ginta quattuor milia, qui empti sunt de terra. Hi sunt, qui cum 
mulieribus non sunt coinquinati: virgines enim sunt^ (Apoc. 14, 3 4). 
De martyribus interpretantur illud: ,Hi, qui amicti sunt stolis albis, 
qui sunt? et unde venerunt? Hi sunt, qui venerunt de tribulatione 
magna et laverunt stolas suas et dealbaverunt eas in sanguine agni* 
(Apoc. 7,13 14). De doctoribus: ,Qui autem docti fuerint, fulgebunt 
quasi splendor firmamenti, et qui ad iustitiam erudiunt multos, quasi 


stellae in perpetuas aeternitates" (Dan. 12, 3). 
2s 

507. Rationem, cur his tribus classibus detur. aureola, S. Thomas ita 
exponit: Ibi debetur specialis corona, ubi est praecellens victoria. Sed 
per virginitatem salutari proposito servatam aliquis singularem vic- 
toriam obtinet de carne et impugnatione interna; per martyrium vero 
aliquis insignem victoriam refert de mundo et impugnatione externa; 
in pugna vero, qua contra diabolum pugnatur, praecipua victoria tunc 
habetur, cum aliquis diabolum pellit non solum a se, sed etiam a 
cordibus aliorum, quod fit per doctrinam et praedicationem, et ideo 
doctoribus et, praedicatoribus tertia aureola debetur (Suppl. q. 96, a. 11). 
Notat praeterea haec Sanctus Doctor: ,Praelatis non debetur [aureola |, 
quamvis habeant officium praedicandi, nisi actu praedicent, quia corona 
non debetur habitui, sed pugnae actuali secundum illud 2 Tim. 2, 5: 
Non coronabitur nisi qui legitime certaverit^ (l. c. a. 7). ,Scribentibus 
sacram doctrinam debetur aureola; sed haec non distinguitur ab aureola 
doctorum, quia scripta componere quidam modus docendi est^ (l. c. a. 11 
ad 5). Aureola martyrii simpliciter loquendo est potior, quia maior 
est difficultas pugnae in martyrio. Sed in quantum pugna contra 
carnem est diuturnior et magis interna et ideo periculosior, in tantum 
aureola virginum. praeeminet. 5Si vero respicitur nobilitas obiectorum, 
de quibus est pugna, aureola doctorum est potior, quia datur pro pugna 
circa bona intellegibilia (l. c. a. 12). Patet per se aureolas posse etiam 
gradu differre, quia in eodem genere pugnae, e. g. martyrii, potest 
alter altero fortiores impugnationes sustinere. Immo fieri potest, ut 
unus maius praemium essentiale habeat, quia maiore caritate pugnavit, 
alter vero meliorem aureolam, quia plura vel acerbiora passus est. 


908.  Awreola non est in corpore beatorum, ut quidam putaverunt. Potest 
quidem etiam in corporibus esse aliquis specialis splendor. Immo Patres 
et theologi, ut communiter docent Christum illa vulnera, quae Thomae 
tangenda exhibuit (Io. 20, 27), etiam in caelo retinuisse (Swaree, De 
myst. vitae Christi disp. 47, sect. 2), ita etiam docent martyres re- 
cepturos esse corpus cum signis vulnerum. ,Cicatrices vulnerum non 
erunt in sanctis nec in Christo fuerunt, in quantum important aliquem 
defectum, sed in quantum sunt signa constantissimae virtutis, qua passi 
sunt pro iustitia et fide^ (S. Thomas, Suppl. q. 82, a. 1 ad 5). Erunt 
autem hae vulnerum cicatrices magna pulchritudine splendentes, ut ait 
S. Augustinus (De civ. Dei l. 22, c. 19, n. 3; M 41, 782). Nihilominus 
non haec vulnera sunt id, quod aureola vocatur; nam in apocalypsi locis 
citatis beati corporum expertes repraesentantur ut habentes aureolas. 


909. Ergo awreola est aliquid in anima. Nonnulli putaverunt nihil 
esse aureolas nisi ipsam essentialem beatitudinem datam ex speciali 
titulo. Sed si ita esset, illi beati non haberent speciale aliquod. prae- 
mium, ut Patres et theologi supponunt. $. Thomas putat esse speciale 
gaudium de insigni victoria. Gaudebunt quidem beati etiam de aliis 

bonis actibus. Sed quia virginitas, martyrium, doctoratus habent spe- 
cialem rationem insignioris victoriae, ideo his solis gaudium per modum 
aureolae convenit. ,Quia vero hoc gaudium non tam videtur esse 
speciale praemium quam quid consequens ex natura rei ad essentiam 
beatitudinis, ideo addendum videtur praeter illud gaudium, quod per 
se sequitur ex his principis, conferri a Deo his sanctis aliquos spe- 
ciales honores propter dictos speciales titulos, ut verisimile est con- 
ferri doctoribus maiorem aliquam divinarum rerum intellegentiam, et 
virginibus significatur dicto loco apocalypsis dari specialis coniunctio cum 
Christo, seu quod specialiter deputatae sunt ad laudes eius canendas, 
et de martyribus similiter (Swarez, De ult. fine disp. 11, sect. 3, n. 4). 


510. Schol. 1. Etiam ex characteribus sacramentalibus beatis specialem 
gloriam accidentalem accrescere docetur in tractatu de sacramentis in 
genere (VI, n. 200). 


911. Schol. 2. Cum Christus dicat de semine verbi Dei: ,Facit aliud 
quidem centesimum, aliud autem sexagesimum, aliud autem trigesimum^ 
fructum (Matth. 13, 23), quidam doctores hos fructus explicant de variis 
praemis accidentalibus. Ita secundum S. Thomam fructus varius oritur 
Secundum variam efficaciam, quam in homine habet semen verbi Dei. 
Haec autem efficacia a maiore spiritualitate hominis pendet. Unde 
fructus respondet illi virtuti, quae hominem magis retrahit a carne 
eumque spiritualem reddit, i. e. continentiae. Quo maior igitur con- 
tinentia, eo maior erit fructus; unde coniugati casti habebunt fructum 
trigesimum, viduae sexagesimum, virgines centesimum ; 1. e. beati maius 
aut minus habebunt gaudium, prout perfectius aut minus perfecte 
servarunt castitatem (Suppl. q. 96, a. 2 sqq.). Alii vero theologi illam 
triplicem fertilitatem seminis explicant de variis gradibus beatitudinis 
essentialis, ut Swarez (l. c. n. 5), et hic videtur esse obvius sensus verbo- 
rum Christi. 
ART. V. 


DE ADEPTIONE BEATITUDINIS. 


Prop. LVl. Omnes homines assequi possunt beatitudinem, et 
alius quidem alio maiorem.  Theologice certa (Sum. 1, 2, q. 5, a. 2 3). 


519. Pars I. Omnes homines assequi possunt beatitudinem. 

Nam beatitudo consistit in visione Dei; visionem autem Dei homini 
esse possibilem probatum est in tract. De Deo Uno (II, Prop. X). Porro 
Deus serio vul. omnium hominum salutem, quae consistit in beatitu- 
dine (ib. Prop. LI LII). Iamvero non posset Deus serio hoc velle, 
nisi assecutionem beatitudinis redderet hominibus possibilem. Ideo, 
ut in tract. de gratia ostenditur (V, n. 291 sqq.), nulli homini negatur 
gratia sufficiens ad salvandam animam suam. 

Ratione a priori hoe ita probat S. Thomas: ,Beatitudo nominat 
adeptionem perfecti boni. Quicumque ergo est capax perfecti boni, 
potest ad beatitudinem pervenire. Quod autem homo boni perfecti sit 
capax, ex hoc apparet, quod eius intellectus potest comprehendere 
universale et perfectum bonum et eius voluntas appetere illud; et 
ideo homo potest beatitudinem adipisci^ (1, 2, q. 5, a. 1). Similiter 
loquitur S. Augustinus:  ,Neque enim omnes homines naturali in- 
stinctu immortales et beati esse vellemus, nisi esse possemus* (Contra 
Iul..1.4, c..8; n: 19; M. 44, 147). 


513. Quaerunt theologi, nwm omnes homines naturaliter appetant beati- 
tudinem. Quae quaestio ut solvatur, distinguendum est inter appe- 
titum innatum et appetitum elicitum. Appetitus innatus non est actus 
secundus, sed capacitas passiva et facultas activa ad actum secundum. 
Omnis enim potentia ex natura sua appetit actum suum connaturalem, 
sive est potentia entis viventis sive non viventis. Hic appetitus dicitur 
pondus naturae, quia eo fertur omne ens versus suum obiectum, sicut 
lapis pondere suo fertur versus centrum terrae. Appetitus vero elicitus 
est actus secundus vitalis proveniens ex cognitione; unde invenitur in 
solis cognoscentibus. 

Sequitur, ut homo habeat appetitum innatum beatitudinis naturalis, 
quia haec nihil aliud est nisi actus eius maxime perfectus, i. e. cognitio 
Dei in suo genere perfecta cum correspondente amore, ut explicatur 
in ethiea naturali. Idem dicendum est de beatitudine in communi, 
quatenus beatitudo non dicit ullum particularem actum, sed generatim 
adeptionem status beati, quomodocumque hic status obtinetur. Homo 
enim vult esse beatus neque potest contrarium velle; ergo vult id, 
quod eum beatificare potest, quidquid hoc in particulari est.  Actw 
autem elicito non quidem necessario semper actualiter appetit beati- 
tudinem; sed, si circa beatitudinem qua talem habet actum, hic est 
necessario actus amoris, non odii Ergo quantum ad actum elicitum 
homo habet libertatem exercitii, non vero specificationis (cf. S. Augu- 
stinus, De Trin. l. 13, c. 3 5; M49, 1018 1020). Quando igitur rationalis 
creatura peccando avertitur a beatitudine, voluntas eius non avertitur 
à beatitudine qua tali, sed a difficultate, quae eum eius assecutione con- 
iuncta est. Immo fugiendo a malo homo appetit bonum, et solum errat in 
eo, quod non recte iudicat, quid sit hoc bonum. Cf. tom. IX, n. 441 Sqq. 


514. Ex dictis iam patet aliquo modo homines etiam appetere appetitu 
innato beatitudinem supernaturalem, prout haec in communi conceptu 
beatitudinis includitur. Omnes enim volunt beari, sive hoc natura- 
liter fit sive alio modo, quem ipsi ignorant. Attamen si haec beatitudo 
in specie consideratur, dicendum est im homine mon esse appetitum 
innatum ad Dewm intwitive videndum. Sunt quidem doctores, qui 
contrarium senserunt, ut Scotus, Durandus, Paludamus, Dom. Sotus, 

alii, quos citat Swarez (De ult. fine disp. 16, sect. 2, n. 1). Sed illud 
non potest appetitu innato appeti, cuius ne potentia quidem in natura 
invenitur; atqui naturaliter homo potentiam non habet Deum videndi; 
ergo hane visionem naturaliter non appetit (cf. De Deo Uno II, n. 838qq.). 
Mera capacitas elevationis non sufficit ad appetitum naturalem. Secus 
e. g. aqua naturaliter appeteret efficere gratiam sanctificantem, quia 
potest ad hoe elevari; id quod nemo dixerit. Nulla enim potentia 
dicitur naturalis nisi in ordine ad naturalem actum et naturalem per- 
fectionem et ad agens naturale. Nam si ideo potentia diceretur natu- 
ralis, quia supernaturaliter elevari potest, non iam ulla exsisteret 
supernaturalis potentia. 


515.  Appetitu elicito naturali non potest homo efficaciter appetere beati- 
tudinem. supernaturalem, quia hie appetitus includit voluntatem effi- 
ecacem faciendi omnia, quae necessaria sunt ad illam beatitudinem 
assequendam; iamvero non potest homo naturaliter habere voluntatem 
adhibendi omnia media ad beatitudinem necessaria; nam haec media 
sunt supernaturalia et supernaturale auxilium Dei supponunt. Nihilo- 
minus potest homo circa beatitudinem supernaturalem habere appe- 
titum elicitum imperfectum, i. e. complacentiam. Nam si aliunde novit, 
quam bona sit ista res, non potest habere actum aversionis a tanto 
bono. Immo quam primum clare apprehendit hoc bonum ei esse para- 
tum, tanto affectu in illud fertur, ut sine illo non iam possit esse 
beatus, id quod apparet in damnatis. 


516. His consideratis patet a priori certum esse hominem posse con- 
sequi beatitudinem, in quantum beatitudo nihil aliud est nisi perfecta 
satiatio desiderii naturalis. In hoc autem ordine rerum nulla alia est 
beatitudo nisi supernaturalis, saltem si agitur de adultis. Ergo hanc 
omnes homines consequi possunt; secus enim Deus hac sua dispositione 
naturam mendacem fecisset. Non autem esse alium statum finalem 
nisi beatitudinis supernaturalis et miseriae revelatione constat. In 
ultimo enim iudicio dividentur omnes homines in duas classes: iustorum 
et peccatorum, ,et ibunt hi in supplicium aeternum, iusti autem in 
vitam aeternam* (Matth. 25, 46. Io. 5, 29). ,Qui non inventus est in libro 
vitae scriptus, missus est in stagnum ignis" (Apoc. 20, 15). Idem saepe 
definivit ecclesia (Denz. n. 530 693 etc.) Ergo quia nemo necessario 
dammatur, seu quia sine culpa hominis naturale desiderium beatitudinis 
non potest frustrari, recte ex hoc desiderio concludimus in hoc ordine 
rerum omnes posse assequi beatitudinem supernaturalem (cf. tract. De 
Deo Uno Il, n. 84 sq). 


517. Pars ll. Alter altero maiorem beatitudinem consequi potest. 
Hoe probatur ex S. Seriptura. Nam Filius hominis ... reddet 
unicuique secundum opera eius* (Matth. 16, 21). , Unusquisque propriam 

mercedem accipiet secundum suum laborem* (1 Cor. 3, 8. Qui decem 
mmnas lucratus est, accipit decem civitates, qui vero quinque, . accipit 
quinque civitates (Luc. 19, 16 sqq.). Nam ,qui parce seminat, parce 
et metet; et qui seminat in benedictionibus, de benedictionibus et 
metet (2 Cor. 9, 6), et ,eadem mensura, qua mensi fueritis, reme- 
tietur vobis^ (Luc. 6, 38). Praeterea cum beatitudo detur ut merces 
bonorum operum (Matth. 5, 12; 10, 42; 90, 8. 2 To. 8. Apoc. 22, 12), qui 
meliora opera perfecit, maiorem beatitudinem accipere debet; nam de 
ratione mercedis est, ut secundum mensuram operum tribuatur; et 
hoc eo magis, quia merces beatitudinis datur per modum et rationem 
iustitiae (2 Tim. 4, 8). 


918. Idem docent SS. Patres, ut S. Hieronymus in libro secundo 
contra lovinianum, qui hanc doctrinam negaverat, ubi sanctus doctor 
inter alia haec habet: Si nulla sit meritorum diversitas, si nihil distet 
inter virgines et mulieres coniugatas, si aequalis meriti sint leviora 
virtutum opera et martyrum constantia, vanum erit perfectionis stu- 
dium, taediosus omnino 'erit virtutum labor, omnes a perfectione 
retrahentur. ,Quid perseverant virgines? quid laborant viduae? cur 
maritatae se continent?  Peccemus omnes, et post paenitentiam idem 
erimus, quod apostoli sunt^ (n. 34; M 23, 333). Ibidem argumentatur 
ex eo, quod in caelo sit maior et minor (Matth. 20, 95 26), et quod ,in 
domo Patris mansiones multae sunt^ (Io. 14, 2), et quod ,stella a stella 
differt claritate" (1 Cor. 15, 41). Ad quos textus etiam alii frequenter 
appellant, ut Tertullianus: ,Quomodo multae mansiones apud Patrem, 
sl non pro varietate meritorum? Quomodo et stella a stella distabit 
in gloria nisi pro diversitate radiorum ?* (Scorp. c. 6; M 2, 134) 
S. Augustinus: ,REtsi alius alio fortior, alius alio sapientior, alius alio 
iustior, alius alio est sanctior, in domo Patris mansiones multae sunt, 
nullus eorum alienabitur ab illa domo, ubi mansionem pro suo quisque 


accepturus est merito.... Multae mansiones diversas meritorum in 
una vita aeterna significant dignitates* (In Io. tract. 67, n. 2; M 35, 
1812). S. Ambrosius: ,Agrestis ululatus est ... diversorum gradus 


abrogare meritorum et paupertatem quandam caelestium remunerationum 
inducere, quasi Christo una sit palma, quam tribuit, ac non plurimi 
abundent tituli praemiorum* (Epist. 42 syn. ad Siricium n. 2; M16, 1194). 
S. Gregor. M.: ,Quod hie alius alium merito superat, illie alius alium 
retributione transcendit (Moral. l. 4, c. 36, n. 70; M 165, 611) Idem 
docent theologi cum Magistro (4, disp. 49) et cum S. Thoma (1, 9, q. 5, a. 2). 


919. Idem definivit ecclesia. Conc. florent.: animas beatorum ,intueri 
clare ipsum Deum trinum et unum, sicuti est, pro meritorum tamen 
diversitate alium alio perfectius* (Dene. n. 693). Conc. trid. (sess. 6, 
can. 32): ,S. q. d. hominis iustificati bona opera non vere mereri... 
gloriae augmentum, A. S.* (Denz. n. 842). 

920. Neque huic doctrinae obstat parabola operariorum, quorum singuli 
eundem denarium accipiunt (Matth. 20) Nam secundum proximum sen- 
sum parabola nihil aliud dicit nisi mercedem non praecise pendere ex 
eo, quod quis diutius vocatus fuit ad laborandum in vinea Domini, sive 
agitur de singulis hominibus sive de nationibus. Ita iudaei non ideo, 
quia sunt iudaei, plus sperare possunt quam gentiles (Rom. 10, 12). 
Porro id, quod obiective datur in beatitudine, est idem denarius, 
i1 e. Deus ipse, ut estin se. Quod vero paterfamilias dicit se posse dis- 
tribuere dona, sicut velit, hoc directe refertur ad denarium gratiae, 
quae radix est gloriae (cf. Suarez, De Deo Uno 1. 2, c. 20, n. 12). 


321. Neque contristatur unus beatus de maiore beatitudine alterius 
beati, sed de ea gaudet, cum alter alterum purissima caritate prose- 
quatur. Dein tota capacitas singulorum possessione boni infiniti plane 
expleta est, et sic omme ulterius desiderium quiescit. Sicut enim in 
magno prandio quilibet, dummodo sit ipse saturatus, non potest 
rationabiliter tristari de eo, quod alii plus comederint, neque minoris 
staturae homo de eo, quod alius longiorem vestem habet, ita beati 
contenti sunt sua satietate et gloria sibi adaptata, neque tristantur, 
quod alii alio gradu satiantur et alium gradum gloriae sibi adaequatum 
habent (cf. De Deo Uno II, n. 83; S. Gregor. M. l. c., et S. August., De 
civ. Dei 1. 22, c. 30, n. 2; M 41, 809). 


522. Schol. 1l. In quo diversitas beatitudinis consistat, iam ex- 
plicatum est in tractatu De Deo Uno (II, Prop. XIV). Sed potest porro 
quaeri qwae sit radir proxima visionis plus minusve perfectae. Certum 
est radicem praecipuam esse lumen gloriae, quia lumen ad hoc datur, 
ut Deus videatur. Ergo quo melius lumen datur, eo perfectius Deus 
videtur. Sed disputatur, num diversitas luminis gloriae sit unica ratio 
diversae visionis. Negant Caietanus (In 3, q. 10, a. 4 ad 2) et alii 
docentes naturalem quoque perfectionem intellectus, quo maior sit, eo 
meliorem efficere visionem. Sed contrarium videtur statuendum cum 
S. Thoma: ,Videntium Deum per essentiam unus alio perfectius eum 
videbit.... Hoc erit per hoc, quod intellectus unius habebit maiorem 
virtutem seu facultatem ad videndum Deum quam alterius. Facultas 
autem videndi Deum non competit intellectui creato secundum suam 
naturam, sed per lumen gloriae (1, q. 12, a. 6). Nam natura qua 
talis nullam omnino proportionem habet ad videndum Deum, sed solum 
oboedientialiter se habet. Ergo pro sola mensura supernaturalis ele- 
vationis. Deum videbit. Secus non servaretur aequalitas in prae- 
miandis meritis; nam ex duobus eadem merita habentibus, qui plus 
polleret intellectu, maiorem habiturus esset beatitudinem essentialem. 
Quod enim dieunt in hoec casu Deum daturum esse melius lumen ei, 
qui habet infirmiorem intellectum, ut possit ad aequalem visionem 
venire, plane pro arbitrio suo statuunt contra communem modum, quo 

Deus agere solet cum creaturis, scilicet non studiose impediendo ea, 
quae connaturaliter rebus debentur. Neque ita servaretur aequalitas, 
quia gradus entis supernaturalis meritis debiti subtraheretur alicui ex 
nulla alia ratione, quam quod meliorem naturam haberet. 


523. Schol. 2. Quaerunt praeterea, mum non obstante inaequalitate 
visio omnium sit eiusdem speciei. Respondetur affirmative, quia idem 
est obiectum formale, i. e. essentia divina, et idem principium proxime 
eliciens, i. e. lumen gloriae. Ergo quod dicitur variari beatitudo essen- 
tialis in singulis beatis pro meritorum magnitudine, hoc intellegitur 
de essentiali beatitudine, ut haec opponitur accidentali, non quasi una 
beatitudo habeat aliam essentiam atque alia. Ergo etiam angeli et 
homines eandem secundum essentiam beatitudinem habent, quia dif- 
ferentia naturalis, quantacumque est, nihil refert ad supernaturalem 
illam operationem (Gregorius de Valentia lI, disp. 1, q. 5, punct. 3). 


Pr Op. LVII. Periectam beatitudinem homo in hac vita consequi 
non potest, imperfectam vero potest. "Theologice certa (Sum. 1, 2, q. 5; 
q. 69, a. 2). 


524. Pars I. |n hae vita homo non potest consequi perfectam 
beatitudinem. 

Cum in tractatu De novissimis (IX, n. DT sqq.) probetur animas 
iustas, nisi quid iis luendum supersit, statim post mortem consequi 
beatitudinem, hie quaerendum tantum est, num fortasse possit fieri, 
ut iam in hae vita consequamur beatitudinem. Intellegimus autem 
hane vitam mortalem, prout de facto est, non prout in alio ordine 
esse posset. 

Ex S. Seriptura. S. Paulus (2 Cor. 5b) docet nos non posse videre 
Deum, quamdiu maneat ,terrestris domus nostra huius habitationis*. 
Nam, ,dum sumus in corpore, peregrinamur a Domino; per fidem 
enim ambulamus et non per speciem*. Quia autem apostolus desiderat 
Deum videre per speciem, ideo, inquit, ,bonam voluntatem habemus 
magis peregrinari a corpore et praesentes esse ad Dominum ^. Magis 
utique ei placeret, si fieri posset, accipere sine morte statim corpus 
gloriosum. ,Ingemiscimus gravati, eo quod nolumus exspoliari, sed 
supervestiri, ut. absorbeatur, quod mortale est, a vita.* Ergo, quam- 
diu manet, quod mortale est, tamdiu Deum videre non possumus. 
Idem docet 1 Cor. 13, qui textus iam explieatus est (supra n. 431 et 
De Deo Uno II, n. 61sqq.). Rom. 8, 18: , Non sunt condignae passiones 
huius temporis ad futurum gloriam* (ef. ib. 23). Ergo hoc tempore 
passiones, post hoc tempus gloria. ,Non habemus hie manentem civi- 
tatem, sed futuram inquirimus* (Hebr. 13, 14). Saepissime in S. Scriptura 
tempus huius vitae describitur ut tempus laboris et pugnae, altera vita 
ut tempus mercedis et praemii (1 Petri 1, 3sqq. 2 Tim. 2, 1 sqq.; 

4, 6sqq. etc.. Hine, ,si in hae vita tantum in Christo sperantes 
sumus, miserabiliores sumus omnibus hominibus" (1 Cor. 15, 19). Sed 
quia hoe non ita est, sed spes nostra respicit alteram vitam, ,reliquum 
est, ut... qui utuntur hoc mundo, tamquam non utantur; praeterit 
enim figura huius mundi* (1 Cor. 1, 29 sqq.). 


525. Unde cum Beghardi docere coepissent, ,quod homo potest ita 
finalem beatitudinem secundum omnem gradum perfectionis in prae- 
senti assequi, sicut eam in vita obtinebit beata^, conc. vienn. hunc 
errorem damnavit (Denz. n. 414). Benedictus XII docet: ,Diffinimus, 
quod animae sanctorum ... mox post mortem ... vident divinam es- 
sentiam ... necnon quod ex tali visione et fruitione eorum animae, 
qui iam decesserunt, sunt vere beatae ... et etiam illorum, qui postea 
decedent* ... (Denz. n. 530). 


526. Unica exceptio est Christus, qui iam in hae vita erat beatus, 
quia erat simul viator et comprehensor. Pro omnibus aliis valet illa 
regula: ,Sine fide impossibile est placere Deo* (Hebr. 11, 6). Ergo 
omnes in fide ambulare debent, non in specie. Sunt quidem theo- 
logi, qui censeant B. V. Mariam, Moysen, Paulum apostolum ad breve 
tempus habuisse intuitivam Dei visionem etiam in hac vita (cf. S. Thomas 
2, 9, q. 114, a. 4. De qua opinione Swa«rez iudicat ,probabilius forte 
esse neque Paulum neque Moysen donatos fuisse, dum adhuc vitam 
mortalem agerent, claro conspectu divinae essentiae. Quia revera 
Scriptura Sacra hoc non affirmat, si recte intellegatur, ut frequentius 
a sanctis Patribus intellegitur, et ablato Scripturae testimonio nullum 
est fundamentum neque sufficiens ratio, ut illos a generali regula 
Scripturae excipiamus. Hoc vero non obstante de B. Virgine pie satis 
ac probabiliter creditur interdum vidisse in hac vita Deum, vel in 
die incarnationis aut nativitatis Christi propter singularem matris 
dignitatem, ad quam tunc evecta est; vel in die resurrectionis propter 
incredibilem dolorem, quem in Christi passione sustinuit; vel aliis tem- 
poribus opportunis iuxta divinae sapientiae dispositionem" (De myst. 
vitae Christi disp. 19, sect. 4, n. 4; cf. De Deo 1. 2, c. 8. Et quidem 
quoad Moysen et Paulum videtur ex ipsis verbis S. Scripturae potius 
excludi visio Dei (Ex. 33, 20. Io. 1, 17 18. 1 Cor. 13,12. 2 Cor. 5, 6 sqq.) 
Patrum vero et theologorum opiniones divisae sunt, ita ut Gregorius 
de Valentia dicat , posse utrumque sine incommodo problematice defendi* 
(L disp. 1, q. 12, punct. T. Cf. Amicus, De Deo disp. 9, sect. 26; Picci- 
relli, De Deo Uno et Trino 342 sq.)'. Quidquid est de his opinionibus, 


! S, Augustinus, In Io. tr. 3, n. 1Y (M 35, 1403) diserte negat Moysen vidisse 
Deum: ,Quid vidit Moyses? Moyses vidit nubem, vidit angelum, vidit ignem. 
Omnis illa creatura est; typum Domini sui gerebat. non ipsius Domini praesentiam 
exhibebat. In epistula 147 ,De videndo Deo* c. 13 (M 33, 606 sq.) inclinat in op- 
positam sententiam. Cf. De Deo uno II, n. 66. 

ommes theologi concedunt nullum viatorem praeter Christum habuisse 
indefectibilem visionem Dei, ideoque nullum habuisse statum beatitudinis. 
Ergo verum manet nullum hominem in hac vita consequi posse beati- 
tudinem perfectam (ef. S. Thomas 1, 2, q. 5, a. 3). 


527. Pars Il. |n hac vita homo consequi potest beatitudinem im- 
perfeetam. 

In S. Seriptura saepe iusti dicuntur esse beati: ,Beati immaculati 
in via, qui ambulant in lege Domini* (Ps. 118, 1). ,Beatus vir, qui non 
abiit in consilio impiorum* (Ps. 1, 1). ,Beati pauperes....* (Matth. 5). 
Ergo quaedam beatitudo etiam in hac vita haberi potest. 

Quaeritur autem, inm qua re consistat beatitudo hwius vitae. Sine 
dubio est operatio, qua homo aliquo modo cum bono increato con- 
iungitur; nam bona creata per se nullo modo beatum reddere possunt 
hominem factum ad possidendum bonum infinitum. Ergo beatitudo 
huius vitae est operatio, qua vera et perfecta beatitudo incohatur. 
Sed haec operatio nec sempiterna nec continua potest esse, et per 
consequens nec unica [operatio huius vitae] est.... Quantum [igitur] 
deficimus ab unitate et continuitate talis operationis, tantum deficimus 
à beatitudinis perfectione; est tamen aliqua participatio beatitudinis; 
et quanto operatio potest esse magis continua et una, tanto plus 
habet rationem beatitudinis. Et ideo in activa vita, quae circa multa 
occupatur, est minus de ratione beatitudinis quam in vita contempla- 
tiva. Et si aliquando homo actu non operetur huiusmodi operationem, 
tamen, quia in promptu habet eam, semper potest operari; et quia 
etiam ipsam cessationem (puta somni vel occupationis alicuius natu- 
ralis) ad. operationem praedictam ordinat, quasi videtur operatio con- 
tinua esse* (S. Thomas 1, 2, q. 8, a. 2 ad 4). Praeterea iustus, quando 
non operatur, habet tamen semper in se radicem beatitudinis, i. e. 
gratiam, qua possit facere opera ad finem conducentia, licet actu non 
habeat beatitudinem, ut quae formaliter consistat in operatione intel- 
lectus et voluntatis seu in contemplatione et amore. Hae enim sunt 
unicae operationes, quibus Deum attingere possumus. 


328. Contemplatio autem in hae vita habetur per actus fidei, qua- 
tenus fides versatur circa Deum, et fidei tamquam imperfecto respondet 
visio tamquam perfectum (1 Cor. 13); ergo fides est incohata beatitudo. 
Necesse autem est ad fidem accedat caritas, quia sine caritate fides 
non coniungit hominem cum fine ultimo neque est incohatio vitae 
aeternae. Sub hoc respectu fides essentialiter distinguitur a visione, 
quod non necessario annexam habet possessionem Dei, sed esse potest 
in homine, qui a Deo inimicitia separatus est. Nihilominus non caritas 
qua talis est formaliter possessio Dei, quia voluntas non est facultas 
apprehensiva vel possessiva, sed potius efficit, ut homo habeat titulum 
aliquando Deum perfecte videndi, et ita efficit, ut fides sit vere in- 

cohativa possessio Dei. Homo enim habens fidem sine caritate potius 
considerat Deum ut bonum, quod nondum ipsius est proprium ; si vero 
simul habet caritatem, considerat Deum ut bonum sibi proprium. 
Ergo aliter loquendum est de beatitudine huius vitae quam de beati- 
tudine alterius vitae. Ad quaestionem autem, im wfro actu: fidei an 
caritatis, potius inveniatur ratio beatitudinis imperfectae, respondendum 
est cum distinctione: Si attenditur similitudo cum beatitudine perfecta, 
potius in fide est beatitudo huius vitae, quia fides similiter ac visio 
est contemplatio Dei; sin attenditur titulus, ob quem Deus aliquando 
perfecte beatificabit hominem, beatitudo incohata est potius in caritate. 


529.  Nwllos actus praeter fidem et caritatem formaliter | constituere 
beatitudinem. imperfectam. huius vitae facile demonstratur. Nam actus 
virtutum moralium non versantur circa Deum; beatitudo autem est 
actus, quo Deus possidetur; spes habet quidem Deum pro obiecto, 
at neque formaliter eum possidendo ut fides neque afferendo titulum 
proximum, vi cuius beatitudo perfecta aliquando danda sit, sed in- 
stigando hominem, ut ad Deum tendat, cum beatitudo consistat potius 
in consecutione, non in motu et tendentia. PDisponit autem ad cari- 
tatem eamque iuvat et ita secundario confert ad beatitudinem, id quod 
etiam de virtutibus moralibus valet. Christus beatos dicit pauperes, 
mites, ... non quia actus harum virtutum reddunt hominem formaliter 
beatum, sed quia singulari modo destruunt amorem saeculi et removent 
impedimenta caritatis et sunt indicia et fructus magnae caritatis et 
valde augent meritum et gratiam. Ceterum beatitudo huius vitae potest 
recte vocari beatitudo in spe, quia utpote imperfecta semper annexum 
habet motum ad actum perfectum.  Delectatio et fruitio solent etiam 
aliquo modo in beatitudine huius vitae inveniri, sed hiec ut in altera 
vita beatitudinem supponunt, non formaliter efficiunt (cf. De fide VIII, 
n. 118; Suarez, De ult. fine disp. 1, sect. 2). 


530. Schol. Cum beatitudo imperfecta huius vitae sit supernaturalis 
et relativa ad alteram vitam, potest quaeri mwm. etiam aliqua beati- 
tudo naturalis et absoluta, licet. imperfecta, in hae vita haberi possit. 
Multi affirmant et dicunt eam consistere praecipue in naturali cogni- 
tione Dei et aliarum rerum, in quantum ad cognoscendum Deum iuvant, 
dein in fuga vitiorum et exercitio virtutum, supponere autem mentem 
sanam in corpore sano et societatem amicorum, et haec omnia sta- 
bilia. Ita Aristoteles (1l. 9 et 10 Eth.), ex quo haec depromunt theologi 
(cf. Tanner IL, disp. 1, q. 5, dub. 5, n. 58 sqq.). Verum alii dicunt haec 
omnia, etiamsi adsint, non mereri nomen beatitudinis; a fortiori autem 
non esse loquendum de tali beatitudine, cum vix umquam haec omnia 
simul inveniantur. Ita Vaequez (In 1, 2, disp. 12, c. 3). Lessius ait: 
,Nee illa bonorum collectio, cui plus malorum. et miseriarum est ad- 
mixtum, beatitudo dici potest. Quare vana sunt omnia, quae philo- 

sophi de beatitudine huius vitae disseruere^ (De summo bono l. 1, 
n. 59). Et haec recte quidem, ut videtur. Quid enim est in hoc 
ordine rerum homo sine gratia? Ens necessario miseria peccati in- 
fectum. Immo ad illos, quos philosophi beatos dixerunt, optime videntur 
applicari verba Christi: ,Vae vobis, qui ridetis nunc* (Luc. 6, 25). 
Nam si vere beati esse non possunt nisi lugentes, certe illi, quos 
philosophi beatos describunt, hoc nomen non vere merentur. 


Prop. LVIII. Quamvis homo viribus naturalibus non possit beati- 
tudinem consequi, homo adultus, gratia adiutus, per bona opera eam 
adipisci potest et debet. De fide (Sum. 1, 2, q. 5, a. 5—7). 


531. Pars I. Homo viribus naturalibus non potest beatitudinem 
consequi. 

Scriptura docet: ,Gratia Dei vita aeterna in Christo Iesu, Domino 
nostro* (Rom. 6, 23). Si vero beatitudo obtineretur operibus natura- 
libus, non esset gratia, quia ,ei qui operatur, merces non imputatur 
secundum gratiam, sed secundum debitum* (Rom. 4, 4. Ego veni, 
ut vitam habeant et abundantius habeant... . Oves meae vocem meam 
audiunt, et ego cognosco eas, et sequuntur me, et ego vitam aeternam 
do iis" (Io. 10, 10 27 28). 


932. Ita docent SS. Patres et theologi. S. Augustinus: ,Summum 
bonum praestari hominibus non potest nisi per Christum et hunc cruci- 
fixum, cuius morte mors vincitur, cuius vulneribus natura nostra sa- 
natur^ (Contra Iul. l. 4, c. 3, n. 19; M 44, VAT). S. Ambrosius: , Vitam 
aeternam praestare non potest nisi auctor aeternitatis (De off. l. 2, 
c. 1, n. 8; M 16, 1083). S. Thomas 1, 2, q. 5, a. 5. Item conc. vienn. 
reiecit errorem Beghardorum, ,quod quaelibet intellectualis natura in 
se ipsa est naturaliter beata" (Denz. n. 415). 


533. Ratio est, quia intuitiva Dei visio, in qua beatitudo consistit, 
homini naturaliter possibilis non est (De Deo Uno II, Prop. VIII). 
Neque tamen ideo natura deficit in necessariis; nam cum nulla crea- 
tura quicquam possit nisi cum concursu Dei, si Deus praeparavit con- 
cursum altiorem eo, qui naturaliter debetur, non est defectus, sed 
excessus. Eo ipso, quod naturae paratum est perfectius bonum, im- 
perfectum bonum non iam est necessarium, et ita natura non deficit 
in necessariis. 


534. Pars Il. Womo adultus potest et debet gratia adiutus per bona 
opera mereri beatitudinem. 

Hoc praeter veteres haereticos negavit Lutherus, secundum quem 
sola fides, i. e. fiducia, requiritur (cf. Gregorius de Valentia II, disp. 1, 
q. 9, punct. 5). Constat nostra doctrina ex S. Seriptura: ,Si vis ad 

vitam ingredi, serva mandata* (Matth. 19, 17). |, Non omnis, qui dicit 
mihi: Domine, Domine, intrabit in regnum caelorum, sed qui facit 
voluntatem Patris mei^ (Matth. 7, 21). ,Satagite, ut per bona opera 
certam vestram vocationem et electionem faciatis" (2 Petri 1, 10). 
Cf. supra n. 511. 

Conc. trid. sess. 6, c. 16: ,Bene operantibus usque in finem et in 
Deo sperantibus proponenda est vita aeterna, et tamquam gratia filiis 
Dei per Christum lesum misericorditer promissa, et tamquam merces 
ex ipsius Dei promissione bonis ipsorum operibus et meritis fideliter red- 
denda* (Denz. n. 809: cf. 834). Plura in tractatu de gratia V, n. 387 sqq. 


935. Ratio est, quia convenit suavi Dei providentiae, ut perducat 
hominem ad beatitudinem eo modo, qui hominis naturae maxime con- 
sentaneus est. Agenti autem libero convenit, ut sua electione per- 
veniat ad finem. Ergo Deus debet ita perducere hominem ad beati- 
tudinem, ut homo ipse libere eligat et ipsam beatitudinem et ea, quae 
ad eam consequendam a Deo praecepta sunt. Similiter convenit, ut 
non immediate fiat gressus ab imperfecto ad perfectissimum, sed ut 
fiat transitus a minus perfecto ad magis perfectum. Ergo etiam con- 
venit, ut homo ad perfectissimum actum, quae est beatitudo, transeat 
per alias operationes minus perfectas. — Quia autem hae operationes 
fiunt ope gratiae, nihilominus verum manet beatitudinem esse gratiam. — 
In parvulis autem, qui ante usum libertatis moriuntur, non requiruntur 
bona opera, quia naturae eorum non conveniunt, sed supplentur per 
merita Christi baptismo applicata (cf. S. Thomas 1, 2, q. 5, a. 1). 


SECTIO II. 
DE ACTIBUS HUMANIS IN SE CONSIDERATIS. 


536. Praenotanda. Postquam de beatitudine dictum est, iam agen- 
dum est de actibus humanis, quibus beatitudo aut comparatur aut 
impeditur vel amittitur. Actus hwmanus non dicitur omnis actus, qui 
ab homine uteumque ponitur, sed ille tantum actus, qui homini ut 
homini proprius est. Alia enim sunt in homine, quae ei sunt ex- 
clusive propria; alia, quae communia habet cum agentibus inferioribus. 
Sed beatitudo, sicut est proprium bonum rationalis creaturae, ita etiam 
directe comparari nequit nisi iis actibus, qui ab homine procedunt, 
in quantum est creatura rationalis; quales actus sunt ii ommes et soli, 
qui procedunt a deliberata voluntate, i. e. a voluntate eligente sub direc- 
tione rationis. Alii actus vel sunt pure naturales, ut respiratio et 
digestio, vel procedunt ab appetitu inferiore sine deliberatione rationis, 
ut si quis inter studendum capillos fricat; et hi actus dicuntur actus 
hominis, quia ab homine ponuntur, sed non modo specifice humano. 
Possunt quidem plus minusve ommes actus hominis ad beatitudinem 
conferre, sed hoc ita tantum, si aliquo modo ad actus humanos refe- 

runtur, ut si quis intentionem facit, ut omnes actus sui, etiam inde- 
liberati, fiant ad Dei gloriam, vel in quantum actus indeliberati actus 
humanos iuvant aut impediunt. Patet igitur proxime considerandos 
esse eos actus, qui sensu stricto dicuntur humani !. 


537. Iamvero etiam actus humani vario modo considerari possunt: 
aut in quantum sunt entia physica, et sic tractantur in psychologia 
(cf. S. Thomas 1,2, q. 8sqq.); aut in quantum praecise capaces sunt 
relationis ad finem ultimum, seu in quantum sunt entia moralia (latis- 
simo sensu) et sic considerantur hic. At ne taediosae repetitiones 
fiant, hie, quantum necesse est, breviter recapitulanda sunt ea, quae 
in ethica naturali et in theologia morali tractantur, et ea tantum ac- 
curatius consideranda, quae theologiae dogmaticae magis propria sunt, 
i.e. quaestiones fundamentales et speculativae, quae in theologia prac- 
tica solutae supponuntur. 


938. Actus humanus, quia et quatenus a deliberata voluntate pro- 
cedit, dicitur actus voluntarius. Ergo id, quo homo finem ultimum 
assequi debet, est actus voluntarius. Verumtamen ad hoc, ut actus 
revera valeat ad obtinendum finem ultimum, non sufficit, ut sit volun- 
tarius, sed requiritur, ut sit actus liber. Nam beatitudo meritis acquiri 
debet; radix autem meriti est libertas. Itaque cum libertas aliquid 
addat ad voluntarium, omnis quidem actus liber est voluntarius, at non 
omnis actus voluntarius est liber. Ita beati voluntarie Deum amant, 
non vero libere; et homo viator, quamvis libere ponat quemlibet actum 
particularem voluntarium, tamen in omnibus, quae vult, communem 
rationem boni necessario appetit. Ergo non, quidquid auget volun- 
tarium, etiam semper auget liberum, quia potest fieri, ut voluntas tanto 
impetu in bonum aliquod feratur, ut actus contrarius difficillimus, immo 
impossibilis evadat. Contra vero, quidquid impedit voluntarium, im- 
pedit libertatem, quia liberum supponit voluntarium. Ergo cum ad 
voluntarium duo requirantur: a) ut actus ex spontaneitate naturae 
procedat, seu ut sit vere vitalis, b) ut cum cognitione finis (et cireum- 
stantiarum) ponatur; quidquid vel spontaneitati vel cognitioni opponi- 
tur, impedit voluntarium et consequenter liberum. lam spontaneitati 
opponitur vis extrinsecus illata sive physice (coactio) sive moraliter 
(metus); cognitioni opponuntur ignorantia et error. Quia igitur coactio, 
metus, ignorantia, error plus minusve impediunt, quominus actus sit 
humanus et relationem habere possit ad finem ultimum, ideo theologi 
hoc loco considerant primo actum voluntarium et dein illa quattuor 
impedimenta voluntarii. Sufficit brevem conspectum harum quaestio- 
num proponere. 


! Amor beatificus non est sensu presso actus humanus, et hoc quidem non ob 


aliquam. imperfectionem, sed potius ob perfectionem superhumanam (cf. Frins, De 
act. hum. I 9). 

ART. I 
DE VOLUNTARIO. 
Sas 
DE NATURA ET DIVISIONIBUS VOLUNTARII. 


539. Cum voluntarium sit actus procedens a voluntate ex praesup- 
posita cognitione (S. Thomas 1, 2, q. 6, a. 1), patet formaliter volun- 
tarium esse actum elicitum a voluntate. Sed quia voluntas non se 
solam movere potest, sed alias quoque facultates hominis, etiam actus 
àmperati alarum facultatum possunt esse voluntarii, non formaliter, 
prout ab aliis facultatibus eliciuntur, sed denominative ex relatione 
ad actum imperantem voluntatis, cuius sunt et obiectum et effectus. 
]ta voluntarius est actus internus fidei et actus externus locutionis. 
Si actus et immediate a voluntate procedit et simul ab alio actu volun- 
tatis causatur, est et voluntarie elicitus et imperatus. li vero actus, 
qui solum denominative sunt voluntarii, denominative tantum sunt 
liberi. Porro ipse quoque effectus externus, in quantum volitus, de- 
nominative est voluntarius; ità damnum alteri illatum dicitur imferenti 
voluntarium respective involuntarium. 


540. Si voluntarium fit cum plena cognitione, dicitur voluntarium per- 
fectum; imperfectum est, quod procedit ex imperfecta cognitione, qua 
non satis percipitur ratio boni aut mali, quae in actu inest. Ut autem 
in hae re confusio vitetur, notandum est saepe a theologis vocari 
voluntarium perfectum illud tantum, quod simul liberum est; imper- 
fectum vero, quod non est liberum (cf. Frins, De act. hum. I 95 sqq.). 


541.  Voluntariwm simpliciter est id, quod voluntas efficaciter vult, 
licet ob certas circumstantias adsit aliqua inefficax repugnantia volun- 
tatis. Haec ipsa inefficax repugnantia voluntatis dicitur involuntariwm 
secundum. quid, quod consistit in quadam velleitate, qua nollet voluntas 
id, quod reapse vult, si circumstantiae essent aliae. Ergo e contrario 
voluntarium secundum quid est id, quod voluntas non vult efficaciter, 
sed quadam velleitate, si scilicet circumstantiae essent aliae; hoc idem 
igitur, quod. est voluntarium secundum quid, est simpliciter involuntarium. 
Notum est exemplum mercatoris proicientis merces in mare ad ser- 
vandam vitam. 


549. Quid sit voluntarium actuale, virtuale, habituale, interpretativum, 
ex nominibus colligi potest. Virtuale et habituale in hoe conveniunt, 
quod actus prius habitus non est retractatus; sed in hoc differunt, 
quod in virtuali actus prius habitus influit in opus posterius, in habi- 
tuali nullo modo influit!.  Voluntarium interpretativum non. est. actus 


1 Veteres theologi nomine habitualis voluntarii interdum significant id, quod nos 
vocamus voluntarium virtuale. 
Pesch, Praelectiones dogmaticae. III. Ed. 5/6. 223 

ullus, sed dispositio animi, vi cuius actus adforet, si cognitio rei ad- 
esset. De qua re Swarez ait: ,Si quis recte consideret, hoc non est 
proprie voluntarium; nam si quis omnino ignorans casu occidisset 
inimicum, ita dispositus, ut, si scivisset esse inimicum, facilius occi- 
disset, non propterea actio illa censeretur illi voluntaria... . Unde 
haec interpretatio potius deservit, ut actio censeatur non esse contra 
voluntatem alterius, v. g. amici, superioris, quam ut censeatur esse 
ab eius voluntate, et ideo dico non esse voluntariam illi neque in- 
voluntariam, quod est observandum ad ferendum iudicium in rebus 
moralibus, quae pendeant ex voluntate alterius, et interdum dici solet 
sufficere in iis voluntatem interpretativam. Sed oportet distinctione 
uti, nam, si ad honestatem actus sufficit, quod non sit alteri involun- 
tarius, v. g. quod non sit prohibitus a superiore, tunc satis erit 
voluntas interpretativa, si revera moraliter loquendo talis sit. Si 
autem necessaria est positiva voluntas seu positivus influxus alterius 
procedens ex voluntate eius, tunc non satis erit interpretativa voluntas 
praedicto modo explicata, quia revera nulla est, ut dixi; ut in materia 
de confessione, si ad valorem actus necessaria est iurisdictio a supe- 
riore collata, non sufficit praedicta interpretatio* (De voluntario disp. 1, 
sect. 4, n. 4). 

Ad voluntarium interpretativum revocatur voluntarium praeswump- 
fim; hoc enim in eo est, quod quis prudenter supponit alterum inter- 
rogatum consensurum esse, ut actio aliqua sine sua expressa licentia 
ponatur, cuius liceitas à suo consensu pendeat. Ita praesumitur licentia 
superioris, si religiosus prudenter iudicat superiorem contentum esse, 
ut ipse, licentia eius non prius rogata, ambulationem instituat. Idem 
interdum dicitur voluntarium tacitum; quamvis hoc nomen per se minus 
late pateat et proprie significet id, quod ex absentia omnis signi con- 
trari alicui voluntarium esse colligitur. Si vero voluntas verbis vel 
alis signis manifestatur, habetur voluntarium expressum. In volun- 
tario tacito illa regula usuvenit: ,Qui tacet, consentire videtur^, id 
quod solum verum est, si is, de cuius consensu agitur, debet et potest 
sine gravi incommodo contradicere et nihilominus tacet. 


543.  Voluntarium absolutwm seu efficax et relativum. seu inefficax in 
eo est, quod aliquis cirea unam eandemque rem habet ex defectu cogni- 
tionis duas voluntates contrarias; e. g. Sl quis baptizatus vult matri- 
monii contractum inire neque vero sacramentum suscipere. In hoc 
casu solum illud est absolute voluntarium et efficax, quod ita fit, ut 
virtualem revocationem alterius voluntatis contineat. Ita si in exemplo 
allato contracturus matrimonium contrahere vellet, etiamsi sciret hoc 
non posse fieri sine susceptione sacramenti, contractio esset absolute 
et efficaciter voluntaria. 

Voluntarium  explicitum est, quod quis vult sub conceptu distincto, 
€. g. SI baptizans vult dare sacramentum regenerationis spiritualis; 

ünplicitun, quod quis vult sub conceptu confuso, e. g. si baptizans vult 
facere, quod facit ecclesia, licet fortasse plane ignoret, quid hoc sit. 

Tandem est voluntarium directum et indirectum, et voluntarium in 
se et in causa. Sed haec indigent paulo accuratiore explicatione. 


Prop. LIX. Potest esse voluntarium pure negativum. Quaestio 
disputata (Sum. 1, 2, q. 6, a. 3). 


944. Nota. Quaestio de voluntario negativo oritur occasione illius 
divisionis in voluntarium directum et indirectum. | Voluntarium directum 
est id, in quod voluntas suo actu positive influit; voluntarium. dn- 
directum. est id, quod per modum omissionis ex voluntate procedit ; 
unde quidam eandem divisionem sic enuntiant, ut sit divisio in rolun- 
tariwm positivum et negativum. E. e. si video domui imminere peri- 
culum conflagrationis, neque hane impedio, cum possim, conflagratio 
mihi censetur indirecte voluntaria. Unde quaerunt, num ad hoc volun- 
tarium positivus actus voluntatis vel antecedens vel concomitans re- 
quiratur. Respondent affirmative multi theologi, ut Vaequez (In 1, 2, 
disp. 92, c. 2, n. 3) et Salmanticenses, qui pro hae sententia citant 
Caietanum, DBaiies, alios (De voluntar. tract. 10, disp. 4, dub. 1, n. 9 4). 
Negativam partem tuentur Medina (In 1, 2, q. 6, a. 3), Suarez (De 
voluntar. disp. 1, sect. 5, n. 2), Mastriws aliique ab eo citati (De pecc. 
disp. 6, q. 4, n. 91 98), et videtur haec sententia communior inter re- 
centiores. Cf. Bouquillon, "Theol. mor. fund. n. 44; Walsh , De act. 
hum. n. 61 68. Cum hac altera sententia videtur dicendum posse esse 
voluntarium pure negativum. 


545. Arg. Il. Voluntas humana, quando libere agit, habet potentiam 
ponendi actum et non ponendi; ergo etiam non ponere actum est 
liberum. Cum autem liberum supponat voluntarium, non-positio actus 
etiam voluntaria est, et consequenter voluntarium potest esse sine 
positivo actu voluntatis. Ita docet S. Thomas: ,Voluntarium dicitur, 
quod est a voluntate. Ab aliquo autem dicitur esse aliquid dupliciter: 
uno modo directe, quod scilicet procedit ab aliquo, in quantum est 
agens, sicut calefactio a calore; alio modo indirecte ex hoc ipso, quod 
non agit, sicut submersio navis dicitur esse a gubernatore, in quantum 
desistit a gubernando. Sed sciendum, quod non semper id, quod se- 
quitur ad defectum actionis, reducitur sicut in causam in agens ex 
eo, quod non agit, sed solum tunc, cum potest et debet agere.... 
Quia igitur voluntas volendo et agendo potest impedire hoc, quod 
est non velle et non agere, et aliquando debet: hoc, quod est non 
velle et non agere, imputatur ei quasi ab ipsa exsistens; et sic volun- 
tarium potest esse absque actu. Quandoque quidem est absque actu 
exteriore cum actu interiore, sicut cum vult non agere; aliquando 


2 SENE À ; 
autem etiam absque actu interiore, sicut cum non vult agere* (1, 2, 
29 * 

q.6, a. 3. Neque cum hac doctrina pugnat, quod Sanctus Doctor 
infra dicit non posse quemquam omittere actum nisi antecedenter vel 
concomitanter aliud agendo, quod sit causa vel occasio omissionis 
(1, 2, q. 41, a. 5). Ipse enim addit hune actum posse omnino per 
accidens se habere ad omissionem. Iudicium autem de rebus dandum 
est secundum illud, quod est per se, et non secundum illud, quod est 
per accidens. Unde verius dici potest, quod aliquod peccatum possit 
esse absque omni actu; alioquin etiam ad essentiam aliorum pecca- 
torum actualium pertinerent actus et occasiones circumstantes* (Ll. c.). 
Verum quidem est homines, cum unum omittunt, solere aliud quid 
agere; at omissio non est voluntaria ex hac actione, sed ratione sui 
ipsius. Secus revera homo non haberet libertatem exercitii, sed solum- 
modo posset eligere inter haec duo: volo agere et volo non agere; 
id est, posset eligere inter positive voluntarium et positive involun- 
tarium. At conscientia nobis testatur nos posse etiam eligere negative 
voluntarium, quod exprimitur per hoc: non volo agere (cf. S. Thomas, 
1n2- di56999. 0. (99. 


546. Arg. 2. Id est voluntarium, quod moraliter imputari potest. 
Atqui suppositis supponendis pura omissio moraliter imputari potest. 
Ergo pura omissio est voluntaria. 

Prob. min. S1 quis tempore, quo potest et debet sacrum audire, 
non audit, haec simplex omissio in se est peccatum; non ideo, quod 
eo tempore aliam actionem ponit. Nam si eo tempore actionem ponit, 
quae in se non est mala, imputabitur ei sola omissio sacri in culpam. 
Ergo licet peccatum omissionis regulariter non fiat sine actu positivo, 
tamen omissio non praecise ratione huius actus positivi est imputabilis 
et voluntaria, sed ratione sul 1psius. 


947.  Obiectiones adversariorum sunt hae: a) Voluntas, antequam ponit 
vel omittit actum, est indifferens ad utrumque. Atqui non potest ex 
indifferenti fieri determinata ad unum nisi aliquid agendo. Ergo omissio 
actus necessario supponit actum positivum, quo voluntas se determinat 
ad omissionem. — Hesp. Nego min.; nam etiam determinatur ad unum 
libere aliquid omittendo. Eo ipso enim, quod sciens actum debitum 
omittit, prior negatio actus iam transit in privationem actus; quae 
quidem est mutatio mere moralis, sed haec sufficit ad voluntarium. 
Unde haec determinatio non est actus secundus physice, sed in morali 
aestimatione, quia actualiter homo voluntarie caret aliqua re, quam 
potuit et debuit habere. 


548. b) Dicunt: Nihil potest esse obiectum voluntatis nisi ratione 
obiecti specifici, quod est bonum in communi. Atqui ratio boni in 
communi necessitat voluntatem ad volendum. Ergo in ommi volun- 
tario necesse est invenire actum positivum, quo voluntas appetat bonum 
commune. — esp. Transeat mai.  Distinguo min.: Ratio boni ne- 

cessitat voluntatem necessitate specificationis, conc. min.; necessitate 
exercitii, nego min.  Distinguo cons.: In nullo voluntario potest voluntas 
aversari rationem boni, cone. cons.; in ommi voluntario appetit neces- 
sario positivo actu rationem] boni, nego cons. Ergo ratio boni non 
minus movet ad omissionem actus quam ad positionem, at non ne- 
cessario semper movet ad actum positivum. Videlicet placet volun- 
tati non operari, quia motivum alliciens ad operandum non satis placet, 
et potius non agere apparet bonum. 


549. His responsis intellectis reliquae difficultates, quae afferri solent, 
facile solvuntur. Ceterum magnam partem haec disputatio est lis de 
verbis. Alii enim videntur solum docere velle humano modo fieri 
non posse, ut quis sui conscius aliquo temporis puncto habeat meram 
omissionem sine ullo actu positivo, id quod concedi potest, sed est 
quaestio psychologiea, non moralis. Alii videntur voluntarium nega- 
tivum idem intellegere atque voluntarium in causa, de qua re statim 
dicendum erit (cf. Frins, De act. hum. I 229 sqq.). 


550. Manet autem quaestio, quid requiratur, ut pura omissio sil in 
se voluntaria. Omnes docent requiri potentiam expeditam et. cogni- 
tionem. "Nam quod aut non est in potestate voluntatis aut non cadit 
sub cognitionem, deficit a ratione voluntarH. Sic incarcerato, qui non 
potest audire sacrum, omissio sacri non est voluntaria, licet cogitans 
de praecepto nullum eliciat desiderium audiendi sacrum. Idem valet 
de eo, qui prorsus nescit se posse audire sacrum. 

Alii praeterea postulant, wt omissio actus sit prohibita; nam, in- 
quiunt, ex supposito homo physice nihil agit; ergo requiritur, ut saltem 
sit causa moralis effectus. Atqui ubi non est praeceptum, ibi deest 
moralis nexus inter omissionem et voluntatem, et ideo omittenti omissio 
ne moraliter quidem adscribi potest. 

Alii hoc negant, quia praeceptum meque requiritur, ut habeatur 
cognitio rei, neque efficit, ut actus a voluntate procedat. Haec duo 
autem sufficiunt, ut sit actus voluntarius. Concedunt tamen prae- 
ceptum requiri, ut actus ratione obiecti imputari possit. Quare sic 
distinguunt illam minorem: Ubi non est praeceptum, ibi deest moralis 
nexus inter omissionem et voluntatem, si agitur de moralitate sensu 
stricto seu de imputatione in bonam aut malam partem, conc. min. ; 
si agitur de moralitate latiore sensu, quae in eo est, quod actus sub 
directione intellectus aliquo modo a voluntate procedit, nego min. 
Nam eo ipso, quod cogito me posse hic et nunc convenienter actum 
ponere nec tamen pono, sufficiens nexus efficitur inter voluntatem 
et omissionem, quia cognitio est, quae iungit obiectum cum voluntate. 


551. Dices: Peccata hominum Deo non dicuntur voluntaria, quamvis 
Deus ea praevideat et impedire possit. Ergo sola potentia et cognitio 
non sufficit, ut omissio sit voluntaria. — esp. In hoe exemplo non 

agitur de ipsa omissione, sed de effectu, qui ex omissione sequitur, 
seu de voluntario in causa. In nostra autem propositione quaeritur 
de ipsa omissione in se. Itaque licet peccata hominum Deo non sint 
voluntaria, tamen voluntarium Deo est, quod non impedit libertatem 
hominum in peccando. Generatim qui priorem sententiam sequuntur, 
loqui solent non tam de ipsa omissione quam de effectu omissionis, ut 
de conflagratione, quae oritur ex parvo igne, quem potui exstinguere 
nec tamen exstinxi. At hae duae res sunt distinguendae (Svaree, De 
volunt. disp. 1, sect. 5). 


Pr Op. LX. ut eifectus sit voluntarius in causa, requiritur, aut ut 
causa ex natura rei sit determinata ad illum unum effectum producen- 
dum, aut ut adsit obligatio cavendi, ne ex illa causa vel per accidens 
eilectus sequatur. Quaestio disputata (Sum. 1, 2, q. 67, a. 7). 


952.  Voluntarium in causa est id, quod non immediate terminat actum 
voluntatis, sed mediante alio, in quo virtualiter continetur. Causa. hic 
latiore sensu accipitur, quidquid aliud ita continet, ut voluntas non 
possit hoc continens velle, quin censeatur aliquo modo velle contentum, 
sive unum in altero continetur ut effectus in causa sive ut pars in 
toto sive generatim ut conexuüm cum altero. Supponitur actum volun- 
tatis nulla ratione directe versari circa contentum, sed circa continens 
tantum, et quaeritur, num et quando voluntas censenda sit velle con- 
tentum eo ipso, quod vult continens. Omnibus fatentibus necesse est 
nexum inter causam et causatum agenti notum esse; nam voluntarium 
essentialiter praesupponit cognitionem. 


553. Alii dicunt, ut habeatur voluntarium in causa, semper sufficere 
praevisionem effectus. Alii dicunt praeterea necessario requiri ob- 
ligationem cavendi effectum.  A/iíi dicunt hane obligationem requiri, 
si agatur de effectu, qui per accidens ex causa procedat, non vero, 
Si per se et ex natura rei procedat. Haec tertia sententia videtur 
praeferenda. 

Itaque interdum causa ita parata est, ut ex natura sua deter- 
minata sit ad certum effectum producendum. Quod si fit, causa et 
effectus constituunt moraliter unum quid, ita ut alterum sine altero 
appeti prorsus nequeat. Ergo qui vult unum, vult alterum. E. g. ab- 
sonum esset velle aquam applicare et nolle madefacere. 


554. Identidem vero accidit, ut causa ex natura rei duos effectus 
producat. Hi effectus aut sunt subordinati, ut alter sit causa alterius; 
aut sunt coordinati, ut alter non sit causa alterius. Si sunt subordi- 
nati, uterque effectus eodem modo voluntarius. est quo causa. Nam aut 
intenditur principaliter secundus effectus, ad quem prior effectus se 
habet ut medium ad finem, et applicatur principium: Qui efficaciter 
vult finem, vult etiam medium ad finem. Aut principaliter intenditur 

prior effectus, et sic recurrit illud axioma: Qui vult causam determi- 
natam ad unum effectum producendum, necessario vult hunc ipsum 
effectum. E. g. qui vult liquefacere plumbum, accendit fornacem, ut 
producat calorem, quo plumbum liquescat; ergo omnia tria vult. Vel 
qui inclinat nasiternam ad ostendendum, quam bene effluat aqua, ne- 
cessario vult madefactionem, quamvis haee non ratione sui intendatur. 


599. Aut duo effectus sunt coordinati; et rursus aut aeque immediate 
procedunt, aut alter saltem ex natura rel non est causa determinata 
unice ad producendum secundum effectum. 5i effectus sunt coordinati, 
potest quis velle unum effectum et nolle alterum. E. g. lampas accensa 
producit lumen et calorem. Saepe tamen qui accendit lampadem, ne- 
quaquam intendit calorem, sed solam lucem, calorem autem permittit 
tantum, quia eum non potest impedire. Ideo student lampades ita 
construere, ut quam plurimum lucis et quam minimum caloris pro- 
ducant. Hoc signum evidens est homines in hoc casu non calorem 
velle, sed solam lucem. Et revera si causa ex natura rei non est 
determinata ad unum tantum effectum producendum, sed ad plures 
eosque coordinatos, possum intellectu abstrahere ab altero effectu et 
unum tantum prosequi. Atqui, quomodo rem concipio, ita volo; ergo 
possum unum effectum velle sine altero. Hoc communi sensu hominum 
comprobatur, qui non solent de malo effectu accusare eum, qui causa 
usus est ob bonum effectum, quem causa ex natura sua producit. Quis 
e. g. obiciet productum calorem ei, qui lampades accendit ad lucem 
faciendam ? 


556. "Tandem accidit, wt posita causa prodeat effectus, ad. quem pro- 
ducendum causa ex se non est ordinata, sed qui per accidens tantum 
sequitur. Plerumque illud ,per accidens* in eo est, quod causa po- 
sita per se solam non producit effectum, sed quod altera nova causa 
accedit, quae ex priore causa occasionem capit novum effectum pro- 
ducendi. Per se patet hunc secundum effectum numquam posse esse 
voluntarium, nisi priore causa posita secuturus praevideatur. Sed si 
praevidetur, numquid semper erit voluntarius? Nequaquam. Iiars el 
homo impius videns alios euntes ad ecclesiam solet iurare et blas- 
phemare, nemo dixerit haec peccata euntibus ad ecclesiam voluntaria 
esse, etiamsi sciant se frequentando ecclesiam movere illum hominem 
ad blasphemandum. Nam neque volunt effectum ipsum neque volunt 
causam, quacum effectus ex natura rei nexus est. 


557. Nihilominus potest fieri, wt effectus. sit voluntarius in causa, licet 
ex causa voluntarie posita per accidens tantum sequatur. Nam accidit, 
ut alicui obligatio incumbat cavendi, ne ex tali causa talis effectus 
sequatur. Non potest quidem praeceptum directe efficere, ut actus 
ex voluntate procedat, qui independenter a praecepto ex ea non pro- 
cedit; sed praeceptum proxime efficit, ut malitia effectus quodammodo 

transferatur in causam et causam ipsam ita efficiat malam, ut, qui 
vult causam, eo ipso velit rem malam. Itaque in hoc casu non tam 
effectus ipse est voluntarius quam malitia, quae vi prohibitionis ex 
effectu est in causa. 


558. Ut autem hoc efficiatur, necesse est per praeceptum . hominem 
praecise ea obligatione teneri cavendi, ne ex tali causa effectus se- 
quatur. Nam si praeceptum interdicit causam ex alia tantum ratione, 
non efficit, ut malitia effectus influat in causam. E. g. si quis prae- 
videt posse per accidens fieri, ut in statu ebrietatis ab aliis seducatur 
ad proferenda verba blasphera, haec blasphemia, si reapse per accidens 
sequitur, non est ei voluntaria, quia ebrietas non interdicitur ad vitan- 
dam blasphemiam, sed propter innatam malitiam. 


959. Quae dicta sunt de causa per accidens, valent de omni effectu, qui 
ex omissione procedit. Nam cum omissio per se non habeat rationem 
causae, effectus ex ea non procedit nisi per accidens. Ergo effectus 
ex omissione procedens non potest fieri voluntarius in causa, nisi adest 
obligatio vitandi, ne ex hac causa ille effectus oriatur. 

Hac ratione peccata. hominum se habent ad. Deum. Nam Deus 
hominibus dat omnia, quae necessaria sunt ad libertatem. Ex liber- 
tate autem peccata per accidens tantum oriuntur, 1. e. ex malitia, 
quae ad essentiam libertatis non pertinet, sed ei est extranea. Ergo, 
quia Deus nihil ponit, ex quo peccatum per se sequitur, et quia per- 
mittere peccata ob bonos fines non est contra eius sapientiam et sancti- 
tatem, ideo peccata hominum Deo nullatenus sunt voluntaria. Utique 
si Deus physice praedeterminat homines ad actum peccati, ut baine- 
siani volunt, non apparet, quomodo ei malitia formalis non sit volun- 
taria, quippe quae cum hac physica praedeterminatione ex natura rei 
sit inseparabiliter nexa (cf. Frins, De act. hum. I 240 8qq.). 


960. Oolligitur ex dietis wnum eundemque actum posse esse et involun- 
tarium in se et voluntarium in causa. lta gubernator navis directe 
fortasse nequaquam vult, ut navis pereat; et tamen potest tanta 
neglegentia uti, ut ex ea navis reapse pereat. Quod si fit, omnes 
dicent naufragium ei fuisse voluntarium (cf. Suarez, De volunt. disp. 1, 
sect. 4, n. 5 sqq.; Vaequee, In 1, 9, disp. 24, c. 3; Walsh, De act. hum. 
n. 92 sqq.). 
8.2 
DE IIS, QUAE INFLUUNT IN VOLUNTARIUM. 


Prop. LXI. Ignorantia et inadvertentia possunt causare volun- 
tarium indirectum. Sententia communis (Sum. 1, 2, q. 6, a. 8). 


961. Ignorantia est carentia scientiae, cuius homo hic et nunc est 
capax; consequenter est quaedam privatio, et sic distinguitur a ne- 

scientia pure negativa. Error eo distinguitur ab ignorantia, quod est 
iudicium falsum. In quantum est actus positivus, influit ut alia iudicia. 
. In quantum includit privationem veritatis, influit ut ignorantia. 

Ignorantiam posse influere in voluntarium non indiget probatione. 
Nihil quidem potest esse volitum, quod est prorsus ignotum; neque 
umquam ignorantia ipsa potest quicquam directe causare. Sed saepe 
ignorantia removet impedimentum actionis et efficit, ut actus ponatur, 
qui sine ignorantia non poneretur. E.g. qui ignorans obligationem 
abstinentiae comedit carnes, paratus non comedere, si sciret obliga- 
tionem, recte dicitur ex ignorantia comedere, quia ignorantia remo- 
vet prohibens. 


962. Quaeritur, quando et quomodo fieri possit, ut actus ex ignorantia. 
procedens sit voluntarius. Quaestio est de actu, ut formaliter procedit 
ex ignorantia. Ita in exemplo proxime allato non est dubium, quo- 
modo ipsa comestio carnium sit voluntaria, cum haec directe inten- 
datur; sed quaeri potest, num in simili condicione transgressio prae- 
cepti possit esse voluntaria, quae transgressio procedit ex ignorantia 
neque directe intenditur. 


563. Ad hane quaestionem solvendam theologi distinguunt duplicem 
ignorantiam: antecedentem et consequentem* (S. Thomas 1, 9, q. 6, a. 8). 
Antecedere et consequi res dicitur respectu alicuius termini. Ergo 
imprimis quaeritur, quis sit hic terminus. 

Theologi utuntur illa distinctione hoc modo, ut dicant ignorantiam 
antecedentem non causare voluntarium, consequentem vero causare. 
Itaque cum omne voluntarium supponat actum voluntatis, si qua 
ignorantia causat voluntarium, necesse est ipsam esse voluntariam seu 
procedere ex actu voluntatis. Ergo terminus, respectu cuius igno- 
rantia appellatur antecedens aut consequens, est actus voluntatis. $51 
quis vult ignorare, ignorantia est consequens; sin ignorantia adest 
independenter a voluntate, ignorantia est antecedens. Unde ignorantia, 
ut possit causare voluntarium, consequens sit necesse est. Vult autem 
ignorare non is tantum, qui ignorantiam directe appetit, sed is quo- 
que, qui debitam diligentiam non adhibet ad ignorantiam deponendam. 
Qui vero nihil eorum neglexit, quae hic et nunc facere potuit et debuit 
ad ignorantiam superandam, et tamen ignorat, hic laborat ignorantia 
antecedenti et invincibili et involuntaria. 


564. Ignorantia autem non est causa per se, sed per accidens. Quare 
applicanda sunt ea, quae modo diximus de voluntario in causa; 1. e. 


! Tertium membrum, i. e. concomitans ignorantia, potest omitti. Nam concomi- 
tans dicitur ea ignorantia, quae quidem adest, sed ne hoc quidem sensu influit, quod 
removet prohibens, cum homo actum positurus esset, etsi nosset obligationem eum 
omittendi. Ergo ignorantia mere concomitans neque voluntarium neque involunta- 
rium efficit. 

ut effectus ex ignorantia consequenti procedens sit voluntarius, re- 
quiritur, ut effectus aliquo modo praevideatur ex ignorantia secuturus, 
et ut adsit obligatio vitandi, ne effectus ex ignorantia oriatur. 

Ignorantia antecedens, cum non pendeat a voluntate, est 4nvin- 
cibilis; consequens vero est vincibilis, quia a voluntate pendet, ut 
tollatur. Potentia autem tollendi ignorantiam hie intellegitur non ab- 
soluta, sed moralis, quia, quod quis adhibita debita diligentia efficere 
nequit, hoc ei censetur involuntarium. 


565. Quod valet de ignorantia habituali, valet de inadvertentia actuali 
seu de oblivione vel inconsideratione (Suarez, De volunt. disp. 4). Sed 
hie oritur diffieultas, quomodo cum actuali inadvertentia. possit stare 
actus. voluntarius. Differt. enim actualis inadvertentia ab habituali 
ignorantia eo, quod quis potest actualiter intellegere sibi incumbere 
officium deponendi habitualem ignorantiam, sed nemo potest actu per- 
cipere obligationem, dum simul actu non advertit. Patet quaestionem 
reduci ad hanc alteram: num possit esse voluntaria inadvertentia 
actualis; nam, si potest, etiam id quod sequitur ex inadvertentia 
voluntaria, potest esse voluntarium. 


566. Imprimis igitur dubitari nequit, quin. saepe hominibus imputetur 
id, quod ex actuali inadvertentia faciunt; e. g. si sacerdos saepe ex 
inadvertentia in Missa eosdem magnos defectus committeret et ita 
populum scandalizaret, vix admitteretur eius excusatio se ex inadver- 
tentia haec committere. Ergo secundum commune hominum iudicium 
potest actus ex inadvertentia procedens vere esse voluntarius. Immo 
nisi hoc esset, satis raro peccatum committeretur, quia in ipso actu 
peccandi homines raro attendunt ad malitiam actus, sed solum ad 
eius convenientiam cum naturali appetitu. Quare ommes theologi con- 
cedunt posse esse actualem inconsiderationem, quae nullo modo im- 
pediat voluntarium (Suarez, De volunt. disp. 4, sect. 3, n. 12). Sed quo- 
modo hoc explicatur? 

567. Dicunt quidam posse homini imputari ea, quae sine ulla actuali 
advertentia. fecerit, dummodo potuerit ac debuerit advertentiam habere; 
nam qui non facit, quod potest et debet facere, peccat. Ita, ut refert 
5. Alphonsus (l. 2, n. 4, docuerunt Caietanus, Medina, Antoine, alii. 
Sed haec sententia falsa est, si illud ,debere advertentiam habere* de 
obligatione mere obiectiva intellegitur, quam homo actu plane ignorat. 
Nam revera tunc, licet adsit potentia remota, tamen non adest po- 
tentia expedita advertendi, cum homo non possit se applicare ad con- 
siderandum nisi praevia aliqua cognitione. Nam quod homo plane 
ignorat, non est in eius potestate; unde inadvertentia, quam non ad- 
vertit, fit invincibilis et inculpabilis et involuntaria. Nihil igitur iuvat 
in hoc casu illa quam vocant virtualis et interpretativa advertentia, 
quae consistit in sola potentia remota et obligatione mere obiectiva 


Art. 1. De voluntario. $ 9. Prop. LXI. 341 
advertendi. ,Haec opinio nullo modo sustineri potest; alias sequeretur, 
quod plurimi homines multis mortalibus culpis gravatos se invenirent, 
quin circa illas ullam cognitionem umquam habuerint* (S. Alphonsus 
l c.. Unde dicendum est: si intellectus actu aut nihil considerat aut 
saltem nihil cogitat, vi cuius voluntas proxime possit et debeat appli- 
care intellectum ad ulteriorem cogitationem, actum ex hac inadver- 
tentia sequentem non posse esse ullo modo voluntarium. 


968. Itaque cum necesse sit intellectum ipsam suam inadvertentiam 
aliquo modo animadvertere, ut haec possit diei voluntaria, quaeritur, 
quomodo ipsa inconsideratio possit animadverti. Imprimis hoc potest 
fieri formali reflexione, quatenus homo advertit se hactenus non fuisse 
sufficienter attentum et teneri ad maiorem attentionem, aut si saltem 
haec prudens suspicio ei venit. Nam in hoc casu, si homo aut vult 
porro esse inattentus, aut si neglegenter excutit inconsiderationem, 
ipsa inadvertentia fit voluntaria. 

Aitamen haec formalis reflexio non videtur necessaria. Nam si 
religiosus grave furtum committeret, non excusaretur a peccato contra 
religionem eo, quod diceret se non attendisse ad votum suum. Saepe 
ila formalis reflexio non adest, et tamen secundum commune hominum 
iudicium commissum est peccatum. Est igitur notandum hominem, 
dum humano modo agit, semper aliquo modo considerare bonitatem 
et malitiam obiecti. Haec autem consideratio non est solum directa, 
sed semper quandam reflexionem virtualem annexam habet, vi cuius 
homo, si vult, potest melius applicare intellectum ad rem consideran- 
dam. Unde si homo non sufficienter pro dignitate rei intellectum 
applicat, sed cum praecipitantia procedit ad agendum, ipsi adscribitur, 
quidquid mali ex hac omissione debitae considerationis evenit. Hoc 
fit, quando quis deliberate sequitur passionem, cum sciat ex illa im- 
pedir considerationem debitam, vel cum intellectum distrahit ad alia 
obiecta, brevi: quando vel positive impedit vel saltem non adhibet eam 
considerationem, quae secundum prudens hominum iudicium pro rei 
gravitate requiritur. Haec quidem sufficiunt ad explicandum, quomodo 
cum inadvertentia actuali possit in genere subsistere voluntarium. ,At 
in particulari declarare, utrum in actione hac et consideratione homo 
prudenter se gesserit, et utrum fuerit in morali potestate eius amplius 
facere, interdum assequi id homo poterit; saepe vero, ut existimo, 
superat humanam facultatem, quia difficillimum est homini cognoscere 
suos interiores actus, praesertim cum haec deliberatio fiat impercepti- 
biliter, et ideo frequenter difficillimum est homini cognoscere, an con- 
senserit necne, et an deliberaverit necne* (Swarez, De volunt. disp. 4, 
sect. 3, n. 29). 


569. Ceterum vix dicere opus est inadvertentiam, nisi sit plane affec- 
iata, minuere voluntarium. Immo potest alicui videri tam imperfecta 

cognitio, quam modo descripsimus, non sufficere ad committendum 
peccatum grave, cum hoc requirat plenam advertentiam. Sed haec 
difficultas hie tractanda non est, quia solum quaerimus, num actus 
ex inadvertentia procedens possit esse voluntarius. Ceterum plena 
advertentia adesse potest hoc sensu, quod homo cognitione directa 
clare percipiat periculum ex inconsideratione patrandi malum. Hoc 
autem, supposita materia gravi, sufficit ad graviter peccandum; nam 
plena advertentia non opponitur cognitioni obiective confusae, sed sub- 
iective Imperfectae, qualis est in dormitantibus. 


570. Schol. Quid S. Augustinus docuerit de peccato ignorantiae. 


Cum $. Augustinus saepe ignorantiam vocet peccatum (e. g. De 
gestis Pelagii c. 18; .M 44, 345), videndum est, quo sensu hoc intel- 
legatur. Imprimis igitur ignorantia consequens, quae procedit ex mala 
voluntate, est manifeste peccatum.  ,Nec ipsi sine poena erunt, qui 
legem Dei nesciunt, quamvis gravius peccet homo sciens quam nesciens. 
Nec tamen ideo confugiendum est ad ignorantiae tenebras, ut in iis 
quisque requirat excusationem. Aliud est enim nescisse, aliud scire 
noluisse. Voluntas quippe in eo arguitur, de quo dicitur (Ps. 35, 4): 
Noluit intellegere, ut non bene ageret (De grat. et lib. arbitr. c. 3, 
n. 5; M 44, 884 sqq.. Haec est ignorantia affectata, quae culpam 
potius auget quam minuit. 

Omnem ignorantiam voluntariam homo vincere potest; quodsi non 
vincit et ideo peccat, ipsi imputatur. Dicunt quidem homines: ,Si 
Adam et Eva peccaverunt, quid nos miseri fecimus, ut cum igno- 
rantiae caecitate et difficultatis cruciatibus nasceremur, et primo er- 
raremus, nescientes, quid nobis esset faciendum; deinde ubi nobis 
inciperent aperiri praecepta iustitiae, vellemus ea facere et renitente 
carnalis concupiscentiae nescio qua necessitate non valeremus? Quibus 
breviter respondetur, ut quiescant et adversus Deum murmurare de- 
sistant. Recte enim fortasse quererentur, si erroris et libidinis nullus 
hominum victor exsisteret. Cum vero sit ubique praesens, qui multis 
modis per creaturam sibi Domino servientem aversum vocet, doceat 
credentem, consoletur sperantem, diligentem adhortetur, conantem 
adiuvet, exaudiat deprecantem; non tibi deputatur ad culpam, quod 
invitus ignoras, sed quod neglegis quaerere, quod ignoras; neque illud, 
quod vulnerata membra non colligis, sed quod volentem sanare con- 
temnis. Ista tua propria peccata sunt. Nulli enim homini ablatum 
est scire utiliter quaeri, quod inutiliter ignoratur, et humiliter con- 
fitendam esse imbecillitatem, ut quaerenti et confitenti ille subveniat, 
qui nec errat, dum subvenit, nec laborat^ (De lib. arbitr. 1. 3, c. 19, 
n. 53; M 82, 1296 sq.). 


971. ,Sed et illa ignorantia, quae non est eorum, qui scire nolunt, 
sed eorum, qui tamquam simpliciter nesciunt, neminem sic excusat, 

ut sempiterno igne non ardeat, quia non audivit omnino, quid crederet, 
Sed fortasse, ut mitius ardeat^ (De grat. et lib. arbitr. c. 3, n. 5; M 44, 
885). Hie sermo est de iis, quos apostolus describit in primo capite 
epistulae ad romanos, qui vitiis suis obscurarunt intellectum suum, ut 
latius exponitur in libro De natura et grat. (c. 22; M 44, 258). Quae 
ignorantia, utut fortasse involuntaria in se, est voluntaria in causa, 
et simul est poena peccati: ,'Tria ista discernas et scias, aliud esse 
peccatum, aliud poenam peccati, aliud utrumque, i. e. ita peccatum, 
ut ipsum sit etiam poena peccati.... Ad hoc [tertium genus] per- 
tinent etiam omnia, quae per ignorantiam, cum aguntur mala, non 
putantur mala vel etiam putantur bona. Caecitas enim cordis, si pec- 
catum non esset, iniuste argueretur; arguitur autem iuste, ubi dicitur: 
Pharisaee caece! (Matth. 23, 26) et aliis plurimis divinorum eloquiorum 
locis. Eadem rursus caecitas, si peccati poena non esset, non dice- 
retur: Excaecavit enim illos malitia eorum (Sap. 2, 21); quod si de 
Dei iudicio non veniret, non legeremus: Obscurentur oculi eorum, ne 
videant, et dorsum eorum semper incurva (Ps. 68, 24). .. .^ Pertinet 
originale peccatum ad hoc genus tertium, ubi sie peccatum est, ut 
ipsum sit et poena peccati, quod inest quidem nascentibus, sed in iis 
crescentibus incipit apparere, quando est insipientibus necessaria sa- 
pientia et mala concupiscentibus continentia. Origo tamen etiam huius 
peccati descendit a voluntate peccantis [A4mbrosius, In Luc. 24 l. 1, 
n. 284:] .Fuit enim Adam, et in illo fuimus omnes; periit Adam, et 
in illo omnes perierunt/^ (Opus imperf. contra Iulian. l. 1, c. 47; M 45, 
1068) Ergo ignorantia orta ex peccato originali est voluntaria eodem 
sensu quo ipsum peccatum originale, et est peccatum eodem modo 
quo coneupiscentia antecedens (cf. De peccat. mer. et remiss. 35 sqq.; 
M 44, 14 sqq.; Retract. l. 1, c. 9, n. 5 sq.; c. 15, n. 2; M 32, 598 608). 


512. "Tandem is, qui ex ignorantia antecedenti male agit, non quidem 
formaliter. peccat, sed voluntarie facit id, quod obiective est peccatum, 
seu peccatum materiale committit. , Nam et qui nesciens peccavit, non 
incongruenter nolens peccasse dici potest, quamvis et ipse, quod ne- 
sciens fecit, volens tamen fecit; ita nec ipsius esse potuit sine volun- 
tate peccatum. ... Quia voluit ergo, fecit, etiamsi non quia voluit, 
peccavit, nesciens peccatum esse, quod fecit; ita nec tale peccatum 
sine voluntate esse potuit, sed voluntate facti, non voluntate peccati, 
quod tamen factum peccatum fuit^ (Retract. l. 1, c. 15, n. 3; M 32, 609). 
Cf. infra n. 618 sqq. 


Prop. LXII. Concupiscentia, metus, violentia possunt iniluere in 
voluntarium. Sententia communis (Sum. 1, 2, q. 6, a. 5—7). 


573. Conecupiscentia hoe loco non significat specialem aliquam pas- 
sionem, sed idem est ac passio generatim sumpta, quae est motus 

appetitus sensitivi ex imaginatione boni vel mali (S. Thomas 1, 2, q. 22, 
a. 2. Minus proprie ipse quoque affectus voluntatis dicitur passio, 
quatenus inducit ad alium affectum. Concupiscentia distinguitur ante- 
cedens et consequens, prout aut adest sine consensu voluntatis aut ex 
actu voluntatis, sive directe volentis passionem sive saltem ex vehe- 
menti suo affectu eam causantis!. De concupiscentia consequenti vix 
quicquam est dicendum. Nam cum ipsa sit effectus voluntatis, neque 
auget neque minuit voluntarium, sed solum signum est voluntatis prae- 
cedentis. Si vero comparatur ad actum sequentem, ad quem incitat, 
est concupiscentia antecedens, et qua talis potest solummodo efficere 
voluntarium in causa, quia id, quod ex ea sequitur, est eatenus volun- 
tarium, quatenus est ipsa concupiscentia voluntaria. 


974. Concupiscentiam autem simpliciter antecedentem alii dicunt mi- 
nuere voluntarium, ut Vazquez (In 1, 2, disp. 28, c. 2); alii dicunt eam 
augere voluntarium, ut Medina (I 1, 2, q. 6, a. 1). Eadem est diver- 
sitas opinionum inter recentes scriptores. Ita pro priore sententia stat 
Bowquillon (Inst. theol. mor. n. 80), pro altera Costa- Rossetti (Philosoph. 
mor. thes. 56). Ut autem omittamus altercationes de vocibus, videtur 
his distinctionibus utendum: 


919.  Concupiscentia antecedens auget. propensionem voluntatis et spon- 
taneitatem actus; nam hoc est de essentia concupiscentiae, ut moveat 
voluntatem maiore affectu et conatu in obiectum (S. Thomas 1, 2, 
qeora. t0. 


946.  Concupiscentia auget. cognitionem | boni. sive apparentis sive veri, 
in quod fertur. Experientia enim constat hominem passione motum 
versus aliquod obiectum multo sagaciorem fieri ad invenienda bona, 
quae in obiecto insunt. Ita in ipso studio scientiarum ille, quem magna 
passio impellit ad res investigandas, multo maiores progressus faciet 
quam ille, qui sine ulla passione ex dira necessitate studet. Unde 
paedagogi sapienter utuntur passionibus discipulorum ad eorum sagaci- 
tatem acuendam. 


914. Concupiscentia. minuit. considerationem earum rationum, quae ei 
obstant; eo ipso enim, quod voluntatem vehementer fert in unam partem, 
impedit, quominus omnem conatum adhibeat ad investigandam partem 
oppositam. Hoc experientia constat; nam valde difficile est dimovere 
hominem a re, ad quam vehementi passione inclinatur. 


918. Ex quo fit, ut concupiscentia minuat indifferentiam et intellectus 
et voluntatis, et, consequenter liberum. Quia autem eo minor est im- 


' Motus concupiscentiae, qui sine consensu ullo voluntatis fiunt, dicuntur primo- 
primi; $1 voluntas iis semiplenum consensum praestat, dicuntur secundo-primi; si 
plene consentit, dicuntur secundi. 

putabilitas, quo minor est libertas, propterea qui ex concupiscentia 
peccat, minus peccat, quam qui sine ulla passione ex sola praemeditata 
malitia peecat (cf. Frins, De act. hum. I 316 sqq.) 


919. Potest aliqua passio tam vehemens fleri, ut usum rationis im- 
pediat et voluntarium tollat. Quod si aliquando fit sine ullo consensu 
voluntatis, actio ex concupiscentia procedens imputari nequit. Hoc 
tamen est per accidens, sicut etiam valde intensa consideratio ratio- 
num pro parte una ineptum reddere potest hominem, ut intellegat 
rationes pro parte altera. Neque vero ideo dicenda est consideratio 
per se impedire voluntarium. Similiter igitur de concupiscentia cen- 
sendum est. 


980. Quod valet de concupiscentia, valet etiam. de consuetudine et de 
habitibus; hi enim per se augent voluntarium et minuunt liberum. 
Si tamen consuetudo libere acquiritur et conservatur, id, quod ex ea 
procedit, est liberum in causa. Si vero consuetudo iam acquisita seria 
retractatur voluntate, id, quod ex consuetudine fit contra oppositum 
nisum voluntatis, est involuntarium. 


981. Gratia actualis auget voluntarium, sed. per se non minuit liberum, 
et haec est differentia inter gratiam et concupiscentiam; ,nam con- 
cupiscentia movet ad unum sub aliqua ratione, occultando seu mi- 
nuendo cognitionem eiusdem obiecti sub aliis rationibus; at vero gratia 
per se loquendo illuminat et ostendit in obiecto omnem rationem boni 
et mali, quae in illo considerari potest, et inclinat ad prosequendum 
ilud sub perfectissima et suprema ratione boni, quam facit ponderare 
ac aestimare, prout digna est, atque ita ex vi gratiae non est necesse, 
ut minuatur libertas* (Swaree, De volunt. disp. 3, sect. 3, n. 11). 


982. A4 concupiscentia. distinguendus est metus. Metus enim, quamvis 
et ipse sit passio, tamen a reliquis concupiscentiis eo differt, quod 
non est appetitus, sed fuga, seu quod non inclinat proxime voluntatem 
in aliquod obiectum, sed ab eo absterret, cum sit trepidatio mali futuri 
seu fuga mali futuri difficulter evitabilis (S. Thomas 1, 9, q. 41, a. 2). 
Unde consequenter inclinat voluntatem ad aliquid agendum, quod secus 
non ageret, e. g. ad negandam fidem, ut vitentur tormenta; fert igitur 
voluntatem in minus malum ad vitandum maius malum; et sic obiectum 
eius directum nullo modo est bonum, sed potius diminutio boni. Con- 
sequenter operatio orta ex metu per se displicet voluntati, et solum 
in comparatione maioris mali placet. Ergo «ctus, qui ex metu fit, sine 
dubio est involuntarius secundum quid. Neque vero ideo est simpli- 
citer involuntarius, sed potius simpliciter voluntarius est. ., Unumquod- 
que enim simpliciter esse dicitur, secundum quod est in actu; secundum 
autem quod est in sola apprehensione, non est simpliciter, sed secun- 
dum quid.... Sic autem hoc, quod fit per metum, est voluntarium, 

in quantum est hic et nunc, prout scilicet in hoc casu est impedimen- 
tum maioris mali, quod timebatur; sicut proiectio mercium in mare 
fit voluntarium tempore tempestatis propter timorem periculi; unde 
manifestum est, quod simplieiter voluntarium est.... Sed quod ac- 
cipiatur id, quod per metum fit, ut extra hunc casum exsistens, prout 
repugnat voluntati, hoc non est nisi secundum rationem tantum, et 
ideo est involuntarium secundum quid.* Ita S. Thomas (1, 2, q. 6, a. 6), 
qui hane differentiam assignat inter id, quod ex metu, et id, quod 
ex concupiscentia fit: ,Quod per metum agitur, quodammodo est in- 
voluntarium; sed quod per concupiscentiam agitur, nullo modo* (l. c. 
a. 7 ad 2). 

Est autem bene attendendum involuntarium secundum quid esse 
solum id, quod ex metu fit, non quod cwm metu fit. Nam si quis 
sentiens metum contra metum agit, id, quod agit, est valde volun- 
tarium, quia ex forti conatu voluntatis procedit. Ita passio erat Christo 
plane voluntaria, quia ita eam amplectebatur, ut naturalem timorem 
vinceret (Suarez, De volunt. disp. 3, sect. 1, n. 6). 


583. Porro metus non ideo dicitur causare involuntarium secundum 
quid, quia producit illum simplicem affectum, quo agens vellet potius 
non agere; sed potius quia illum affectum ita imminuit, ut actio nihilo- 
minus ponatur. Sic metus non causat in mercatore ilum amorem 
mercium, quo tristatur mercator de earum amissione, sed eum superat, 
ut non obstante affectu mercator merces in mare proiciat. Sequitur, 
ut non ommis actus, qui ex metu fit, sit secundum quid. involuntarius ; 
nam potest metus ita superare contrarium affectum, ut voluntas plane 
cedat neque iam ullo modo resistat. Hoc quidem non accidit, si id, 
quod metum incutit, mere extrinsecus est coniunctum cum actione 
vel omissione, ut fere est in actibus imperatis, maxime internis. [ta 
mercator numquam per se amabit proiectionem mercium, quia mors 
imminens non est aliquid intrinsecus et ex natura rei cum possessione 
et amore mercium coniunctum. Potest vero accidere in actibus eli- 
citis voluntatis, ut ex metu voluntas contraria plane cesset, si malum, 
quod timetur, est intrinsecus nexum cum actione vel omissione, et 
si actio opposita est per se amabilis. Ita reatus poenae intrinsecus 
inhaeret peccato, et observatio mandatorum est per se amabilis, non 
solum ut minus malum, sed ut positive bonum. Si quis igitur poenam 
peccati abhorret, potest eo devenire, ut omnem affectum erga pec- 
catum exuat, et omissio peccati ei nullo modo sit involuntaria, et ut 
plane praecepta servare velit. Immo si homo perspicit vim et natu- 
ram huius motivi, quod est poena inferni peccato debita, non potest 
fieri, ut cum hoc motivo sit affectus erga peccatum; sed solum ex 


' Alio modo id, quod ex metu fit, potest vocari involuntarium simpliciter, qua- 
tenus res illa, nude secundum se considerata, nullo modo placet, ut proiectio mer- 
cium (cf. Frins, De act. hum. I 293). 


Art. 1l. De voluntario. $ 9. Prop. LXII. 353 


ignorantia potest homo hunc affectum retinere cum hoc motivo, quia 
non perspicit se hoc ipso affectu revolvi in id, quod metuit; et ita 
malum poenae apprehendit, quasi sit ab actione peccaminosa separabile 
(Suarez l. c. sect. 2). 


584. De violentia est notandum eam posse esse aut moralem aut 
physicam. Moralis consistit in interminatione alicuius mali et reducitur 
ad metum. Unde de hac violentia hic non est loquendum, sed de 
physiea tantum.  Definitur violentum ,1d, cuius principium est extra, 
nihil conferente passo*. Ita scholastici ex Aristotele. Sensus est: 
Violentum est, quod irrogatur a causa externa contra naturalem rei 
appetitum. Si vis infertur contra appetitum elicitum, dicitur coactio, 
quae solum accidit m brutis et hominibus, quamvis non raro violentia 
et coactio promiscue sumantur. 

Voluntati vis nulla inferri potest circa actus suos elicitos, quia omnis 
actus voluntatis est actus vitalis et consequenter procedens a prin- 
cipio interno. Etiam actus involuntarii, ut motus primo-primi, sunt 
ex principio interno neque ullo modo violenti, nisi velis violentum 
dicere id, quod est contra appetitum elicitum. Ex eadem ratione actus 
aliarum facultatum vitalium, in quantum sunt actus eliciti, non pos- 
sunt esse violenti. 


585. Quaerunt hic theologi, num Deus infundere possit voluntati habi- 
tum vel actum, licet voluntas nolit hunc habitum vel actum habere. 
Sed quaestio non est magni momenti. Ideo breviter respondetur quoad 
habitum affirmative, cum nulla in hac re appareat difficultas; de actu 
vero negative, quia per unum actum destruitur obiectum alterius actus 
oppositi; sieut enim non potest quis simul eidem rei assentire ut verae 
et dissentire ut falsae, ita non potest simul velle aliquid ut bonum et 
nolle ut malum (S»warez l. c. disp. 2, sect. 5, n. 8 sqq.). 


586. Potest voluntas vim pati in privatione actus. Nam si Deus sub- 
trahit concursum, quando voluntas per se in actu primo expedita est 
ad volendum, voluntas vim patitur, quia non-positio est a principio 
externo contra inclinationem naturalem. Sensu minus proprio voluntas 
vim patitur per alia impedimenta externa, ut si per vehementes dis- 
tractiones vel per tentationem impeditur ab oratione, quam instituere 
vult. Sie enim voluntas non privatur actu, ad quem iam est proxime 
expedita, sed impediuntur quaedam condiciones praerequisitae ad illum 
actum, quem voluntas appetit. 

Potest voluntas vim pati in dis, quae eius imperio subduntur. Ita 
possunt fieri cogitationes in intellectu et sensationes in sensibus, quas 
voluntas nullo nisu impedire potest. Item potest esse cessatio actuum 
imperatorum, quae voluntati imperanti est violenta. 

Patet autem ommem actionem et privationem actus, quae voluntati 
vim inferat, esse plane involuntariam, quia hoc est de ratione violenti, 


Pesch, Praelectiones dogmaticae. III. Ed. 5/6. 98 

ut sit eontra inclinationem eius, cui violentum est. lta si diabolus 
membris hominis utitur ad blasphemandum, blasphemia nullo modo est 
homini voluntaria. 

Ergo ex dictis constat ignorantiam antecedentem et violentiam ef- 
ficere, ut actus ex iis procedens sit simpliciter involuntarius; metum 
efficere, ut sit involuntarius secundum quid; concupiscentiam non minuere 
voluntarium, sed per se potius augere. 

Quae dicta sunt de ignorantia, metu etc., valent de omnibus homini- 
bus, etiam perfecte sanis, et ideo per se ad considerationem voluntarii 
pertinent. Sed sunt quidam status morbidi, qui etiam in voluntarium 
imfluunt, ut semifatuitas, hysteria, melancholia, ideae vi quadam se 
obtrudentes, alia multa. Haec postulant speciales tractatus, qui ad 
medicinam pastoralem" pertinent, non vero per se pertinent ad con- 
siderationem voluntarii, sed solum accidentaliter, quatenus applicatio 
principlgorum de voluntario patitur specialem difficultatem quoad sub- 
jecta morbis quibusdam mentis affecta. 


987. Schol. In S. Scriptura. concupiscentia antecedens appellatur qui- 
dem peccatum. (Rom. 3, 18 sqq., sed iam supra (n. 264 sq.) vidimus 
hane appellationem esse impropriam, cum concupiscentia eatenus tan- 
tum sit peccatum, quatenus ex peccato est et ad peccatum incitat. 
In quem textum S. Augustinus notat: ,Bonum est non concupiscere, 
et hoc bonum vult iustus, qui ex fide vivit (Hab. 2, 4), et tamen facit 
quod odit, quia concupiscit, quamvis post concupiscentias suas non eat 
(Eccli.18, 30). ... Inest quidem peccatum membris eius, sed non regnat, 
quia non oboeditur desideriis eius. Et ideo dum, quod non vult, agit, 
i e. non vult concupiscere, et concupiscit: consentit legi, quia bona 
est.... GConcupiseit tamen, quia non est sine peccato, sed non iam 
ipse operatur illud, sed id quod in illo habitat, peccatum* (De perf. 
iust. c. 11, n. 28; M 44, 305). ,Non ire post concupiscentias? vocat 
facere iustitiam"; ,non concupiscere* vocat ,perficere iustitiam*. Illud 
debemus facere in hac vita, hoc accipiemus in altera vita (De natura 
et grat. c. 62, n. 72; M 44, 2883. Cf. De spir. et litt. c. 86; M 44, 242). 
Perfecta iustitia non est ,in mandato facienda, sed in praemio per- 
cipienda* (Contra duas epist. pelag. l. 4, c. 10, n. 28; M 44, 299). 


AEUDATES 
DE LIBERTATE. 


Prop. LXIII. Homo habet veram libertatem inditierentiae. De 
fide (Sum..1, 2, q..13, a. 6). 


988. Nota. Libertas multipliciter dieitur: libertas ab obligatione 
(1 Cor. 7, 31); libertas a miseria seu libertas gloriae, quae convenit 
beatis in caelo (Rom. 8, 21); libertas a peccato seu libertas gratiae 
(Rom. 6, 18); libertas naturae, quae est duplex, i. e. libertas a coactione 

seu libertas spontaneitatis et libertas: a necessitate seu libertas n- 
differentiae. De hac ultima libertate hic est sermo (cf. Suarez, De gratia, 
BroloE So: 0,055). 

Quia vero non plane convenit inter theologos, qwid ad essentiam 
huius libertatis requiratur, ab initio ea definitio statuenda est, quam 
omnes admittunt, et ex ipsis argumentis notio rei accuratius expolienda 
est. Itaque ommes concedunt libertatem esse potentiam rationalem. eli- 
gendi inter plura!, eamque opponi determinationi ad unum (S. Thomas 1, 
q.13,a. 1 3 4; Contra gent. l. 1, c. 68). Actus quidem liber, quando 
ponitur, eo ipso quod ponitur, est determinatus ad unum. Ergo in- 
determinatio ad plura non adest nisi antecedenter ad ipsum actum, et 
consistit in eo, quod homo potest agere et non agere. Sed illud posse 
agere" duplici sensu. intellegi potest: aut remote aut proxime. Ita, 
qui in carcere alligatus est catenis, habet quidem remotam potentiam 
exeundi e carcere. Neque tamen quisquam ideo diceret eum libere 
non exire e carcere. Et qui plane distractus aliquem defectum com- 
mittit, habet quidem potentiam non committendi defectum, nisi ita 
esset distractus. Nihilominus non libere defectum commisit. Patet 
igitur secundum eommunem sensum requiri ad libertatem | potentiam 
proximam agendi et non agendi. Et quia potentia proxima tum tantum 
habetur, cum adsunt omnia ad agendum necessaria, solet libertas de- 
finiri: potestas, qua voluntas positis omnibus ad agendum praerequa- 
sitis potest agere et non agere. Hoc indeterminato modo omnes hanc 
definitionem admittunt (cf. Billuart, De libert. a. 1, 8 4; Frins, De act. 
hum. 1212 sqq.), sed pro variis suis systematis diversimode explicant 
et illud ,praerequisitis^ et illud ,potest agere*. Alia, quae ad con- 
ceptum libertatis pertinent, iam in philosophia exposita sunt (cf. Suarce, 
Da: gratia, ' Prol. 1; e. 3). 


589. Libertatem humanam negarunt veteres manichaei et priscillianistae, 
qui influxu stellarum voluntatem determinari docebant (Awgustinus, 
De haer. c. 40; M 42, 44); Lutherus, qui ait: ,Liberum arbitrium post 
peccatum [originale] est res de solo titulo* (art. 36; cf. Denz. n. 239 
116), et contra Erasmum scripsit integrum librum ,De servo arbitrio*; 
postea modificavit sententiam et dixit homini inesse libertatem ad 
facienda opera externa iustitiae civilis, non vero ad internos actus 
virtutis. Idem habetur in Apologia Confess. August. art. 18 (Müller, 
Die symbol. Bücher, ed. 4—11, p. 43). Libertatem negat etiam Calvinus 
(Instit. l. 2, c. 2, 8 4 et c. 4, $ 6 et saepius). Jansenistae quoque veram 
libertatem reiciebant. Probamus tribus thesibus a) in fontibus revela- 
tionis adscribi homini viatori libertatem, b) ad libertatem requiri im- 
munitatem a necessitate, c) requiri indifferentiam potentiae proxime 
expeditae ad agendum. i 


! Quomodo electio pertineat ad rationem, quomodo vero ad voluntatem, vide apud 
Frins, De act. hum. I 363 sq. 
29 

590. Arg. 1l. Ex S. Seriptura. 

Dicit Deus ad Cain iratum de fratre suo Abel: ,Quare iratus es? 
et cur concidit facies tua? Nonne, si bene egeris, recipies; sin autem 
male, statim in foribus peccatum aderit? Sed sub te erit appetitus 
eius, et tu dominaberis illius* (Gen. 4, 6 sq.). Cain fuit in statu naturae 
lapsae. Praeterea agitur in textu de rebus moralibus et ad salutem 
pertinentibus, et hae dicuntur ita esse sub potestate hominis, ut possit 
male aut bene agere. Quod hie dicitur de particulari homine, alibi 
dicitur de hominibus in genere. Ita Ecclesiasticus cum indignatione 
reicit excusationem peccatorum dicentium: Deus ,me implanavit^. Nam 
,Deus ab initio constituit hominem et reliquit illum in manu consilii 
sui. Adiecit mandata et praecepta sua. Si volueris mandata servare, 
conservabunt te, et in perpetuum fidem placitam facere.  Apposuit 
tibi aquam et ignem: ad quod volueris, porrige manum tuam. Ante 
hominem vita et mors, bonum et malum; quod placuerit ei, dabitur 
illi^ (Eecli. 18, 12 sqq... Ad quem textum 5. Awgustinus notat: ,Ecce 
apertissime videmus expressum liberum voluntatis humanae arbitrium" 
(De grat. et lib. arb. c. 2, n. 3; M 44, 883). ,Qui potuit transgredi et 
non est transgressus, facere mala et non fecit. Ideo stabilita sunt 
bona ilius in Domino* (Eccli. 31, 10 11). ,Si vis ad vitam ingredi, 
serva mandata* (Matth. 19, 17). Sed tot sunt testimonia S. Scripturae, 
ut non omnia enumerari possint. Cf. Deut. 30, 11 sqq.; Ios. 24, 15; 
1 Cor. 7, 31; 2 Cor. 9, 7; Philem. 14 etc. (Frins, De act. hum. I 119). 

Obici possunt verba leremiae: ,Scio, Domine, quia non est ho- 
minis via eius, nec viri est, ut ambulet et dirigat gressus suos* 
(Ier. 10, 23). 

Resp. In contextu sermo est de exitu rerum humanarum, qui non 
ab hominibus, sed a divina providentia pendet, cuius est populos et 
nationes per bona et mala temporalia eo perducere, quo Deus vult. 
Certe totiens inculcat Ieremias populum israeliticum male usum liber- 
tate sua Deum dereliquisse (2, 13 19 sq. 25 29 sq. etc.), ut non liceat 
supponere prophetam velle sibi ipsi manifeste contradicere. 


591. Arg.2. Ex SS. Patribus. 

SS. Patres tum latinos tum graecos semper docuisse liberum esse 
in homine arbitrium ipsi haeretici fatentur. Ita Calvinus: ,Voluntatem 
[Deus] movet, non qualiter multis saeculis traditum est et creditum, 
ut nostrae postea sit electionis motioni aut obtemperare aut refra- 
gari^... (Inst. l. 2, c. 3. Maxime graecis irascitur, quod hominis 
arbitrium qUre£oU0i0v vocarunt. Multa dicta SS. Patrum collegit 
Bellarminus (De grat. et lib. arbitr. l. b, c. 2b 26). Hic pauca ad- 
duxisse sufficiat. 

S. lustinus M.: Deus ,ut praeclarum esse iudicabat, liberos ad 
iustitiae observationem angelos et homines creavit, ac tempora de- 
finivit, quoad bonum esse iudicaret eos libero uti arbitrio; et quia 

pariter praeclarum esse iudicabat, et generalia et particularia iudicia 
fecit, manente utique libero arbitrio (Dial. c. Tryph. 102; M 6, 114). 
S. Athanasius: ,Anima libera est (aóreEo0010c). Potest enim, ut ad 
bona se inclinare, ita bona quoque aversari^ (Orat. contra gent. n. 4; 
M 25,10). S. Basilius M.: , Hine maxime ostenditur liberum humanae 
naturae arbitrium, ró aUreEoó00i0v Tfjg rv dv9pdmuv qüóceugc* (In Is. 
1, 19; M 30, 203). S. loannes Chrysost.: ,Nonne manifestum est sua 
quemvis voluntate vel malitiam vel virtutem eligere? Nam misi ita 
esset, et naturae nostrae pravitas insita esset, neque illos puniri 
neque istos virtutum retributiones accipere oportebat. Verum quia 
in nostra voluntate totum post gratiam Dei relictum est, ideo et pec- 
cantibus supplicia proposita sunt et bene operantibus retributiones" 
(In Gen. hom. 22, n. 1; M 53, 181). S. Hieronymus: ,Hoc est, quod 
tibi in principio dixeram in nostra esse positum potestate peccare vel 
non peccare ... uti liberum servetur arbitrium* (Contra Pelag. dial. 
1l.3,n. 12; M 23, 581). S. Augustinus: ,Habet unusquisque in volun- 
tate sua aut eligere quae bona sunt, et esse arbor bona; aut eligere 
quae mala sunt, et esse arbor mala* (De actis cum Felice 1. 2, c. 4; 
M 42, 538). ,Nos quidem sub fato stellarum nullius hominis genesim 
ponimus, ut liberum arbitrium voluntatis, quo vel bene vel male 
vivitur, propter iustum Dei iudicium ab ommi necessitatis vinculo vin- 
dicemus^ (Contra Faust. l. 2, c. 5; M 42, 212). Of. Contra Fortunat. 
mE17:5M 42.119). 

S. Augustinus inter annos 388—395 scripsit tres libros ,De libero 
arbitrio*, in quibus inter alia ait: ,Non enim negare possumus habere 
nos potestatem, nisi dum nobis non adest, quod volumus; dum autem 
volumus, si voluntas ipsa deest nobis, non utique volumus. Quod si 
fieri non potest, ut, dum volumus, non velimus, adest utique voluntas 
volentibus; nec aliud est in potestate, nisi quod volentibus adest. Vo- 
luntas igitur nostra nec voluntas esset, nisi esset in nostra potestate. 
Porro quia est in potestate, libera est nobis. Non enim est nobis 
liberum, quod in potestate non habemus, aut potest non esse, quod 
habemus* (De lib. arb. 1. 3, c. 3, n. 8; M 32, 1215). Ad hos libros 
postea provocavit Pelagius, quasi Augustinus tum secum sensisset. 
Respondet Augustinus se velle ex illis libris quaedam allegare, quibus 
ostendatur, se defendisse quidem liberum arbitrium, non tamen negasse 
necessitatem gratiae. ,Ex ipsis libris commemorare me oportet, quod 
iste si sentiret atque in suis litteris poneret, nulla de hac re inter 
nos controversia remaneret^ (De nat. et grat. c. 67, n. 81; M 44, 281). 
Similiter loquitur in Retract. l. 1l, 9 (M 32, 595 sqq.) Quidam volunt 
S. Augustinum ultimis temporibus vitae suae aliter sensisse de libertate, 
praesertim cum doceat subventum esse infirmitati voluntatis humanae, 
,ut divina gratia indeclinabiliter et insuperabiliter ageretur" (De corr. 
et grat. c. 12, n. 38; M 44, 940). Sed in tractatu de gratia (V, n. 219) 
exponitur secundum Augustinum non vinci voluntatem per gratiam, 

sed voluntatem confortari, ut ipsa fiat invincibilis. Latius idem ex- 
ponit Mausbach (Die Ethik des hl. Augustinus II 34 sqq. 256 sqq.), qui 
ostendit expositionem doctorum Harnack, Kolb, Rottmanner admitten- 
dam non esse. — Alia dicta Patrum vide IX, n. 439. 


592. Arg. 3. Ex conciliis. 

Conc. trid. sess. 6, can. D: ,Si quis liberum hominis arbitrium post 
Adae peccatum amissum et exstinctum esse dixerit, aut rem esse de 
solo titulo, immo titulum sine re, figmentum denique a satana in- 
vectum in ecclesiam; A. S.* (Denz. n. 815). Conc. vatic. const. dogm. 
de fide c. 3: ,Fides ipsa in se, etiamsi per caritatem non operetur, 
donum Dei est, et actus eius est opus ad salutem pertinens, quo homo 
liberam praestat Deo oboedientiam, gratiae eius, cui resistere posset, 
consentiendo et cooperando* (cf. can. b de fide; Denz. n. 1191 1814). 


593. Arg. 4. Ex ratione. 

Homo capax est praeceptorum, sanctionis, meritorum. Atqui prae- 
cepta, comminationes, promissiones, merita, demerita supponunt liber- 
tatem. Ergo homo hae libertate fruitur. Nam quid illud, quod- tam 
multis locis omnia mandata sua custodire et fieri iubet Deus? Quo- 
modo iubet, si non est liberum arbitrium ?* (S. Augustinus, De grat. et 
lib. arbitr. c. 2, n..4; M.44, 883. Cf. S. Thomas 1;q. 83,2:*1.) 


594. Schol. 1. Ad bene agendum 4n hoc ordine requiri gratiam ac- 
twalem. docetur in tractatu de gratia; sed simul ibi docetur gratia non 
destrui libertatem (V, n. 65 99 sqq.) Deus operatur quidem in nobis 
omnia opera salutaria, sed non sine nobis libere cooperantibus. 


595. Schol. 2. SS. Patres interdum dicunt peccato Adami periisse 
liberum arbitrium. Tta e. g. S. Augustinus: Libero arbitrio male utens 
homo et se perdidit et ipsum* (Enchir. c. 30; M 40, 246). Pelagiani 
hanc ipsam doctrinam catholicis ut manichaeam obiciebant: ,Dicunt 
illi manichaei [i. e. catholici], quia primi hominis peccato, i. e. Adae, 
liberum arbitrium perierit, et nemo iam potestatem habeat bene vi- 
vendi, sed omnes in peccatum carnis suae necessitate cogantur* (Contra 
duas ep. pelag. l. 1, c. 2, n. 4; M 44, 552). Responsum supra datum 
est. (n. 286). 


Prop. LXIV. Libertas, quam homo habet, non est sola immunitas 
a coactione, sed etiam immunitas a necessitate. Doe fide (Sum. 1, q. 83). 


996. Arg. I. Ex S. Scriptura. 
S. Bcriptura diserte docet hominem in multis nulla necessitate im- 


pelii ad agendum. | ,Sub te erit appetitus eius, et tu dominaberis 
ilius" (Gen. 4, 7). Considera, quod hodie proposuerim in conspectu 

tuo vitam et bonum, et e contrario mortem et malum.... "Testes in- 
voco hodie caelum et terram, quod proposuerim vobis vitam et mor- 
tem, benedictionem et maledictionem. Elige ergo benedictionem, ut 
et tu vivas et semen tuum* (Deut. 30, 15 19). ,Non habens necessi- 
tatem, potestatem autem habens suae voluntatis* (1 Cor. 7, 31). 


597. Arg. 2. Ex SS. Patribus. 

S. Hieronymus: ,Liberi arbitrii nos condidit Deus, nec ad virtutes 
nee ad vitia necessitate trahimur. Alioquin ubi necessitas, nec dam- 
natio nec corona est* (Contra Iov. l. 2, n. 3; M 23, 286). S. Augustinus 
hoe dietum Hieronymi laudat et approbat: ,Quis non agnoscat? Quis 
non toto corde suscipiat? Quis aliter conditam humanam neget esse 
naturam?* (De nat. et grat. c. 60; M 44, 286.) Alibi vero ait: ,Hoc 
quisque habere in potestate dicitur, quod, si vult, facit; si non vult, non 
facit^ (De spir. et litt. c. 31, n. 53; M 44, 235). S. Bernardus: ,Est vero 
ratio data voluntati, ut instruat illam, non ut destruat.  Destrueret 
autem, si necessitatem ei ullam imponeret, quominus libere pro arbitrio 
suo sese volveret, sive in malum, consentiens appetitui ... sive ad bo- 
num, gratiam sequens* (De grat. et lib. arb. c. 2, n. 4; .M 182, 1003). 
Multa alia dicta SS. Patrum collegit Ripelda (De Ente supernat. IlL 
disp. 14, sect. 6 sqq.). Quasdam difficultates ex 5. Augustino petitas 
discutit Frins, De act. hum. I 129 sqq. Cf. IX, n. 439. 


598. Arg. 3. Ex consensu theologorum. 

Theologi unanimiter hane thesim ut fide et ratione certam propo- 
suerunt cum Magistro 2, dist. 25, et S. Thoma 1, q. 83. Ita de hac re 
loquitur S. Thomas (De malo q. 6): ,Quidam posuerunt, quod voluntas 
hominis ex necessitate movetur ad aliquid agendum, nec tamen ponebant, 
quod voluntas cogeretur. Non enim omne necessarium est violentum, 
sed solum id, cuius principium est extra; unde et motus naturales in- 
veniuntur aliqui necessarii, non tamen violenti.... Haec autem opinio 
est. haeretica; tollit enim rationem meriti et demeriti in humanis acti- 
bus.... Est etiam annumeranda inter extraneas philosophiae opiniones, 
quia non solum contrariatur fidei, sed subvertit omnia principia philo- 
sophiae moralis* (cf. Contra gentiles l. 1, c. 68). 


599. Arg. 4. Ex definitionibus ecclesiae. 

Haeretiei saeculi XVI diserte dicebant se non negare libertatem 
a coactione, sed libertatem a necessitate, ut e. g. Calvinus: ,8i1 eo- 
actioni opponitur libertas, liberum esse arbitrium et fateor et constanter 
assero, ac pro haeretico habeo, quisquis secus sentiat^ (Instit. l. 2,.e. 2, 
8 4). Unde cum conc. trid. sess. 6, can. 5 horum haereticorum doc- 
trinam dammaverit, statuit libertatem a necessitate. Idem patet ex 
descriptione libertatis, quae traditur in cap. D. Postea autem cum 
Baius doctrinam haeresiarcharum renovasset, Pius V, Gregorius XIII, 

Urbanus VIII has Bai propositiones damnarunt: ,Sola violentia re- 
pugnat libertati hominis naturali^ (66). ,Homo peccat etiam damma- 
biliter in eo, quod necessario facit* (67.  Denz. n. 1066 sq.) Item 
Innocentius X, Alexander VII, Clemens XI damnaverunt ut haereticam 
hanc propositionem (3) Iansenii: ,Ad merendum et demerendum in 
statu naturae lapsae non PodUinitur in homine libertas a necessitate, 
sed sufficit libertas a coactione* (Denz. n. 1094). 


600. Schol. Il. Quomodo inter se habeant voluntarium et liberum. 


Theologi catholici, quamvis omnes consentiant ad merendum vel de- 
merendum requiri non solum voluntarium sed etiam liberum, nihilominus 
interdum dicunt meritorium vel demeritorium esse actum, qui sit volun- 
tarius vel spontaneus (e. g. 5. Thomas 1, 2, q. 6, a. 2 ad 3; alia exempla 
apud Wirceburg., De old i. n. 96). Sed nulla est difficultas; intel- 
legunt enim voluntarium vel spontaneum perfectum, quod idem est ac 
liberum, ut patet ex l. c. S. Thomae, et sic haec tria vocabula non raro 
promiscue usurpantur. Similiter interdum explicant libertatem per ab- 
sentiam coactionis, ut S. Thomas, De pot. q. 10, a. 2 ad 2; sed, ubi ita 
loquuntur, coactionem ponunt pro necessitate. Antequam enim Lutheri, 
Calvini, Baii, Iansenii errores orti essent, tanta diligentia opus non erat 
in seligendis vocabulis, quae ab omnibus recte intellegebantur. Etiam 
viceversa interdum amor Dei erga se ipsum vel amor beatificus sanc- 
torum dicebatur liber, i. e. spontaneus et voluntarius seu procedens ab 
intellectu et voluntate (cf. Frins, De act. hum. I 95 sqq.). 


601. Quia autem quidam Patres voluntarium ponunt pro libero, e. g. 
S. S. Augustinus (De lib. arbitr. 1. 3, c. 3; M 32, 1273), nonnulli theologi 
inde occasionem sumpserunt dicendi nihil sts esse actum pom 
nisi actum voluntarium, i. e. actum, qui procedit a voluntate, prae- 
lucente rationali cognitione. Hi theologi non negabant necessariam 
esse indifferentiam ad libertatem, sed negabant vocandum esse volun- 
tarium, quod fiat cum necessitate. Ita Vazquee (In 1, 2, disp. 28, c. 4). 
Haec quaestio est unice fere de modo loquendi; utrum e. g. quis velt 
vocare amorem beatificum naturalem an voluntarium. Quia enim ex 
natura rei in hoc amore est determinatio ad unum, potest quodam- 
modo dici naturalis; quia vero amor ex cognitione perfecta procedit, 
potest, dici voluntarius et melius ita dicitur; nam licet in hoc amore, 
sicut in actione agentis bruti, sit determinatio ad unum, adest tamen 
modo diverso et ratione plane diversa, et ideo diverso vocabulo no- 
minari debet (cf. Swarez, De ult. fine disp. 9, sect. ?; De voluntar. 
disp. 1, sect. 3, n. 11). 


602. Schol. 2. Num actus liber et necessarius physice differant. 


Quamvis nomen liberi arbitrii per se denotet actum, nihilominus 
secundum usum communem liberum arbitrium intellegitur non ipse 

actus, sed prineipium actus seu potentia (S. Thomas 1l, q. 83, a. 2). 
Potentia enim proprie et per se est libera, actus vera denominative, 
quatenus procedit a potentia libera. Quaerunt vero theologi, num 
actus physice plane idem possit esse necessarius aut liber, prout a 
potentia hic et nunc libera aut non libera procedit. Alii negant, quia, 
inquiunt, actus liber intrinsecus est praeelectio unius prae altero, 
e. g. temperantiae prae intemperantia; ergo in ipso actu est quaedam 
resistentia contra bonum oppositum alliciens. Ita Viva (De act. hum. 
q. 4, n. 2), Esparea (De act. hum. q. 14). Alii probabilius contrarium 
docent; nam si quis cum plena inadvertentia actum ponit, hic actus 
est involuntarius; fit autem voluntarius eo ipso, quod homo advertit, 
quid agat, nec tamen tollit actum. Similiter si Deus negaret con- 
cursum ad actum oppositum, actus esset secundum specificationem 
necessarius, et tamen potest physice esse idem actus, ac si Deus 
offerret concursum ad oppositum. Ergo actus est liber eo, quod de- 
pendet a potentia, quae potest suspendere actum vel contrarium ponere. 
Ita Swarez, De volunt. disp. 1, sect. 3, n. 21 sq. Rhesistentia contra 
bonum oppositum non modificat ipsam naturam actus, sed solum efficit, 
ut aetus contrarius non ponatur, neque necessaria est specialis quae- 
dam tendentia in ipso actu, qui ponitur, sed sufficit, ut sit pura omissio 
actus oppositi (cf. Fins, Zeitschrift für kath. Theol. Innsbruck 1887, 
268 sqq., et De act. hum. I 95 sqq.). 


603. "Tandem quidam putaverunt actus omnes praesentes esse neces- 
sarios, quia, quidquid est, necessario est; ergo actus eatenus tantum 
liber est, quatenus possum ab eo cessare, et ita obiectum liberi arbitrii 
numquam est aliquid praesens, sed aliquid futurum. Ita Ochamus, 
Gabriel, alii. Sed hoc est satis absurdum, quia est confusio simul- 
taneitatis potentiae, in qua consistit libertas, cum potentia simultanei- 
tatis, quae est contradictio in terminis. Omme quod est, necessario 
quidem est, sed aut necessitate absoluta, quae antevertit libertatem, 
aut necessitate condicionata, quae sequitur ipsum actum liberum. 5i 
vero actus praesens non esset liber, neque futurus liber esset; nam 
etiam quod futurum est, eo ipso quod futurum est, necessario futurum 
est. Porro secundum illam sententiam fieri posset, ut peccator moriens 
in ipso actu perfectae contritionis damnaretur propter peccatum mon 
libere retractatum (cf. Tanner, De act. hum. q. 1, dub. 1, n. 20; Viva, 
De act. hum. q. 1). 


Prop. LXV. Ad libertatem requiritur indiiferentia potentiae om- 
nibus, quae ad agendum necessaria sunt, instructae. Quaestio disputata. 


604. Nota. Haec thesis statuitur contra bafiesianos, qui admittunt 
quidem libertatem, sed eam ita explicant, ut conceptus elus prorsus 
destrui videatur. Nam secundum eos cum absentia praemotionis physicae 

componi nequit actus secundus, cum praesentia vero praemotionis 
physicae componi nequit omissio actus secundi; ipsa vero praemotio 
physica ut habeatur vel non habeatur, nullo modo pendet ex libertate 
hominis (cf. Schneemann, Controv. de div. grat. 12, nota 3). Itaque cum 
praedeterminatio necessaria sit ad agendum, baiüesiani revera non con- 
cedunt voluntatem instructam omnibus, quae ad agendum sunt neces- 
saria, etiamtum manere indifferentem ad agendum aut non agendum. 
Quod in ordine naturali est praemotio physica, in ordine supernaturali 
est gratia efficax. Quaestio igitur est: Requiriturne ad libertatem, ut 
voluntas cum eo concursu vel ea gratia, vi cuius ponit actum secundum, 
omissionem actus secundi componere possit? vel: Essetne voluntas 
libera, si hoe non posset? 


605. Docet Bajies: , Haec propositio: ,Liberum arbitrium a Deo motum 
et excitatum potest dissentire, si velit', duplicem potest habere sensum 
verum et tertium falsum. Primus sensus verus est, si fiat sermo de 
motione et excitatione et vocatione Dei, quae antecedit prius tempore 
iustificationem hominis.... Secundus sensus etiam verus illius doctrinae 
canonieae esse potest, ut illa proposiüo intellegatur absolute et sim- 
pliciter loquendo esse vera, etiamsi fiat sermo de divina motione et 
excitatione et vocatione efficaci, ad quam infallibiliter et necessitate 
consequentiae sequitur, quod homo consentiat Deo vocanti et excitanti. 
Tunc enim nihilominus simpliciter et absolute loquendo verificatur, quod 
homo habet potestatem dissentiendi, si velit. Cum hoc tamen stat in 
veritate, quod haec copulativa sit impossibilis: Deus tali auxilio excitat 
et movet liberum hominis arbitrium, et liberum hominis arbitrium non 
consentit Deo sic excitanti atque vocanti; hoc enim contradictionem 
implicat. Exemplum est manifestum veritatis, quam docemus. Nam 
ab omnibus theologis necessario conceditur simpliciter loquendo haec 
propositio: Praescitus potest salvari; et tamen implicat contradictio- 
nem, quod sit praescitus et salvetur. Hoc qui ignorat, periculose errat, 
quamvis ex defectu dialecticae eius error oriatur. Sunt enim quidam 
theologi, qui haec non intellegentes irrident distinctionem illam vul- 
garem de sensu diviso et composito [cf. De Deo Uno II, Prop. XXXIX, 
Schol. 2 et 3], quasi vero haec distinctio et in naturalibus non sit 
necessaria. Quis enim non intellegat hanc propositionem: ,Possibile est 
album esse nigrum', falsam esse, quia facit sensum compositum? Quia 
componit simul albedinem cum nigredine in eodem subiecto. Hanc autem: 
,Album possibiliter est nigrum', veram esse dieimus, quia fit sensus 
divisus.... Quid igitur mirantur isti si dicamus, quod impossibile est 
in sensu composito, quod Deo sic excitanti et sic vocanti homo velit 
resistere et dissentire? Simpliciter vero loquendo et in sensu diviso 
(sieut. loquitur concilium) Deo sie vocanti et excitanti possibiliter homo 
dissentit. Sed video, unde istorum mala intellegentia proficiscatur. 
Quoniam, eum opinentur auxilium Dei aequale omnino conferri ei, qui 

convertitur, et ei, qui non convertitur, non putant esse aliquam contra- 
dictionem asserere, quod stante in sensu composito eodem auxilio homo 
dissentiat atque resistat. Et hie est tertius, falsus sensus, quem sa- 
crum concilium non intendit, quoniam, quantum deroget divinae omni- 
potentiae, satis ostensum est^ (In 2, 2, q. 10, a. 1, dub. 2, docum. 3, 
ed. venet. 1602, col. 491 sq.) !. 


606. Hane igitur. Baiiesii. sententiam negamus posse esse veram, cum 
destruat conceptum libertatis, et dicimus hominem eidem concursui vel 
gratiae, vi culus ponit actum, posse resistere et omittere actum vel con- 
trarium facere. Aliis verbis: Cum potentia plane expedita et nullius 
ulterioris auxilii indigente ad agendum posse componi omissionem, et 
hoe esse de conceptu libertatis. Doctrina Banesii alibi quidem iam 
impugnata est (De Deo Uno II, Prop. XXXVIII XXXIX); hic addimus 
pauca, quae ad expoliendum conceptum libertatis pertinent. 


607. Arg. l. Ex S. Scriptura. 

,Quid est, quod debui ultra facere vineae meae, et non feci? An quod 
exspectavi, ut faceret uvas, et fecit labruscas?* (Is. 5, 4.) Quibus verbis 
Deus describit per metaphoram vineae, quas gratias contulerit populo 
israelitico, et queritur, quod populus cum his gratiis bona opera non pro- 
tulerit, sed mala opera. Aut igitur cum gratiis acceptis potuit populus 
bona opera actu componere, aut non potuit. Si potuit, ergo post gra- 
tiam, vi cuius potest actus secundus poni, manet homo indifferens ad 
eum non ponendum. 5i non potuit, immerito Deus queritur; nam nemo 
vituperandus est, quod actum non posuit, quem poni metaphysice re- 
pugnat; et responsum fuisset: Debuisti dare gratiam efficacem, sine 
qua omnia alia prorsus nihil valent ad ferendos fructus bonos. 

,Exhortamur, ne in vacuum gratiam Dei recipiatis" (2 Cor. 6, 1). 
Gratia illa, de qua apostolus loquitur, aut est mere sufficiens, et cum 
tali gratia secundum apostolum actus secundus posset componi; aut 
est efficax, et sic gratia efficax posset in vacuum recipi; aut est ex 
se indifferens, ut sit aut sufficiens aut efficax, prout corinthii cum ea 
aut cooperantur aut non cooperantur, et habemus, quod volumus. 
Atqui duo priora repugnant. Ergo tertium est verum. 


608. Arg. 2. Ex conciliis. 
Conc. trid. sess. 6, can. 4: ,S. q. d. liberum hominis arbitrium a Deo 
motum et excitatum nihil cooperari assentiendo Deo excitanti atque 


! Veteres thomistas aliter docuisse ostendunt e. g. haec Capreoli verba: ,lllud 
dieitur agens naturale [ut naturale opponitur libero], quod positis omnibus requisitis 
ad agendum, et nullo exsistente impedimento, necessario agit, nec est in eius pote- 
state non agere. Agens vero illud dicitur liberum, quod eodem modo omnibus positis, 
ita ut possit agere, non necessario agit, sed in potestate eius est, ut agat et non 
agat (In 1, dist. 6, q. 1, a. 2: ed. venet. 1586, 165). 

vocanti, quo ad obtinendam iustificationis gratiam se disponat ac prae- 
paret, neque posse dissentire, si velit. .., À. S.* (Denz. n. 814.) Ergo 
secundum Trid. homo cum ea gratia, qua liberum arbitrium excitatum 
et vocatum agit, potest dissentire, et consequenter cum ea gratia, 
quae ad ponendum actum secundum sufficit, potest homo omissionem 
actus componere. Seu, quod idem est, gratia, quae reapse est efficax, 
potest etiam coniungi cum dissensione voluntatis, et ita non est ex 
interna natura sua efficax, ut bafiesiani volunt. 


609. — Respondent adversarii variis modis, quorum duo indicantur verbis 
Baüesi modo citatis. Dicunt agi de praerequisitis tempore, non natura 
et causalitate. Sed responsum nihil valet. Aut enim haec tempore 
praerequisita sufficiunt, ut actus secundus ponatur; et sic alia, natura 
tantum et causalitate praerequisita, non sunt necessaria. Aut non 
sufficiunt, et sic gratia non est ea gratia, de qua concilium loquitur, 
quippe qua hono actu se disponat ac praeparet. 


610. — Dieunt verba Tridentini intellegenda esse in sensu diviso, i. e. ho- 
minem posse actu dissentire, dummodo absit illa gratia, vi cuius con- 
sentit. Sed haec explicatio non magis valet. Nam "Trid. sess. 6, c. 5, 
postquam dixit converti hominem ad iustitiam, gratiae libere assentiendo 
et cooperando, pergit: ,ita ut... neque homo ipse nihil omnino agat 
inspirationem illam recipiens, quippe qui illam et abicere potest* (Denz. 
n. (91). Ergo homo illam ipsam gratiam, cui reapse assentit et co- 
operatur, etiam abicere potest. Praeterea non convenienter potest 
quis dici abicere gratiam aut dissentire gratiae, quam non habet. Ergo 
verba Tridentini intellegenda sunt eo sensu composito, quem adversarii 
negant. Quod autem dicunt motioni efficaci resistere esse contradic- 
tionem in terminis, verbis ludunt. Nam nemo docet gratiam esse effi- 
cacem, cui homo resistit; hoc enim est absurdum. Sed homo cum ea 
gratia, quae est efficax, quia homo consentit, potest dissentire; quod 
si fieret, eadem numero gratia non esset efficax, sed sufficiens tantum. 
Ergo exempla de albo et nigro et alia similia, quae afferuntur, non 
sunt ad rem, quia gratia sufficiens et efficax non interna sua natura. 
physica opponuntur, sicut nigrum et album, sed ob annexum consensum 
vel dissensum voluntatis. Neque ad rem est exemplum praescientiae 
divinae, quod homo, quem Deus praevidet cooperaturum, non potest 
simul in sensu composito cum hac praescientia componere non-coope- 
rationem. Differentia in eo est, quod in praescientia determinatio ad 
unum adest tantum consequenter ad ipsum actum secundum futurum. 
Iamvero non determinatio consequens ipsum actum secundum impedit 
libertatem, sed determinatio praecedens actum. 


611. Dicunt quidam posse quidem hominem dissentire a gratia eamque 
abicere, resistere autem non posse. Dissentire enim potest homo a gratia, 

quam actu non habet, et sic hoc vocabulum indieat sensum divisum, 
resistere autem supponit gratiam praesentem et facit sensum com- 
positum. lta A/varee (De auxil disp. 93) et alii apud Sehneemann 
(Controv. 13, nota 3). At haec explicatio primo aspectu tam contorta 
apparet, ut alii banesiani, e. g. Gonet et Billuart, eam reiecerint. Et 
bene fecerunt; nam post conc. vatic. haec explicatio iam impossibilis 
facta est. 

Conc. vatic. docet fidem esse actum, ,quo homo liberam praestat 
Deo oboedientiam, gratiae eius, cui resistere posset, consentiendo et 
cooperando* (De fide c. 3; Denz. n. 1191). Ergo homo ei gratiae, cui 
reapse consentit, posset resistere. Neque vero ei posset resistere, nisi 
eam haberet. Ergo, dum eam habet, possibilis est resistentia, ita ut 
gratia, cui consentit homo, et resistentia possint simul esse in sensu 
composito. 


612. Arg. 3. Ex ratione. 


Libertas, omnibus consentientibus, consistit in indeterminatione vo- 
luntatis ad actum et eius contrarium. Atqui in sententia baüesianorum 
nulla talis indeterminatio adest. Ergo haec sententia destruit con- 
ceptum verae libertatis. Prob. min. Sine praedeterminatione voluntas 
determinata est ad non agendum. Nam ,nulla causa secunda potest 
operari, nisi sit efficaciter a prima determinata" (Bajies, In 1, q. 14, 
a.13). Post praedeterminationem voluntas determinata est ad agendum 
id, ad quod praemovetur. Ergo in sententia baüesianorum nulla adest 
jndeterminatio voluntatis ad plura. Unde si dicunt: ,Motio divina est 
ab intrinseco et ex sua natura efficax, quamvis causas liberas ad 
unum per modum liberi et non per modum naturae determinet^ 
(Gonet, De praed. disp. 6, n. 214), hoc non minus pugnat cum logica, 
quam si quis diceret: Deus facit circulum. non per modum rotundi, 
sed per modum quadrati. 


613. Arg.4. Confirmatur nostra doctrina ex auctoritate S. Augustini 
et S. Thomae. Secundum nostram doctrinam, si duo homines plane 
aequaliter se habent et eodem modo a Deo adiuvantur, potest unus 
hoc auxilio uti, alius non uti. Hoc autem idem diserte docetur ab 
utroque doctore. Nam S. Augustinus ponit homines ,duos aequaliter 
affectos animo et corpore videre unius corporis pulchritudinem; qua 
visa unus eorum ad illicite perfruendum moveatur, alter in voluntate 
pudiea stabilis perseveret, et quaerit, quae sit causa differentiae: 
,Quid aliud apparet, nisi unum voluisse, alterum noluisse a castitate 
deficere? Unde, nisi propria voluntate, ubi eadem fuerat corporis et 
animae affectio?* (De civ. Dei l. 12, c. 6; M 41, 354) Iam secundum 
sententiam bafesianorum duo aequaliter affecti cadunt aut uterque aut 
meuter (De S. August. cf. Wirceburg., De act. hum. n. 119 sqq.; Esparza, 
De act. hum. q. 12, a. 10 sqq.). 

S. Thomas verba apostoli: ,Exhortamur, ne in vacuum gratiam Der 
recipiatis^, ita explicat: ,Ne receptio gratiae vobis inutilis sit et va- 
eua, quod tune contingit, quando ex perceptione gratiae quis non sentit 
fructum. Qui quidem duplex est, scilicet remissio peccatorum ... et 
ut homo iuste vivendo veniat ad gloriam caelestem. ... Quicumque 
ergo gratia percepta non utitur ad vitandum peccatum et ad con- 
sequendam vitam aeternam, hie gratiam Dei in vanum recipit.... Et 
ne aliquis dubitaret de perceptione huius gratiae a Deo, ideo con- 
sequenter apostolus probat eos iam accepisse gratiam hanc vel paratam 
habere ad recipiendum" (In 2 Cor. 6, lect. 1. Ergo ex duobus homi- 
nibus, qui eandem gratiam percipiunt, alius studiose in ea proficit, 
alius neglegentia sua ex gratia non sentit fructum. 

Plura de S. Thoma apud Wirceburgenses l. c. n. 128 sqq. 


614. Schol. Num ex indifferentia iudicii recte inferatur libertas vo- 
luntatis. 

Omnes theologi docent radicem proximam et internam libertatis 
esse indifferentiam iudicii; omnes quoque docent radicem ultimam et 
externam libertatis esse liberam Dei voluntatem. Porro indifferentia 
iudicii non formaliter constituit libertatem, sed per modum condicionis 
et causae moralis ad eam pertinet. Unde stante eodem iudicio voluntas 
pro sua dispositione aliter et aliter affici potest obiecto proposito. Ergo 
ex solis conceptibus non repugnat, quominus voluntas ab agente 
superiore, quod potest in eam directe influere, necessario moveatur 
versus aliquod obiectum, quod iudicio indifferenter proponitur. Quamvis 
enim voluntas, si connaturaliter agit, non possit inclinari in obiectum 
nisi secundum modum, quo intellectus apprehendit obiectum, non tamen 
ideo ipso conceptu excluditur, quominus voluntas vi superioris agentis 
necessario feratur versus obiectum indifferenter propositum. In hoec 
casu non obiectum solum moveret, sed obiectum et illud agens superius, 
et hoc valet tum quoad exercitium tum quoad specificationem actus. 
Tale autem agens superius, quod potest immediate influere in volun- 
tatem, est Deus. . Quare multi theologi docent, si Deus, stante iudicio 
indifferente, physice praedeterminaret voluntatem, actum voluntatis 
esse necessarium (e. g. Suarez, De gratia, Proleg. 1, c. 4 5; Ruie, De 
scient. Dei disp. 53, sect. 3). Itaque hi theologi non docent Deum re- 
apse posse necessitare voluntatem, licet iudicium sit indifferens, cum 
huc pugnet cum sapientia divina, sed dicunt, si Deus praedeter- 
minaret voluntatem eo modo, quo baiüesiani volunt, destrui libertatem, 
non obstante iudicio indifferente, cum iudicium indifferens non sit forma- 
liter liberum arbitrium, et ex altera parte praedeterminatio physica 
sit determinatio ad unum ab agente externo voluntati imposita. 

Ergo in vanum laborant Billwart (De libert. a. D) et alii, osten- 
dentes secundum S. Thomam ibi esse liberum arbitrium, ubi sit iudi- 
cium indifferens. Hoc ommes molinistae docent, et inde concludunt 

non posse esse praedetermimationem physicam, ubi sit iudicium . in- 
differens, quia Deus praedeterminando vim inferret voluntati, quae 
per obiectum non est determinata ad unum. Consequenter baüesiani 
non possunt logice concludere: Adest indifferentia iudicii; ergo prae- 
determinatio physica non nocet libertati. Sed prius iis probandum est 
praedeterminationem mon inferre voluntati necessitatem; tum demum 
possunt eoncludere: Adest iudicium indifferens; ergo etiam sub prae- 
determinatione voluntas manet libera (cf. Bellarmin., De grat. et lib. 
arb. l. 4, c. 14, sent. 3; Frins, De act. hum. I 184 sq. 278 sqq.). Plura 
de hac re dicuntur in tractatu de gratia V, 140 sqq. 


SECTIO III. 


DE RELATIONE ACTUUM HUMANORUM AD FINEM ULTIMUM, 
SEU DE MORALITATE ACTUUM HUMANORUM. 


ART..I 
DE ESSENTIA BONITATIS ET MALITIAE MORALIS. 


Prop. LXVI. Actus humani, prout ad finem ultimum aut promo- 
vendum aut impediendum valent, appellantur moraliter boni aut mali. 
Quaestio disputata (Sum. 1, 2, q. 19, a. 9 10). 


615. Theologi et philosophi scholastici, antequam considerant bonitatem 
et malitiam actuum humanorum, praemittunt tractatum de ultimo fine 
hominis. Ratio est, ut ait S. Thomas, quia ,rectitudo voluntatis est 
per debitum ordinem ad finem ultimum; finis autem comparatur ad 
id, quod ordinatur ad finem, sicut forma ad materiam. Unde sicut 
materia non potest consequi formam, nisi sit debito modo disposita 
ad ipsam, ita nihil consequitur finem, nisi sit debito modo ordinatum 
ad ipsum. Et ideo nullus potest ad beatitudinem pervenire, nisi habeat 
rectitudinem voluntatis (1, 2, q. 4, a. 4. Quia ,in moralibus attenditur 
ordo rationis ad finem communem vitae humanae* (1, 2, q. 21, a. 2 ad 2), 
ideo ,subiectum moralis philosophiae [et theologiae] est operatio hu- 
mana ordinata in finem^ (In 1 Ethic.lect. 1). Fines autem intermedii 
ordinantur ad ultimum finem. Ergo ,ex ultimo fine dependet tota 
bonitas vel malitia voluntatis, quia bona, quaecumque aliquis vult in 
ordine ad bonum finem, bene vult, male autem, quaecumque in ordine 
ad malum finem* (Contra gent. 4, 95). ,Unde ad hoc, quod aliquis 
recta voluntate velit aliquod particulare bonum, oportet quod illud . 
particulare bonum sit volitum materialiter, bonum autem commune 
divinum sit volitum formaliter ..., quia, secundum quod conformatur 
voluntati divinae in communi ratione voliti, conformatur ei in fine 
ultimo (1, 2, q. 19, a..10). Ideo secundum S. Thomam homo, quam pri- 
mum usum rationis habere coeperit, debet se convertere ad Deum finem 

ultimum; quod si non facit, pervertit totum ordinem moralitatis (1, 2, 
q. 89, a. 6; cf. De malo q. 5, a. 2 ad 8). 

Itaque quod bonitas et malitia actuum humanorum mensuratur se- 
eundum ultimum finem, ut ultimam normam obiectivam boni et mali 
moralis, es& apud S. Thomam ad instar principii, cuius amplissima est 
applicatio ad plurimas quaestiones morales solvendas. Quare mirum 
non est, quod haec doctrina sub variis titulis iterum iterumque apparet. 
CL..o.g. 1,2, q. 1; a3:8::q)500, a. 9l tad Z5equi  2xaden Mq 5 MON ONOE 
q. 87, a. 8; q. 88, a. 1; Quaest. disp. de malo q. 3, a. 1; q. 4, a. 2; Com- 
pend. theol. c. 113 116. Idem repetitur multis aliis locis, quos omitto. 

Recte igitur aiunt. Wirceburgenses: , Laudabilitas vel reprehensibilitas, 
moralis perfectio vel imperfectio considerantur iuxta D. Thomam in 
ordine ad finem ultimum^ (De incarn. n. 411) Non quaeritur, quid 
Wirceburgenses ipsi doceant de ultima norma morum (de qua re statim), 
sed quid hic testificentur de doctrina S. Thomae. Sic intellecta eorum 
verba plane perspicua videntur, quia dicunt, secundum S. Thomam boni- 
tatem moralem actuum maiorem vel minorem mensurari ex eo, num 
hominis finem ultimum magis vel minus promoveant, quae est nostra 
doctrina. Unde concludunt in eo, qui non iam possit plus vel minus 
promovere finem ultimum, non posse esse maiorem vel minorem morali- 
tatem actuum, non vero dicunt aut supponunt, ut quidam censet, in 
comprehensoribus et viatoribus posse esse actus eiusdem essentialiter 
perfectionis, nisi in quantum actus comprehensoris sunt fructus moralis 
bonitats eiusdem hominis ut viatoris; nam actus comprehensoris ut 
comprehensoris ne humanus quidem est sensu presso, quia non est 
liber; ergo certe non est actus humanus moralis essentialiter idem 
atque actus viatoris (cf. supra n. 463 536). 

Quia S. Thomas tam clare nostram doctrinam proposuit, mirum non 
est, quod multi alii theologi eandem doctrinam amplectuntur. Ita 
Salmanticenses: , Ordo moralis consideratur per habitudinem ad finem 
ultimum humanae vitae, qui se habet ad hominem, in quantum agens 
morale est, sicut finis particularis ad artificem, in quantum artifex 
est. Unde tota rectitudo vel difformitas in ordine morali atque adeo 
tota bonitas vel malitia mensurari debet secundum proportionem vel 
improportionem ad praedictum finem: nec censendum est hie et nune 
moraliter bonum, quod ex aliquo capite redditur fini ultimo impro- 
portionatum^ (tract. 11, disp. 1, dub. 5, n. 66). Addunt: ,Angelicum 
doctorem sequuntur communiter eius discipuli Ex aliis theologis 
Martinus de Esparza ait: ,Eae operationes sunt proprie morales, quae 
sunt laudis et vituperii capaces, non tantum secundum quid et relate 
ad finem aliquem particularem, sed simpliciter et relate ad finem ulti- 
mum, et ob quas proinde homo dicitur bonus vel malus, non pictor 
aut musicus, sed simpliciter bonus vel malus homo, atque ut talis lau- 
datur vel vituperatur" (De act.hum. q. 16, a. 1). Simili modo loquitur 
Gregorius de Valentia (II, disp. 2, q. 13, punct. 1). Nostra aetate 

Bouquillon: ,Operationum humanarum regula suprema, absoluta et ne- 
cessaria est finis ultimus* (Theologia mor.fundam., ed. 9, Brugis 1890, 619). 
Similiter Kleutgen: ,Omnes illi actus pertinent ad ordinem moralem in 
genere et ideo vocantur moraliter boni aut mali, qui referuntur ad summum 
bonum vel summum finem eique sunt aut proportionati aut dispropor- 
tionati. Per hanc solam relationem possunt esse obiectum voluntatis et 
facultatis moralis. Itaque ea proprietas, qua illam relationem habent, est 
obiectum formale facultatis volendi moraliter.*! Idem docent I. I. Ming 
(The data of modern Ethies, ed. 2, New York 1897, 102 111), I. Maus- 
bach (pluribus dissertationibus in Philos. Jahrbuch XII, Fulda 1899, 
303 sqq.) ali. eod. Meyer ait: ,Moralitatem generatim eam dicere 
solemus proprietatem actionum humanarum, secundum quam vel bonae 
(honestae, rectae) vel malae (inhonestae, non rectae) vel sub ratione 
bonitatis vel malitiae indifferentes censentur. Hanc vero actionum pro- 
prietatem in earundem relatione ad finem [ultimum] fundari ex iis per- 
Spicuum est, quae in primo capite de actione naturali praemissa sunt. 
Ubi igitur de fine proprio actionum humanarum certo constat, dubia 
natura moralitatis esse non potest; ubi autem in ipso fine constituendo 
erratur, ibi et de natura moralitatis sana doctrina exspectari nequit, 
id quod universa philosophiae historia confirmat (Instit. iur. nat. I, 
n. 141) Revera rectitudo omnis humani actus mensuratur secundum 
ordinem medii ad finem, ommis autem finis rationalis pendet a fine 
ultimo. Laur. Janssens, postquam exposuit doctrinam de Deo creatore 
et fine ultimo, ex ea hoe corollarium deducit: ,Ex dictis vides, quan- 
topere tota lex moralis, qua regitur homo, fundamentali dogmate crea- 
tionis innitatur. Fac hominem sponte nescio unde exortum, qui eum con- 
vinces aliquam dari regulam, cui pareat moresque conformet? E contra 
veritas Dei, ultimi finis, a quo et ad quem homo, totam morum legem 
et harmoniam in germine continet. Principalis enim morum norma est, 
ut ordo inter media et finem recte servetur^ (Summa theologica IV, 
Friburgi 1905, 57 sq.) Ergo tandem aliquando semper ex fine ultimo 
mensurandus est actus rationalis hominis ut hominis (cf. quae dicuntur 
in tract. de peccato IX, n. 450 459 sqq. 529 sqq). Idem docent lan. 


! . Alle jene Handlungen gehóren der sittlichen Ordnung überhaupt an und heifen 
daher sittlich gute oder schlechte, welche eine Beziehung auf das hóchste Gut oder 
den hóchsten Endzweck haben, ihm entweder entsprechen oder widerstreben. Nur 
dadurch aber kónnen sie auch Gegenstand des sittlichen Wollens und der Anlage zur 
Sittlichkeit sein. Jene Beschaffenheit somit, wodurch sie genannte Beziehung haben, 
ist der formale Gegenstand der Fáhigkeit, sittlich zu wollen* (Theol. der Vorzeit 
TRVC i 322 

E recentissimis scriptoribus Mich. Wittmann haec scribit: ,Eine Weltordnung, 
die keine Zwecke und keine Ziele kennt, bietet für sittliche Normen und Pflichten 
keinen Raum und keine Móglichkeit; denn Normen sind nur denkbar, wo das Leben 
auf ein Ziel hinweist" (Ethik, München-Kempten 1923, 150). , Eine teleologische Welt- 
einrichtung dient der Tatsache sittlicher Normen als unerlüflicher Hintergrund* 
(ib. 151). 

Pesch, Praelectiones dogmaticae. III. Ed. 5/6. 24 

Bueeeroni (Commentarii de actibus hum., ed. 3, Romae 1906, 126 sqq.), 
Génicot. (Theologiae moralis institut. I, n. 31), Fr. Diekamp, Kath. Dog- 
matik II?-5, 381. 


616. Porro inter omnes homines, qui admittunt ea, quae supra dicta 
sunt de fine ultimo hominis, convenit non posse esse neque concipi 
actum humanum, qui sit cum fine conformis, quin eo ipso sit moraliter 
bonus; et e contra, non posse esse neque concipi actum, qui sit a fine 
difformis, quin eo ipso sit moraliter malus. Sicut glorificari Deum per 
actum moraliter malum est absurdum, ita eum non glorificari per actum 
moraliter bonum est contradictio in terminis. Ergo definitio in propo- 
sitione posita est bona, quia cum definito est perfecte convertibilis. 

Dices: Hac ratione confunditur bonum honestum cum bono utili, 
quae duo omnibus fatentibus plane differunt. 

Resp.: Nemo talem confusionem in hac doctrina inveniet, nisi qui 
velit verbis ludere. Id, quo Deus glorificatur, neque Deo utile est, ut 
patet, neque sub hoc respectu homini utile est. Licet enim omne 
honestum homini sit etiam utile, sed non formaliter ut est honestum. 
Utilis enim est actus, quatenus confert homini perfectionem, quam sine 
hoc actu non habet; honestus autem est, quatenus est bene propor- 
tionatus et conexus cum summo bono et summo fine, à quo omnis 
honestas creata descendit. Non omne id, quod est ad aliquem finem, 
est bonum utile; secus omnes creaturae essent bona utilia respectu 
Dei, quia omnes sunt ad gloriam Dei. At non ita est; nam tum tantum, 
cum finis est perfectio acquirenda, id, quod est ad finem, habet rationem 
boni utilis. Si vero finis est suprema perfectio glorificanda, id, quod 
est ad finem, habet rationem boni honesti, neque utile dici potest nisi 
latiore sensu, prout omne bonum creatum ad aliquid utile est, sive est 
bonum honestum sive etiam utile sensu stricto. Deus vero est summum 
bonum honestum formaliter, quia et quatenus Ipse est summa sua glori- 
fieatio per cognitionem et amorem. 

Creatum esse ad Deum formaliter glorificandum per actus intellectus 
et voluntatis est suprema hominis dignitas, quae ei communis non est 
cum ulla inferiore creatura. Hic igitur finis recte assignatur suprema 
norma bonitatis et malitiae moralis, quia moralis bonitas et malitia 
convenit homini ut homini praeter ommes inferiores creaturas; unde 
etiam norma moralitatis debet esse aliquid homini ut homini proprium. 
Quia autem omnes aliae normae ad hanc normam ut superiorem reduci 
possunt, haec autem reduci non potest ad aliam superiorem, recte con- 
cluditur ultimum finem hominis ut hominis esse supremam normam 
moralitatis eius. Sicut Deus in creando homine ut ultimum finem 
intendit gloriam suam, ita, quidquid homo intendit, ultimatim inten- 
dere debet ad Dei gloriam, sive explicite sive implicite, sive directe 
sive indirecte, sive distincte sive in confuso. Quomodo hoc fiat, non 
est hic imquirendum, sed alibi exponitur (infra n. 657; De gratia V, 

n. 154 144 sqq. 400; De caritate VIII, n. 631 sqq... Hic solum quae- 
ritur, quid sit obiective bonum et malum morale, et dicimus hoc 
pendere ex relatione actus ad finem ultimum. Nihil assignari potest, 
quod homines in omni actu explicite velle debent, ut actus sit moraliter 
bonus. Minime omnium communes homines honeste agentes cogitant 
de honesto, in quantum convenit naturae rationali ut tali; sed prout 
a parentibus et magistris didicerunt, et prout homines graves agentes 
vident, sic sibi agendum esse censent. Si vero urgentur, ut ultimam 
rationem actionum suarum reddant, solent recurrere ad principium ali- 
quod religiosum: Quia sic Deo placet, quia volumus in caelum venire, 
aliaque similia, quae ultimum finem aliquo modo significant. 

Remoto autem Deo fine ultimo nihil remanet nisi purus utilitaris- 
mus; nam, si sine ulteriore fine est vita humana, nihil aliud rationa- 
biliter quaeritur, nisi ut ex hac brevissima vita quam plurima utilia 
et iucunda carpantur. 


619. Neque ulla alia norma ultima bonitatis et malitiae moralis indicari 
potest. Nam si dicis e. g. moraliter bonum aut malum esse, quod est 
aut conforme aut difforme rationi humanae, hoc quidem verum est, 
sed certe fateri debes rationem humanam esse mensuram mensuratam 
alia mensura, scilicet ratione divina; et eodem modo, quaecumque sunt 
extra Deum, pro norma sua habent ipsum Deum. Deus autem dupli- 
citer est norma rerum: uno modo, quatenus ut causa efficlens pro- 
ducit res ea ratione, qua vult; alio modo, quatenus est finis, cui res 
per suas actiones conformari debent. Ut causa efficiens dat rebus 
bonitatem physicam, ut causa finalis est norma bonitatis moralis. Unde 
nulla est in homine rectitudo moralis, nisi in quantum regulatur per 
normam divinam. Ideo merito damnata est haec propositio: ,DBonitas 
obiectiva consistit in convenientia obiectiva cum natura rationali, for- 
malis vero in conformitate actus cum regula morum. Ad hoc sufficit, 
ut actus moralis tendat in finem ultimum interpretative; hinc [alii: 
hune, i. e. finem ultimum] homo non tenetur amare neque in principio 
neque in decursu vitae suae moralis* (Denz. n. 1289). 

De qua re ait S. Thomas: ,Solum illum actum a rectitudine de- 
clinare non contingit, cuius regula est virtus agentis. Si enim manus 
artificis esset ipsa regula incisionis, numquam posset artifex nisi recte 
lignum incidere; sed si rectitudo incisionis sit alia regula, contingit 
ineisionem esse rectam et non rectam. Divina autem voluntas sola 
est regula sui actus, quia non ad superiorem finem ordinatur; omnis 
autem voluntas cuiuslibet creaturae rectitudinem in suo actu non 
habet, nisi secundum quod regulatur a voluntate divina, ad quam 
pertinet ultimus finis* (1, q. 63, a. 1). Ergo solus Deus, quia et qua- 
tenus est ultimus finis hominis, est suprema norma rectitudinis volun- 
tatis humanae. Rectitudo autem moralis et bonitas moralis est idem, 
ut patet ex 1,2, q. 19, a. 10, ubi s. doctor quaerit: ,Utrum necessa- 


94* 

rium sit voluntatem humanam conformari voluntati divinae in volito 
ad hoe, quod sit bona^; et respondet: ,Non est recta voluntas ali- 
cuius hominis volentis aliquod bonum particulare, nisi referat illud 
in bonum commune sicut in finem... . Unde ad hoc, quod aliquis 
recta voluntate velit aliquod particulare bonum, oportet, quod illud 
particulare bonum sit volitum materialiter; bonum autem commune 
divinum sit volitum formaliter." ! 


618. Nihil ab hac doctrina differt, si dicis legem aeternam esse ulti- 
mam normam boni et mali moralis. lta e. g. Wirceburgenses aiunt: 
Bonum et malum morale non dicitur per comparationem ad rationem 
secundum se sumptam, sed sumptam cum lege Dei et prout hanc 
applicat, cum dictamen rationis munus regulae morum non obtineat 
misi secundariae tantum et primariam applicantis (De pecc. n. 9). Ad- 
dunt autem hoc doceri in tractatu de actibus humanis, ubi haec thesis 
statuitur: ,Lex aeterna Dei est prima regula actuum humanorum* (De 
act. hum. n. 172). Lex autem aeterna est ,ordinatio rationis ad com- 
mune bonum universi ab eo, qui curam habet communitatis, Deo sci- 
licet supremo gubernatore, lata^, quae lex, si in tempore promulgatur 
creaturis rationalibus, vocatur naturalis (De leg. n. 6). Quod dein sic 
explicatur: ,Deus hominem condidit ad gloriam suam ita, ut solus 
Deus potuerit esse finis ultimus et beatitudo hominis per cognitionem 
et amorem possidenda; ergo cum haec ordinatio sit necessaria, Deus, 
auctor naturae infinite bonus, sapiens et providus, necessario debuit 
praecipere, quidquid ad hunc finem requiritur, et necessario prohibere, 
quidquid illi repugnat^ (Ll c. n. 11). Vides, quomodo haee doctrina re- 
ducatur ad doctrinam de ultimo fine ut suprema norma moralitatis. 
Eadem est doctrina S. Thomae: ,In omnibus causis ordinatis effectus 
plus dependet a causa prima quam a causa secunda, quia causa secunda 
non agit nisi in virtute primae causae. Quod autem ratio humana sit 
regula voluntatis humanae, ex qua eius bonitas mensuretur, habet ex 
lege aeterna, quae est ratio divina. ... Unde manifestum est, quod 
multo magis dependet bonitas voluntatis humanae a lege aeterna quam 
a ratione humana." Et ,licet lex aeterna sit nobis ignota, secundum 
quod est in mente divina, innotescit nobis aliqualiter per rationem 


* Ut actus humanus habeat bonitatem moralem completam, oportet eum esse 


meritorium vitae aeternae. De qua re ait S. TAomas: ,Secundum philosophos actus 
est bonus, cuius principium dicitur virtus absolute, in quantum est conveniens potentiae 
ut perficiens eam. ... Sed theologus considerat quasi bonum ultimum id, quod est 
naturae facultatem excedens, scilicet vitam aeternam. Unde bonum in actibus hu- 
manis non considerat absolute, quia ibi non ponit finem, sed in ordine ad illud bonum, 
in quo ponit finem, asserens illum tantum actum esse bonum complete, qui de pro- 
ximo ad bonum finale ordinatur, i.e. qui est meritorius vitae aeternae" (De verit. 
q.14, a. 3. Hane ob causam docent SS. Patres actus infidelium, ex obiecto proximo 
honestos, esse peccata, quatenus in iis desit ordo ad finem ultimum a Deo con- 
stitutum (cf. De grat. V, n. 123 137 145 148). 

naturalem, quae ab ea derivatur ut propria eius imago, vel per ali- 
quam revelationem superadditam* (1, 2, q. 19, a. 4. Ibidem addit de 
regula malitiae et bonitatis moralis eodem modo esse ratiocinandum; 
malitia autem dependet a lege aeterna; ,ergo cum maltia bonitati 
opponatur, bonitas voluntatis pendet a lege aeterna*!. Porro ,lex 
aeterna comparatur ad ordinem rationis humanae sicut ars ad arti- 
ficiatum. Unde eiusdem rationis est, quod vitium et peccatum sit contra 
ordinem rationis humanae, et quod sit contra legem aeternam* (1, 2, q. V1, 
a. 29 ad 4). Atqui ,lex pertinet ad id, quod est principium humanorum 
actuum, ex eo quod est regula et mensura. Sicut autem ratio est prin- 
cipium humanorum actuum, ita etiam in ipsa ratione est aliquid, quod 
est principium respectu omnium aliorum; unde ad hoc oportet quod prin- 
cipaliter et maxime pertineat lex. Primum autem principium in opera- 
tivis, quorum est ratio practica, est finis ultimus. Est autem ultimus 
finis humanae vitae felicitas vel beatitudo.... Unde oportet, quod lex 
maxime respiciat ordinem, qui est in beatitudine*. Ergo ,sicut nihil 
stat firmiter secundum rationem speculativam nisi per resolutionem 
ad prima principia indemonstrabilia, ita firmiter nihil constat per ra- 
tionem practicam nisi per ordinationem ad ultimum finem, qui est bonum 
commune. Quod autem hoc modo se habet, legis rationem habet* (1, 2, 
q.90,a. 2). Talis lex ante omnes alias est lex aeterna seu ,ratio 
gubernationis rerum in Deo sicut in principe universitatis exsistens", 
qua omnes actus humani ordinantur in finem. ,Sed finis divinae guber- 
nationis est ipse Deus; nec eius lex est aliud ab ipso; unde lex aeterna 
non ordinatur in alium finem^, sed omnes aliae normae ad eum ordi- 
nantur (1, 2, q. 91, a. 1). 

Inde efficitur, ut omnes ii, qui docent legem aeternam esse ulti- 
mam normam moralitatis, recte numerentur inter patronos sententiae 
nostrae. Of. infra n. 618 sqq. 


619. Dicit quidem Suarez: ,Malitia vel bonitas intrinseca actus ex 
obiecto pensanda est, non ex habitudine vel necessitate ad ultimum 
finem* (De leg. l. 2, c. 15, n. 19). At loquitur hie de quaestione plane 
diversa. Agit enim de opinione Scoti, qui (In 3, dist. 37) docet, septem 
ultima praecepta decalogi non esse absolute necessaria, et Deum posse 
in iis dispensare, cum versentur circa creaturas, creaturas autem non 
esse necessarias ad beatitudinem, sed ad hane sufficere solum amorem 
Dei. Ad quod Suarez recte respondet: Moralis bonitas et necessitas 
alicuius rei non inde pendet, utrum haec res formaliter requiratur ad 
hominem beatificandum necne, sed est in ipso obiecto. Obiectum autem 
ipsum esse bonum aut malum, prout conforme aut difforme est. normae 


1 Hoc est bene observandum, quia quidam dicunt bonitatem moralem et malitiam 
moralem non esse eodem modo diiudicandam, cum malitia non possit perfecte ex- 
plicari nisi respectu habito finis ultimi, bonitas vero moralis possit. 

divinae, Suarez numquam negavit. Immo diserte docet omne opus 
honestum ex ipsa natura huius operis esse interpretativam tendentiam 
in finem ultimum. ,Dicendum est hominem in omnibus suis actionibus 
virtutis interpretative operari propter ultimum finem particularem seu 
realem, propter quem est conditus, i. e. propter Deum. In hoc omnes 
conveniunt, quia bonum honestum habet proportionem cum ultimo fine 
vero et ex se tendit in Deum et potest esse aptum medium, ut refe- 
ratur in Deum et veram felicitatem, atque hoc modo, quicumque ho- 
neste operatur, dici potest operari propter Deum* (De ult. fine disp. 3, 
sect. 6, n. 4; cf. disp. 2, sect. 4, n. 5). Ergo secundum Suarez hoc est 
essentiale omni actui honesto, ut ex natura sua tendat in finem ulti- 
mum, etsi non explicite. 


620. Dubium fortasse restat, wtrum wltimus finis hic intellegatur. sola 
gloria Dei an etiam beatitudo hominis. At obiective haec duo sunt 
una eademque res. Nam gloria Dei externa est repraesentatio et 
cognitio perfectionis divinae in creaturis. Gradus autem perfectus 
huius repraesentationis et cognitionis est ipsa beatitudo hominis. Ergo 
quidquid servit ad promovendam aut impediendam gloriam Dei, eadem 
ratione servit ad promovendam aut impediendam beatitudinem hominis. 
Ceterum finis ultimus hominis internus non est finis absolute ultimus, 
sed refertur ad alium finem absolute ultimum, ex quo totam suam 
honestatem habet. Utimur autem istis verbis indeterminatis promo- 
vendi et impediendi, ut comprehendamus omnes actus humanos, etiam 
ilos, qui, quamvis honesti, tamen ob defectum alicuius condicionis 
necessariae non valent ad merendam beatitudinem, ut sunt e. g. actus 
honesti peccatoris. Nam hi quoque actus promovent Dei gloriam et 
beatitudinem hominis, saltem per modum alicuius dispositionis, et sunt 
intrinsecus apti, qui ad finem ultimum referantur. 


621. His suppositis quaeritur, cur actus humani ex relatione ad finem 
ultimum vocentur. simpliciter boni aut mali. Multipliciter quidem tum 
actus humanos bonos aut malos vocamus, tum ipsos homines secun- 
dum constantem suum modum agendi. Ita loquimur de bono pictore, 
de bono grammatico, de bono operario, similibus. Sed si actum vel 
hominem vocamus simpliciter et sine addito bonum aut malum, semper 
intellegimus illam bonitatem et malitiam, de qua sermo est in hae 
propositione. Cur hoc? In ommi operatione humana homini propositus 
est aliquis finis actibus assequendus. Si homo operatur convenienter 
ad hunc finem, bonitas finis derivatur in actus et per actus in homi- 
nem. Itaque finis ille, cum non habet bonitatem, quae respicit homi- 
nem ut hominem, sed solam specialem aliquam facultatem eius, non 
potest actus hominis bonos reddere nisi secundum quid, i. e. secun- 
dum hunc specialem respectum, et ideo facit quidem bonum musicum, 
bonum grammaticum vel similia, sed non bonum hominem. Ile autem 

supremus finis, qui est hominis ut hominis, reddit hominem bonum 
non secundum quid, sed simpliciter, seu in quantum est homo. Idem 
valet de malitia, et sic potest aliquis esse malus grammaticus et bo- 
nus homo vel viceversa. 

Actus, qui est. simpliciter bonus aut. malus, dicitur etiam. moraliter 
bonus aut malus. Morale, ut ipsum vocabulum indicat, est id, quod 
ad mores pertinet. Mos autem modo latius accipitur et significat 
eundem agendi modum saepe repetitum. lta loquimur de moribus 
brutorum. Modo pressius accipitur et significat constantem agendi 
modum agentis liberi. Hoe sensu de moribus hominum loquimur, et 
solum hominem in oppositione ad agentia irrationalia vocamus ens 
morale. Unde oritur distinctio inter actus morales et actus naturales. 
Actus hoe presso sensu morales sunt laudabiles aut vituperabiles et 
capaces meriti et demeriti (cf. Suarez, De bon. et mal. act. hum. disp. 1, 
sect. 1, n. 8; Mastrius, De act. hum. q. 1, a. 1, n. 7; Zeitschr. f. kath. 
''heoL, Innsbruck 1887, 18 sqq.) Actus igitur hoc sensu moralis ante 
omnia liber sit necesse est. 

Neque vero actus liber sub omni respectu est, moralis. E. g. pictor, 
sive bene sive male pingit, non propterea vocatur moraliter bonus 
aut malus; potest enim esse homo moraliter bonus et simul male 
pingere. Moralitas autem attribuitur homini ut homini Ergo actus 
humani sunt morales, in quantum non referuntur ad aliquem parti 
cularem finem obtinendum, sed ad communem finem totius vitae hu- 
manae. Nam respectu ultimi finis tantum homo ut homo est bonus aut 
malus, et ideo bonitas aut malitia actus humani dicitur moralis, prout 
promovet aut impedit finem ultimum. Ita rem explieat S. Thomas: 
,Dieuntur aliqui actus humani vel morales, secundum quod sunt a 
ratione.^ Sed ,ratio aliter se habet in artificialibus, aliter in mora- 
libus. In artificialibus enim ratio ordinatur ad finem particularem, 
in moralibus autem ordinatur ad finem communem totius humanae 
vitae. ... In moralibus, ubi attenditur ordo rationis ad finem com- 
munem humanae vitae, semper peccatum et malum attenditur per 
deviationem ab ordine rationis ad finem communem humanae vitae; 
et ideo culpatur ex tali peccato homo, et in quantum est homo 
et in quantum moralis est" (12.97 05:18, a; b-eb. q. 21, a. 2 ad 2. 
Cf. Esparza, De act. hum. q. 16). 


629. Audiamus tandem obiectiones, quae contra doctrinam expositam 
factae sunt vel fieri possunt. 

Imprimis obici potest: a) hac doctrina confundi bonum honestum 
et bonum utile; b) ultimum finem communem esse omnibus rebus 
ideoque non posse statui normam actuum moralium; c) secundum 
hane doctrinam hominem, ut moraliter bene agat, debere in actibus 
suis semper explicite intendere finem ultimum, quod admitti nequit; 


d) secundum 8. Thomam rationem honesti non consistere obiective 

ultimatim in relatione ad finem ultimum, sed in aliqua ratione interna 
independente a fine. — Sed cum ex praecedentibus pateat has asser- 
tiones esse falsas, nihil praeterea addendum videtur ad solutionem 
harum difficultatum. Unde omissis his sit 

Obiect. 1. Si habitudo ad ultimum finem constituit moralitatem 
actuum, non possunt esse actus boni vel mali specifice diversi, cum 
ommes aut sint cum fine conformes aut a fine difformes. 

Resp.: Neganda est assertio, et ad probationem additam: In ratione 
quidem conformitatis vel difformitatis formaliter sumptae non potest 
esse specifica diversitas, in ratione vero habitudinis singulorum obiec- 
torum ad finem ultimum potest esse specifica diversitas, quia alia ob- 
iecta sub alia ratione habent illam conformitatem aut difformitatem. 
Ita alia est malitia in odio ipsius finis ultimi, alia in odio medii absolute 
necessarii, alia in odio medii contingenter necessarii. Recte Lessius: 
Est multiplex in rebus bonitas, quia res quaelibet deservit ad multos 
fines inter se subordinatos, qui tamen omnes ad unum finem ultimum, 
nimirum gloriam Dei, reducuntur. Praecipua tamen bonitas, a qua 
praecipue bonae dicuntur, est ex ordine et congruentia ad finem ulti- 
mum" (De perfect. div. 1. 6, c. 4, n. 31). Plura de hac re in tractatu 
de peccato IX, n. 429 sqq. Cf. supra n. 255. Ceterum patet eandem 
difficultatem posse moveri respectu conformitatis vel difformitatis cum 
natura rationali vel cum lege aeterna, et solutio semper est eadem, 
Audiamus responsum S. Thomae: ,Licet sit unus finis ultimus boni, 
actus tamen, qui ex illo bonitatem habent, diversum bonitatis gradum 
accipiunt; est enim in his bonis, quae ad ultimum finem ordinantur, 
differentia graduum, secundum quod quaedam sunt aliis meliora et fini 
ultimo propinquiora. Unde in voluntate et actibus eius gradus boni- 
tatis erit secundum diversitatem bonorum, ad quae terminatur voluntas 
et eius actus, licet ultimus finis sit idem^ (Contra gent. 3, 139). 

Obiect. 2. Si habitudo ad finem ultimum constituit moralitatem ac- 
tuum humanorum, non potest responderi ad quaestionem, cur Deus sit 
obiectum honestum respectu hominis. 

Hesp.: Neganda est assertio; nam si honestum est ea amare, qui- 
bus Deus glorificatur, maxime honestum est amare ipsam glorificationem 
Dei internam et externam; nam si alia sunt bona propter finem, ipse 
finis maxime bonus est, ut ait S. Thómas: Oportet, quod unumquodque 
dicatur bonum, vel quia est finis, vel quia ordinatur ad finem. Finis 
igitur ultimus est, a quo omnia rationem boni accipiunt. Hoc autem 
Deus est" (Contra gent. l. 1, c. 40). 

Obiect. 3. Deus in omnibus moraliter honeste agit, neque tamen hoc 
explicari potest dicendo Deum in omnibus appetere suam gloriam. 

Hesp.: Neganda est haec altera assertio. Deus enim est et su- 
premus finis e£ amor sui ipsius per perfectam identitatem; unde non 
obiective tantum, sed etiam subiective est summa honestas. Alia vero 
in tantum sunt honesta, in quantum hune amorem divinum imitantur. 

Ceterum patet honestatem divinam et honestatem humanam non uni- 
voce, sed analoge tantum convenire. 

8i vero quaeris: Unde scis aliquem actum esse ultimo fini con- 
formem vel difformem? respondeo: Haec quaestio huc plane non per- 
tinet, ubi solum quaerimus, quae sit ultima obiectiva ratio bonitatis 
et malitiae moralis, non qui sint fontes proximi cognitionis huius boni- 
tatis et malitiae. Ceterum cum opponens ipse concedat bonitatem et 
malitiam moralem pendere ex habitudine ad ultimum finem, concedit 
id, quod volumus. ; 

Si tandem quaeritur, utrum relatio ad ultimum finem constituat 
moralitatem formaliter an materialiter, distinguendum est: Materialiter 
et formaliter possunt eodem sensu intellegi atque obiective et sub- 
iective. Hae ratione dicendum est: Relatio ad finem ultimum con- 
stituit moralitatem obiective et materialiter, conformitas vero cum dic- 
tamine conscientiae subiective et formaliter. Alio modo materialiter 
idem est atque accidentaliter, formaliter vero idem atque essentialiter. 
Sie relatio ad finem ultimum maxime formaliter constituit moralitatem 
actuum humanorum, respectus vero commodi et similia accidentaliter 
se habent ad moralitatem. 


623. Schol. 1. Actus humani, qui ultimum finem neque impediunt 
neque promovent, dicuntur actus moraliter indifferentes. Num tales 
actus reapse sint, postea examinabimus. 


624. Schol. 2. Quae sit formalis ratio in ipso actu humano, propter 
quam actus pertineat ad speciem moralitatis. 

De hac quaestione theologi multum disputant. Diximus actum 
esse obiective bonum aut malum ex ordine ad finem ultimum. Sed 
ulterius quaeri potest, quid in ipso actu sit illud, vi cuius actus sit 
referibilis ad finem ultimum, vel, quod idem est, vi cuius possit esse 
simpliciter laudabilis aut vituperabilis. Possumus enim ratione distin- 
guere esse physicum et esse morale actus, ut cum dicimus Deum 
causare quidem esse physicum actus peccaminosi, non vero moralem 
malitiam peccati. 


625. Triplex est hae de re sententia. Alii enim dicunt moralitatem 
esse solam libertatem actus; alii, esse regulabilitatem actus; alii, esse 
utrumque (Mastrius, De act. hum. disp. 5, q. 1, n. 3). Primam senten- 
tiam defendit e. g. Suarez, secundum quem esse morale ad entitatem 
actus nihil addit ,nisi modum cuiusdam emanationis seu cuiusdam 
moralis dependentiae a ratione advertente et a voluntate libere ope- 
rante (De bon. et mal. actus hum. disp. 1, sect. 2, m. 15) | Quia 
autem cum consideratione seu advertentia agere est studiose agere, 
iidem doctores docent actum eo esse moralem, quod sit studiosus 
(cf. Suarez 1l. c. disp. 3, sect. 3, n. 14). Secundam sententiam proponit 
Vazquez: ,Notandum est genus moris non esse ipsam substantiam 

actionis interioris, sed quandam rationem et denominationem extrin- 
secam illi advenientem; haec autem non est ratio voluntarii et liberi, 
sed ratio quaedam communis ad malitiam et bonitatem, quam vocare 
possumus regulabilitatem per rationem. Haec autem dividenda est 
tamquam per differentias, per disconvenientiam, convenientiam et 
indifferentiam cum matura rationali, per quas diversa ratio regula- 
bilitatis ac proinde diversa ratio moris dividitur; at vero ratio volun- 
tari et liberi est fundamentum quoddam necessarium et quid prae- 
vium et requisitum huius regulabilitatis et differentiarum eius* (In 
1, 2, disp. 73, c. 9, n. 43). Ergo etiam Vazquez supponit libertatem 
esse requisitum necessarium moralitatis, quia actus, qui non est liber, 
nullo modo est regulabilis. Sed si hoc admittitur, tota quaestio iam 
est de modo loquendi. Nam quod Suarez ait moralitatem esse modum 
emanationis a ratione advertente, iam includit regulabilitatem actus; 
quia rationem advertentem non intellegit eam, quae sufficiat ad quo- 
modolibet libere agendum, sed quae sufficiat ad honeste agendum. 
,Ut actus voluntatis moralis sit, necesse est ut procedat ex perfecta 
deliberatione rationis, non solum quatenus potest unum actum vel 
obiectum cum alio conferre in ratione delectabilis vel alio modo con- 
venientis naturae, sed etiam sub ratione honesti aut turpis* (l. c. disp. 1, 
sect. l,n. 6). Hoc autem illud ipsum est, quod alii docent, quando 
dicunt actum vocari moralem, quatenus dirigatur per rationem con- 
siderantem honestum aut turpe. Et hanc quidem regulabilitatem esse 
necessariam patet exemplo puerorum, quibus, licet habeant sufficientem 
usum rationis ad agendum libere, tamen actus moraliter non impu- 
tantur, quia moralem honestatem aut turpitudinem actuum nondum 
possunt distinguere. Unde apparet totam hanc quaestionem ad hoc 
reduci, utrum moralitas denotet liberum in recto et regulabile in ob- 
liquo, an regulabile in recto et liberum in obliquo, cui quaestioni im- 
morari non libet, sed breviter dicere possumus ita: Formalitas illa, 
qua actus moralis dicitur, consistit in eo, quod voluntas libere fertur 
in obiectum. apprehensum sub. ratione honesti aut turpis (cf. Zeitschrift 


für kath. Theol, Innsbruck 1887, 86). 


626. Schol. 3. De libertate physica et morali. 

Quaeri potest, quae libertas sufficiat ad hoc, wt actus sit moralis. 
Dicendum est imprimis: swfficere libertatem exercitii; nam homo, si 
actum in se malum ponit, quem omittere potest, merito vituperatur; 
contra vero laudatur, si ponit actum bonum, quem omittere potest. 
Si contingit, ut actus aliquis sit liber quoad unam partem et neces- 
sarius quoad aliam partem, ex ea tantum parte est moralis, ex qua 
est liber. ,Ex qua ratione apparet eandem laudis et vituperii digni- 
tatem pertinere ad unamquamque operationem mediate vel immediate, 
proxime vel remote, intrinsece ratione sui vel accidentaliter per de- 
nominationem extrinsecam, prout contigerit operationem esse propor- 

tionaliter liberam aut simpliciter aut quoad aliquam cireumstantiam 
seu rationem differentialem* (Esparza, De act. hum. q. 18, a. 9). Ergo 
qui necessitatur ad substantiam actus, liber autem est quoad circum- 
stantias, non est laudis aut vituperationis capax quoad ipsam sub- 
stantiam actus, sed solum ideo, quod rectas aut minus rectas circum- 
stantias eligit. Et qui honeste agit sine libertate omittendi actum 
est laudabilis tantum quoad excessum bonitatis, quo superat actus 
eius infimum gradum bonitatis possibilis. 


627. Unde porro patet solam libertatem specificationis tum tantum suf- 
ficere ad. moralitatem, cum electio datur inter bona moraliter inaequalia. 
Nam si quis ad agendum mnecessitatus potest inter bona moraliter 
aequalia tantum eligere, non meretur laudem propterea praecise, quia 
operatur, cum ad hoe necessitetur; neque quia hoc bonum eligit prae 
altero, cum per hane electionem bonum oppositum plane aequale im- 
pediatur, et cum non materia boni hie in quaestionem veniat, sed 
moralis eius dignitas; atqui haec est eadem in bonis oppositis; ergo 
etiam ad hanc dignitatem agens necessitatur. De qua re cardinalis 
de Lugo ait: ,Operanti non tribuitur ad laudem vel meritum id quod 
facit, nisi quatenus excedit id, ad quod ante ipsam operationem prae- 
supponitur iam mecessitatus vel determinatus (De incarn. disp. 26, 
sect. T, n. 86). ,Quia, licet in eo casu adesset libertas physica, ut ita 
dicam, seu in genere physico, non tamen ibi apparet libertas in genere 
moris, quae fundat laudem, gratitudinem et meritum. Haec enim libertas 
exigit, quod operans non sit antecedenter necessitatus ad hunc actum 
vel ad alium similem et aequalem. Si enim praecedit necessitas ad 
unum e duobus aequalibus, non tribuitur ad laudem, quod hunc eligat 
prae illo, cum uterque sit aequalis. Sicut, si deberes mihi quattuor 
nummos nec posses etiam physice illos non dare, non esset materia 
laudis vel gratitudinis, quod hos potius quam illos omnino aequales 
dederis. Quis esset tam gratus, qui in hoc casu gratias ageret, nisi 
forte ex adulatione vel irrisione?* (L. c. disp. 26, sect. 10, n. 130. 
Of. Antoine, De incarn. a. 4, 8 83, inst. 7.) Propterea Deus non agit 
Jaudabilius, si hunc mundum creat, quam si non creat vel alium creat ; 
et generatim quod unum prae alio eligit, non potest ipsi in laudem im- 
putari, cum omnia, quae agit, pro eo aequalem rationem boni habeant. 
Nihilominus meretur nostras gratias, quod libere ea eligit, quae nobis 
magis sunt utilia. Licet igitur in Deo nulla sit ,prudentia monastica*, 
qua discernat, quid sibi magis conveniat, est tamen in eo summa ,pru- 
dentia oeconomica*, qua diiudicat, quid aliis sit conveniens. (Cf. Esparza 
Ineuq «icr aso, et-q: 19.) 


628. Schol. 4. De analogia entis moralis. 
Esse moraliter bonum aut malum principaliter enuntiatur de actu 
a voluntate elicito. Sed per analogiam attributionis haec denominatio 

ad alia extenditur, videlicet ad actus imperatos, ut per se patet, dein 
ad causas actus voluntatis, sive causae sunt externae sive internae. 
Ita actum voluntatis moraliter causat iudicium praecedens practicum; 
unde etiam tale iudicium potest dici moraliter bonum vel malum. Simni- 
liter qui aliquid consulit, petit etc., causat moraliter; unde actus eius, 
qui consulenti, petenti obsequitur, ei, qui consulit et petit, adscribitur. 
Virtutes dicuntur morales, quatenus ex actibus moralibus causantur 
vel ad actus morales inclinant. Immo etiam obiecta quaelibet, qua- 
tenus incitant ad bonum aut malum, induunt rationem moralitatis ; 
hinc loquimur e. g. de pictura moraliter bona aut mala. Porro morales 
dicuntur effectus actus humani, sive sunt physici sive pure morales, 
ut obligatio orta ex promissione, translatio dominii, alia multa similia. 
In his tota entitas et tota moralitas nihil aliud est nisi denominatio 
quaedam ex actu voluntatis virtualiter perseverante, ex qua denomina- 
tione fit, ut res aliter se habeat ad rectam rationem atque sine 
ila, ut fiat odio aut amore digna, ut ea liceat uti aut non uti, etc. 
Haec entia pure moralia, quae in se nullam habent entitatem physicam, 
destruuntur per aliquid iis externum, ut per repromissionem, dispensa- 
tionem vel alia, quibus iudicium de his rebus mutatur. (Cf. Suarez, 
De bon. et mal. act. hum. disp. 1, sect. 3.) 


Prop. LXVII. Bonitas et malitia moralis ita est principaliter in 
actu interno voluntatis, ut actus externus per se ne augeat quidem 
bonitatem aut malitiam. Communis sententia (Sum. 1, 2, q. 20, a. 1—4). 


629. Bonitas et malitia, cum attribuatur actibus humanis ut humanis, 
in illo tantum actu potest primario inveniri, qui ratione sui est actus 
voluntarius et liber. Atqui talis est solus actus a voluntate elicitus. 
Ergo solus actus voluntatis primo-.et per se capax est bonitatis et malitiae 
moralis. Quidquid igitur homo agit, nisi ex libera voluntate agit, non 
potest esse moraliter bonum aut malum; e contra vero boni possunt 
esse actus eliciti voluntatis, licet sint sine ullo actu aut effectu externo; 
e. g. actus amoris Dei vel actus spei supernaturalis. Unde fit, ut actus 
internus, qui aliquem bonum effectum producit, suam formalem boni- 
tatem habeat non ex effectu externo, sed ex se ipso. Quare Deus 
saepe inculeat se non tam respicere externa opera quam internam volun- 
tatis dispositionem (Ps. 50, 19. Is. 29, 13. Ioel 2, 13. Deut. 30, 11 sqq.). 


630. Sequitur, ut actus externus, à. e. omnis actus non elicitus a volun- 
tate, habeat bonitatem. aut. malitiam moralem solum ex actu voluntatis, 
unde pendet, ita ut, etiamsi aliquis actus externus per se sit rectae 
rationi conformis et habeat bonitatem obiectivam, e. g. cultus Deo ex- 
hibitus, si ex mala voluntate procedat, sit rioraliter i213 Ergo unica. 
tantum est formalis malitia aut bonitas in actu interno et externo, et 
hi duo actus in genere moris sunt unus, quia externus ad internum 

comparatur ut materiale ad formale, quatenus actus externus solum 
per actum internum ad rectum finem ordinatur. 


631. Quae cum ita sint, patet actwm externum per se nihil conferre 
ad augendam formalem. bonitatem aut malitiam moralem; quia, quid- 
quid nullam habet internam bonitatem, non potest bonitatem cum aliis 
communicare. Unde voluntas vera et sincera in S. Scriptura laudatur 
ac vituperatur, ac si quis factum externum perfecerit. Ita,. quamvis 
Abraham reapse non mactasset filium suum, locutus est Deus ad eum: 
,Quia fecisti hane rem et non pepercisti filio tuo unigenito propter 
me, benedicam tibi^ (Gen. 22, 16). Contra Christus de homine, qui 
peccatum molitur, ait: , Omnis, qui viderit mulierem ad concupiscendum 
eam. iam moechatus est eam in corde suo* (Matth. 5, 28). Et S. Paulus 
Scribit: ,Si voluntas prompta est, secundum id quod habet, accepta 
est, non secundum id, quod non habet* (2 Cor. 8, 12). Unde Christus 
viduam, quae unum quadrantem miserat in corbonam, laudat prae aliis, 
qui multo plura dederant (Marc. 12, 43). 


632. Idem docent SS. Patres et theologi communiter. S. Ioan. Chryso- 
stomus: ,Non simpliciter id, quod fit, sed voluntatem vel punit vel 
coronat.... Non fini operis [i. e. operi externo], sed voluntati facientis 
et poenam et mercedem decernit (Hom. 19 m Matth. n. 1; M 51, 214; 
cf. S. Thomas 1, 2, q. 20, a. 4 ad 1). S. Augustinus: ,Si cui etiam non 
contingat facultas concumbendi cum coniuge aliena, planum tamen ali- 
quo modo sit id eum cupere et, si potestas detur, facturum esse, non 
inus reus est, quam si in ipso facto deprehenderetur* (De lib. arb. 
1.1,c.3, n. 8; M 32, 1225). S. Gregorius M.: ,Exteriora nostra Do- 
mino quantumlibet parva sufficiunt. Cor namque, non substantiam 
pensat^ (Hom. 5 in evang. n. 2; M 16, 1093). S. Bernardus: ,Quid 
planius, quod voluntas pro facto reputetur, ubi factum excludit necessi- 
tas?* (Ep. 77, seu Tract. de bapt. c. 2, n. 8; M 182, 1037.) Haec ultima 
verba sunt notanda; nam si quis potest facere nec facit, signum est non 
adesse sinceram voluntatem faciendi. Qui e. g. non it ad ecclesiam, 
cum possit ire, ad summum habet aliquam velleitatem eundi; unde non 
attribuetur ei in hoc casu moralis bonitas sincerae voluntatis. Qui 
autem vere cupit facere et sola impotentia prohibetur, habet integram 
bonitatem aut malitiam ipsius facti secundum illud communiter re- 
ceptum: ,Ut desint vires, tamen est laudanda voluntas. * 


633. Per accidens autem actus externus aliquid conferre potest ad. boni- 
4atem et malitiam moralem. Nam si dicitur actus internus eandem 
habere moralitatem, sive cum actu externo sit sive sine actu externo, 
hoe intellegendum est: ceteris paribus. Iamvero plerumque, si actus 
quoque externus adest, cetera non manent paria. Imprimis enim in- 
4ensio actus interni solet fieri maior per ipsum exercitium actus ex- 
ierni, quia homini magis congruum est, ea, quae intus latent, etiam 

foras proferre, et quia voluntas magis erigitur aut per delectationem 
aut contra difficultatem actus externi. Deinde actus internus diutius 
continuatur, si homo non quiescit, donec rem propositam opere per- 
fecerit; immo non raro propter diuturnitatem operis exterioris repe- 
tendus erit actus internus voluntatis. Tertio actiones externae magis 
augent inclinationem et habitum quam actus mere interni, quia etiam 
corpus reddunt expeditius ad certa opera exsequenda. Unde secundum 
communiter contingentia plus bonitatis aut malitiae erit in actionibus, 
quae cum externa efficacia sunt coniunctae, quam in iis, quae manent 
in solo proposito, non quod actus externus directe moralitatem auget, 
sed quod aliquid confert ad perficiendum actum internum, in quo for- 
maliter inest tota moralitas. Bene Arriaga: ,Facile est in absentia 
dicere: Ego libenter tolerabo pro Christo martyrium, ignem, rotas, 
verbera, glaciem; at cum venitur ad rem ipsam, et vehemens calor 
urit, aut frigus torquet, aut discerpuntur membra, longe alia sane 
apparent ea tormenta, quam primo fuerant repraesentata; ideoque 
libenter admitto intensiorem, fortiorem et consequenter longe magis 
meritoriam requiri voluntatem ad ea tormenta aequanimiter perferenda, 
quam fuerit sufficiens in choro aut in cella coram crucifixo ad priorem 
volitionem seu propositum* (In 1, 2, disp. 16, sect. 4, n. 24). 


634. Quae diximus, valent de sola moralitate et malitia actus per se 
considerata; sub multis enim aliis respectibus actus externus summi 
momenti est in ordine morali. Interdum enim ipse actus externus est 
obiectum praecepti. In sacramentis efficacia ex opere operato annexa 
est actibus externis. Simile quid valet in indulgentiis, in martyrio etc. 
Porro Christus iussit nos in confessione confiteri non malitiam nostram, 
sed peccata quae fecimus, sive sunt interna tantum sive etiam externa. 
Ita plerique theologi, ut thomistae, Swarez (De bon. et mal. act. hum. 
disp. 10, sect. 2, n. 2), Vaequez, alii cum S. Thoma (1, 2, q. 20) contra 
scotistas (Mastrius, De act. hum. q. 5, a. 1, n. 260), qui actibus ex- 
ternis per se moralitatem convenire docent et argumentantur ex eo, 
quod actus externi specialibus praeceptis prohibentur, quod peccata 
externa confitenda sunt etc., quae putant intellegi non posse, nisi 
actibus externis specialis malitia conveniat. At hoc verum non esse 
consideranti facile patet (cf. Walsh, De act. hum. n. 411 sqq.). 


635. Schol. Multo minus quam actus. externi in se formaliter. con- 
tinent. bonitatem. et. malitiam illi eventus, qui ex actu sequuntur. Hi 
igitur eatenus tantum sunt moraliter boni aut mali, quatenus prae- 
videntur et praecepti aut prohibiti sunt, sive directe sive indirecte. 
Sed quoad alios effectus ordinis moralis eventus externi interdum 
specialem vim habent praeter actum voluntatis, sicut e. g. aliquis in 
certam poenam incidit effectu secuto, non vero ob solum internum 
actum voluntatis. 

ex integra causa, potest tamen cum actu bono aliqua malitia coniungi. 
Sententia communis. 


636. Hoc principium: , Bonwm causatur ex integra causa, malum autem 
ex singularibus defectibus", transumptum est ex vulgato Dionysio Areop. 
(De div. nom. c. 4, 8 30; M3, 130). S. Thomas ita rem explicat: Bonum 
et ens convertuntur; unde res eatenus est bona, quatenus plenitudinem 
essendi sibi debitam habet; quatenus vero deficit a debita plenitudine 
essendi, est mala!. Unde nihil potest dici simpliciter bonum, quod 
non simpliciter habet totum esse sibi debitum. Itaque actio humana, 
ut simpliciter bona sit, necesse est habeat totum esse morale sibi 
debitum (1,2, q. 18, a. 1). Hoc autem esse non est aliquid simplex, 
sed compositum ex multis; nam cum esse morale consistat in ordine 
ad finem ultimum, tot diversi respectus moralitatis sunt in actione 
quot diversae relationes ad finem ultimum. 

Iamvero hae relationes possunt esse multiplices, quae ad tres classes 
reducuntur: obiectum, finem (operantis), circumstantias. ta actus 
amoris Dei est bonus ex obiecto suo; dare eleemosynam, ut seducatur 
aliquis ad peccandum, est malum ex fine; opera servilia facere die 
dominica est malum ex circumstantia temporis. Ergo si secundum 
unum ex his respectibus actui aliquid deest, quod essentialiter ad eius 
bonitatem requiritur, actus est malus. Sive igitur ex obiecto sive 
ex fine sive ex circeumstantis ita paratus est, ut impediat finem ulti- 
mum, actus est simpliciter malus; si vero ex integro confert ad asse- 
quendum finem ultimum, est simpliciter bonus. Cum autem fieri non 
possit, ut idem actus et conferat ad finem ultimum et eum impediat, 
si quid in eo invenitur pugnans cum fine ultimo, iam actus erit simpli- 
citer malus, quamvis forte pártialem bonitatem habeat. (Cf. S. Thomas, 
De malo q. 2, a. 4 ad 2.) 


637. At non obstante hoc principio quaeri potest, wtrwm actus, qui 
simpliciter bonus. sit, simul admittat. aliquid, unde sit, malus secundum 
quid, an necessario per quamlibet malitiam tota bonitas actus de- 
struatur. Quaestio non est, num actus secundum eundem respectum 
possit esse bonus et malus simul, nam haec est aperta contradictio; 
sed quaestio est, num actus, qui e. g. ratione obiecti est bonus, possit 
ita vitiari aliquo fine leviter malo, ut tamen simpliciter bonus maneat; 
fine, inquam, leviter malo, nam ubi grave peccatum intercedit, ipso 
actu homo totaliter avertitur a fine ultimo, et ita non iam potest 
esse sermo de morali bonitate talis actus. Porro de solo fine leviter 
malo loquimur; nam haec quaestio, si res diligenter consideratur, vix 


! Dicitur ,a debita plenitudine essendi^; nam ad bonitatem non requiritur, ut 
omne id conferat, quod conferre potest; alioquin bonum non esset nisi optimum; ergo 
sufficit perfectio debita (Swareez, De bon. et mal. act. hum. disp. 6, sect. 1, n. 192). 

habet locum quantum ad actum ex obiecto bonum et circumstantiis 
vitiatum; nam malitia, quae est ex circumstantiis, in hoc consistit, 
quod ipsum obiectum in talibus circumstantiis fit malum. ta, si die 
dominiea interdieuntur opera servilia, hoc aliter intellegi nequit, nisi 
quod per praeceptum ipsa opera servilia;, quae die dominica fiunt, 
ratione temporis mala fiunt. Similiter in omnibus talibus casibus 
ratione cireumstantiarum videtur ipsum obiectum moraliter mutari et 
ex bono malum fieri. Contrarium autem, scilicet. actum esse ex ob- 
iecto malum et ex circumstantiis bonum, repugnat; nam in obiectum 
ex natura sua malum numquam tendere potest actus bonus. Generatim 
dicere licet obiectum et circumstantias constituere moraliter unum in- 
divisibile obiectum. Intelleguntur autem circumstantiae, prout actum 
affieiunt et subsunt iudicio; nam eae circumstantiae, quae ad actum 
concomitanter se habent, vel quas agens in agendo ignorat aut non 
advertit, sunt extra moralitatem huius actus (cf. Swarez, De bonit. et 
mal. act. hum. disp. 8, sect. 1, n. 6 sqq.). Itaque quaestio haec tantum 
esse potest: Numquid actus ex obiecto bonus simpliciter corrumpitur 
per finem leviter malum operantis? Ubi iterum distinctione opus est: 
aut enim finis malus est ratio motiva et adaequata, cur actus ponatur, 
ita ut actus non poneretur nisi ob intentionem talis finis; aut est 
ratio secundario impellens vel concomitans, ita ut actus non praecise 
ad talem finem dirigatur. Possunt hi duo fines vocari finis internus 
et finis externus. 


638. Si finis internus vel finis totalis est malus, totus actus est malus, 
licet obiectum sit bonum. Ratio est, quia id, quod in hoc casu per 
se appetitur, est malus finis, obiectum vero honestum non appetitur nisi 
ut medium ad malum finem, ergo sub ratione mali, ut ait S. Thomas: 
Voluntas non potest dici bona, si sit intentio mala causa volendi; 
qui enim vult dare eleemosynam propter inanem gloriam consequen- 
dam, vult id, quod de se est bonum, sub ratione mali, et ideo, prout 
est volitum ab ipso, est malum, unde voluntas eius est mala* (1, 2, 
q. 19, a. 7 ad 2). Quare Christus Dominus monet: ,Attendite, ne iusti- 
tiam vestram faciatis coram hominibus, ut videamini ab iis; alioquin 
mercedem non habebitis apud Patrem vestrum, qui in caelis est^ (Matth. 
6, 1. Neque inter Patres aut theologos quoad hane doctrinam est diffe- 
rentia opinionum (cf. Suarez, De bonit. et mal. act. hum. disp. 6, sect. 1, 
n. 8, et disp. 8, sect. 1, n. 13). 


639. Si finis externus et partialis tantum est malus, potest actus esse 
bonus ex obiecto et malus ex fine. Nam actus in integra sua entitate 
constituitur per obiectum et finem internum; relatio autem ad finem 
externum est pura denominatio externa, ita ut moraliter habeantur 
duo actus, quorum unus vult bonum in se et propter se, alius vult 
malum, quod eum bono accidentaliter est conexum. Horum autem 

actuum alter alterum non excludit; nam velle ex misericordia elee- 
mosynam dare et simul sibi complacere in laude hominum sunt duo 
actus, qui possunt esse simul. Si utique unus finis alteri esset sub- 
ordinatus, ita ut finis externus esset finis totalis, fieret unus actus; 
sed ex supposito non adest talis subordinatio, sed mera coordinatio. 
Haec si prae oculis habentur, iam fere cessat tota disputatio, quae 
acriter agitatur inter theologos, num idem actus possit simul esse 
bonus et malus. Nam presse loquendo in hoc casu non agitur de uno 
actu, sed de duobus actibus, qui duo ita inter se iunguntur, ut com- 
muni aestimatione unus dici possint. Sive igitur cum Salmanticensibus, 
Gonet (De mor. act. hum. disp. 4, a. 1), aliis dicas posse eodem tempore 
in voluntate esse duos actus circa idem obiectum, unum bonum, alterum 
malum; sive cum Contenson, Billuart (De act. hum. a. 4, 8 2), aliis dicas 
in hoe casu eundem actum esse simul bonum et malum: est lis de 
verbo. Omnes enim concedunt non perdi fructum operis ceteroquin 
boni ob aliquam malam intentionem concomitantem. De qua re Suarez: 
,Vix est homo, qui, dum aliquid studiose operatur, non aliquid peccet 
per aliquam sinistram intentionem insurgentem aut gloriae vanae aut 
vanae delectationis; non est autem credibile propter huiusmodi actum 
amitti totum fructum bonarum electionum; esset enim res valde rigida 
et praeter humanas vires* (De bon. et mal. act. hum. disp. 8, sect. 1, 
n.15) Hoc sensu concedi potest posse esse opus simpliciter bonum, 
quod ex circumstantia sit malum secundum quid. Ita propter distrac- 
tiones, licet non plane culpa vacuas, non statim tota oratio fit mala; 
secus pauci tantum homines pro orationibus suis aliud mererentur nisi 
poenas, id quod nemo dixerit. Sed facile patet in hoc casu id tantum 
accidere, ut actio bona, quae est oratio, interrumpatur per actionem 
malam, quae est distractio, quamvis possimus totum complexum actio- 
num considerare ut unum actum ex obiecto et fine simpliciter bonum 
eb ex concomitante circumstantia secundum quid malum. (Of. Swarez, 
orat bi2s50e74, m. 11.) 


640. Immo fieri potest, ut quis actum bonum mon poneret, nisi aliquo 
affectu peecaminoso simul alliceretur, et nihilominus dicendum sit hac 
ratione actum non necessario omnino corrumpi. Videlicet inordinatus 
amor laudis vel simile quid interdum ad hoc valet, ut tollat vel di- 
minuat difficultatem, qua quis retrahitur ab actu bono ponendo. Ita 
homo, qui naturaliter est amans et pecuniae et honoris, si viderit se 
largiendo eleemosynam consecuturum esse laudem hominum, eo ipso 
liberatur saltem ex parte a repugnantia dandi pecuniam. Hac autem 
difficultate sublata potest homo revera ex affectu misericordiae aut 
ex alio bono fine dare eleemosynam, quam manente illa difficultate 
non daret. Itaque si talis homo in eleemosyna danda bonum finem 
intendit neque opus ad hoc dirigit, ut laudem humanam consequatur, 
sed solum hac laude iuvatur, ut facilius actum ponat, actus manet 
Pesch, Praelectiones dogmaticae. IIL. Ed. 5/6. 25 

bonus. Et quidem si laudis consecütio intellectu tantum apprehenditur, 
non vero deliberate appetitur, tota bonitas operis manet intacta. Sin 
aliquo modo homo sibi voluntate complacet in laudis consecutione, 
praeter bonum opus misericordiae, habetur alius actus plus minusve 
peccaminosus (cf. Esparza, De act. hum. q. 28, n. 5). 


641. Potest hic etiam adiungi quaestio opposita: ANwm actus ex ob- 
iecto malus possit simul habere bonitatem ex fine bono. Sed hoc est 
plane negandum, quia medium ex se malum nulla ratione potest re- 
ferri ad finem ultimum, nisi forte per accidens ex errore invincibili. 
Finis quidem proximus, quem quis intendit per medium malum, per 
se referri potest ad finem ultimum, verum actus electionis non accipit 
bonitatem ex solo fine, sed ex ordinatione medii ad finem. Quamvis 
igitur finis aliquis sit bonus et eum qua talem amare sit bonum, tamen 
electio, qua medium malum ad hunc finem eligitur, est mala, et ideo 
actus talis electionis est simpliciter malus (Suarez, De bon. et mal. act. 
hum: disp. 8, sect. 1, n. 20 sqq.). 


642. Schol. Sicut quaeri potest, num idem actus simul possit esse 
bonus et malus, ita etiam quaeri potest, nwm wnus idemque actus 
successive possit esse bonus et malus. Nulla difficultas est quoad actus 
imperatos; nam eadem numero deambulatio, ex bona intentione sus- 
cepta et ideo bona, potest fieri mala eo, quod continuatur ex mala 
intentione. Ratio est, quia bonitas actus externi integre pendet ex 
actu voluntatis imperantis, et sic actus unus in genere naturae potest 
esse multiplex in genere moris (S. Thomas 1, 2, q. 20, a. 6). Ubi tamen 
notandum est quosdam actus externos esse tales, ut voluntas eas num- 
quam licite appetere possit, ut est fornicatio. 

Si agitur de actw elicito voluntatis, imprimis dicendum est actum 
ex obiecto formali bonum non posse fieri malum; nam aut obiectum 
manet, et manet etiam bonitas actus; aut obiectum mutatur, et alius 
actus in locum prioris succedit, quia varia obiecta formalia varios 
actus constituunt, dummodo homo sciat obiectum esse mutatum. Si 
vero actus ex obiecto non est bonus, sed versatur cirea obiectum per 
se indifferens, potest transire de bono in malum, ut si quis incipit 
edere carnes, quando licitum est, pergit vero eo tempore, quo iam 
prohibitum est. Nam sufficit haec mutatio in intellectu, ut actus volun- 
tatis fiat malus. Ut autem actus fiat malus, homo sciat necesse est 
esse factam mutationem in obiecto, aut saltem in confuso animadvertat 
se teneri hic et nunc ad investigandum, num fortasse facta sit mu- 
tatio. Si nihil tale percipit, actus ob ignorantiam exeusatur a malitià 
(cf. Suarez l. c. disp. 8, sect. 2). 

Ex his patet alios actus hwmanos dividi in bonos et malos tam- 
quam per differentias essentiales, ut amare aut odisse Deum, alios 
autem. tamquam per. differentias accidentales, ut comedere carnem cum 

cognitione prohibitionis aut sine tali cognitione. Consequenter divisio 
actuum in bonos et malos non est univoca, sed analoga (Swarez l. c. 
sect. 9. Cf. Mastrius, De act. hum. q. 1, c. 3; Zeitschr. für kath. Theo- 
logie, Innsbruck 1887, 210 sqq.). 


ART... II. 
DE FONTIBUS BONITATIS ET MALITIAE MORALIS. 


643. Bonitas aut malitia moralis actus humani pendet, ut modo vidi- 
mus, ex triplici habitudine ad obiectum, cireumstantias, finem; unde 
haec tria dicuntur fontes seu principia moralitatis, quia ex iis mora- 
litas seu convenientia aut discrepantia cum-recto ordine in actum 
voluntatis emanat. Omnis enim actus specificatur, ut in ordine physico 
ita etiam in ordine morali, obiecto suo; ,unde si obiectum actus in- 
cludat aliquid, quod conveniat ordini rationis, erit actus bonus secun- 
dum suam speciem, sicut dare eleemosynam indigenti; si autem includat 
aliquid, quod repugnat ordini rationis, erit malus actus secundum spe- 
clem, sicut furari, quod est tollere aliena^ (S. Thomas 1, 2, q. 18, a. 8). 
Inter obiecta autem, circa quae actus aliquo modo versatur, aliud est, 
quod voluntas proxime appetit, et hoc vocatur sensu strictiore ob- 
jiectum; aliud est, quod in ordine morali per modum accidentis ob- 
iectum hic et nunc afficit, et dicitur circumstantia; aliud est, quod 
voluntas suo actu assequi nititur, et ad quod assequendum obiectum 
ut medium adhibetur, et appellatur finis. Haec igitur tria sunt ob- 
jectiva radix bonitatis aut malitiae moralis, non quasi omnis actus 
necessario ex omnibus tribus simul sit bonus aut malus, sed quia 
omnis bonitas et malitia ex aliqua eorum derivatur. Quia autem circa 
haec tria speciales difficultates occurrunt, singillatim consideranda sunt. 
Quaestio tota est de actu interno voluntatis, quia ex eo actus externus 
suam moralitatem derivat. 


8 1. 
DE OBIECTO ACTUUM HUMANORUM. 


Prop. LXIX. Actus, qui versatur circa obiectum bonum aut ma- 
lum, ex hoc obiecto principaliter suam bonitatem aut malitiam derivat. 
Sententia communis (Sum. 1, 2, q. 18, a. 2). 


644. Obiectum actus humani duplici modo intellegi potest: remotum 
et proximum.  Obiectum proximum est ile ipse actus, quem homo 
libere vult, e. g. dare eleemosynam; obiectum remotum est res, circa 
quam hie actus versatur, e. g. pecunia pauperi danda vel miseria 
pauperis sublevanda. Sic etiam unus actus versari potest circa alterum 
ut obiectum, e.g. potest aliquis gaudere de peccato commisso. Solet 
autem hoc loco obiectum considerari priore modo, quatenus est actus, 


quem voluntas vult. 
25* 

Non dicimus actum voluntatis, ut honestus sit, debere habere ob- 
jectum positive honestum. Constat enim sufficere obiectum non malum, 
ut ambulare, edere aliaque similia. Sed dicimus, si obiectum voluntatis 
sit positive bonum aut malum et sub hac ratione aliquo modo appe- 
tatur, bonitatem aut malitiam actus principaliter provenire ex obiecto. 
Obiectum autem hie non intellegitur secundum physicam suam naturam, 
sed moraliter, prout est aut conducens ad finem ultimum aut eum 
impediens. 


645. Argumentum et explicatio. 

Thesis per se satis evidens est, dummodo sensus eius percipiatur. 
Itaque supponamus duos homines furantes pecuniam; alter furatur ad 
se inebriandum, alter ad res sibi utiles emendas. Uterque est fur, et 
actus eorum est peccatum furti; quia, quicumque aufert rem alienam 
domino rationabiliter invito, independenter a fine et circumstantiis est 
fur, neque per ullum finem vel ullam cireumstantiam potest haec 
malitia tolli aut actus ita mutari, ut non sit actus furti. E contra si 
homo ex intentione prorsus eadem, puta ad nocendum inimico suo, com- 
mittit homicidium et adulterium, duo peccata committit specie diversa, 
quia non finis, sed obiectum proxime et principaliter constituit actum. 
Similiter in actibus bonis illa bonitas, quam homo proxime appetit, 
seu quae est obiectum actus, specificat actum, non finis aut cireum- 
stantiae. Unde si unus ex amore Dei vult proximi miseriam sublevare, 
alter ex amore Dei modum servare in cibo et potu, prior ponit actum 
misericordiae, alter actum temperantiae. Nihil igitur aliud hie habe- 
mus nisi applicationem illius axiomatis actus specificari ex obiecto, id 
quod non minus valet in ordine morali quam in ordine physico. Unde 
etiam bonitas aut malitia, quae inest actui ex obiecto, vocatur bonitas 
specifica (seu generica), quia ex obiecto suo actus in determinata Specie 
moralitatis ponitur (cf. S. Thomas 1, 2, q. 18, a. 9). 

Est autem attendendum fieri posse, ut aliqua bonitas sit in obiecto, 
qua voluntas omnino non moveatur; ut si quis ex iustitia tenetur 
pauperi dare eleemosynam, potest simpliciter velle dare eleemosynam 
ad iustitiae satisfaciendum, non ad miseriam pauperis levandam. Quo 
in casu homo poneret actum iustitiae, non misericordiae. Similiter 
potest homo ad actus bonos moveri solum sub hae ratione, quod Deo 
placent, omnino abstrahendo a specifica bonitate, quae in iis inest. In 
his casibus specifica illa bonitas non est obiectum voluntatis, sed solum 
ea bonitas, quam voluntas proxime intendit. Ideo haec notanda sunt: 


646. Actus voluntatis bonitatem mon accipit misi ex obiecto intento, 
quamvis sufficiat intentio directa (non reflexa) sub confusa ratione 
honestatis. Ita post Aristotelem docet S. Thomas: Modus virtutis 
in tribus consistit: Quorum primum est, si aliquis operetur sciens. ... 
Secundum est, ut aliquis operetur volens vel eligens. ... Tertium 

autem, ut firmiter et immobiliter habeat et operetur* (1, 2, q. 100, 
a.9). Ergo velle id, quod honestum est, non ipsius honesti causa, non 
est honeste velle. Nam actus specificantur non per obiectum materiale, 
sed per obiectum formale; unde, si qua forma in obiecto inest, quam 
voluntas non ut talem appetit, sed sub alia ratione, haec forma omnino 
non potest suam bonitatem communicare cum voluntate. ta si quis 
artifieium emuüt, ut destruat illud et materia utatur, hic non est actus 
amoris artific, sed contrarius. Similiter si quis eleemosynam facit, 
non ad sublevandam miseriam pauperis, sed ut liberetur ab impor- 
tunis precibus, non erit actus honestus honestate misericordiae. Sic 
omnes theologi docent (Swarez, De bon. et mal. act. hum. disp. 4, 
sect. 1, n. 8 9). 


647. E contrario, wf ex obiecto malo contrahatur malitia, sufficit, ut 
illa malitia. intellectu apprehendatur. lta S. Thomas: ,Sive voluntas 
sit eius, quod est secundum se malum, sub ratione boni, sive sit boni 
sub ratione mali, semper voluntas erit mala; sed ad hoc, quod sit 
voluntas bona, requiritur, quod sit boni sub ratione boni, i. e. quod 
veli& bonum et propter bonum* (1, 2, q. 19, a. 1 ad 3). Ratio est, quia 
malitia non solum appeti non debet, sed vitari debet. Ergo qui eam 
scienter non vitat, non facit, quod facere debet, et inhoneste agit. 
Immo quia malum sub ratione mali appeti non potest, actus solum 
potest fieri malus eo, quod appetitur bonum, cui malum cognoscitur 
annexum (cf. Esparza, De act. hum. q. 25, a. 5). 


648. Schol. Quaeri potest, mwm idem actus voluntatis multiplicem 
bonitatem habere possit ex obiecto. Potest enim unum idemque obiectum 
sub pluribus respectibus esse bonum, e. g. si quis ex praecepto eccle- 
siae dat eleemosynam, idem actus valet et ad iuvandum pauperem 
et ad abnegandum se ipsum et ad oboedientiam praestandam. Vel 
etiam fieri potest, ut unus actus voluntatis versetur circa varia obiecta 
remota, e. g. quando quis eandem bonam doctrinam impertit pluribus; 
et similia alia. Varii autem casus ita distinguendi esse videntur: 

a) Si duplex formalis bonitas est in uno obiecto materiali, non 
potest. unus actus utramque habere pro obiecto formali, quia obiectum 
proximum dat actui speciem et essentiam. Sicut igitur essentia non 
potest esse duplex, ita obiectum formale non potest esse duplex; et sie 
impossibile est, ut eodem actu formaliter appetamus bonitatem miseri- 
cordiae et bonitatem iustitiae ut obiectum proximum; vel ut unus 
idemque actus sit amor amicitiae et, amor concupiscentiae erga Deum. 
Potest tamen fieri, ut multae bonitates in unum conceptum, e. g. hone- 
statis vel rei Deo placentis, colligantur et ita sub hac communi ratione 
appetantur. Immo etiamsi homo singulas bonitates alicuius obiecti 
considerat, potest tamen circa illas tanta celeritate varios actus elicere, 
ut hi quodammodo unus actus esse videantur. E. g. dicendo: Volo huie 

homini dare pecuniam ex misericordia, iustitia, oboedientia (cf. Frins, 
De act. hum. I, n. 42 sqq.). 

b) Si formalis bonitas est eadem, sed obiecta materialia sunt multa, 
imprimis satis evidens est, solam materialem distinctionem obiectorum 
non esse causam distinctae bonitatis specificae in actu. Sie sive uni 
sive decem egentibus datur eleemosyna, gradus quidem bonitatis mu- 
tatur, sed semper est actus misericordiae; neque transit actus in aliam 
speciem virtutis, sive datur pecunia sive panis sive aliud quid ad 
iuvandum pauperem, quia haec omnia accidentaliter se habent ad spe- 
cificam naturam actus. Ceterum ad hoc, ut actus specifice mutetur, 
non requiritur, ut tota ratio formalis bonitatis mutetur, sed sufficit, 
ut eadem bonitas sit in alio statu. Ita bonum praesens est obiectum 
gaudii, bonum absens et prosequendum est obiectum Spei. 

Ex sola materiali multiplicatione obiectorum actus voluntatis non 
fit moraliter multiplex. Est igitur unus actus, sive quis unum de- 
narium sive centum denarios dat pauperibus, quia varia obiecta per 
modum unius bonitatis voluntati proponuntur et ab ea appetuntur. 
Potest vero voluntas singulas bonitates singulis actibus appetere, quo 
in casu fiunt multi actus physice distincti. Item respectu solius ob- 
lecti eiusdem moralis aestimationis est, sive quis semel dat centum 
denarios sive centies singulos denarios. 


8 2. 
DE CIRCUMSTANTIIS ACTUUM HUMANORUM. 


Prop. LXX. In bonitatem et malitiam actus etiam influunt cir- 
cumstantiae. Sententia communis (Sum. 1, 2, q. 18, a. 8 10 11 


649. Nota. Circumstantia. dicituk omne id, quod in ordine morali 
ad. substantiar, actus accedit et efficit, non ut actus fiat specie diversus, 
sed ut idem specie actus diverso modo fiat. Potest autem aliquid 
esse accidens in ordine physico, sed pertinere ad substantiam actus 
in ordine morali. Ita ad substantiam furti pertinet ablatio rei alienae 
domino rationabiliter invito, et si quid horum deest, non iam habetur 
furtum. Manet autem furtum, sive quis multa sive pauca furatur, 
sive e loco sacro sive e loco profano; hae igitur sunt circumstantiae 
actus furti. Quae autem sunt circumstantiae sub uno respectu, pos- 
sunt ad substantiam actus pertinere sub alio respectu; ut ad rationem 
furti locus sacer, unde res aufertur, est circumstantia, sed pertinet 
ad substantiam sacrilegii. Unde quia hae circumstantiae revera sunt 
nova obiecta, obiectum autem specificat actum, dicuntur circumstantiae 
mutantes speciem. Aliae autem circumstantiae dicuntur aggravantes 
aut minuentes malitiam peccati, de quibus hie est sermo. 

Exprimuntur cireumstantiae illo versiculo: 

Quis? (sacerdos; laicus matrimonio iunctus; voto obstrictus ete.) 

Quid? (pretiosum; vile; magnum; parvum etc.) 

Ubi? (loco saero aut profano; publico aut privato) 

Quibus auxiliis? (e. g. necare aliquem instrumentis dolorem magnum 
inferentibus) 

Cur ? (ob quem finem ; haee cireumstantia speciatim consideranda est) 

Quomodo? (cum plena cognitione; ex passione; ex metu etc.) 

Quando? (die sacro aut non sacro). 

Ex his patet quasdam circumstantias pertinere ad subiectum agens, 
quasdam ad obiectum actus; unde distinguuntur circumstantiae sub- 
iectivae et obiectivae. Haec autem omnia eatenus tantum sunt circum- 
stantiae morales, quatenus attingunt actum; nam si omnino non in- 
fluunt in actum, manent extra ordinem moralitatis (S. Thomas 1, 2, 
quia. 1). 


650. Expositio propositionis. 

Bonitas aut malitia, quae actui humano inest ex obiecto, modificatur 
ex circumstantiis. Sicut enim res physicae integram suam perfectionem 
non habent ex forma sola, sed etiam ex accidentibus, ita in rebus 
moralibus tota bonitas aut malitia non est petenda ex solo obiecto 
(presse sumpto), quod dat speciem, sed etiam ex circumstantüs, quae 
sunt accidentia moralia. Si duo e. g. colunt Deum, ille meliorem actum 
ponit, qui cum maiore fervore et constantia Deum colit, quamvis actus 
utriusque maneat in eadem specie, puta religionis aut caritatis. 

Porro aliunde constat peccata eiusdem speciei posse esse plus 
minusve gravia. Sed obiectum qua tale constituit speciem tantum. 
Ergo differentia gravitatis ex alio fonte advenire debet, i.e. aut ex 
fine aut ex circumstantiis; ubi igitur finis est idem, circumstantiae 
solae possunt augere aut minuere malitiam aut bonitatem. Sic omnes 
iudicant gravius peccatum esse eandem summam pecuniae furari pau- 
peri quam diviti; vel minus peccatum esse quod fit ex metu, quam 
quod fit cum plena deliberatione. 


651. Quamvis actus, ut bonus sit, debeat esse sine cireumstantiis 
malis, non tamen mecessario requiruntur. circumstantiae obiectivae, ex 
quibus actus accidentalem | bonitatem habeat; nam actus essentialem 
perfectionem habet ex obiecto. Ita actus amoris Dei bonus est in- 
dependenter ab omnibus circumstantiis. Nihilominus sicut actus phy- 
sicus non potest nudus in se exsistere sine ullis cireumstantiis physicis, 
ita actus moralis non potest esse sine ullis circumstantiis moralibus, 
sive subiectivis sive obiectivis, quia omnis actus habet determinatum 
gradum intensionis et alia; ceterum hoe non ideo est, quia ex con- 
ceptu moralitatis circumstantia requiritur, sed ex physica quadam vel 
psychologica necessitate. 

Ut circumstantia obiectiva conferat ad bonitatem, debet esse vo- 
luntaria, seu debet subesse considerationi et intentioni, et quidem sub 

ratione honestatis; ut autem circumstantia mala augeat malitiam, 
sufficit, ut sit cognita; immo sufficit, ut homo ex culpabili incon- 
sideratione eam admittat. E. g. si quis scandalose agat in ecclesia 
coram multis, non excusabitur ex eo, quod non consideraverit se esse 
in ecclesia. 


653. Ergo malitia actus potest augeri, etsi actus physice manet prorsus 
immutatus, dummodo accedat consideratio cireumstantiae malae; sed 
ad bonitatem ex circumstantia contrahendam debet esse realis ten- 
dentia in ipso actu versus illam bonitatem, quae quidem tendentia non 
est aliquid re distinctum a substantia actus, sed est ipsa indivisibilis 
entitas actus ita modificata, ut non solum attingat nudum obiectum, 
sed etiam circumstantiam ipsum afficientem. — Consequenter actus, qui 
habet bonitatem ex circumstantia obiectiva, est moraliter alius atque 
ile, qui non habet hane bonitatem. Integram vero bonitatem suam 
non potest actus habere ex circumstantia; nam ut actus bonus Sit, 
debet ipsam honestatem formaliter appetere. Itaque si honestas est 
in sola circumstantia, debet actus, ut honestus Sit, praecise totam 
rem sub ratione istius honestatis appetere; sic autem circumstantia 
desinit esse circumstantia in ordine morali et fit potius obiectum speci- 
ficativum. 


653. Sunt autem quaedam circumstantiae, quae non per modum obiecti, 
sed per modwm. subiectivae affectionis augent. aut. minuunt. bonitatem et 
malitiam moralem. "Tales sunt maior minorve attentio, intensio, metus, 
concupiscentia. Per haec enim aut entitas actus aut libertas augetur 
vel minuitur. lta quilibet gradus intensionis suam bonitatem habet; 
ergo, si multi gradus adsunt, bonitas ad bonitatem additur, sive per 
additionem proprie dictam, ut si quis maiore affectu Deum diligit, sive 
per maiorem radicationem, ut si quis immobiliore actu Deum diligit. 
Ipsam autem intensionem non debere appeti per modum obiecti patet, 
quia homo ipse non potest praecise cognoscere, quot gradus intensionis 
actus suus habeat. Similiter ut metus minuat malitiam actus, non 
necesse est, ut homo cogitet de metu suo. Hoc valet de omnibus illis 
circumstantiis, quae aliquo modo concurrunt ad actum intrinsecus 
constituendum, non vero afficiunt ipsum obiectum volitum, ut est e. g. 
duratio actus. Aliae autem circumstantiae, licet sint aliquid in subiecto 
agente, non tamen ad moralitatem conferunt nisi per modum obiecti. 
Huc pertinent omnia, quae reducuntur ad cireumstantiam quis. Ita 
fornicatio mariti est gravior quam soluti, quia ille simul fidem matri- 
monialem laedit; ergo vinculum matrimoniale, quod ipsum afficit, fit 
obiectum, circa quod versatur actus eius. Unde si ignoraret se esse 
matrimonio iunctum, haec circumstantia non augeret malitiam. 


654. Schol.  Potestne fieri, ut actus vel ex obiecto vel ex circumstantiis 
infinitam bonitatem | obiectivam accipiat? Videtur posse; nam potest 

aliquis velle subvenire infinitis hominibus vel infinitas divitias elargiri 
vel infinitos actus caritatis elicere. Quamvis enim .homo non possit 
tale desiderium exsequi, tamen habere desiderium iam est bonum. 
Immo potest quis non solo desiderio, sed actu infinita merita Christi 
Deo offerre; potest Deo velle infinitam suam perfectionem. At habetur 
quidem in tali actu obiectiva quaedam infinitas, sed ipse actus tum 
secundum substantiam tum secundum modum manet finitus. Et ideo 
quia obiectum infinitum ab homine modo finito tantum attingi potest, 
subiectiva bonitas actus numquam potest esse infinita. Obiectum quidem 
specificat actum, non tamen prout in se exsistit, sed prout eius bonitas 
ab homine recipitur; omne autem receptum est per modum recipientis ; 
consequenter actus infinitae bonitatis in homine repugnat. Unde unus 
actus circa obiectum quodlibet, etiam infinitum, minus bonitatis in se 
habet quam multi actus aequales circa idem obiectum. ,Nam si quis 
habeat in principio diei unum actum voluntatis, quo velit illa die 
exercere centum actus patientiae, non tantum meretur illo unico actu 
quantum postea exercendo illos centum actus, quia obiectum non trans- 
fundit in actum totam bonitatem, quam in se habet, quia non est 
forma intrinseca, sed solum terminus extrinsecus; et ideo amor Dei 
non est tam bonus sicut ipse Deus*^ (Suarez, De bon. et mal. act. hum. 
disp. D, sect. 2, n. 15). Unde fieri potest, ut obiectum sit res indeter- 
minata (e. g. volo actum caritatis elicere, quotiens mihi in mentem 
venerit) et tamen actus sit determinatae bonitatis, quia, licet res sit 
incerta, propositum tamen est aliquid certum. 


655. Nonnulli obiecerunt, quod. actus bonus ex qualibet duratione in- 
finitum. valorem. accipere videtur, quia quodlibet instans actus habet 
suam bonitatem; atqui omnis duratio habet infinita instantia; ergo. 
Sed respondendum est actum humanum mon fieri in instanti, sed in 
tempore, et perseverantiam huius actus nihil aliud esse nisi substantiam 
actus non destructam, coexsistentem successivis temporis partibus. 
Unde haec substantia, cum non sit infiniti valoris, certe valorem in- 
finitum non eo accipit, quod coexsistit rei in infinitum divisibili. Prae- 
terea perseverantia qua talis si auget meritum, non potest hoc aug- 
mentum efficere in instanti, cum de ratione perseverantiae sit duratio. 
Unde quidam concludunt plus bonitatis moralis addi, si multi novi actus 
ponantur, quam si in eodem actu perseveretur; alii autem contradicunt. 
Sed haec disputatio nullius est utilitatis, quia raro maior minorve 
bonitas moralis ex hac praecise re pendebit (cf. Suarez l. c. disp. 5, 
sect. 9, n. 32). 

Quod dictum est de bonitate, valet etiam de malitia. Unde sicut 
actus caritatis eo, quod circa Deum versatur, non est infinitae boni- 
tatis, ita actus peccati eo, quod Deum offendit, non est simpliciter 
infinitae malitiae, licet malitia sit tanta, ut omnia alia mala cum hoc 
malo non possint in comparationem venire. (Cf. tom. IX, n. 471 sqq.) 

8 38. 
DE FINE ACTUUM HUMANORUM. 


Prop. LXXI. Finis operantis iniluit in bonitatem aut malitiam 
actuum humanorum. Sententia communis (Sum. 1, 2, q. 18, a. 4). 


656. Nota. Cum finis sit id, propter quod aliquid fit, statim apparet 
alium esse finem actui internum et ab eo inseparabilem, ad quem 
scilicet, actus ex natura sua tendit, alium vero finem externum, ad 
quem opus ex sola operantis intentione dirigitur. Ille vocatur finis 
operis, hie finis operantis. lta qui facit ignem, non potest non velle 
calorem, nisi forte per. meram velleitatem; sed potest aliquis facere 
ignem, ut e. g. in bello exercitui det signum, quae significatio est ali- 
quid naturae ignis plane extraneum. Finis igitur operis nihil aliud 
est nisi natura obiecti ipsius. Itaque velle bonitatem moralem, quae 
alicui actui ex natura sua inest, est velle finem internum, et hic finis 
non constituit specialem bonitatem, sed bonitas eius coincidit cum boni- 
tate obiecti, unde de hoc fine iam supra actum est. 

Porro finis externus potest ita esse ratio et motivum agendi, ut 
agens omnino neglegat bonitatem, quae forte est in obiecto ipso, et 
velit obiectum exclusive, ut est medium ad talem finem. Quod si fit, 
finis est simul integrum obiectum formale, et sic rursus bonitas finis 
est unum idemque ac bonitas obiecti. Quare ne de hoc quidem fine 
hic loquimur. Ergo quaeritur solummodo, quid fiat, quando aliquis et 
honestatem obiecti et finem externum simul appetat. 

Actus voluntatis, qui versatur circa finem, vocatur intentio; actus, 
qui versatur circa media, vocatur electio. 


657. Expositio propositionis. 

Ad hoc, ut actus habens obiectum. honestum simpliciter bonus sit, 
non requiritur, ut. referatur ad. finem. bonum. externum. Imprimis hoc 
est evidens quoad illos actus, qui versantur circa ipsum finem ultimum, 
ut est actus caritatis theologicae; nam hi actus non possunt habere 
meliorem finem quam obiectum suum proprium. 

Sunt autem theologi, qui putant ommia alia opera bona, ut honesta 
sint, debere ex intentione operantis ad finem ultimum referri, cum 
nulla creatura amanda sit nisi propter Deum. Sed bene ait S. Thomas: 
Quicumque vult aliquid sub quacumque ratione boni [honesti], habet 
voluntatem conformem voluntati divinae quantum ad rationem voliti^ 
(1, 2, q. 19, a. 10 ad 1). Ergo, si actus ex obiecto bonus intenditur 
ut honestus, licet non referatur explicite ad finem ultimum, dummodo 
hic finis ne positive excludatur, servatur bonitas moralis. lta docet 
B. Augustinus explicans illa verba psalmi: ,Et lingua mea meditabitur 
iustitiam, tota die laudem tuam.* ,Et cuius lingua durat meditari 
tota die laudem Dei? Ecce, modo paulo longior sermo factus est, 

fatigamini. Tota die Deum laudare quis durat? Suggero remedium, 
unde tota die laudes Deum, si vis. Quidquid egeris, bene age, et 
laudasti Deum. Quando cantas hymnum, laudas Deum. Lingua tua 
quid agit, nisi laudet et conscientia tua? Cessasti ab hymno cantando ; 
discedis, ut reficiaris? Noli inebriari, et laudasti Deum.  Discedis, 
ut dormias? Noli surgere ad malefaciendum, et laudasti Deum. Nego- 
tium agis? Noli fraudem facere, et laudasti Deum.  Agrum colis? 
Noli litem movere, et laudasti Deum. In innocentia operum tuorum 
praepara te ad laudandum Deum toto die* (In Ps. 34 serm. 2, n. 16; M 36, 
341). Ita omnes fere theologi docent, paucissimis exceptis (cf. Suarez, 
De bon. et mal. act. hum. disp. 6, sect. 1, n. 9 sqq.; Dilluart, De act. 
hum. diss. 4, art. 6, obi. 2 , Urget P. Lector Iubilatus*; Walsh, De act. 
hum. n. 615; Bouquillon, 'T'heol. mor. fund. n. 416). Ratio est, quia nul- 
]um praeceptum ostendi potest, quo teneamur omnes operationes nostras 
deliberatas explicite in ultimum finem referre; immo haec esset res, 
quae potestatem hominum superaret et homines infinitis peccatis il- 
ligaret. Certe etiam optimi christiani putant se bonum opus facere, 
si ex misericordia dent eleemosynam, quia honestum est aliorum 
miseriam sublevare, etsi nihil cogitent de ulteriore fine. Et recte 
quidem; nam praeceptum amandi Deum, quatenus est praeceptum 
positivum, non urget semper. Nam si semper urgeret, homo in omni 
actu deliberato, quem non explicite ad Deum refert, peccaret. Atqui 
hoc est falsum secundum prop. 9 ab Alexandro VIII damnatam: ,Re- 
vera peccat, qui odio habet peccatum mere ob eius turpitudinem et 
disconvenientiam cum natura sine ullo ad Deum offensum respectu* 
(Dene. n. 1299). Praeterea secundum illam doctrinam omnes, qui 
verum Deum non agnoseunt, i. e. infideles, in ommibus operibus suis 
peecarent, quam doctrinam a Pio V et Alexandro VIII damnatam esse 
constat (Denz. n. 1025 1298). Similiter SS. Patres docent recte agere 
eos, qui faciant opera, quae et quatenus sunt honesta (cf. Wirce- 
burg., De act. hum. n. 165). Plura de hae re in tract. de virt. theol. 
(VIIL, n. 632 sqq.) et de gratia, ubi etiam solvetur quaestio, num in 
actu supernaturali haec honestas necessario sub fidei lumine apprehen- 
datur (V, n. 401 sqq.). 


658. Potest actus ex obiecto bonus habere accidentalem. bonitatem. ex 
fine externo, ut si quis vult ostendere Deo caritatem suam exercendo 
bona opera, et dein ex hac intentione ideo eligit opus misericordiae, 
quia hoc opus est bonum seu habet honestatem internam. Talis igitur 
actus misericordiae est bonus ex obiecto et simul participat bonitatem 
finis. Ratio est, quia hic actus est elicitus ab una virtute, scilicet 
misericordiae, et imperatus ab alia virtute, scilicet caritatis. Ergo 
utriusque virtutis bonitas est in actu, et actus, sicut habet duplicem 
conformitatem ad regulas morum, ita habet duplicem bonitatem mo- 
ralem. 

659. Huic communi doctrinae theologorum (cf. Salmantic., De act. 
hum. disp. 6, dub. 3, n. 44) solus Vazquez refragatur (In 1, 2, disp. 51, 
c. 3), quia putat non posse appeti honestatem unam ut medium ad 
aliam honestatem sub ratione boni honesti, sed solum sub ratione 
boni utilis. Sed respondendum est posse ipsam rationem utilitatis ad 
finem consistere in honestate medii, ita ut non possis eligere hoc 
medium ad hunc finem nisi praecise volendo honestatem medii. Ita 
-eleemosyna Deo placet propter honestatem suam; unde velle placere 
Deo per eleemosynam est velle honestatem eleemosynae. In his igitur 
et similibus casibus sententia Vazquesii vera non est. Est autem 
omnino vera, si medium independenter ab honestate sua habet ra- 
tonem utilitatis, et mere eligitur ratione huius utilitatis. Ita abs- 
ünentia superflui cibi et potus est utilis ad tuendam castitatem, non 
praecise sub ratione boni honesti, sed ex physica rerum natura. 
Unde qui hoc medium solum sub hoc respectu eligit, ponit actum vir- 
tutis castitatis, non temperantiae. Ex hac igitur parte omnes theologi 
consentiunt cum Vazquez, quod docent actum purae electionis ut sic, 
i e. quando medium unice ob rationem utilitatis appetitur, non habere 
honestatem nisi ex fine (Swarez, De bon. et mal. act. hum. disp. 6, 
sect. 2, n. 5. Mastrius, De act. hum. disp. 5, n. 228). Immo multi 
videntur etiam docere tum solum ex medio honesto accrescere actui 
bonitatem, cum ipsa honestas etiam propter se ametur, non solum ut 
medium ad finem honestum. Ita Swarez (l. c. sect. 3, n. 3) et alii. Quod 
si verum est, numquam medium ut medium actui tribuit honestatem, 
sed solum in quantum medium etiam in se habet rationem finis ama- 
bilis et sic appetitur; ergo actus est tunc solum dupliciter bonus, 
quando in eo est duplex intentio, non vero quatenus electio ut talis 
accipit bonitatem a medio. Sed alii dicunt etiam ipsam electionem ut 
talem habere novam bonitatem ex medio honesto. Nam si finis est 
plane idem, e. g. amor Dei, tamen ex duobus actibus ille erit melior, 
qui circa melius medium versatur. Ita ceteris paribus ille meliorem 
actum ponit, qui ex amore Dei vota religiosa nuncupat, quam qui ex 
amore Dei semelieiunat. In quo casu maior bonitas non est ex meliore 
fine, ergo est ex meliore medio, et consequenter electio qua talis potest 
accipere bonitatem ex medio. Ita Mastriws (l.c. n. 229) et alii. Re- 
spondent adversarii esse quidem perfectiorem actum electionis, si medium 
perfectius eligatur, sed ideo tantum, quod tunc finis perfectius influat 
in electionem, et sic ipsam electionem non esse specifice perfectiorem, 
sed gradualiter tantum. At nonne, etsi gradus actus caritatis est 
aeque perfectus et sic finis aeque perfecte influit, essentialiter tamen 
perfectior erit electio, si medium essentialiter perfectius eligitur? 


660. Ex his etiam iudicandum est de duplici bonitate, quae in actu 
est, quo bonum medium ad bonum finem eligitur, utra sit essentialis, 
utra accidentalis. 5; honestas medii etiam propter se amatur, bonitas 

ex obiecto est essentialis tali actui, bonitas autem ex fine est accidentalis ; 
neque enim utramque esse essentialem et specificativam per se patet. 
Probatur autem haec assertio ex eo, quod obiectum specificat actum; 
dein quod actus habet speciem eius virtutis, a qua elicitur; tum quod 
haee bonitas est invariabilis, finis vero externus potest pro libitu 
variari (Suarez l. c. sect. 4, n. 12). Si vero honestas medii unice eligitur, 
ub est medium ad finem, secundum doctrinam Suaresii nulla in actu 
est bonitas nisi ex fine. Sed secundum doctrinam Mastrii etiam in 
hoe easu essentialis bonitas est ex medio, accidentalis ex fine, quia, sive 
quis eleemosynam facit ad paenitentiam sive ad colendum Deum sive ad 
alium finem, semper erit actus misericordiae; ergo species actus est 
ex medio, finis autem variari potest, et ad actum iam in specie sua 
constitutum tamquam accidens accedit. 


661.  Applicatio eorum, quae dicta sunt de bonitate morali, ad malitiam 
moralem nullam difficultatem habet; nam fine malo quolibet actus cor- 
rumpitur; et si actus ex obiecto malus est, per finem malum malitia 
augetur, per finem vero bonum malitia non tollitur, ut iam dictum est, 
sed tamen minuitur secundum illud dictum 5. Awgustini: ,Peior est, 
qui concupiscendo quam qui miserando furatur* (Contra mendac. c. 8; 
M 40, 529), quia minuitur affectus ad peccatum. Neque vero actus ex 
obiecto graviter peccaminosus potest hoc modo fieri veniale peccatum ; 
licet enim affectus ad peccatum minuatur, quilibet affectus deliberatus, 
etiam minimus, ad obiectum graviter malum est peccatum grave. 5i 
actus est et ex obiecto et ex fine malus, difficulter dici potest, utra 
malitia sit specificativa, quia malitia non est aliquid actui essentiale, 
sed ad eum per modum privationis accedens; sic autem possunt esse 
duae malitiae aeque essentiales, differentia vero ex affectu fere pec- 
cantis pendebit. j 
662. Cum finis in actum electionis influat eique bonitatem tribuat per 
intentionem, quaeritur, qualis intentio adesse debeat in ipso actu elec- 
tionis, wt ei bonitatem conferre possit. Distinguunt enim intentiones 
interpretativam, habitualem, virtualem, actualem, sicut supra dictum 
est de. voluntario. Interpretativa autem intentio, sicut nihil reale 
ponit, ita nihil causare potest. Neque sufficit intentio habitualis, quia, 
licet aliquando habita sit, tamen per eam operans ad actionem nullo 
modo movetur, et ita actio, quam hic et nunc ponit, nullum influxum et 
proinde nullam bonitatem in se recipit ex priore intentione.  Swfficit 
autem. intentio virtualis, quia haec ex conceptu suo in actum sequentem 
influit. Hane intentionem sufficere non soli theologi communiter docent 
(Suarez l. c. disp. 6, sect. 5, n. 8), sed etiam ex communi hominum 
sensu constat; immo contrarium postulare esset plus quam humanum. 
Quomodo enim posset sacerdos in Missa dicenda sine interruptione hanc 
actualem cogitationem habere: Volo Missam dicere? Quod autem in- 

tentio prior revera influere potest in actum, licet eius actualis memoria 
non habetur, eo patet, quod agens statim cessat ab actione, si priorem 
voluntatem non jam vult exsequi. 


663. Difficile explicatu est, i» quanam re consistat ille influxus, quem 
actus praeteritus. voluntatis in praesentem | operationem | exercet. — Alii 
dicunt consistere id eo, quod motus ab actu voluntatis potentiis ex- 
secutivis impressus perseveret; ali putant ex primo motu a voluntate 
accepto appetitum sensitivum tot actus elicere, quot sunt disparatae 
actiones. Sed hae sententiae possunt ad summum explicare eos casus, 
in quibus est vel unus tantum actus imperatus vel saltem series non 
interrupta actionum. Tunc enim dicere possumus primam intentionem 
causare unum motum, hunc motum causare secundum motum et ita 
porro, ut tandem omnes motus ultimam causam habeant primam illam 
intentionem voluntatis. At fieri potest, ut series actionum omnino inter- 
rumpatur; e. g. si quis vovet longam peregrinationem et votum ex- 
sequitur, non debet cotidie, quando post somnum evigilat, renovare 
intentionem voti exsequendi, neque manet ullus impulsus, sive in po- 
tentis exterioribus sive in appetitu sensitivo. In hoc casu nihil videtur 
necessario manere misi haec confusa apprehensio: esse iter agendum 
ex fine honesto antea constituto. Quamdiu hoc iudicium confusum 
manet et ad agendum impellit, agens recte dicitur operari virtute 
prioris intentionis; nam ex hac tota efficacia derivatur, quia intellectus 
practicus movet virtute praecedentis intentionis (cf. Suarez, De bon. 
et mal. act. hum. disp. 6, n. 13; Walsh, De act. hum. n. V0 sqq.). Re- 
gula autem, secundum quam diiudicari potest, num prior intentio etiam- 
tum in actum influat, haec est: Si agens interrogatus, quid vel quare 
agat, priorem intentionem seu finem indicare possit, ut in casu: In- 
stituo peregrinationem, vel: Exsequor votum instituendi peregrina- 
tonem. Aut in simili casu: illa praesentia sufficit ad implendum 
praeceptum audiendi sacrum die dominica, quae talis est, ut homo inter- 
rogatus, quid agat, respondere possit: Audio Missam (cf. Frins, De act. 
hum. I 59 sqq. 395 sq.). 


664. Schol. I. De actibus indifferentibus. 

Cum hac disputatione de fine actuum humanorum alia quaestio 
cohaeret, num. actus humani possint. esse indifferentes, i. e. neque mali 
neque boni, et consequenter, num divisio actuum moralium in bonos et 
malos sit adaequata. Nam si homo tenetur omnem actum deliberatum 
ex bono fine ponere, onimnis actus deliberatus aut est bonus aut est; malus. 

Agitur ergo de solis actibus deliberatis; nam actus indeliberati, 
i.e. ll, in quibus nulla deliberatio est de honestate actus, sunt extra 
genus moralitatis; quaestio autem est, num intra hoc genus sint actus 
indifferentes. Neque sensus quaestionis est, num possint esse actus 
supernaturaliter indifferentes. Hoc enim est admittendum. Nam cum 

non omnia opera infidelium sint peccata, et cum ex altera parte sine 
fide non possit esse opus intrinsecus supernaturale, ergo possunt esse 
opera naturaliter honesta, supernaturaliter indifferentia. Neque quaestio 
est, num actus, qui elicitur ex principio supernaturali, possit esse in- 
differens. Nam Deus non excitat homines ad actus indifferentes, sed 
ad actus bonos. Unde Patres, theologi, concilia, quando loquuntur de 
actibus supernaturalibus, semper intellegunt actus honestos (Swarez, 
De bon. et mal. act. hum. disp. 9, sect. 2, n. 4. Neque agitur hic de 
merito et eius condicionibus. 

Ergo sensus quaestionis est, nwm possit esse actus deliberatus, qui 
neque naturaliter bonus neque naturaliter malus, sed. indifferens. sit. 


665. Esse actus secundum. speciem. suam indifferentes theologi vix non 
ommes concedunt. Cum enim obiectum sit id, quod actum specificat, 
actus est secundum speciem indifferens, si obiectum est indifferens. 
Atqui sunt obiecta indifferentia. ,Bonum est", inquit 5. Hieronymus, 
continentia, malum est luxuria, inter utrumque indifferens est am- 
bulare^ (Ep. 112 [al. 89], n. 16; M 22, 926). Similiter S. Augustinus 
(De serm. Dom. in monte l. 2, c. 18, n. 56 60; M 34, 1296), S. Thomas 
(1, 29, q. 18, a. 8 et q. 92, a. 2. Sunt quidem qui dicant Scotum. (In 2, 
dist. 7, q. 1, a. 1) contrarium docuisse, plurimi tamen scotistae hoc 
negant (Mastrius, De act. hum. disp. 5, q. 6, n. 299). 


666. Potest autem contra eos, qui negant actus in individuo esse posse 
indifferentes, fieri obiectio haec: Id quod speciei convenit, invenitur in 
individuo, sicut animalitas et rationalitas in hoc et illo homine. Atqui 
quidam actus secundum speciem sunt indifferentes. Ergo sunt etiam 
actus indifferentes in individuo. Sed hoc argumentum est mera cavillatio. 
Nam cum idem sit actum esse secundum speciem indifferentem atque 
esse secundum obiectum indifferentem, vera conclusio argumenti est: 
Ergo etiam actus in individuo possunt esse secundum obiectum in- 
differentes. Hoc quidem est verum; nihilominus, quia actus in individuo 
non ex solo obiecto perficitur, sed etiam ex circumstantiis et fine, 
quaestio manet, num possit esse actus, qui non solum secundum ob- 
iectum, sed etiam secundum circumstantias et finem sit indifferens. 
Itaque 


667. Actum mullum in individuo posse esse indifferentem | plurimi 
theologi docent: Ita S. Thomas (1, 2, q. 18, a. 9), Albertus M. (In 2, 
dist. 40, a. 4), Richardus (In 2, dist. 40, a. 2, q. 3), Durandus (In 2, 
dist. 40, a. 2, q. 1), alii ex veteribus, thomistae communiter; ex aliis: 
Gregorius de Valentia (De act. hum. disp. 2, q. 13, punct. 6) Suarez 
(De bon. et mal. act. hum. disp. 9, sect. 3, n. 3), Tanner (De act. hum. 
disp. 2, q. 2, dub. 6, n. 114); item morálistae, ut 5. Alphonsus (De act. 
hum. n. 44). 

668. Contrarium. sententiam docent Scotus (In 2, dist. 41) et scotistae 
(Mastrius, De act. hum. q. 6, n. 299), ex veteribus Alexander Hal. (S. 3, 
q. 35, membr. 3), S. Bonaventura (In 2, dist. 41, a. 1, q. 3), ex posterioribus 
Lessius (De act. hum. q. 18, a. 9, n. 65), Vazquez (In 1, 2, disp. 52, c. 2), 
Arriaga, alii; item moralistae, ut Walsh (De act. hum. n. 588 sqq.). 
Utriusque sententiae defensores provocant ad doctrinam S8. Patrum. 
Ergo ex auctoritate quaestio decidi nullo modo potest. Immo propter 
oppositas auctoritates cordati doctores utriusque partis etiam oppositae 
sententiae probabilitatem concedunt. Cf. e. g. Swarez (l.c. n. 10) et 
Vazquez (l.c.) Ergo iam quaestio ad hoc deducitur, utra sententia 
sit probabilior. 


669. Ut igitur ad rationes internas veniamus, bene notandum est 
secundum sententiam scotisticam nequaquam licere homini semper vel 
saepissime ponere actus deliberatos indifferentes. Nam cum homo ad 
hoc sit in hae vita, ut finem suum prosequatur, dubium non est, quin 
peccet, si soleat tempus suum nugis terere (Mastrius l. c. n. 321); sed 
quaestio est, num hoc praeceptum semper ita urgeat, ut numquam 
liceat homini deliberate ponere actum indifferentem ut talem, e. g. 
fricando expellere pruritum cutis, audire musicam, lustrare biblio- 
thecam; et quidem ita, ut has actiones non referat ad ulteriorem 
finem honestum, non positive excludendo finem ulteriorem, sed ne- 
gative sistendo in fine proximo, qui est convenientia talis actus cum 
natura hominis. 


670.  Argumentantur thomistae ita: Quotiescumque homo deliberate 
agit, debet agere iuxta condicionem et exsistentiam suae naturae ratio- 
nalis. Atqui agere hoc modo est agere propter bonum honestum. Ergo 
quotiescumque homo deliberate agit, tenetur actioni suae praefigere 
finem honestum. lta Billuart (De act. hum. diss. 4, a. 6). 

Iiespondent. scotistae: Nego mai., nego min., nego cons. Ita Mastrius 
(L.c.n. 3168q.). Videlicet, quantum ad maiorem, dicunt scotistae hominem 
debere quidem agere iuxta condicionem naturae humanae, non vero 
semper necessario secundum partem rationalem. Ita expellere dolorem 
frigoris sine ullo positivo respectu ad bonum altius, sed simpliciter 
quia bonum est humano composito carere hoe dolore, non est peccatum 
neque ullo modo moraliter malum; nam auctor naturae hanc sen- 
sationem doloris ideo instituit, ut per eam homo incitaretur ad pro- 
videndum saluti corporis, eui nimium frigus nocet. Ergo expellendo 
frigus homo agit secundum intentionem Dei, licet nihil positive intendat 
nisi salutem corporis. — Quantum ad minorem dicunt esse bona hominis 
ut rationalis creaturàe, quae per se non sint bona moraliter honesta, 
sed utilia, ut discere mathesim. Ergo cum homo addiscit mathesim, 
nihil aliud positive intendens nisi utilitatem sciendi verum, non intel- 
legitur, quomodo hoc agendo malum morale committat. 

Itaque, inquiunt, numquam licet homini agere contra rationalem 
naturam, sed bene licet ei actus ponere, qui non sunt bonum rationale 
aut saltem non bonum honestum; sicut numquam licet ei agere contra 
finem supernaturalem, sed nequaquam in omnibus debet semper positive 
prosequi finem supernaturalem. Praeterea etiam bonum sibi utile ut 
tale homo appetere potest humano modo, quatenus prius considerat 
talem actum. non esse rationi contrarium, et dein eum ponit. 

Respondent thomistae: 8i scotistae ,per commoditatem naturalem 
intellegunt sanitatis conservationem, corporis rectam consistentiam, 
sustentationem, quietem aut quid simile conducens ad bonum rationis . . ., 
fatemur actionem non esse otiosam neque tantum indifferentem, sed 
bonam.... Convenit namque homini, etiam ut est rationis particeps, 
consulere parti vegetativae et sensitivae . . . et ideo dictat recta ratio 
his indigentiis subveniendum, ad idque nos impellit dilectio naturalis in 
nos, quae est honesta et bona moraliter. Unde S. Thomas (1, 2, q. 18, 
a. 9 ad 3) dicit: ,Hoc ipsum, quod aliquis agit ordinate ad sustentationem 
vel quietem sui corporis, ad bonum virtutis ordinatur in eo, qui corpus 
suum ordinat ad bonum virtutis (Billuart, De act. hum. diss. 4, a. 6). 


671. Ergo convenit inter thomistas et scotistas hominem non male agere, 
si appetat bonwm utile sive corpori sive animae, praecise quatenus. est 
utile, licet non positive referat ilud ad ulteriorem finem honestum. 
Neque dubitari potest, quin haec sit doctrina S. Thomae (cf. 1, 2, q. 18, 
a. 9; 2, 2, q. 168, a. 2; q. 169, a. 1 et 2; In cap. 3 Isaiae; In 2, dist. 40, 
q.1, a. b. Utrum autem velit quis dicere illos actus esse bonos an 
esse non malos, non multum refert. 

Unde iudica, quid sit verbum otiosum, de quo Christus (Matth. 12, 36) 
loquitur. Scilicet est verbum, quod sine ullo respectu utilitatis sive 
moralis sive physicae profertur, ob solam garrulitatem seu ex prae- 
cipitantia et sine consideratione. Nam homines debere ratione uti in 
iis; quae agunt, nec more brutorum caeco instinctu huc illuc duci se 
sinere omnes docent. Si vero sunt, qui plus postulent et dicant omne 
verbum et omnem actionem, quae deliberate fiat, semper dirigi debere 
non solum ad naturae bonum, sed ad altiorem finem honestum, dicunt, 
quod probare non possunt. Cf. quae scribit Lehmkuhl (L, ed. 12, 
n. 109), qui quoad prosecutionem bonorum utilium non plus postulat, 
quam ut ,maneat intra limites modestiae et temperatae curae bonorum 
corporis*. Similiter Suarez (De bon. et mal. act. hum. disp. 10, sect. 8,n. 9). 


672. Remanet quaestio de actibus delectabilibus, num eos qua tales 
appetere liceat. Duplex delectatio distinguenda est: spiritualis et cor- 
poralis. Nam sunt homines, quibus magna delectatio est litteris operam 
dare seu quaestionibus scientificis studere. Iam rationabiliter dici nequit 
malum esse, si quis ad sciendi desiderium explendum e. g. mathesi 
moderate studeat, positive nihil hie et nunc intendendo nisi delecta- 

tionem sciendi. Nam ideo Deus homini illam ópe£tw 00 eióévoi indidit, 
ut homo eam satiare studeat et verum addiscat. 

Si sermo est de delectatione sensibili, thomistae duas propositiones 
(8 9) ab Innocentio X1 (d. 2 Mart. 1679) damnatas afferunt, quibus putant 
se conficere posse doctrinam scotistarum: ,Comedere et bibere usque 
ad satietatem ob solam voluptatem non est peccatum, modo non 
obsit valetudini, quia licite potest appetitus naturalis suis actibus frui.* 
,Opus coniugii ob solam voluptatem exercitum omni penitus caret 
culpa ac defectu veniali^ Denz. n. 1158 sq.). 

Sed bene notandum est nonnulla his propositionibus contineri, quae 
a scotistis non minus quam a thomistis ut falsa reiciuntur. 

F'alsa est illa causalis: quia appetitus naturalis actibus. suis frui 
potest, ideo licet edere et bibere ob solam voluptatem. Nam multi sunt 
actus, quibus appetitus frui non potest, ut ebrietas et effrenata libido. 
Generatim non licet beluarum modo ferri eo, quo inclinat appetitus, 
sed spiritui saepe luctandum est contra carnis concupiscentiam. Ergo 
appetitus naturalis actibus suis frui eatenus tantum potest, quatenus 
actus aliunde honesti sunt; et consequenter causalis illa falsa est neque 
probat id, ad quod probandum assumpta est. 

Falsa. est illa regula, quod. liceat. cibo et potu uti usque ad satietatem 
(i. e. usque ad nauseam), dummodo ne obsit valetudini. Nam cibus et 
potus naturaliter destinantur ad debitas corporis dispositiones servandas. 
Itaque qui ultra utilitatem ex mera voluptate alimentis se implet, 
irrationabiliter agit. 

Falsum est ob solam voluptatem licere appetere delectationem sensi- 
bilem; nam qui ob solam voluptatem appetit eam, abstrahit ab honestate 
aut inhonestate eius et in ea positive finem ultimum ponit. Qui autem 
apprehendit delectationem ut licitam, moderatam, utilem, honestam, et 
sic eam appetit, non appetiturus, si contrarium apprehenderet, is non 
ob solam voluptatem eam appetit. Si vero homo nimis praecipitanter 
et sine debita consideratione delectationem aliunde ei licitam appetit, 
est saltem peccatum veniale, quia homo debet humano modo agere. 


673. Quoad haec igitur consentiunt scotistae cum thomistis (cf. Mastrius, 
De act. hum. disp. 5, q. 4, n. 196); haec autem plane sufficiunt ad osten- 
dendum duas illas propositiones merito esse damnatas; unde ex earum 
damnatione nihil contra scotistas probari potest. Sed independenter 
ab hac damnatione quaestio diiudicanda manet, mwm liceat appetere 
delectationem, non. quidem ob aliquam eius utilitatem aut honestatem, 
sed. propter se ipsam, quatenus tamen apprehenditur. ut alioqui. honesta 
vel licita et moderata. Ad quaestionem ita positam videtur tuto affir- 
mative responderi posse, quia quaerere delectationem licitam et regu- 
latam rectae rationis iudicio est quaerere id, quod a naturae auctore 
homini ut appetibile proponitur, ut homo hoc modo ad agendum alli- 
ciatur. Nam si homines non naturali instinctu allicerentur ad sumenda 

alimenta, sed sola ratione deberent hac de re iudicare, plurimi perirent, 
quia ratio in individuo non sufficienter perspicit, quid hac in re ne- 
cessarium aut conveniens sit. Ideo Deus huic necessitati per famem 
et sitim providit et solum postulat, ut homo ratione irrationalem appe- 
titum moderetur et dirigat. Ergo cum homo delectationem moderatam 
et licitam appetit, facit quod Deus vult, neque male facit, neque talis 
actus videtur indifferens esse, sed honestus, non.in summo, sed in in- 
fimo gradu honestatis. Utique non ipse actus elicitus delectationis 
ex interna sua natura est honestus, sed honestas ei accedit ex rationali 
voluntate imperante et dirigente, quae non permitteret delectationem, 
nisi esset honesta. Habes de hae re egregiam dissertationem in ,Theo- 
logia reformata" P. Didaci de la Fuente Hurtado, dissert. VI ed. Hispal. 
a. 1101, 159; cf. Walsh, De act. hum. n. 636 sq.; Zeitschrift für kathol. 
Theologie, Innsbruck 1887, 215 sq.; 1902, 448 sqq. 


674. Omnes fere concedunt per accidens posse fieri actus indifferentes in 
individuo, si quis sibi persuadeat doctrinam scotistarum esse probabilem, 
et secundum eam actum ponit. Ex altera parte thomistae intentionem 
honesti, quam requirunt, valde late explicant, quia, inquit Billuart, 
,non requirimus actualem relationem in finem honestum seu reflexivam 
cognitionem ordinativam in bonum finem, sed sufficit virtualis, quae 
habetur vi intentionis praecedentis actualis, saltem generalis, vivendi 
et semper agendi secundum rationem et meliore quo potest modo, quae 
virtualiter permanet, nisi revocetur per contrariam intentionem* (De 
act. hum. diss. 4, a. D ad obi. 2). Itaque vides practice non esse magnam 
differentiam inter utramque opinionem, quamvis summi momenti sit 
distincte perspexisse hanc quaestionem, ne homines inutiliter adigantur 
in scrupulos et fortasse in peccata. 


645. Schol. 2. De imperfectionibus. 

Cum secundum ea, quae modo dicta sunt, omnis actus deliberatus 
sit aut honestus aut inhonestus, quaeritur, wtrwm actus illi, qui vocantur 
imperfectiones, sint honesti an inhonesti. 

Perfectio idem est atque perfecta bonitas rei et in eo consistit, 
quod nihil entis convenientis rei deest (cf. S. Thomas 1, q. 6). Bonitas 
autem moralis, de qua hie sermo est, consistit in recta habitudine 
hominis ad finem suum ultimum.  ,Caritas autem est, quae unit nos 
Deo, qui est ultimus finis humanae mentis, quia, qui manet in caritate, 
in Deo manet, et Deus in eo, ut dicitur 1 Io. 4, 16. Et ideo secundum 
caritatem specialiter attenditur perfectio christianae vitae" (5. Thomas 
2, 2, q. 184, a. 1. Of. Suarez, De statu relig. l. 1, c. 2). 

Perfectio igitur actus in eo est, quod confert ad augendam cari- 
tatem et unionem cum Deo fine ultimo. Imperfectum est, quidquid 
perfectioni opponitur. Maxime perfectioni opponitur peccatum grave, 
quod expellit caritatem; dein peccatum leve, quod minuit fervorem 

caritatis. Omne igitur peccatum sine dubio est imperfectio. At hic 
loquimur de imperfectione sensu minus lato, prout distinguitur a pec- 
cato et neque expellit caritatem neque positive eius fervorem minuit, 
sed solum deficit ab eo gradu caritatis et fervoris, qui hic et nune homini 
conveniens est. Hic autem defectus vario modo accidit. 

Saepe homini liberum est eligere inter duo opera, quorum alterum 
altero Deo magis placet; e. g. potest eligere matrimonium aut statum 
religiosum. Illud est bonum, hoe est melius (cf. 1 Cor. 7, 2b sqq.. Homo 
igitur, quando utens sua libertate illud minus bonum eligit, committit 
imperfectionem. Sed quivis facile intellegit eum ineundo matrimonium 
ponere actum honestum, quo impeditur aliud bonum magis honestum. 
Ponendo bonum actum homo meretur, sed simul amittit maius meri- 
tum melioris actus. Peccatum vero esset, si quis positive contemneret 
bonum perfectius, e. g. vota religiosa; item si quis omissione boni 
perfectioris scandalum daret, ut facile accidere potest in religioso, 
qui transgreditur regulam, quae non obligat sub peccato. Si vero 
religiosus ita contra regulam aliquid facit, ut non peccet, id, quod 
facit, est opus honestum et simul imperfectio, quia melius est re- 
gulam servare. 

Potest etiam homo simpliciter omittere, immo nolle actum per- 
fectiorem. E. g. die feriali habet occasionem audiendi Missam neque 
ullo impedimento retinetur; scit tamen se non obligari, et ideo domi 
manet. Utique eo tempore, quo potuit audire Missam, aliud quid 
agit, at non haec ratio est, cur ad Missam non eat, sed simpliciter 
quia non vult. Ex supposito non committit ullum peccatum; num- 
quid igitur actum honestum ponit? Respondeo: Nolle bonum ut bonum 
nemo potest. Ergo qui omittit vel non vult actum bonum, in eo videt 
aliquam rationem mali, quam fugit, e. g. incommodum corporis. Fuga 
autem mali fi& ex amore oppositi boni. Itaque si hic amor boni op- 
positi, qui est causa omissionis vel nolitionis, est honestus, omissio 
actus perfectioris est honesta ex causa, ob quam omissio locum habet. 
Hoc in abstracto; nam in concreto saepe semideliberata desidia vel 
acedia adest, quae habet rationem inhonesti et peccati (cf. Lehmkuhl, 
Theol. mor. I, ed. 12, n. 110)*. 

Tandem homo saepe ponit actus honestos cum minore intensitate 
vel constantia, quam potest. Quo in casu idem actus est honestus 
in se et simul imperfectio, si comparatur cum actu subiective per- 
fectiore. Haec est potius negativa quam privativa imperfectio. 


' [bidem in nota habes brevem refutationem eorum, quae Hwgweny statuit in 
Revue du clergé francais LIII 641 sqq. contra doctrinam supra expositam, quasi ipsa 
nolitio boni perfectioris, quod est res consilii tantum, ita semper sit peccaminosa, 
ut subiective opus puri consilii excludatur. Sed aliter docent S. Paulus et S. Thomas 
or Dat. SHE re HY 

ART. III. 
DE REGULA MORALITATIS ACTUUM HUMANORUM. 


676. Dictum est de principiis moralitatis, i. e. de iis, quae per modum 
obiecti influunt in bonitatem aut malitiam actus humani. lamvero 
obiectum non influit in actus humanos nisi mediante cognitione; co- 
gnitio autem practice dictans, quid faciendum, quid omittendum sit, 
dicitur ra/io practica. Hine in quaestionibus moralibus obiectum non 
consideratur mere physice, sed ut subest rationi dirigenti. Non ideo 
e. g. furtum malum est, quia res aliena aufertur, sed quia recta ratio 
dictat rem alienam non esse auferendam domino rationabiliter invito. 
Itaque obiectum per se est solum aptum, ut ordinem moralitatis in- 
grediatur; quod autem revera est in ordine moralitatis, hoc accipit 
a ratione, quae ideo vocatur regula moralitatis; regula enim est id, 
cui alia adaequari debent, ut sint bona in genere suo. Consequenter 
regula bonitatis moralis est ratio iudicans de honestate aut inhone- 
state actus. 


677. Porro ratio creata facta est ad similitudinem rationis divinae 
in eaque ultimum suum principium et fundamentum habet. Quare 
distinguenda est duplex regula moralitatis: proxima, quae est ratio 
humana; remota seu ultima, quae est ratio divina. Ratio autem divina, 
quae dictat, quid homini faciendum, quid omittendum sit, non est nude 
theoretica insinuatio, sed se habet per modum imperantis et obligantis, 
quia includit voluntatem divinam. Unde dicere possumus voluntatem 
divinam praecipientem aut prohibentem esse primam regulam morah- 
tatis, quamvis voluntas divina in electione mediorum reguletur (se- 
cundum nostrum concipiendi modum) ratione divina. Ergo moraliter 
bonus est liber actus hominis, qui concordat cum voluntate divina; 
malus, qui ab ea discordat. 

Suppositis iis, quae in ethica naturali dicta sunt, quaedam gra- 
vissimae quaestiones hie considerandae veniunt tum de ratione divina 
tum de ratione humana, ut sunt regula morum. Quarum quaestionum 
prima est, num respectus ad voluntatem divinam ita sib de conceptu 
moralitatis, u& sine eo vera moralitas concipi nequeat. 


Prop. LXXII. Quamvis nonnullae actiones sint moraliter bonae 
aut malae antecedenter ad voluntatem divinam legiieram, tamen univer- 
salis regula moralitatis est voluntas divina. Quaestio disputata (Sum. 1, 2, 
q. 19, a. 4 9 10). 


678. Nofa. a) Duplex est hac de re sententia. 4l volunt rationem 
divinam praecipientem et prohibentem seu legem aeternam esse de 
essentia conceptus moralitatis, ita ut nihil concipi possit moraliter 
bonum aut malum, nisi ratione prius concipiatur a Deo praeceptum 
(vel saltem permissum) aut prohibitum. Ita plurimi thomistae, ut 

Salmanticenses (tract. 11, disp. 1, dub. b, 8 1), ex aliis: Gregorius de 
Valentia (II, disp. 2, q. 18, punct. 1, 8 ,Ex quo intellegitur) et sco- 
tistae communius, ut ait Mastrius (De pecc. q. 3, n. 66) moralistae, ut 
Walsh (De act. hum. n. 371). Alii dicunt ipsas immutabiles essentias 
rerum, ut apprehenduntur a ratione humana, sufficere ad constituen- 
dam regulam moralitatis. Ita Swarez (De bon. et mal. act. hum. disp. 3, 
sect. 3, n. 5; disp. 7, sect. 1, n. 6; De leg. 1. 2, c. 6, n. 11 sqq.), Vaequee 
(1, 2, disp. 97, c. 3), de Lugo (De incarn. disp. 5, sect. 5), Amicus, Arriaga, 
ali; etiam quidam thomistae et scotistae. 

De hae quaestione agit M. Pribilla, ,Katholisches und modernes 
Denken* (Stimmen der Zeit CV [1923] 255 sqq.), qui eam sub hac alia 
forma proponit: Quomodo homo peccare potest, qui Deum ignorat? 
Seu: Quomodo is, qui Deum ignorat, moralem suam obligationem 
cognoscere potest? "Tres distinguuntur sententiae theologorum: Secun- 
dum primam sententiam quivis homo eo ipso, quod graviter offendit 
in ordine rationis, etiam graviter peccat contra Deum.. Ita Salas (In 
1, 2, q. 88, tract. 18, disp. 16, sect. 22, n. 52 sqq.), Azor (Inst. mor. I, 
l. 1, c. 1, q. 4, Vega (Trid. decreti de iustif. expositio l. 13, c. 25). Se- 
cundum alteram sententiam negandum est suppositum posse hominem 
ita carere cognitione Dei, ut ne in confuso quidem cognoscat se pec- 
cando displicere numini. Ita Lessius (De perfect. div. 1l. 13, c. 96, n. 185) 
et alii theologi satis multi. Tertia sententia concedit posse absolute fieri, 
ut homo cognoscat malitiam moralem alicuius actus sui, non cognoscens 
actum esse violationem legis divinae. Ita de Lugo (De myst. incarn. 
disp. 5, sect. 5 sq., n. (0 109—118), Suarez (De vitiis et pecc. disp. 2, 
sect. 2, n. 5—1); immo aliquo modo ii omnes, qui docent quaedam prae- 
cepta legis naturalis cognosci posse ante cognitionem exsistentiae Dei. 
sed legem naturalem ita cognitam esse viam, qua cognoscatur ex- 
sistentia Dei, cum in illis iudiciis manifestet se superior potestas, im- 
perium indeclinabile exercens in mentem humanam, quae potestas est 
Deus ut legislator. Ita Lehmkuhl (Theol. moral. I!?, n. 981) et multi alii. 
Cf. quae dicta sunt in tractatu de Deo uno (II, n. 13 sq.. Si tertia 
sententia sic explicatur, coincidit fere cum secunda ;. et videtur omnino 
vera. Prima sententia docens offendi legislatorem, quotiens violetur 
lex, etiam ab ignorante esse legem latam a superiore legislatore, solum 
admitti potest, quatenus sermo est de offensa materiali, non de offensa 
formali. Itaque haec tantum quaestio manet, utrum quaedam prae- 
cepta moralia ex ipsa rerum natura cognosci possint, an ante talem 
cognitionem semper praerequiratur cognitio Dei legem dantis. Hoc 
alterum negandum est. 


679. b) Sed ne in vanum disputetur, notandum est inter utriusque 
sententiae defensores convenire de quibusdam, quae ad hanc rem spec- 
tant. Nam omnes concedunt reapse nullum esse malum morale, quod 
« Deo non prohibeatur. Itaque verum est omne peccatum esse ob- 

iective iniuriam Deo illatam. Evidens etiam est: si Deus non esset, 
ordo moralis non exsisteret, quia ipsae rerum essentiae in Deo funda- 
mentum habent. Unde dicendum non est quasdam actiones esse malas, 
etiamsi Deus non exsisteret; nam non-exsistentia Dei est hypothesis 
absurda, ex qua absurda deduci posse mirum non est. Potius igitur 
dicendum est nos posse concipere quasdam actiones esse moraliter 
malas, priusquam cogitemus de Dei prohibitione. In hae cognitione 
non solum supponitur ordo possibilium, sed etiam ordo creationis; nam 
si Deus nihil creasset, non esset ulla moralitas creata. Sed supposita 
creatione eo ipso exsistit quaedam moralitas independenter a morali 
legislatione Dei. Ex altera parte adversarüi concedunt malitiam. qua- 
rundam actionum non. ita. pendere a. voluntate divina, wt Deus in iis 
dispensare possit, quia antecedenter ad legem divinam quaedam actiones 
sint radicaliter malae, i. e. tales, ut Deus, si habeat circa eas actum 
legislativum, necessario eas prohibere debeat. Unde perspicitur hanc 
quaestionem ex parte esse litem de verbo, utrum aliquam bonitatem 
aut malitiam moralem velis vocare fundamentalem an formalem. 


680. Pars I. Miqua bonitas aut malitia moralis est, quae non deri- 
vatur a voluntate divina legifera, sed quae independenter ab hae volun- 
tate ipsis actionibus interna est et ex iis cognosci potest. 

Nam ex interna Dei natura ex una parte et ex natura rerum 
creatarum ex altera parte absolute necesse est Deum esse finem ulti- 
mum creaturarum; neque hoc pendet a divina voluntate. Unde etiam 
antecedenter ad voluntatem Dei legiferam. omnis. actus. humanus recte 
ordinatus ad finem ultimum. est moraliter. bonus, contrarius vero actus 
est moraliter malus. Ergo quaecumque ex natura sua ad finem con- 
ducunt, etiam ex natura sua bona sunt; et quaecumque ex natura 
sua cum fine pugnant, ex natura sua mala sunt. ,Llmpossibile nam- 
que est^, inquit Esparza, ,ut actus, quibus quis immediate adhaeret 
summo bono, non sint boni; et similiter ut non sint mali, quibus 
avertitur immediate ab eodem. Unde quoad istos actus nulla libera 
dispositio divinae voluntatis potest inducere ullam variationem boni- 
tatis aut malitiae^ (De act. hum. q. 20, a. 1). Tales autem actus esse 
facile perspicitur independenter a cognitione legislationis divinae; nam 
antequam cogito de lege Dei, video bonum esse colere Deum et amare 
Deum super omnia, malum vero esse contemnere Deum et odisse 
Deum. Similiter antecedenter ante omnem legem Dei mala sunt, quae 
vel pugnant cum debito statu cuiuslibet individui, vel pugnant cum 
ordine sociali generis humani. 


681. Immo si agitur de cognitione naturali, non possumus prius intel- 
legere aliquam rem esse a Deo qrohibitam, et ex hoc eam concipere ut 
malam, cum non immediate rationem divinam videamus; sed e con- 
verso prius intellegimus aliquid. pugnare. cum recto ordine et esse mora- 

liter malum, et ex hoc concludimus rem esse a. Deo prohibitam. Ergo 
prius formamus conceptum mali moralis quam conceptum legis divinae. 
Idém valet de bono morali. Nam amare Deum, iuvare miseros alia- 
que primum intellegimus esse bona; dein inferimus Deum iudicare actus 
debere esse tales, quales sunt; tertio concludimus Deum hos actus 
praecipere vel suadere vel permittere; et sic conceptus bonitatis moralis 
praecedit conceptum legis. Unde varia est bonitas moralis. Si vero 
omnis bonitas moralis unice e lege derivaretur, unica esset bonitas 
oboedientiae. 


682. His consideratis apparet, quomodo negari non possit ,in actu 
humano esse aliquam bonitatem vel malitiam ex vi obiecti praecise 
spectati, ut est consonum vel dissonum rationi rectae, et secundum 
eam posse denominari et malum et peccatum et culpabilem secundum 
illos respectus seclusa habitudine ad propriam legem* (Suarez, De lege 
l. 2, c. 6, n. 17). Sed quia Deus necessario prohibet ea, quae cum recta 
ratione pugnant, contraria autem iubet, ideo non potest esse ullum 
peccatum, quod mon simul habeat specialem rationem mali in ordine 
ad Dewm legislatorem, et hoc non est peccato accidentale, sed essen- 
tiale. Neque haec duo inter se pugnant: peccatum esse prohibitum, 
quia malum; et esse malum, quia prohibitum. Nam prior illa causalis 
significat rationem, ob quam Deus debeat prohibere peccatum; altera 
vero significat rationem, ex qua praecipua et specialis malitia peccati 
derivatur (cf. S. Thomas 1, 2, q. 11, a. 6 ad 4 et q: 100; a-:8:d- 2) lta 
que duplex in omni peccato mortifero malitia distingui potest, altera 
alteri subordinata: nempe ex ordine ad operantem, seu quatenus est 
actus dissentaneus naturae rationali eamque dedecorat; et in ordine 
ad Deum, quatenus est quidam contemptus et vilipensio Dei* (Lessius, 
De perfect. div. l. 13, n. 184). Neque wllum est peccatum. pure philo- 
sophicum, ut aiunt, sed omne peccatum est offensa Dei (Denz. n. 1990). 
Unde mirum mon est in S. Scriptura bonum morale semper describi 
ut observationem mandatorum Dei (Matth. 19, 17), peccatum vero 
ut praevaricationem legis divinae (Rom. 1, 17 8qq:; cf. Ps. 118,119: 
1:10: 8,44): 


683. taque si adversarii, dicentes ante praeceptum Dei actus quos- 
dam esse fundamentaliter tantum et incomplete, non vero formaliter 
et complete bonos aut malos, nihil aliud volunt nisi in nullo actu hanc 
esse unicam et integram moralitatem, hoc concedimus. gin volunt 
ante praeceptum Dei nihil esse, quod ex natura sua ad rectum ordinem 
conferat aut cum eo pugnet, hoc non videtur esse verum; nam odium 
Dei, periurium, effrenata libido, alia similia non possunt concipi in 
ullo signo rationis, in quo non sint detestabilia et vitanda ut mala 
moralia. Secus etiam Deo praecipienti oboedire non esset bonum, ne- 
que malum esset non oboedire. Nam etiamsi Deus iubeat me oboedire, 

si ratione prius non est malum huie praecepto resistere, ex so/a volun- 
tate Dei praecipientis nulla moralitas oriri potest. 

Si supponimus hominem, qui ignorat Deum, talis homo potest 
quidem cognoscere actus alios esse rationi conformes, alios autem dif- 
formes; sed obligationem moralem proprie dictam cognoscere nequit, 
quia nemo potest sibi esse sensu proprio legislator, quidquid kantiani 
de autonomia rationis practicae fabulantur. Si ignorantia Dei est culpa- 
bilis, non excusat a violatione legis divinae. Si vero homo inculpa- 
biliter ignorat Deum, sed habet sufficientem usum rationis, ut sit capax 
actionum moralium, lex divina, praecipue prohibens mala moraliter et 
graviter mala, non relinquit ita hominem in ignorantia, ut non inter- 
ponat auctoritatem suam tamquam a supremo legislatore progredientem. 
Cui si homines voluntarie resistunt, rei fiunt coram Deo. Nam etiamsi 
positivam legem non habent, ,ipsi sibi sunt lex, qui ostendunt opus 
legis scriptum in cordibus suis, testimonium reddente illis conscientia 
lpsorum et inter se invicem cogitationibus accusantibus aut etiam defen- 
dentibus in die, cum iudicabit Deus occulta hominum* (Rom. 2, 14 sqq.). 
Fontes revelationis docent actus omnes moraliter bonos et malos (ergo 
factos ab homine habente sufficientem usum rationis) in divino iudicio 
ponderatum et sententia divina retributum iri. Quamdiu autem lex 
divina nondum se auctoritative manifestavit hominibus, hi nondum 
capaces sunt actuum perfecte moralium et a malis arcentur vel metu 
poenarum ab aliis hominibus infligendarum vel similibus consideratio- 
nibus ex convictu humano derivatis. 

Nos utique saepissime non possumus diiudicare, utrum homo laboret 
ignorantia culpabili an inculpabili. Possunt etiam homines se ipsos et 
alios decipere, quod attinet ad statum suum internum. Ex revelatione 
haurimus sola principia doctrinae moralis; iudicium de subiectiva boni- 
tate et malitia hominum Deo relinquimus, qui suo tempore ,mani- 
festabit consilia cordium^ (1 Cor. 4, 5). Cf. supra n. 561 sqq. 510 sqq. 


684. Pars Il. Vniversalis regula moralitatis est voluntas divina. 
Nam Deus, sicut quaedam necessario praecipit aut prohibet, ita 
alia pro libitu suo praecipit aut prohibet, et ideo integrum ordinem 
moralitatis aliunde discere non possumus nisi ex cognita voluntate 
divina. Ratio est, quia multa sunt, quae relate ad summum bonum 
et ultimum finem ex natura sua indeterminate se habent. Ita Deum 
eoli ab hominibus est absolute necessarium; at non est necessarium 
eum coli die sabbati aut dominica. Ergo ad Deum pertinet res tales 
indifferentes determinare et ex variis mediis eligere ad finem ultimum 
ea, quae placent; sicut enim Deus est finis ultimus, ita ipsius est con- 
stituere de iis, quae ad hunc finem referuntur. Fit haec determinatio 
per legem positivam; illa vero, quae absolute necessaria sunt, pertinent 
ad legem naturalem. Sola igitur voluntas divina est prima regula 
universalis bonitatis et malitiae actuum humanorum apud theologum, 

esto detur alia regula quoad nos prior bonitatis et malitiae secundum 
quid, mediante cuius cognitione pervenimus naturaliter ad cognitionem 
ilius alterius regulae per se et specialiter primae* (//spareza, De act. 
hum. q. 20, ad 5, a. 2). Cf. supra n. 618 et infra n. 689 sq. 


685. Schol. Num voluntas humana, ut sit bona, debeat necessario 
ceonformari voluntati divinae. 


Vari casus distinguendi sunt: 


a) Si Deus praecipit, ut homo velit aliquid, voluntas humana, ut 
sit bona, debet conformari voluntati divinae. Potest tamen voluntas 
humana habere affectum simplicem ad contrarium, quia Deus hunc 
affectum non prohibet, sicut voluntas Christi, quamvis parata esset ad 
moriendum, habebat tamen simplicem affectum non moriendi. Neque 
vero lieet etiam simplici affectu desiderare, ut voluntas Dei non im- 
pleatur, sed solum, si agitur de re, quam Deus libere vult, desiderare 
licet, ut Deus contrarium velit. 

Si Deus non efficaciter aliquid praecipit, sed meram complacentiam 
alicuius rei habet, licet homini contrarium velle, ut, si Deus suadet 
virginitatem, homo potest eligere matrimonium. A fortiori homo non 
necessario debet habere eum actum, quem Deus ei permittit. Ratio 
per se evidens est. 

b) Si agitur non de actu humano, quem Deus praecipit vel per- 
mittit, sed de aliis rebus, quas Deus vult, patet hominem non debere 
positivum actum habere circa omnia, quae Deus vult, quia Deus multa 
vult, quae ad nos non pertinent. Si tamen volumus habere actum circa 
ea, quae Deus efficaciter vult, non licet nobis ullo modo velle contra- 
rium, ita ut vellemus, si possibile esset, voluntatem divinam effectu 
frustrari. E. g. non licet velle liberare damnatos ex inferno. Potest nihilo- 
minus homo simplici affectu discordare a voluntate divina quoad obiectum 
materiale secundum se consideratum, sicut si filius vult patrem vivere, 
quem Deus vult mori, licet haee voluntas Dei nota sit. Ratio est, 
quia Deus ut provisor universalis respicit rationes universales, cum 
homo privatus ad particulares rationes attendere debeat. Unde tunc 
nulla est formalis repugnantia inter voluntatem divinam et voluntatem 
humanam, quia homo, quamquam aliquid aliud velit atque Deus sub 
particulari respectu, tamen retinet voluntatem universalem, ut Deus 
glorificetur et eius voluntas impleatur. Immo si Deus habet solam 
voluntatem permittendi peccatum, homo potest obligari, ut omni modo 
conetur peccatum impedire. Generatim si Deus habet motivum honestum 
volendi malum morale, quod motivum homo habere non potest, non 
licet homini idem obiectum materiale velle, quod vult Deus (cf. S. TAho- 
mas 1, 2, q. 19, a. 10). Ita Deus potest velle odio habere inimicos nostros; 
nobis vero non licet velle, ut Deus velit eos odio habere (Rom. 12, 19 20), 
quia bonum iustitiae vindicativae procurare non est nostrum. 

Prop. LXXIII. Proxima regula moralitatis est dictamen con- 
scientiae practice certum, licet forte invincibiliter erroneum. Sententia 
communis (Sum. 1, 2, q. 19, a. 3 5 6). 


686. Nota. Quia de hae re agitur tum in ethica naturali tum in 
theologia morali, pauca tantum principia dogmatica hic stabiliemus, ea, 
quae magis ad praxim pertinent, alis relinquentes. 

Conscientia est actus intellectus practici ultimo dictantis, quid ut 
moraliter bonum faciendum, quid ut moraliter malum vitandum sit. 
Dicitur , ultimo dictantis*, ut distinguatur a synteresi (synderesi, cf. S. Tho- 
mas 1, q. (9, a. 12) seu intellectu principiorum practicorum univer- 
salium!, cum conscientia versetur circa particulares operationes. Potest 
quidem conscientia intellegi etiam habitualis intellectus boni et mali 
moralis, sed plerumque intellegitur actus. Dicitur enim conscientia 
testificarl, ligare vel instigare vel etiam mordere sive reprehendere. 
Et haec omnia consequuntur applicationem nostrae cognitionis vel 
scientiae ad ea, quae agimus" (S. Thomas 1, q. 19, a. 13). Iudicat autem 
conscientia tum de iis, quae iam facta sunt, in quantum moraliter per- 
manent, tum de iis, quae hic et nunc fiunt, tum de iis, quae in futurum 
facienda sunt. Hic quaerimus de conscientia, quae ut norma agendi 
praecedit ipsam actionem; et haec potest etiam definiri: iudicium proxime 
practicum de liceitate actionis hic et nunc ponendae. Non bene quidam 
(Henricus, Durandus) dixerunt conscientiam esse inclinationem aut ope- 
rationem voluntatis (cf. Swarez, De bon. et mal. act. hum. disp. 12, 
sect. 1, n. 1); discernere enim et iudicare et legem manifestare est intel- 
lectus. Unde apostolus scribit: ,Cum gentes, quae legem non habent, 
naturaliter ea, quae legis sunt, faciunt, eiusmodi legem non habentes 
ipsi sibi sunt lex; qui ostendunt opus legis scriptum in cordibus suis, testi- 
monium reddente illis conscientia ipsorum, et inter se invicem cogita- 
tionibus accusantibus aut etiam defendentibus* (Rom. 2, 14 sq.). 

Quia divisiones conscientiae alibi explicantur, sufficit hic notasse, 
quid sit conscientia practice certa, videlicet est ea, quae sine formidine 
erroris dictat: ita esse agendum. Quamdiu tale iudicium non est for- 
matum, proprie non adest conscientia, sed carentia conscientiae circa 
honestatem actus, quae carentia reductive solum nominatur conscientia. 
Potest vero eum conscientia practice certa coniungi dubitatio specula- 
tiva, ut si quis dubitans, utrum votum emiserit necne, iudicat licere 
sibi non implere votum. Ergo in hoc casu denominatio dubii est, con- 
scientiae mere externa. Of. V. Frins, De actibus humanis III, Fri- 
burgi Br. 1911, n. 61 sqq. 


687. Pars. Proxima regula moralitatis est conscientia. 
Nam voluntas non potest aliter ferri in obiectum nisi ut propositum 
ab intellectu. Ergo si intellectus proponit obiectum ut moraliter bonum, 


1 Qf. O, Renz, Die Synterese nach dem hl. Thomas von Aquin, Münster 1911. 

voluntas illud amplectens fertur in bonitatem propositam, et sic actus 
eius est bonus; secus, si voluntas appetit obiectum propositum ut 
malum. Ergo actus voluntatis etiam in ordine morali specificatur ab 
obiecto sub ea ratione formali, sub qua illud attingit. Consequenter 
ommis alia regula ex dictamine rationis habet vim proximam inducendi 
bonitatem aut malitiam moralem in actus humanos. De qua re S. Paulus 
scribit: ,T'u fidem habes [i. e. firmam persuasionem tibi aliquid licere]? 
Penes temetipsum habe coram Deo. Beatus, qui non iudicat semetipsum 
[agendo contra conscientiam aut cum dubia conscientia] in eo, quod 
probat! Qui autem discernit [i. e. rem illicitam esse putat|, si man- 
ducavit [idolothyta vel alia, putans hoc non licere], damnatus est, quia 
non ex fide [i. e. non secundum dictamen conscientiae fide illustratae |. 
Omne autem, quod non est ex fide, peccatum est^ (Rom. 14, 22 sq.). 


6088.  Debere conscientiae dictamen esse practice certum omnes theologi 
docent (Suarez, De bon. et mal. act. hum. disp. 12, sect. 3, n. 2) et pro- 
vocant ad illud Eccli. 3, 27: ,Qui amat periculum, in illo peribit"! 
Nam homo agens cum dubio practico appetit obiectum ut fortasse cum 
peccato coniunctum, seu appetit obiectum, sive bonum sive malum est. 
Hie autem actus est moraliter malus, quia, ut apostolus ait, non est 
ex fide. Ergo ad bene agendum requiritur iudicium certum de honestate 
actus, sed ad male agendum sufficit rationabilis dubitatio de malitia 
actus. Neque tamen opus est ad bene agendum cognitione metaphysice 
certa et reflexa, sed sufficit cognitio directa et certitudo moralis, quam 
sibi quisque facile comparare potest; nam ,quamvis sint multi, qui 
nesciant explicare hane certitudinem per sua principia nec reducere 
illam ad syllogisticam formam, tamen vix potest aliquis reperiri, qui 
ratione utatur et tamen de suis actionibus nesciat iudicare absque 
haesitatione et formidine se bene et secure operari, quando iuxta cogni- 
tionem, quam assequitur, bona fide operatur, quod honestum videtur: 
et qui hoc iudicium ferre non potest, merito dici potest non operari 
ex perfecta humana deliberatione* (Suarez l. c. sect. 3, n. 3). 


689. Pars II. Regula moralitatis est etiam conscientia invineibiliter 
erronea, i. e. quae quidem dictat ea, quae obiective non sunt recta, 
quam tamen hic et nunc deponere seu reformare homini non est mora- 
liter (i. e. adhibita debita diligentia) possibile. Hoe cum S. Thoma 
(1, 2, q. 19, a. 5 et 6) communiter docent theologi, ut Suarez (l. c. sect. 4, 
n. 6) et S. Alphonsus (l. 1, n. 5). Immo ipse S. Paulus hoc clare indicat. 
Postquam enim dixit christianis licere omni cibo uti, cum nullus cibus 
sit per se communis, i. e. immundus: ,Scio et confido in Domino Iesu, 


' Mirum est paucissimos theologos, qui hoc principium negant, esse rigoristas, 
acerrimos probabilismi adversarios. Cf. A. Astrain, Historia de la Compafiía de Jesüs 
en la asistencia de Espafíia VI, Madrid 1920, 195. 

quia nihil commune per ipsum*, tamen statim addit, nisi forte quis 
per errorem putet aliquem cibum communem esse: , Nisi ei, qui existimat 
quid commune esse, illi commune est^ (Rom. 14, 14). Et alibi: ,De 
escis autem, quae idolis immolantur, scimus, quia nihil est idolum in 
mundo.... Sed non in omnibus est scientia; quidam autem cum con- 
scientia usque nune idoli quasi idolothytum manducant; et conscientia 
ipsorum, cum sit infirma, polluitur* (1 Cor. 8, 4 1). Quod valet de malo, 
similiter valet de bono, et ratio utriusque est, quia homo eo modo rem 
appetit, quo ab intellectu proponitur. Itaque cum intellectus proponit 
rem ut praeceptam, voluntas eam appetendo vult implere praeceptum; 
si contra intellectus rem proponit ut prohibitam, voluntas eam appe- 
tendo appetit illicitum. Etsi enim id, quod intellectus proponit ut pro- 
hibitum, reapse sit fortasse praeceptum, tamen voluntas rem appetens 
eam appetit sub ratione prohibiti et consequenter male agit. 


690. Sed hic oritur difficultas. Cum enim conscientia sit subiectiva 
applicatio obiectivae normae moralitatis, notio erroris videtur pugnare 
cum notione conscientiae, quia per iudicium erroneum non applicatur 
nobis obiectiva norma moralitatis, sed ab ea removemur. Ad quod 
respondendwm est conscientiam erroneam opponi quidem obiectivae 
normae moralitatis materialiter, sed non formaliter. Quamvis enim 
partim ex ipsis essentiis rerum, partim ex libera Dei voluntate quae- 
dam sint obiective honesta aut inhonesta, nihilominus formalis obligatio 
moralis haec est, ut faciamus id, quod ut bonum, vitemus autem id, 
quod ut malum apprehendimus. Iamvero hoc principium servat, qui 
conscientiam invincibiliter errantem sequitur, etsi id, quod agit, ma- 
terialiter differat ab eo, quod obiective honestum est. Quare homo ita 
agens dicitur materiale peccatum committere, formaliter vero bonum 
opus facere. Quidam distinguunt legem Dei antecedentem et legem 
Dei consequentem, quarum haec ex suppositione erroris invincibilis ho- 
minem obligat. Ita antecedenter et per se non licebat lacob accedere 
ad Liam, quia non erat uxor eius; postquam autem invincibiliter putabat 
eam, ad quam accedebat, esse uxorem suam, licite accedebat (Gen. 29, 
20 sq.. Lex igitur antecedens prohibet aliquem actum pro circum- 
stantiis cognitionis sufficientis; lex consequens eundem actum permittit 
supposito errore invincibili (cf. Wirceburg., De act. hum. n. 118 sqq.). At 
praetereundum non est esse quaedam principia legis naturalis, quae non 
possunt invincibiliter ignorari ab eo, qui ratione utitur. Ergo qui contra 
haec praecepta agit, ad summum habet conscientiam vincibiliter erroneam. 
Cf. Frins, De act. hum. III, n. 24 sqq. 


691. Schol. Cum actus moralis requirat libertatem, conscientia erronea 
non potest efficere, ut actus non liber fiat peceaminosus. Itaque cum homo 
involuntarie patitur e. g. cogitationes contra fidem, non peccat, quam- 
vis falso iudicet se in his omnibus peccare; et similiter in aliis casibus. 

Conscientia falso iudicans adesse peccatum, ubi non est, interdum 
vocatur serwpwlosa. At rectius ita vocatur conscientia, quae timet 
(non firmiter iudicat) vel solet timere, ne peccatum sit, quod reapse 
non est peccatum. 


Prop. LXXIV. Opinio practice et solide probabilis suíficit, ut ac- 
tus iuxta eam honeste poni possit, si certitudo directa haberi nequit. 
Quaestio disputata. 


692. Nota. Secundum ea, quae dicta sunt in thesi praecedenti, ab- 
solute requiritur ad honestatem actus, ut homo iudicium ultimo prac- 
ticum certum habeat. Unde tenetur moralem diligentiam adhibere ad 
tale iudicium formandum. Potest autem accidere, ut etiam adhibita 
diligentia certitudo directe acquiri nequeat, sed ex utraque parte solidae 
rationes pugnent, ita ut intellectus uni parti assentiri non possit nisi 
cum rationabili formidine, ne oppositum sit verum. Qui exempla huius 
rei habere cupit, facile invenit in quolibet compendio theologiae moralis, 
ubi totiens haec occurrunt: Prima sententia affirmat, secunda negat, tertia 
distinguit. Unde certum est posse esse opiniones oppositas, quarum quae- 
libet sit solide probabilis, seu quarum quaelibet solidis rationibus nitatur. 
Secus enim explicari nequit, quomodo de tot quaestionibus post tantas 
disputationes nondum conveniat inter viros doctos. Ita in illa quaestione, 
utrum die dominica pingere liceat, alii negant, alii affirmant, utrique 
suas quoque rationes afferunt; unde S. Alphonsus concludit: ,Negari 
non potest praedictam opinionem [quae cum limitatione pingere per- 
mittit] satis esse probabilem; nam etsi non constaret, quod pingere 
sit opus liberale, nec etiam constat esse servile^ (l. 4, n. 280). Hic 
igitur est casus, in quo et auctoritates externae et rationes internae 
graves et solidae stant aliae contra alias; ergo neutra sententia est 
certa, sed utraque solide probabilis. 


693. Quando igitur quidam impugnatores probabilismi ita loquuntur, 
quasi non possint umquam duae oppositae opiniones esse solide pro- 
babiles, pugnant et contra factum et contra rationem. Neque minus 
hoc verum est de iis, qui dicunt: Si sit ratio solide probabilis ex una 
parte et ratio certo probabilior ex altera parte, rem iam fieri moraliter 
certam. Hoc est aperte falsum. Nam sententiae probabiliori, cui solide 
probabilis obstat, hoc essentiale est, ut maneat incerta et falsitatem 
non sufficienter excludat. Unde qui opinioni probabiliori adhaeret, est 
in periculo errandi, neque ullo modo certum est eum magis accedere 
ad veritatem, quam qui sequitur oppositam opinionem probabilem. 
Nam si hoc certum esset, eo ipso certum esset ex parte opinionis 
probabilioris stare veritatem, seu omnis probabilior opinio esset certe 
vera. Atqui hoc est absurdum, cum mon raro opiniones certo tempore 
probabiliores postea inventae sint falsae. Si autem opposita fit ,nota- 
biliter probabilior, contraria sententia iam cessat esse solide pro- 

babilis, et contra, quamdiu altera sententia manet solide proba- 
babilis, altera non potest esse (secundum practicam prudentiam) certo 
et notabiliter probabilior, ut recte notant Wirceburgenses (De act. hum. 
n.240). Nam ,vera probabilitas consistit in eo, quod pro se habeat 
motiva gravia, quod contra se nihil certi habeat, quod argumenta 
contraria probabiliter solvat (l c. n. 251). Si argumenta pro parte 
et altera petuntur ex fonte plane eodem, utique maior probabilitas 
destruit minorem. Verum hoc plerumque non accidit, sed, prout res 
consideratur secundum unum respectum aut alterum, modo haec opinio 
modo altera videbitur probabilior. Quia enim in hoc casu principia 
diversa assumuntur ad probandum, altera probabilitas per alteram non 
afficitur. E. g.si pro una parte stat maior auctoritas externa, pro 
altera vero parte stat solida ratio interna, quam illi auctores non 
sufficienter consideraverunt vel ignoraverunt, augendo numerum auc- 
torum numquam poteris detrahere pondus rationi internae. 


694. Haec si prae oculis habentur, fwtiles apparent rationes eorum, 
qui dicunt semper, si adsit probabilitas maior, non iam posse intellectum 
assentiri oppositae propositioni ut vere probabili. &1 e. g. ex quinque 
horologiis aeque bonis tria indicant mediam noctem transiisse, duo 
indicant nondum transiisse, prudenter assentiri possum ut probabili huic 
propositioni: media nox nondum transiit; quamvis opposita sit certe 
probabilior. Sin quis cum S. Alphonso (l 1l, n. 56 sq.) propositiones 
contradictorias, quarum neutra est moraliter certa, vult dicere aeque 
vel fere aeque probabiles, eas vero, quae in comparatione cum Aliis 
hoe modo non sunt fere aeque probabiles, dubie vel tenuiter proba- 
biles, re nobiscum consentit, quamvis modus loquendi regulis philo- 
sophiae non sit plane consonus et facile confusionem pariat (cf. Zeit- 
schrift für kathol. Theologie, Innsbruck 1879, 218 sqq. 293 sqq.; Fins, 
De act. hum. III, n. 193 sqq. 224). 


695. Nos igitur dicimus posse esse opiniones, quae sint certe et solide 
probabiles, licet oppositae sint etiam probabiles, immo fortasse probabi- 
liores.  Loquimur autem de opinionibus practice probabilibus, i. e. quae 
dictant probabile esse licere omnibus consideratis ita et ita agere. 
Neque enim quaelibet propositio speculative probabilis potest eo ipso 
servire ad honeste agendum, quia potest aliquod principium inter- 
cedere, quo hoc prohibetur, ut lex, pactum, consuetudo, caritas, iustitia, 
religio. Ita si habeo duos liquores, quorum alter certe est aqua, alter 
probabiliter tantum, non licet hoc altero uti ad baptizandum; nam 
principium certum est materiam certam in administrandis sacramentis 
adhibendam esse, si haberi possit!. Ergo nullo modo est probabile 


! Idem valet, si certum est unum liquorem esse aquam, et solum probabilius 
est alterum quoque liquorem esse aquam; nam in his rebus absolutus tutiorismus 
sequendus est, si fieri potest, non vero probabilismus neque probabiliorismus. De 
his et aliis similibus quaestionibus cf. Fins l. c. n. 240 sqq. 

licere baptizare illa materia, quae probabiliter est aqua, sed certum 
est hoe non licere. De soli igitur sententiis practice probabilibus 
hic est sermo, quod si prae oculis habetur, nulla exceptio statuenda 
est quoad. usum probabilismi. 


696. Dicimus igitur: 51 post sufficientem inquisitionem ad certitudi- 
nem perveniri nequit, sed constat de sententia solide probabili, posse 
formari syllogismum, per quem homo ex cognitione directe probabili 
veniat ad iudicium reflexe certum. In hoc enim est indoles systematis 
probabilismi, ut doceat posse hominem ex iudicio directe probabili 
formare iudicium reflexe certum, quod ad honeste agendum requiratur, 
hoc modo: 

Certum est me posse probabiliter ita honeste agere. 

Atqui certum est mihi licere sententiam practice probabilem sequi. 

Ergo certum est me agere honeste, si ità agam. — "l'ota quaestio 
est, num minor huius syllogismi sit vera, seu num honeste agat, qui 
luxta opinionem probabilem agit. 


697. Arg. 1l. Ex ratione interna. 

Licet homini omne bonum appetere, quamdiu quoad particulare 
bonum ei non certo constat hoc sibi esse illicitum. Atqui quando solide 
probabile est esse licitum, non certo constat esse illicitum. Ergo in 
hoc casu licet ei bonum appetere. 

,Ad mai. Quando homo sequitur opinionem probabilem, non appetit 
ipsam probabilitatem, sed appetit aliquod determinatum bonum, quod 
ei appetere probabiliter licet, probabiliter non licet. Ratio boni est 
obiectum omnis actionis humanae, neque potest homo agendo nisi 
bonum appetere, et obiectum, quod appetit, specificat actum eius. 
Ex altera parte nullum bonum est obiectum inhonestum sub ratione 
boni, sed sub ratione discrepantis a recto ordine. Unde, quia homo 
a natura factus est ad appetenda bona sibi convenientia (etiam utilia 
et delectabilia, ut supra explicatum est), tam diu appetens bonum suo 
iure utitur, quamdiu non probatur discrepantia a recto ordine. Iam- 
vero ubi est solida probabilitas pro liceitate, non probatur haec dis- 
crepantia. Ergo manet homo in possessione sui iuris. Obiective utique 
ex duobus contradictoriis (scilicet obiectum esse honestum aut esse in- 
honestum) unum tantum est verum. At obiectiva veritas non influit 
in moralitatem actus nisi mediante cognitione. Unde, quamdiu homo, 
postquam cum sufficienti diligentia omnes circumstantias consideravit, 
probabiliter iudicat se etiamtum esse in possessione libertatis, tam diu 
licite sua libertate utitur. Libertas igitur appetendi omne bonum. con- 
veniens in possessione est, quamdiu mon certo probatur eam hie. et. nunc 
ex hac possessione excidisse, E. g. tam diu licet mihi cibos convenientes 
edere ad refocillandas vires corporis, quamdiu non certo constat ob- 
stare ecclesiae interdictum. Ergo, si est solide probabile tale inter- 

dietum non adesse, honeste utor mea libertate. Idem valet, si con- 


stat quidem legem adesse, sed si probabile est eam ad hunc casum 
non applicari. Cf. Frins l. c. n. 144. 252. 


698. Hine inepte arguit quidam auctor dicens: ,Ubi dubium est, an 
adsit lex, consequenter dubium etiam est, an adsit libertas. Male, 
dico, arguit; nam ubi dubium est, an adsit lex, certum est legem non 
obligare; docet enim $5. Thomas (De verit. q. 17, a. 3): quod nullus 
ligatur per praeceptum aliquod nisi mediante scientia illius praecepti'. 
Patet autem scientiam importare cognitionem certam de lege; et huius 
ratio etiam patet, quia lex, donec est dubia, non est sufficienter pro- 
mulgata; atqui lex non sufficienter promulgata non habet virtutem 
obligandi sive ligandi, ut ait doctor angelicus; ubi autem non exsistit 
lex ligans sive prohibens, homo licite operatur, ut ait idem S. Thomas.* 
Ita S. Alphonsus (l. 1,n. 61), qui postea (n. 75 sqq.) multis argumentis 
defendit hane thesim: ,Lex incerta non potest certam obligationem in- 
ducere, quia hominis libertas anterius ad legis obligationem possidet", 
et ostendit hoc etiam valere de lege aeterna; nam priusquam haec per 
certam cognitionem homini promulgatur, homo liber est. Porro multis 
citatis textibus ostendit hane esse doctrinam veterum doctorum. Of. F'rins, 
De act. hum. IIL, n. 247 sqq. 263; Lehmkuhl L, ed. 12, n: 116 sqq. 


699. Similiter Esparza ait: ,Cum voluntati evidenter innotescat se 
esse sui iuris [in appetendis bonis, ad quae naturalem capacitatem 
et inclinationem accepit], dum non innotescit pari evidentia [l. e. ea 
certitudine, quae in humanis actibus sufficere debet] restringi sibi lege 
aliqua contraria dominium quoad aliquem actum, non deturbatur a priori 
possessione nec tenetur admittere incertas iuris certi exceptiones" (De 
act. hum. q. 23, a. 12). Cf. Wirceburgenses, De act. hum. n. 252 254; 
Bouquillon, De act. hum. n. 339; Études IX, Paris 1866, 193 sqq. 


! [n appendice, quam postea Theologiae suae addidit, Esparza (n. 152 sqq.) dicit 
magni momenti esse distinctionem ,inter opinionem evidenter atque ommino indubi- 
tanter seu probabiliorem seu minus probabilem, et opinionem non usque adeo patenter 
seu probabiliorem seu minus probabilem, sed cuius seu superioritas seu inferioritas 
supra aut infra oppositam sit aliquousque dubia, obscura et anceps*. Hanc distinc- 
tionem communiter non inveniri apud theologos neque ab ipso antea fuisse comme- 
moratam, quia doctrina probabilismi ,respicit opiniones, quae tamquam probabiles 
circumferuntur apud auctores celassicos et approbatos communiter, ita ut agnoscantur 
probabiles ab iis etiam, a quibus reiciuntur tamquam falsae. Inter eiusmodi autem 
opiniones, tametsi quaelibet earum sint suis oppositis probabiliores aut minus prp- 
babiles reipsa ... nullae tamen sunt, quarum maior seu minor probabilitas seu 'éX- 
cessus vel inferioritas supra oppositam opinionem sit indubitata et evidens ac facile 
pervia. Opinio, quae tanta huiusmodi perspicuitate est verisimilior aut minus véri- 
similis, non amplius dicitur probabilis, sed quae est ita verisimilior, dicitur celi 
moraliter; et quae est eodem modo minus verisimilis, dicitur improbabilis? J Dieit 
hunc excessum non frequenter, sed raro inveniri inter opiniones oppositas próbabilé8, 
et probabilioristas errare contrarium censentes. Patronos vero usus liciti 'opintonis 


Pesch, Praelectiones dogmaticae. lll. Ed. 5/6. 91 

700. Arg. 2. Ex auctoritate theologorum. 

Quaestio de liceitate sequendi opinionem probabilem faventem liber- 
tati, relicta probabiliore favente legi, numquam sub hae determinata 
formula a theologis tractata est ante saeculum XVI, quando a Barthol. 
de Medina O. Pr. primum haec thesis posita est: ,Si est opinio pro- 
babilis, licet eam sequi, licet opposita sit probabilior* (In 1, 2, q. 19, 
a. 6, concl. 3). Similiter Dom. Baiies: ,De opinionibus prioris generis 
[quae versantur. solum cirea licitum et illicitum] verum est posse ho- 
minem sequi probabilem opinionem, relicta probabiliore* (In 2, 2, q. 10, 
a. 1, dub. 3, concl. 4, ed. Venet. 1602, col. 494). Quae sententia ex illo 
tempore tam universaliter recepta est, ut per spatium centum annorum 
et. ultra vix adversarium habuerit. Vazquez dicit hanc sententiam esse 
veram et in scholis communem (In 1, 2, disp. 62, c. 4, n. 14). Etiam 
Bwarez argumentatur ut ex communiter agnito ,principio generali, 
quod in moralibus licet practice operari iuxta opinionem probabilem, 
etiamsi speculative minus probabilis censeatur* (De irregul. disp. 40, 
sect. 5, n. 6. Cf. De bon. et mal. act. hum. disp. 12, sect. 6, n. 8; De 
relig. tract. 10, l. 4, c. 15, n. 21). Card. de Lugo: ,Quando ultimum 
iudicium et. ultima regula probabiliter iudicat hie et nune licere hane 
operationem, semper licite operamur* (De iur. et iust. disp. 16, n. 97). 
Esparza sit: Hane. sententiam docent ,fere omnes postremi huius 
saeculi auctores, hoc est, fere omnes, qui hac de re egere diligenter, 
distincte ac in propriis terminis, idque consensu usque adeo unanimi, 
ut vix sit ullus, qui aperte ac indubitanter renitatur, praeter unum 
Comitolum [S. J.], qui fundamentis ductus admodum languidis, cen- 
suram tulit manifeste nimiam contra communem sententiam, cui procul 
dubio standum est* (De act. hum. q. 23, a. 6). Mastrius: ,Haec est 
communissima et receptissima sententia in omni schola in hoc currenti 
saeculo" (In 2, dist. b, q. 2, a. 1, n. 45, cf. n. 53). EL 

Atqui sententia, quae ab omnibus fere doctoribus ommium schola- 
rum, ceteroquin maxime inter se dissentientium et pugnantium, per 
tantum tempus tamquam plane certa docebatur, non potest esse falsa; 
atque hoe eo minus, quia secus eo tempore tota ecclesia in rebus 
morum errore infecta fuisset in gravissima quaestione, nullo pontifice. 
nullo episcopo repugnante (cf. quae de hoc invicto argumento optime 
disserit. Lacroix 1. 1, n. 269 sqq.). 


701. Neque vero doctrina probabilismi saeculi XVI ut nova intro- 
ducta est, sed ommibus illis theologis firmiter persuasum erat se sequi 


doctrinam veterum doctorum. Ceterum hoc ita esse facile patet in- 
ali» 

minus probabilis et minus tutae non loqui de opinione tam evidenter minus proba- 
ibili, ut, debeat dici moraliter improbabilis et opposita moraliter certa. 

ijs; qUnde faeile est. diiudicare, num, ut quidam volunt, Esparza reliquerit probabilis- 
Amm. et,ad aequiprobabilistas transierit. Solus modus loquendi non omnino placet, 
Ait, Supra dictum est. 

spicienti e. g. libros S. Thomae (In 4, dist. 21, q. 2, a. 3 ad 3; Quodl. 9, 
a. 15, collatis 1, 2, q. 90, a. 4; q. 19, a. 4 ad 3; De verit. q. 17, a. 3), 
S. Bonaventurae (In 4, dist. 38, a. 2, q. 3), S. Antonini (S. p. 1, tit. 3, 
c. 10, 8 11, reg. 4). Postea vero acerrimi quidem impugnatores pro- 
babilismi exstiterunt; at haec impugnatio initium sumpsit non a fide- 
libus ecclesiae filiis, sed a iansenismi sectatoribus; et maxime ab 
lis continuata est, qui iansenismo favebant. Sed non obstantibus his 
impugnationibus probabilismus victoriam obtinuit. ,lam enim [pro- 
babilismi principia] traduntur in seminaris tamquam basis totius 
theologiae moralis, defenduntur in universitatibus, commendantur ab 
episcopis; auctores autem moderni fere omnes probabilismum  pro- 
posuerunt* (Bouquillon, De act. hum. n. 344; cf. eiusdem "Theolog. 
moral. fundament., ed. 2., 548 sqq.; Frins, De act. hum. III, n. 265 sqq.; 
Lehmkuhl I, ed. 12, n. 162 sqq.). Historiam disputationum de proba- 
bilismo, quae saeculo XVII movebantur, diligentissime exponit nf. 
Astrain, Historia de la Companía de Jesás en la asistencia de Espana 
VI (Madrid 1920) 139—312. 


702. Arg.3. Ex exclusione aliorum systematum. 

Dammatus est ab Alexandro VIII tutiorismus absolutus: ,Non licet 
sequi opinionem vel inter probabiles probabilissimam* (Dene. n. 1293), 
ab Innocentio XI laxismus: ,Generatim, dum probabilitate, sive in- 
irinseca sive extrinseca, quantumvis tenui, modo a probabilitatis finibus 
non exeatur, confisi aliquid agimus, semper prudenter agimus* (Denz. 
n. 1153)! Ergo inter catholicos iam solum potest esse quaestio de 
probabilismo moderato, quem supra explicavimus, aut de aequiprobabi- 
lismo, aut de probabiliorismo. Cf. Frins l. c. n. 216 sqq. 

Iam probabiliorismus pugnat cum sana ratione. Aut enim eius de- 
fensores sequuntur sententiam probabiliorem faventem libertati, quia 
probabilior est, sola probabilioritate innixi; et haec est doctrina laxa 
et immoralis; nam qui stat in sola probabilioritate iudicii practici, se 
exponit probabiliter periculo committendi peccatum, id quod numquam 
licet. Aut utuntur principio reflexo, vi cuius veniunt ad iudicium prac- 
ticum certum; et, si hoc faciunt, debent probabilistis eandem liber- 
tatem concedere, qui docent ex sententia solide probabili formari posse 
iudicium certum. Porro, si licet sequi opinionem probabiliorem, licet 
'sequi opinionem probabilistarum; nam eorum systema, auctoritate tot 
tantorumque theologorum fultum, est longe probabilius quam contrarium. 
Neque systema probabiliorismi est tutius, quia aptum est ad coniciendos 
homines in maximas perplexitates et scrupulos et inde in peccata. 


703. Aequiprobabilismus autem aut coincidit cum moderato probabilismo 
aut admitti nequit. Nam si docet, ut libertas maneat in possessione, 


1 Hanc sententiam non docuisse Tamburinum, cui saepe adscribitur, ostendit 

sententiam faventem legi non debere esse tanto probabiliorem, ut 
opposita solide probabilis esse cesset, idem docent probabilistae. Sin 
docet hominem, ut licite agat, debere semper perspicere. non solum 
sententiam, quam sequitur, esse solide probabilem, sed etiam nullum 
esse excessum probabilitatis in opinione favente legi, postulatur aliquid 
in rebus moralibus impossibile, et pugnatur contra ommes theologos, 
qui docuerunt naturalem hominis libertatem non posse restringi nisi 
lege moraliter certa, et sic subvertitur illud principium, cui ultimatim 
etiam doctrina aequiprobabilismi inniti debet, ut rationabilis sit. 

Solutiones difficultatum habentur apud Lehimkuh L, ed. 12, n. 181 sqq. 
Cf. de aequiprobabilismo: Zeitschrift für kathol. Theologie, Innsbruck 
1879, 295 sqq.; Frins l. c. n. 223 sqq.; de tota quaestione: Unter- 
suchungen über die verschiedenen Moralsysteme. Von Dr. K. A. Leim- 
bach, Fulda 1894. 


704. Schol. 1. Linsenmmann (Moraltheologie 125) vult omnes quae- 
stiones morales solvere ex principio de collisione officiorum. Secundum 
eum non est dicendum: aut libertas (, Willkür*, quod non est idem 
ac libertas) aut lex, sed: aut ratio (Vernunft) aut littera legis. Vide- 
licet non minus officium mihi incumbit servandi me liberum ab ir- 
rationabili servitio litterae, quae occidit, quam officium servandi spiri- 
tum legis. Unde, qui serviliter litterae inhaeret, non solum sub hac 
ratione bonum opus non facit, sed contra altiorem legem rationis 
peccat. Ergo inter legem verae libertatis et inter legem, quae restringit 
libertatem, eligendum est, id quod fieri debet non secundum merum 
arbitrium, sed secundum certum principium; hoc autem principium est: 
libertatem non esse restringendam, nisi necessitas restrictionis certo 
probetur. — Dicendum est hanc doctrinam videri nostrae concordem, 
sed paulo obscurius expressam. Quae vero ille doctor contra probabi- 
lismum obicit, omnino non tangunt doctrinam, ut supra explicata est. 


705. Schol. 2. Scriptores acatholici non raro invehuntur in proba- 
bilismum ut in perniciem omnis moralitatis. Dicunt enim hane doc- 
trinam esse excogitatam ad convertenda omnia fere peccata mortalia 
in venialia, ad confundendas conscientias, ad delenda peccata per nova 
peccata, ad excusanda flagitia maxime probrosa, ad ostendendam scele- 
stissimis hominibus viam reconciliationis cum ecclesia, non per veram 
paenitentiam, sed obstupefactis conscientiis, esse diabolicam perversio- 
nem principiorum moralium, esse vocem gehennae. — Haee non in- 
digent refutatione, cum aperte prodant aut crassam ignorantiam aut 
calumniandi audaciam, qualis ne a laxissimo quidem probabilista a 
gravi immoralitate excusari potest. Nihilominus Dr. Harnack eas, quas 
modo attulimus, multasque alias non minus putidas declamationes 
pro historia dogmatum venditat (Dogmengesch. III, ed. 4, 748 8qq.). 
Sane bene fundata est doctrina, quae impugnari nequit nisi talibus 

armis, de quibus valet verbum psalmistae: ,Sagittae parvulorum factae 
sunt plagae eorum* (Ps. 63, 8). 


706. Schol. 3. Hae nostra aetate nonnulli maiore forte zelo quam 
prudentia acerrime contendunt S. Alphonsum ultimis annis vitae suae 
mutasse sententiam et relecto probabilismo simplici statuisse systema 
aequiprobabilismi. Hoe quidem loco, ubi in principia inquirimus, hanc 
quaestionem historicam de mutatione facta aut non facta agitare non 
libet. Sed dicimus: Ex principiis supra propositis et ex auctoritatibus 
allegatis probatur probabilismus simplex et moderatus. 5i cui autem 
placet probabilismum moderatum in oppositione ad probabilismum laxum 
vocare aequiprobabilismum, non pugnamus de nomine. Sed certum 
est principales theologos ommes per multa saecula docuisse probabi- 
lismum simplicem et moderatum. Unde si qui volunt his omnibus 
auctoritatibus auctoritatem S. Alphonsi opponere, viderint ipsi, num 
tali modo honori Sancti doctoris consulant. 5i quis vero eo progre- 
diatur, ut asserat doctores illos, de quibus diximus, docuisse aequi- 
probabilismum ut systema distinctum a probabilismo, is supponit valde 
credulos lectores, qui numquam ipsi libros inspexerint, sed contenti sint 
aliorum decretis. Possunt quidem ex scriptis probabilistarum quidam 
particulares casus afferri, in quibus ob speciales rationes decisio fit 
in favorem legis non plane certae; at quaestio hie non est de quibus- 
dam applicationibus, sed de principiis, quae ab illis theologis, quos 
nominavimus, sine ulla ambiguitate in favorem probabilismi simplicis 
posita sunt. Systema aequiprobabilismi a quibusdam theologis Socie- 
tatis lesu initio saeculi XVIII excogitatum, inter quos eminet Antonius 
Mayr, prioribus saeculis prorsus ignotum fuit. Cf. pro aequiprobabi- 
lismo: ,Apologetica de aequiprobabilismo . . . auctore P. I. De Caigny* , 
Tornaci 1894; pro probabilismo: , Apologeticae de aequiprobabilismo . . . 
Crisis. Auctore G. Arendt*, Friburgi Brisg. 1897, et eiusdem auctoris: 
.Aequiprobabilismus ab ultimo fundamento diseussus^, Romae 1909; 
Frins, De act. hum. III, n. 303 sqq. Maxime vero commendandus est 
libellus a. 1906 Friburgi Brisg. editus: ,Probabilismus vindicatus* ab 
Aug. Lehmkuhl, quo haec quaestio sobrie et erudite discutitur. Alu 
auctores multi ibi citantur. Etiam his ultimis annis varia opera de 
hae quaestione in lucem prodierunt, non tam res novae alicuius mo- 
menti prolatae sunt. 

707. Quia saepe comparant hexaemeron biblicum cum cosmologia baby- 
lonica, iuverit hic brevem conspectum eorum exhibere, quae ,septem 
tabulis historiae creationis", ab L. W. King editis (The seven tablets 
of creation, vol. IL, London 1902) continentur, ut, qui volunt, possint 
Sibi ipsi formare iudicium similitudinis vel dissimilitudinis inter narra- 
tiones biblicam et babylonicam. Quae in illis tabulis ita destructa 
sunt, ut sensum prae se non ferant, omitto. Quae ad creationem non 
pertinent, summatim tantum indico. 


TABULA I. 


Quando supra caelum non appellabatur, 
Et terra infra nomen nondum habebat, 
Et primaevus Apsü, qui genuit ea, 


. Et Tiamat, utriusque mater, — 


Aquae eorum miscebantur simul, 

Et campus non erat formatus, neque solum uliginosum videbatur, 
Quando nullus deorum vocatus erat in exsistentiam, 

Neque quisquam nomen habebat, neque sortes [erant destinatae]: 
Tune creati sunt dii in medio [caelo], 


. Lahmu et Lahamu vocati sunt in exsistentiam. 


(A. versu 11—21 sequuntur nomina deorum et voces incerti sensus.) 
Sed T[iamat et Apsü] erant (etiamtum) in confusione 

Turbati sunt 

(24— 28 versus corrupti.) 


. Tune Apsü, genitor magnorum deorum, 

. Clamavit ad Mummu, ministrum suum, et dixit ad eum: 
. ;O Mummu, qui oblectas spiritum meum, 

. Veni, ad Tiamat [eamus ]* 


Ita iverunt et ante Tiamat prostrati sunt. 
Consilium inierunt de diis [filiis suis]. 


. Apsü aperuit os suum et dixit 
. Et ad Tiamat splendidam direxit | verbum |. 


(In sequentibus, valde mutilis, Apsü exponit deos velle statum 


chaoticum in ordinem redigere et ita turbare requiem ipsorum. Unde 

consilium capiunt bellum faciendi contra deos et eorum opus impediendi. 
Dein describuntur arma et monstra varia, quae Tiamat. producit ad 
debellandos deos. 
197. Inter deos, qui erant filii eius, in quantum ei ferebant [auxilium |, 
198. Exaltavit Kingu; in medio eorum [evexit| eum [in potestatem |, 
129. Ut praecederet ante copias, ut duceret [exercitum |. 
130. Ut daret signum pugnae, ut procederent ad pugnandum. 
(Haec dein magis. amplificantur.) 
131. Dedit ei tabulas sortis, in pectore [eius] posuit eas, [dicens]: 
139. ,Praeceptum tuum non erit sine effectu, et | verbum oris tui im- 
plebitur |.* 
140. Tune Kingu (sic) evectus, adeptus [potestatem Amu| 
141. [Decrevit] sortes inter deos, filios suos [dicens]: 
142. Apertura oris vestri [exstinguat] deum ignis; 
143. Quieumque magnificatus est in pugna, [ostendat suam| potentiam. 


TABULA II. 


(Deus Ea detexit consilia Tiamat contra deos, quae iterum late ex- 
ponuntur iisdem fere verbis atque in praecedenti tabula. His auditis 
deus Aniar rogat filium suum Anu, ut eat ad Tiamat eamque paci- 
ficet. At hie non potest stare ante conspectum Tiamat et redit. Sed 
deus Marduk suadet, ut bellum geratur contra "Tiamat, et se offert 
ad pugnandum contra eam; quod consilium AnsSar approbat et bonum 
exitum exoptat.) 


TABULA III. 


(Dii eonveniunt, et auditis a Gaga, nuntio dei Ansar, molitionibus 
Tiamat deae, constituunt Marduk deum ducem belli contra eam gerendi, 
et dein prae gaudio vino se inebriant.) 


TABULA IV. 


(Marduk laudatur, vota ei offeruntur; ipse ostendit diis potentiam 
suam faciendo prodigia.) 
91. Cum vidissent dii, patres eius, (impletionem) verbi sui, 
98. Gaudebant et honores deferebant (ei, dicentes): ,Marduk rex est." 
29. Contulerunt ei sceptrum et thronum et anulum, 
30. Dant ei invisibilia arma, quae superant inimicum. 
31. , Vade et abscinde vitam Tiamat, . 
32. ,Et fac, ut venti auferant sanguinem eius in loca secreta." 
(Marduk praeparat arma et inter alia rete ad. capiendam Tiamat.) 
65. Et dominus accessit, inspexit interiores partes 'Tiamat, 
66. Percepit murmur Kingu, sponsi eius. 
61. Cum (Marduk) inspiceret, (Kingu) turbatus est in progressu suo. 
68. Voluntas eius destructa est, et motus eius cessabant. 


Oo REMO 

99. Et dii, adiutores eius, qui incedebant ad latus eius, 

. Videbant ducis sui [. ..], et visus eorum turbatus est. 
. Bed Tiamat [...] non vertebat dorsum, 

. Labiis indeficientibus proferebat rebellia verba: 


(sensus sequentium est obscurus). 


. Tunc processerunt Tiamat et Marduk, deorum consiliarius; 
4. Ad pugnam procedebant, ad proelium appropinquabant. 


Dominus rete suum expandit et cepit eam, 


. Et malum ventum, qui post [eum] erat, immisit in faciem eius, 
. Quando Tiamat aperiebat os suum pleno hiatu, 

. Impulit malum ventum, eum nondum clausisset labia sua. 

. Terribilis ventus implevit viscera eius, 

. Et animus eius deficiebat eam, et late aperuit os suum. 

. Ipse arripuit hastam et disrupit ventrem eius, 

. Beparavit interiores partes eius, percussit cor [eius]. 

. Buperavit eam et abscidit vitam eius. 


(Porro describitur, quomodo vicerit et puniverit asseclas eius et 
abstulerit tabulas sortis a deo Kingu et in suo pectore deposuerit.) 


. Et stetit super posteriores partes Tiamat 

. Et immisericordi clava caput eius contrivit. 

. Dissecuit canales sanguinis eius, 

. Et fecit, ut aquilo portaret eum in secreta loca. 

. Patres eius aspiciebant et gaudebant et laeti erant: 

. Dona et munera ei afferebant. 

. Tunc .dominus cessavit, aspiciens corpus eius mortuum, 
. Dum dividebat carnes ... et astutum consilium cepit. 
. Dissecuit eam sicut planum piscem in duas partes; 

. Alteram partem eius posuit ut operimentum caeli. 

. Fixit repagulum, posuit custodem. 

. Iussit, ne permitterent aquas eius egredi foras. 

. Perambulavit caelos, inspexit regiones [eorum] 

. Et supra abyssum posuit habitationem Nundimmud. 

. Et dominus mensus est structuram profundi. 

. Et fundavit E-S$ara, mansionem similem el. 

. Mansionem E-Sara, quam creavit ut caelum. 

. Fecit Anu, Bel et Ea habitare in regionibus suis. 


TABULA V. 


. Ipse (i. e. Marduk) fecit stationes magnorum deorum. 

Stellas, imagines eorum, ut stellas Zodiaci fixit. 

Ordinavit annum et divisit in sectiones. 

Decem mensibus assignavit stellas tres 

. (versus corruptus) 

Stationes Nibir (Iovis) fundavit ad determinandos terminos eorum, 

1. Ne quisquam erraret aut a via deflecteret. 

8. Posuit stationem Bel, et' Ea simul cum eo. 

9. Aperuit magnas portas ex utraque parte. 

10. Forte fecit repagulum ad sinistram et ad dextram. 

11. In medio earum fixit Zenithum. 

12. Fecit, ut deus luna eluceret, noctem commisit ei. 

13. Constituit eum, ens nocturnum, ad determinandos dies. 

14. Singulis mensibus sine intermissione corona operuit (?) eum [dicens |: 

15. ,Initio mensis, cum illuminas terram, 

16. ,Imperas cornibus ad determinandos sex dies 

1v. ,Et septimo die ad [dividendam] coronam.* 
(Sequuntur versus mutili.) 


TABULA VI. 


Cum Marduk audiebat verba deorum, 

Animus impulit eum et concepit [astutum consilium |, 
Aperuit os suum et ad Ea [dixit]: 

[Ea quae] mente conceperat, communicavit [cum eo|: 
. ,Sanguinem sumam et os [formabo]. 

Faciam hominem, ut homo ... |...]. 

,Creabo hominem, qui inhabitet [terram |, 

,Ut cultus deorum statuatur, et ut [eorum | sanctuaria [aedificentur |. 
,Sed mutabo vias deorum et variabo [semitas eorum |. 
. ,Simul opprimentur et in malum [. . .]. 

Et Ea respondit ei et dixit verbum: 

(versus prorsus mutili). 

TABULA VIL. 
(Continet laudationes dei Marduk.) 


Magis completa "Tabula. sexta. postea inventa et edita est ab Erico 
Ebeling in ,Keilschrifttexte aus Assur religiósen Inhalts" (Heft 4), qui 
a. 1921 textum in linguam germanicam transtulit (Altorientalische Texte 
und Untersuchungen 24: Das babylonische Weltschópfungslied, um- 
schrieben und übersetzt) In introductione huius operis breviter com- 
prehendit, quid legatur in tabula VI, his verbis: 

In fine lacunae (tabulae V) dii, qui ex parte Marduk steterant, 
videntur impunitatem petiisse pro diis victis. Dein initio textus (recens 
inventi) Marduk paratum se declarat ad creandum novum ens ,hominem*', 
cui imponat praestationes, per se a diis malis faciendas, et dimittendi hos 
deos liberos. Praeterea partiri vult deos in duas classes (Igigi e& Anun- 
naki?) [Deus] Ea respondens proponit, ut caput rebellionis occidatur, 
ceteri autem impune abeant. Congregatis omnibus diis Marduk iurat 
iureiurando apud semetipsum, eum tantum punitum iri, qui seditionem 

machinatus erat, ceteros impune abituros. Igigi respondent Kingu 
fuisse illum malefactorem. Hunc igitur raptant ad Ea, interficiunt, 
ex sanguine eius miscent (?) ,hominem'. Huic onus imponitur, ut ser- 
viat diis, asseclae autem Tiamat manu mittuntur. Sequitur textus 
laesus. Marduk partitionem promissam facere videtur. Attamen Anun- 
nàki non videntur esse contenti, et postulant a Marduk permissionem 
sibi aedificandi receptaculum. Quam petitionem Marduk libenter con- 
cedit. Babylon caelestis aedificatur, turris Esagila in altum erigitur, 
praeter Marduk ceteri quoque dii in novis aedibus residunt, quibus 
deus creator Babylonem caelestem ad celebranda festa offert. Convivium 
festivum agitatur, dein arcus et thronus Marduk in caelo collocatur, 
constituitur, quae sint necessitudines inter Marduk et ceteros deos, et 
inter deos et homines. Sequitur hymnus in laudem Marduk.* ! 


708. His lectis statim apparet septem illas tabulas nequaquam respon- 
dere septem diebus genesiacis. Immo plurimi mirabuntur, ubi tandem 
sit similitudo inter illam fabulam mythologicam et hexaemeron biblicum, 
cum prima facie nihil videatur nisi maxima dissimilitudo. Ut igitur in- 
veniamus speciem illam similitudinis, quam assyriologi volunt adesse, 
supponamus, quod dicunt esse supponendum, scilicet per deam Tiamat 
repraesentari statum primitivum chaoticum, per deum, vero Marduk 
principium ordinis, ita ut sensus poematis sit: Marduk maximo cum 
labore ex materia praeiacenti et chaotica mundum mundique ordinem 
formavit. His suppositis audiamus, quomodo King in prolegomenis 
editionis suae similitudines varias explicet (p. rxxxr sqq.). 
Quamprimum, inquit, narratio cosmogonica babyloniorum inventa 
fuit, intima relatio eius ad duo prima capita Genesis statim agnita 
est. Conveniunt autem hae duae narrationes primwm eo, quod ante 
creationem statuunt chaos, hebraice Tehom, babylonice Tíjamat. Statim 
quidem in primo opere occurrit differentia, quia in babylonica narra- 
tione non narratur creatio lucis, sicut in textu hebraico. Nihilominus 
parallelismus quidam fortasse in eo est, quod in alio mytho babylonico 
deus, qui superat draconem, est deus solaris, et quod dies et nox ante 
illam pugnam iam supponuntur exsistentes. | 
Secunda similitudo haec est, quod in narratione hebraica creatur 
firmamentum, et in narratione babylonica Marduk ex dimidia parte 
corporis Tiamat format operimentum caeli; in alio vero fragmento 
sermo est de superiore Tiamat et de inferiore Tiamat, id quod exacte 
respondet aquis supra firmamentum et aquis in terra. 
Narratio de productione terrae aridae et plantarum non legitur in 
tabulis babylonicis, sed fortasse fuit in versibus corruptis tabulae quintae. 
Tertia similitudo valde magna cernitur in creatione stellarum; nam 
secundum Genesim (1, 14 sqq.) luminaria caeli fiunt, ut dividant diem 

et noctem et sint in signa et tempora et dies et annos. In poemate 
quoque babylonico stellae fiunt, ut per eas duodecim menses regulentur, 
et deus luna constituitur ad determinandos dies; item distinguitur luna 
ut deus noctis a sole deo diei. 

De creatione piscium, avium, quadrupedum, aliorum animalium sermo 
non est in versibus babylonicis; fortasse narrabatur in partibus tabu- 
larum, quae desunt; et in alis carminibus babylonicis quaedam com- 
memorantur de creatione animalium. 

- Quarta. similitudo refertur ad creationem hominis. Nam secundum 
Genesim 1, 26 sq. Deus creavit hominem ad imaginem et similitu- 
dinem suam;. apud babylonios Marduk adhibuit sanguinem ad for- 
mandum hominem. In textu hebraico Deus ait: ,Faciamus homi- 
nem^ (in plurali); in textu babylonico Marduk consilium faciendi 
hominem aperit patri suo, quem probabiliter postea instruit ad opus 
exsequendum. 

Quod Deus constituit homines dominatores animalium iisque prae- 
cepta moralia dat, non habet simile in textu babylonico; nam secun- 
dum hune textum homo creatur, ut eius servitio dii placarentur ab 
ira, quam conceperant ex opere Marduk. 

Neque Marduk verbo suo omnia producit, sieut Elohim, sed labo- 
rioso opere. Neque ordo singulorum operum idem est in. septem 
tabulis atque in Genesi. Qwinta tamen similitudo adest, quatenus lux 
adest ante stellas, quatenus firmamento dividuntur aquae, et quatenus 
productio hominis est culmen operum divinorum. 

Septem tabulae non continent sex opera creationis et diem sabbati, 
sed divisio est plane diversa. In babylonico poemate actus creationis 
non incipit nisi circa finem quartae tabulae. 


709. Haec King. Omitto ea, quae addit de alis capitibus Genesis 
et de aliis mythis babylonicis. Ex iis, quae exponit, non minus 
manifestae sunt quaedam dissimilitudines quam quaedam similitudines 
inter narrationem biblicam et narrationem babylonicam. Si in ipsa 
superficie manemus, dissimilitudines, immo contrarietates praevalent. 
Sed si per corticem ad interiora et essentialia penetramus, tota iam 
similitudo cessat. 

Nam 1. Scriptura praedicat unum solum Deum, creatorem et 
dominum caeli et terrae. Babylonii multos deos habent, inter se ad- 
versarilos et pugnantes. 

2. Deus Scripturae omnia e nihilo producit, ipsam quoque materiam 
primitivam et chaoticam. Babylonii censent materiam adfuisse indepen- 
denter a deo architecto mundi, eamque fuisse illud ipsum principium, 
quod operationi dei Marduk maximam resistentiam opposuerit.. 

3. Deus Scripturae simpliciter iubet res fieri, et fiunt. Di baby- 
loniei partim suceumbunt oneri suscepto, partim maxima difficultate 
opus suum ad exitum perducunt. 

4. Deus Scripturae unice adorandus exhibetur, omnia praeter eum 
famulantur ipsi et nutui eius oboediunt. Dii babylonici sunt dii 
astrales, cultus religiosus est sabaeismus. 

5. Opus sex dierum in Scriptura exponitur ad hoc, ut homines 
ducantur ad observantiam sabbati. ,Complevitque Deus die septimo 
opus suum, quod fecerat, et requievit die septimo ab universo opere, 
quod patrarat. Et benedixit diei septimo et sanctificavit illum, quia 
in ipso cessaverat ab omni opere suo, quod creavit Deus, ut faceret 
(Gen. 2, 2 sq. Ideo ,septimo die sabbatum Domini Dei tui est. ... 
Sex enim diebus fecit Deus caelum et terram ... et requievit in die 
septimo; idcirco benedixit Dominus diei sabbati et sanctificavit eum* 
(Ex. 20, 10 sq.; cf. 31, 16 sq.). Nihil simile in narratione babylonica, 
ubi omnia unice referuntur ad glorificandum deum Marduk et ita simul 
ad efferendum principatum politicum Babylonis. Ergo cum ea, quae 
praecipua sunt in narratione mosaica, plane aliena sint a mente baby- 
loniorum, non potuit Moyses suam cosmogoniam haurire e fontibus 
babylonicis. Num vero singula quaedam quoad accidentales conceptus 
et modos loquendi inde ad eum pervenerint, a priori probari non potest, 
sed in specie demonstrandum, non affirmandum, non gratis supponen- 
dum est. Tempus dividi in dies et noctes; solem praeesse diei et lunam 
nocti; lunam crescentem et decrescentem posse servire ad dividendas 
partes anni; aquas alias esse supra in regione firmamenti, alias infra 
fluere in terra vel circa terram: haec et similia necesse non erat 
israelitas a babyloniis discere, cum ommi homini oculos habenti et 
ratione utenti manifesta sint. Quae autem ulteriore explicatione non 
indigent, eorum explicationes longe petere, non est rationi consonum. 


Oum tabula sexta reperta esset, assyriologus quidam americanus 
G. A. Barton putavit se in ea detexisse narrationem babylonicam de 
paradiso, de lapsu primi hominis, de restitutione generis humani per 
mortem dei Marduk facta, de resuscitatione et glorificatione eius !. 
Hac viri eruditi opinione libentissime multi librarioli usi sunt ad im- 
pugnandam auctoritatem S. Scripturae. Quem abusum ipse Barton vitu- 
perat et a se repellit. Audiamus tamen, quomodo occasionem dederit, 
et quid eius opinio valeat. 

Itaque dicit deos posuisse hominem a se creatum in magno horto*. 
Ebeling autem vertit: Dii ,resederunt in Bar-mah, quod ecreaverant 
ut domicilium eius* (hominis)  Bar-mah est: ,Sanctuarium excelsum^*, 
non autem ,magnus hortus*. $i vero hoc vocabulum non significat 
hortum, in toto contextu de paradiso non est sermo. 


* Ita Barton in libro: Archaeology and the Bible? (1990), et in dissertatione: 
Were the Biblical foundations of Christian theology derived from Babylonia? (Journal 
of Bibl. Liter. 40.) 

Ubi Barton videt narrationem de Cherubim, qui positi sini custodes, 
ne homo ex horto effugeret, Ebeling vertit: Marduk, rex deorum, divisit 
3600 (?) Anunnaki ... supra et infra. ,Anu constituit, ut custodiret 
manda[tum suum], [|in(?)] medio [caeli posuit (eum)] eustodem.* Quae 
uncis includuntur, apposita sunt, ubi textus mancus est, ad supplendum 
sensum, qui plane obseurus est. Quae Barton scribit de custodibus 
positis, ne homo egrederetur ex horto, unice eius imaginationi de- 
bentur. 

Historiam lapsus hominis videt in his versibus: 

.Cum eorum dea ablata esset, Ishtar eorum, 

Homines obliti sunt deos; vere haec erat ruina! 

Eorum superbia (?) magna facta est; sanctuaria desecrata (?) sunt. 

Vere potentes fiebant, gens nigris capillis surgebat, 

Sanctuaria (?), quotquot aedificari mandaverant, destruxerunt. 

(Dii) nominabant eam (gentem nigris capillis); nomen eius erat ,Terror'. 

Ruina vere crescebat, terribilis erat, vere ita erat.* 

Ebeling eosdem versus ita vertit: 

,Offerantur sacrificia, deus eorum, dea eorum 

Ne oblivioni dentur, deum suum colant, 

Vi[am] eorum splendidam faciant, cubicula eorum aedificent. 

Vere ... homines nigris capilis deum nostrum. 

[No]bis, quotquot vocavimus (eum), sit deus noster. 

Age, nominemus quinquaginta nomina eius. 

Triumphus eius splendeat, facta eius consona." 

His igitur versibus nihil aliud narratur nisi homines accepisse man- 
datum aedificandi diis templa et offerendi sacrificia; de lapsu hominum 
nullum verbum. Nomina, quae Barton refert ad homines, sunt quinqua- 
ginta nomina, quibus Marduk celebratur. 

Etiam peiora sunt inventa, quibus Barton vult exponere sensum 
versuum 101 sqq. 

Marduk, cum videret magnam ruinam generis humani, statuit morte 
sua redimere homines. Fecit igitur fossam, in quam descendit et se- 
pultus est. Ex eius autem ossibus formatur novum genus humanum. 
Novus homo restituit servitium deorum; et bona fortuna ubique re- 
gnabat. Marduk autem a duobus potentibus diis resuscitatus est à mor- 
tuis e£ magnis laudibus praedicatur: ,Exaltetur, qui aetu suo nobis 
dedit potestatem. Ipse domunus est, qui sancta morte sua effecit, ut 
dii mortui vivant. Pereant mercennarii, qui oderant eum. ... Vere ipse 
est ille, quem patres eius appellabant splendidum deum! Purus deus, 
qui reddit sanctam viam nostram. ^" 

Secundum Ebeling sensus versuum, de quibus agitur, est hic: 

,Marduk, quem pater eius Ànu ab initio | vo |cavit, 

qui turbinem (?) agit in hostes, auxiliator, qui eorum moenia ... 

qui armatura sua, Abübu, oppressores (?) devicit, 

deos, patres suos, in angustiis servavit. 

Age, ad domum eius, quam dii appellaverunt, 

in splendente lumine eius ambulent, in aeternum !* 

,Siligludug, deum vitae, nomen (?) eius deinceps dii(?) appellarunt, 

qui quasi essent eius creatura, deos perditos fecit fortes, 

Dominus, qui puro iureiurando suo deos vivificavit.* 

Sensus quidem ultimae lineae certus est, sed obscurum manet, ad 
quod faetum dei Marduk alludatur, utrum ad victoriam de Tiamat et 
eius asseclis relatam, quibus deos mortis terrore affectos liberavit, an 
ad restitutionem sacrificiorum diis fame pereuntibus per homines a 
Marduk creatos oblatorum. 

8i quis legit versionem, quam Barton paravit, sibi videtur rediisse 
ad prima initia investigationis inscriptionum cuneiformium. Ita iudicat 
A. Deimel (Biblica 1924, 64), ex cuius dissertatione omnia excerpta 
sunt, quae de tabula VI nuper inventa censui addenda. 


710. Joh. Nikel diligenter examinatis textibus variisque eorum ex- 
positionibus ad hanc conclusionem pervenit: ,Si attendimus ad ideam 
religiosam, quae subest primo capiti Genesis, multo probabilus est, 
consilium fuisse scriptoris propheticum conceptum creationis mundi, 
i e. eum, qui respondeat spiritui prophetico, proponendi ad im- 
pugnandas quasdam ideas, quas in mente populi subiectas vel adiunctas 
esse percipiebat. Itaque non innixus mytho Marduk vel quacumque 
aliunde orta cogitatione et traditione cosmogonica, sed potius sciens 
et volens se opponendo iis, scriptor capitis primi Genesis opus suum 
magnificum produxit. Quare grandis illa isagoge historiae revelationis 
mediate vel immediate effectus est prophetiae inter israelitas vigentis, 
qua vita religiosa huius nationis a primis initiis gentis ducta est 
usque ad plenitudinem temporum* (Genesis und Keilschriftforschung, 
Freiburg i. Br. 1903, 124. In hoc opere multi alii libri de eadem re 
agentes recensentur, et in specie p. 61 sqq. refutatur theoria Hermanni 
Gunkel, qui libello ,Schópfung und Chaos* magna quidem imaginandi 
vi sed argumentis levibus et infirmis falsam prorsus propugnat opi- 
nionem de relatione Genesis ad mythos babylonicos). 

Sunt praeterea nonnulla alia fragmenta minora mythorum babyloni- 
corum, in quibus quaedam de creatione leguntur, quae non habentur 
in maiore illo poemate (Schrader, Die Keilinschriften und das Alte 
Testament, ed. 3, parata a Zimmern et Winckler, Berlin 1903, 498 sqq.). 
Sunt partim textus minores. Si quis autem interrogat: Nonne narratio 
mosaica antiquior est istis mythis? respondet primum eaput Genesis, 
quale nunc legitur, esse unam ex recentissimis partibus, ex quibus con- 
flata sit Genesis, et in hac parte omnia elementa mythica diligenter ex- 
puncta esse (l.c. 507). Hae sunt assertiones, numquam seriis argu- 
mentis probatae et ob multas rationes, hic non explieandas, plane 
improbabiles. 

(Indieantur numeri marginales.) 


A. 


Accidentia concreantur 7. 

Aetus immanens et transiens 39; — «ctus 
humani natura: definitur actus pro- 
cedens a deliberata voluntate 536; — 
dieitur actus voluntarius 538; — divi- 
ditur in actum elicitum et imperatum 
ib. 539; — actus purae omissionis est 
possibilis 544 sqq.: — quomodo »modi- 
ficetur : ignorantia 561 sqq.; — oblivione 
seu inadvertentia 565 sqq.; -— concupi- 
scentia antecedente 073 sqq.; — gratia 
actuali 581; — metu 582 sqq.; — actus 
studiosus quid sit 625. 

Adamus. Creatio: explicatur narratio mo- 
saica de eius creatione 100 sqq.; — 
creata est anima eiusdem a Deo 102; 
— ex eius costa formatur corpus Evae 
103 sq.; — non fuit ab initio herm- 
aphrodita 105; — in statu perfecto crea- 
tus est ib.; — opinio transformistarum 
quoad Adamum de facto admitti nequit 
106 sqq.; — est imago Dei 1936 sqq.; 
— ab Adamo et Eva totum genus hu- 
manum originem ducit 153 sqq.; — 
non dantur praeadamitae nec coadami- 
tae 1507 sq. — Elevatio supernaturalis : 
quid intellegatur elevatio Adami 169; 
— probatur factum elevationis 170; — 
haec elevatio est intrinsecus sSuper- 


naturalis 178; — gratia sanctificans in 


creatione Adamo collata est 179 sqq.; 
— quasnam virtutes infusas Adamus 
acceperit 1838 sqq.; — potuit per pro- 
prios actus in gratia crescere 186; — 
immunis fuit a concupiscentia 187 sqq.; 
— gupernaturalitas huius doni 196 sqq. : 
— immunis fuit a necessitate moriendi 
199 sqq.; — quomodo hoc donum Adamo 
collatum fuerit 208 sq.; — quid lignum 
vitae praestiterit 200; — Adami scien- 
tia infusa 906 sqq.; — obiectum huius 
scientiae 211; — eius inerrantia 2153; 
— matura duce primam linguam pro- 
babiliter produxit 214 sqq.; — eius 
summa felicitas 911 sqq.; — caput et 
ontologicum et morale generis humani 


169 910 sqq. 216. — Lapsus: narratio 
mosaica de eius lapsu est historica 228; 
— verum accepit a Deo mandatum 229; 
— peecatum fuit inoboedientia 280; — 
gravitas peccati 232; — varii effectus 
peccati in ipso Adamo 233; — species 
infusae ordinis naturalis non sunt de- 
letae 285; — veniam consecutus est 
235; — eius culpa in omnes posteros 
transiit 236 sqq.; — non solum imputa- 
tur posteris 958 sq.; — sed formaliter 
inest singulis ib.; — ex Adami pec- 
cato nulla morbida qualitas effecta est 
in eius corpore 261 sqq. 218; — suo 
peecato abiecit ut caput morale totius 
generis humani dona supernaturalia 
970 sqq.; — neque tamen pactum inter 
Deum et Adamum intercessit 214; — post 
Adami peccatum generatio non valet 
nisi ad naturam gratia privatam tradu- 
cendam 2775 sqq. ; — vide Peccatum origi- 
nale. -— Christus est novus Adamus 110. 

Aegidius Romanus tenet S. Thomam ne- 
gasse immaculatam conceptionem 334. 

Aequiprobabilismus aut coincidit cum mo- 
derato probabilismo aut admitti nequit 
103. 

Aeternitas mundi 58 sqq. 

Albertus M. de immaculata conceptione 
397; — concupiscentia in B. Virgine 
fuit ligata 355; — docet actus in in- 
dividuo non posse esse indifferentes 667. 

Alexander VII docuit creatianismum 143; 
— de immaculata conceptione 351. 

Alexander VIII de odio peccati ex eius 
turpitudine concepto 657; — damnat 
tutiorismum absolutum 102. 

Alphonsus, S., de inadvertentia b6tsr-— 
de probabilismo 692 698 706. 

Ambrosius, S., docet creationem ex nihilo 


18; — indubitanter docuit creationem 
animae 145; — de peccato originali 
241; -— de immaculata Virgine Maria 
306; — de angelorum colloquio 382; — 
de angelorum elevatione supernaturali 
330; — de inaequalitate beatitudinis 
518; — beatitudinem homo naturalibus 


viribus nequit consequi 532. 

Amieus: amicorum societas erit beatitudo 
accidentalis In. patria 501. 

Amor JDei requiritur ad beatitudinem 
491 8qq.; — non tamen eam formaliter 
constituit 446 sqq.; — praeter amorem 
essentialem inest in voluntate beatorum 
multiplex perfectio 485 sqq.; — amore 
beatorum non impeditur functio sen- 
suum 500. 

Analogia entis moralis qualis sit 698. 

Anastasius 1I de traducianismo 143. 

Andreas Cretensis, S., de festo concep- 
tionis B. V. Mariae 314. 

Angelus: Exsistentia probatur ex S. Scrip- 
tura 356; — ex SS. Patribus 358; — 
ex defimitionibus ecclesiae ib.; — ex 
ratione 359; — num in Gen. 1, 1 sub 
voce caeli etiam angeli sint intellegendi, 
controvertitur 35Y. —  Creatio angelo- 
rum definita est ab ecclesia 2b.; — 
non sunt creati ab aeterno, sed ab 
initio temporis 360; — ubi creati sint, 
ignoramus 4b. — Natura: spiritualitas 
angelorum nondum est ab ecclesia de- 
finita, sed est communis doctrina 361sqq.; 
— huie spiritualitati non obstant appa- 
ritiones angelorum in sensibilibus cor- 
poribus 364; — multi Patres iis cor- 
pora tribuerunt 367; —- usque ad 
S. Bernardi aetatem alternabant sen- 
tentiae, corporei an incorporei essent 
angeli 368; — cum corporeitate non 
est confundenda quaestio nonnullorum 
scholasticorum de materia et forma 
angelorum 370; — sunt immortales 
4b.; — liberi 379; — non possunt 
creare 27 sq. — Locus: angeli non 
sunt immensi 371; — sed definitive 
sunt in loco, non vero circumscriptive 
9172; — locus proprius angelorum est 
caelum 389; — angelus totus potest 
esse in indivisibili puncto 379. — 
Cognitio: intellegentia praestant angeli 
hominibus 373; — non cognoscunt na- 
turaliter secreta cordis 374 sqq.; — 
ratio interna impossibilitatis cognoscendi 
talia secreta 376; — libera futura con- 
iectare, sed non infallibiliter praescire 
possunt 27T sq.; —— cognitio angelica 
et dies genesiacus 82, — Locutio: ad- 
struitur in angelis possibilitas col- 
loquendi inter se ex Scriptura et Patri- 
bus 380; — de modo colloquendi sunt 
diversae sententiae 381; -—- locutio 
superioris angeli ad inferiorem dicitur 
à Dionysio illuminatio 382, — Nwmerus 
et ordo: multitudo angelorum secundum 
Seripturam et Patres est magna 383; 
— in Scriptura habetur fundamentum 
pro variis angelorum ordinibus 384; —- 
Patres singulos ordines enumerant 385; 
— fixa et determinata enumeratio novem 


chororum debetur Dionysio Areopagitae 
ib.; — dividuntur in tres hierarchias 
9814; — secundum S. Thomam quivis 
angelus ab alio specie differt 388. — 
Elevatio: angeli evecti sunt ad ordinem 
supernaturalem 389 sqq.; — sunt creati 
in statu gratiae 392; —- secundum 
S. Thomam acceperunt inaequales gra- 
tias 393; — omnes angeli fuerunt ali- 
quando viatores 394; — creati fuerunt 
non solum cum habitibus. sed etiam 
cum actibus supernaturalibus 395. — 
Angeli boni sunt multi in caelesti bea- 


titudine 394; — meruerunt suam glo- 
riam 4b.; — quid videant in essentia 
Dei visa 396; — sunt ministri Dei in 


negotio salutis hominum 408 sqq. — 
Angeli mali: multi angeli peccaverunt 
397; — horum caput habet varia nomina 
ib.; — peccatum eorum fuit superbia 
999; — quam excellentiam appetierint 
400; — gravitas peccati 401; — dam- 
nati sunt 397; — idque statim post 
peccatum 402; — ex permissione Dei 
tentant homines 408 sqq. — Custodia: 
singulis hominibus vel saltem singulis 
fidelibus deputatos esse singulos angelos 
custodes negari nequit 408 sqq.; — 
unus angelus eodem tempore nonnisi 
unum hominem custodit 405; — etiam 
regnis et ecclesiis angeli custodes prae- 
positi sunt ib.; — num etiam creaturis 
irrationalibus ib.; — num omnes angeli, 
etiam supremi, mittantur 406: — mini- 
steria angelorum custodum 407. 


Anima: Productio: non causatur ex semine 


neque ex traduce parentum 141; — crea- 
tur a Deo immediate 143 sqq.; — non 
autem ante corpus, sed cum corpore 
unitur 148 sqq.; — quando infundatur 
152. — Essentia: unitur corpori ut vera 
eius forma 117; — est unica forma in 
homine 119 sqq.; — unitur corpori im- 
mediate et per se 190 sq.; — est prin- 
cipium vitae vegetativae et sensitivae 
simul 116; — error Petri Olivi de 
unione animae 123 sqq. — Proprietates: 
multiplieatur cum corporibus 198; — 
est natura sua spiritualis 130; — est 
immortalis et. incorruptibilis 131 sqq.: 
— est imago Dei 136 sqq.; — est 
imago SS. Trinitatis 140. 


Anna, S. festum eius conceptionis est 


testimonium vetustissimum pro doctrina 
immaculatae conceptionis B. Virginis 
313. 


Anselmus, S.: de peccati originalis natura 


251; — de ratione voluntarii in hoc 
peccato 273; —- statuit principia dog- 
matis immaculatae conceptionis 394; — 
de aeternitate beatitudinis 466. 


Antiquitas generis humani 169. 

Antoninus, S., negavit immaculatam con- 
ceptionem B. Virginis 343. 

Apollinaris: eius doctrina de anima duplici 
damnatur in symbolo athan. et a syn- 
odis VI et VIII 115. 

Apollinaristae tribuunt homini duas ani- 
mas 113. 

Appetitus distinguitur duplex: innatus et 
elieitus 5183; — uterque definitur ib.; 
— inest homini appetitus innatus bea- 
titudinis naturalis ib.; — sed non 
inest appetitus naturalis ad Deum in- 
tuitive videndum 514; — neque appe- 
titu elieito naturali homo efficaciter 
beatitudinem supernaturalem appetere 
potest 515; — a. sensitivus et fatio- 
nalis 187. 

Arausicanum II de iustitia originali Adami 
171; — de dono immortalitatis eiusdem 
202; — de peccato originali 250; — 
de eius effectibus 282; — quo sensu 
sit destructa libertas per peccatum ori- 
ginale 286. 

Arbor vitae: magna exstitit diversitas 
opinionum in explicanda eius virtute 
205. 

Ariani a SS. Patribus refutantur 20. 
Arriaga: actus externus confert per ac- 
cidens ad bonitatem moralem 633. 
Athanasius, S., docet creationem ex nihilo 
18; — solus Deus creare potest 27; 
— ereator est Deus Trinus 36; 
mundus creatus est in tempore 59; — 
de iustitia supernaturali Adami 178; 
— de dono immortalitatis 201; —- de 
peccato originali 241; — non noverunt 
angeli secreta cordis 375; — de oraculis 
daemonum per simulacra editis 414; — 

de libertate humana 591. 

Athenagoras de fine creationis 59. 

Aizberger de notione mortis in libro 
Sapientiae 199 nota. 

Augustinenses de naturali possibilitate 
visionis beatificae 226. 

Augustinus, S., docet creationem ex nihilo 
3; — deinformi materia 14; — defendit 
creationem contra haereticos 19; — solus 
Deus creare potest 27; — creatio con- 
venit Deo 'Trino una actione tribus 
personis communi 36; -— Deus libere 
creavit 41; — de ideis divinis 45; — 
de fine creationis 52; — de fine secun- 
dario 57; — de conservatione 66; — 
de concursu (1; — statuit principia ad 
exponendum primum caput Genesis 19; 
— de opere sex dierum 82; — haec 
expositio idealis reicitur 883; — ,vespe- 
re et mane' explicat etiam de statu 
informi et formato 96; — num nega- 
verit sensum historicum primi capitis 
Genesis 108 nota; — coniunctio mari- 
talis fuit finis formationis Evae 105; 


Pesch, Praelectiones dogmaticae. III. Ed. 5/6. 


— Adamus non fuit hermaphrodita 
ib.; — de immediata formatione cor- 
poris Àdae ex limo terrae 108; — de 
anima rationali ut principio vitae in 
homine 116; — definit hominem animal 
rationale ib.; — de unitate animae 
118; — de imagine Dei in homine 137; 
— doecueritne traducianismum 145; — 
de Iustitia supernaturali Adami 115; — 
in ipsa creatione collata 180; — in- 
carnatio Adamo revelata 185; -— con- 
cupiscentiam cur vocet peccatum 191: 
— de immunitate protoparentum a con- 
cupiscentia 194; — de dono immortali- 
tatis 201; — de dono scientiae 209: — 
de Adami inerrantia 213; — de origine 
linguae 214; — de statu felici in para- 
diso 219; — de serpente seductore 229: 
— de exsistentia peccati originalis 942: 
— ex miseriis huius vitae probat veri- 
tatem peceati originalis 246; — num 
concupiscentiam formaliter vocet pec- 
catum 265; — de voluntarietate pec- 
cati originalis 268 sqq.; — de causa 
peccati originalis 277; — saepe ex 
concupiscentia deducit peccatum ori- 
sinale. 280; — quo sensu dicat per 
pecc. orig. esse libertatem hominis de- 
structam 286; —- dubius haeret de 
qualitate poenae positivae infantium 
290: — de immaculata Virgine Maria 
304 sqq.; — textus quidam specietenus 
contrarii 310; — de exsistentia ange- 
lorum 358; — de tempore creationis 
angelorum 360; — de eorundem spiri- 
tualitate 366; — de ordinibus angelo- 
rum 585; — de eorundem elevatione 
supernaturali 390; — angeli meruerunt 
beatitudinem 394; — de peccato ange- 
lorum 399; -— eiusque gravitate 401: 
— de hominis fine ultimo 495; — amor 
Dei requiritur ad beatitudinem 438; — 
item gaudium de Deo 441; — de in- 
defectibilitate beatitudinis 458; — de 
eiusdem aeternitate 470;*— de cogni- 
tione angelica matutina et vespertina 
482; — beati vident omnia mysteria 
fidei, quae in hae vita crediderunt 484; 
— de satiatis desideriis beatorum 487; 
— confert visionem beatorum cum vi- 
sione angelorum 492; — de perfectione 
corporis gloriosi 493; — de possibili- 
tate beatitudinis omnium hominum 512; 
— de inaequalitate gloriae 018; — de 
peccato ignorantiae 570 sqq.; — Rom. 
1, 9 explicat 587; — de libertate hu- 
mana 591 sqq.; de eius natura 597; 
— de indifferentia potentiae liberae 
sub influxu gratiae 613; — de mora- 
litate actuum 632; -— num omnia bona 
opera, ut bona. sint, debeant ad finem 
ultimum referri 651. 

Aureola dicta est ab aurea quasi coronula 
505; — significat quoddam praemium 
accidentale essentiali superadditum 2b.; 
— non dantur nisi tres aureolae: mar- 
tyrum, virginum, doctorum 506 sq.; — 
non est in corpore beatorum 508; — 
sed est aliquid in anima 509. 

Aureolus defensor immaculatae concep- 
tionis B. Virginis 347. 


B. 

Babyloniea cosmogonia 701 sqq. 

Baius de iustitia originali 197; — eius 
error de dono integritatis in proto- 
parentibus damnatur 196; — negat pos- 
sibilitatem status naturae purae 225; 
— de peccato originali 268; — negat 


veram libertatem humanam 599. 

Bates de spiritualitate angelorum 9369; 
— de natura libertatis humanae 605; 
— de probabilismo 700. 

Barton, G. A., de paradiso babylonico, lapsu 
hominis etc. 709. 

Basilius, S.: solus Deus creare potest 27; 
— mundus non est ab aeterno creatus 
59; — de iustitia supernaturali Adami 
115 sqq.; — solus Deus novit secreta 
cordis 375; — de loquela angelorum 
380; — de eorundem elevatione super- 
naturali 390; — de veritate libertatis 
humanae 591. 

Beatitudo: 2» genere definitur 490 428; 
— alia est naturalis, alia supernaturalis 
491; — obiectiva et formalis, essentialis 
et accidentalis 493; — subiectiva b. de- 
finitur 433; -— b. naturalis ab homine 
naturaliter appetitur 5183; — non vero 
supernaturalis 514 sq.; —  obiectiva 
essentialis b. est solus Deus 424 sqq.; 
— estque Deus secundum íoftam per- 
fectionem suam 429; — etiam quoad 
perfectiones relativas ?5.; — hae tamen 
relationes non formaliter, sed concomi- 
tanter sunf obiectum beatitudinis 4ib.; 
— formalis b. definitur 433; — im- 
portat unionem animae cum Deo 430; 
— mon consistit in sola unione de- 
pendentiae neque in inexsistentia Dei 
in creatura neque in unione personali 
neque in unione per illapsum immedia- 
tum, sed est in aliqua perfectione ac- 


cidentali homini interna 431; — con- 
sistit in operatione 432; — et quidem 
iribus actibus perficitur 433; — scilicet 
visione Dei intuitiva 434 sqq.; — amore 


Dei 437 sqq.; — gaudio de Deo 440 sqq. ; 
— eius essentia non est formaliter in 


gaudio 444; — neque in actu perfectae 
caritatis 446 sqq.; — sed in sola vi- 
sione beata 449 sqq.; — hine non in 


actibus intellectus et voluntatis 451; 


— pertinet ad intellectum speculativunr 
452. — Dotes in beatitudine concessae 
quaenam sint 453 sqq. — JProprietates - 
essentialis est indefectibilitas 455; — 
causa huius indefectibilitatis seu im- 
peccabilitatis est interna beatis 462 sqq. : 
— num necessitentur beati ad id, quod 


est perfectius 463; — aeternitas beati- 
tudinis 464 sq.; —- eaque fluit ex na- 
tura visionis 468; — et est debita. 
meritis beatorum 471; — accidentalis 
b. definitur 4739; — radix eius est 


bonitas Dei 474; — differentia b. ac- 
cidentalis non constituit inaequalitatem 
in b. essentiali 475. — 1. Accidentalis 
b. in éntellectu: fides non manet in 
beatitudine 477; — neque scientia fidei 
419; — manent tamen species rerum 
theologicarum  aequisitae ib.; — in 
beatitudine nulla erit ignorantia priva- 
tiva 480; — de scientia infusa bea- 
torum disputatur 481; — relatio inter 
hane scientiam infusam et visionem 
beatificam 482; -— de obiecto visionis 
beatificae 484. — 92. Accidentalis b. in 
voluntate: non manet spes, sed caritas 
manet 485; — virtutes morales omnes 
infusae manent in beatis 2b.; — non 
autem omnes actus virtutum in patria 
exerceri possunt 2b.; — manent dona 
Spiritus Sancti 486; — etiam virtutes 
acquisitae ib.; — desiderium quoad 
gradum beatitudinis impletur 487; — 
nulla tristitia in patria erit 488. — 
39. Accidentalis b. er corpore glorioso 
490 sqq.; — corpora gloriosa non red- 
dunt perfectiorem ipsam visionem 491; 
— extensive tamen augent beatitudinem 
492; — beatitudo obiectiva corporis 
qualis futura sit 493; — beati habebunt 
omnia membra et organa 494; — ad- 
erit sexualis differentia 495; — func- 
tiones tamen corporis vegetativae non 
manebunt 497; — manent autem sen- 
sitivae 498; — quoad singulos sensus 
499. — 4. Accidentalis b. ex bonis ex- 
ternis 501sqq.; — ex societate ami- 
corum 501; — ex delectatione pulchri- 
tudinis mundi 502. — 5. Accidentalis 
specialis b., quae vocatur awreola 505; 
— quid haec significet ib.; — non 
sunt nisi tres aureolae 506 sq.; — non 
est in corpore beatorum 508; — sed 
in anima 509; — quid ad singulas 
aureolas: virginitatis, martyrii, docto- 
ratus, promerendas requiratur 507; — 
quaenam ex his sit praestantior 4b.; 
— specialis gloria ex characteribus 
sacramentalibus 510. —  Adeptio bea- 
titudinis: omnes homines beatitudinem 
assequi possunt 512 sqq.; — sed alter 
altero maiorem 517 sqq.; — hine non 

oritur in beatis tristitia 591; — radix eventus ex actu non augent 635. — 
proxima huius inaequalis perfectionis Fontes: derivatur principaliter ex ob- 
in beatitudine 529; — perfecta b. in iecto bono 644 sqq.; — sed nonnisi ex 
hae vita haberi nequit 524sqq.; — obiecto intento 646; — num multiplex 
excipitur Christus 596; — imperfectam bonitas ex obiecto possit in eodem actu 
b. homo in hac vita consequi potest voluntatis esse 648; — secundario de- 
527 $qq.; — in quo actu sit quaerenda rivatur ex circumstantiis 649 Sqq.; — 
propria ratio huius b. 599; — num ex fine 656 sqq.; — ex fine externo 
beatitudo naturalis absoluta, licet im- habetur b. accidentalis 658; —— qualis 
perfecta, in hae vita haberi possit, in- intentio finis requiratur 669, — Regula 
quiritur 530; —- viribus naturalibus est ratio iudicans de honestate actus 
acquiri nequit b. 531 sqq.; — potest 616; — universalis regula est voluntas 
vero et debet acquiri' b. ab homine divina 678 sqq.; — licet nonnullae 
gratia adiuto per bona opera 534 sq. actiones habeant bonitatem moralem 
Beda Venerab. de aureola 505. antecedenter ad eam 680 sqq.; — pro- 


Bellarminus de medio propagandi peccati 
originalis 278; — quo sensu pecc. orig. 
destruxerit hominis libertatem 286; —- 
— affirmat infantes in limbo tristitiae 
cuidam subici 292; — de immac. con- 
cept. 349 nota. 

Benedietus XII. reiecit errorem traducia- 
nismi 143; — de fine ultimo supernaturali 


426; — de beatitudine in altera vita. 


perfecte consequenda 525. 
Benedietus XIV de sententia S. Bernardi 
quoad immaculatam conceptionem 319; 
de festo immaculatae conceptionis 


321 sq. 
Beraza de creatione 39 nota; — de con- 
cursu divino 69; — de doctrina Olivi 


125; — de Lucifero 397. 

Bernardus, S., oppugnat festum concep- 
tionis B. Virginis Mariae 318 sqq.; — 
in asserenda corporeitate angelorum 
dubius haeret 368; — de matura liber- 
tatis humanae 597; — de moralitate 
actuum humanorum 632. 

Berti docet visionem beatificam esse ho- 
mini naturalem saltem quoad appetitum 
226. 

Billuart: num sint actus indifferentes 670. 

Bonaventura, S., de successiva creatione 


animarum 151; — de iustitia super- 
naturali Adami 178; — negat in Adamo 
fuisse fidem 184; — de doni immorta- 
litatis natura 204; — quomodo tractet 


quaestionem immaculatae conceptionis 
326; — de spiritualitate angelorum 369. 
Bonitas Dei conciliatur cum permissione 


peccati originalis 296; — b. Dei mani- 
festanda est finis primarius creationis 
41 sqq. 


Bonitas moralis. Essentia: in actibus 
humanis attenditur secundum ordinem 
ad finem ultimum 615; —- haec est 
norma obiectiva et ultima moralitatis 
617; — qualis ultimus finis intellegatur 
620; — est principaliter in actu in- 
terno voluntatis 629; — actus externus 
per se non auget bonitatem moralem 
631; — per accidens auget 6338; — 


xima regula est dictamen conscientiae 
practice certum 686 sqq. 

Bonum est communicativum sul, quo 
sensu 44. 

Bouquillon: finis ultimus est norma mo- 
ralitatis 615; — de probabilismo 701. 

Bracarensis synodus damnat praeexsisten- 
tianismum 150, 

Bromiard, Ioannes, de opinione S. Thomae 


in quaestione immaculatae conceptionis 


C. 
Caelum empyreum a veteribus theologis 
locus beatorum dicitur 502; — quid ex 


revelatione de caelis novis, i. e. de loco 
beatorum, constet 508. 

Caietanus de creatione 39 nota; — meta- 
phorice exponit formationem Evae ex 
costa Adami 103; — affirmat S. Thomam 
negasse immaculatam conceptionem 
343; — de numero defensorum immacul. 
conceptionis 347; —- de spiritualitate 
angelorum et de corporeitate daemonum 
369. 

Calviniani docent. concupiscentiam esse 
peccatum originale 264. 

Calvinus negat libertatem humanam, quo 
sensu 589 599. 

Canisius, S. Petrus, de immaculata con- 
ceptione 350. 

Capreolus de conceptu creationis 39; — 
num B. V. Maria solum debitum pec- 
cati originalis habuerit 343 nota; — de- 
finit libertatem indifferentiae 605 nota. 

Cardiognosia soli Deo propria 374 sqq. 

Catharimus, Ambrosius, de peccati origi- 
nalis natura 258. 

Causa omnium rerum Deus 135qq.; — 
causa principalis et  instrumentalis 
25 sq. 33. 

Üharaeteres sacramentales beatis specia- 
lem gloriam accidentalem tribuunt 510. 

Christus iam in hac vita beatus fuit 596. 

Chrysostomus vide loannes. 

Circumstantia definitur 649; — enumeran- 
tur circumstantiae speciem mutantes et 

aggravantes, obiectivae et subiectivae 
ib.; — influunt in moralitatem actus 
650; — circumstantia obiectiva con- 


ferens ad bonitatem actus debet esse 
voluntaria, ut conferens ad malitiam 
debet esse apprehensa 651; — circum- 
stantiae subiectivae augent aut minuunt 
moralitatem 653; — ex circumstantiis 
potest actus infinitam bonitatem ob- 
iectivam accipere 654. 

Clemens Romanus, S., de exsistentia an- 
gelorum 358. 

Clemens XI. damnat errorem lansenii de 
libertate 599. 

Clifford censet hexaemeron esse carmen 
liturgicum 81. 

Cognitio matutina et vespertina 82. 

Coloniense concilium provinc. de fine crea- 
tionis 53; — de immediata corporis 
Adae formatione 108; — reiecit doctri- 
nam informationem animae negantem 
117; — de iustitia originali 177; — de 
donis gratuitis protoparentum 226. 

Commissio de re biblica: varia eius de- 
creta 88 97 100. 

Conceptio Zmmaculata. vide ,Maria'. 

Coneupiscentia definitur 181; — est actua- 
lis vel habitualis ib.; — obiecta eius 
sunt praeter sensibilia etiam bona magis 
spiritualia 189; — motus indeliberati 
concupiscentiae sunt causaliter et occa- 
sionaliter mali in ordine morali 191 
196; — immunitas a concupiscentia 
vocari solet integritas ib.; — motus 
primo-primi, secundo-primi, secundi qui- 
nam sint 573 nota. — /n protoparentibus 
non fuit 199; — haec libertas a con- 
eupiscentia erat donum supernaturale 
196; — idque nexum cum gratia sancti- 
ficante 198; — amissum est per pec- 
catum protoparentum 282. — In B. Vir- 
gine non fuit 354; — utrum in ea fuerit 
totaliter exstincta an solum ligata 355. 
—  Habitudo ad pece. originale: non 
constituit formaliter ipsum peccatum 
originale, ut Lombardus voluit 261 sqq. : 
— meque ut lutherani, calviniani, ian- 
senistae 264; — est solummodo pars 
materialis peccati originalis 267; — 
coneupiscentia parentum nec causat 
peec. originale nec est condicio trans- 
fusionis eiusdem 279; — quomodo 
S. Augustinus ex concupiscentia pecc. 
originale deducere videatur 280; — 
concupiscentia fuisset in statu naturae 


purae 227; — est signum amissae iu- 
stitiae in hoc ordine 281; — quomodo 


sit generatio peccato Adami vitiata zb. 
— JInfluxus in. voluntarium: concupi- 
scentia antecedens auget propensionem 
voluntatis 575 653; — auget cogni- 
tionem boni, in quod voluntas fertur 

516: -—minuit considerationem rationum 
ei obstantium D77; — minuit indifferen- 
tiam 5178; — interdum potest impedire 
usum rationis 579; — mon ire post 
concupiscentias est aliud atque non 
concupiscere 581. 

Coneursus mediatus est conservatio 69; 
— immediatus et physieus statuitur 
10 sqq.; — natura eiusdem 13; — de 
concursu oblato et collato 4b. 

Conseientia definitur 686; — est proxima 
regula moralitatis 687; — eius dictamen 
debet esse practice certum 688; — 
etiam c. invincibiliter erronea est regula 
moralitatis 689; — conscientia scrupu- 
losa 691. 

Conservatio negativa 64; — positiva in- 
directa et directa ib.; —- probatur 
Deum res creatas positive et directe 
conservare 65 sqq.; — eius obiectum 
est per se sola substantia 68. 

Constantinopolit. synodus dammat origeni- 
starum doctrinam de angelorum natura 
361. 

Cornely de doctrina immortalitatis apud 
judaeos 132. 

Corpus gloriosum non reddit perfectiorem 
visionem et amorem essentialem bea- 
torum 491; — auget beatitudimem ex- 
tensive 492; — habebit omnem per- 
fectionem naturalem 493; -— omnia 
membra et organa sua tum interiora 
tum exteriora 494; — sexualem diffe- 
rentiam 495; —- plenitudinem aetatis 
virilis 496; — non autem functiones 
vitae vegetativae 497; — bene vero 
vitae sensitivae 498; — quid quoad 
obiecta sensationum sit statuendum 499 : 
— non impedientur functiones sensuum 
per amorem beatorum 500. 

Cosmogonia babylonica 107 sqq. 

Creatio: notio ab ecclesia recepta ab eaque 
definita 3; — a theologis expolita 4; 
-—— traditur communissima definitio: pro- 
ductio rei ex nihilo sui et subiecti 5; 
— est productio rei secundum totam 
suam substantiam 6; — non se extendit 
proprie ad dona supernaturala 8; — 
creatio passiva 11; — dicitur improprie 
mutatio 10; — qualis relatio sit tum 
activa tum passiva creatio 10; — est 
actio Dei formaliter immanens, virtua- 
liter transiens 39; — num creatio pas- 
siva sit accidens 39 b. — Obiectum : uni- 
versum a Deum creatum esse ex Gen. 
1, 1 probatur 14 sqq.; — ex SS. Patribus 
188qq.: — ex definitionibus ecclesiae 229; 
— creatio mundi materialis (4 sqq.; — 
hominis 1008qq.: — angelorum 356 8qq. : 
— sola subsistentia proprie creantur, 
cetera concreantur (1 sqq.: — obiec- 
tum proprium actionis creativae est 

ens 30. — Swubiectun: activum : de facto 
solus Deus creavit 24; — nulla erea- 
tura potest esse causa principalis crea- 
tionis 2D sqq.; — nec causa instrumen- 
talis physica 33; — creator est Deus 
'Trinus una actione communi omnibus 
iribus personis 34 sqq.; —- libertas 
creationis 40 sqq.; — Deus creat se- 
cundum ideas aeternas et immutabiles 
45; — Deus creavit mundum tempo- 
ralem 58 sqq.; — num Deus absolute 
potuerit ab aeterno creare 62. — JP'inis 
primarius creationis est bonitas Dei 
manifestanda et glorificanda 4 sqq.: 
— geeundarius est bonum creaturarum 
54 sqq. 

Custodes angeli: singulis hominibus vel 
saltem simgulis fidelibus deputatos esse 
angelos custodes negari nequit 403 sq.: 
— rationes convenientiae huius custodiae 
404; — ministeria singula enumerantur 
401; — unus angelus eodem tempore 
nonnisi unum homiem custodit 405; — 
singulis collegiis, ecclesiis civitatibusque 
praepositi sunt singuli angeli 2b.; — 
etiam supremos angelos mitti dicendum 
est 406; — etiam creaturis irrationali- 
bus angelos deputatos esse veteres pu- 
tabant 405. 

Cyprianus, S., de iustitia supernaturali 
Adami 174; — de dono immortalitatis 
201; — de peccato originali 241. 
Cyrillus Alex., 5.: solus Deus creare potest 
91; — mundus non est ab aeterno crea- 
tus 59: — de anima rationali ut prin- 
cipio vitae in homine 116; — indubi- 
tanter docuit creationem animae 145; — 
de iustitia supernaturali Adami 174 
176; — in ipsa creatione collata 180; 
— de dono scientiae Adamo collato 209; 
— cognitio futurorum Deo est propria 
SII 

Cyrillus Hieros. 3. de formatione primi 
hominis 108; — de iustitia supernatu- 
rali Adami 178. 


Dp. 


Daemones: nonnulli antiqui Patres daemo- 


nibus aérea corpora tribuerunt 367; — 
ex superbia primum lapsi sunt 399: 
—. pon invidia ib.; — quam excel- 
lentiam inordinate appetierint 400; — 
gravitas peccati 401: — statim post 


peccatum damnati sunt 402; — locus: 


eorum est infernus 4b.; — tentant ho- 
mines vario modo 408 sq.: — obsident 
eorum corpora 411 sq.; — ediderunt ora- 
cula per simulacra 414; — commercia 
cum hominibus inire possunt 413. 
Deimel, A., de paradiso babylonico 707 
109. 


Delectatio: distinguitur duplex delectatio: 
spiritualis et corporalis 672; — duae 
dammnatae propositiones de d. sensibili 
immerito a thomistis contra scotistas 
afferuntur ib.; — ob solam voluptatem 
non licet appetere delectationem sensi- 
bilem 45.; — num liceat appetere de- 
lectationem propter se ipsam, quatenus 
apprehenditur ut alioqui honesta 673. 

Delitzseh, Frid., de loco paradisi 217. 

Deus creator: universitas rerum a Deo 
creata est 13 8qq.; — mundus materialis 
(4sqq.; — homo 100 sqq.; — angeli 
356 sqq.; — de facto solus creavit 
Deus 24; —- creare sensu proprio so- 
lius Dei est 25;. — creator est Deus 
'lTrinus una actione communi omnibus 
tribus personis 34 sqq.; — libere creavit 
40 sqq.: — secundum ideas aeternas et 
immutabiles 45; — in tempore creavit 
58 sqq.; — num absolute ab aeterno po- 
tuerit ereare 62; — ad manifestandam 
suam bonitatem creavit 4Y sqq.; — 
creavit homines in iustitia supernaturali 
179 sqq.; — item angelos 392. — Con- 
servator: directe et positive res creatas 
conservat 64 sqq. —  Concursus: im- 
mediate et physice cum actionibus crea- 
turarum concurrit 69 sqq.; — quomodo 
concurrat (3. — Fnis ultimus hominis 
est solus Deus 416 sqq.; — glorificatio 
et manifestatio bonitatis Dei est finis 
primarius creationis 4T sqq.; — est 
universalis regula moralitatis actuum 
humanorum 615 sqq. — Elerans: Deus 
homines in ordinem supernaturalem ele- 
vavit 163 sqq.; — item angelos 389 sqq. 
— Nomina Dei arguunt eius potentiam 
creandi 14. 

Deza Didacus docet S. Thomam megasse 
immaculatam conceptionem DB. Virginis 
9231. 

Diabolus: eius peccatum 391 sqq.; — caput 
daemonum 40.; — damnatio 402; — 
eius potestas tentandi 408; — quomodo 
tentet 409; — per peccatum originale 
genus humanum in servitutem diaboli 
redactum est 286; — specialis et sin- 
gularis inimicitia inter diabolum et 
B. Virginem 302. 

Dies genesiaei secundum S. Augustinum 
sunt idealiter intellegendi de actibus 
cognitionis angelicae 82; — secundum 
alios de logica distinctione operum Dei 
84 sqq.; — secundum visionistas sunt 
sex visiones 86; — non sunt dies 
24 horarum 89 sqq.; — sed sunt periodi 
incertae durationis 96 sqq.; — alia ex- 
plicatio 99. 

Dionysius Areopagita de illuminatione 
angelorum 382; — negat omnes angelos 
mitti 406; — de axiomate: ,Bonum ex 

integra causa causatur, malum ex sin- 
gularibus defectibus! 636. 

Doetor: doctoribus debetur aureola in caelo 
506; — cur tribuatur doctoribus 507. 

Dona supernaturalia proprie non creantur 
8; — exsistunt dona supernaturalia 

| 168 5sqq.; — etiam d. praeternaturalia 
165; — dona protoparentum vide Proto- 
parentes; — dona Spiritus Sancti in 
beatis manent 486. 

Dos in beatis quid sit, 453 sq. 

Dubium speculativum potest stare cum 
conscientia practice certa 636; —- lex 
dubia non obligat 698. 

Durandus de concursu divino 69. 


E. 


Eadmerus de immaculata conceptione 345. 
Ebeling, Er, de sexta tabula carminis | 


babylonici de creatione 707 709. 

Effeetus subordinati et coordinati quomodo 
imputentur 559 sqq.; — imputabilitas 
effectus ex omissione procedentis 559. 

. Ehrle, F., de damnatione doctrinae Petri 
loannis Olivi in concilio viennensi 
126 nota. 

Eleetio inter duo moraliter inaequalia 
sufficit ad moralitatem actus 697. 
Elevatio hominis in ordinem supernatura- 
lem 1638qq.; — protoparentum 169 qq. : 

— angelorum 389 sqq. 

Ephraem, S., de immaculata Virgine Maria 
306; — Eva et Maria comparantur 307. 

Error non fuit in Adamo ante peccatum 
secundum scholasticos 918; -— invin- 
cibiliter erronea conscientia est regula 
moralitatis practice sequenda 689. 

Esparza: duplex amor necessario requiri- 
tur ad beatitudinem 439; — de essentia 
moralitatis 615; — libertas exercitii 
sufficit ad moralitatem actus 696; — 
de probabilismo 699; — de universali 
regula moralitatis 680 684. 

Estius censet doctrinam generatianismi 
maxime temerariam esse 144; — de 
medio propagandi peccati originalis 978. 

Eusebius Caes. de spiritualitate animae 
130; — de spiritualitate angelorum 3606. 

Eva: Prodwctio corporis eius secundum 
narrationem mosaicam 100; — verba 
,eX costa Adami* non sunt, metaphorice 
intellegenda 103; — quid de produc- 
tione animae Evae censendum sit 104; 
— producta est in statu perfecto 105: 
— est mater totius generis humani 
153 sqq.; — est creata in gratia sancti- 
ficante 179 sqq.; — quasnam virtutes 
infusas habuerit 183 sq.; — fuit im- 
munis a concupiscentia 187 sqq.; — 
item a necessitate moriendi 199 sqq.: 
— habuit scientiam a Deo infusam 

206 sqq.: — summa elus in paradiso 
felicitas 21Y sqq. —  Lapsws, uti a 
Moyse narratur, non est mythus, sed 
historia 228; — acceperat mandatum 
verum 229; —- sedueta est a serpente, 
1. e. diabolo ib.; — peccavit inoboedien- 
tia 280; — impellentibus superbia, cu- 
riositate, gula, infidelitate 231; — gra- 
vitas peccati 232; — effectus eiusdem 
233: — veniam est consecuta 935. — 
Comparatur cum B, Virgine 301. 

Eventus, qui ex actu sequuntur, non augent 
moralitatem actus 635. 

Fabre d'Envieu: eius error circa exsisten- 
tiam hominum ante Adamum 161. 

Festum Zpmaculatae conceptionis 318 sqq.; 
'— vehementer oppugnatur saec. Xll a 
theologo Io. Beletho 317; — praesertim 
a S. Bernardo 318 sqq.; — quomodo ex 
festi historia firmum pro immaculata 
conceptione fiat argumentum 322. 

Fides supernaturalis secundum habitum 
et actum fuit in Adamo 183 sqq.; — 
in beatis non manet 477; — fides — con- 
scientia 687. 

Finis 2» genere definitur 47; — f. inter- 
nus et externus in actibus humanis 637. 
— Mundi primarius f. est bonitas Dei 
manifestanda et glorificanda 47 sqq.; 
— secundarius est bonum creaturarum 


54sqq. — Hominis finis naturalis pec- 
cato originali per se non attingitur 
2878qq.: — proximus finis est cognoscere 


Deum ex creaturis et earum ope glori- 
ficare 418; — ultimus internus finis 419; 
— finis supernaturalis 163 sqq.; — ho- 
minibus necessario prosequendus 421 ; — 
est solus Deus 423 sqq.; — vide Beati- 
tudo. — Actium hwumanorwun relatio ad 
finem ultimum explicita non requiritur 
ad honestatem cuiusque actus 657; — 
ex fine externo derivatur bonitas acci- 
dentalis in actum ex obiecto bonum 658; 
— quomodo finis debeat intendi, ut in- 
fluat in moralitatem actus 669; — finis 
internus totaliter malus totam actus 
moralitatem corrumpit 638; —- finis 
externus et partialiter malus compatitur 
bonitatem 639; — ex fine bono actus 
ex obiecto malus nequit fieri bonus 641 ; 
— est fons moralitatis actus humani 
656 sqq.; — finis ultimus relate ad mo- 
ralitatem actuum 615 sqq. 
Florentinum: creator est Deus Trinus 37; 


— libertas creationis 49: — de in- 
aequalitate beatitudinis 519. 

Fomes peccati 181 8qq.; — carentia fomitis 
vocatur donum integritatis 191; — f. non 


fuit in B. Virgine 354. 

Forma corporis hwmani est anima 111; 
— est unica in homine 110 sqq.; —- 
unitur immediate et per se corpori 
119sqq.; — quid Petrus Olivi senserit 
de forma hominis 123 sqq.; — doctrina 
conc. viennensis de hac re 127; — 
forma «ngeli quid significet 310. 

Fruitio est dos animae beatae 454. 

Fulgentius, S., docet creationem fide divina 
credendam esse 21; — de damnatione 
perpetua daemonum 402; — de indefec- 
tibilitate beatitudinis 458. 

Funetiones corporis in gloria non omnes 
manebunt 497; — sensitivae erunt in 
beatis 498 sqq.; — non impedientur per 
contemplationem et amorem beatorum 
500. 

Futura libera ab angelis non praesciuntur 
infallibiliter 371 sq. 


6. 


€&abriel archangelus mittitur in ministe- 
rium hominum 406. 

Gaudium de Deo requiritur ad beatitudinem 
in caelo 440 sqq.; — in eo non con- 
sistit formaliter beatitudo 445; — gau- 
dium accidentale in beatis 472 sqq. 

Generatianismus 141. 

Generatio naturalis a patre est vehiculum 
iransfusionis peccati originalis 275 sq.; 
— actus generationis non est malus 
911; — generare cum concupiscentia 
est signum amissae iustitiae in hoc or- 
dime 281. 

&enesis liber: Gen.1 docetur Deum initium 
omnium rerum constituisse creando ma- 
teriam eamque formando 14; — ibidem 
proponitur non solum nudum factum 
creationis, sed modus quoque et ordo, 
quo res a Deo creatae sunt 14 sqq.; 
— principia theologica ad explicandam 
Gen. 18; — Augustini principia hac 
de re 79; — item S. Thomae 80; — 
explicatur successio formationum, quae 
Gen. 1 proponuntur 815qq.; — Gen. 1 
non est carmen liturgicum 87; — cur 
dies genesiaci non sint dies 24 hora- 
rum 89 sqq.; — censentur periodi diu- 
turnae durationis 96 sqq.; —  recen- 
tior quaedam explicatio dierum | 99; 
— quid doceatur de productione Adami 


et Evae 100 sqq.; — non admittitur 
doctrina transformistarum 106 sqq.; — 
de imagine Dei in homine 136; — de 


origine totius generis humani ab Adamo 
et Eva 153 sqq. 
(Gennadius de unitate animae 118. 
Gief)wein de unitate linguarum 159 nota. 
Gietmann quomodo Eccle. 3, 21 explicet 
192: 

Gratia actualis auget voluntarium, sed per 
se non minuit liberum 581. 

Gratia sanetifieans in protoparentibus 
169 sqq.; — collata i ipsa eorum crea- 
tione 175 sqq.; — virtutes infusas qua- 
les annexas habuerit 183 sqq.; — fuit 
augmenti capax in protoparentibus 186; 
— quomodo dona praeternaturalia ad 
eam referenda sint 198; privatio 
gratiae sanctificantis quo sensu con- 
stituat peccatum originale 248 sqq.; — 
quomodo collata sit toti naturae hu- 
manae in Adamo exsistenti 2Y0; —- 
nullo modo per pactum inter Deum et 
Adamum 274; -— privatio gratiae est 
poena peccati 282; — angeli erant prae- 
diti gratia sanctificante 389 sqq.; — et 
quidem in ipsa creatione 392; — secun- 
dum S. lhomam acceperunt inaequales 
gratias 393; — gratia non constituit 
beatitudinem 432. 

Gravois, Antonius, de antiquitate festi im- 
maculatae conceptionis 313. 

Gregorius M., S., de conservatione 66; — 
dubitanter loquitur de creatione animae 


145; — angeli meruerunt beatitudinem 
394; — de gravitate peccati angelorum 
401; — de eorum damnatione sempiterna 
402; — de beatorum inaequalitate 518; 


— de moralitateactuum humanorum 632. 

Gregorius XIII damnat errorem Baii quoad 
libertatem humanam 599. 

Gregorius XV de immaculata conceptione 
9517 

Gregorius Naz., S., indubitanter docuit crea- 
tionem animae 145; -—- reicit prae- 
exsistentianismum 150; — de spiritua- 
litate angelorum 366; — num angelis 
tribuat corpora 9368. 

Gregorius Nyss., S.: ereator est Deus Tri- 
nus una actione 396; — num admittat 
mythos in Scriptura 88 nota; — statuit 
unam numero animam rationalem in 
homine 116; — de spiritualitate animae 
130; — de iustitia supernaturali Adami 
175 118; — de origie linguae 214; 
— de spiritualitate angelorum 366; — 


Ps.93,8 explicat 382; — de angelo 
custode 404; — de fine ultimo homi- 
nis 425. 


Gregorius de Valentia censet doctrinam 
generatianismi certe erroneam 145; — 
caelum empyreum describit 502; — de 
visione in hac vita consequenda 5206. 

Gryse: nova eius expositio hexaemeri 
exponitur et reicitur 98 Sq. — 

Guilelmus Parisiensis de peccati origi- 
nalis natura 260. 

Günther negat Deum Trinum actione una 
creare 34; — de principio vitali 113; 
— eius doctrina contra informationem 
animae reiecta est a Pio IX 117. 

H. 


Habitualis intentio non sufficit, ut finis 
intentus conferat actui bonitatem 669; 
— habituale voluntarium definitur 542. 

Habitus 2n protoparentibus: iis infusi sunt 
supernaturales habitus in ipsa creatione 
188; — etiam fides 184; — habitus 
Scientiae specialiter Adamo infusus 
201 sqq.; — eius obiectum 211; — 
peccato gravi commisso amissi sunt 
supernaturales habitus 233; — in beatis 
non manet habitus fidei 477; — manet 
habitus scientiae infusae 481; — habi- 
tus morales voluntati infusi manent 
485; — non autem spes ib.; — manent 
habitus acquisiti 486; — h. operativi 
non possunt formaliter constituere bea- 
titudinem beatorum 432. 

Halensis, Alexander, de immaculata con- 
ceptione DB. Virginis 325. 

Heinrieh, Dr., de valore sententiae quoad 
spiritualitatem angelorum 362, 

Hermas de notione creationis 3; — docet 
creationem fide divina credendam 21; 
— de exsistentia angelorum 358. 

Hermes vult peccatum originale esse con- 
cupiscentiam 266. 

Hervaeus Natalis negavit immaculatam 
conceptionem DB. Virginis 343. 

Hexaemeron: principia theologica ad eius 
expositionem proponuntur 74 sqq.; —- 
expositio authentica nondum exsistit 
76 Sq.; — duo cavenda sunt in ex- 
ponendo hexaemero 78; — haee prin- 
cipia iam a SS. Augustino et Thoma 
Statuta sunt 79 sq.; — édealis expositio 
S. Augustini proponitur 82; — plurimi 
Patres ei adversantur 83; — pugnat 
cum sensu obvio et litterali ib.; — 
idealis expositio secundum Dr. Reusch 
aliosque 84; — visionistarum. expositio 
etiam admitti potest 86; — expositio 
Dr. Clifford communiter reicitur 87; — 
expositio de spatio 24 horarum sexies 
repetito teneri nequit 89 sqq.; — reici- 
tur theoria restitutionis quoad rudera 
priscarum formationum 93; — item 
theoria diluvialis 95: — statuitur fa- 
cillima via explicandi dies genesiacos 
96 sqq.; — intelleguntur dies periodi 
incertae durationis ib. ; respondentes 
visionibus, quibus revelatio creationis 
facta est ib.; — recentior quaedam a 
Dr. De Gryse facta expositio 98 sq. 

Hierarehia angelorum est triplex, et in 
unaquaque tres sunt ordines 387. 

Hieronymus, S., de concursu 71; — in- 
dubitanter docuit creationem animarum 
145; — de gratia sanctificante proto- 
parentibus in ipsa creatione collata 180; 
— angeli non noverunt secreta cordis 


315; — de angelorum illustratione 382; 
— de angelo custode 404; — Matth. 
22, 29 explicat 495; — de diversitate 
beatitudinis 518; — de veritate liber- 
tatis humanae 591; — quae est im- 
munitas a necessitate 597; — de acti- 
bus indifferentibus 665. 


Hilarius, S., de spiritualitate animae 130; 


— indubitanter docuit creationem animae 
145; — vocat carnem Christi carnem 
peccati 311; — cognitio futurorum Deo 
propria est 377. 


Hippolytus, S., de libertate creationis 41; 


— de immaculata Virgine Maria 306. 


Homo. Productio: primus homo immediata. 


Dei operatione conditus est 100 sqq.; 
— transformismus quoad eius produc- 
tionem admitti nequit 106 sqq.; — ge- 
nus humanum ab Adamo et Eva ori- 
ginem ducit 153 sqq.; — eius antiquitas 
162; — vide praeterea Protoparentes, 
Adamus, Eva. —  Elevatio in ordinem 
supernaturalem 163 sqq.; — gratia 
sanctificante ornati erant primi homines 
169 sqq.; — idque in ipsa creatione 
179 sqq.; — acceperunt virtutes infu- 
sas 183 sqq.; — erant immunes a con- 
cupiscentia 187 sqq., — a necessitate 
moriendi 199 sqq.; — habebant scien- 
tiam infusam 206 sqq.; — praeterea 
summa felicitate in paradiso fruebantur 
211 sqq.; — exciderunt ex hoc statu 
peccato commisso 228sqq.; — amiserunt 
sibi omnia dona supernaturalia 933; — 
etiam omnibus suis posteris, vide Pecca- 


tum originale. — Natura: homo est 
compositum substantiale ex corpore et 
anima 109 sqq.; — trichotomia in ho- 


mine admitti non potest 113 sqq.; — 
habet unicam animam rationalem eam- 
que immediate et per se corpus in- 
formantem 117 sqq.; — est prae ceteris 
creaturis imago Dei 136 sqq.; — potuit 
creari in statu naturae purae 224 sqq.; 
— custodiuntur singuli homines ab an- 
gelis singulis 404; — tentantur a dae- 
monibus 408; — commercia cum diabolo 
inire possunt. 413; — libertas 588 Sqq. 
— Finis ultimus eius est glorificatio 
Dei 47 sqq.; — de facto hic finis est 
supernaturalis 421 (vide Elevatio); — 
estque solus Deus 493 sqq.; — imme- 
diate videndus 433 sqq.; — f. proxi- 
mus hominis est cognoscere Deum ex 
creaturis et earum ope glorificare 418; 
— peccato originali per se non destrui- 
tur finis eius naturalis 987. —  Beati- 
^wlo eius est supernaturalis 491; — 
obiectiva essentialis est solus Deus 
423 sqq.; — isque immediate videndus. 
433 $qq.; — est indefectibilis 455 sqq.; 
— aeterna 464 sqq.; — accidentalis 

beatitudo 472 sqq.; — habetur ex cor- 
pore glorioso 490 sqq.; — ex societate 
amicorum 501; — ex pulchritudine 
mundi visibilis 502; — ex aureola tri- 
pliei 505 sqq.: — b. erit inaequalis 
51Y sqq.; — in hae vita perfecte ac- 
quiri nequit 524 sqq.; — potest imper- 
fecte 527 sqq.; — num b. naturalis et 
absoluta, licet imperfecta, in hac vita 
haberi possit 530; — vide Beatitudo. — 
Lapsus: omnes homines ab Adamo pa- 
terna generatione descendentes peccato 
originali infecti sunt 236 sqq.: — quo- 
modo peccatum traducatur in homines 
215sqq.; — eius sequelae 282 sqq.; — 
vide Pecc. originale. 

Humanum genus originem ducit ab Adamo 
et Eva 153 sqq.; — huie doctrinae non 
obstat ampla propagatio generis humani 
160; — antiquitas generis humani 162. 

Hunmmelauer reicit transformismum 107 ; 
— de Adamo morte punito 199. 


I. 


Jansen, Bern., de doctrina Olivi 124 sq. 

lansenistae ponebant essentiam peccati 
originalis in concupiscentia 264; — re- 
lecerunt veram libertatem 599. 

Ideae divinae sunt causa exemplaris crea- 
tionis 45. 

Ignorantia definitur 561; — prirativa in 
beatis non. est 480; distinguitur 
ignorantia antecedens et consequens 563, 
vincibilis et invincibilis 564; —- quando 
causet voluntarium 564 sqq.; — quid 
S. Augustinus de peccato ignorantiae 
docuerit 570 sqq. 

Illuminatio est locutio superiorum ange- 
lorum ad inferiores 382. 

Imago Dei est prae ceteris creaturis homo 
136 sqq. 

Immaculata eoneeptio vide Maria. 

Immediatio suppositi et virtutis 69. 

]mmortalitas protoparentum. 199 sqq.; — 
qualis secundum Augustinum fuerit 201; 
— quomodo protoparentibus collata fue- 


rit 209 sqq.; — virtus conferendi im- 
mortalitatem ex ligno vitae 205; — per 
peccatum amissa est 223 282; — im- 


mortalitas animae hwmanae docetur in 
S. Seriptura 181 sqq.; — immortalitas 
angelorum 910. 

Immunitas «a concupiscentia fuit in proto- 
parentibus 181 sqq.; — fuit supernatu- 
rale donum 196 sqq.; — quomodo iis 
collatum sit ib.; — fuit in B. Virgine 
354: — a mecessitate moriendi fuit in 
protoparentibus 199 sqq.; — quomodo 
hoc donum iis collatum sit 203 sqq. : 
— aq. coactione et a necessitate requiritur 
ad libertatem 596 sqq. 


Pesch, Praelectiones dogmatieae. III. Ed. 5/6. 

Imperati octws quomodo sint voluntarii 
539; — unus idemque actus imperatus 
potest suecessive esse bonus et malus 
642. 

Imperfeetio: quomodo actus, qui dicuntur 
imperfectiones, sint honesti vel inhonesti 
615; — num in beatis possint esse im- 
perfectiones morales 463. 

Imperfeetum coduntarium definitur 540. 

Implieitum voluntarium definitur 543. 

Inadvertentia «ctwalis potest stare cum 
actu voluntario 565 sqq.; — quomodo 
differat ab habituali ignorantia 2b.; — 
ad imputabilitatem requiritur aliqua 
animadversio ipsius inadvertentiae 561; 
— minuit voluntarium 569. 

Inéeliberati sotws non sunt formaliter 
mali in ordine morali 191; — carentia 
eorum vocatur donum integritatis 45. 

Indifferens actus definitur 623; — sunt 
actus secundum speciem suam indiffe- 
rentes 665; — nullus autem actus in 
individuo potest esse indifferens 668sq4q.; 
— sunt actus supernaturaliter indiffe- 
rentes 664. 

Indireetum coluntariwum definitur 544, 

Inefficax voluntarium definitur 543. 

Infantes: de sorte infantium sine baptis- 
mate decedentium quid doceat Scriptura 
288; — quid Patres 289; — pelagiani 
vitam aeternam iis tribuerunt 25.; — 
nonnulli Patres eos poena ignis puniri 
statuerunt 4b.; — Augustius dubius 
mansit 4b.; -— scholastici negaverunt 
fere unanimiter 2915sq.; — immo com- 
munius omnem ab iis tristitiam amo- 
verunt 9299; — huic sententiae favet 
auctoritas ecclesiae 294; — hac de re 
opinio recentis theologi 295; — habent 
peccatum originale vide Peccatum ori- 
ginale. 

Innocentius III de poenis peccati 294. 

Innocentius V vide Petrus de Tarantasia. 

Innoeentius XI de delectatione sensibili 
619; — damnat laxismum 702. 

Inoboedientia est peccatum gravissimum 
protoparentum 2530 sqq. 

Integritas est immunitas a concupiscentia 
protoparentibus gratuito collata 1878q4q. : 
— fuit supernaturale donum 196 $qq.; - 
eius nexus cum gratia sanctificante 198. 

Intellectus beatorum habet per visionem 
Dei suam essentialem — perfectionem 
448 sqq.; — praeterea adest varia per- 
fectio accidentalis in intellectu beatorum 
416 sqq.; — Adam? ornatus erat scientia 
infusa 206 sqq.; —  «ngelorwm longe 
praestat humanae intellegentiae 3198; — 
non infallibiliter libera futura praescit 
nec secreta cordis 314 sqq. 

Intensio modificat tamquam circumstantia 
moralitatem actus 655. 

gore 

Intentio qualis adesse debeat in ipso actu, 
ut ei bonitatem conferre possit 662; — 
sufficit virtualis ib.; — quomodo haec 
in operationem praesentem influat 663; 
— intentio finis explicita non requiritur 
ad honestatem cuiusque actus boni 657. 

Internus «ctus voluntatis habet principa- 
liter moralitatem 629; —- ex eo deri- 
vatur moralitas in externum 630; 
finis malus actum reddit malum 638; — 
f. influit in bonitatem actus 656 sqq. 

Interpretativum voluntarium definitur 572. 

Invidia non fuit primum peccatum dae- 
monum 399. 

Invincibilis ignorentia quaenam sit 564; 

- invincibiliter erronea conscientia est 
regula moralitatis 689 sqq. 

Involuntarium secundum quid et simpli- 
citer 541. 

Ioannes a S. Thoma de notione creationis 
39. 

Ioannes Belethus oppugnat festum con- 
ceptionis B. V. Mariae 317. 

Ioannes Chrysostomus, S., docet creatio- 
nem ex nihilo 18; — eamque fide di- 
vina credendam esse 21; — de con- 
servatione 66; — de concursu 71; — 
de immediata formatione corporis Adae 
ex limo terrae 108; — de immunitate 
protoparentum a concupiscentia 194; — 
de dono scientiae 209; — de peccato 
originali 244; — difficiliores textus de 
hac re perpenduntur 245; — de deterio- 


ratione hominis lapsi 284: —- de ange- 
lorum spiritualitate 366; — cognitio 
futurorum Deo propria est 317; — de 
loquela angelorum 380; — de eorundem 
ordinibus 385; -- de angelo custode 
singulorum hominum 404; — de veri- 
tate libertatis humanae 591; — de mo- 


ralitate actuum 632. 

Ioannes Damascenus, S., de notione crea- 
tionis 3; — solus Deus creare potest 
24: — creator est Deus Trinus 36; — 
de unitate animae rationalis im homine 
116; — de iustitia supernaturali Adami 
114; — de immunitate protoparentum 
a concupiscentia 194: — de festo con- 
ceptionis B. V. Mariae 314; — defimit 
naturam angelicam 366; — qua ratione 
tribuat angelis corpora 368; — angelos 
esse definitive in loco docet 372; — 
de libertate angelorum 379; — de eorum 
loquela 380; — de eorum illuminatione 
382; — de inaequalitate gratiae angelis 
datae 398; — de gravitate peccati an- 
gelorum 401. 

Ioannes 'Thessal. tribuit angelis corpora 
9368. 

Irenaeus, S., docet creationem ex nihilo 3; 
— de libertate creationis 41; — de fine se- 
cundario creationis 57; — mundus crea- 

tus est In tempore 59; — de conser- 
vatione 66; — docet corpus Adae directe 
ex limo terrae formatum 108; non 
statuit duplicem animam in homine 118; 
-— de immortalitate animae 135; — 
de iustitia supernaturali Adami 174; — 


in ipsa creatione collata 180; — mira 
sententia de statu protoparentum 192; 
— de dono immortalitatis 201; — de 
peccato originali 941; — Gen. 3, 15 


intellegit de B. Virgine 302. 

ludaei professi sunt fidem creationis 15; 
— quid de immortalitate animae sen- 
serint 131 sqq. 

Iustinus, S., defendit creationem 18; — 
non statuit duplicem in homine animam 
informantem 118; — Gen. 3, 15 intel- 
legit de B. Virgine 302; — de ex- 
sistentia angelorum 358; — de libertate 
angelorum 379; — Ps. 23, 8 exponit 
382. 

Iustitia Dei conciliatur cum permissione 
peccati originalis 296. 

Iustitia originalis vocatur totus status 
supernaturalis protoparentum 9293 949; 
— protoparentibus gratia sanctificans 
collata est 169 sqq.; — in ipsa eorum 
creatione 179 sqq.; — annexa habuit 
dona praeternaturalia: immunitatem a 
concupiscentia 187 sqq.; — a necessitate 
moriendi 199 sqq.; — scientiam infusam 
206 sqq.; — summam in paradiso feli- 
citatem 217 sqq.; — protoparentes in 
hoc statu originalis iustitiae non potuisse 
venialiter peccare communis est doctrina 
234; — per peccatum amissa est 233. 


K. 
King de cosmogonia babylonica 708. 
Kleutgen: finis ultimus est norma mora- 
litatis 615. 
Knabenbauer Ps. 23, 8 exponit 382. 


L. 


Lactantius indubitanter docuit creationem 
animarum 145. 

Lateranense IV de fide creationis 92; — 
creator est Deus Trinus 37; — crea- 
tura ab initio temporis condita 60; — 
de spiritualitate animae 130; — de 
tempore creationis angelorum 360; — 
de natura angelica 361; — de proba- 
tione angelorum 398; — beatitudo est 
aeterna 466. 

Lateranense V: eius doctrina quoad ani- 
mam humanam contra Pomponatium et 
averrhoistas 121; — de individualitate 
animae 128. 

Laxismus ab ecclesia damnatus est 702. 

Leibniz de mundo optimo 46. 

Leo M., S., de probatione angelorum 398. 

Leo IX docuit creationem animae ex nihilo 
143. 

Leroy de.evolutione corporis Adami 108. 

Lessius: nulla tristitia in beatis 489; — 
de cantibus in caelo 499; — finis ultimus 
.est norma bonitatis creatae 621 nota. 

Libertas i» genere: multipliciter dicitur 
ab obligatione, a miseria, a peccato, a 
coactione, a necessitate 588; — definitio 
ab ommibus admissa: potentia eligendi 
inter plura ib.; — celeberrima est de- 
finitio: facultas, qua voluntas positis 
omnibus ad agendum  praerequisitis 
potest agere vel non agere ib. — Ex- 
sistentia  lumanae libertatis negatur a 
manichaeis, calvinistis, lutheranis etc. 
589; — est de fide definita 592; — 
quomodo Patres dicant peccato Adami 
periisse libertatem 595; — peccato ori- 


ginali non est destructa 286; — stat 
cum efficacia divinae gratiae 608; — 
num siet cum beatitudine 463. — .Na- 


twra hwmanae libertatis: non est sola 
immunitas a coactione, sed etiam im- 
munitas a necessitate 596 sqq.; — quae 
proprie dicitur indifferentiae libertas 
604 sqq.; — conceptus libertatis a 
baüesianis statutus exponitur 605; — 
simulque reicitur 606 sqq.; — num ex 
indifferentia iudicii recte libertas volun- 
tatis inferatur 614; — libertas exercitii 
et specificationis quoad actuum morali- 
tatem 626; — 4. creatoris in creando 
mundo 40 sqq.; — /. angelorum 319. 

Limbus puerorum 294. 

Lingua secundum SS. Patres inventa est 
ab homine 214; —— secundum poste- 
riores theologos Deus primam linguam 
hominibus revelavit 215; — eaque fuit 
.hebraea 4b.; — Adamus natura duce 
primam linguam produxit 216; — di- 
versitas linguarum mon obest unitati 
specificae generis humani 159; — lin- 
gua angelorum 380 sqq. 

Locutio angelorum 380 sqq. 

Lombardus docuit creationem animarum 
144; — de peccati originalis natura 
261; — cur negaverit immaculatam 
conceptionem B. Virginis 323 nota; — 
de Lucifero 397. 

Lucifer rebellium angelorum caput 397; 
— quam excellentiam inordinate appeti- 
verit, non constat 400. 

Lugo, Card. de: num in beatis possint 
esse imperfectiones morales 4623; 
libertas specificationis sufficit ad mo- 
'alitatem, tantum si electio datur inter 
bona moraliter inaequalia 627. 

Lumen gloriae est dos animae beatae 454. 

Lutherami docent concupiscentiam esse 
peccatum originale 264. 

Lutherus negavit libertatem humanam 589. 

Maeula non fuit in B.Virgine 299 304 sqq.: 
— quomodo tamen B. Virgo dici possit 
mundata 311. 

Maldonatus non fuit adversarius immacu- 
latae conceptionis 349. 

Malitia moralis. Essentia: in actibus hu- 
manis attenditur secundum ordinem ad 
finem ultimum 615; — haec est norma 
obiectiva et ultima 618; — malitia 
moralis est principaliter in actu interno 
voluntatis 629 sqq.; — actus externus 
eam per se non auget 631; — per 
accidens potest tamen augere 633; — 
eventus ex actu numquam augent 635; 
— potest cum actu bono aliqua m. mora- 
lis coniungi 636 sqq. — Fontes: deri- 
vatur malitia moralis primario ex ob- 
iecto malo 644 sqq.; — sufficit, ut 
malitia obiecti sit apprehensa 647; — 
secundario habetur ex circumstantiis 
650; — porro ex fime 661. -—— Regula 
in genere est ratio iudicans de hone- 
state actus 676; — regula universalis 
est voluntas divina 684; — licet non- 
nullae actiones habeant malitiam mo- 
ralem antecedenter ad eam 680; — 
proxima regula est dictamen conscien- 
tiae 686 sqq. 

Manichaei de peccato originali 260; — 
tribuunt homini duas animas: alteram 
malam, bonam alteram 113; — negarunt 
libertatem humanam 589. 

Mardoechaeus profitetur creationem 15. 

Marduk 707 sqq. 

Maria, B. Virgo: dogma immaculatae con- 
ceptionis explicatur 291 8qq.; — B.Virgo 
vere est redempta 298; —- certo ha- 
buit aliquod debitum contrahendi pec- 
catum originale 45.; — ex hoc nulla 
sequitur macula in B. Virgine 299; -- 
definitio Pii IX 300; — declaratio 
concilii tridentini 301; — éLustratur 
ex S. Scriptura: verba Gen. 3, 15 ex- 
ponuntur 309; — verba salutationis an- 
gelicae 303; — docetur traditione: non 
adest explicita doctrina apud S5. Patres 
de hoc dogmate 304; — negant in B. 
Virgine ullam maculam umquam fuisse 
304 sqq.; — vocant eam purissimam 
307; — summaria doctrina Patrum 
breviter proponitur 308. — .Difficultates 
ex Patribus petitae solvuntur: solum 
Christum fuisse ratione conceptionis 
immunem a peccato originali 310; — 
carnem Virginis fuisse carnem peccati 
311; — Mariam fuisse mundatam b. 
—  Scholasticorum disputatio: schola- 
stici veteres posuerunt principia doc- 
irinae de immaculata conceptione, non 
vero semper conclusionem deducebant 

323 sqq.: — in schola franciscanorum 
ante Scotum admissa non est sententia 
affirmativa 325 sq.; negabatur in 
schola dominicanorum 397; — etiam 
a S. Thoma 328 sqq.; — defensores 
immaculatae conceptionis 345 sqq. — 
Declarationes ecclesiasticae: varii Ro- 
mani Pontifices 351; — concilium tri- 
dentinum 353: — bulla definitionis 
.Ineffabilis Deus! ib. — Immunitas a 
concupiscentia sua sponte fluit ex imma- 
culata conceptione 354; — numquam 
venialiter peccavit B. Virgo 4b.; -—— 
fomes concupiscentiae fueritne ligatus 
an exstinctus in B. Virgine 355; — 
poenalitates habuit i5.; — num ante 
mortem Dei essentiam viderit 596. 

Martyrium: martyribus tribuitur in patria 
aureola 506 sqq. 

Mastrius de actibus indifferentibus 668 sqq.: 
— de probabilismo 700. 

Materia: materia informis prius tempore 
a Deo creata est 81; — postea formatio 
materiae successive facta est ib.; — 
de materia et forma in angelis 370. 

Matrimonium filiorum Dei cum filiabus 
hominum 365. 

Matutina cognitio angelorum 89. 

Mausbaeh: Quid S. Augustinus censuerit 
de peccato originali 265 nota. 

Mayrenis, Franciscus de. defensor imma- 

culatae conceptionis 347. 

Medina, Bartholomaeus de, de immaculata 

conceptione B. V. 847; — de beatitu- 

dine 450; — de probabilismo 700. 

Meritum beatitudinis supernaturalis ex 

parte hominis 531 sqq. 

Methodius, S., de angelis custodibus 404. 

Metus definitur 582; — distinguitur a 

concupiscentia ib.; — causat involun- 

tarium secundum quid 588. 

Meyer, Theod., de ultima norma morali- 

tatis 615. 

Michael archangelus saepius mittitur 406. 

Milevitanum 1l de dono immortalitatis 
protoparentum 202: — de modo pro- 
pagationis peccati originalis 915; .— 
de infantibus sine baptismo morienti- 
bus 290. 

Minucius Felix de oraculis daemonum per 
simulacra editis 414. 

Miseria huius mundi quomodo arguat ex- 

sistentiam peccati orginalis 246. 

Miserieordia Dei conciliatar cum permis- 

sione peccati originalis 9906. 

Mivart admittit transformismum quoad 

hominem 106 nota. 

Medus, species et ordo* 140. 

Moralitas actuum Twumanorwum. | Natura: 
hoc nomen ,morale' est analogum ana- 
logia attributionis externae 698; — 
actus elicitus est princeps analogum ib.; 

— a. imperatus secundarium 2b.; — de- 
finitur morale et mos 6229; — formalis 
ratio moralitatis in actibus humanis 
examinatur 624; — est autem in eo, 
quod voluntas libere fertur in obiectum 
apprehensum sub ratione honesti vel 
turpis 625; — ad moralitatem actus re- 
quiritur et sufficit libertas exercitii 626. 
— Pontes: moralitas derivatur principa- 
liter ex obiecto bono vel malo 644 sqq.; 
— secundario ex circumstantiis 649 sqq.; 
— et ex fine 656 sqq.; — idem numero 
actus potest simul habere plures species 
moralitatis 648. — Regula: datur du- 
plex regula, proxima et remota 677; — 
universalis regula est divina voluntas 
685; — licet nonnullae actiones ante- 
cedenter ad eam habeant suam mora- 
litatem 680; — proxima regula est 
dictamen conscientiae practice certum 
681 sq.; — etiam conscientiae invinci- 
biliter erroneae 689 sqq. 

Morgott de sententia interpretum S. Thomae 
quoad immaculatam conceptionem 344. 

Mors est poena peccati 900; — transiit 
in omnes homines 240; — mors in libro 
Sapientiae quid significet 199: — pec- 
catum mors animae vocatur 950. 

Motus concupiscentiae dicuntur primo-primi, 
secundo-primi, secundi 573 nota: — 
m. éindeliberati non sunt formaliter mali 
in ordine morali 191; — sunt extra 
genus moralitatis 664: — carentia ho- 
rum vocatur donum integritatis 191. 

Moyses num in mortali vita Dei essentiam 
viderit 526. 

Mundus a Deo creatus est 14 sqq.; — sed 
non ab aeterno 58 sqq.; — formatus non 
est per sexies vicenas quaternas horas 
89 sqq.; — sed per periodos incertae du- 
rationis 96sqq.; — de mundo optimo 46; 
— finis mundi primarius est bonitas Dei 
manifestanda et glorificanda 47 sqq.; -— 
f. secundarius est bonum creaturarum 
94 sqq.; — proxime factus est propter 
hominem 417; — pulchritudo mundi 
visibilis delectabit beatos 509 sq. 

Mythi non sunt in Scriptura 88 710. 


N. 


Natura ominis physice considerati est 
compositum substantiale ex anima et 
corpore 109 sqq.; — prae ceteris crea- 
turis est imago Dei 136 sq.: — in statu 
naturae purae considerata 294 sqq.;: — 
appetit beatitudinem naturalem 513; — 
non autem visionem Dei immediatam 
514: — neque appetitu elicito naturali 
efficaciter eam appetit 515; — elevata 
in Adamo 169 sqq.; — vide .Adamus'; — 
lapsa est culpa Adami 936 sqq.; — 

spoliata gratuitis et vulnerata in natu- 
ralibus 282 sqq. 

Naturale definitur 163. 

Negativum voluntarium. definitur 544; — 
potest esse voluntarium pure negativum 
545 sqq. 

Nicolaus monachus adversarius S. Bernardi 
P T DEA immaculatae conceptionis 
DI 

Nikel de hexaemero 710. 

Nomina Dei: lahve, Shaddai, Adonai, ar- 
guunt potentiam creandi 16. 

Norma »oralitatis est duplex: proxima 
et remota 616; — n. universalis mora- 
litatis est voluntas divina 684: — licet 
nonnullae actiones antecedenter ad eam 
suam habeant moralitatem 680; — pro- 
xima n. est dictamen conscientiae, etiam 
invincibiliter erroneae 687 sqq. 


0. 


Oblivio aequivalet ignorantiae habituali 
quoad influxum in actuum moralitatem 
565. 

Obsessio: humana corpora a daemonibus 
obsideri possunt 411; — obsessio neque 
est peccatum nec necessario est poena 
peccati 412. 

Olivi, Petrus Ioannis, O. M.: eius doctrina 
de unione animae intellectivae cum cor- 
pore exponitur 128 sqq.; — damnatur 
a conc. viennensi 120. 

Omissio pura imputari potest 546 sqq.; — 
quid requiratur, ut pura omissio sit in 
se voluntaria 550 sq. 

Opinio practice et solide probabilis sufficit 
ad honeste agendum 692 sqq. 

Optimismus 46. 

Ordo supernaturalis et naturalis distin- 


guitur 163; -— ordines angelorum 
384 sqq. 
Origenes de fine creationis 52; — de con- 


cursu 71; — de peccato originali 241; 
— de angelo custode 404. 
Origenistae docuerunt haeresim praeexsi- 
stentianismi 149; — de peccato origi- 
nah 260. 
Originale peccatwm. vide Peccatum. 
Originalis zustiti« vide lustitia. 
Origo generis humani ab Adamo et Eva 
153 sqq. 


E 


Pactum de gratiae propagatione inter Deum 
et Adamum non fuit 274. 

Pallavieini de schemate c. 1, sess. 5 conc. 
trid. 179; — de ratione formali pec- 
cati originalis 248. 

Palmieri disputat contra Zigliara de doc- 
trina Petri Ioannis Olivi 123; — de 
elevatione supernaturali hominis 168; 

— de Adamo mortali facto 199; — de 
ubicatione angelorum 372. 

Paludanus de immaculata conceptione 341. 

Paradisus 217 sqq. 709. 

Parentes per concupiscentiam in actu 
generationis non sunt causa peccati ori- 
gimalis 219. 

Parisiensis academia de immaculata con- 
ceptione 348. 

Pasehasius: angeli non noverunt secreta 
cordis 315. 

Passaglia de attributis a SS. Patribus 
B. Virgini applicatis 308 sq. 

Paulus apostolus num aliquando in vita 
Dei essentiam viderit 526. 

Paulus V de doctrina immaculatae con- 
ceptionis 351. 

Peecatum protoparentum : narratio de lapsu 
protoparentum est historica 228; — 
peccatum protoparentum fuit inoboe- 


dientia 230; — peccatum Evae multi- 
plex erat 231; — gravitas huius peccati 
232; — effectus eiusdem 233; — remis- 
sum est 235; — originale secundum 
doctrinam ecclesiae 947; — secundum 
S. Paulum 240; — innuitur in vetere 
testamento 2838 sq.; — secundum tra- 
ditionem 241; — mnegabatur a pela- 
gianis 242 sqq.; — num ratione natu- 


rali efficaciter probari possit 246; — 
distinguitur in origimans et originatum 
236; — essentia eius non consistit in 
actuali peccato Adami, posteris eius 
imputato 256 sqq.; — nec in concu- 
piscentia 264 sqq.; — nec in morbida 
qualitate in corpore Adami effecta et 
in posteros transmissa 261sqq.; — quo- 
modo in eo sit voluntarii ratio 268 sqq.; 
— ad possibilitatem peccati originalis 
tria requiruntur 271; — ratio volun- 
tarii in eo nequit explicari pacto inter 
Deum et Adamum facto 214; — tra- 
ducitur generatione paterna in filios 
215 sqq.; — non causatur a patre ge- 
nerante 2774; — nec a Deo creante 
animam 4ib.; — mec a concupiscentia 
senerantium 2179; — sequelae peccati 
originalis 282 sqq.; — non destruxit 
libertatem 286; — nec debilitavit in- 
irinsecus vires naturales 284; — in 
B. Virgine Maria non fuit 297 sqq.; — 
ride Maria; — postulat originem totius 
generis humani ab Adamo 154 270; — 
angelorum: multi angeli peccarunt 397; 
— hoe peccatum fuit superbia 399; — 
variae sententiae de obiecto inordinati 
appetitus 400; — gravitas huius peccati 
401; — damnati sunt statim post pec- 
catum commissum 402. 

Pelagiani negarunt peccatum originale 
231; — dammati a variis synodis 243; 
— de figmento cuiusdam peccati origi- 

nalis 260; -- de sorte infantium non 
baptizatorum errarunt 290. 

Pererius: prima lingua fuit hebraea 215; 
— de loco paradisi 217; — de historica 
indole narrationis de paradiso 218. 

Perfeetio definitur 675; — perfectio actus 
in quo consistat /b.; — perfectiones Dei 
non pugnant cum peccato originali 296. 

Petavius de consensu populi christiani in 
asserenda immaculata conceptione 352; 
— de ordinibus angelorum 385. 

Petrus de 'larantasia negavit immacula- 
tam conceptionem DB. Virginis 342. 

Peyrére, Isaac de la, statuit doctrinam 
praeadamitarum 151. 

Pighius, Albertus, de peccati originalis 
natura 258. 

Pistoriensissynodusdeiustitiaoriginalil77. 

Pius V doctrinum immaculatae concep- 
tionis B. Virginis protexit et promovit 
351; — damnavit errorem Baii quoad 
libertatem humanam 599. 

Pius VI de limbo puerorum 294. 

: Pius IX reicit doctrinam Güntheri quoad 
animam rationalem corpus informantem 
117; — docet animam esse veram per 
se et immediatam corporis formam 121; 
— defimit immaculatam conceptionem 
B. Virginis 300 352; — elevavit festum 
immaculatae conceptionis ad ritum du- 
plicem 2. classis cum Octava 321. 

Poena peccati originalis est privatio gra- 
tiae sanctificantis 282; — est ablatio 
integritatis et immortalitatis 2b.; — 
mutatio hominis in deterius qualis sit 
288 sq.; quo sensu sit destructa 
libertas hominis 286; — quoad infantes 
non baptizatos 287, vide Infantes; — 
protoparentum fuit amissio gratiae sanc- 
tificantis, virtutum, donorum 233; — 
obseuratio intellectus et infirmatio vo- 
luntatis ib.; — veniam consecuti sunt 
285; — daemonum statim post peccatum 
commissum secuta est 409; -— omnes 
in aeternum damnati sunt ib. 

Positivum volwntariwm quid sit 544. 

Potentia oboedientialis definitur 167. 

Potho oppugnat festum conceptionis 
S. Mariae' 317. 

Prado, Norb. del, de immae. conceptione 
sec. mentem S. Thomae 327 338 nota 343. 

Praeadamitae non fuerunt 153 sqq. 

Praesumptum voluntarium revocatur ad 
voluntarium interpretativum 542, 

Pribilla de moralitate hominis, qui Deum 
ignorat 618. 

Priseillianistae docuerunt praeexsistentia- 
nismi haeresim 149; — negarunt huma- 
nam libertatem 589. 

Privatio gratiae sanctificantis | constituit 
essentiam peccati originalis 248 sqq.; 
— simulque eiusdem poenam 982, 

Probabiliorismus pugnat cum sana ratione 
102. 

Probabilismus: eius notio 692; — nulla 
exceptio statuenda est quoad usum pro- 
babilismi 695; -— eius fautores 700 sq.:; 
— num S8. Alphonsus ultimis vitae annis 
relecerit probabilismum 106. 

Probatio protoparentum 228 sq.; 
lorum 394. 

Prosper, S.. de deterioratione hominis 
lapsi 284. 

Protoparentes vide Adamus, Homo. 


Q. 


Qualitas morbida non constituit peccatum 
. originale 261 sqq. 
Quesnellus de iustitia originali 177. 


R. 


Raphael axchangelus mittitur ad hominum 
ministerium 406; — religavit daemonem 
365. 

Regula moralitatis proxima et remota 
616 sq.; — universalis 684. 

Relatio creationis activae in Deo est logica 
11; — passivae in creatura est realis 
transcendentalis 25.; — creaturarum ad 
Deum est duplex: scilicet ad primam 
causam efficientem et finem ultimum 421, 
vide Finis, Beatitudo ; — actuum ad finem 
ultimum constituit formaliter moralita- 
tem 615 sqq. — Relationes divinae for- 
maliter non beatificant, sed essentia 499. 

Remigius P7orentimus de opinione S. Tho- 
mae in quaestione immaculatae concep- 
tionis 328. 

Reuseh, Dr. F. H., idealiter explicat sex 
dies genesiacos 84; — perpenditur haec 
theoria 85. 

Revelatio: quaecumque Deus revelat, vera 
sunt 75; — per se et per accidens 
revelata 76. 

Ripalda immerito putat elevationem super- 
naturalem a priori esse demonstrabilem 
168. 

Rosmini de anima ut forma corporis 191; 
— de origine animae 143 nota. 

Rubeis, Bernardus de, de peccati originalis 
natura 258; — de Bromiardi argumento 
pro opinione S. Thomae in quaestione 
immaculatae conceptionis 333 nota. 

Ruiz de mundo optimo 46. 


s. 

Saddueaei cur negaverint exsistentiam 
angelorum 364. 

Salmanticenses ad voluntarium negativum 
postulant actum positivum voluntatis 
5044; — de essentia moralitatis 615; — 
de influxu finis externi et partialiter 
mali in actus 639. 


ange- 

Sehanz de antiquitate generis humani 
162. 

Scheeben de opinione S. Thomae in quae- 
stione immaculatae conceptionis 331 
nota. 

Sehmid, Franc. de statu infantium sine 
baptismate decedentium 295; — de 
ubicatione angelorum 372; — de facul- 
tate sensitiva angelorum 373 nota. 

Sehmidt, H., errat circa naturam peccati 
originalis 236 nota. 

Seientia infusa definitur 207; — Adami: 
in eo fuit scientia infusa rerum natura- 
lium 208; — eam SS. Patres maxime 
efferunt 209; — obiectum eiusdem 211; 
— beatorwm: esse m beatis scientiam 
infusam communiter admittitur a theo- 
logis 481. 

Seotus: anima est vera corporis forma 
117; — de doetrina Petri loannis 
Olivi 194 sq.; — defensor immac. 
conceptionis 346; —- ponit beatitudi- 
nis essentiam in actu perfectae cari- 
tatis 446; — causa impeccabilitatis in 
beatis non est iis interna 460; — do- 
cuit posse esse actus in individuo in- 
differentes 668. 

Secreta cordis ab angelis naturaliter sciri 
nequeunt 314 sqq. 

Sensationes quales in beatis futurae sint 
499. 

Serpens fuit seductor Evae 229 231. 

Servitus diaboli fuit poena peccati origi- 
nalis 286. 

Sexualis differentia in beatis erit 495. 

Sixtus IV approbavit festum immacula- 
tae conceptionis 321; —  affirmativam 
sententiam de immaculata conceptione 
protexit 351. 

Societas in statu paradisiaco domestica, 
politica, religiosa futura fuisset 221; — 
s. amicorum in caelo erit accidentale 
gaudium 501. 

Sociniani mnegarunt peccatum originale 
294. 

Sors infantiwn sine baptismate deceden- 

"tium 281 sqq. 

Sotus, Dom., negat infantes torqueri po- 
sitivis poenis 292. 

Species in"fusae naturalis ordinis post 
peccatum in Adami intellectu non sunt 
deletae 285; — specifica bonitas actus 
vocatur ea, quae est ex obiecto 645; — 
species moralitatis unde formaliter su- 
matur 624 sq. 

Spes in beatis non manebit 485. 

Spiritualitas animae hwmanae 130; 
angelorum. 361 sqq. 

Status Zwstitiae originalis 169 sqq.; 
vocatur totus status  felicissimus 
protoparentum 2923; — per peccatum 
eorum amissus est 228 sqq.; — num 

in eo potuerit esse peccatum veniale 
234; — maturae purae est possibilis 
224 sqq.; — in eo peccatum originale 
est impossibile 271; — in eo fuisset 
concupiscentia 225; — naturae elevatae, 
ride Iustitia originalis ; — naturae lapsae, 
vide Peccatum originale. 

Studiosus actus quid sit 625. 

Stufler de concursu divino 69 13a c. 

Suarez docet primos parentes in statu 
perfecto creatos fuisse 105; — de aug- 
mento gratiae in Adamo ante peccatum 
186; — de scientia infusa Adami 211; 
— de operatione Adami in paradiso 219; 
— de ratione formali peccati originalis 
249; — de deterioratione hominis lapsi 
284; — de parvulis in iudicio 288; — 
negat omnem tristitiam in parvulis non 
baptizatis 293; — de tempore et loco 
creationis angelorum 360; — de ubi- 
catione angelorum 372; — de eleva- 
tione angelorum 395; — de peccato, 
eorum 400; — de angelo custode cuius- 
que hominis 404; — de ministeriis 
angelorum custodum 407; — de tenta- 
tione diaboli 409; — de fine ultimo 429 
439; — ponit essentiam beatitudinis in 
actibus et intellectus et voluntatis 451; 
— de aecidentali beatitudine 472; 
de scientia naturaliter acquisita in bea- 
tis manente 479; — beati et possunt 
videre et de facto vident creaturas in 
Verbo 483; — de virtutibus moralibus 
in beatis manentibus 485; — de ob- 
jectis sensationum in beatis 499; de 
aureola 509; — nec Paulus nec Moyses 
habuerunt beatificam visionem in via 
5096; — de voluntario interpretativo 
549; — de actuali inadvertentia quoad 
voluntarium 568 ; — differentia inter grà- 
tiam et concupiscentiam 581; actus 
liber et necessarius physice probabilius 
non differunt 602; — de moralitate actus 
humani 619; — de influxu finis externi 
et partialiter mali in actus hum. 639; 
— de infinita bonitate ex circumstantiis 
petita 654; — de universali regula mo- 
ralitatis 678 sqq. 

Substantiae proprie creantur, cetera con- 
creantur q. 

Superbia fuit motivum committendi pri- 
mum peccatum inoboedientiae 230 399. 

Supernaturale definitur 168; — super- 
naturale simpliciter et secundum quid 
164 sq.; — elevatio supernaturalis a 
priori probari nequit 168; — «vide Ele- 
vatio, Dona. 

Superstitio est commercium cum daemone 
413; — regulae ad huiusmodi res su- 
perstitiosas diiudicandas 415. 

Synteresis est intellectus principiorum 
praceticorum universalium 686. 

T. 


Tacitum voluntarium revocatur ad v. inter- 
pretativum 542. 

Taetus qualis in beatis futurus sit 499. 

Tertullianus defendit creationem ex nihilo 
contra haereticos 19; —— eamque fide 
divina credendam docet 21; — de fine 
creationis 52; — quid de spiritualitate 
animae senserit 130; — de libertate 
angelorum 379; — de inaequalitate 
beatitudinis 518. 

Theodoretus docuit indubitanter creatio- 
nem animarum 145; — de interroga- 
tionibus angelorum 382. 

Theodorus Ancyranus de Eva et Maria 307. 

Theodorus Mopsuestenus negavit pecca- 
tum originale 237. 

Theophilus Antiochenus defendit creatio- 
nem 18; — de fine creationis 52; — de 
eoncursu 71; — de dono immortalitatis 
protoparentum 201. 

Thomas, S., de notione creationis 6 11 39; 
— creator est Deus Trinus 38; — num 
esse sit accidens 39 nota; — de fine 
creationis 47 50; — de mundo optimo 
46; — quomodo Deus quaerat gloriam 
suam 57; — de possibilitate creationis 
mundi ab aeterno 62; -— de concursu 
(2$qQ.; — de principiis in explicando 
cap.l Genesis servandis 80; — de for- 
matione corporis Adae 101; — de anima 
ut vera corporis forma, 117; — de ima- 
gine Dei in homine 139; — censet 
doctrinam traducianismi esse haereti- 
cam 144; — elevatio supernaturalis 
non est a priori demonstrabilis 168; — 
gratia sanctifioans Adamo est in ipsa 
creatione collata 179; — de virtutibus 
Adami 188; — de dono immortalitatis 
eiusdem 201; — de scientiae dono 210; 
— de iustitia originali 223; — de pec- 
cato protoparentum 231; — de formali 
ratione peccati originalis 249; — docet 
concupiscentiam esse partem materialem 
peccati originalis 267; — quomodo pec- 
catum originale sit voluntarium 268 279 
24 nota; — de deterioratione hominis 
lapsi 284; — de parvulis in iudicio 988; 
— negat infantes poenis sensus subici 
291; — eius opinio in quaestione im- 
maculatae conceptionis fusius investi- 
gatur 528 sqq. 355 nota; —  coneupi- 
scentia in B. Virgine fuit ligata 3550; — 
de ubicatione angelorum 372; — de 
cognitione eorum 376; — de eorum lo- 
quela 381; — de illuminatione eorum 
382; — de ordinibus angelorum eorum- 
que specifica differentia 386 sqq.; — 
de elevatione eorum in ordinem super- 
naturalem 392; — de eorum matura 
et gratia 393; — angeli fuerunt ali- 

quando viatores 394; — de damma- 
tione angelorum malorum 402; — de 
angelo custode 404; — de gaudio ut 
requisito beatitudinis 441; —- ponit 
essentiam beatitudinis in sola visione 
beatifica 449; — beatitudo pertinet po- 
tius ad intellectum speculativum 452; 
— de dotibus animae beatae 454; — 
revelationes beatis factae non sunt pro- 
phetiae 417; — spes non poterit esse 
in patria 485; — de functionibus vitae 
vegetativae et sensitivae in beatis 498; 
— de aureola 508; — de possibilitate 
beatitudinis omnium 513; — de radice 
proxima visionis plus minusve perfec- 
tae 522; — in qua re consistat beati- 
tudo huius vitae 597; — de voluntario 
negativo 545; — differentia inter metum 
et concupiscentiam 582; — de natura 
libertatis humanae 598; — de indifferen- 
tia potentiae liberae stante gratia 613; 
— de essentia moralitatis actuum huma- 
norum 615 617 nota 621; — de principio: 
Bonum ex integra causa 636; — de 
bonitatis specificae origine in actibus 
646 sq.; — de actibus indifferentibus 
661 sqq.: — de conscientia 686. 

Tiamat 707 sq. 

Timor vide Metus. 

Tübbe de opinione S. Thomae in quae- 
stione immaculatae conceptionis 338 
nota. 

Toletanum IX: 
91. 

Tradueianismus 141. 

Transformisnus quoad productionem primi 
hominis de facto admitti nequit 106. 
Trichotomia nullum habet fundamentum 
in S. Scriptura 114; — quinam eam 

docuerint 113. 

Tridentinum de iustitia originali 177; — 
de immunitate protoparentum a con- 
cupiscentia 195; — de dono immor- 
talitatis 202; — de peccato originali 
241 sqq.; — de concupiscentia bapti- 
zatorum 264; — de modo propaga- 
tionis peccati originalis 975; — de 
eius effectibus 282; — de deteriora- 
tione hominis lapsi 284; — de im- 
maculata conceptione 352; — de in- 
aequalitate gloriae 519; — de merito 
beatitudinis 534; — de libertate humana 
592 599 608. 

Trinitas, SS.: anima est imago eius 140; 
— Deus 'Trinus est creator actione 
una communi omnibus tribus personis 
94 sqq. 

Tristitia non est in infantibus sine bap- 
tismate decedentibus 9293. 

Turrianus defensor immaculatae concep- 
tionis 349. 

Tutiorismus damnatus est 709. 


creator est Deus Trinus 


Index alphabeticus. 


U 


Unio animae cum 
109 sqq. 
Urbanus VII damnat errorem Bait quoad 


libertatem humanam 599. 


Ys 


Vaticanum de fide creationis 22; de 
libertate creationis 42; de fine. eiug- 
dem 52; — de mundo temporali 60; 
de spiritualitate animae 129; de 
peccato originali 248; de creatione 
angelorum 255; prophetiae Dei in- 
finitam scientíam arguunt 371; — de 
libertate humana 592; de gratia et 
libero arbitrio 611. 

Vazquez de immaculata conceptione 352; 

de loquela angelorum 581; ad 
voluntarium negativum postulat positi- 
vum actum voluntatis 544; concu- 
piscentia simpliciter antecedens minuit 
voluntarium 514; de voluntario et 


corpore qualis sit 


libero 601; de moralitate actuum 
humanorum 625; negat actum ex 
obiecto bonum habere  accidentalem 


bonitatem ex fine externo 659. 

Veniale peccatum num in statu originalis 
iustitiae futurum fuisset 234. 

Verbum: beati non omnia vident in Verbo 
483; — quid sit verbum otiosum 611. 

Viennense conc, damnat errorem Petri 
loannis Olivi O. M. 120; definit 
animam egge formam substantialem 4b. ; 

non autem modum. definivit, quo 
anima immediate et per se cum corpore 
uniatur 193 8qq4.; — damnat Beguardo- 
rum errorem quoad beatitudinis adep- 
tionem 525. 

Vincentius Bellovacensis defendit imma- 
culatam conceptionem 245. 

Violentia est duplex: physica et moralis 
D8A; — violentia nequit voluntati in- 
ferri cirea actus eius elicitos 4b.; 
sed circa actus imperatos potest 586; 

causat actus simpliciter involunta- 
rios ib. 

Virginitas habebit in caelo aureolam 506; 

cui debeatur 507. 

Virtuale voluntarium. definitur 542. 

Virtualis zntentio sufficit, ut actus a fine 
accipiat bonitatem 662; — quomodo 
influat in praesentem operationem 665. 


449 


Virtutes infusae erant in Adamo 183; 
omnes habitus virtutum infusarum, qui 
in conceptu suo imperfectionem non in- 
cludunt, manent in beatis 485; -— etiam 
morales virtutes 4b.; item virtutes 
acquisitae 486, 

Visio beata est, essentia metaphysica bea- 
titudinis supernaturalis 449 8q.; — est 
causa impeccabilitatis beatorum 461; 

sitne dos animae beatae 454; — 
eius perpetuitas 464 sqq. ; non est 
in homine appetitus naturalis ad eam 
514; neque appetitu elicito naturali 
efficaciter appeti potest 515; — potest 
tamen appetitu elicito imperfecto 24b.; 
non obstante inaequalitate visio om- 
nium est eiusdem speciei 523; — re- 
latio inter scientiam infusam beatorum 
et visionem eorum 484; — quid beati 
in Verbo videant ib.; visio b. per- 
fectior non fit corporum glorificatione 
491; est incompossibilis cum fide 
AqT(; — wide Beatitudo. 
Visus qualis in beatis futurus sit 499. 
Vita vegetativa in beatis excluditur 497; 
- sensitiva manet 498; — vitae huma- 
nae principium est anima rationalis 117. 

Viva: actus liber et necessarius physice 
differunt, 602. 

Voluntarium definitur 038; — dividitur 
multipliciter 539 sqq.; —- potest esse 
voluntarium pure negativum 544 sqq.; 
— voluntarium in causa definitur 552; — 
eius imputabilitas discutitur 553 sqq.; 

- idem actus potest esse involuntarius 
in se et voluntarius in causa 560; — 


differt à lbero 538; — & spontaneo 
jb.; — modificatur ignorantia 561 sqq.: 
-— jnadvertentia 565 sqq.; — concupi- 
scentia antecedente 513 sqq.; — gratia 
actuali D81; — passione /b.; — metu 
582 sq.; — voluntarii ratio in peccato 
originali vide Peccatum originale. 
W. 


Wirceburgenses de peccati originalis na- 
tura 256; — de essentia moralitatis 615. 

Wittmann de necessitate finis ad moralita- 
tem 615 nota. 


// 
Zigliara disputat contra Palmieri de in- 
dole doctrinae Petri Ioannis Olivi 123. 


Pag. 14, n. 23, lin. 21 lege: K/eutgen, Phil. der Vorz. II? 802. 


Addenda. 


Ad n. 162 in flne notae p. 117: Cf. praeterea Jac. M. Schneider, Kritisches über das 


Alter der Menschheit: Theol.-prakt. Quartalschrift 70 (Linz 1917) 255—275; 72 (1919) 200—224, 
ef. 206—208; 77 (1924) 50—01, ef. 76 (1923) 61—76; Steph. fticharz, Geologie und biblische Urehrono- 
logie: ib. 78 (1925) 84—94 279—289; lac. M. Schneider, Über die Dauer der Eiszeit: Natur und Kultur 


22 (München 1925) 987—992 497— 440. 


Ad n, 217; Of. A. Deimel, Wo lag das Paradies? in: Orientalia 15 (Romae 1925) 44—54. 

HERDER & C0. , TYPOGRAPHI EDITORES PONTIFICII 
FRIBURGI BRISGOVIAE (GERMANIAE) 


Philosophia: Lacensis sive Series institutionum philosophiae scholasticae 
edita a presbyteris Societatis lesu in Collegio quondam B. Mariae 
ad Lacum disciplinas philosophicas professis. 9 volumina in 8?. 


»No words of commendation need here be added concerning this monwment to Catholic 
philosophy. "here has as yet been produced nothing im its line comparable to the ,Cursus 
Lacensis*, either for breadth or depth, thoroughness of treatment, erudition or. timeliness. , . .* 

(The American Catholic Quarterly Review, Philadelphia.) 


Qua ,Philosophia Lacensi^ hae partes comprehenduntur : 


I. Institutiones iuris naturalis seu philosophiae moralis universae. Auctore 
Tn. MzvrgR S.J. 2 vol. 


L Ius naturae generale, continens ethicam generalem et ius sociale in 
genere. Editio altera, emendata. (XLVIII et 502 p. M 10.— ; relig. 
M 12.— 

IL. Ius naturae speciale. (Omnia exemplaria vendita sunt.) 


.Le P. Meyer est un philosophe au sens vrai et complet du mot. Il traite les questions 
avee «ne ampleur et «ne solidité peu communes; aucune objection, aucune difficulté, aucune 
erreur n'est négligée, Il n'avance jamais d'une maniére hátive; il poursuit logiquement 
et sürement son idée. Aprés avoir lu, vous vous trouvez convaincu.* 


(Revue Ecclésiastique de Liege.) 
IL Institutiones logicae et ontologicae. Auctore T. Prscu S.J. Editio 
altera, abbreviata, emendata, novis aucta a C. Fmrck S.J. 2 vol. 
I. Introductio in philosophiam —  Logiea. (XXII et 684 p) M 12.—; 
relig. M. 13.80 
IL Ontologia sive metaphysica generalis. (XVIII et 444 p.) M. 8.— ; relig. 
M 9.60 
.Gedankenreichtum und lichtvolle Darstellung machen das Werk zu einem sicheren 
Wegweiser für die obersten Grundfragen der Philosophie und sind geeignet, für die Sache 


Interesse zu wecken. Eine derartig solide Grundlage bietet einen festen Damm gegen 
ein verhüngnisvolles Verspekulieren.* (Katholische Kirchenzeitung, Salzburg.) 


III Institutiones philosophiae naturalis. ^ Auctore T. Prsou S.J. 2 vol. 

Editio altera. (XLVIII et 850 p.) M 12.— ; relig. M 16.— 

.Of all the living writers who have taken part in this revival of scholastieism, no 
one has done better service than Fr. Tilmann Pesch. His treatise is full and good through- 
out. We regard it as, by much, the best treatise that has appeared upon the subject." 

(The Dublin Review, London.) 
IV. Institutiones psyehologicae. Auctore T. Prsom S.J. 2 partes in 3 vol. 
M 18.— ; relig. M 24.— 


IL Psychologia naturalis: 
Liber prior, qui est analyticus. (XVI et 472 p.) 
Liber alter, qui est syntheticus. (XIV et 422 p.) 
II. Psychologia anthropologica. (XVIII et 552 p.) 


.Volledigheid, gepaart aan groote duidelijkheid, bevelen ook wederom dit werk aan; 
zeldzame wetenschap en uitgebreide belezenheit spreken uit bijna jedere bladzijde, terwijl 
de bekende wijsgeerige scherpte van den schrijver ook in de donkerste vraagstukken 
voldoende licht weet te ontsteken.* (De Katholiek, Utrecht.) 


HERDER & €0. , TYPOGRAPII EDITORES PONTIFICI 
FRIBURGI BRISGOVIAE 


Cursus philosophieus in usum scholarum. Auctoribus pluribus Philo- 
sophiae professoribus in OCollegiis Valkenburgensi et Stonyhur- 
stensi S. J. Sex volumnia. 8?. 


Quo ,Cursu philosophico* hae partes comprehenduntur: 


Ll. Logica. Auctore CAmoro Fmrck S. J.. Editio sexta, emendata. (XVI et 348 p.) 
M 4.50; relig. M 6.— 


.Expone su autor con mucha claridad y en latín sumamente fácil todas las 
euestiones que corresponden a esta parte de la Filosofía, aun las de poca importancia, 
siquiera lo haga brevemente. . . .* (La Ciudad de Dios, Madrid.) 


IL. Ontologia sive Metaphysica generalis. Auctore Canmoro Fgrck S.J. Editio 
quinta. (X et 284 p.) M 2.50; relig. M 3.80 


»..]1Itis a full text n wswm. scholarum, in which the subject and its main divisions 
are clearly laid out, the definitions carefully constructed and adequately explained, the 
proofs forcibly and suecinetly worked out, the objections stated with point, and answered 
tersely, but without the irritating defect of meagerness. The treatment is characterized 
throughout by «admirable precision. (The Dublin Review, London.) 


ILL. Philosophia naturalis. Auctore C. FmAN& S.J. (ca. 360 p.) (Sub prelo 
est.) 

Philosophia naturali, a P. Haan S.J. edita, iam diu exhausta, aut nova fuit paranda 
editio aut alius substituendus liber. Quae secunda via visa est praeferenda, quia aecommo- 
datio ad statum scientiarum nostrae aetatis necessario facienda ab auctore alieno praestari 
nequit, quin tota indoles libri valde evanescat. 


IV. Psyehologia rationalis sive Philosophia de anima humana. Auctore Brn- 
NARDO DozppER S.J. Editio tertia, aucta et emendata. (XX et 476 pJ 


(Omnia exemplaria vendita sunt.) 


V. Theologia naturalis sive Philosophia de Deo. Auctore Bmw. BogpprRn S. J. 
Editio tertia, aucta et emendata. (XVI et 416 p.) M 4.20; relig. M 5.50 


»Les qualités de précision, d'ordre, de clarté, avec lesquelles Pauteur expose dans la 
Psychologie la doctrine de Saint Thomas, se retrouvent ici au méme degré; le soin qu'il 
prend de réfuter les erreurs dans leurs formes les plus récentes, y apparait méme 
davantage.... Les óléves qui suivront ee cours, seront parfaitement préparés pour létude 
des maitres d la théologie.* (Polybiblion, Paris.) 


VI. Philosophia moralis. Auctore VioronE CarHngm S. J. Editio undecima 
et, duodecima, ab auctore recognita. (XVIII et 518 p.) M 5.60; relig. M 7.50 
»U'est un de ces livres conscienciewr, solides, substantiels, érudits et Judicieur, comme 

presque seuls en savent écrire des jésuites hollandais ou allemands; un livre vraiment 

instructif et de la plus rassurante orthodoxie, qui dans aueun Grand Séminaire ne devrait 


j M ; SN 2 
manquer. (Bulletin de Littérature Ecelés., 'TToulouse.) 

